
COLIN FORBES, născut în Hampstead, London, scrie un 
roman în fiecare an. In ultimii douăzeci de ani, el şi-a câştigat 
existenţa numai din activitatea sa de scriitor. 


Fiecare carte - un bestseller internaţional - a fost 
publicată în aproape toate ţările lumii, inclusiv în Statele Unite 
ale Americii. Romanele lui au fost traduse în douăzeci de limbi. 


COLIN FORBES este un călător pasionat. El a vizitat toate 
aşezările care apar în romanele sale. Acesta este un fapt 
esenţial pentru un scriitor, spre a putea realiza o atmosferă vie 
şi, în acelaşi timp, autentică. 


COLIN FORBES a explorat cea mai mare parte a ținuturilor 
din Europa Occidentală, din estul şi vestul Americii şi a făcut 
excursii în Africa şi Asia. El trăieşte, împreună cu soţia sa, în 
Surrey, Anglia. 

PROLOG 


— Nu-ţi ajunge? întrebă Howard în întunericul sălii 
particulare de proiecţie. Chestia asta e oribilă şi e a treia oară 
când o vedem... 

— Tacă-ţi gura. Este soţia mea. 

Newman rămase ca îngheţat în timp ce tehnicianul 
proiecta din nou bobina. Faţa sa era lipsită de orice expresie. 
Privea fix ecranul, ca şi cum ar fi fost hipnotizat. 

Operatorul care filmase scena fusese un profesionist. 
Filmul scurt începu din nou, arătând-o clar pe Alexis, stând pe 
drumul necunoscut în lumina lunii. Îşi ridică mâinile când o orbi 
lumina farurilor maşinii. În spatele ei se întrezărea conturul 
straniu al castelului. Maşina, mergând cu viteză, o lovi pentru 
prima oară, ridicând ca o păpuşă minunatul ei trup zvelt şi 
trecând apoi peste el. 

Lui Newman i se încordară muşchii stomacului. El simţi 
roţile sfărâmându-i trupul căzut la pământ, rupându-i oasele, 
zdrobindu-i craniul. Maşina frână brusc. În spatele ei, Alexis 
zăcea nemişcată pe şosea. Newman aproape că îl auzi pe şofer 
băgând în marşarier. Filmul nu avea coloană sonoră, se auzea 
numai bâzâitul rolei în camera de proiecţie. Ţigara se stinsese, 
încleştată între degetele lui. Ochii săi se mutară spre conturul 
crenelat al castelului aşezat undeva sus, o siluetă întunecată, ca 
o ilustrație a lui Hans Andersen. Începu din nou. 

Maşina dădu înapoi în viteză. Şoferul nu mişcase volanul 
nici măcar cu un centimetru. Trecu din nou peste corpul care 
zăcea pe drum. Newman auzi mai multe oase pârâind. Probabil 
că până acum chipul ei minunat fusese transformat în carne vie. 
Maşina se opri la câţiva metri de Alexis, apoi porni din nou. 

Imaginea tremură. În faţa ochilor lui Newman dansau 
luminiţe. Un ecran alb, gol! Se ridică şi se îndreptă spre culoarul 
ce despărţea rândurile şi ieşi din sala mică, claustrofobică. 
Howard se grăbi să-l ajungă, prinzându-l de braţ în foaier. 
Newman se scutură, ca şi cum orice contact cu o persoană ar fi 
fost neplăcut. 

— Era vorba de soţia ta? întrebă Howard. 

— Ti-am mai spus. A fost Alexis. 


Vorbea despre ea deja la trecut. Parcurse ca un robot 
coridorul pustiu, privind în gol, drept înainte. Un picior în faţa 
celuilalt. Stângul, dreptul, stângul. 

— Imi pare foarte rău, începu Howard din nou. Lucra la 
vreun articol? 

— Ţi-am spus să taci. Am identificat-o. Asta e. 

— Rola a fost expediată într-o cutie de tablă. De la un 
oficiu poştal din imediata apropiere a apartamentului tău. 
Ştampilată SW5. 

Newman continuă să meargă. [igara stinsă se mai afla 
încă între degetele sale. Moartă ca Alexis. Expresia sa continua 
să nu arate nicio emoție. Mergea cu paşi mari. Howard trebui să 
se grăbească pentru a ţine pasul cu el. Încercă pe altă cale. 

— Există un scurt mesaj, scris cu litere de tipar. Spuneţi-le 
celorlalţi să nu se apropie de Procane. Era un - Howard ezită. 
Newman începea să-l sperie. Probabil că era scris numai ca să 
ne deruteze. Vino şi stai puţin la mine în birou. Poţi să bei o 
ceaşcă de cafea. Sau preferi ceva mai tare? Mulţi oameni din 
echipa mea au văzut filmul - încercând să localizeze zona. 
Castelul acela... 

— L-am văzut undeva, spuse Newman cu acelaşi ton 
indiferent. 

= Unde? 

Işi dădu seama că pusese întrebarea cu prea multă 
nerăbdare. Newman era pe cale de a ieşi pe uşa din faţă. 
Răspunse în timp ce îşi continuă drumul. 

— Intr-o fotografie. Nu ştiu unde. O să se ocupe Tweed de 
caz? Şi cine este Procane? 

— N-avem nici cea mai vagă idee. 

— Bine, poţi să mă minţi. 

Newman observase pauza scurtă dinaintea răspunsului lui 
Howard. Ajunse la intrare, iar paznicul în civil se ridică pentru a-i 
cere actele. Howard scutură din cap, iar paznicul se aşeză din 
nou când Newman deschise uşa şi fără să arunce o privire în 
urmă şi fără să scoată un cuvânt cobori scările spre Park 
Crescent 

Acesta a fost primul eveniment care a declanşat marea 
vânătoare de oameni din 1984 - fiindcă alegerile prezidenţiale 
americane trebuiau să aibă loc pe 7 noiembrie. La ora şapte, în 
dimineaţa răcoroasă - înainte ca temperatura să crească, din 


cauza unui val de căldură care ţinea de două luni - când 
Newman luă un taxi înapoi spre apartamentul său, era încă joi, 
30 august. 

Al doilea eveniment se petrecu douăzeci de minute mai 
târziu, din pură întâmplare. Stând în interiorul taxiului, în timp 
ce se apropia de Beresforde Road, South Kensington, Newman 
decise că nu era în stare să-şi prepare singur micul dejun. 

Îi spuse şoferului să oprească lângă grădina care înconjura 
biserica Sf. Faark. Coborând, plăti cursa şi porni pe jos spre 
hotelul Forum. De aceea nu observă limuzina Cortina, de 
culoare albastră, care era parcată în mod ilegal în faţa intrării, în 
Chasemore House, unde locuia. Doi bărbaţi stăteau pe bancheta 
din faţă a vehiculului. Mai târziu, un martor avea să spună 
poliţiei că ei purtau costume de culoare închisă, dar nu putu să 
ofere o descriere mai detaliată. 

Oricum, Newman se întâlni cu poştaşul. Acesta verifică un 
teanc de scrisori pe care le împărțea. Îşi ridică privirile şi zâmbi. 

Neaţa, domnule Newman. Altă zi minunată. Credeţi că 
valul ăsta de căldură o să ţină până la Crăciun? 

— Cu puţin noroc. 

Newman răspunse automat, cu acelaşi ton monoton, care 
lui Howard i se păruse atât de enervant. Poştaşul scoase trei 
plicuri şi se uită din nou la Newman. Văzu un bărbat de 
patruzeci de ani, bine legat, cu păr des, de culoarea nisipului, a 
cărui expresie era de obicei veselă, ca şi cum ar fi fost de părere 
că viaţa este în general amuzantă. Trăsăturile puternice păreau, 
în această dimineaţă, ca de piatră. Un alt fapt care mai târziu 
urma să fie raportat poliţiei. 

— Aveţi trei scrisori în această dimineaţă, comentă 
poştaşul. Numai una din străinătate. Se pare că deocamdată e 
linişte în afaceri. 

— Mulţumesc. 

Newman ignoră referirea la profesiunea sa de 
corespondent de presă şi se îndreptă spre hotelul Forum, un 
turn de beton, înalt de şaisprezece etaje, care domina acea 
parte a Londrei. Două note de plată, în obişnuitul plic maroniu. 
Uitându-se la cel de-al treilea plic, se opri din mers şi rămase 
pironit pe bordură. 


Recunoscu scrisul ei alungit, împrăştiat şi îl luă cu frig. O 
scrisoare de la o moartă. O etichetă albastră, lipită în grabă pe 
un colţ, avea înscrise cuvintele Par Avion, Lentoposti, Flygpost. 
Franceză, finlandeză, suedeză. Ştampila era clară, în interiorul 
unui cerc roşu era scris Helsinki, apoi 25.8.84, şi după aceea 
Helsingfors, numele suedez al oraşului. 

Scrisoarea îi dădu un sentiment ciudat. Astăzi era joi. 
Alexis fusese în viaţă duminica trecută, când pusese la poşta 
aeriană scrisoarea. Îndelungata sa experienţă de ziarist îi forţă 
mintea să lucreze, în ciuda stupefacţiei sale. 

Cutia care conţinea îngrozitorul film, pe care i-l arătase 
Howard, nu putuse să fie adus în Anglia şi pus la poşta locală, 
decât de cineva care zburase spre Heathrow de la helsinki. Totul 
se întâmplase în ultimele patru sau cinci zile. 

Merse spre Forum, ca un automat, cu scrisoarea 
nedeschisă în buzunar. Urcă scările spre cafenea, intră, 
comandă cafea şi pâine prăjită şi se aşeză la o masă, departe de 
ceilalţi clienţi. Bău două ceşti de cafea neagră în timp ce privea 
fix plicul nedesfăcut, care avea înscrise cu albastru închis, în 
colţul din stânga sus, numele şi adresa unui hotel. 

Hotelli Kalastajatorppa,  Kalastaltorpantie 1, 00330, 
Helsinki 33. Vizitase odată Helsinki în timpul unei delegații, dar 
locuise la Marski, în centrul oraşului. Nu auzise niciodată de 
acest hotel, al cărui nume îţi încâlcea limba. Işi unse o felie de 
pâine prăjită cu multă atenţie, puse gem deasupra şi se forță să 
mănânce în timp ce deschidea plicul. 

În plic exista o singură foaie de hârtie, cu numele aceluiași 
hotel. Ochii săi albaştri citiră în grabă mesajul scurt, scris cu 
litere groase, rotunjite, care îi aminteau întotdeauna de valurile 
mării şi prima oară nu înţelese nimic din ce citi. Reluă lectura. 

Dragă Bob, Mă grăbesc să prind vasul care pleacă la 
10.30. Adam Procane trebuie oprit. Pariez că e vorba de 
Archipelago. Acum plec. O s-o pun la cutie în drum spre port. 
Alexis. 

Numai Alexis. Nu, Cu dragoste, Alexis. Chiar şi la sfârşit 
nimic nu se schimbase. Ruptura lor fusese completă şi 
definitivă. Era doar o comunicare profesională. li făcea însă şi un 
ultim compliment amar. Indiferent ce urgenţă investiga pentru 
Le Mondey, Alexis credea că el este cel care trebuia să intervină 
în caz de forţă majoră. Şi un astfel de caz intervenise. 


Procane. 

Howard îl menţionase pe  Procane, apoi negase, 
neconvingător, că ar fi ştiut ceva despre el. Newman mai turnă 
cafea şi îşi aprinse o ţigară în timp ce aduna datele pe care le 
avea. Ale naibii de puţine. 

Adam Procane, indiferent cine era. Un vas care pleca de 
undeva - probabil portul Helsinki - la 10.30. Adică dimineaţa. 
Alexis ar fi scris 22.30 dacă ar fi fost vorba de seară. Un vapor 
plecând încotro? Nu spre Leningrad, spera el. 

Archipelago. Dar care? Exista arhipelagul suedez, lanţul de 
insule care se întindea de la Stockholm spre arhipelagul Abo - 
sau arhipelagul Turku, cum îl numeau finlandezii. Ultimul era al 
doilea ca mărime din lume, un labirint de insule şi insulițe, multe 
din ele numai nişte stânci care spărgeau suprafaţa mării. De ce 
era un arhipelag important? Şi despre care din ele era vorba? 

În final, mai avea încă două elemente. Numele unui hotel 
din Helsinki, probabil cel în care locuise Alexis. Şi acel castel 
ciudat din fundalul filmului care arăta cum fusese ucisă de 
porcul acela de şofer. Îşi va aminti unde văzuse acea clădire 
foarte ciudată, cocoţată sus, deasupra oraşului care o înconjura. 

Plăti nota şi se îndreptă spre apartamentul său. Era ora 
opt şi jumătate şi la Londra urma încă o zi de certuri şi trudă. 
Câţiva pietoni mergeau grăbiţi pe trotuare. Primul avertisment 
al incidentului a fost faptul că a văzut maşina poliţiei, cu sirena 
în funcţiune, parcată lângă Chasemore House. 


Tweed era stăpânit de o furie rece. Ajungând târziu la 
cartierul general al SIS-ului - Serviciul Secret de Spionaj - 
Howard abia îi spusese despre vizita anterioară a lui Newman. 
Greoi, de vârstă mijlocie, Howard stătea în spatele biroului său 
de la etajul întâi, cu vedere spre Park Crescent. Cei doi erau 
singuri. 

— Am crezut că are dreptul să vadă filmul, îi spuse 
Howard secundului său. În cazul în care ai uitat, Alexis a fost 
soţia lui, adăugă el cu o nuanţă de sarcasm. 

Tweed îşi scoase ochelarii cu ramă de baga şi începu să 
curețe lentilele cu un colţ al batistei. Se uită cu ochi mari la 
Howard, înalt de un metru optzeci şi, ca de obicei, impecabil 
îmbrăcat într-un costum Cherster Barrie, albastru închis. 
Proaspăt bărbierit, lui Howard i se părea enervantă privirea fixă 


a lui Tweed şi scutură mărunţişul din buzunarul pantalonului 
său. Tweed îşi aranjă cu grijă braţele ochelarilor în spatele 
urechilor înainte să răspundă. Scoase un plic din buzunarul 
hainei sale uzate şi îl puse cu grijă pe masă. 

— Ştiu că Alexis era soţia lui, începu el, de aceea consider 
că proiecția a fost un act de brutalitate excesivă. 

— Eu iau deciziile aici, îi spuse Howard categoric. 

— Nu în cazul Procane, îl corectă Tweed cu tonul său 
obişnuit, politicos. Astăzi, dimineaţă devreme, am fost convocat 
să-l întâlnesc pe primul ministru. Ar fi mai bine să citeşti 
scrisoarea din plic. 

— Sper că nu-i altă afurisită de directivă care-ţi dă puteri 
depline, spuse Howard iritat. 

Înşfăcă foaia de hârtie împăturită din plic, o citi rapid şi i-o 
aruncă înapoi lui Tweed. 

— Este a doua oară, voi protesta. 

— Ştii care este procedura. 

Tonul indiferent al vocii lui Tweed a fost cel care i-a atras 
atenţia lui Howard. Îşi trecu mâna îngrijită prin părul înspicat cu 
fire argintii. Apoi se duse să se uite la o hartă care fusese pusă 
pe perete de asistenta lui Tweed, Monica, în cursul dimineţii. Era 
harta peninsulei scandinave, de la coasta de vest a Danemarcei, 
până la graniţa Finlandei cu Rusia, în est. 

— Asta pentru ce mai este? întrebă el iritat. 

— Probabil acesta va fi câmpul de luptă. 

— Câmpul de luptă? 

Howard se întoarse pe călcâie, îşi îndesă mâna dreaptă în 
buzunarul  hainei, cu degetul mare afară, o postură 
caracteristică. Tweed îl uimise din nou: recurgea foarte rar la o 
frazeologie dramatică. 

Acesta, stând încă în picioare, cu mâinile încrucişate, 
aştepta. Monica, o femeie cu înfăţişare plăcută, cu păr castaniu 
închis şi ochi vioi, alese acest moment pentru a se strecura în 
încăpere. Se opri până când Tweed dădu din cap, semn că totul 
era în regulă, şi apoi se aşeză, fără să deranjeze, la biroul ei. 

— După zvonurile care încep să apară în Europa, se pare 
că americanul, Adam Procane, s-ar putea să treacă prin 
Scandinavia. 

— Şi cine naiba e acest Procane? 


— Habar n-am. Se zvoneşte că ar fi un personaj important 
din securitatea americană, care vrea să treacă în Rusia. Îţi poţi 
imagina ce efect ar avea dacă cineva din Statele Unite, mult mai 
mare decât Kim Philby, ar ajunge la Moscova - în condiţiile în 
care Reagan candidează din nou la alegerile din 7 noiembrie. 

— Dumnezeule! Howard se lăsă în singurul fotoliu de piele 
din încăpere, pe care Tweed îl recomanda când voia ca un 
oaspete să se simtă bine şi să lase garda jos. Bănuiam că 
trebuie să fie cam aşa ceva, dar nu credeam că e vorba de un 
peşte atât de mare. 

— Cât o balenă. 

Din nou, nu era felul obişnuit de a vorbi al lui Tweed. 
Surprinsă, Monica îşi ridică privirile, studiindu-l pe Tweed. Pe 
faţa lui nu se putea observa nimic neobişnuit şi ea bănui că el 
spera că Howard va părăsi biroul lor. 

— De ce Scandinavia? întrebă Howard în cele din urmă. 

— Este locul pe unde se trece cel mai uşor în Rusia. Lui 
Procane îi este foarte greu să apară la Chebkpoint Charlie, în 
Berlin. Acum însă vreau să ştiu motivul real pentru care i-ai 
arătat amărâtului de Newman filmul. 

— Am menţionat accidental numele lui Adam Procane 
după ce a văzut filmul. 

Tweed clipi, mânios. 

— L-ai pus la treabă, sperând că, datorită vastei lui 
experienţe de corespondent în străinătate, te va duce la 
Procane. Asta este, nu-i aşa? 

— Ar fi un trofeu în panoplia ta, făcu Howard un gest 
resemnat, dacă i-am scuti pe americani de probleme. Numai 
Dumnezeu ştie câtă nevoie avem de credit - şi credibilitate - la 
Washington. 

— Şi cum voiai să faci asta? Dând deoparte pentru 
moment greşeala pe care ai făcut-o? 

— Leadbury l-a urmărit când a părăsit clădirea. 

— Leadbury! Tweed nu făcu nicio încercare de a-şi 
ascunde disprețul şi dezgustul. Chiar ţi-ai închipuit că Newman 
n-o să-l observe în cel mult o oră. Probabil că a scăpat deja de 
el. Punându-şi ambele mâini pe birou, se aplecă spre Howard. 
Ştii ce ai făcut? Ai mişcat o piesă greşită într-un moment 
nepotrivit. De acum încolo va avea un singur ţel - să afle cine i-a 
ucis soţia. 


— Nu se înțelegeau prea bine, obiectă Howard. Alexis era 
corespondenta ziarului Le Monde, se lovea deja de Newman 
fiindcă lucrau în acelaşi domeniu. După numai şase luni căsnicia 
lor era pe cale de a se destrăma. 

— Şi tu crezi că pentru Newman asta are vreo importanţă? 
Ai în faţă un elefant turbat care va trece la fapte. Din acest 
moment Howard -, Tweed făcu semn spre plicul cu ordinele 
primului ministru - lucrez complet pe cont propriu. Aşa se spune 
în document. Nu cred că mai avem ceva de discutat. 

O jumătate de oră mai târziu, Tweed primi primul raport 
despre incidentele de la Chasemore House. 


Când văzu maşina poliţiei parcată în faţa intrării, Newman 
nu traversă imediat Beresforde Road. Trecu în schimb spre 
grădina bisericii Sf. Mark. Se opri lângă biserică pentru a-şi 
aprinde o ţigară şi pentru a asculta zgomotul sirenei unei alte 
maşini. 

O ambulanţă apăru dinspre Fulham Road şi parcă lângă 
maşina poliţiei! Doi brancardieri coborâră, deschiseră uşile din 
spate ale maşinii şi urcară scările, intrând în Chasemore House, 
ducând o targă! 

Newman rămase pe loc, fumând, ştiind că nu mai bătea la 
ochi. Era doar un gură-cască obişnuit, atras de întâmplare. 
Câteva minute mai târziu, cei doi brancardieri reapărură ducând 
un bărbat pe targă. Capul îi era bandajat, dar Newman îl 
recunoscu pe poştaşul care îi dăduse mai devreme 
corespondenţa în timp ce se îndrepta spre cafeneaua din 
complexul Forum. Aşteptă până când plecă ambulanta, îşi 
aruncă ţigara şi traversă strada. 

Uşa de la intrare era deschisă şi îl opri un bărbat în haine 
civile, dar pe a cărui faţă se citea că este poliţist. Nu avea mai 
mult de treizeci de a ni, era politicos, dar ferm. 

— Locuiţi aici, domnule? 

— Da, ce se întâmplă? 

— Puteţi să-mi spuneţi numărul apartamentului? 

— De ce? 

— Acela? 

Polițistul se dădu la o parte şi făcu un gest de-a lungul 
holului. Una din uşi atârna de o balama strâmbată. In apropierea 
capătului mochetei, care se întindea de la un capăt la altul al 


holului, se afla o pată întunecată, care ar fi putut să fie de 
sânge. 

— Dumnezeule! asta mai îmi trebuia, o spargere. 

— Aveţi vreo legitimaţie, domnule? 

Newman îi dădu legitimaţia sa de ziarist şi aruncă o privire 
afară spre stradă. Stând exact în acelaşi loc în care se oprise şi 
el, în faţa bisericii, se afla un bărbat într-o haină de ploaie 
murdară şi o pălărie de fetru moale şifonată, privind în sus cu 
interes. Leadbury. Cu toate că, niciun avion nu trecea pe 
deasupra, pe cerul senin. 

— Mulţumesc, domnule. Sunt sergentul Peacock. 

— Arătaţi-mi legitimaţia. 

— Foarte înţelept, domnule. Numai foarte puţini oameni 
fac acest lucru. Sunteţi Robert Newman, corespondentul străin 
care... 

— Da! Acum pot să intru? Pata de pe covor este de sânge? 

— Mi-e teamă că da, domnule. Poştaşul a fost atacat. 
Credem că l-au urmărit, pretinzând că locuiesc aici. Pot să intru 
cu dumneavoastră? mulţumesc. Aşteptaţi ceva important sau 
valoros care trebuia să sosească cu poşta? 

Newman mergea de-a lungul holului său, spre salonul 
mare, cu ferestre ieşite în afara zidului fațadei care dădeau spre 
Beresforde Road. Răspunse peste umăr. 

— Nu. De ce întrebaţi? 

Toate sertarele scrinului Regency de la capătul camerei, 
din apropierea ferestrei, fuseseră trase afară şi conţinutul 
împrăştiat pe jos. Newman urcă cele două trepte care duceau 
spre mica bucătărie, umplu aparatul de cafea cu apă şi îi dădu 
drumul. Aprinse lustrele şi privi camera, uitându-se la fotografia 
mare a lui Alexis, cu ramă de argint, aşezată încă pe bufet. 

Era un portret, părul ei lung, negru, căzându-i mai jos de 
umeri, bărbia ascuţită ridicată cu o expresie dispreţuitoare, 
provocatoare, pe care o cunoştea atât de bine. Gâtul îi era uscat 
ca un desert. Peacock, cu o faţă mică şi ochi ascuţiţi, îi urmări 
privirea. 

— Sunteţi palid, domnule. Bine că doamna n-a fost acasă 
când s-au întâmplat toate astea. 

— Da. Geanta cu scrisori este acolo. Parcă m-aţi întrebat 
ceva despre asta când am intrat? 

— Aşteptaţi ceva important sau de valoare prin poştă? 


Peacock repetă întrebarea cu tonul pe care îl adoptă 
poliţiştii când interoghează un cetăţean respectabil. 

— Aţi spus „Nu”, şi apoi aţi vrut să ştiţi de ce v-am pus 
această întrebare. 

— Deci, de ce m-ati întrebat? 

Newman se întoarse cu spatele spre Peacock şi puse 
câteva linguri de ness într-o cană marmite, pregătită pentru apa 
care fierbea. În acel moment principala problemă era să scape 
de Peacock. Nu avea decât foarte puţin timp şi trebuia să-şi 
aranjeze o mulţime de treburi. 

— Am reconstituit ce s-a întâmplat, domnule. Mai întâi 
poştaşul a fost lovit în cap, în hol, probabil cu un baston din 
piele. Au verificat în grabă scrisorile pe care le ducea. Nu au 
găsit ceea ce îi interesa. Apoi au intrat cu forţa în apartamentul 
dumneavoastră şi au căutat - mi-e teamă că dormitorul mare 
este şi mai răscolit. Cearşafuri tăiate şi aşa mai departe. 

— Cum se simte poştaşul? 

— O să fie bine, domnule. Din fericire, când am telefonat 
de aici, am prins o ambulanţă care se întorcea spre St. Thomas. 
Aş spune că după o noapte de stat la spital o să scape numai cu 
o durere de cap. Darvă explicam... 

— Şi eu ţi-am răspuns. Acum, sergent Peacock, nu vreau 
să par nepoliticos, dar plec într-o călătorie urgentă în nordul 
Angliei şi trebuie să-mi fac bagajele, să prind trenul... _ 

Newman cunoştea enervanta putere a tăcerii. Işi făcu 
cafeaua şi începu să soarbă din ea. Trebuia să-l scoată pe 
afurisitul de poliţist din cameră, ca să poată folosi telefonul. Se 
uită în jurul lui - mai puţin la fotografia lui Alexis. Părea atât de 
vie. 

— În curând o să vină băieţii pentru amprente, domnule. 

— Aş vrea să fiu câteva minute singur. Dacă nu te 
deranjează, sergent Peacock. 

— Bineînțeles, domnule. Lucrurile astea întotdeauna 
şochează. 

Imediat ce Peacock părăsi camera, Newman scoase pana 
de lemn care ţinea deschisă uşa grea şi o închise. Işi aprinse o 
ţigară şi se îndreptă spre telefonul aflat pe o masă mică lângă 
canapeaua mare de sub fereastră. 

Scoţând cartea de telefon, căută codul Finlandei.010 358. 
Pentru „Helsinki trebuia adăugat O Notă şi numărul informaţiilor 


pentru Helsinki. 155. Apoi căută numărul agenţiei Liniilor 
Aeriene Britanice din Londra, pe Cromwell Road, în apropiere de 
Stainsbury. 

Leadbury, aflat pe cealaltă parte a străzii, stătea exact în 
acelaşi loc, uitându-se foarte interesat la unghiile de la mâna 
stângă. Era cea mai neînsemnată dintre problemele lui 
Newman. Formă 155, dădu numele şi adresa hotelului 
Kalastajatorppa de pe plic, care conţinea ultima scrisoare pe 
care o primise de la Alexis. Fata îi dădu numărul şi el sună acolo. 

Cel de la rezervări vorbea perfect engleza. li părea rău, 
dar pentru următoarele trei zile nu avea decât un apartament. 
Preţul: o mie de markkaa pe noapte. Era ceva în legătură cu 
„meciul de fotbal dintre Finlanda şi Suedia”. Newman spuse că 
va lua apartamentul. 

Tocmai forma numărul agenţiei Liniilor Aeriene, când văzu 
un taxi oprind la câţiva paşi în spatele lui Leadbury. Taxiul 
aşteptă până când o femeie durdulie, de vârstă mijlocie, se duse 
spre Leadbury, căutând în poşetă. Newman se crispă. Monica, 
asistenta lui Tweed. Ea era periculoasă. 

Continuă să se uite prin perdelele grele, văzând-o cum se 
opreşte lângă Leadbury şi începe să vorbească cu el. Ea-şi băgă 
mâna în buzunar, în timp ce ţinea o bancnotă în mână. Da, era 
într-adevăr periculoasă. Se prefăcea că îl întreabă dacă are 
mărunt. Dacă Newman nu s-ar fi uitat pe fereastră, nu ar fi 
văzut taxiul care aştepta. 

După o discuţie de mai puţin de un minut ea traversă 
strada şi începu să vorbească cu sergentul Peacock, care stătea 
în vârful scărilor. Ea nu aruncă nici măcar o privire spre 
ferestrele apartamentului lui Newman. Apoi zâmbi din nou, ca şi 
cum i-ar fi mulţumit lui Peacock. Se întoarse la taxi şi plecă. In 
spatele perdelelor Newman înjură. Cu Tweed pe urmele sale 
avea mai puţin timp decât sperase. Urmăritorii folosiţi de Tweed 
erau mult mai greu de păcălit decât Leadbury. 

Newman făcu din nou numărul Liniilor Aeriene Britanice şi 
o fată răspunse aproape imediat. Da, îi putea spune zborurile 
spre Helsinki pentru astăzi. Exista zborul BA668, fără escală 
spre Helsinki, care pleca la unsprezece şi un sfert şi ajungea la 
patru şi zece, ora locală. 

— Diferenţa de fus orar faţă de noi este de două ore, 
continuă ea. 


— Rezervaţi-mi un loc la clasa de lux, dacă puteţi. Pot 
ajunge în zece minute pe jos la agenţie. Cât costă? Plătesc cu 
bani gheaţă. 

— Puteţi aştepta o clipă, domnule? 

El şi-o imagină verificând zborul BA668 pe consolă. Se uită 
la ceas. Va trebui să se mişte repede ca să scape de Tweed şi să 
prindă afurisitul de avion. Ella răspunse din nou. 

— V-am făcut rezervarea, domnule. 

El îi dădu numele său, spunându-i că va ajunge în treizeci 
de minute şi puse receptorul în furcă. Pentru a face o călătorie 
în străinătate este nevoie de patru lucruri: paşaport, bilet de 
avion, de preferinţă o cameră de hotel rezervată - era 
surprinzător câte oraşe mari puteau fi pline datorită unei 
prezentări de modă, unei expoziţii sau a unui meci de fotbal, şi 
bani. 

Fiind corespondent de presă, Newman avea întotdeauna 
la el paşaportul. Îşi făcuse rezervarea pentru biletul de avion şi 
pentru un apartament la hotel. Şi era o bancă ambulantă. In 
portofelul său se aflau sume mari de franci elveţieni, cecuri de 
călătorie în mărci germane - şi dolari. Trei din cele mai 
puternice valute din lume în august 1984. De asemenea, mai 
avea şi franci francezi rămaşi dintr-o călătorie recentă la Paris, 
precum şi o mică sumă în lire sterline. 

Deschise încet uşa salonului. Holul era gol. Probabil că 
Peacock stătea de pază pe scări, aşteptându-i pe cei de la 
amprente şi restul personalului inutil al poliţiei trimis în cazul 
spargerilor. Dormitorul principal din spate era, de asemenea, gol 
- o adevărată harababură. 

Newman avea întotdeauna o valiză gata împachetată 
pentru plecări rapide. El o aranja din nou în fiecare seară pentru 
ca hainele să fie mereu curate şi neşifonate. Era pusă pe masa 
de toaletă, deschisă. Conţinutul era neatins. Probabil că intruşii 
fuseseră deranjaţi şi fugiseră înainte de a cotrobăi în valiză. li 
închise broaştele, o încuie şi o duse spre capătul holului de la 
intrare, apoi cobori în fugă spre apartamentele de la parter. 

Julia, o fată în vârstă de treizeci de ani, cu păr des, blond, 
o personalitate în domeniul loisir-ului şi care nu îşi începea 
munca înainte de ora zece, recunoscu felul său de a bate la uşă 
şi deschise. 


— Fă-mi te rog o favoare, începu Newman. Mă grăbesc al 
naibii, trebuie să prind un tren spre nord. 

— Am auzit de spargerea apartamentului tău. 

— De aceea am nevoie de ajutorul tău. Ea îl trase înăuntru 
şi închise uşa. El scoase o carte de vizită din portmoneu. Il ştii 
pe tipul acela, Wilde, tâmplar şi lăcătuş - se pricepe la toate. 
Vrei să-l suni şi să-i spui să-mi aranjeze apartamentul şi să-ţi 
dea ţie noile chei să le ţii până mă întorc? 

— Plăcerea e de partea mea. Ce-ai zice de o ceaşcă de 
cafea? Nu? Dacă Alexis se întoarce în timp ce eşti plecat? Ştie 
că... 

El păli, apoi făcu un efort să schiţeze un zâmbet. Ea dădu 
la o parte perdeaua pe care o formă părul ei blond, lung, şi se 
uită atentă la el. Julia interpreta rapid reacţiile bărbaţilor. 

— Ceva nu e-n regulă, Bob? Pentru o clipă arătai ca şi 
cum... 

— Bineînţeles că ceva nu e-n regulă. Mă întorc de la micul 
dejun de la Forum şi găsesc porcăria asta - tocmai când trebuie 
s-o şterg. 

— Îmi pare rău. Sunt cam înceată la minte. 

— Nu eşti înceată. Alexis nu se va întoarce înaintea mea - 
este în străinătate în interes de serviciu. 

— Bine Bob, dă-i drumul. Mă descurc eu cu toate. Pot să 
intru în apartamentul tău şi să fac puţină curăţenie? 

— Ţi-a spus cineva vreodată că eşti un înger? 

— O mulţime de bărbaţi. Întotdeauna urma o expresie 
care de obicei nu este asociată cu îngerii. Dă-i drumul, Bob, te 
poţi baza pe Julia. 

Luând-o înapoi la fugă spre scările de la intrare, Newman 
se concentră asupra următoarei probleme. Leadbury. Un fost 
poliţist, a cărui principală însărcinare era loialitatea totală faţă 
de Howard, căruia îi raporta toate bârfele din birou, incluzând în 
acelaşi scop şi rămasul la servici până seara tărziu şi scotocitul 
prin birouri, în speranţa că va găsi ceva pentru şeful său. In 
orice grup există un astfel de personaj. 

Peacock, stând cu picioarele desfăcute şi cu mâinile 
îndesate în buzunarele hainei, nu a fost de niciun folos. Se 
întoarse, se uită fix la valiza lui Newman şi comentă: 

— E o valiză cam mare pentru o călătorie scurtă spre 
nord. 


— Ai auzit vreodată de cineva care îşi schimbă cămăşile 
de trei ori pe zi? 

— Unde vă putem găsi? Şi ce facem cu uşa? 

— Fata blondă de la parter se va ocupa de asta. Are acces 
nelimitat în apartamentul meu până se termină treaba. 

— Până când nu vin cei de la amprente nu poate intra în 
apartament. O să avem nevoie şi de amprentele 
dumneavoastră, pentru comparaţie, înţelegeţi? 

— Nu accept niciodată să mi se ia amprentele - şi nu 
puteţi face nimic în acest sens. Nu veţi putea nici să mă 
contactaţi - nu ştiu unde voi sta. Mâine mă întorc, aşa că vă voi 
suna la secţie. 

— Nu ştiu dacă este bine, domnule. 

— Am de multe ori aceeaşi problemă. Pe fata blondă o 
cheamă Julia. Acum, dacă nuvă supăraţi, trebuie să prind trenul. 

Coborând cele trei trepte uzate de piatră, se întrebă cum 
de reuşea să pară atât de normal, să stea de vorbă ca şi cum 
nimic nu s-ar fi întâmplat. Alungă coşmarul care-i plutea în 
minte şi îşi concentră atenţia asupra lui Leadbury: trebuia să 
scape repede de el. 

Newman chemă un taxi care trecea prin intersecţia spre 
Fulham Road şi îl deranjă extrem de mult faptul că în urma 
taxiului pe care îl chemase mai venea unul, tot liber. Îi trecu prin 
minte că aproape ratase o şansă excelentă de a realiza ceea ce 
îşi propusese. Făcu semn primului taxi, atent să nu privească de 
cealaltă parte a străzii de unde îl urmărea Leadbury. 

— La Harrods, vă rog, îi spuse el şoferului. 

Se uită pe geamul din spate în timp ce taxiul porni pe 
Beresforde Road. Leadbury se urcă în celălalt taxi care apoi 
porni în urmărirea celui în care se afla Newman. Satisfăcut că 
stratagema sa funcţionase, Newman se adânci în scaunul său şi 
scoase o bancnotă din portmoneu. 

La intersecţia cu Cromwell Road luminile semaforului erau 
roşii. Newman se uită din nou în urmă. Între taxiul său şi cel în 
care se afla Leadbury se aflau două maşini. Se aplecă în faţă, 
deschise fereastra care îl despărţea de şofer şi întinse bancnota. 

— Ai aici cinci lire. În taxiul din spate se află un detectiv 
pus de soţia mea să mă urmărească. Când dăm de o porţiune 
aglomerată eu o să cobor - şi tu păstrezi restul. Bine? 

— Perfect, domnule! 


Şoferul se uită la Newman în oglinda retrovizoare şi făcu 
cu ochiul. Situaţia nu era neobişnuită pentru el. Semaforul se 
schimbă în verde şi porni în viteză pe Cromwell Road spre o 
zonă aglomerată. Merseră la o distanţă potrivită de ceilalţi, până 
când se apropiară de Harrods. Newman se uită pentru a treia 
oară în urmă. Celălalt taxi se afla tot la două maşini în urma lor. 
Taxiul său opri într-o aglomeraţie de vehicule. Newman deschise 
uşa, cobori, închise portiera, se strecură printre maşinile parcate 
şi porni repede pe jos, spre Beauchamp Place. 

In faţa lui, dintr-un taxi cobora o femeie şi el bănui că ea 
se ducea la cumpărături în marele magazin. El aşteptă până 
când ea plăti, uitându-se în susul străzii. Nicio urmă de 
Leadbury, care probabil că se gândea la următoarea sa mişcare, 
fie înţepenit undeva cu taxiul său, fie plătindu-l pe şofer, pentru 
a-şi continua pe jos urmărirea. 

— Unde mergeţi, domnule? întrebă şoferul taxiului. 

— Stainsbury, pe Cromwell Road. Du-mă de-a lungul lui 
Walton Street, şi apoi pe lângă staţia South Kensington. Mă 
grăbesc. 

— Toţi se grăbesc, începu el. 

Se opri când Newman îi dădu o bancnotă de cinci lire. 
Maşina porni fără ca vreunul dintre ei să mai scoată vreun 
cuvânt. În spatele lor, în Beauchamp Place, nu se vedea niciun 
alt taxi şi nici Leadbury. 

Newman urmă un traseu aproximativ circular, ajungând 
de unde plecase. Era ultima manevră la care s-ar fi gândit 
ameţitul său urmăritor. Dacă pe urmele lui Newman s-ar fi aflat 
Tweed, deznodământul ar fi putut să fie cu totul altul - şi tot ce 
ar fi urmat poate nu s-ar Fi petrecut. 

Tweed puse receptorul jos şi se uită încruntat la Monica. 
Se ridică din spatele biroului şi traversă camera spre dulapul în 
care se afla haina sa de ploaie. Luând-o din cuierul în care 
Monica o agăţase cu grijă, şi-o împături pe braţ, vorbind în acest 
timp. 

— Era secretara lui Howard care e furios, aşa că nu cred 
că o să putem sta de vorbă. Bineînţeles că e vorba de noua 
directivă a primului ministru. 

— Dacă rezolvi cazul ăsta - ochii Monicăi străluceau la 
acest gând - l-ai putea înlocui pe Howard. Este a doua oară când 


primul ministru trece peste el şi îţi acordă ţie toată încrederea 
lui. 

— Nu vreau să-i iau locul, răspunse Tweed iritat, clipind în 
spatele lentilelor ochelarilor. Şi nu sunt deloc încântat de 
misiunea asta. Dar n-avem ce face. Leadbury l-a pierdut pe 
Newman. Bineînţeles. Ceva în legătură cu schimbarea unor 
taxiuri în apropiere de Harrods. Acum spune-mi din nou despre 
sergentul de poliţie pe care l-ai păcălit lângă apartamentul lui 
Newman. 

— Mi-a spus că a fost atacat poştaşul din zonă. l-am zis că 
sunt sora poştaşului - aşa că mi-a relatat cum l-au dus la St. 
Thomas. O lovitură uşoară la cap. Te duci la apartamentul lui 
Newman? 

— Nu. La St. Thomas. Singurul nostru fir este poştaşul. 
Newman mă îngrijorează. Leadbury l-a văzut părăsind 
Chasemore House cu o valiză. Aş pune pariu că părăseşte ţara. 
Problema este în ce direcţie? Numai Dumnezeu ştie în ce 
pericole l-a băgat Howard. 

Ochii lor se întâlniră şi Tweed era convins că se gândeau 
la acelaşi lucru. Se întâmpla deseori. Erau împreună de atâta 
timp încât gândurile lor mergeau în paralel, ca două şine de 
tren. 

— Heathrow? întrebă Monica. 

— E singura noastră speranţă. Vorbeşte cu securitatea 
aeroportului. Spune-le să verifice fiecare zbor. 

— O să dureze, îl avertiză ea. Mai este încă vacanţă... 

— Şi noi nu prea avem timp. Nu putem decât să încercăm. 
Eu trebuie să plec la St. Thomas. 

— Poţi să-mi spui despre ce este vorba în afacerea asta cu 
Procane? 

— Îmi pare rău, dar nu pot. 


Ajungând la spitalul St. Thomas, Tweed arătă legitimaţia 
unui medic, care localiză imediat salonul în care fusese internat 
poştaşul, un oarecare George Young. 

— ÎI puteţi muta, vă rog, într-o altă cameră în timp ce 
vorbesc cu el? întrebă Tweed. Este foarte urgent, acest caz ar 
putea fi legat de un lucru foarte important. 

Cinci minute mai târziu, Tweed stătea pe pat lângă Young, 
într-o rezervă cu un singur pat. Poştaşul era descompus, palid şi 


tras la faţă. | se făcuse o radiografie şi nu avea nicio fractură de 
craniu. Era slab şi ciolănos. Tweed se purtă cu grijă. 

— Cum te simţi? N-a fost o experienţă prea plăcută, 
presupun... 

— Ca şi cum mi-ar fi căzut o casă în cap. Bine că n-a fost 
Empire State Building. Tu cine eşti? 

— Sunt de la Divizia Specială. Îmi poţi răspunde la câteva 
întrebări? 

— Dă-i drumul, colega. Divizia Specială? Care-i baiul? 

— Nimic deosebit, doar că cei care te-au atacat ar putea fi 
în legătură cu un grup terorist pe care îl căutăm. La Chasemore 
House au spart un apartament. 

— Pe cel al domnului Robert Newman. M-am trezit 
înăuntru când doi brancardieri de la Salvare mă ridicau. Domnul 
Newman este foarte amabil. De Crăciun îmi face întotdeauna 
câte un dar. Puţini mai fac asta în zilele noastre. Un adevărat 
gentleman. Ciudat, l-am întâlnit pe stradă cu numai un minut 
înainte ca ticăloşii ăia să mă pocnească. 

— l-ai văzut pe cei care te-au atacat? 

— Nu, dar polițistul mi-a spus că o femeie de servici a 
văzut doi bărbaţi ieşind dintr-o maşină parcată şi urmărindu-mă 
de vizavi. Bineînţeles că nu poate să-i descrie. Vacă bătrână şi 
nefolositoare. l-aş fi putut descrie dacă nu s-ar fi aflat în spatele 
meu în timp ce băgam scrisorile în cutie. Uşa nu era bine 
închisă, aşa că m-au dus înăuntru. Oamenii sunt neatenţi, în 
vremurile astea trebuie să fii atent... 

Era incoerent. Tweed presupuse că ieşea din starea de 
şoc. Îl întrerupse blând, întrebând cu indiferenţă, ca şi cum 
întrebarea n-ar fi fost deloc importantă. 

— Spui că l-ai întâlnit pe Newman pe stradă. Vrei să spui 
că se întorcea spre Chasemore House. 

— Nu, pleca de acolo, îndreptându-se spre hotelul Forum. 
l-am dat corespondenţa. 

— Ce-ai făcut? întrebă Tweed ascunzându-şi cu grijă 
agitația. Poştaşii au memorie bună. Îţi aminteşti ceva despre 
corespondenţa pe care i-ai dat-o? 

— Trei plicuri, răspunse Young repede. 

— Îmi poţi da detalii despre ele? 

— Nu prea cred. Corespondenţă simplă. Două plicuri 
maronii, care păreau să fie note de plată. Stai puţin. Young îşi 


încreţi fruntea în spatele bandajelor. Al treilea plic era lung şi 
alb, avea timbrul albastru de Par Avion. Şi cred că ea scrisese 
adresa în grabă. 

— Ce te face să crezi asta? 

Tweed se lăsă pe spate în scaunul său, îşi încrucişă 
mâinile în poală, părând total relaxat. Nu scotea niciun sunet. 
Ştia din experienţa sa cu răniții că în fiecare clipă Young putea 
să înceapă să se simtă obosit şi că va începe să-şi piardă 
răsuflarea. 

— Felul în care ea a scris adresa. Un scris de mână foarte 
lăbărţat. 

— Ai spus „ea”. 

— Scrisul era înclinat spre stânga. Am observat că o 
mulţime de femei scriu aşa. Bărbaţii tind mai degrabă să scrie 
spre dreapta. 

— Aşa este. Probabil că ai putut să-ţi dai seama după 
timbre din ce ţară era scrisoarea? 

O întrebare la care vrei un răspuns trebuie întotdeauna să 
aibă un sens pozitiv. Dacă vrei un răspuns negativ, ea va trebui 
să conţină la rândul ei o negaţie. 

— Nu avea timbre. Era francată. Îmi aduc foarte bine 
aminte. În colţul din stânga, sus, era tipărit numele unui hotel. 

— Ştampila pe care era scris numele oraşului era clară? 

— Ea, era clară, dar să nu mă întrebi numele. Ştii câte 
scrisori împart eu în fiecare dimineaţă? 

— Da, sunt convins că sunt multe. Tweed se aplecă 
înainte. Ai o memorie excepţională. Eşti un martor perfect. Unul 
la un milion sunt ca tine. Deci, ştampila era clară. O să-ţi dau 
câteva nume de oraşe - să vedem dacă îţi spune vreunul ceva. 
Pentru început, Copenhaga? 

— Nu, era mai scurt, cel puţin primul nume era mai scurt. 

— Primul nume? 

— Erau două nume în interiorul ştampilei. Unul sus şi 
celălalt jos, iar data poştei era înscrisă în centru. Dar să nu mă 
întrebi de dată, nu sunt Mastermind. 

— Helsinki? 

— Da! Faţa lui Young căpătă puţină culoare. Părea să 
prindă din nou viaţă. Helsinki era. 

— Şi numele de sub dată era Helsingfors. Tweed îl 
pronunţă literă cu literă. Ştii, zece la sută din populaţia Finlandei 


vorbeşte suedeza, aşa că, din politeţe, numele sunt scrise mai 
întâi în finlandeză, apoi în suedeză. 

— Da, cam aşa ceva era - dar nu îmi amintesc exact. 

— Acum, hai să mai încercăm altceva. Numele hotelului 
de care spui că era tipărit în colţul din stânga, sus, al plicului. 

ŢI-l aminteşti? 

— Deloc. Young îşi schimbă poziţia în pat. Era prima 
mişcare pe care o făcea de când intrase Tweed în cameră. Ştiu 
că era un nume lung, continuă el, închizându-şi ochii pe 
jumătate, ca şi cum ar fi încercat să-şi amintească ce scria pe 
plic. Să-ţi spun ceva, sunt aproape sigur că începea cu litera „K” 
- dar ţi se încurca limba, îmi aduc aminte.! 

— Cred că te-am ţinut destul. Tweed se ridică în picioare. 
Mi-ai fost de mare ajutor. Sunt foarte recunoscător. Sper să-ţi 
revii repede şi întâmplarea asta să rămână doar o amintire 
neplăcută. Din ce mi-a spus doctorul aşa se va întâmpla. 

— Ai cumva o ţigară la tine? 

— Mă omoară doctorul dacă mă prinde. Tweed băgă mâna 
în buzunar şi scoase un pachet de Silk Cut. Nu fuma, dar avea 
întotdeauna un pachet de ţigări, putea fi cea mai convingătoare 
armă într-un interogatoriu. Îi dădu ţigările lui Young, şi îi aprinse 
una cu un chibrit pe care îl lăsă pe pat. Poţi folosi farfurioara 
drept scrumieră. Şi ţigările le-ai avut tu. 

— Chiar astea le fumez. Sper să-i prinzi pe afurisiţii ăia de 
terorişti. Ar trebui spânzurați. 

— Dacă ce am vorbit va rămâne între noi, şansele de a-i 
prinde sunt cam de sută la sută, îl asigură Tweed. Acum trebuie 
să dau un telefon urgent. 

Medicul îi cedă lui Tweed biroul pentru a da telefon şi ieşi. 
În timp ce o suna pe Monica, se gândea la ceea ce spusese 
Young. Numele unui hotel care începea cu „K”. Părea să fie un 
fir. Fără litera aceea, limba finlandeză n-ar mai fi fost finlandeză, 
iar remarca privind faptul că numele hotelului îţi încurca limba-n 
gură nu făcea decât să confirme faptul că scrisoarea fusese 
pusă la poştă în Finlanda. 

— Monica, începu el, sun de la un telefon de la spitalul St. 
Thomas. Ai rezolvat ceva cu Heathrow? 

— Tocmai am reuşit. Subiectul a luat zborul BA668 spre 
ţara lui Sibelius. 

— Îl putem opri, întârzia sau face ceva? 


— Avionul pleacă la unsprezece şi un sfert. 

Tweed care pierduse noţiunea timpului se uită la ceas şi 
înjură în gând. Ghinion. Era unsprezece şi douăzeci şi cinci. 
Newman se afla deja în aer. Monica i se adresă din nou. 

— Tocmai m-am uitat la ceas. 

— Ştiu. A plecat. Unde aterizează avionul înainte de 
destinaţia finală? 

— Nu face nicio escală, este un zbor nonstop. Aterizează 
la patru şi zece minute, ora locală. În momentul de faţă are un 
avantaj de două ore. 

— O clipă. Lasă-mă să mă gândesc. Piesa greşit mişcată 
pe tablă într-un moment nepotrivit, aşa cum îi spusese şi lui 
Howard. Monica, cred că sunt mai puţin de trei ore până când 
aterizează? 

— Aşa este. 

— Mă întorc imediat la birou. Caută numărul fetei din 
Sibelius City care ne-a fost de mare folos cu câţiva ani în urmă. 
Să mi-l pregăteşti pentru când ajung la birou. O să mă ocup eu 
de asta. Este singura şansă de a-l salva pe omul acela de la cine 
ştie ce întâmplări neplăcute. 

Aparatul BA668 ajunsese la viteza de croazieră de opt 
sute douăzeci şi cinci kilometri pe oră şi la altitudinea de 
unsprezece mii cinci sute metri în timp ce traversa Marea 
Nordului, îndreptându-se spre Baltica. La clasa de lux se serveau 
cocteiluri, dar Newman ceru numai un pahar cu suc de portocale 
şi un pahar cu apă. Nu bea niciodată alcool în timpul zborului - 
accelera procesul de deshidratare care - în ciuda aşa-zisei 
presurizări, era favorizată de marile altitudini la care zburau 
avioanele moderne. 

Stătea pe fotoliul de la geamul din dreapta, fără să-l 
intereseze faptul că aparatul Boeing Super 731 plutea deasupra 
unui ocean de nori, aşa încât era imposibil să vezi marea de 
dedesubt. De când se urcase în avion nu privise niciodată în jos. 
Când stewardesa subliniase faptul că băuturile alcoolice erau 
gratuite mai avu un junghi. Un argument pe care îl auzea 
întotdeauna când călătorea cu Alexis. 

— Alcoolul deshidratează... 


— Şi ce-i cu asta? clipea ea. Sunt convinsă că ţi-ai dat 
seama că mi-e frică să zbor. Numai alcoolul mă face să pot 
suporta frica. 

— Treaba ta. 

— Te cred! Să nu crezi că dacă suntem însuraţi îţi aparţin. 
Comprenez? 

— Da, comprenez, răspundea el. 

— Deci o să beau şi o să beau până când o să plutesc ca 
afurisitul ăsta de avion. Apoi, când vom ateriza - dacă vom 
ateriza - o să mă scoţi de aici ca pe o valiză Vuitton. E-n regulă 
pentru tine? 

— N-ai decât să bei ce-ţi place. 

— Asta fac. Beau ce-mi place, chari!! 

Ea era foarte franceză. El era foarte englez. Apă şi foc, nu 
era cea mai bună combinaţie. Se căsătoriseră ca urmare a unei 
pasiuni nebune? Aşa începeau toate căsniciile? Ea era foarte 
bună în meseria ei şi concurau în acelaşi domeniu. Era 
corespondent străin la Le Monde. Nu era încă la fel de cunoscută 
ca el şi asta o deranja. 

O mişcare rapidă de-a lungul coridorului îi atrase privirea. 
O fată cu păr închis la culoare sorbea din paharul ei. O altă 
amintire. După ceartă, Alexis îşi scutura coama neagră, în timp 
ce sorbea din pahar cu un gest dispreţuitor. Avea noroc, scaunul 
de lângă el era liber. Se simţea mai bine în această călătorie 
fără companie. 

Intinse mâna după servieta pe care o lua întotdeauna cu 
el în avion, conţinând câteva lucruri pe care nu voia să le piardă. 
Un aparat de fotografiat Voigtlănder foarte compact. Filme de 
rezervă. Agenda sa. Scoţând un plic mare, gros, trase afară 
fotografia lui Alexis, cea care fusese înrămată în apartamentul 
său din Beresforde Road. Ea se uita fix la el. 

Avea nevoie de fotografie pentru a identifica ultimele ei 
mişcări în Helsinki. Fotografia şi numele ei de ziaristă: Alexis 
Bouvet. Băgă fotografia în plic şi pe acesta înapoi în servietă. Se 
uită la ceas. In câteva ore urma să aterizeze la Vantaa, 
aeroportul din nordul oraşului Helsinki. Oare se schimbase 
metropola de la ultima sa vizită, de acum doi ani? Se îndoia. Se 
agită iritat în scaunul său când stewardesele apărură cu 
mâncarea. Tot nu se uită încă pe geam. 


— Fata din Sibelius City - Helsinki - este Laila Sarin, îi 
spuse Monica lui Tweed, în timp ce punea cu grijă pe un umeraş 
vechiul  pardesiu Burberry. Transpira din cauza căldurii, 
temperatura ajunsese deja la 27 grade. Singurul motiv pentru 
care purta pardesiul era cel că îi putea schimba înfăţişarea. ÎI 
purta împăturit, cu eticheta la vedere; iar dacă şi-l punea 
devenea un personaj anonim într-un pardesiu albastru uzat. 

— Da, mi-o amintesc bine. Am nevoie de numărul ei de 
telefon. O s-o caut eu. 

— Numărul este pe o bucată de hârtie, pe birou. La fel şi 
numele ziarului pentru care lucrează - dar pe care eu nu-l pot 
pronunţa. 

Tweed se aşeză în spatele biroului său, se uită la bilet şi 
întinse mâna după telefon. Faptul că insistase să formeze singur 
numărul, îi spunea Monicăi că Tweed lucra sub tensiune. 
Numele ziarului era Iltalehti. 

— Cât timp avem? întrebă Tweed. 

— Newman aterizează în două ore. Aeroportul e departe? 

— Doar douăzeci de minute de mers cu maşina din centrul 
Helsinki-ului. 

Formă numărul. Când răspunse centrala, ceru interiorul Şi 
apoi pe Laila Sarin. Era posibil să fie în oraş pentru un reportaj. 
Bătu cu degetele mâinii stângi în masă apoi se opri. Legătura 
era perfectă şi el îşi amintea vocea ei catifelată, deosebită. 

— Laila, la telefon este Tweed, te sun de la Londra. Îmi 
poţi face o mare favoare, dar foarte repede? 

— Mă bucur foarte mult că te aud. Sunt gata să notez. 
Spune-mi ce pot să fac. 

li dădu explicaţiile necesare cât de repede se putea. Ea 
spunea în continuare: 

— Da, înţeleg. Nu este nicio problemă. 

li făcu o descriere a lui Newman, îi comunică detaliile 
zborului, avertizând-o că Newman era foarte perspicace şi îşi va 
da repede seama că este urmărit. Ea veni cu o propunere 
neobişnuită. 

— Nu aş putea să mă prezint, folosindu-mă indirect de 
numele tău? Lucrează singur sau i-ar fi bine venit un ajutor în 
această situaţie? Va fi probabil şocat de moartea soţiei sale. O 
să publicăm detaliile în numărul de astăzi. 


— Le publicaţi? Tweed apucă receptorul mai strâns. Pot să 
te întreb de unde ai informaţia? 

— Am primit o fotografie la redacţie. Am văzut destule 
fotografii ale lui Alexis Bouvet pentru a o recunoaşte. lar 
fotografia era însoţită de o notă. Deci pot lua legătura cu 
Newman când coboară din avion? 

— Poţi să ajungi la timp la aeroport? 

— Nicio problemă, nu trebuie decât să menţionez numele 
lui Robert Newman editorului meu şi el va bănui că e rost deo 
poveste bună. 

— S-ar putea să încerce să te dea la o parte, o avertiză 
Tweed. 

— M-am gândit deja la asta. Un şofer de taxi, care mi-e 
prieten, va aştepta şi îl va urmări dacă va fi cazul. 

— Laila, cred că e mai bine să te las pe tine să te descurci. 

— O să ajung la avion, domnule Tweed. Vă puteţi baza pe 
mine. Cum voi lua legătura cu dumneavoastră? 

Tweed îi dădu un număr care nu era cel al biroului său, ci 
aparţinea, în mod oficial, unei companii de asigurări aflată în 
aceeaşi clădire. Îi mulţumi şi puse receptorul în furcă, uitându-se 
la Monica. 

— Engleza ei este deci bună? întrebă Monica. 

— Mulţi finlandezi vorbesc excelent engleza. Sunt un 
popor foarte realist. Cine altcineva în lume le mai înţelege 
limba? Este de origine fino-ugrică - semănând cu maghiara. 
Nimeni nu ştie exact de unde vin de fapt aceste două popoare. 
Există o mulţime de teorii. Nicio dovadă, însă. Acum, următorul 
drum trebuie să-l fac la apartamentul lui Newman, ca să arunc o 
privire pe acolo. S-ar putea să găsesc ceva. 

— i-am luat bilet de avion pentru Paris, Frankfurt, 
Geneva şi Bruxelles. Nu ţi-a rămas prea mult timp până la cursa 
de Paris din această după-amiază. 

— În general, cu proiectul Procane nu prea o să am mult 
timp... 


Când intră în locuința lui Newman, un bărbat repara uşa 
principală care dădea în holul interior. Tweed ajunse la intrarea 
în salon şi se opri. Howard, părând mai degrabă să se afle acolo 
fără vreun scop anume, stătea în mijlocul camerei, bând o 
ceaşcă de cafea. Ridică ceaşca în semn de salut. 


— Fata de jos mi-a făcut-o. E foarte drăguță. 

Pe faţa lui Tweed nu se clinti niciun muşchi. Tonul de 
şcoală elementară al lui Howard devenise aproape o şoaptă. Era 
binecunoscut faptul că nu se înţelegea prea bine cu fata bogată 
de la ţară cu care se însurase. 

— De ce ai venit aici? îl întrebă Tweed. Şi dacă tot ai venit, 
ai găsit ceva? 

— N-ai ce să găseşti. Newman e o pacoste, nu există o 
agendă, un bileţel care să ofere o informaţie. Şi ca să-ţi spun de 
ce mă aflu aici - accentul caracteristic înaltei societăţi reveni ca 
o răzbunare - l-a păcălit pe Leadbury. 

— Nu e un lucru imposibil. Tweed începu să meargă încet 
prin camera mare, fără să atingă nimic, observând totul. De ce 
mai stă polițistul acela în civil în faţa uşii? 

— Peacock? Nu-i prea deştept, ca majoritatea lor, de 
altfel. Cei de la amprente n-au sosit încă. Se pare că noaptea 
trecută a fost o avalanşă de spargeri. Ţi-a atras ceva atenţia? 

— Mă uit doar. 

Tweed se uita fix la partea de sus a unui bufet Regency, 
aflat în cealaltă parte a camerei. Un strat subţire de praf 
acoperea suprafaţa sa. Treburile casnice nu fuseseră niciodată 
punctul forte al lui Alexis. Pe mobilă se vedeau clar două urme, 
una în spatele celeilalte. Tweed deschise sertarul din faţa celor 
două linii, apucând mânerul de metal astfel încât să nu rămână 
amprente. 

— N-o să găseşti nimic pe aici, îl asigură Howard 
nepăsător. M-am uitat peste tot. 

Tweed se uită în jos, la rama goală de argint, care probabil 
că stătuse de curând pe bufet, tipul de ramă în care se puneau 
fotografii. Inchise sertarul şi traversă camera pentru a urca cele 
două trepte care duceau spre bucătărie. Uitându-se în jurul său, 
părăsi încăperea şi intră în dormitorul din spate - camera cea 
mai mică. In faţă se afla studioul în care lucra de obicei 
Newman. Cu siguranţă că acolo nu se afla nimic. 

Se uită atent în dormitor, chiar şi sub cele două paturi. În 
cameră era o căldură îngrozitoare. Îşi şterse fruntea şi se 
minună de înălţimea la care ajunsese coloana termometrului. 
Oare afurisitul ăsta de val de căldură va dura o veşnicie? Tweed 
ura căldura. In schimb, o zi geroasă îl înviora. 

— Nimic? îl întrebă Howard din cadrul uşii. 


— Nimic. În mod ciudat spunea adevărul. Cred că ar fi mai 
bine să plec, decise el. Trebuie să prind avionul. 

— Spre Paris? Crezi că Le Monde va putea să-ţi spună 
ceva despre Alexis? 

— Mă îndoiesc. Trebuie să plec, scuză-mă. 

— Nu-mi spui nimic despre Procane? z 

— AŞ vrea să-ți pot spune ceva. Este numai un nume. in 
mod ciudat, nu există nimeni la Washington, aflat într-o poziție 
cheie, care să poarte acest nume. Curios, nu-i aşa? 

— Valiza se află în dulapul de haine, iar biletele de avion şi 
cecurile, plus circa o sută de lire sterline schimbate în franci 
francezi, sunt în plicul acela de pe biroul tău, îl anunţă Monica 
pe Tweed când acesta intră în birou. Ai paşaportul, nu-i aşa? 

— Pentru numele lui Dumnezeu, nu mai bate câmpii. Ştii 
bine că întotdeauna am paşaportul la mine. 

Tweed regretă ieşirea nervoasă în momentul în care se 
aşeză în spatele biroului său. Monica părea jignită şi deschise un 
dosar, aplecându-se deasupra lui. Tweed respiră adânc şi îşi 
puse ambele mâini pe suprafaţa mesei în timp ce îşi lipea 
spatele de scaunul său rotativ. _ 

— Imi pare foarte rău. E de neiertat. lţi sunt foarte 
recunoscător că ai întotdeauna atâta grijă de mine. 

— E ceva care te îngrijorează în afacerea asta? 

— Nu-mi place deloc, dar trebuie s-o rezolvăm. 

— Ai găsit vreun indiciu în apartamentul lui Newman? 

— L-am găsit pe Howard stând acolo ca bunul Dumnezeu. 
Nu avea niciun drept să se afle acolo - dar mi-am ţinut gura. 

— Foarte bine. Ce ai găsit totuşi? 

— Mă îngrijorează ceea ce nu am găsit. Lipseau două 
lucruri. Bineînţeles că Howard n-a observat. De obicei oamenii 
nu-şi dau seama când lipseşte ceva. 

— Ce lipsea? 

— O fotografie a lui Alexis. Am găsit rama goală în sertarul 
unui bufet. Newman a luat fotografia pentru a o arăta oamenilor 
în Finlanda. Incearcă să afle care au fost ultimele ei mişcări. Și 
valiza pe care o avea mereu pregătită pentru plecările în grabă 
a dispărut. Nu mai există niciun dubiu - a plecat în urmărirea 
ucigaşilor soţiei sale. 

— Şi asta ar putea fi periculos? 


— Foarte. Finlanda este o ţară fascinantă - dar se află în 
conul de umbră al Uniunii Sovietice. Finlandezii se descurcă în 
această situaţie cu un talent deosebit - ca nişte echilibrişti; sunt 
în relaţii bune cu Kremlin-ul, dar îşi păstrează totuşi 
independenţa. Îi admir enorm. Dar mă tem că Newman, în 
tristeţea şi furia sa, subestimează locul în care se va afla. 

— Adică? 

— Ţara gigantică a nimănui din Europa de Vest. 

Țara gigantică a nimănui din Europa de Vest. 

Avionul BA668 pierdea rapid din înălţime, aparatul luând o 
curbă largă în timp ce îşi continua coborârea. Pentru prima oară 
Newman se uită pe geam, ieşind din toropeala produsă de 
uruitul monoton al motoarelor Boeing-ului. Deodată, străpunseră 
plafonul de nori grei şi văzu pământul de sub el: Finlanda! 

Teren deschis, o mână de case îngrijite, cu acoperişuri 
roşii - îngropate în insule dese de păduri întunecate. In timpul 
iernilor lungi, probabil că te cuprindea claustrofobia locuind în 
acele case izolate - foarte multe fiind aproape pierdute în 
pădurile de brazi şi pini, neavând în jur decât nişte urme de roţi 
care duceau spre cel mai apropiat drum. Lacuri mici de culoarea 
plumbului erau împrăştiate în peisajul plat. 

Apoi urmă aterizarea. Pădurile masive de brad trecură prin 
faţa ferestrei sale. O mică zguduitură atunci când roţile atinseră 
pista de aterizare. Avionul încetini deodată când coborâră 
flapsurile şi când motoarele puternice se împotriviră frânelor. 
Acum alunecau pe pistă, pierzând din viteză cu fiecare secundă. 
Priveliştea îi amintea lui Newman de Arlanda - aeroportul mult 
mai mare din afara Stockholm-ului, care era şi el înconjurat de 
păduri dese de brad. 

Când avionul se opri, el îşi desfăcu centura de siguranţă, îi 
mulţumi stewardesei care îi aduse haina, şi-o îmbrăcă şi ieşi pe 
culoarul dintre fotolii, apucând strâns servieta. Îşi aminti că 
avusese acelaşi sentiment de exaltare şi când vizitase pentru 
prima oară Finlanda. Se afla departe spre est, cât de departe se 
putea, fără a ateriza însă în Rusia. 

Datorită nerăbdării sale, a fost primul pasager care a 
părăsit avionul. Cobori pe sol pe o scară ce fusese fixată la uşa 
avionului şi nu printr-un coridor telescopic, aşa cum se obişnuia 
pe alte aeroporturi. Imediat în apropiere se afla principala 


clădire a aeroportului, plăcută datorită dimensiunilor mici, 
numele fiind scris cu litere mari: HELSINKI - VANTAA. 

In timp ce parcurse distanţa mică dintre avion şi aeroport, 
trase în piept aerul tare şi proaspăt. Lăsase în urma sa valul de 
căldură de la Londra, acum se afla într-o lume diferită. În mod 
ciudat se simţea recunoscător, uşurat că se afla departe de 
lucrurile familiare. 

Deasupra sa era un cer întunecat, ameninţător, dar 
undeva norii se subţiaseră. Soarele pătrundea printre ei, un disc 
vag, aproape mistic, mai mic decât o monedă finlandeză de 
zece markkaa. Toate aceste „k-uri”, se gândi Newman în timp 
ce intra în clădirea aeroportului. Urma să vadă o mulţime. 

Vantaa semăna cu aeroportul Cointrin din Geneva sau 
Kastrup din Copenhaga. Compact şi confortabil. O lume diferită 
de labirintul şi tunelele din Heathrow. Newman uitase alte 
deosebiri în timp ce trecea prin controlul paşapoartelor şi îşi 
aştepta valiza la carusel. În Vantaa nu existau nesfârşitele 
suprafeţe de vinilin care făceau ca toate celelalte aeroporturi să 
fie atât de anonime. Podeaua era pardosită cu blocuri de lemn. 
În Finlanda lemnul se întâlnea la tot pasul. 

Fata se apropie de el în timp ce traversa holul 
aeroportului, căutând un taxi. În multe privinţe era tipic 
finlandeză. Părul de culoarea pufului, pe care el îl cunoştea atât 
de bine. Subţire, înaltă de circa un metru optzeci, purta o 
pereche de jean s-i foarte curaţi, băgaţi în nişte cizme de piele, 
înalte până la genunchi. Era îmbrăcată într-un pulover de lână 
albă brodat cu desene ce simbolizau diamante. Mai târziu 
observă că erau la modă în anul acela. Avea o ţinută dreaptă şi 
îl privea direct prin lentilele ochelarilor. 

— Domnul Robert Newman? 

El deveni imediat atent şi ostil. La naiba, nu voia decât să 
fie singur. Aproape că trecu pe lângă ea fără să-i răspundă, apoi 
decise că era mai bine să afle ce dorea. 

— Nu te cunosc, spuse el scurt, şi mă grăbesc. În mod 
normal acostezi străinii? 

— Doar dacă poartă un costum de tweed. 

Mâna ei dreaptă atinse scurt eticheta hainei sale groase, 
bleumarin, de sub pardesiu. Ea accentuase cuvântul tweed. El 
ezită, gândindu-se rapid. Cum naiba îl pusese Tweed atât de 
repede sub urmărire? Se decise să afle. 


— Doar că eu nu port o astfel de haină. 

— Ştiu, dar Tweed este numele, nu-i aşa? 

— De fapt, cine eşti? Sunt obosit şi mă grăbesc. 

— Laila Sarin, sunt reporter la ziarul Iltalehti. 

— Scuteşte-mă. _ 

— lmi cer scuze. Imi pare rău. 

El ezită încă. Ce naiba se întâmpla cu el? Nu putea nici 
măcar să ia o simplă decizie. lar cursul acţiunii era clar: trebuia 
să afle ce urmărea fata - apoi putea să scape de ea. 

— A fost o grosolănie din partea mea. Te rog să mă ierţi. 
Mă îndrept spre acest hotel. Îi arătă plicul care conţinea 
scrisoarea de la Alexis. Voiam să-l arăt şoferului taxiului. Nu-l 
pot pronunţa. Hai cu mine. 

— O săi-l spun eu. 

Ea apucă mai strâns poşeta ei mare, de cureaua lungă. 
Păruse atât de dezamăgită încât lui i se făcuse milă de ea. 
Trebuia să fie atent: poate că fata era foarte bună în meseria ei, 
mai şireată în manevrarea bărbaţilor decât presupusese el. 

leşiră din aeroport şi ea vorbi în finlandeză cu şoferul 
taxiului care pusese valiza lui Newman în portbagajul Mercedes- 
ului, în timp ce ei se suiau în spate. El îşi dădea seama că ea se 
uita la el cu coada ochiului în timp ce maşina porni. 

— Vreau să vă spun un lucru, interveni ea. Hotelul pe care 
l-aţi ales este într-adevăr foarte frumos. Se află în afara oraşului, 
într-o zonă deosebit de liniştită. Un loc bun pentru a gândi, 
pentru a te relaxa. 

Ea tăcu în timp ce mergeau cu viteză pe o şosea cu patru 
benzi, mărginită pe ambele părţi de pâlcuri de brazi şi ici şi colo 
de aflorimente de granit erodat. Nu se vedea niciun semn că în 
apropiere s-ar fi aflat un oraş. Newman îşi aduse aminte de 
granit - sufletul Helsinki-ului. Finlandezii erau un popor robust. 
Ei îşi făuriseră capitalul literalmente din piatră. 

Afară era încă lumină, dar toate maşinile care veneau din 
sens opus aveau farurile aprinse - un alt obicei ciudat de care îşi 
aminti. Era o regulă, trebuia să mergi cu farurile aprinse tot 
timpul, cu excepţia cazurilor când te aflai în oraş, atunci nu era 
obligatoriu. Acest lucru avea un efect ciudat, indiferent cât era 
ceasul, aveai impresia că urma să se întunece. 

— Ar trebui să vedeţi asta, spuse ea dându-i ceva. 


Era legitimaţia ei de ziaristă. Ea îşi precizase identitatea, o 
altă încercare de a-l linişti. Bineînţeles, el ar fi putut să ceară 
legitimaţia încă de la aeroport. Dumnezeule, avea nevoie de 
câteva zile pentru a se gândi, pentru a se relaxa. Nu asta 
spusese şi ea? Părea să intuiască foarte bine. Ştia oare de Alexis 
şi din delicateţe nu făcuse nicio aluzie? 

— Nu trecem prin oraş în drum spre hotel, spuse ea în 
timp ce privea pe geamul maşinii fără să se uite la el. Sper să 
aveţi o cameră frumoasă cu vedere la mare. 

— Nu aveau decât un apartament, aşa că l-am luat pe 
acela. Hotelul se află pe malul mării? _ 

— Da, dar nu veţi avea senzaţia. In această parte marea 
seamănă mai mult cu unul din lacurile finlandeze. Dacă aveţi un 
apartament va fi cu vedere spre mare. Aş dori să vorbesc cu 
dumneavoastră, domnule Newman. Am putea lua cina împreună 
în această seară? 

— Nu ştiu, aş vrea să mă culc imediat. 

— Ar fi trebuit să mă gândesc la asta. Aţi avut un zbor 
lung şi obositor. Imi pare rău. 

— Nu e nevoie. Făcu o pauză. O să vedem cum mă simt 
când ajungem acolo, vreau să spun. 

— Inţeleg, spuse ea liniştită, cu aceeaşi răbdare. 

Newman observă că iritarea sa era vizibilă, că nu fusese 
foarte amabil cu ea. li aruncă o privire fetei care se mai uita încă 
pe geamul din partea ei. Probabil că avea cam douăzeci şi şapte 
de ani, presupuse el. Pe cel de-al treilea deget al mâinii ei stângi 
nu se vedea niciun inel. După standardele convenţionale nu era 
deosebit de atrăgătoare, dar, în ciuda proastei sale dispoziţii, 
găsea că în personalitatea ei exista ceva deosebit. 

Ea se întoarse încet şi îl privi cu ochii albaştri din spatele 
ochelarilor. El îi răspunse privirii, fără ca pe chipul său să se 
poată citi ceva şi apoi se uită din nou pe geamul din partea sa. 
Ajungeau în suburbiile oraşului. Clădirile de aici erau nişte 
blocuri obişnuite, care îi dădeau impresia stranie că oraşul 
fusese terminat doar cu câteva luni în urmă. 

Traversară apoi o zonă de parcuri în care erau 
împrăştiate, ici şi colo, statui printre copaci. Taxiul luă o curbă şi 
Sarin îşi puse pe umăr cureaua poşetei. 

— Am ajuns. 


Aducându-şi aminte de hotelul din centrul Helsinki-ului, 
Kalastajatorppa reprezenta un adevărat şoc pentru Newman. 
Aşezat în vârful unei pante care se ridica din mare, complexul 
hotelier era format din blocuri de beton de trei sau patru etaje, 
de dimensiuni considerabile, unul din blocuri arcuindu-se într-o 
curbă largă. Acoperişurile erau plate. 

Newman se uita pe fereastră, aproape imobil. Arhitecţii 
finlandezi erau abili, chiar ingenioşi. De pildă, cel ce concepuse 
acest complex, amestecase betonul cu blocuri masive de granit, 
care ieşeau din pământ, aşa încât clădirile păreau să se ivească 
chiar din stâncă. 

Complexul hotelier se afla de ambele părţi ale drumului 
liniştit de ţară care şerpuia printre pini. In dreapta sa văzu 
cenuşiul plumburiu, calm, al mării şi în spate, în depărtare, un 
element care în Finlanda nu se afla niciodată departe: 
nesfârşitele păduri întunecate, ca nişte braţe uriaşe care 
sugrumau golful. 

— E deosebit, nu-i aşa? îl întrebă Sarin. 

— Este extraordinar, aprobă Newman. 

Plăti taxiul şi apoi intrară în sala spațioasă a recepţiei. 
Unduirea generoasă a viziunii arhitectului se afla peste tot în 
spaţiul imaculat, ca al unui spital. Era linişte; numai o mână de 
oameni stăteau în fotoliile confortabile din faţa recepţiei. 

Newman se înregistră şi un hamal, ducându-i bagajele, 
urcă împreună cu ei la apartamentul de la etajul al doilea. Părea 
normal ca Sarin să meargă cu el. Apartamentul era format dintr- 
un dormitor mare, cu un pat dublu, o baie şi o uşă care ducea 
spre salonul alăturat. Când rămaseră singuri, Newman se aşeză 
pe unul din paturi, simțindu-se nespus de obosit. 

Îl epuizase intervalul de timp care trecuse de când văzuse, 
împreună cu Howard, în sala de proiecţie din Park Crescent, 
filmul acela groaznic al uciderii lui Alexis. Cât trecuse de atunci? 
Dumnezeule! Faptul se petrecuse în dimineaţa acestei zile. 
Acum se afla departe, în Finlanda. Laila Sarin traversă camera 
spre geamul mare şi exclamă cu un entuziasm aproape 
copilăresc. 

— Domnule Newman! Aveţi o vedere minunată! Veniţi şi 
uitaţi-vă! 

— Bine. Vin acum. 


Ceva în tonul vocii lui o făcu să se întoarcă în timp ce el se 
apropia de ea. Ea îl întrebă dacă voia cafea şi el dădu din cap. El 
rămase pe loc şi privi peste acoperişul plat care acoperea zona 
recepţiei, în timp ce ea sună şi vorbi rapid în finlandeză. 

Da, ea avusese dreptate, aceasta era Finlanda. Suspendat 
deasupra clădirilor de pe cealaltă parte a drumului, avea cea 
mai frumoasă privelişte asupra golfului, care într-adevăr părea 
să fie mai degrabă un lac. Vântul încreţea suprafaţa mării care 
se târa spre țărm într-o armată de vălurele. 

Întotdeauna în Finlanda eşti conştient de curbura largă a 
cerului, un cer unic în Europa prin limpezimea şi senzaţia sa de 
imensitate nesfârşită. Soarele pătrundea ca un far slab, 
luminând un petic de mare. Apoi vântul se opri şi marea se 
linişti. 

El stătu admirând desăvârşita linişte, absenţa oricărei 
fiinţe umane. Numai marea, cerul care se întuneca şi pădurea. 
Simţea cum i se înmuiau picioarele. Dar frumuseţea peisajului îl 
reţinu acolo când Sarin se întoarse şi se opri lângă el. Işi puse 
braţul pe umerii ei şi o simţi sprijinindu-se de el. 

— Vine cafeaua, spuse ea în timp ce stăteau în 
semiîntuneric. Dacă vrei poţi să-mi spui Laila. 

— Bine, eu sunt Bob. De-acum poţi să renunti la „domnul 
Newman” şi tot restul. Laila, pic de somn. 

— Culcă-te până vine cafeaua. N-o să dureze mult. 

El se îndreptă spre patul cel mai apropiat de uşă, se aşeză 
pe el, îşi scoase pantofii, îşi ridică picioarele şi se întinse. Ea îi 
aranjă perna sub cap, îi slăbi cravata şi gulerul. Newman adormi 
repede. 

Ea nu-l trezi când veni cafeaua. Turnându-şi o ceaşcă, îşi 
trase un fotoliu spre fereastră, se aşeză şi urmări căderea nopţii 
în timp ce sorbea din cafea. O oră mai târziu terminase cafeaua 
şi Newman continua să doarmă, respirând liniştit. Ea stinse 
veiozele, îndreptă o pernă, îşi scoase cizmele şi îşi întinse 
picioarele lungi şi suple pe cel de-al doilea pat. 

Privind din spatele ochelarilor, îl veghe pe străinul de 
peste mări, pe englezul care, de când îl văzuse pentru prima 
oară la aeroport, îi amintise de un suflet pierdut. 

Tweed ieşi din holul aeroportului Charles de Gaulle, o 

clădire stranie în stilul secolului al XXI-lea, imediat după ora 


cinci şi jumătate. După ce coborâse din avionul Air France 815, 
nu pierduse timpul pentru a aştepta sosirea bagajelor la carusel. 
Călătorea întotdeauna cu puţine lucruri, luând cu el în avion 
doar o valiză mică. 

Această tehnică îi oferea un mare avantaj. Oricine l-ar fi 
urmărit, îl pierdea la carusel în timp ce aştepta sosirea propriei 
valize. Vorbind franceza, îi dădu taximetristului adresa la care 
voia să ajungă. 

— Hotel Bristol, vă rog. 

De obicei, se presupune că, dacă vrei să vizitezi Parisul 
neobservat, este cel mai bine să locuieşti la un hotel mic, 
obscur, pe malul stâng al Senei. Este o greşeală comisă frecvent 
de aşa-zişii călători experimentați. 

Portarii acestor hoteluri mici - şi de multe ori sordide - îşi 
fac un obicei din a-şi spiona oaspeţii. Pentru o sumă foarte 
modestă ei vor raporta prezenţa vizitatorului oricărei persoane 
interesate. Un alt pericol îl reprezintă reţeaua contactelor dintre 
aceşti portari. 

Foarte diferite sunt marile hoteluri de pe malul drept al 
Senei - unul dintre cele mai importante fiind Bristol. Aici portarii 
şefi câştigă foarte mult îndeplinind capriciile clientelei bogate, 
mulţi din ei fiind americani - în special în 1984, când dolarii 
aveau o mare putere de cumpărare. 

Niciun portar de la hotelurile de lux nu ar fi visat măcar 
să-şi pericliteze venitul său bun prin vânzarea de informaţii 
despre oaspeţii săi, indiferent cât de mare ar fi fost recompensa 
oferită! Tweed cunoştea foarte bine aceste aspecte economice 
ale vieţii. 

Plăti taxiul în Rue du Faubourg St. Honore, îl lăsă pe portar 
să-i ia valiza şi intră în hotel, care era la o aruncătură de băț de 
Palatul Elysse şi de Ministerul de Interne din Place Beauvau. 

Oricine l-ar fi urmărit pe Tweed - şi până acum nimeni nu 
reuşise acest lucru fără ca el să afle - ar fi fost surprins de 
alegerea sa din seara zilei de 30 august. În timp ce - la şapte 
mii kilometri spre nord-est, Newman dormea adânc la Helsinki, 
vegheat de Laila Sarin - Tweed îşi despacheta în grabă valiza. 
Se spălă, şi ieşi pe coridor după ce dădu un telefon în oraş. 

Lăsă un bilet pe care scria - Vă rugăm nu deranjaţi - 
agăţat de uşa dormitorului său şi păstră în buzunar cheia 
camerei. Afară era o căldură înăbuşitoare când el porni să se 


plimbe pe Faubourg St. Honore. Traversă Place Beauvau, trecu 
de intrarea spre Ministerul de Interne unde grilajele fuseseră 
închise, iar paznici din poliţie cu pistoalele în tocuri stăteau în 
faţa lor, şi îşi continuă plimbarea spre Palatul Elysse. 

Parisul se schimbase de la ultima sa vizită - şi nu în bine. 
Chiar şi în faţa reşedinţei prezidenţiale pavajul era deteriorat şi 
peste tot domnea un aer de decrepitudine şi neîngrijire. 
Vopseaua se scorojea de pe pereţi, iar oraşul părea jerpelit şi 
neglijat. 

Oprindu-se din când în când pentru a se uita în vitrinele 
magazinelor, luă un taxi abia în momentul în care se simţi 
satisfăcut de faptul că nu era urmărit de cineva. Îi spuse 
şoferului să-l ducă spre Rue des Pyramides, o stradă laterală 
care făcea legătura dintre Rue St. Honore şi Rue de Rivoli. 
Distanţa era foarte mică şi îl recompensă pe şofer cu un bacşiş 
generos, care însă nu păru prea recunoscător. 

Merse târându-şi picioarele de-a lungul străzii, se opri din 
nou, dar nu era niciun semn că un alt pieton sau un vehicul l-ar 
fi urmărit. Intră în restaurantul de la Piramide, comandă un 
Pernod la bar şi ceru telefonul. Telefonă pentru a doua oară la 
acelaşi număr şi de această dată fixă întâlnirea după ce îşi privi 
ceasul. Bău din Pernod pentru a salva aparențele şi ieşi lăsând 
paharul aproape plin. 

Al doilea taxi îl duse până la staţia de metrou Bastilia. O 
luă din nou pe jos, un om mic, cu aspect obişnuit, fără pălărie, 
mergând cu pas vioi în jos pe Rue St. Antoane şi apoi făcu la 
dreapta pe o stradă laterală, care îl duse spre cunoscuta şi 
odinioară eleganta Place des Vosges. Piaţa, care cu numai 
câţiva ani în urmă era reşedinţa celor foarte bogaţi, îl şocă. 

Apartamentele de lux de deasupra arcadelor erau închise 
şi aveau un aspect de nelocuit. Cei bogaţi erau mobili şi fugiseră 
din faţa lui Mitterand. Ei locuiau acum în apartamente din New 
York sau Elveţia. Seifurile băncilor din Basel erau pline de 
miliarde de franci francezi, scoşi din Franţa de cei prevăzători, în 
ajunul alegerilor prezidenţiale, când Giscard fusese învins de 
Mitterand. 

Absența lor se vedea chiar şi la La Chope, restaurantul 
spre care se îndrepta Tweed. Se mai aflau încă mese pe trotuar 
în faţa localului, în colţul nord-estic al marii pieţe, dar clientela 
se schimbase. Tweed îi cuprinse pe toţi dintr-o privire. 


Femeile cochete, îmbrăcate de cei mai cunoscuţi croitori 
ai Parisului şi prietenii lor, care aveau averi moştenite, şi uneori 
cupluri bogate, care abia dacă schimbau o Vorbă, cu toţii 
dispăruseră. 

In locul lor, cei care beau şi mâncau făceau parte din 
ultimul eşalon al clasei mijlocii sau dintre muncitorii mai înstăriți 
(Tweed nu ştia niciodată unde se termină unii şi unde încep 
ceilalţi). Se uită la ceas. Era exact şapte şi jumătate. La o masă 
izolată pentru două persoane, din colţ, stătea un bărbat 
corpolent de aproximativ cincizeci de ani. Tweed se uită 
resemnat în jurul său, fiindcă toate mesele erau ocupate. 

— Scuzaţi-mă, spuse el în franceză, pot să mă aşez aici? În 
seara aceasta nu prea par să fie locuri libere. 

— Luaţi loc, îl invită Andre Moutet. 

Soarele bătea de deasupra acoperişurilor din cealaltă 
parte a pieţii. Tweed îşi feri ochii de strălucirea soarelui şi îşi 
răsuci scaunul mai aproape de celălalt bărbat, în timp ce un 
chelner îi dădu meniul. 

— Mai aveţi cotlet de vițel? întrebă Tweed. 

— Bineînţeles, domnule. Doriţi ceva de băut? 

Tweed comandă o carafă din vinul casei şi cei doi 
rămaseră singuri. Moutet se mai îngrăşase. Tweedâşi dădu 
seama de ce, în momentul când îl văzu cum băga cartofii în 
gura sa ca o peşteră. Un mâncău. Incepură să discute cu voce 
joasă. Pe Tweed nu-l preocupa faptul că ar fi putut să fie auziţi. 
Ceilalţi clienţi erau absorbiți de ceea ce făceau şi de ce se afla 
pe farfuriile şi în sticlele din faţa lor. 

Andre Moutet avea o conformaţie solidă. Părul negru din 
vârful capului său era tuns en brosse, fălcile erau lăsate, iar 
buzele groase şi răsfrânte ca şi cum ar fi fost decepţionat. În 
mod oficial se îndeletnicea cu vânzarea de ponturi pentru 
cursele de cai, o ocupaţie care îi permitea să se amestece 
neobservat în viaţa interlopă a oraşului. Rareori avea scurte 
conversații cu personaje foarte bogate care jucau sume mari la 
Longehamps. Printre cunoştiinţele sale se numărau chiar ŞI 
câţiva comtes - ca să nu spunem comtesses. 

— Comtesses, i se confesase el odată dispreţuitor lui 
Tweed, sunt cele mai îngrozitoare. Dacă nu mai pot stoarce 
nimic de la soţii lor, încearcă să şi atingă scopul - recuperarea 


imenselor pierderi - închiriindu-se celor mai exclusive salons. 
Inţelegi ce vreau să spun? 

El făcu cu ochiul şi Tweed ştia ce vrea să spună. Aceasta 
era însă numai suprafaţa lui Moutet. Adevărata sa sursă de 
venituri se afla într-o direcţie cu totul diferită - cu toate că era 
încă implicat în colectarea şi vânzarea informaţiilor. 

Moutet întreținea relaţii bune cu portarii şi oamenii de 
serviciu din fiecare ambasadă străină din Paris. Era surprinzător 
cât de multe informaţii secrete se puteau obţine de la aceste 
surse aparent neimportante, pentru sume relativ mici de franci. 
Preţul său, când era vorba de vânzarea acestor informaţii 
părţilor interesate, era în jur de zece mii la sută. Bineînţeles, 
numai bani gheaţă. Fiscul nu vedea niciun bânuţ din venitul său. 

In timp ce îşi mânca cotletul de vițel, Tweed îl ascultă pe 
Moutet. Apoi Moutet îl ascultă pe Tweed. Când ajunseră la cafea, 
Tweed îi dădu un exemplar din Le Monde, un ziar aruncat pe 
care îl culesese de pe una din mesele restaurantului prin care 
trecuse. Tweed îi arătă lui Moutet un articol din ziarul care 
rămăsese împăturit, iar francezul îi aruncă o privire, dădu din 
cap, apoi îl băgă în propriul buzunar ca şi cum mai târziu ar fi 
urmat să-l citească mai atent. Plicul care conţinea cei două mii 
de dolari era ascuns în interiorul ziarului. Moutet se aplecă şi-i 
şopti în timp ce lua o scobitoare. 

— Barurile nu sunt cele mai bune canale. Barmanilor le 
place să-şi bârfească puţin clienţii. Pot fi foarte utili. Voi fi 
ocupat toată săptămâna viitoare. Dar probabil că tu vrei să 
începi diseară. Incotro o iei spre casă? 

— Spre Elysse, răspunse Tweed precaut. 

— E perfect. Să zicem înalta societate? Îţi dau o listă 
scurtă, eşti de acord? Bun, mă duc în jos, către scursorile 
societăţii. Grăsanul schiţă o grimasă. Nu prea e mediul tău. Cu 
toate acestea, te rog să nu mă înţelegi greşit. Cred că eşti în 
stare să te descurci şi acolo, dacă ar fi nevoie. Eşti un cameleon 
afurisit! 

Afurisitul de cameleon dădu din cap aprobator, clipi o dată 
şi aruncă o privire spre cea mai apropiată masă din stânga. Un 
cuplu tânăr tocmai se aşezase, fata de vreo douăzeci de ani, iar 
bărbatul de vreo patruzeci. Ea se uită la Tweed făcându-i cu 
ochiul, în timp ce îl îmbrăţişa strâns pe partenerul ei, luând 


meniurile oferite de chelner cu o mână. Tweed îi zâmbi; părea 
că seara era dedicată făcutului cu ochiul. 

Decise că gestul se datora atmosferei - aerul era acum 
plăcut şi relaxat. Moutet parcurse în grabă lista de baruri şi 
adresele lor. Tweed îl prinse pe chelner şi achită nota de plată 
pentru ambele consumaţii. Moutet aprecia gesturi ca acesta. 
Grăsanul împături foaia murdară de hârtie, i-o dădu lui Tweed, 
apoi se uită pofticios la carafa cu vin care era aproape plină. 

— Laşi asta aici? întrebă el cu o uimire galică. 

— Ştii că nu beau prea mult. Serveşte-te. Acum trebuie să 
plec. S-ar putea să am nevoie de tine, să ne întâlnim pentru o zi, 
peste o săptămână sau două. Te anunţ eu. 

— lţi stau la dispoziţie. 

Moutet ridică paharul, umplându-l din carafa lui Tweed. 
Acesta aruncă din nou o privire în stânga şi se ridică de pe 
scaun. Părea să se uite la cuplul de la masa de alături, care era 
încă înlănţuit într-o îmbrăţişare strânsă. De fapt se uita la un 
individ mic, negricios, care fuma o ţigară de foi şi care stătuse la 
o masă lângă perete de când ajunsese Tweed. Moutet mai 
folosea încă acelaşi bodyguard, numit Corsicanul. 

Tweed, harnic, petrecu o seară lungă, ca o pedeapsă, 
după ce părăsi Place des Vosges. Vizită fiecare bar de pe lista lui 
Moutet. Majoritatea se aflau pe străzi laterale ce ieşeau din Rue 
St. Honore. Câteva se aflau chiar pe strada principală. 

De fiecare dată proceda la fel. Intra în bar, se oprea lângă 
intrare, bătându-se peste buzunarele hainei ca şi cum ar fi 
căutat ceva, în timp ce îi cerceta pe cei dinăuntru. Apoi se 
îndrepta spre tejgheaua acoperită mereu cu aceeaşi folie de 
plastic - vechile tejghele zincate, care erau atât de 
caracteristice barurilor pariziene făcuseră loc progresului 
ştiinţific şi economiei. 

— Un Pernod, cerea el fiecărui barman, sprijinindu-se de 
tejghea. 

Apoi pălăvrăgea câteva minute, ascultând poveştile 
despre strălucirea apusă. Unul dintre barmani îi spuse: 

— Frumoasa Franţă nu mai este deloc frumoasă. 

Tweed continua apoi el însuşi să pălăvrăgească şi 
întotdeauna barmanul se oprea din lustruitul tejghelei sau al 
Paharelor, în timp ce îl asculta cu interes. Este îndoielnic dacă 
Tweed, în ciuda francezei sale fluente, ar fi purtat conversaţia 


cu atâta uşurinţă în condiţii normale, amestecând chiar şi 
cuvinte ori scurte expresii spaniole. 

Era aproape miezul nopţii când ajunse înapoi la hotelul 
Bristol şi urcă imediat în camera sa. Se dezbrăcă repede, îşi 
pregăti haine curate pentru dimineaţa, îşi potrivi deşteptătorul 
de voiaj pentru ora şase dimineaţa, iar apoi se băgă în pat. 

În ziua următoare se afla la Frankfurt, Germania de Vest. 


Wunderbar! Frankfurt pe Main este un loc bun pentru a 
observa maşinăria industrială vest-germană care creştea şi 
creştea. Contrastul cu Franţa ponosită şi murdară, pe care o 
lăsase în urma sa, era uluitor. 

În locul umerilor căzuţi, a feţelor deprimate şi a unui aer 
de regret pentru trecut, germanii mergeau grăbiţi, încrezători în 
prezentul şi viitorul lor. Puteai merge pe orice stradă din 
puternicul oraş, fără a risca să-ţi rupi picioarele, aşa cum păţise 
Tweed pe Rue St. Honore. 

Taxiul care îl luă de pe imensul aeroport îl depuse la 
hotelul Intercontinental, tocmai la timp pentru prânz. Ca şi 
Kalastajatorppa, din  Helsinki-ul aflat la mare depărtare, 
Intercontinental-ul avea clădiri separate, de ambele părţi ale 
străzii, dar asemănările se opreau la tunelurile care făceau 
legătura dintre clădiri. 

Intercontinental-ul era format din doi zgârie-nori. Tweed 
se trezi însoţit în liftul de mare viteză spre camera 1467. După 
ce dădu un bacşiş băiatului, care insistase să-i ducă mica valiză, 
Tweed petrecu câteva clipe privind pe geamul mare care ocupa 
tot peretele exterior. 

Peisajul îi amintea de Los Angeles. La prânz, oraşul era 
încă învăluit într-o perdea cenuşie, ca pâcla de pe mare. Din 
această negură ieşeau mai mulţi zgârie-nori şi el distinse turnul 
suplu, pe ca re îl cunoştea dintr-o vizită anterioară, şi în al cărui 
vârf îşi aminti că se afla unul din primele restaurante rotitoare 
din Europa. 

Nu se grăbi cu despachetatul valizei sale şi cu spălatul. Se 
îngriji de aspectul său exterior, pieptănându-şi părul negru, 
pentru a fi sigur că va arăta bine la întâlnirea de la prânz. 
Telefonase de la Bristol înainte de a părăsi Parisul şi ea 
acceptase imediat, entuziasmată, întâlnirea. 


— După cum ştii, pentru mine este o perioadă liniştită a 
zilei, explicase ea. Cu cina este întotdeauna mai greu, seara au 
întotdeauna prioritate afacerile. 

— Bineînţeles, aprobase Tweed plin de tact. 

La ora douăsprezece şi patruzeci, cu cincisprezece minute 
înainte de întâlnirea pentru prânz, Tweed cobori spre un tunel, 
care ducea la clădirea principală. În timp ce aştepta liftul se uită 
pe fereastră. Printr-un spaţiu liber dintre cele două clădiri putea 
vedea oamenii mergând pe malurile râului Main, o fâşie de apă 
ce curgea încet. 

Ajungând la subsol, parcurse tunelul, urcă pe scările 
rulante în holul mare al recepţiei în care domnea o activitate 
febrilă. Oamenii soseau, alţi oaspeţi, cu bagajele lor scumpe 
puse pe cărucioare, plecau. 

Traversă restaurantul de lux, Rotisserie, apoi se asigură că 
îi fusese rezervată masa izolată, din colţ, pe care o ceruse. Masa 
era perfectă. Bineînţeles. Se reîntoarse în hol pentru a aştepta. 

Exact la ora unu Lisa Brandt sosi, îl văzu pe Tweed şi 
traversă holul în fugă pentru a-l îmbrăţişa. Nimeni nu l-ar fi 
considerat pe Tweed înalt, dar Lisa avea numai un metru 
cincizeci şi cinci. Având cu puţin peste patruzeci de ani, cu părul 
castaniu minunat coafat - Tweed o suspectă că venea direct de 
la coafor - era suplă şi vioaie, cu ochi căprui, inteligenţi, având 
un ascuţit simţ al umorului. Ei se salutară într-o germană 
cursivă. ` 

— lubitule, a trecut atât de mult. II îmbrăţişă cu o 
afecțiune sinceră. Ai timp să te distrezi puţin cât stai în 
Frankfurt? sugeră ea. Vreau să-ți aminteşti de această zi. 

— Ei, ei, o dojeni el. Ştii bine că nu particip niciodată la 
delicatețurile pe care le oferi tu. 

— Tweed! răspunse ea pe un ton prefăcut indignat. 
Vorbesc de mine. Ea împinse înainte bărbia ei durdulie. A fost o 
vreme - sau ai uitat? 

— Ne aşteaptă masa. 

El o conduse spre masă şi ea se opri dintr-o dată. 

— Şampanie! Ştii că mă dau în vânt după ea! 

Ospătarul şef, care rămăsese discret în spate, se apropie 
acum. El îi împinse scaunul, se înclină, tratând-o ca pe o 
prinţesă. Nu ştia că oaspetele său era patroana celui mai 
exclusiv bordel din Frankfurt. 


— Trebuie să iau un alt avion în această după-amiază, 
spre o nouă destinaţie, spuse Tweed în timp ce ciocneau. Imi 
pare foarte rău, sincer. Am nevoie de o favoare. 

—  Favorurile mele îţi stau la dispoziţie, îi spuse ea 
maliţioasă. 

Tweed o răsfăţa, glumea cu ea şi ei îi plăcea acest lucru. 

Dacă Howard, care se considera un mare cuceritor, ar fi 
Putut asista, ar fi fost stupefiat. Era o trăsătură a personalităţii 
lui Tweed, pe care oamenii o vedeau numai arareori. O flată 
foarte mult, şi bău fiecare strop din pahar, ştiind perfect ceea ce 
făcea! 

Ca şi cu Andre Moutet, mai întâi ascultă Tweed, apoi 
ascultă ea ceea ce spunea el în timp ce mâncau un somon 
excelent. 

— Adus direct din Scoţia cu avionul, le spusese chelnerul. 

— Sunt convinsă că te pot ajuta, Tweed, spuse Lisa în 
momentul în care ţinu în mâna ei subţire, mică, paharul, privind 
cum urcau bulele. Am clienţi în cele mai înalte niveluri - miniştri, 
membri ai Bundestag-ului, chiar şi un cuplu de la BNDdar asta 
rămâne între noi. 

BND era Serviciul Secret Federal, iar Tweed dădu din cap 
aprobator, auzind referinţele pe care le deţinea despre 
augustele personaje care patronau stabilimentul ei. La fel ca şi 
cu Moutet, el puse aceeaşi problemă când ajunseră la cafea. 

— Într-o săptămână sau două s-ar putea să am nevoie de 
tine la Londra pentru scopul pe care l-am menţionat mai 
devreme. Poţi veni şi să te întorci în aceeaşi zi. 

— Bineînţeles, nu trebuie decât să-mi dai un telefon. Ea se 
uită fix la cafeaua ei în timp ce o amesteca încet. Ce face soţia 
ta? 

— Habar n-am unde se află. 

— Sau cu cine este? 

— Nu mă interesează. S-a terminat. Lisa, ai mers vreodată 
noaptea pe străzile unei suburbii bogate, oricare ar fi ea? Dacă 
da, te-ai întrebat câţi dintre bărbaţi şi câte femei, aflaţi în 
spatele perdelelor trase, se asasinează reciproc, în tăcere, zi de 
zi? 

— De ce crezi că mai sunt încă singură, prostule? întrebă 
ea, privindu-l drept în ochi. Dumnezeu ştie că am avut destule 


oferte la vremea mea. Conducând o afacere ca a mea, îţi dai 
seama ce conversații îmi relatează fetele după ce pleacă un 
client? Căsnicia este o capcană, Tweed, un câmp de mine pe 
care îl traversează în fiecare zi, atât bărbatul cât şi femeia. Când 
o să vin la Londra, vrei să rămân peste noapte? 

— Nu! Poate părea crud - dar afacerea în care sunt 
implicat îmi va răpi fiecare gram de energie şi concentrare. Nu 
aş face nicio excepţie, în afară de tine, dar nu sunt sigur că aş 
reuşi. 

— Pare să fie periculos. Ai grijă, Tweed. 

— Am multă experienţă în afaceri ca asta. 


În Frankfurt era vineri, 31 august. Sâmbătă, prima zi din 
septembrie îl găsi pe Tweed în Geneva. Rămăsese peste noapte 
la Richmond, unul din cele mai renumite hoteluri din oraşul 
elveţian. Înainte de a o părăsi pe Lisa Brandt, făcuse uz de 
foarte mult tact, rezolvând chestiunea financiară. El îi dăduse un 
plic cu o mare sumă în mărci germane, fără a încerca să 
ascundă acest lucru. Mai devreme, în camera hotelului, scrisese 
ilizibil numele şi adresa ei, iar timbrele lipite în dreapta sus erau 
cumpărate direct de la recepţie. Oricine ar fi văzut tranzacţia, ar 
fi presupus că i-a dat un plic să-l pună la poştă. 

În Geneva folosi metode mult mai directe în timp ce stătea 
la o masă dintr-un colţ al braseriei Hollandaise din Place Bel-Air. 
Oaspetele său era un bărbat în jur de patruzeci de ani cu faţa 
descărnată. Alain Charvet era un fost poliţist, care îşi dăduse 
demisia atunci când nu fusese promovat din cauza unui superior 
invidios. Charvet îşi organizase repede o agenţie discretă de 
detectivi particulari. 

— Aceştia sunt banii, spuse Tweed în franceză, împingând 
un plic peste masă. O mie de franci elveţieni. 

Charvet băgă plicul în buzunar şi îşi împreună degetele 
lungi, osoase, deasupra mesei lustruite, din lemn. Tweed explică 
ceea ce dorea, iar Charvet dădu din cap, apoi bău din cafea. 
Conversaţia lor nu dură mai mult de zece minute, apoi Tweed se 
sculă şi plecă, privind în jurul său la ciudatele relicve ale 
trecutului. 

Cafeneaua avea un aspect foarte olandez, deloc genevez. 
Banchete din piele închisă la culoare, cu mânere din alamă, iar 
localul era iluminat de globuri mari, mate, aşezate pe suporturi 


tot din alamă. Tweed ieşi în piaţa întunecată şi traversă podul 
de peste Rhône. 

Principala sursă de venituri a lui Charvet era neobişnuită. 
El se ocupa de agenţii străini despre care se presupunea că 
urmăresc mişcările anumitor persoane. Era o muncă plictisitoare 
şi nu era deloc surprinzător că un mare număr din aceşti agenţi 
preferau să-şi petreacă timpul cu amantele lor. 

Aceştia, însă, îi transferau lui Alain Charvet misiunile lor, 
care în orice caz cunoştea oraşul mult mai bine decât o puteau 
face ei vreodată. Charvet luă o foaie de hârtie albă în mâinile 
sale înmănuşate şi o băgă în antica sa Olivetti Lettera 22, pe 
care o păstra numai pentru acest scop. 

Apoi el scrie un raport detaliat al tuturor mişcărilor şi 
contactelor pe care le observase la cel urmărit. Pentru acest 
serviciu era deseori plătit cu sume surprinzător de mari. 
Mănuşile le folosea pentru a se asigura că amprentele sale nu 
apăreau niciodată pe foaia de hârtie pe care o înmâna. 

Charvet era un om atent şi ştia că unele din aceste 
însărcinări pot fi periculoase. Işi lua chiar precauţia de a-şi 
păstra maşina de scris în seiful unei bănci, deoarece unui expert 
îi este uşor să spună dacă un document a fost scris la o anumită 
maşină. 

El nu lucra numai pentru agenţi sovietici şi americani. Îşi 
mai lua încă o măsură de precauţie. Ocazional, când experienţa 
sa de poliţist îi spunea că informaţiile priveau şi securitatea 
Elveţiei, el mai făcea încă o copie! Pe aceasta o dădea 
contraspionajului elveţian, gratuit. 

Teoretic, acum acoperise toate fronturile. Dar pentru 
Tweed el era un excelent instrument datorită contactelor sale cu 
agenţii străini. Ziua următoare era sâmbătă, 2 septembrie. 
Inainte de prânz, Tweed se instalase deja în camera sa din 
hotelul Hilton, bulevardul Waterloo, din bruxelles. 


— Înţelegi cum vreau să operez, Julius? întrebă Tweed, în 
timp ce se uita în jurul său, în bufetul Gării de Nord din 
Bruxelles. 

— Este foarte clar, replică Julius Ravenstein, în engleză. Şi 
îţi stau la dispoziţie pentru o vizită de o zi la Londra, oricând mă 
vei chema. 

— Bine. Atunci cred că nu este nevoie să te mai rețin. 


Se uită la belgianul corpolent, în vârstă de cincizeci şi doi 
de ani, în timp ce îşi împinse înapoi scaunul său. Ravenstein 
avea aspectul plăcut, bine hrănit, al unui om prosper, lucru care 
era adevărat. Ajuns printre cei mai buni şlefuitori de diamante 
din lume, Julius a avut ghinionul să facă o formă grea de artrită. 
Zilele sale ca şlefuitor activ de diamante erau încheiate. 

Când un om este disperat, creierul său începe să facă ore 
suplimentare. Lui Julius îi veni o idee pe care o supuse 
superiorilor săi din Anvers. El propuse să se infiltreze în lumea 
interlopă ca specialist în „pietricele”, pentru a putea intra în 
legătură cu cei care plănuiau jefuirea unor magazine de bijuterii, 
una din marile probleme ale prelucrătorilor de diamante din 
Anvers. 

Acoperirea sa a fost plănuită cu grijă. Sora lui, care cânta 
într-un club de noapte din Bruxelles, se plângea tuturor celor 
care o ascultau, cât de rău era tratat fratele ei de industria 
diamantelor. 

— A fost pur şi simplu aruncat ca un gunoi de nemernicii 
ăia, era refrenul ei obişnuit. După ce o viaţă a învăţat despre 
diamante, despre cumpărători şi comercianţi - şi măsurile de 
securitate folosite de ei... 

Ultimele cuvinte erau aruncate ca din întâmplare - şi nu a 
trecut mult până când au apărut cei interesaţi de acele ultime 
cuvinte. Julius era abordat de oameni de diferite naţionalităţi, pe 
care nu-i întâlnise niciodată până atunci. El asculta, şi apoi 
răspundea: 

— Mulţumesc, dar nu mă interesează. Nu văd ce viitor ar 
avea aşa ceva. 

Nu a trecut mult timp până când un olandez din 
Amsterdam i-a conturat lui Julius un viitor care părea să fie 
foarte profitabil. Cei care cumpărau diamantele furate de la 
bandele specializate, plăteau preţuri foarte diferite pentru 
această „marfă”. Printre cei de specialitate din Anvers nu era 
niciun secret cine erau cumpărătorii - dar să ştii este un lucru şi 
să-l dovedeşti altul. 

Aşa că Ravenstein, care avea de întreţinut o soţie şi 
rudele ei în vârstă, intră în afaceri cu un dublu rol. Pe de-o parte, 
el sfătuia persoane anonime care îl abordau înaintea unui „raid” 
prin cele mai bune magazine pentru un anumit tip de „marfă”, 
aşa cum erau denumite briliantele în branşă. 


Apoi el declanşa imediat o alarmă de gradul zero în 
Anvers, anunțând că un raid era iminent. Măsurile de siguranţă 
erau dublate. Uneori bandiții erau prinşi şi întemnițați pentru 
lung timp, iar alteori scăpau. 

Rezultatul nu conta pentru Julius. El câştiga mai mult 
decât în întreaga sa viaţă. Bandiţii plăteau sume mari pentru 
sfatul său de a ataca un anumit producător sau comerciant - 
întotdeauna cu bani gheaţă, în avans. Pe lângă acest venit, el 
primea în mod secret şi nişte „bani de buzunar”, de la negustorii 
de diamante, care îl considerau pe „White Star”, acesta era 
numele său de cod, drept cea mai bună asigurare pe care o 
avuseseră vreodată. 

Ravenstein era ultima persoană cu care discută Tweed şi 
pe care o instrui înainte de a se reîntoarce la hotelul Hilton din 
Bruxelles, la timp pentru a prinde un avion înapoi spre Londra. 
El luă prânzul în cameră, singur, în timp ce evalua acţiunile sale 
din ultimele zile. Trecuseră ani de când nu se mai implicase 
personal, cu atâta frenezie. 

În fiecare conversaţie numele de Adam Procane fusese 
repetat de mai multe ori. În timp ce mânca le sole meuniere - 
Tweed era înnebunit după peşte - decise că cele mai mari şanse 
le avea de la Lisa Brandt, din Frankfurt. Ravenstein reprezenta 
numai o rezervă. Numai în cazuri excepţionale, diamantele 
furate erau folosite, atât de agenţii americani cât şi de cei 
sovietici, pentru a plăti informatori de rang înalt, care îşi păstrau 
averile în depozite particulare asigurate. Asta însemna că pe 
extrasele lor de cont din bănci nu va apărea niciodată o sumă 
mare de bani. 

Singura piesă de pe tabla de joc, care îl îngrijora pe 
Tweed, era Bob Newman, care se îndreptase spre zona cea mai 
sensibilă - Finlanda. El ar fi putut fi jokerul din pachetul de cărţi 
- iar Tweed era sincer îngrijorat de siguranţa lui. 

Mai bău din apa minerală Perrier în timp ce se gândea la 
cei patru informatori. Ironia sorții era că Tweed subestimase 
valoarea unuia dintre ei, la care se gândise cel mai puţin. Prin 
Paris circulau deja zvonuri ca urmare a eforturilor lui Andre 
Moutet. Chiar în momentul în care Tweed îşi termină masa, 
zvonurile ajunseră la urechile ataşatului militar al Ambasadei 
sovietice din Paris. 


Dar nimeni nu avea încă nicio idee despre ce obținuse 
Tweed pe căi atât de întortocheate. El aprinsese un fitil care 
ducea spre două butoaie cu pulbere, ce erau pe cale de a 
exploda. 

— Informaţia vine de la Paris, îl informă tăios generalul 
Vasili Lisenko pe subordonatul său. Dacă acest Adam Procane 
trece la noi înainte de alegerile prezidenţiale americane, îţi dai 
seama ce efect va avea? Acest lucru l-ar putea opri pe afurisitul 
de Reagan să obţină al doilea mandat. Acum înţelegi de ce 
poate fi unul din evenimentele secolului? 

Lisenko zburase de la Moscova spre Tallinn pentru a se 
asigura că importanţa informaţiei era apreciată cum se cuvine 
de colonelul Karlov. Tallinn este un oraş pe care cei din Occident 
abia dacă îl pot localiza cu o aproximaţie de o mie de kilometri. 

Capitala republicii baltice Estonia este situată pe malul 
Golfului Finic, în faţa Helsinki-ului, care se află la numai şaizeci 
şi cinci de kilometri spre nord. Pentru Moscova această mică 
republică baltică este un potenţial butoi cu pulbere. Estonienii îi 
detestă pe ruşi şi se consideră sub ocupaţie străină. 

Televiziunea nu schimbă deloc această situaţie, fiindcă 
estonienii sunt suficient de aproape de Finlanda pentru a urmări 
programele emise de Helsinki. Ei văd acolo o altă viaţă, foarte 
diferită, mai bogată, mai liberă. 

Ironia sorții făcuse ca în 1984, în timpul Jocurilor Olimpice 
de la Los Angeles, oraşul să fie inundat de ofiţeri superiori ai 
KGB-ului şi oficialități ale Partidului Comunist, care veniseră de 
la Moscova la Tallinn pentru a urmări evenimentul sportiv, 
transmis de Helsinki. Datorită acestei situaţii generale - şi a 
altor incidente grave şi sângeroase - colonelul Karlov fusese 
trimis la Tallinn de către superiorul său, generalul Lisenko. 

Generalul era scund şi îndesat, nu foarte diferit de 
faimosul mareşal Zhukov din cel de-al doilea război mondial. Şi, 
la fel ca Zhukov, şi Lisenko avea o brutală încredere în forţele 
sale şi uneori afişa un simţ al umorului foarte dur, de cele mai 
multe ori pe seama inferiorilor. Era în vârstă de şaizeci şi şapte 
de ani. 

Andrei Karlov, în vârstă de numai patruzeci şi doi de ani, 
era un personaj de calitate deosebită - făcând parte dintre 


militarii care apreciau, în sinea lor, că vechea generaţie s-a cam 
ramolit. Şi aspectul exterior al lui Karlov era foarte diferit. 

Inalt şi suplu, cu o faţă prelungă, bărbierită, avea 
maxilarul proeminent şi ochi şireţi, de vulpe. Când Lisenko voia 
să intre sub pielea subordonatului său îl numea „Vulpoiul”. 

Cei doi bărbaţi făceau parte din GRU - Glavnoe 
Razvedivatelnoe Upravlenie - Biroul Central de Informaţii al 
Statului Major al URSS. În Marea Britanie, echivalentul era 
Serviciul Militar de Informaţii. 

Stăteau faţă în faţă la masa aflată în biroul de la etajul 
întâi al unei clădiri din Pikk Street, pe care Karlov o 
rechiziţionase la sosirea sa în Tallinn, cu câteva luni în urmă. 

Amândoi purtau - din motive de protecţie - haine civile, în 
locul obişnuitei uniforme militare a GRU-ului. 

Atitudinea lui Lisenko era arogantă, aproape sfidătoare. În 
aparenţă, Karlov era respectuos, atent să nu ofere superiorului 
său niciun motiv de mustrare. În sufletul său însă se lupta să-şi 
ascundă mânia. Cei doi, care ar fi trebuit să conlucreze 
armonios pentru rezolvarea crizei, nu se puteau suferi. Lisenko 
vorbi din nou. 

— Te-am întrebat ceva, tovarăşe. Ultimul cuvânt fiind 
adăugat ca o completare. 

— Mă gândeam la implicaţii - pentru a da un răspuns 
corect. Când am fost la ambasada din Londra, am recepționat - 
de la o sursă necunoscută - o serie de informaţii referitoare la 
MX-ul american şi la aşa-numitul proiect militar „Războiul 
Stelelor”, cum a fost denumit de însuşi Adam Procane. Am 
înaintat toate aceste informaţii Moscovei, unde am înţeles că au 
fost considerate ca fiind valoroase. După importanţa lor, 
informaţiile nu puteau proveni decât de la o sursă foa rte sus- 
pusă - cum ar fi Agenţia Naţională de Securitate sau CIA. 

— Şi acum, obiectă Lisenko, începem să urmărim nu 
numai tot personalul din NSA sau CIA, ci şi din Pentagon. Nu 
există o astfel de persoană. 

— Deci, e clar că Procane este un nume de cod, observă 
Karlov. Aş vrea să aflu ultima informaţie pe care aţi recepționat- 
o de la Paris. 

— Nu este decât un zvon, dar unul puternic. Adam 
Procane se pregăteşte să treacă la noi cu un dosar întreg de 
date despre ultimele proiecte militare ale SUA. Lisenko îşi 


sprijini braţele scurte şi groase pe masă, lăsând să se vadă 
dosul palme lor, pline de păr. S-a stabilit că tu vei răspunde de 
această operaţiune - anume ca Procane să ajungă teafăr la noi. 

— De ce eu, pentru numele lui Dumnezeu? 

— Pentru numele Partidului, Dumnezeu a dispărut de 
mult. Lisenko râse gros de propria sa glumă. [i-ai pierdut şi 
puţina culoare pe care o aveai, tovarăşe. Această misiune 
reprezintă o onoare. 

— Din nou vă întreb, de ce eu? 

Este normal, ar fi trebuit să-ţi dai singur seama. Tu ai avut 
primul contact cu acest Procane, indiferent cine este el. Când 
ajunge aici, la Moscova, va avea loc o mare conferinţă - pentru 
toţi reporterii presei imperialiste.  Imaginează-ţi reacția 
Washington-ului. Un astfel de eşec îl va distruge pe Reagan. 

— Mă întorc la Moscova? 

— Nu! Lisenko bătu cu pumnul strâns în masă. Rămâi aici 
continuându-ţi îndatoririle actuale. 

— Pot din nou să vă întreb de ce? 

— Deoarece raportul de la Paris indica, în ruta lui Procane, 
o trecere prin Scandinavia! Deci îl vei aştepta aici, în pragul uşii! 

— Aici nu este Scandinavia, atrase Karlov atenţia. 

— Este însă destul de aproape. Lisenko schimbă subiectul 
discuţiei, unul din obiceiurile sale favorite pentru a-şi deruta 
subordonații. Te mai întâlneşti cu omul de la contraspionajul 
finlandez, din Helsinki, de la aşa-numita Poliţie de Protecţie? 

— Menţinem contactul răspunse Karlov, precaut. 
Menţinem relaţii amicale. Dar îi ştii pe finlandezi, totul este pe 
muchie de cuţit. 

— Numele? 

Lisenko pocni din degete, ca şi cum ar fi chemat chelnerul. 

— Mauno Sarin. Este şeful departamentului Poliţiei de 
Protecţie - un tip foarte versat. Trebuie să fim atenţi. 

— Cum şi unde vă întâlniți? îl întrerupse Lisenko. 

— Vasele turistice traversează golful. 

— Ştiu asta, lista pasagerilor se află pe masa mea. 

— Eram pe cale de a vă explica, răspunse Karlov calm, că 
el vine de la Helsinki ca simplu turist. Scapă de sub 
supravegherea ghizilor timp de două ore, astfel încât putem sta 
de vorbă o oră. Apoi se alătură în mod discret grupului şi se 
întoarce. 


— Nu-i spune nimic despre Procane! S-ar putea să vină o 
vreme în care să-i întorci vizitele - pentru a afla ce se petrece în 
cuibul de spioni de peste golf. 

— Am înţeles. Karlov făcu o pauză, savurând clipa ce avea 
să urmeze. Încă un ofiţer GRU a fost ucis. Tocmai voiam să vă 
raportez în momentul în care am auzit că eraţi în drum spre noi. 

— Încă unul. Sunt doi maiori şi un căpitan. 

— Doi maiori şi doi căpitani, îl corectă Karlov. 

— Dumnezeule! Situaţia scapă de sub control! De ce 
întotdeauna personal din GRU? De ce nu din KGB? La naiba, de 
aceea ai fost păstrat aici, în prima linie. Prima crimă a avut loc 
când erai în vacanţă. Cum a murit? 

— La fel, la aceeaşi oră - la miezul nopţii conform 
raportului medical, şi în acelaşi mod, strangulat de la spate, cu 
un cablu. Karlov adăugă sumbru: de data aceasta, gâtul 
aproape că era tăiat. 

— Şi presupun că la ora aceea era beat? întrebă Lisenko 
cu o voce sălbatică. 

— Mirosea a vodcă, ezită Karlov. Autopsia a arătat că 
înaintea morţii a fost consumată o cantitate mică, dar echipa 
criminalistică de la poliţia din Moscova, care a fost trimisă să mă 
asiste, este convinsă că nu era beat. Ei au spus că vodca i-a fost 
turnată în gură şi pe uniformă după moarte. 

— Într-adevăr? Lisenko sări în picioare şi se duse spre 
fereastră, unde se opri pentru a se uita fix, în josul străzii vechi, 
cu mâinile împreunate la spate. Acest lucru este important - 
numai că nu îmipot da seama în ce privinţă. O să fac eu legătura 
mai târziu. Tot se mai presupune că aceste crime sunt lucrătura 
porcilor acelora de bandiți estonieni - aşa-numita mişcare de 
rezistenţă? 

— Nu cred că ei ştiu unde se află acum. Karlov schimbă 
subiectul. Aşa-zisa execuţie a ziaristei franceze, Alexis Bouvet, 
dusă la îndeplinire de căpitanul Poluchkin, a fost o prostie. 

— Dar este al doilea la comandă, adjunctul tău! Lisenko se 
îndepărtă de fereastră şi puse o mână pe umărul drept al lui 
Karlov, un gest pe care acesta nu putea să-l sufere, însemna 
orice, numai prietenie nu. Deci, dacă vor exista critici, cu 
siguranţă, responsabilitatea îţi aparţine. 

Îşi ridică mâna şi o folosi pentru a scoate o ţigară din 
tabacheră, pe care o băgă între buzele sale groase. Se aşeză din 


nou în scaunul său, privindu-şi subordonatul, aşteptându-i 
reacţia - o reacţie care îl ului. 

— Pur şi simplu nu este adevărat, generale, şi nu numai că 
ştiţi acest lucru, dar datele se află la dosar. Poluchkin a acţionat 
fără acordul meu. A aranjat întregul incident macabru fără ştirea 
mea. Şi nu ar fi putut să aducă echipa care a filmat execuţia 
fără acordul Biroului Politic. Prin raportul meu mă distanţez de 
actul său de insubordonare grosolană. A fost o nebunie, 
agravată şi de faptul că o copie a filmului a fost trimisă la 
Londra. 

— Pui la îndoială decizia Biroului Politic? întrebă Lisenko 
încet. 

— Nu fac decât să vă amintesc faptele. Ce se poate obţine 
printr-un astfel de act de violenţă? 

— Are rolul unui avertisment, tovarăşe. Chiar crezi că 
avem nevoie de reporteri străini care să-şi vâre nasul în curtea 
noastră? Nu există nicio îndoială că zvonurile despre uciderea 
câtorva ofiţeri GRU în Estonia au ajuns la urechile acelei vaci 
franceze. A venit aici cu una din navele turistice pentru a face 
investigaţii. 

— Dacă Poluchkin m-ar fi informat de prezenţa ei, aş fi 
escortat-o înapoi la vas, insistă Karlov. Am fi reţinut-o pentru 
cercetări şi am fi găsit poate un document incriminant, plasat 
tot de noi. Ar fi fost o ameninţare suficientă. 

— Trebuie să plec. Lisenko se ridică şi continuă să 
vorbească, cu ţigara în colţul gurii. S-ar putea să ai dreptate în 
cele sugerate. Şi cum procedezi pentru a-i găsi pe banditul - sau 
bandiții - care îmi omoară oamenii, fără ca până acum să fie 
pedepsiţi? 

— Organizând noaptea capcane. Karlov se ridicase şi el, în 
timp ce explica. În fiecare noapte, un ofiţer GRU este folosit ca 
momeală - circulând pe o rută prestabilită. El merge prin oraş ca 
şi cum ar fi beat. Pe ruta sa, la intervale regulate, am plasat 
oameni în civil, îmbrăcaţi ca estonienii, înarmaţi până în dinţi. 
Până acum niciunul dintre ei nu a fost atacat. Voi insista. Sper 
să am noroc. 

— Cu cât mai repede, cu atât mai bine. Lisenko scoase o 
foaie de hârtie împăturită, din buzunarul hainei şi o aruncă pe 
masă. Acestea sunt ordinele pentru tine, semnate de mine. 


Temporar ai controlul total asupra operaţiilor de aducere în 
siguranţă a lui Adam Procane. 

— N-am nici cea mai vagă idee cine este acest american. 

— Păstrează contactul cu Mauno Sarin din Helsinki. El este 
omul care ştie orice se întâmplă în Scandinavia. El este cel mai 
indicat să afle că Adam Procane este pe drum. „Vulpoiul” va 
reuşi să ducă la bun sfârşit această acţiune. 

Cu această insultă Lisenko părăsi camera, iar Karlov 
scrâşni din dinţi. Când fusese rechemat la Moscova din 
Occident, se aşteptase la o avansare importantă - eventual 
scaunul de la Moscova, ocupat de actualul său manipulator 
politic, Vasâli Lisenko. 

Karlov avea motive întemeiate pentru a se aştepta la o 
astfel de promovare în timpul zborului său înapoi, spre patrie. 
Excelent matematician, era, de asemenea, un remarcabil analist 
militar şi probabil unul din cei mai buni strategi ai Armatei Roşii, 
care cunoştea foarte bine ultimele progrese ale tehnicii. lar 
Lisenko îşi defăimase rivalul de odinioară cu porecla „Vulpoiul”. 

Capabil? Bineînţeles, extrem de capabil? De încredere? 
Loial partidului? Asta era altă problemă. Aşa că laurii îi fuseseră 
înmânaţi lui Lisenko, De aceea Andrei Karlov îl ura de moarte. 


Lisenko se aşeză pe bancheta din spate a limuzinei, iar 
şoferul, un locotenent îmbrăcat în uniforma GRU, ocoli maşina şi 
se sui la volan. Conduse cu mare viteză spre aeroport. 

In sinea sa, şoferul se amuză de aceste întâmplări - la 
Moscova Lisenco se suise în avion îmbrăcat în uniformă, şi se 
schimbase în haine civile numai după ce avionul decolase. 
Şoferul ştia că eminentul său pasager era speriat de moarte de 
seria crimelor misterioase care avuseseră loc în Estonia şi 
considera că un general trebuie să fie o ţintă importantă pentru 
asasinii necunoscuţi. 

Pe bancheta din spate a maşinii, Lisenko se bătu cu 
satisfacţie pe burtă. Aruncase responsabilitatea întregii afaceri 
pe umerii lui Karlov. Având deplină încredere în rezultatul 
acestei întrevederi, Lisenko era totuşi suficient de atent pentru a 
lăsa un subordonat să se ocupe de fazele preliminare. Şi era 
convins că subordonatul său, Karlov, nu observase capcana din 
ordinul său. Această presupunere a generalului Lisenko era însă 
complet greşită. 


„„„dându-vă control total, temporar, pentru operațiunile de 
aducere în siguranţă în țară a lui Adam Procane. 

Karlov citea acest extras al punctului numărul 8 al 
ordinului care îi fusese dat de Lisenko. Erau exact cuvintele pe 
care Lisenko le folosise, din întâmplare, în discuţia lor. Ticălosul! 

Karlov îşi împinse scaunul înapoi şi îşi răsfrânse buzele. 
Mintea sa rece, analitică, se oprise imediat asupra acestei fraze, 
care era cheia documentului. Cuvântul cu adevărat important 
era temporar. 

Karlov înţelegea foarte bine că această clauză îi va 
permite lui Lisenko să preia controlul operaţiei în ultima clipă, 
probabil când Procane va fi trecut în siguranţă în Rusia, luând 
astfel asupra sa meritul reuşitei. Bine tovarăşe, îşi spuse Karlov, 
s-ar putea să iasă altfel decât te aştepţi. Decise că prima sa 
mişcare era să ia contact direct, cât mai curând posibil, cu 
Mauno Sarin, şeful Poliţiei de Protecţie din Helsinki. 

Între timp, trimiterea unui alt raport, în care să-şi exprime 
dubiile asupra valorii informaţiilor oferite până acum de 
Procane, ar fi o idee bună. Indreptându-se spre un dulap, îşi 
scoase maşina de scris şi se aşeză la o masă. Ultimul său raport 
despre acelaşi subiect nu făcuse decât să deschidă apetitul 
Moscovei. Nu se îndoia că reacţia lor la acest raport avea să fie 
aceeaşi. 

7 
În timp ce Tweed zbura deasupra Europei occidentale, 
descosându-şi şi instruindu-şi informatorii, Bob Newman petrecu 
trei zile liniştite la hotelul Kalastajatorppa, la marginile Helsinki- 
ului, împreună cu Laila Sarin. Avusese un adevărat şoc în prima 
dimineaţă, când Laila se întorsese pentru a lua cu el micul 
dejun. 

leşind din lift în hol, observă un ziar finlandez pe care 
cineva îl lăsase pe una din mesele de sticlă. Iltalehti, principalul 
ziar de seară. De pe o fotografie din prima pagină îl privea 
Alexis. 

Ridică ziarul, simțindu-se încă amorţit şi se încruntă când 
se uită atent la fotografie. Fusese făcută după filmul îngrozitor 
pe care i-l arătase Howard în Park Crescent - dar fotografia era 
astfel încadrată încât o arăta numai pe Alexis, ridicându-şi mâna 
din cauza farurilor unei maşini care o orbeau. În spatele ei nu se 
vedea nimic, nimic din castelul cocoţat pe stânci. Se uită jos, 


spre sfârşitul articolului unde era scris cu litere mari: 
Binecunoscuta ziaristă franceză moare într-un accident de 
maşină? 

În acel moment, neînţelegând finlandeza, nu putu traduce 
cele scrise, dar citi numele reporterului care scrisese articolul: 
Laila Sarin. 

— Bună dimineaţa, domnule Newman, cum vă simţiţi? 

Îşi ridică privirile şi o văzu în faţa sa pe Laila Sarin. În 
ciuda oboselii sale observase că se mişca aproape fără zgomot. 
Niciodată nu o auzeai când venea. Îi întinse ziarul, încruntat. 

— Îmi pare rău, continuă ea cu o voce calmă - dar m-am 
gândit că n-ai fi vrut să-l vezi ieri-seară. L-am rugat chiar pe cel 
de la chioşcul de ziare din aeroport să ia toate ziarele până când 
trecem noi. 

— Cât timp mâncăm vreau să te întreb câteva lucruri, 
spuse el, şi apoi nu mai scoase niciun cuvânt până când au 
ajuns la restaurant şi au fost serviţi cu cafea şi cornuri. 

— Ai dormit bine? întrebă ea, la întâmplare. Eram 
îngrijorată după ce am plecat de la tine, după cină. 

El dădu din cap. Nu avea niciun sens să-i spună că se 
trezise în mijlocul nopţii, urlând din toate puterile. Visase că 
vedea din nou filmul, că o auzea pe Alexis ţipând, şi apoi 
zgomotul maşinii care trecea peste trupul ei zdrobit. Tonul său 
era hotărât când puse întrebările. 

— De unde ai obţinut copia pe baza căreia ai scris 
articolul? Şi fotografia aceea - de unde o ai? Ce scrie în titlu? 

Ea îi traduse titlul şi continuă să-i explice. 

— Un curier a adus la redacţie un plic care îmi era adresat. 
Conţinea numai această fotografie. 

— Aţi reîncadrat-o înainte să o tipăriţi? 

— Nu. Aceasta este fotografia pe care am primit-o în plic. 
De ce mă întrebi? 

— Numai fiindcă ştiu că deseori aşa se face. Continuă. 

— Mai exista şi o foaie de hârtie cu un scurt rezumat al 
faptelor, aşa cum le-am scris. 

— Acest rezumat era scris de mână sau bătut la maşină? 

— Bătut la maşină, de cineva care nu ştia să folosească o 
maşină de scris, aşa cred. Avea o mulţime de greşeli. Probabil o 
maşină veche. 

— În ce limbă era scris? 


— În finlandeză. Dacă poţi să serveşti micul dejun şi să 
asculţi, o să-ţi povestesc totul. Soţia ta a coborât de pe trotuarul 
unui drum singuratic din afara Helsinki-ului. Şoferul nu a mai 
putut să oprească şi a fost călcată. Cred că este foarte dureros 
pentru tine. 

— Nu contează, continuă. 

— Asta-i tot ce era scris în rezumat. Articolul meu descrie 
accidentul aşa cum era el relatat în materialul primit. 
Bineînţeles că l-am mai lungit. Editorul voia să fie ştirea de 
prima pagină. Dar astea sunt toate informaţiile. Ştii, Alexis 
Bouvet m-a vizitat când a sosit aici, cu o săptămână în urmă. 

— Corpul a fost găsit? Ai spus că era vorba de un drum 
izolat din afara Helsinki-ului. 

— Nu încă, poliţia se ocupă de asta. Ei cred că şoferul, 
care a fugit de la locul accidentului, a tras corpul de pe şosea şi 
l-a dus în pădure. Făcu o pauză. Ar putea trece luni întregi până 
să fie găsit. 

— Şi numai pe baza acestor probe îndoielnice - niciun 
cadavru, nicio confirmare - scrii acest articol pe prima pagină? 
Aşa faceţi voi ziaristică în Finlanda? 

Ea se înroşi, dar îşi păstră calmul. Newman era încă sub 
efectul veştii neaşteptate, îşi aminti ea. Işi şterse cu şerveţelul 
buzele pline, înainte de a răspunde, cu un ton egal şi detaşat. 

— În primul rând, la sfârşitul titlului se află un semn de 
întrebare - este deci o întrebare şi nu o declaraţie. In al doilea 
rând, dacă ai putea citi textul scris de mine, ai vedea că eu 
consider incidentul misterios. Nu accept faptul că probele aduse 
sunt o dovadă că soţia ta este moartă. In al treilea rând, pe 
lângă fotografie şi acea declaraţie bătută la maşină, în plic se 
mai afla ceva. 

Ea băgă mâna în geantă şi scoase un obiect pe care îl ţinu 
ascuns în palmă. Newman mai bău o înghiţitură de cafea, iar 
Laila îl privi cu simpatie. 

— Înainte să-ţi arăt ceea ce am aici, vreau să fii pregătit 
pentru un şoc. 

— Sunt pregătit, dă-i drumul. 

— Ai putea să fii ceva mai drăguţ cu mine - încerc doar să 
te ajut. 

Deschise pumnul şi îi dădu un fragment din bijuteria pe 
care o purta Alexis - o broşă de forma Crucii Franceze de 


Lorena. Newman o luă fără să i se clintească niciun muşchi pe 
faţă şi se uită fix la ea. Suferea îngrozitor. 

— Deci spui că era în plicul care a ajuns la redacţie? Ce 
dovedeşte asta? 

— Când Alexis m-a vizitat purta această broşă. Intenţionat 
n-am menţionat broşa în articolul meu. O recunoşti? 

— Da, spuse Newman, ea era o gaullistă ferventă. 

— Ferventă? 

— Entuziastă, loială. O mare admiratoare a lui Jacques 
Chirac. In Finlanda se obişnuieşte ca aceia care fug de la locul 
accidentului să divulge crima ziarelor? Presupunând că crima a 
avut loc în Finlanda, nu? 

— Eşti îngrozitor! 

Reuşise până la urmă să o enerveze. Aruncă bucata ei de 
corn în farfurie şi întinse mâna după geantă, gata să plece. 

Newman se întinse peste masă şi o apucă de mână, 
reţinând-o. In afară de scrisoarea pe care i-o trimisese Alexis, 
fata aceasta era singura sa pistă. Zâmbi şi îşi alese cu grijă 
cuvintele. 

— Îmi pare rău. Ai fost foarte bună cu mine de când am 
ajuns. Ai stat chiar şi m-ai vegheat noaptea trecută până când 
m-am trezit şi am coborât aici pentru cină. Dar ca jurnalistă, îţi 
pot spune că eşti destul de sceptică în tot ceea ce spui. 

— Acum mă flatează! 

— Te rog! Lasă-mă să termin. Acum o clipă ai spus că 
încerci să mă ajuţi. Poate că aşa este - dar eu nu ştiu nimic 
despre tine. 

— Ţi-am spus că m-a sunat Tweed, specialistul în asigurări 
şi securitate. 

— Da, aşa este. 

Newman făcu o pauză, gândindu-se la ce să spună în 
continuare. Şi era interesant că ea, la fel ca multe contacte ale 
lui Tweed, credea că acesta se află în fruntea unei companii de 
asigurări şi servicii de pază de elită, care contra unor mari 
sume, căutau, bine echipați, să îi apere pe cei care puteau fi 
obiectul unor răpiri. Era o poveste foarte convingătoare. Printre 
altele, explica şi de ce are atât de multe contacte în străinătate, 
de ce călătorea atât de mult. Şi mai ales de ce munca sa era 
învăluită în discreţie şi mister. 


— Dacă vrei să am încredere în tine, trebuie să ştiu mai 
multe despre persoana ta, sugeră el atent, ţinând-o încă de 
mână. 

— Crezi că încerc doar să-ţi fur povestea la care lucrezi? îl 
înţepă ea. Tu eşti marele Bob Newman, corespondentul străin 
care a scris best-seller-ul internaţional Kruger: Computerul care 
a greşit. Asta crezi că încerc să fac? 

— Când voi, fetele finlandeze, vă enervaţi, chiar că vă 
ieşiţi din sărite, nu-i aşa? 

— leşim din sărite? 

— Explodaţi! Ca o bombă. Buum! 

El rânji, iar mâna ei deveni moale într-a sa, când râse. Se 
lăsă în scaunul ei şi dădu drumul genţii. Din spatele ochelarilor, 
ochii ei albaştri îl priveau pătrunzători. 

— Vrei să-mi înapoiezi mâna, ca să-mi pot termina micul 
dejun? Nu am decât două. Ai dreptate în privinţa finlandezilor. 
Bărbaţii sunt la fel ca femeile. E foarte greu să ne enervezi, dar 
când ne enervăm, buum! 

Newman îi eliberă mâna şi bău din sucul de portocale. 
Crezuse că o va pierde - dar îşi dădu seama că fusese o prostie 
din partea lui. Realiză că ea se gândea la ceva, aşa că tăcu şi îşi 
continuă micul dejun, până când ea se uită dintr-o dată fix la el. 

— Imi dau seama că vrei să ştii mai multe despre mine. 
Sunt sigură că vrei să afli pe cont propriu, dacă mă gândesc la 
meseria pe care o ai. Sunt fiica unui om cu o poziţie importantă 
în Poliţia de Protecţie. 

— Cât de importantă? 

— Este şeful acestei unităţi. Mauno Sarin. 

— Editorul meu mi-a spus că pot să stau cu tine câteva 
zile - speră să scot un articol despre tine, spuse Laila amuzată. 

— Aşa cred toţi editorii, răspunse Newman absent. 

Işi puseseră hainele de ploaie şi Laila o apucase pe drumul 
care traversa şoseaua goală spre clădirea cealaltă a hotelului. 
Din nou Newman era intrigat de modul în care blocurile de 
beton păreau să crească din granitul solului. Intrară în clădire şi 
o găsiră pustie. 

Newman o urmă pe o rută sinuoasă, care ducea în jos spre 
o cameră circulară, iluminată slab. 

— Night-clubul, îi explică Laila. 


Urcară o scară în spirală spre parter, iar ea deschise uşa 
care ducea spre terenurile asemănătoare cu un parc, ce 
coborau spre malul apei. 

Coborâră pe o alee largă de piatră, în scări, spre un parc 
care era tot pustiu. O brumă uşoară, ca stropii aruncaţi de 
valuri, cădea şi le uda feţele. Apa cenuşie, ca plumbul, se 
întindea până la coasta din depărtare şi arăta ca un lac tipic 
finlandez, Newman trebuind să-şi forţeze memoria pentru a-şi 
reaminti că se afla pe malul mării, într-un golf. 

— Când Alexis te-a vizitat la redacţie, începu el, aveai vreo 
idee despre ce căuta? 

— Tocmai voiam să-ţi spun. Căuta un american, pe nume 
Adam Procane. Vizitase marea Ambasadă americană şi îşi 
dăduse seama că nu exista nimeni cu numele acesta, cu toate 
că personalul era foarte numeros. 

— De ce numeros? 

— Fiindcă ne aflăm în Finlanda. Ruşii au, de asemenea, o 
ambasadă mare. Îi supraveghează pe americani, iar americanii îi 
supraveghează pe ei. E ca un joc. Trebuie să-ţi amintesc că 
graniţa cu Rusia este la numai două sute cincizeci de kilometri 
de helsinki. 

— Americanul acela, care spuneai că este numele? 

— Adam Procane. După Alexis trebuia să fie un personaj 
foarte important, foarte sus-pus. Ea nu a spus acest lucru, dar 
am avut impresia că nu este un membru al ambasadei, ci o 
persoană care va vizita oraşul Helsinki foarte curând. 

— Parcă îmi amintesc de când am fost ultima oară aici, că 
aveţi o mulţime de nave de pasageri, de linie de fapt, care fac 
curse plecând din Helsinki. 

— Aşa este. Pleacă spre multe direcţii. Spre Stockholm, 
Leningrad. Acestea sunt navele finlandeze. Mai există şi o 
companie estoniană de navigaţie care efectuează frecvent curse 
turistice spre Tallinn, în Estonia. 

— Dacă îţi spun cuvântul archipelago, la ce te gândeşti în 
primul rând? 

— Există două arhipelaguri, replică Laila repede. Primul, 
arhipelagul Turku - un port la vest de Helsinki, unde coasta o ia 
spre nord, spre Golful Botnic. Este al doilea arhipelag ca mărime 
din lume, primul fiind cel grecesc. Geografia a fost materia la 
care mă descurcam cel mai bine la şcoală, adăugă ea modestă. 


— Şi celălalt? Ai spus că sunt două. 

— Arhipelagul suedez, care se întinde de la Stockholm - 
are forma unui braţ mare - până la Turku, dar între ele există un 
braţ de mare liberă. 

— Cum arată arhipelagul Turku, ai fost vreodată pe acolo? 

— Da, bineînţeles, un prieten pe care l-am avut era 
înnebunit după yachting. N-am văzut niciodată ceva la fel ca 
acolo, sunt mii de insule, unele destul de mari. Pe una din ele se 
află capitala arhipelagului, care se numeşte Maarianhamina în 
mod strict vorbind, este capitala unui grup de insule care se 
numeşte Ahvenanmaa - insulele Aland, în suedeză. 

— Cred că suedeza mi se pare mai uşoară - pot să o 
pronunţ. 

— N-avem decât să vorbim în engleză şi să ne înţelegem! 
Aici este locul unde aterizează elicopterele. 

Ei merseseră pe o potecă largă spre două locuri de 
aterizare, formate din două platforme de lemn, legate de o a 
treia, care reprezenta un debarcader plutitor. Când Newman 
porni pe el, începu să coboare şi să se ridice sub picioarele sale. 
În stânga sa se afla o încâlcitură deasă de trestii care creşteau 
în mare, aproape ca o mică junglă. Burniţa se oprise şi el stătea 
simțind ondulaţiile apei, privind fix pe deasupra spre o pată 
albă, aflată la distanţă, care se mişca rapid, lăsând în urma ei o 
dungă albă. O barcă mare cu motor care se îndrepta spre sud. 

— Hai să ne aşezăm, sugeră Laila care venise în spatele 
lui. 

Când se aşezară, ea scoase din geantă o hartă împăturită, 
groasă. Deschizând-o, foaie cu foaie, o întinse pe picioarele lor. 

— Am crezut că va fi utilă. După cum vezi este un plan al 
străzilor din Helsinki. Poţi să-l păstrezi, Bob. 

— Mulţumesc. Newman îl studie cu interes. Helsinki este 
unul din cele mai ciudate oraşe din Europa. 

— Mie îmi place. M-am născut aici. 

— Nu fi aşa sensibilă. Voiam să spun fascinant. Geografia 
lui - parcă spuneai că te pricepi la geografie. 

— De ce este straniu, adică fascinant? 

— În primul rând fiindcă este construit pe o peninsulă 
lungă, deci înseamnă că din trei părţi este înconjurat de apă. Un 
alt motiv este că are mai multe porturi - Portul de Sud şi cel de 
Nord. 


— Din Portul de Sud pleacă vasele de care ţi-am vorbit, în 
funcţie de destinaţie pleci de la docuri diferite. 

— Ce este aici, Laila? 

— Docul Companiei Estoniene de Navigaţie. 

— Deci aş putea afla orarul tuturor navelor mergând în 
port? Cred că este o întrebare inutilă. 

— M-aş putea duce eu. Cred că eşti foarte obosit. De ce nu 
vrei să stai departe de Helsink i câteva zile şi să te odihneşti? 
Este foarte multă linişte. 

Era foarte multă linişte. Singurul sunet care se auzea era 
clipocitul micilor valuri care atingeau plajele izolate de mâl, care 
ieşeau înafară în lac - marea, îşi reaminti Newman. Ici-colo se 
aflau şi alte debarcadere. Lângă unul din ele se afla o barcă cu 
vâsle ce se legăna uşor, o barcă cu vâsle, cu un steguleţ roşu 
aprins. 

— Alexis ţi-a mai vorbit şi despre altceva în afară de acest 
Adam Procane? întrebă el. 

— Da. Concentrându-se, Laila îşi îngustă ochii în spatele 
lentilelor. A fost o conversaţie amuzantă - ea trecea rapid de la 
un subiect la altul. Spunea că a auzit zvonuri că o serie de ofiţeri 
ruşi de informaţii din armată fuseseră asasinați, strangulaţi, 
dincolo, peste mare. 

— La ce se referea? 

— Nu a spus decât „dincolo, peste mare”. Probabil în 
Estonia. Şi noi am auzit aceste zvonuri. Am încercat să merg pe 
urma lor, pentru un articol. Am făcut încercarea de a întreba pe 
cineva din echipajul vasului estonian, dar părea speriat şi nu a 
vrut să vorbească despre asta. 

— Serviciul Militar de Informaţii? Te referi la GRU? 

— Da, aşa este. Apoi Alexis a schimbat din nou subiectul şi 
mi-a pus aproape aceleaşi întrebări despre arhipelag ca şi tine. 

— Ai spus că sunt mii de insule. 

— Multe din ele sunt foarte mici, stânci rotunjite care ies 
din mare, navigația prin acele canale este periculoasă - şi te 
poţi pierde foarte uşor, dacă nu eşti cu unul din pescarii care 
cunosc fiecare piatră pe acolo. 

— Cunoşti pe cineva care să ştie atât de bine zona? 

— Da, este un prieten apropiat. De ce? 

— Ai putea să mă prezinţi dacă aş vrea să-i pun câteva 
întrebări? 


— Nicio problemă. Dar eu cred totuşi că ar trebui să ai un 
week-end liniştit. Pari epuizat. 

— Cred că sunt de acord. O ultimă întrebare. Se 
presupune că Alexis a fost lovită de o maşină pe un drum 
singuratic din afara oraşului. Ştii cumva un castel cu aspect 
straniu, foarte vechi, cu turnulețe, cocoţat undeva la înălţime - 
în apropiere de Helsinki? 

— Un castel? Vrei să spui unul asemănător cu cele de la 
voi, din Anglia? Am fost odată în Anglia şi am vizitat castelele 
Warwick şi Windsor. Au fost minunate - dar în Finlanda nu avem 
nimic asemănător. Cred că ai râde dacă ai vedea ce numim noi 
castel. Se răsuci pe scaun şi umărul ei se lipi de cel al lui 
Newman. Este foarte ciudat, dar această conversaţie îmi 
aminteşte de cea pe care am avut-o cu Alexis Bouvet. 

— Presupun că vorbim în acelaşi fel, spuse el încet, 
încercând să schimbe subiectul. 

Se gândea la o propoziţie pe care o spusese Laila înainte: 
sărea de la una la alta. Era sigur că ştia ce făcuse Alexis. Ea 
încâlcise conversaţia, astfel încât Laila să nu-şi poată da seama 
ce urmărea în realitate. El rămase privind marea, încercând să 
adune toate elementele pe care le avea. 

Uciderea ofiţerilor GRU în Estonia. Referirea la Adam 
Procane. Întrebările despre arhipelag. Ce anume urmărea? 
Nimic nu părea să se lege. Datele păreau să fie izolate, la 
întâmplare, fără să existe nicio legătură între ele. 

— O să plouă tare, remarcă Laila. Poate că ar fi mai bine 
să ne întoarcem la hotel. 

— E-n regulă, dar de unde ştii? 

— Uită-te dincolo de golf - vezi ploaia venind. 

— Aici vremea se schimbă repede. 

— Asta e Finlanda. Poate să toarne cu găleata, apoi se 
opreşte şi este din nou vreme frumoasă. 

Deasupra țărmului îndepărtat, nori negri, ca pădurea de 
brad de pe malurile golfului, se mişcau rapid spre est, spre 
Helsinki şi hotel. O perdea întunecată arăta că pe celălalt mal al 
golfului ploua deja. Se grăbiră să ajungă înapoi, mergând pe 
drumul care trecea pe sub pini, iar Laila arătă spre o clădire 
ciudată, cu multe laturi, cu un acoperiş circular, ca cel al unei 
pagode uriaşe. 


— Acela este restaurantul Casa Rotundă. Ar fi foarte 
frumos dacă în această seară ai cina acolo. 

— Numai dacă vii şi tu. 

— Mi-ar face mare plăcere. Cred că acum trebuie să prind 
tramvaiul 4 spre Helsinki şi să aflu orele de plecare ale vaselor. 
Stai aici şi te odihneşti? întrebă ea neliniştită. 

— Fac tot ce spui tu. 

— Vezi clădirea aceea situată dincolo de Casa Rotundă? 

Ea îi arătă o clădire veche, cu un singur etaj, care îi aminti 
lui Newman de o cabină mare. Era partea cea mai veche a 
hotelului. 

— Este originala Casă a Pescarului, îi explică Laila. 
Clădirea exista cu mult înainte ca hotelul să fie construit. 
Arhitectul a fost suficient de inteligent să o păstreze - nu a făcut 
decât să-i modernizeze interiorul. 

Urcară în fugă treptele care duceau spre hotel, în timp ce 
stropi mari de ploaie începură să cadă. Înăuntru, Laila îi arătă lui 
Newman drumul spre tunelul care făcea legătura dintre cele 
două clădiri şi se despărţiră. 

Tunelul care trecea pe sub şosea era foarte ciudat. Pe 
ambele părţi era placat cu imitații de calcar, aşa că Newman 
avea senzaţia că parcurge un ghețar. leşind la celălalt capăt, el 
pipăi plicul care conţinea fotografia lui Alexis din camera sa şi se 
întoarse spre tejgheaua recepţiei. 

— O rudă apropiată a locuit aici foarte recent, explică el 
recepţionerului. Numele ei este Alexis Bouvet. A lăsat cumva 
adresa spre care a plecat? 

Expresia recepţionerului deveni rigidă: nu era deloc 
entuziasmat de întrebare, de faptul că trebuia să dea informaţii 
referitoare la oaspeţi. Consultă registrul, amintindu-şi probabil 
că Newman plătea un apartament, apoi scutură din cap. 

— Mă tem că nu avem pe nimeni cu acest nume, domnule. 

Newman nu putea face altceva decât să spună adevărul. 
Scoase copia după articolul Lailei şi o întinse pe tejgheaua 
recepţiei. La aceasta mai adăugă şi fotografia pe care o luase 
din ramă, din apartamentul său din Londra. 

— Este vorba de soţia mea, spuse el încet. 

— Îmi pare rău, domnule Newman. Recepţionerul nu 
aruncă decât o privire fotografiei. Da, această doamnă a stat 
aici cu o săptămână înainte să ajungeţi dumneavoastră. Mi-o 


amintesc foarte bine. O femeie foarte frumoasă, dacă pot spune 
aşa. A plătit în avans, pentru o săptămână, şi într-o noapte nu s- 
a mai întors - cu două zile înainte ca rezervarea să expire. A 
lăsat nişte lucruri în camera ei. 

— AŞ putea să le văd? Este vorba de soţia mea. 

— Am înţeles asta, domnule. Nu am recunoscut numele pe 
care mi l-aţi dat la început, pentru că - vedeţi - s-a înregistrat 
sub numele Alexis Newman. 

— Despre ce lucruri este vorba? 

Recepţionerul părea stingherit. 

— Au fost luate cu câteva ore înainte de sosirea 
dumneavoastră de către persoane oficiale din Helsinki. 

— Poliţia, de la sediul din Pasila? 

— Nu, domnule. Stinghereala recepţionerului creştea. Erau 
două persoane oficiale, care aveau o împuternicire scrisă să ia 
cu ei lucrurile doamnei Newman. 

Apoi Newman îşi dădu seama despre ce vorbea 
recepţionerul, dar nu voia să spună clar. Cele două persoane 
erau de la Poliţia Secretă, aparţinând de Poliţia de Protecţie. 
Bineînţeles. Ea îşi avea sediul în Ratakâtu. Renunţă la acest 
subiect şi schimbă unghiul interogatoriului. 

— Puteţi să-mi spuneţi dacă a făcut ceva special în 
perioada în care a locuit aici? Ceva cât de cât neobişnuit? 

— Într-o dimineaţă, curând după sosirea ei, a folosit 
serviciul nostru de elicoptere. Există un elicopter care decolează 
din apropierea debarcaderului aflat de cealaltă parte a hotelului, 
pe coastă. 

— Da, ştiu. Vă referiţi la biroul de acolo? 

Newman arătă spre un birou mic, izolat, din sala de 
recepţie. Recepţionerul dădu din cap şi Newman îşi luă 
fotografia şi articolul din ziar şi se duse spre acel birou. O fată 
cu păr negru îşi ridică privirea când el intră în birou. El aruncă 
fotografia şi ziarul pe masa ei şi vorbi ferm, tonul său fiind mai 
degrabă afirmativ decât interogativ. 

— Recepţionerul mi-a spus că soţia mea, Alexis Newman, 
a închiriat unul din elicopterele dumneavoastră. Trebuie să ştiu 
unde a dus-o pilotul. 

— Aşa este domnule Newman, îmi amintesc, dar ea nu a 
vrut să meargă pe traseul obişnuit. A închiriat aparatul nostru 
pentru o călătorie specială. Este vorba de acest elicopter. 


Ea îi dădu o fotografie mare, în culori, a unui Hughes 500 
D, unul din cele mai mici elicoptere. Interiorul părea foarte 
strâmt, iar fotografia prezenta aparatul în aer, în timp ce pilotul 
fotografia. 

— Unde s-a dus? întrebă Newman. 

— Nu ştiu. Eu i-am închiriat numai elicopterul, ea a plătit şi 
a hotărât să achite restul taxei la întoarcere. 

— Aş putea închiria acelaşi elicopter - cu acelaşi pilot? 

— Nicio problemă, domnule. Luni este însă prima zi în care 
va fi disponibil. 

Newman plăti şi el un aconto şi ea scrise numărul de 
telefon al biroului pe broşură: 727157. In timp ce ieşea, se 
întoarse în cadrul uşii şi o întrebă din nou dacă avea vreo idee 
despre destinaţia zborului. 

— A spus ceva despre Portul de Sud, domnule. 

Laila luă tramvaiul numărul 4 până la ultima staţie, care 
se afla la o distanţă de cinci minute de mers rapid de hotel. 
Fusese singura pasageră a tramvaiului. Acesta trecea printr-un 
cartier rezidenţial format din blocuri mici, cu apartamente, 
construite cu ani în urmă printre copaci. 

Ea rămase în tramvai până când a ajuns la o staţie de 
Mannerheimintie, strada principală care ducea în centru şi 
cobori în apropiere de hotelul Hesperia, un bloc curbat, cu multe 
etaje, semănând cu o sculptură modernă finlandeză, formată din 
piese metalice care se roteau datorită brizei, ca un gigantic 
giockenspiel. 

Cufundându-se în străzile lăturalnice pe ale căror margini 
se aflau clădiri vechi cu apartamente luxoase, se opri în 
apartamentul ei de la etajul unu şi ridică receptorul telefonului 
în timp ce îşi arunca geanta de pe umăr. Formă numărul 
companiei Condon and Cumbna Assurance pe care i-l dăduse 
Tweed. 

— Mi-e teamă că astăzi nu este aici, o informă Monica. 
Cine l-a căutat? 

— O prietenă, spuse Laila şi întrerupse legătura. 

Părăsi din nou apartamentul şi pătrunse mai adânc în 
centrul oraşului, trecând pe lângă cele două bucăţi de piatră 
verticale, care ar fi trebuit să-l simbolizeze pe preşedintele 
Kekkonen. La Agenţia de Turism Ageba obţinu lista tuturor 


vaselor care plecau din Helsinki spre Leningrad, Tallinn, 
Stockholm - şi după ce se gândi puţin - şi Turku. 

Apoi intră într-un bar în apropiere de hotelul Marski şi se 
aşeză pentru a bea o ceaşcă de cafea neagră. Laila era 
îngrijorată. Instinctiv, simţea că trebuia să-l oprească pe 
Newman de la orice fel de acţiuni până când reuşea să 
vorbească cu Tweed. Problema era - ea ştia din întrebările pe 
care el le pusese - că agresivul englez îşi începuse deja 
investigaţiile despre modul în care murise soţia sa şi despre cei 
responsabili de această moarte. 

îmbrăcat cu un tricou, Newman mergea prin salonul 
apartamentului său ca un tigru în cuşcă. Camera semăna mai 
mult cu o sală de conferinţe decât cu un salon. In centru se afla 
o masă mare, dreptunghiulară, înconjurată de scaune. 
Proiectanţii de mobilier din Finlanda, ca şi tinerii arhitecţi, erau 
pasionaţi de dreptunghiuri. 

Dulapurile din dormitor erau din lemn închis la culoare, 
fiind formate dintr-o serie de cutii dreptunghiulare. Acelaşi motiv 
se repeta şi în aşa-numitul salon. Pe masă se afla blocul său de 
notițe, cu o cariocă aruncată deasupra. 

Vremea se schimbase din nou. Se opri pentru o clipă spre 
a se uita peste acoperişul plat care era încă ud de ploaie. Norii 
parcă se evaporaseră. Cerul vast, albastru, era limpede, iar 
golful era liniştit ca un cearşaf bine întins. Ce ştia până acum? 
Se întoarse spre masă şi se uită fix la blocnotesul pe care 
zmângălise în unghiuri ciudate datele pe care le acumulase. 

O navă care pleca la ora zece şi jumătate dimineaţa din 
Portul de Sud? Un american pe nume Adam Procane - care 
aparent nu exista, dar care trebuia „să fie oprit”. Oprit să facă 
ce? Numai Alexis ştiuse. Un castel ciudat, aflat undeva pe o 
înălţime - şi se presupunea că Alexis murise undeva în 
împrejurimile Helsinki-ului. 

— Un castel... dar noi nu avem aşa ceva în Finlanda. 

Aşa spusese Laila şi ea trebuia să ştie. Newman se holbă 
la schiţa castelului pe care o desenase pe blocnotes din 
memorie. Ca şi scurtele sale notițe, şi castelul era încercuit. 

Căuta ceva care să poată lega aceste date, ceva cu care 
să unească cercurile de pe foaia de hârtie, să facă nişte legături. 
Dar nu exista nimic. Îşi aprinse o ţigară. Într-un alt cerc scrisese 


cuvintele asasinarea unor ofiţeri GRU în Estonia? Foarte uşor ar 
fi putut să fie numai un zvon. Ştia de la ultima sa vizită în 
Finlanda că circulau o mulţime de zvonuri - de multe ori 
răspândite de membrii Ambasadelor americane şi ruse. 

Poliţia de Protecţie. În interiorul unui alt cerc de pe foaia 
de hârtie. O noutate. De ce erau ei atât de interesaţi de Alexis? 
Newman îi suspecta că ei luaseră lucrurile ei din camera de 
hotel, pentru a şterge toate urmele vizitei făcute la Helsinki. 
Dacă era aşa, poliţiştii făcuseră o greşeală - nu puteau să 
prevadă că Newman va ajunge atât de curând la hotelul la care 
stătuse ea. 

Finlandezii aveau o poziţie internaţională dificilă. La 
graniţa lor de est se afla gigantul sovietic. Ruşii le dădeau 
finlandezilor petrolul necesar, în schimbul unor mărfuri 
finlandeze. Teoretic, Kremlin-ul ar fi trebuit să-i aibă pe 
finlandezi la mână. 

Dar finlandezii mergeau cu mare îndemânare pe firul care 
era întins între Est şi Vest. Ei îşi mențineau independenţa lor 
precară, refuzând să devină un satelit al sovieticilor - făcând 
comerţ cu Occidentul pentru a-l contrabalansa pe cel făcut cu 
ursul sovietic. 

Newman se aşeză la masă şi se uită la alte două cercuri. 
Ratakatu. Sediul Departamentului Poliţiei de Protecţie se afla 
într-o clădire diferită de cea a Comandamentului central al 
poliţiei, situat la Pasila. 

Acel lucru îl îngrijora. Laila recunoscuse că tatăl ei era 
şeful Poliţiei de Protecţie. În acel moment îi raporta oare 
conversaţia avută cu Newman? 

Aici exista însă o contradicţie. Laila scrisese articolul 
despre presupusul accident fatal al lui Alexis în împrejurimile 
oraşului Helsinki. Cu siguranţă, Mauno Sarin, pe care Newman ÎI 
cunoştea de la vizita sa anterioară - nu va fi încântat de asta. 
Acest lucru contrazicea ideea că Laila era manevrată de tatăl ei. 

Elicopterul. Era o informaţie proaspătă pe care Newman o 
obținuse insistând în discuţia sa cu recepţionerul. Oare unde se 
dusese ea cu elicopterul? Va afla toate aceste detalii luni. 
Newman era convins că dacă ar fi putut afla ultimele mişcări ale 
lui Alexis s-ar apropia mai mult de adevăr. 

Răbdare. Aceasta era de multe ori cheia succesului când 
un corespondent străin căuta să afle ceva. 


— Asta este lista vaselor care pleacă din Helsinki şi orarul 
lor, spuse Laila şi îi dădu lui Newman peste masă o foaie de 
hârtie. 

Ei luau cina la etajul superior al Casei Rotunde, ajungând 
acolo pe o scară în spirală. Aveau o masă situată la margine, 
putând să vadă bine mesele aflate sub ei. Newman luă foaia de 
hârtie şi aruncă o privire la orarul scris îngrijit. 

— Nu îţi pierzi timpul, nu-i aşa? comentă el. 

— În meseria mea trebuie să rezolvi lucrurile dintr-o dată. 
Ea se înroşi când îşi dădu seama ce spusese. Dar bineînţeles că 
ştii asta de mulţi ani. 

— Felicitări. 

— Îţi este ceva de folos? întrebă ea înainte de a continua 
să mănânce. 

— Chiar şi o informaţie negativă poate fi utilă, răspunse el. 

— Deci ce căutai nu se află acolo. 

— Ascultă, Laila, ştii la fel de bine ca şi mine, până acum, 
că dacă poţi elimina unele direcţii, acest lucru îţi poate arăta 
direcţia în care merg lucrurile. 

Newman mai turnă Chablis în paharele lor pentru a-şi 
ascunde agitația. Printre numeroasele vase nu exista decât unul 
singur care pleca la zece şi jumătate - Georg Ots care mergea la 
Tallinn, Estonia. 

Părea să fie un vas turistic care ajungea la Tallinn la ora 
trei. Apoi pleca din Tallinn la ora şapte şi jumătate şi ajungea 
înapoi la Helsinki la zece şi jumătate. Ceea ce îl Intriga în mod 
special pe Newman, era faptul că Laila scrisese mai întâi numele 
companiei Oy Saimaa Lines Ltd. _ 

— Ceea ce părea să fie finlandeză. In paranteză însă 
adăugase Estonia Shipping Company - ceea ce însemna 
probabil că Georg Ots era un vas sovietic. 

— De unde ai obţinut aceste date? întrebă el. 

— De la Agenţia de Turism Ageba. Au un birou în 
apropiere de hotelul Marski - numai câţiva metri mai jos, pe 
strada principală. 

Ea întinse mâna după foaia de hârtie şi mai adăugă ceva 
în partea de jos. El se uită la ce scrisese. Ageba Travel Service, 
Pohjoisranta 4. Slavă Domnului că atât de mulţi finlandezi ştiau 
engleza. 

— Mai ai nevoie de alte informaţii? întrebă ea. 


— Nu cred. 

El o privi pe deasupra mesei şi observă că ea se 
îmbrăcase cu grijă pentru cina cu el. Purta o rochie neagră, 
mulată, decorată cu mici dragoni de aur. Avea un guler 
mandarin, care îi scotea în evidenţă bărbia fermă, bine 
conturată. 

— Eşti o fată foarte frumoasă, comentă el. 

— Mulţumesc, Bob. 

Ea părea timidă şi încântată. 

— L-ai văzut de curând pe tatăl tău? Sau ai contacte cu el? 

— De ce mă întrebi asta? 

Ea puse cuțitul şi furculita pe masă, trăsăturile devenind 
dure. Strălucirea datorată plăcerii dispăruse, fiind înlocuită de o 
senzaţie de supărare şi indignare, datorită modului în care 
pusese el întrebarea. 

— Presupuneam doar că te întâlneşti regulat cu tatăl tău. 

— In calitatea sa de şef al Poliţiei de Protecţie? 

Ea coborâse tonul vocii, aplecându-se deasupra mesei, 
spre el, vocea ei fiind rece ca gheaţa din paharele americanilor 
de la masa de alături. Newman realiză că era pe cale de a se 
produce un alt Buum! finlandez. Faţa ei reflecta perfect tonul pe 
care îl folosea. 

— Numai în calitate de tată şi fiică, răspunse el. 

— Nu cred! Tu ai impresia că i-am raportat tot ce am 
vorbit împreună? Crezi că de aceea te-am aşteptat la aeroport 
când ai coborât din avion? Ei bine, domnule Newman, am 
noutăţi pentru dumneata. Nu mă înţeleg prea bine cu tatăl meu. 
Am devenit reporter împotriva voinţei sale. Nu l-am văzut sau 
vorbit cu el de peste două luni. Şi nu mai îmi este foame. Numai 
cafeaua, te rog - şi apoi plec acasă. 

Newman nu făcu nicio încercare de a-i schimba intenţiile. 
Şi el era destul de supărat, dar creierul trecu peste sentimente. 
Ea ori minţea, caz în care ratase o carieră de actriţă, ori era cu 
adevărat supărată. 

Trebuia să fie sigur că cea de-a doua variantă era 
adevărată. Dacă era aşa, atunci va pleca. Îşi băură cafeaua în 
tăcere, el semnă nota de plată şi Laila se ridică şi îşi puse haina 
înainte ca el s-o fi putut ajuta. 

La celelalte mese oaspeţii erau acum bine dispuşi, 
pălăvrăgind fericiţi şi bând mari cantităţi de alcool în timp ce 


Newman şi Laila plecau. El o conduse afară unde aşteptau mai 
multe taxiuri. Unele aveau însemnul finlandez Taksi, în timp ce 
altele pe cel mai simplu de Taxi. 

Ea îi mulţumi politicos, dar formal, pentru cină, îi spuse 
noapte bună şi se urcă în maşină. Newman dădu din umeri şi 
traversă încet strada, întorcându-se în camera sa din clădirea 
centrală. Era singuratic de felul său, iar când era ocupat şi mai 
mult. Şi acum era implicat în cea mai amară afacere a vieţii 
sale. Mai bine singur. 


Duminică, 1 septembrie - ziua pe care Tweed o petrecuse 
la Geneva, întâlnindu-se cu Alain Charvet, fostul poliţist care 
conducea o agenţie particulară de investigaţii - generalul 
Lisenko zbură de la Moscova spre Leningrad, pe care îl numea 
„baza sa avansată”. 

Lui Lisenko îi plăcea să-şi semene conversaţia cu termeni 
militari şi considera Leningradul locul ideal de unde să conducă 
ceea ce numea el „Operaţiunea Procane”. Impreună cu el 
mergea adjunctul său, căpitanul Valentin Rebet, cunoscut în 
cercurile moscovite ca „Umbra lui Lisenko”. 

Rebet era un bărbat înalt, de treizeci şi cinci de ani, cu păr 
negru, îngrijit, şi cu o memorie enciclopedică. De asemenea, era 
şi administrator, ajutându-şi furtunosul şef, care ura munca de 
birou. Lisenko îi adresă lui Rebet întrebarea imediat ce ajunseră 
în biroul său, care se afla la al doilea etaj al unei clădiri cenușii 
de pe cheiul Arsenalului, pe malul Nevei, în apropiere de staţia 
Finlanda. 

— Deci, Rebet, ce ştim? 

Rebet îşi ridică ochelarii fără ramă, la baza nasului său 
lung şi deschise un dosar. 

Lisenko era un om foarte activ, care nu se simţea 
niciodată mai fericit decât atunci când zbura sau mergea spre o 
nouă destinaţie pentru a-şi bombarda subordonații cu întrebări. 
Consuma mari cantităţi de vodcă şi lakka, lichiorul finlandez 
distilat din mure. Avea un apetit la fel de mare şi pentru femei. 
După cum spusese Rebet odată unui coleg „Dacă o vezi pe 
nevastă-sa înţelegi de ce”. 

Valentin Rebet era intelectualul echipei, un om care putea 
să stea o jumătate de noapte pentru a studia dosarele şi 


rapoartele agenţilor. Dacă cineva putea aranja o serie de fapte 
separate într-o imagine coerentă, atunci Rebet era acela. 

— În primul rând, este seria de asasinate misterioase ale 
unor ofiţeri GRU în Tallinn, începu el, crime care, aparent, sunt 
fără motiv. 

— Este clar că sunt datorate aşa-numitei mişcări de 
rezistenţă estoniene. 

Lisenko sări în picioare şi se duse şchiopătând spre 
fereastră. Rebet îşi ridică privirile, îşi îngustă ochii, apoi 
continuă. 

— Nu există nicio dovadă care să susţină o asemenea 
concluzie. Aceste asasinate macabre au ceva foarte ciudat. 
Patru oameni strangulaţi şi toţi ofiţeri GRU. De ce GRU? apoi mai 
este eminentul colonel Andrei Karlov, care se află la Tallinn cu o 
dublă misiune. 

— Eminent? Lisenko răcni cuvântul. Este un lingău care se 
târăşte pe burtă în faţa superiorilor, sperând să fie avansat. 

— Karlov este unul dintre cei mai importanţi analişti 
militari ai Armatei Roşii, insistă Rebet. Aţi văzut ultimul său 
raport care tocmai a sosit - exprimând din nou îndoieli cu privire 
la adevărata valoare a informaţiilor transmise de Procane? 

— Încearcă să se protejeze - fiindcă el a fost canalul de la 
Londra prin care au trecut informaţiile. Moscova este convinsă 
că Procane este, potenţial, cea mai mare captură pe care putem 
pune mâna, de la cel de-al doilea război mondial încoace. 

— Cred că a fost o greşeală ca el să fie însărcinat cu 
rezolvarea asasinatelor. Ar trebui să se concentreze pentru a-l 
ajuta pe Procane să treacă la noi. Un al doilea raport a sosit deja 
de la ataşatul militar de la ambasada din Paris - în care se 
spune că Procane este pe drum. 

— Deci, care este următoarea noastră mişcare, tovarăşe? 

— Ar trebui să informăm toate ambasadele din Occident - 
şi în mod special contactele noastre neoficiale - pentru a raporta 
imediat sosirea unui spion, militar sau diplomat american 
important. Procane va trebui să găsească un motiv convingător 
pentru a traversa Atlanticul - prima etapă pentru a ajunge la 
noi. Având în vedere destinaţia sa, iniţial am putea prevedea 
ruta pe care va traversa Europa. 

— Voi da imediat alarma, aprobă Lisenko. 


Aprinse una din ţigările sale de foi, ceea ce însemna că îi 
plăcea ideea. 

Acţiune! Acesta era punctul forte al lui Lisenko. 

— În acelaşi timp, mai există un al treilea factor, pe care l- 
am menţionat înainte. Asasinarea ziaristei franceze, Alexis 
Bouvet, de către dementul acela sadic, Poluchkin. Plus cea de-a 
doua nebunie de a trimite filmul cu crima la Londra şi fotografia, 
împreună cu un raport, unui ziar din Helsinki. 

— Lasă problemele politice pe seama celor care se pricep. 
Mai ai de făcut vreo observaţie? Dacă nu, trebuie să dăm alarma 
generală pentru sosirea americanului. O idee excelentă, 
tovarăşe. 

Lisenko îşi dădea foarte bine seama că Rebet era de 
nepreţuit pentru el datorită ideilor sale. Era singurul subordonat 
pe care Lisenko îl lăuda ocazional. Nu prea des - nu avea niciun 
sens să-i dea cuiva impresia că este indispensabil. 

— Sunt îngrijorat de întreaga serie de evenimente din 
Estonia, repetă Rebet, fiindcă nu pot încă să fac o legătură între 
aceste incidente. 

— Trebuie să existe o legătură între ele? întrebă Lisenko 
brusc. 

— Eu nu cred în coincidente, îi spuse Rebet. 

Era duminică. Sâmbătă după-amiază, Tweed zburase 
înapoi la Londra de la Bruxelles, după întâlnirea sa cu Julius 
Ravenstein, omul cunoscut ca „White Star” de către industria de 
diamante din Anvers. 

Luni, 3 septembrie, el ajunse târziu în Park Crescent şi în 
momentul în care intră în clădire simţi că se întâmplase ceva. 
Monica îl aştepta nerăbdătoare în spatele biroului ei şi îl urmări 
în timp ce îşi scotea pardesiul. Valul de căldură, care durase 
două luni, se terminase şi era mult mai răcoare şi burniţa uşor. 

— Au fost telefoane urgente pentru tine, raportă ea. De la 
Paris, Frankfurt şi Geneva. 

— Oala începe să fiarbă. 

— Ce oală? Ce se întâmplă? 

— Nu-ţi pot spune. Îmi pare rău. De-acum înainte, regret 
că trebuie s-o spun, vei lucra complet în întuneric. 

— Minunat. Va fi o nouă experienţă, spuse ea sarcastică. 

— Astea sunt ordinele, o potoli el. Trebuie să lucrez pe 
cont propriu. O să vezi de ce. 


— Abia aştept! 

Ea se prefăcu ocupată, examinând un dosar. Tweed înjură 
în gând. De-a lungul timpului îi spusese toate detaliile, indiferent 
cât de mare ar fi fost riscul. Incepu să urască şi mai mult 
afacerea Procane. Monica vorbi repede, fără să se uite la şeful 
ei. 

— Datele tuturor celor care au sunat sunt pe masă. 
Niciunul n-a vrut să vorbească cu mine. Din Frankfurt a sunat o 
femeie, ceilalţi doi erau bărbaţi. Spuneau să-i suni de urgenţă. 

— Mă ocup acum de asta. 

— Să ies din birou? 

El se uită la ea pe deasupra ochelarilor, apoi scutură din 
cap. Ea explodă din nou. 

— Te urăsc când te uiţi aşa la mine! 

Sună mai întâi la Frankfurt. După ce formă numărul urmă 
mai întâi o scurtă pauză, apoi răspunse vocea ritmată a Lisei 
Brandt. El bănui că ea aşteptase lângă telefon ca s-o sune. 

— Înregistrez această conversaţie, o avertiză el şi apăsă 
butonul care pornea magnetofonul ascuns în cel de-al treilea 
sertar din dreapta. 

A fost o conversaţie semănând mai curând cu un monolog. 
Lisa vorbea şi el asculta. Din când în când punea câte o scurtă 
întrebare. Raportul ei a fost scurt, ca al unei afaceri - foarte 
diferit de  pălăvrăgeala din timpul prânzului de la 
Intercontinental. El îi mulţumi şi puse receptorul la loc. 

— Cine va dactilografia înregistrarea? întrebă Monica şi 
mai încet. 

— Eu, răspunse Tweed sec. 

Repetă acelaşi procedeu şi cu Andre Moutet la Paris şi 
apoi cu Alain Charvet la Geneva. Amândoi aşteptau telefonul 
său. Când termină cu aceste convorbiri, scoase vechiul său 
Remington portabil dintr-un dulap, băgă o foaie de hârtie în 
maşină şi folosi căştile magnetofonului pentru a bate un raport 
al tuturor conversaţiilor. Într-un singur exemplar. Rupse cele trei 
foi de hârtie pe care le folosise ca dublură, observând că în mod 
deliberat Monica nu se uita la el. 

Apoi băgă fiecare raport într-un dosar, care se închidea şi 
le aranjă în ordine pe biroul său. Treaba odată terminată, îşi 
scoase ochelarii şi începu să-i curețe. inţelegând semnalul, 


Monica închise dosarul care se afla în faţa ei şi aşteptă. El îşi 
drese vocea înainte să vorbească. 

— Îţi ascund aceste lucruri fiindcă este cea mai delicată 
problemă de care m-am ocupat de când sunt aici. Dacă ar fi să 
ratez nu vreau să fii şi tu implicată. 

— Să ratezi? 

Indignarea şi dezamăgirea Monicăi se evaporaseră. Erau 
înlocuite de teamă, sinceră îngrijorare. Se uită atentă la şeful ei. 

— Pot greşi, foarte uşor, îi spuse Tweed. Dacă toată 
această afacere îmi va exploda în faţă, nu vreau să te afecteze. 
Howard nu ţine prea mult la tine, dar este cinstit. 

— Dar mă aşteptam - speram - că ar putea duce la 
avansare... 

— Merg pe o sârmă deasupra unui abis. Nu uita acest 
lucru... 

Teama ei crescu, Howard alese acest moment pentru a 
intra în birou şi spuse exact ce nu trebuia să spună. Faţa sa 
netedă era roşie, agitată, şi era extrem de înfumurat. 

— Trebuie să vorbesc cu tine între patru ochi. Se uită la 
Monica. Am spus între patru ochi. 

— Dacă o rogi frumos, poate va răspunde. Nu uita, te rog, 
că este membră deplină a echipei noastre, spuse Tweed, 
înţepându-l. 

Poate că am fost cam dur. Mai mult de atât, Howard nu 
putea să se scuze. S-a întâmplat ceva serios - foarte serios. 
Trebuie ca Tweed să-mi dea un sfat personal. Mulţumesc, 
Monica. 

... Un sfat personal. În gândul său Tweed se crispă auzind 
acest limbaj, atât de caracteristic pentru Howard. Părea că voia 
să-şi consulte afurisitul de doctor. Stătu liniştit în timp ce 
Howard înşira cuvintele. 

— Tocmai am vorbit la telefon cu ultima persoană pe care 
aş fi vrut să o aud. Probabil că s-a sculat la miezul nopţii ca să 
mă sune. Uneori mă gândesc că nu se culcă niciodată. 
Dumnezeule, cineva a pus lupul din poveste paznic la oi. Dacă e 
să te iei după el, al treilea război mondial este iminent. 

— Despre cine vorbeşti? interveni Tweed. 

— Cord Dillon! în persoană. Soseşte astăzi cu avionul, îl 
vei aştepta, bineînţeles, la Heathrow. lţi voi spune ora la care 
ajunge avionul. 


— Nu, răspunse Tweed. 

— Poftim? 

— Nu. Nu îl voi aştepta la aeroport. 

— Cineva trebuie s-o facă. Howard păru mâhnit. Se aşeză 
în confortabilul fotoliu de piele al lui Tweed şi îşi trecu mâinile 
prin păr. De ce nu vrei să-l aştepţi tu? 

— E o tactică greşită. 

După părerea lui Tweed, pe Cord Dillon, directorul adjunct 
al CIA, Howard îl detesta - fiindcă nu voia să discute cu 
americanul furios. Îşi aminti de ultimul dezacord al lui Howard cu 
Dillon, în prezenţa sa. 

— Voi, englezoilor, mai bine v-aţi mişca fundurile şi aţi 
face nişte valuri. De ce nu puteţi să vă faceţi singuri treaba 
voastră afurisită? Asta e, cred că aşa e scris să fie. De ce naiba 
nu reuşiţi să faceţi valuri? 

— Fiindcă, din întâmplare, nu suntem King Canutes, 
răspunsese Howard agresiv. 

— Credeam că tipul ăla încerca să-i oprească să intre, 
replicase Dillon. 

Acesta era americanul care traversa Atlanticul pentru a-i 
ferici cu neplăcuta lui prezenţă. Howard îl întrebă pe Tweed 
dacă nu voia totuşi să-l aştepte pe american, şi din nou Tweed 
refuză. Ceva în felul de a fi al lui Tweed îl făcu pe Howard să 
bănuiască că Tweed era mulţumit de felul cum decurgeau 
lucrurile. 

— De ce ne face această onoare? îl întrebă el pe Howard. 

— Fiindcă a primit rapoarte de la Paris, că un american pe 
nume Adam Procane este pe cale să treacă la ruşi. Ştii cum 
este. Abia dacă am apucat să scot un cuvânt. Se ridică şi trase 
de marginile hainei, întinzând-o. Presupun, deci, că va trebui să 
mă duc eu să mă întâlnesc cu el. 

— Depinde de tine. 

— Tu te ocupi de cazul Procane, se plânse Howard 
susceptibil. 

— De aceea nici nu am de gând să întind covorul roşu în 
faţa lui Dillon. 

— Vrei să-mi spui şi mie despre ce este vorba? Am înţeles 
că deja s-au încins firele telefoanelor de la mesajele de pe 
continent. 

— Ar fi bine să citeşti rapoartele astea. 


Tweed dădu cele trei dosare şefului său şi se rezemă pe 
spate în timp ce Howard le citea s tând în picioare. Supărarea şi 
iritarea de pe chipul său se adânciră în timp ce citea cele trei foi 
de hârtie şi apoi le aruncă înapoi pe birou. 

— Dumnezeule, Tweed! Paris, Frankfurt şi Geneva 
raportează toate acelaşi mesaj, că Procane va trece prin Europa 
în drum spre Rusia. Căzu înapoi în fotoliu şi îşi frânse mâinile 
într-un gest disperat. Realizezi implicaţiile acestui lucru? Reagan 
care candidează pentru al doilea mandat în noiembrie; îţi dai 
seama ce efect poate avea un scandal de spionaj? Ar putea să 
piardă alegerile. S-ar părea că americanii au un personaj chiar 
mai putred decât Philbi. Realizezi ce consecinţe poate avea? 
repetă el. 

— Perfect, tocmai m-am întors dintr-o vizită făcută în 
aceste oraşe, inclusiv Bruxelles. Am contactat principalii mei 
informatori pentru a verifica zvonurile referitoare la Procane. 
Rezultatele - admit, mult mai repede decât m-am aşteptat - se 
află în acele rapoarte. 

— Şi cine sunt A, B şi C? 

— Informatorii mei. Trebuie protejaţi la maxim. Dacă ruşii 
află de asta - şi ei vor afla - ar putea încerca să-i răpească 
pentru a scoate informaţii de la ei. D încă nu a raportat. 
Informatorul acela se află la Bruxelles. 

— Şi care este rolul acestei acţiuni? 

Tweed apăsă pe butonul interfonului. 

— Monica, acum te poţi întoarce, totul este în regulă. 

Aşteptă până când Monica se întoarse şi se aşeză la masa 
ei. Howard se încruntă, dar nu spuse nimic. Cum Tweed se 
aştepta să fie plecat din ţară, el decise că ea trebuia să aibă o 
idee despre ce se petrecea. Howard era un martor al faptului că 
ea ştia numai unele aspecte ale cazului. 

— Rolul acestei acţiuni, explică Tweed, este speranţa - şi 
nu este decât una foarte slabă - că vom reuşi să-l oprim pe 
Procane înainte să decoleze spre Moscova. Dacă reuşim, 
imaginaţi-vă ce credit vom avea în relaţiile cu Washington-ul. Ei 
cred că noi nu facem decât să stricăm totul. Este momentul să 
creştem în ochii lor. 

— Dar n-avem nici cea mai vagă idee cine naiba este 
Procane, obiectă Howard. Sau avem? 


— Nu ştim absolut nimic. V-am spus că speranţele sunt 
foarte slabe. Nu putem decât să ne încercăm şansele. 

— Şi pot să îndrăznesc să întreb cum vom face acest 
lucru? 

— Prima mişcare tocmai v-am explicat-o. Următorul pas 
este declanşarea unei alarme generale în întreaga noastră reţea 
de pe continent, pentru a supraveghea toate rutele pe care 
Procane poate ajunge în Rusia. Una din posibilităţi este 
bineînţeles Anvers - am aflat că un cargou sovietic, Taganrog, 
tocmai a acostat pentru nişte aşa-zise reparaţii. Acesta este 
modul prin care au trecut Burgess şi Maclean. 

— Cam prea evidentă posibilitatea, după cum spuneai. 

— Şi-ar putea imagina că tocmai de aceea nu ne vom 
gândi la ea. 

— Şi cum vom împiedica orice american să se apropie de 
docurile din Anvers? 

— Cei de la contraspionajul belgian îl vor aresta pentru o 
vină oarecare. Nereguli în acte, orice. Dacă apare într-adevăr o 
urgenţă, trădătorul poate fi răpit şi adus aici pentru 
interogatoriu. 

— E al naibii de dur. 

— Crezi că Dillon ar obiecta? 

— Nu, nu cred. Presupun că n-ar face-o. În trecut el a 
navigat foarte strâns împotriva vântului. Doar nu propui să-i 
arătăm... 

Howard arătă spre dosarele de pe biroul lui Tweed, ca şi 
cum ar fi fost din dinamită. Tweed le puse deoparte, într-un 
sertar, pe care îl încuie înainte de a răspunde. 

— Şi totuşi este foarte probabil că va trebui să-i arăt 
aceste dosare. Americanii apreciază foarte mult cooperarea. 

— O să-l apuce dracii! 

— O să supraviețuiesc eu într-un fel. Ce mi se pare mai 
greu de suportat este jokerul pe care l-ai băgat tu în pachet. 

— Despre ce naiba vorbeşti? întrebă Howard. 

— Bob Newman. l-ai arătat filmul acela şi acum se află în 
Finlanda. Ştii că dacă Newman s-a apucat de treabă e greu de 
controlat! Şi i-ai menţionat numele lui Procane. Trebuie să spun 
că a fost o greşeală gravă, care ar putea strica totul. Ca să nu 
spun de pericolul în care se află Newman. 


— Cred că ar fi mai bine să-mi verific biroul înainte de a 
pleca la aeroport pentru a-l aştepta pe Dillon, spuse Howard 
ridicându-se. 

— Când ajunge? 

— La şase şi zece, în această seară. Vine cu zborul BA 
192, un Concorde. O să-l aduc direct aici şi o să ţi-l pasez. 

— Mulţumesc, dar nu e pe gustul meu. 

Erau momente când Tweed dovedea un accentuat simţ al 
umorului, care nu înceta să-i surprindă chiar şi pe cei mai 
apropiaţi prieteni. Lui Howard nu prea-i plăcu replica. 


— Pot să te ajut? întrebă Monica când rămaseră singuri. 

— Da, şi o să am nevoie de tine toată ziua. Alertez toată 
reţeaua că o înaltă oficialitate americană - CIA, NSA sau din 
Pentagon va încerca să treacă în Uniunea Sovietică. Mă gândesc 
în special la toate porturile unde se află ancorate vase din orice 
ţară a blocului comunist - şi toate aeroporturile. 

— Ce se va întâmpla cu trenurile? 

— Nu cred că le va folosi. Va dori să treacă rapid, dincolo 
de Cortina de Fier. 

— Ne concentrăm în special asupra vreunei zone? 

— Da, Scandinavia. 


Laila Sarin sună circa o oră mai târziu. 

— Domnule Tweed? Laila la telefon. 

Părea nervoasă şi supărată. Tweed apucă receptorul 
strâns. Se pregăti să o încurajeze, să-i vorbească ca un unchi 
sfătos. 

— Laila, mă bucur că te aud. Mi-e teamă că ţi-am dat o 
însărcinare foarte dificilă de această dată. Dar de ce spun asta? 
Tot ce ai făcut pentru mine a fost foarte dificil. 

— Am încercat să vă sun mai devreme. Înainte de sfârşitul 
săptămânii. O femeie a răspuns şi mi-a spus că nu sunteţi acolo. 

— Era adevărat. Deci, cum merg treburile? 

— Foarte rău. V-am dezamăgit. Îmi pare atât de rău. L-am 
întâlnit pe englez, cum mi-aţi cerut - la aeroport. L-am convins 
să mă lase să-l însoțesc la hotel - Kalastajatorppa. Ea silabisi 
numele hotelului şi el îl notă. Am petrecut mult timp cu el şi i- 
am spus despre vizita soţiei lui de acum zece zile. Mi-a pus o 
mulţime de întrebări despre ce a spus ea. 


Ea îi dădu repede toate detaliile şi Tweed mâăzgălea furios 
pe notesul său. Tot ce spusese sau întrebase Alexis. Apoi 
detaliile conversaţiei ei cu Newman. Continuă să ia notițe. Ar fi 
putut înregistra conversaţia, dar nu voia să-i spună că are 
această posibilitate şi apoi i se părea necinstit să facă acest 
lucru fără s-o anunţe. Tweed avea un sentiment aparte pentru 
fata din Helsinki. Apoi urmă esenţialul. 

— Domnule Tweed, m-am întors la hotelul lui în această 
dimineaţă pentru a mă împăca cu el, dar nu mai era acolo. A 
plecat cu un elicopter, unul particular - şi a luat bagajele cu el - 
după ce a achitat nota de plată. Nu am nici cea mai vagă idee 
unde se află. 

— De unde telefonezi? 

— Din apartamentul meu. Am aşteptat până s-a întors 
elicopterul, dar pilotul era singur. Nu l-am putut face să-mi 
spună ce s-a întâmplat. Cred că Bob - adică domnul Newman l-a 
plătit suficient ca să-şi ţină gura. Îmi pare foarte rău. Mă simt 
îngrozitor fiindcă am dat greş. 

— Ai făcut mai bine decât crezi. O să-ţi trimit nişte bani. 
La aceeaşi bancă? 

— Domnule Tweed! Vocea ei crescu în intensitate. Abia 
am început. Doar nu Vă închipuiţi că am de gând să-l las pe 
domnul Newman să dispară aşa? O să fac Helsinki-ul bucățele 
până când îl găsesc din nou. Acesta este oraşul meu. 

Tweed era uimit de vehementa ei, de hotărârea ei de a 
continua. Subestimase tenacitatea şi caracterul acestei fete. Îi 
făcu cu ochiul Monicăi, care se uita la el. 

— O să-ţi trimit totuşi banii aceia - poate ceva mai mult 
decât stabilisem. Vei avea nevoie de bani. 

— Ca şi până acum vor fi decontaţi până la ultimul ban, 
spuse ea. Vă voi raporta în momentul în care l-am găsit. La 
revedere - momentan. 

Tweed puse jos receptorul şi se minună. Începu să-şi 
lustruiască Furios ochelarii. Începea oare să devină un caz în 
care amatorii erau mai buni decât profesioniştii? Se mai 
întâmplase. 

— Ceva în neregulă? întrebă Monica îngrijorată. 

— Cele mai negre temeri s-au împlinit. Newman a 
dispărut. 

Era dimineaţa zilei de luni, 3 septembrie, în Leningrad. 
Îmbrăcat în uniformă, generalul Lisenko intră în biroul său şi îşi 
aruncă mantaua pe o canapea uzată de piele. Căpitanul Valentin 
Rebet lucra deja la masa sa, studiind câteva foi de hârtie, care - 
observă Lisenko - aveau ştampila cu menţiunea „Strict secret”. 

— Au apărut date noi, îl informă Rebet. Serioase. 

— Aşa o să meargă toată săptămâna, criză după criză... 

Lisenko aruncă o privire prin birou şi îşi aprinse a treia 
ţigară a zilei. De-a lungul pereţilor se aflau fişete cenuşii, care se 
potriveau cu lespezile mohorâte ale pardoselii. Lisenko era 
indiferent faţă de orice formă de confort. Fişetele erau ale lui 
Rebet. Generalul nu avea nicio idee despre conţinutul lor - şi 
habar n-avea după ce sistem erau organizate. 

— Spune-mi vestea cea mai proastă, mârâi el. 

— Aparent, colonelul Karlov se înşală când îşi exprimă 
îndoieli la adresa lui Adam Procane. Am trei rapoarte separate 
care au sosit pe parcursul week-end-ului. Toate spun că Procane 
se află pe drum, toate folosesc surse demne de încredere. 

— Ce surse? 

Lisenko îşi ocupă poziţia sa obişnuită lângă fereastră. 
Oamenii se duceau la muncă, mergând împotriva ploii care 
venea dinspre Marea Baltică. Era o dimineaţă tristă, care 
reflecta starea de spirit a lui Lisenko. 

— Ambasada din Paris, consulatele din Frankfurt şi 
Geneva, îl informă Rebet în felul său precis. Ataşatul militar din 
Paris spune că foloseşte o sursă aflată deasupra oricăror 
îndoieli. Aceeaşi poveste ca în Germania şi Elveţia. 

— Anunţă Moscova. 

— Am făcut-o deja, sub semnătura dumneavoastră, 
adăugă Rebet. 

— Bine, bine. A apărut ceva referitor la adevărata sa 
identitate? 

— Nimic de acest gen. 

— Este un tip prudent. Şi asta e bine. Ai idee ce rută va 
urma? Poate ar trebui să facem nişte planuri în acest sens, 
sugeră Lisenko. 

— In această etapă e dificil. Avem de-a face cu un tip 
complicat. 

— Putem preveni orice ambasadă sau consulat din Europa 
de Vest, pregătindu-le pentru eventuale întâmplări neprevăzute. 


— Poate fi o hotărâre nechibzuită. Gândiţi-vă câţi oameni 
ar afla apoi despre Procane. Cuiva i-ar scăpa ceva - şi informaţia 
ar ajunge la Washington. Propun să mai aşteptăm un timp. Ne 
putem consulta cu Karlov. Iniţial el a fost omul de legătură al 
acestui tip. 

— Vrei să telefonezi la Tallinn? 

— Cu tot respectul, cred că şi aceasta ar fi o nechibzuinţă, 
generale. Nu ştim cât au reuşit sateliții americani să pătrundă în 
sistemul nostru telefonic. Ar fi mai bine să zbor la Tallinn, să 
vorbesc personal cu Karlov. 

— Sunt de acord. Cu unele rezerve însă. Pentru moment 
te las totuşi să iei toate deciziile cu privire la Procane. Cât timp 
eşti plecat vei formula acest lucru în scris. Nu, mai bine îţi voi 
dicta instrucţiunile pe care vei putea să le iei cu tine. Lisenko 
deveni brusc prietenos, bătându-l pe Rebet pe umăr. Îţi voi da o 
mai mare autoritate când îl vei întâlni pe Karlov. 

— Mulţumesc. 

Pe faţa lui Rebet nu se vedea nimic din ceea ce gândea. 
Lisenko îşi folosea vechile trucuri: dădea instrucţiuni scrise unui 
subordonat să se ocupe de o operaţiune care putea da greş; ori 
Lisenko ştia foarte bine că toate operaţiunile puteau da greş. 
Acesta era momentul pentru a băga pe cineva în rahat. Dacă 
Lisenko avea o calitate, atunci aceasta era cea de intrigant. 
Intotdeauna să-ţi aperi spatele. Cum altfel puteai deveni 
general? 


Pilotul elicopterului se numea Jorma Takala. El ajunse la 
Kalastajatorppa luni, la ora nouă dimineaţa, iar Newman, care 
tocmai achitase nota de plată, îl luă la o ceaşcă de cafea în 
salon. Punându-şi geanta pe umăr, Newman era mulţumit să 
observe că Takala, ca majoritatea finlandezilor, vorbea excelent 
engleza. 

— Asta e fata despre care vorbesc, îi explică Newman, 
arătându-i fotografia lui Alexis. O recunoşti? 

— Îmi amintesc bine de ea, o femeie frumoasă care ştia 
exact ce voia. Prietena ta? întrebă el prudent. 

— Soţia mea. Probabil că folosea numele ei profesional, 
Alexis Bouvet. 

— Da, aşa este. 


Pilotul ezită. Newman îl studia cu atenţie. Putea să aibă în 
jur de treizeci de ani, presupuse el, înalt, blond, purtând o 
salopetă albastră şi ghete de paraşutist. Takala bău puţină 
cafea înainte de a continua. 

— Am citit povestea din ziar. Îmi pare foarte rău că voiajul 
tău în Finlanda are loc cu o ocazie atât de tristă. 

— Mulţumesc. Acum hai să ne vedem de treabă. Trebuie 
să aflu unde ai dus-o, nu vreau numai să urmezi cu precizie ruta 
aceea, ci şi acelaşi orar. Te descurci? 

Takala aprobă. 

— Ciudat că şi tu vrei asta. Şi pe soţia ta o interesau 
aceste două aspecte. Poate e mai bine să-ţi arăt totul? Bine? 
După aceea o să avem timp să bem o grămadă de cafea. Am 
decolat fix la ora zece dimineaţa. Elicopterul e vizavi de hotel. 

— Am văzut locul unde ai aterizat. Încă ceva. Newman 
scoase un teanc de bancnote. Aştia sunt un supliment la taxa de 
zbor. S-ar putea ca o ziaristă să-ţi pună întrebări. Mi-a dat bătaie 
de cap de când am venit. 

— Nu e prea politicos ce-ţi spun. Dar reporterii - Takala 
făcu un gest dispreţuitor, ca şi cum ar fi vrut să arunce toţi 
ziariştii în mare. 

Îşi mai turnă cafea, iar Newman îşi aminti că finlandezii 
beau litri întregi de cafea. 

— N-o să-i spun nimic, continuă Takala. Niciun detaliu 
despre traseu sau orar. Bacşişul ăsta însă e prea mare. 

— Păstrează-i. Spune-mi ceva despre munca ta. 

Pălăvrăgiră până la ora zece, iar apoi la sugestia lui 
Newman folosiră tunelul subteran pentru a ajunge la cealaltă 
clădire. Simţea instinctiv că Laila s-ar putea întoarce în acea 
dimineaţă. Nu avea remuşcări că o păcălea. Newman era într-o 
dispoziţie rece şi cinică, acum că avea o pistă pe care să o 
urmărească. 

Elicopterul, un Hughes 500 D, arăta ca o jucărie mare, 
când ajunseră în capul scărilor. El era aşezat pe tălpici, dincolo 
de un lanţ pe care Takala îl întinsese de-a latul drumului de la 
capătul pistei. 

Stând în spatele pilotului, Newman îşi puse căştile şi 
microfonul la gură. Când motorul va porni, cele două piese 
aveau să rămână singurul mijloc de comunicare cu Takala. 


Finlandezul era foarte atent, îşi verifică ceasul, până când 
acesta arătă ora zece. Pornind motorul, îl încălzi, apoi decolă. 

Vibraţiile erau destul de puternice, iar elicopterul părea că 
se va dezintegra. 

Takala îl duse peste golf, iar albastrul intens al apei 
rămase în urmă. Era o dimineaţă foarte potrivită pentru 
observaţii - soarele strălucea pe un cer de azur, iar claritatea 
atmosferică era tipică Finlandei. 

Privi în spate, Kalastajatorppa arăta ca macheta unui 
arhitect, cea mai înaltă clădire, ca o curbă de beton. 

Luară înălţime şi Newman începu să distingă planul 
general al Helsinki-ului, care arăta tot ca o machetă urbană. 
Studiase harta pe care i-o dăduse Laila şi de acolo, din aer, de 
unde se afla, avea un sentiment ciudat că mai văzuse aceste 
lucruri şi înainte. 

Peninsula pe care e construit oraşul se întinde spre 
exterior, spre Golful Finic, ca o mână cu trei degete. Golful, care 
o înconjura din trei părţi, era presărat cu numeroase insule de 
forme şi mărimi diferite. Newman se gândea că prin aşezarea 
sa, Helsinki este unul din cele mai ciudate oraşe pe care le 
vizitase vreodată, un arhipelag asemănător gigantului pe care-l 
descrisese Laila. Takala începu să explice. 

— Pe soţia ta n-o interesa prea mult ce survolăm acum. Se 
tot uita la ceas. Am făcut ocolul acesta mare spre vest ca să 
ajung la obiectiv când dorea ea. 

— Ce obiectiv? 

— Ai putea afla mai multe despre călătoria pe care a 
făcut-o dacă aştepţi câteva minute. 

— Acolo este un parc întins, în vârful peninsulei - unde 
Helsinki-ul atinge marea. Cum îi spune? 

— Well Park. Cu mult timp în urmă acolo se afla un izvor 
folosit de localnici pentru aprovizionarea cu apă. Tot aici au fost 
turnate câteva secvenţe din filmul a cărui acţiune se petrecea în 
Rusia; filmul în care juca Lee Marvin. 

Acum se aflau deasupra mării, pilotul îşi verifică ceasul, 
schimbă direcţia şi începu să piardă din înălţime, îndreptându-se 
spre nordul continentului. Sub ei, vase minuscule îşi desfăşurau 
comerţul lor legal sau ilegal. Newman împături harta şi se 
concentră asupra panoramei. 

— Acolo, dincolo de orizont se află Estonia, spuse Takala. 


Departe, spre sud, de cealaltă parte a Golfului Finic, 
Newman distinse contururile cenușii ale coastei. Estonia. Rusia 
sovietică. 

— Acestea sunt şantierele navale, continuă vocea lui 
Takala în cască. Acum suntem foarte aproape de obiectiv. 
Priveşte punctul în care soţia ta şi-a lipit faţa de geam şi a privit 
ţintă în jos timp de câteva minute. 

Traversau Well Park, destul de jos pentru ca Newman să-i 
vadă reţeaua întortocheată de poteci care şerpuiau printre pini, 
şi pe trecătorii care se opreau pentru a privi elicopterul. Zburau 
spre nord, urmând linia coastei. Marea era presărată cu insule. 
Takala apucă cu mâna sa liberă braţul lui Newman, arătându-i 
ceasul: exact zece şi jumătate. 

— Uite-te drept înainte, îi atrase atenţia finlandezul. Acolo 
este docul Silja. 

— Ce importanţă are ora? 

— Vezi vasul acela? Este Georg Ots, gata de plecare spre 
Tallinn, Estonia. 

Îi dădu un binoclu, spunând că făcuse tot ce îl rugase 
Alexis Bouvet. Newman luă binoclul şi reglă imaginea, în timp ce 
Takala pierdea tot mai mult din înălţime, având astfel o vedere 
perfectă asupra vasului care părăsea docul Silja. 

Era un vas de pasageri mai mare decât se aşteptase 
Newman, era aproape un vas de linie, cu corpul de un alb 
strălucitor, linia de plutire fiind pictată în albastru. Avea o 
construcţie modernă cu coşul în mijloc, ca la ultimele modele 
navale. La prima vedere ar fi putut fi un vas finlandez, dar apoi îi 
atrase atenţia banda roşie din jurul coşului. Banda purta o mică 
emblemă cu secera şi ciocanul. Era un vas sovietic. 

Prin binoclu văzu pe punte un ofiţer, care, de asemenea, 
folosea un binoclu pentru a studia elicopterul care plutea în aer. 
Dedesubt, vasul naviga printr-un canal îngust între continent şi 
o insulă pe care se afla cocoţată o casă ciudată, copiată parcă 
din filmele lui Disney. 

— Cum se numeşte această regiune? îl întrebă Newman 
pe Takala. 

— Portul de Sud. 

Newman privi cu faţa împietrită vaporul care mărea 
viteza, lăsând canalul în urmă, îndreptându-se spre mare. Un 
fragment din scurta scrisoare a lui Alexis, care îi fusese 


înmânată la Londra de poştaş, îi tot revenea în minte, ca o 
amintire dureroasă: 

Mă grăbesc să prind vasul care pleacă la 10.30, sunt pe 
drum spre port... 

— Mai există vreun loc unde poţi ateriza? întrebă 
Newman. Nu vreau să mă întorc la Kalastajatorppa. 

— Am putea să avem probleme, răspunse Takala nesigur. 

— Vreau să schimb hotelul. 

— În apropiere se află Hesperia, pe Mannerheimintie. 
Elicopterele decolează şi aterizează aici spre a lua turişti pentru 
plimbări. Aş putea folosi radioul ca să-i anunţ. 

— Foloseşte-l atunci. Fă-mi o rezervare pentru cinci zile. 
Dacă poţi, aranjează-mi o cameră dublă. 

— Numai o clipă. Acolo în vârful insulei se vede catedrala. 

Newman continua să cerceteze solul cu binoclul, în timp 
ce Takala folosea radioul, vorbind repede în finlandeză. Newman 
nu pricepea o boabă din ce se spunea. Apoi Takala aprobă şi 
schimbă din nou direcţia spre nord-vest. 

— Putem ateriza, domnule Newman. Aveţi o cameră 
dublă. 


La Londra era o amiază ploioasă când Monica puse 
receptorul jos şi bifă un nume în agendă. Lista cu nume era 
lungă şi acoperea cea mai mare parte a Europei de Vest. Oftând 
uşurată, puse jos creionul şi privi spre Tweed. 

— Era Pierre Loriot, de la Direcţia de Supraveghere a 
Teritoriului - adică contraspionajul francez - şi a fost foarte 
cooperant. Se va concentra asupra aeroporturilor, controlând 
toate zborurile dinspre State. De asemenea, va verifica fiecare 
port de la Marsilia până la Dunkerque, fiecare vapor care se 
îndreaptă spre una din ţările de dincolo de Cortina de Fier. Orice 
asemenea vas va fi supravegheat cu atenţie. Loriot era ultimul 
pe listă. Europa este încercuită, cu excepţia Finlandei, pe care 
m-ai rugat s-o las deoparte. De ce? Aş fi putut să-l sun pe Mauno 
Sarin de la Poliţia Finlandeză de Protecţie. Sau este un secret de 
stat? încheie ea cu o notă meditativă. 

— Nici chiar aşa. Nu este niciun secret. Finlandezii se află 
într-o poziţie dificilă. Ei au un tratat cu ruşii prin care se obligă 
să extrădeze orice fugar din Uniunea Sovietică. Deci, orice 
american care trece spre Moscova se află în siguranţă când 


ajunge la Helsinki. Finlandezii ar fi obligaţi să-l asiste pe 
parcursul ultimei etape a călătoriei. De aceea, o să mă ocup 
personal de Sarin. 

— SAPO din Stockholm - ea se referea la Poliţia Secretă 
Suedeză - ar fi foarte folositoare. 

— Suedia este o lume diferită. Fugarii sovietici care au 
ajuns acolo nu sunt niciodată extrădaţi. Procane poate zbura pe 
ruta polară şi să se îndrepte spre Stockholm. Dacă o face, un 
comitet de primire îl va aştepta la Arlanda. 

— Deci, mi-am făcut datoria? Sau mai este ceva de făcut, 
zise Monica, înainte să se ducă la masă. 

— Mai e ceva care mi-ar plăcea. Cheamă-l pe şeful vămii 
din Harwich. Numele lui este Willie Fairweather. Îi spui numele 
de cod Brouwn Seal, eu sunt acela. N-ai decât să te hlizeşti. 
Spune-i că pe parcursul săptămânii viitoare sau cam pe atunci, 
un trauler estonian - Saarema - îi silabisi numele - s-ar putea să 
acosteze la Harwich pentru reparaţii la motor. 

— E ca şi făcut. 

Tweed era mulţumit că ea nu pusese întrebări. Puţini ştiau 
că estonienii nu pescuiau numai în Baltica, ci destul de des şi în 
Marea Nordului şi Atlantic. Echipajele acestor vase erau formate 
din ruşi, dar estonienii sunt un popor inventiv, specialist în a-i 
păcăli pe cei pe care în secret îi numeau „ocupanţii sovietici”. 

Tweed se prefăcea că este absorbit de lectura unui dosar, 
dar ascultă în timp ce Monica îl sună pe Fairweather. Avu o 
senzaţie de mare uşurare când ea-şi duse la bun sfârşit sarcina. 
Traulerul, botezat după o insulă estoniană, era o piesă foarte 
importantă a giganticului joc în care era implicat. 


Era la câteva ore mai târziu, în aceeaşi zi, la bordul 
traulerului Saarema, care rula pe hulă, la circa cinci mile est de 
Harwich, când inginerul şef apăru pe punte şi raportă 
comandantului său, Olaf Prii. 

— Avem probleme serioase cu un cazan, domnule. 

— Nu-i poţi face nimic? întrebă înaltul şi uscăţivul Prii, un 
bărbat de cincizeci şi cinci de ani, cu pomeţi proeminenţi. 

— Absolut nimic. Trebuie să intrăm în port pentru ajutor. 

— Foarte bine, voi transmite prin radar la Harwich. Ne poţi 
duce până în port, sper? 

— Destul de greu, dar sper să ne descurcăm. 


Cârmaciul stătea cu spatele la cei doi bărbaţi, astfel că nu 
observă semnul pe care îl făcu Prii din ochi inginerului şef, 
înainte de a se îndrepta spre capătul punţii de comandă, cu 
obişnuita sa expresie severă. 

Intră vijelia. Cord Dillon îşi făcuse apariţia în biroul lui 
Tweed de la ora şapte şi jumătate, seara. Howard mormăi ceva 
în genul „îi ştii pe ceilalţi” şi părăsi camera, închizând uşa după 
el. Acum e al vostru, mulţumesc lui Dumnezeu, spunea expresia 
lui. 

Directorul adjunct al CIA era un bărbat înalt, bine făcut, de 
cincizeci de ani, cu o faţă colţuroasă. Avea o claie de păr des, 
şaten, era proaspăt bărbierit şi deasupra nasului puternic ochii 
săi erau surprinzător de albaştri şi reci ca gheaţa. 

Obrajii traşi scoteau în evidenţă pomeţii proeminenţi, iar 
gura era strânsă, cu buze subţiri. Sprâncenele erau groase, şi 
pentru un bărbat atât de solid mergea cu o elasticitate 
surprinzătoare. 

La fel ca Lisenko, şi el emana o aură de mare forţă fizică, 
spre deosebire de rus însă, energia era controlată şi disciplinată. 

Purta un costum gri închis, o cămaşă albă, şi o cravată 
asortată. Hainele îi erau curate şi bine călcate, fără să pară însă 
un simbol al eleganţei. Le purta considerându-le un accesoriu 
necesar, dar lipsit de importanţă. Era sigur pe el şi impulsiv. Işi 
aruncă valiza pe fotoliu şi Tweed realiză că nici măcar nu se 
deranjase să treacă pe la hotel. La domnul Dillon afacerile se 
aflau pe primul loc. 

— Trebuie să vorbim singuri, îi spuse lui Tweed, uitându- 
se în treacăt la Monica. 

— Când eu nu sunt disponibil vei lua legătura cu Monica, îi 
răspunse amabil Tweed, ridicându-se pentru a-i strânge mâna. 
Monica, acesta este domnul Cord Dillon. Spune bună ziua 
Monicăi, te rog. 

— Bună ziua. 

Dillon dădu din cap, trase un scaun aproape de biroul lui 
Tweed, se aşeză şi îşi aprinse o ţigară. 

— Howard mi-a spus că tu te ocupi de descoperirea lui 
Adam Procane. 

— Domnul Howard are dreptate. 


— Asta este prima din veştile bune pe care le-am primit 
de când am părăsit Washington-ul. S-au făcut ceva progrese? 

— ţi sugerez să citeşti aceste patru rapoarte preliminarii 
care au venit azi din Europa. 

Tweed îi înmână cele patru dosare şi aşteptă cu mâinile 
încrucişate în poală în timp ce Dillon le studia. Americanul citea 
foarte repede. 

In câteva minute puse hârtiile la loc în dosare şi i le dădu 
înapoi. Apoi se uită fix în tavan şi pufăi restul ţigării, înainte de a 
arunca chiştocul într-o scrumieră, pusă de Monica în faţa lui. 

Cine sunt oamenii pe care i-ai indicat cu iniţiale? 
Informatori obişnuiţi cu care încarci statul de plată? 

— Deloc. Ocupă poziţii importante. 

— Ce înseamnă la tine „poziţie importantă”? întrebă 
Dillon. 

— Unul este proprietarul unui stabiliment elegant, 
frecventat de politicieni - şi, mai important, de membri ai 
contraspionajului acelei ţări... 

— Un bordel, Tweed? 

— Poţi să-i spui şi aşa. Altul conduce o firmă particulară de 
detectivi, printre ai cărei clienţi, cei mai profitabili, sunt agenţii 
care contactează agenţia pentru a le face munca lor. 

— In timp ce ei se ocupă de femei? 

— Exact. Al treilea are diferite contacte cu ambasadele din 
tările implicate. Cu bani faci orice. 

— Aşa este, doar femeile valorează mai mult, acceptă 
Dillon. 

— Al patrulea, datorită legăturilor sale deosebite cu lumea 
industriei este, de asemenea, în relaţii cu unii agenţi. Agenţi 
sovietici - Tweed îşi desfăcu mâinile - şi americani. 

— Mi-ar plăcea să am o listă a acestor ticăloşi. 

— Nici nu se pune problema. 

— Eu cred că o să se pună. Vrei să-mi spui la ce ţări te-ai 
referit? 

— Belgia, Germania, Elveţia şi Franţa. 

— Cele mai mari. 

— Nu prea înţeleg la ce te referi, comentă Tweed. 

— Am venit aici datorită rapoartelor primite de la 
ambasada noastră din Paris. Şeful meu a auzit că Adam Procane 
este aşteptat în Europa, apariţia sa fiind considerată inevitabilă. 


Următorul raport venea de la Geneva. Acelaşi mesaj. Ai vreo 
idee despre identitatea acestui Procane? 

— Speram că tu ai putea să ne ajuţi. Cu toate acestea, 
sublinie Tweed, noi ne gândeam la un american sus-pus, din 
guvern, Serviciul Secret sau chiar din Pentagon. 

Dillon îşi sprijini coatele pe birou şi-şi întinse mâinile lungi 
pe toată suprafaţa. Le studie în timp ce vorbea. 

— Nu vreau să vă ascund faptul că acest Procane a făcut 
Washington-ul să transpire. Singurul lucru care l-ar putea opri 
pe Reagan, care ar putea întoarce electoratul împotriva lui, ar fi 
trecerea la ruşi a unui Philby american. 

— Ai avut timp să verifici posibilităţile? 

— Asta fac în momentul de faţă. Până acum niciun 
răspuns. Este încă devreme - dar noiembrie şi alegerile 
prezidenţiale se apropie cu paşi repezi. Ce fel de date a 
transmis Procane la Moscova până acum? Sau nu ştii? 

— Rapoarte neconfirmate - dar cum ai putea confirma aşa 
ceva - vorbesc de informaţii despre noul sistem defensiv MX şi 
de-aşa-numitul „Război al Stelelor”. 

— larăşi chestii mari. Îngrozitor. Atmosfera la Washington 
este infernală. Cei din vârf păstrează secretul asupra acestei 
acţiuni. Până acum. lţi poţi imagina cum se spionează reciproc 
aceşti câţiva oameni? Este oare el trădătorul? Suspiciunea poate 
distruge întregul sistem de securitate a unei naţiuni. În final, 
putem face ceva? 

— Deja am făcut, spuse Tweed însufleţit. În toată Europa 
de Vest s-a dat alarmă generală. Atenţia va fi concentrată 
asupra porturilor şi aeroporturilor. Am nevoie de puţin noroc 
pentru a primi un indiciu asupra rutei, pe care el - dacă Procane 
este bărbat - va ajunge repede la Moscova. 

— Crezi că Procane ar putea fi o femeie? 

— Sunt intrigat că numele biblic Adam este întotdeauna 
menţionat. 

— M-am gândit mult la ruta pe care va zbura. Cea mai 
bună ar fi Viena. Nu a mers încă nimeni pe acolo. Dillon făcu o 
pauză. Nici măcar unul din oamenii tăi. 

— O să ne gândim la asta. 

— Incă ceva înainte de a pleca la hotel. Probabil că vei 
vedea Vulturul aşezat pe umărul tău dacă acţiunea va continua. 


Am auzit că Preşedintele va mai aştepta puţin pentru a vedea ce 
se întâmplă. Este tehnica lui obişnuită. 

— Vulturul? întrebă Tweed candid. 

— Ştii despre cine vorbesc. Cel mai puternic om din 
Washington, după Preşedinte. Consilierul său favorit din 
Securitatea Naţională. Stilmar. 

— Vrei să spui că ar putea veni la Londra? 

Stilmar, legendarul consilier al Preşedintelui. Omul care 
întotdeauna era numit după porecla sa. Tweed îşi ascunse 
surpriza provocată de această ştire. Niciodată Stilmar nu 
părăsise Statele Unite în timpul celor patru ani ai mandatului lui 
Reagan. 

— Eşti sigur că s-ar putea întâmpla acest lucru? întrebă 
Tweed. 

— Această posibilitate a fost serios discutată la ultima 
şedinţă la care am fost de faţă înaintea plecării mele. Problema 
este că Stilmar e genial când e vorba de probleme militare, fiind 
piesa principală a „Războiului Stelelor”. Dar cunoştinţele sale în 
problemele de securitate sunt evident proaste, este 
esențialmente un savant. Te-am avertizat. Intenţionez ca mâine 
să zbor la Paris pentru a verifica personal informaţiile care au 
venit de la ambasadă. O călătorie obişnuită. Salut, Tweed. Stau 
la Berkeley. 

— Nu la Hilton? 

— Nu, bate prea mult la ochi. 


— Ce-au fost toate astea? întrebă Monica atunci când ei 
rămaseră singuri. Manierele lui cam lasă de dorit. 

— Nu-l subestima pe Dillon, o avertiză Tweed. Este direct, 
dar şi foarte şiret. Vreau să fie urmărit de cea mai bună echipă 
disponibilă. Tot drumul spre Paris. Când informatorii vor afla cu 
ce avion pleacă să-ţi telefoneze imediat. Apoi sună-l pe Loriot la 
Paris. El va prelua urmărirea până când Dillon se va întoarce. 

— Ce te-a îngrijorat în această discuţie? 

— Aluzia la Viena. Niciun cuvânt despre Scandinavia. 
Viena este punctul cel mai îndepărtat de Scandinavia, prin care 
poţi totuşi trece în blocul sovietic. 

— Crezi că voia să ne distragă atenţia de la nord? 

— Nu cred nimic. Nimic nu este sigur. 


O jumătate de oră mai târziu, la opt şi un sfert, sună 
Fairweather, şeful vămii din Harwich. Traulerul finlandez 
Saarema tocmai ancorase pentru reparaţii urgente la sala 
maşinilor. 

— Plec la Harwich, spuse Tweed în timp ce punea 
receptorul jos. 


Este deprimant să mergi noaptea singur cu trenul, iar 
Tweed era unicul călător în compartimentul său de clasa întâi. 
Privi pe fereastra ca un dreptunghi întunecat şi se cufundă în 
studierea însemnărilor pe care le făcuse în timpul convorbirii 
telefonice cu Laila Sarin. 

Alexis. Întrebare referitoare la Procane la Ambasada 
americană. Necunoscut. Asasinarea unor ofiţeri ai GRU - 
strangulaţi. Estonia? Arhipelaguri? Turku? Suedez? 

Newman. Adam Procane. Nu auzise niciodată de el (aşa 
spunea). Arhipelaguri (din nou). Compania Estoniană de 
Navigaţie. 

Tweed încerca să stabilească unele legături coerente între 
ceea ce Alexis şi Newman aflaseră separat. Nu găsea nimic. 
Elementele menţionate păreau aleatoare. Excepţie făceau două: 
arhipelagurile şi Estonia. 

Îşi băgă agenda în buzunar şi-şi lăsă capul pe perna 
fotoliului; închise ochii, amintindu-şi prima întâlnire cu căpitanul 
Olaf Prii, comandantul traule rului Saarema. 

Totul începuse cu o întrevedere întâmplătoare când 
Tweed vizitase Helsinki, cu doi ani în urmă. În Golful Finic fusese 
o mare furtună. Saarema se adăpostise în Portul de Sud al 
Helsinki-ului, iar Prii sesizase această posibilitate unică. 

Ajungând la țărm, fusese la Ambasada Marii Britanii - 
avusese destulă minte să nu ceară ajutor Poliţiei de Protecţie, 
care ar fi fost obligată să raporteze incidentul Moscovei. 

Personalul de la ambasadă nu ştia ce să facă cu el sau ce 
voia el. Tweed, care întâmplător se afla în ambasadă, a fost 
rugat să-l ajute. Fără să vorbească un cuvânt finlandeză sau 
estoniană - cele două limbi nu erau complet diferite, Tweed 
descoperise că putea discuta uşor cu Prii în germană. 

Din punct de vedere istoric, estonienii sunt mai degrabă 
baltici decât slavi şi mulţi înţeleg germana. Prii explică cu ironie 
atitudinea lor. 


— În timpul războiului, Wehrmacht-ul a ocupat Estonia. l- 
au dat afară pe ticăloşii de sovietici care ne ocupaseră în 1940. 
Am fost trataţi bine de nemți. Am fi fost fericiţi dacă ar fi rămas 
pentru totdeauna. După cum ştii, mai târziu sângeroasa Armată 
Roşie s-a întors. De atunci suntem prizonieri. Voi ajuta cât voi 
putea Marea Britanie cu informaţii. 

— Cum vei putea lua legătura cu noi? îl întrebă Tweed. 

— Prin staţia radio a vasului, bineînţeles. Pescuim în 
Marea Nordului, aşa că vom stabili un semnal şi voi veţi şti că 
sunt aproape de Insula Libertăţii”. 

— De ce nu te refugiezi în Marea Britanie şi să rămâi 
acolo? 

Era o întrebare de verificare. Tweed mai bănuia că Prii 
putea fi un spion sovietic. Îl privise atent pe estonian în timp ce 
răspunsese. 

— Pentru că soţia mea şi cele două fiice nu pot veni 
niciodată cu mine pe vas. Suntem urmăriţi cu atenţie înainte de 
a ieşi pe mare. 

Ei stabiliseră semnalul codificat Marele Elan, pe care Prii 
urma să-l transmită de cinci ori la intervale de trei minute. Când 
Tweed venise la Londra, aranjase la marele complex de 
ascultare radio al GCHOQ-ului, Cheltenham, să-l informeze 
imediat ce interceptează semnalul. Harwich avea să fie locul de 
întâlnire. Acesta era primul contact de la întâlnirea de la 
Helsinki, semnalul venind mai devreme cu 24 de ore. 

Părea o coincidenţă ciudată, reflectă Tweed în timp ce 
expresul încetinea şi primele lumini ale Harwich-ului se iveau 
dincolo de ferestre. Dar, făcând legătura cu ceea ce tocmai 
citise în însemnările lui, se părea că nu era o coincidenţă. Urma 
să ştie mai mult după ce va fi vorbit cu Prii. 

Se întinse după servieta mică din plasă. Când trenul 
ajunse în gara Harwich, el stătea pe coridor lângă uşă. 


Fairweather, şeful vămii, un bărbat de 45 de ani, cu faţa 
rumenă şi ochi albaştri, scăpărători, ar fi fost un excelent 
membru al echipei lui Tweed. El rezolvase cu fermitate şi 
discreţie problema separării căpitanului Prii de echipajul său. 

Vizitând Cold Horse, hotelul din port unde echipajul de pe 
Saarema fusese cazat peste noapte, spuse că el, ca şef al vămii, 
nu era deloc mulţumit de apariţia neaşteptată a vasului 


estonian. El avea de pus întrebări comandantului care trebuia 
să-l însoţească imediat. 

Când Tweed ajunse, intră în biroul lui Fairweather. Olaf Prii 
stătea la o masă, bând o ceaşcă de cafea neagră, aburindă. Se 
ridică în momentul în care Tweed intră, iar uşurarea sa era 
vizibilă. Fairweather îl invită pe Tweed să se aşeze după ce 
oaspeţii săi îşi strânseseră mâinile călduros. 

— O cafea, domnule? îl întrebă pe Tweed, fără să-i 
folosească numele. 

— Nu, mulţumesc. 

— Atunci vă voi lăsa singuri să staţi liniştiţi de vorbă. Dacă 
vreţi, puteţi sta aici toată noaptea! Când aţi terminat, dormitorul 
meu este prima uşă pe dreapta, cum ieşi din această cameră. Il 
voi însoţi pe căpitanul Prii înapoi la vas, pentru a salva 
aparențele. 

Prii era mai înalt decât îşi amintea Tweed. Faţa sa era 
bronzată şi bătută de vânt, datorită numeroaselor furtuni prin 
care trecuse pe puntea de comandă a vasului său. Nasul său 
încovoiat exprima o mare tărie de caracter, iar ochii săi erau vioi 
şi atenţi. 

— Am venit cât de repede am putut, spuse Tweed în 
germană. De asemenea, sunt foarte încântat să te văd. Sistemul 
nostru merge. Acum, ce ai să-mi spui? 

— Mă tem că aduc veşti rele din Estonia. Situaţia se 
înrăutăţeşte pe zi ce trece. Ştiai că zece la sută din estonieni au 
fost mutaţi din Tallinn? Dumnezeu ştie unde se află acum. 

Sovieticii i-au înlocuit cu popoare străine, de exemplu, 
moldoveni şi alte naţionalităţi din diferite părţi ale Uniunii 
Sovietice. 

— Îmi pare foarte rău. Cred că viaţa este grea. 

— Nu acesta este însă motivul pentru care am hotărât să 
ne întâlnim. În Tallinn au loc evenimente ciudate. Trei ofiţeri ai 
Contraspionajului Militar Sovietic au fost asasinați. 

— Din GRU, nu-i aşa? 

— Da. Este clar că asasinul este acelaşi în toate cele trei 
cazuri. Foloseşte aceeaşi tehnică şi aceeaşi coordonare, 
întotdeauna după căderea nopţii. Ucide cu un fel de laţ din 
sârmă. GRU încearcă să întindă capcane asasinului - trimit un 
ofiţer să se plimbe pe străzi, timp în care este urmărit. Este 
ooperaţiune dură - până şi copiii colindă străzile şi îşi bat joc de 


urmăritori strigând: „Cât daţi pentru încă un cap de rus?”. L-au 
însărcinat pe un oareca re Karlov cu această operaţiune. 

— Pe cine? întrebă Tweed. 

— Colonelul Andrei Karlov, care şi-a stabilit cartierul 
general în Pikk Street, la câteva case de biserica Sf. Olaf - 
acelaşi nume ca al meu. Are un birou la primul etaj, cu vedere la 
stradă. Superiorul său, generalul Lisenko, vizitează frecvent 
Tallinn-ul pentru a vedea cum merg lucrurile. Lisenko este atât 
de laş, încât vine în haine civile, sperând că nimeni nu va realiza 
că face parte din GRU. Întotdeauna soseşte după răsăritul 
soarelui şi pleacă înainte de lăsarea nopţii. În Tallinn este o 
atmosferă neplăcută din cauza acestor asasinate, care n-au 
nicio legătură cu mişcarea de rezistenţă. Te-ar interesa 
fotografiile acestor oameni? 

— Da, bineînţeles. 

— Te rog să mă scuzi, trebuie să-mi dau pantalonii jos. 
Tweed era uluit. Cantitatea de informaţii era uimitoare. Nu se 
îndoia că Prii făcea parte din rezistenţa estoniană, dar prudent, 
se abţinea să dea detalii. Căpitanul se întoarse cu spatele, îşi 
desfăcu cureaua şi îşi dădu pantalonii jos. La spate avea ataşată 
cu bandă adezivă chirurgicală o geantă mare, verde, 
impermeabilă, pe care şi-o scoase şi apoi îşi aranjă pantalonii. 
Geanta o aruncă pe masă. 

— Dă-i drumul amice, aruncă o privire. 

Tweed desfăcu geanta, care semăna mai degrabă cu un 
plic mare. Scoase câteva fotografii şi îşi dădu imediat seama că 
erau făcute cu un aparat Polaroid. Din nou era uluit şi nu se putu 
abtine să întrebe: 

— Unde naiba ai găsit un aparat ca ăsta şi filmul necesar? 
Dacă nu te deranjează întrebarea. 

— Bineînţeles, sunt aduse de la Helsinki prin contrabandă. 
La bordul vaselor turistice ale firmei Estonian Shipping Line. 
Primele două fotografii sunt ale colonelului Karlov. 

Fotografiile erau făcute de-aproape, şi Tweed se întrebă 
cum reuşiseră s-o facă. În ambele secvenţe, Karlov, purtând 
haine civile, privea direct în aparat. Tocmai apărea la intrarea 
unei clădiri vechi - biroul său din Pikk Street, probabil. 

— Sunt uimit, declară Tweed. Cineva şi-a luat inima-n dinţi 
pentru a face asta. 


— Este uşor dacă eşti atent. Tonul lui Prii era dispreţuitor. 
Nu sunt chiar aşa de îndemânatici. Când a ieşit din clădire a fost 
aşteptat de un băiat care l-a înjurat. El s-a uitat într-o parte şi un 
bărbat pe o bicicletă, cu aparatul ascuns într-o geantă, a făcut 
fotografia. Uită-te la următoarea. 

Tweed privi fix fotografia, fără să schiţeze niciun gest. Era 
din nou uimit şi făcea eforturi să nu arate acest lucru. Se uită la 
Prii care îi explică. 

— Acesta este Mauno Sarin de la Poliţia de Protecţie din 
Helsinki. El trece uneori în Estonia cu unul din vasele turistice şi- 
| vizitează pe Karlov. Finlandezii trebuie să fie atenţi. 

Da, era Mauno Sarin, surprins în timp ce intra în ceea ce 
părea să fie aceeaşi clădire. Tweed îl recunoscuse din prima 
privire aruncată fotografiei. Se uită la următoarea. 

— Acesta este generalul Lisenko, explică Prii. După cum 
vezi, fără uniformă. Ditamai generalul şi se ascunde de teamă 
să nu fie ucis - ziua-n amiaza mare! Ultima fotografie este a 
unui candidat la rolul de asasin. Căpitanul Oleg Poluchkin, tot 
din GRU. Este o bestie, o bestie turbată. A ucis o ziaristă 
franceză care a fost destul de nesăbuită să viziteze Tallinn-ul, 
părăsind traseele indicate de Intourist şi a fost prinsă. A pus să 
fie filmat asasinatul. 

— Pare să fie un psihopat, comentă Tweed pe un ton 
neutru. Pot să te întreb cum ai aflat toate acestea? 

— Cei din rezistenţă sunt peste tot. Un băiat de 
şaisprezece ani a văzut din spatele unui gard viu ce s-a 
întâmplat. Poluchkin conducea maşina care a omorât-o pe biata 
femeie. 

Ei au obligat-o să stea în drum, sub ameninţarea 
pistolului. Colonelul Karlov a fost foarte furios când a auzit de 
asasinat, chiar dacă Poluchkin este oficial adjunctul său. 

— Oficial? 

— Este spionul personal al lui Lisenko în Tallinn. Acesta 
este modul de lucru al ruşilor: niciodată nu au încredere unii în 
alţii. Întotdeauna se urmăresc reciproc. 

Tweed privea fotografia Polaroid care îl înfăţişa pe Oleg 
Poluchkin. Mic şi gras, purtând uniforma G&0, avea o bărbie 
dublă şi părea că tunica sa strimtă avea să explodeze în orice 
clipă. Un personaj cu un aspect foarte primitiv. 

— Pot păstra aceste fotografii? întrebă Tweed. 


— De aceea le-am adus aici. KGB-ul este şi el prezent în 
Tallinn, dar cercetările în legătură cu aceste ciudate asasinate 
sunt în continuare conduse de colonelul Karlov - poate fiindcă 
victimele sunt ofiţeri ai GRU. Necazul este că Moscova îi acuză 
pe cei din Rezistență de aceste asasinate, dar te asigur că ei nu 
au nimic de-a face cu ele. Sunt misterioase şi periculoase. 

— Ai auzit ceva zvonuri despre o persoană importantă 
care este aşteptată să sosească la Tallinn? întrebă Tweed. 

— Da, Mauno Sarin, şeful Poliţiei Finlandeze de Protecţie. 
Când situaţia este tensionată, Sarin încearcă să liniştească 
lucrurile. 

— Cineva din GRU a vizitat vreodată oraşul Helsinki? 
Colonelul Karlov, de exemplu? Momentan el pare să se ocupe de 
Tallinn. 

— Foarte rar; în plus trebuie să aibă aprobarea Moscovei. 
Karlov nu poate vizita Helsinki fără acordul lui Lisenko. Presupun 
că şi Lisenko are nevoie de aprobarea Moscovei pentru o astfel 
de vizită. 

— Cei din Apus pot vizita Tallinn-ul cu vasele turistice? 

— Nu există decât unul singur, Georg Ots. Da, turiştii 
occidentali sunt bineveniţi cu condiţia să obţină viza. Ruşii 
încearcă să prezinte Estonia ca o republică model, un fel de 
vitrină a Uniunii Sovietice. Ei organizează un tur de două ore al 
oraşului, dar în timpul acestor două ore ghizii Intourist-ului nu se 
dezlipesc de tine. Sper că nu te gândeşti să vizitezi Tallinn-ul? 
Te sfătuiesc insistent să n-o faci. 

Tweed zâmbi sec: 

— N-o să mă vezi la o distanţă mai mică de o mie cinci 
sute kilometri de Finlanda. Am treabă la Londra. 

— Deci acum cunoşti principalele figuri ale inamicului din 
Tallinn. Lisenko şi Poluchkin, lacheul lui Lisenko. 

Mai pălăvrăgiră încă o jumătate de oră şi apoi Tweed 
hotărî că Prii stătuse suficient departe de echipajul său. II chemă 
pe Fairweather, îi mulţumi pentru colaborare şi-l rugă să aibă 
grijă ca Prii să se-ntoarcă în siguranţă la Cold Horse. 

— Un singur lucru să-i spui, zise Fairweather, poate i-ai 
explicat deja. Când se întoarce, i-aş sugera, să se plângă de 
interogatoriul minuţios, sever, la care a fost supus. La început 
nu am fost mulţumit de explicaţia cu pana de motor. La 
întoarcere vom vizita traulerul şi voi cobori în sala maşinilor; voi 


zice că sunt satisfăcut, dar că trebuie să plece cât mai devreme. 
Am să le explic că am găsit un prieten care este traducător la 
Universitatea Norwich şi care a făcut pe interpretul. OK? 

— Ţi-ai ratat cariera, observă Tweed şi începu să-i traducă 
lui Prii ce spusese Fairweather. Tweed aşteptă câteva minute 
după ce plecară cei doi şi-şi scrise în grabă în agendă versiunea 
stenografiată a discuţiei! Era convins că estonianul nu realizase 
motivul unora dintre întrebări. 

Întâlnirea nu-l liniştise pe Tweed. Dimpotrivă. Se gândea 
la Newman care făcea cercetări pe cont propriu, departe, spre 
nord. Un element comun care apăruse în discuţia Lailei cu Alexis 
şi cu Newman, în afară de arhipelaguri, era Estonia. 

Dacă Wewman urca în această stare la bordul lui Georg 
Ots spre Tallinn, Tweed avea o vagă bănuială că nu avea să mai 
audă niciodată de el. 

Mauno Sarin se ridică ţeapăn din spatele biroului său, cu o 
expresie îngrijorată atunci când fiică-sa intră în birou. Şeful 
Poliţiei de Protecţie era un bărbat înalt de peste un metru 
optzeci, cu puţin peste patruzeci de ani, având părul şaten 
închis şi o barbă care se unea cu perciunii. În spatele ochelarilor, 
ochii săi străluceau în mod normal veseli. Umorul era însă, în 
mod evident, absent când trase un scaun pentru Laila. 

— Îți dai seama, începu el, că mi-ai produs o mulţime de 
necazuri cu articolele tale din ziar? Şi nu unul - ci două. 

— Îmi fac doar meseria, răspunse Laila. M-a deranjat 
telefonul tău. M-ai citat aici ca pe un infractor. 

— Haide Laila, termină cu prostiile. Sarin se aşeză în 
spatele mesei din biroul de la primul etaj, iar vocea sa era 
stăruitoare şi binevoitoare. Am întrebat dacă ai putea veni să 
mă vezi - este mult timp de când n-am mai stat de vorbă. 

— Şi această discuţie se dovedeşte a fi un interogatoriu. 
Mai exact, ce am făcut pentru a nemulţumi Poliţia de Protecţie? 

— Mai ales tu, ar trebui să ştii că Finlanda se află într-o 
poziţie dificilă faţă de ruşi. Mai întâi înfloreşti articolul despre 
moartea acelei nefericite ziariste franceze... 

— Eu nu înfloresc articolele. Descriu doar faptele. 

— Ai insinuat că ar fi posibil ca Alexis Bouvet să nu fi murit 
în apropiere de Helsinki. Ai făcut mult caz de dispariţia 
cadavrului. 


— Şi, unde este? 

— Habar n-am, mărturisi tatăl ei. Numai Dumnezeu ştie 
cât l-a căutat poliţia. Ştii şi tu cum este pădurea, este dispărut 
pentru totdeauna. 

— De aceea aversiunea faţă de slujba mea! 

— Laila, noi am ajuns la un compromis. Finlanda este o 
ţară independentă fiindcă am învăţat cum să obţinem un 
compromis cu Moscova. 

— Un reporter nu acceptă un compromis cu faptele. 

— Ce fapte? Tonul său era încă liniştit şi amabil. Să luăm 
noile relatări - nişte zvonuri despre o serie de asasinări dure ale 
unor ofiţeri ai GRU-ului din Estonia. Zvonurile nu sunt fapte. 

— Tu nu ai auzit nimic despre aceste zvonuri? 

Sarin ezită. Era îmbrăcat obişnuit, purta o pereche de 
pantaloni raiaţi din stofă maro închis şi un hanorac pe care şi-l 
scoase şi-l înnodă pe spătarul scaunului. li dădea timp de 
gândire. 

— Ai avut destul timp să te gândeşti la răspuns? întrebă 
Laila. 

— Nu-i cinstit, dar să trecem peste asta. Da, am auzit 
zvonurile. Dacă îţi voi spune ceva, promiţi să nu publici? 

— Nu, nu-mi voi ţine gura! 

— Mergi pe propriul tău drum. Umbra unui zâmbet 
traversă faţa lui Mauno. Aşa cum faci de obicei. Suntem doi 
adulţi care vorbim de la egal la egal. 

— Ce vei face în continuare? 

— Nimic, Laila! Nu poţi face nicio diferenţă între munca 
mea şi relaţiile cu tine? 

— Sunt ocupată. Spune-mi de ce m-ai convocat - invitat - 
aici şi apoi voi pleca. 

— Am nevoie de sursa ta de informare cu privire la 
asasinarea ofiţerilor GRU. 

— Niciodată nu-ţi voi dezvălui aceste surse. 

Gura ei rămase strânsă. 

— Guvernul este extrem de îngrijorat. 

— Fac ceva pe guvernul tău. 

— Te-ai putea afla într-o situaţie dificilă, în care n-aş mai 
putea să te ajut. 

— Moscova a dezminţit relatarea? întrebă ea. 

— Nu, nu încă, admise el. 


— În mod normal, dezmint astfel de lucruri în câteva ore 
de la apariţie. Sunt şireţi. Speră că dacă ignoră toate acestea se 
vor uita! Nu vor să sperie lumea, astfel încât să nu mai aibă 
turişti în Estonia. Au nevoie de valută. 

Stătu privind-o, fără să-i răspundă imediat. Ceea ce 
spusese ea coincidea perfect cu propriile lui gânduri. Fata este 
deşteaptă, mulţumesc lui Dumnezeu, chiar dacă îmi creează 
probleme. 

A — Laila, necazul este, spuse el, că amândoi suntem la fel. 
Incăpăţânaţi, independenţi şi îndărătnici. 

— De când am venit este primul lucru cu care sunt de 
acord. Pot pleca acum? 

— ţi cer o favoare. 

— Ascult. Nu-ţi promit nimic. 

— Dacă auzi ceva - fie chiar şi un zvon - că un american 
pe nume Adam Procane a ajuns în Finlanda, ai putea să mă 
anunţi? 

Era un pretext. Laila era zguduită, dar se stăpâni. Când 
răspunse, pe chipul ei nu se putea citi nimic. 

— O să ţin minte ce mi-ai spus. Nu-ţi pot spune mai mult. 

— Nu-ţi cer mai mult. 

După ce ea plecă, Mauno se ridică şi merse în jurul 
biroului său cu mâinile înfundate în buzunarele pantalonilor. 
Uneori îşi ura meseria. Tocmai încercase să-şi folosească fiica, 
fiindcă - în cazul în care Procane exista - dacă apărea în drumul 
său spre Rusia, el nu ar fi putut face altceva decât să-l ajute să 
treacă graniţa. 


Era ora nouă dimineaţa când Laila părăsi clădirea poliţiei 
din Ratakatu şi luă un tramvai spre nord, spre centrul oraşului. 
Al patrulea hotel în care îl căută pe Newman era Hesperia. Din 
instinct, în loc să se ducă la recepţie, cum făcuse până atunci, 
luă liftul spre primul etaj, unde oaspeţii hotelului luau micul 
dejun. 

Uşile liftului se deschiseră şi îl văzu pe Newman care se 
servea la bufet. Ea îşi luă o farfurie şi se duse lângă el, punându- 
şi brânză şi şuncă pe farfurie. 

— Deci m-ai găsit, spuse el peste umăr. 

— După ce am căutat în alte trei hoteluri. Aveam nevoie 
de antrenament, aşa că mi-ai făcut un serviciu. Incearcă 


cornurile. Sunt mai bune pentru tine, şi în plus sunt foarte 
gustoase. 

— Al doilea motiv mă impresionează. 

Aleseră o masă liniştită şi începură să mănânce ca o 
tânără pereche. Laila nu spuse nimic provocator - adică nu 
spuse nimic. Newman n-avea decât să înceapă. 

— Probabil crezi că m-am purtat urât faţă de tine? 
remarcă el când terminase primul fel şi începu cornurile şi 
gemul. 

— Nu tocmai, nu te-am ipotecat. 

— Eşti foarte bine dispusă pentru această parte a zilei. Te- 
ai simţit bine în week-end? 

— Dimineaţa aceasta n-a fost tocmai plăcută. Tocmai am 
avut o întâlnire cu tatăl meu. La Ratakatu. Este supărat pe mine 
- dar nu-mi pasă. 

— Din cauza celor două articole din ziar? 

— Ca să fiu sinceră, da. A încercat să mă tragă de limbă. 
Pot să iau puţină marmeladă? Mulţumesc. Am uitat să-i spun că 
eşti în oraş. Nu cred că ştie încă. 

— Deci, acum îţi sunt dator. 

— Nu am încredere în credite şi debite. Trebuie să afle 
singur lucrurile. Ca şi mine. Nu-ţi pot spune despre ce a vorbit 
cu mine. 

— Nu aveam de gând să te întreb. 

— Dacă o ţinem tot aşa, ne vom înţelege bine. O fată din 
Anglia mi-a spus că aşa ceva se numeşte o „relaţie negativă”. 
Nu tu certuri, nu tu discuţii - niciun fel de comunicare afurisită. 

Newman se înecă cu cafeaua, apoi se uitară unul la altul şi 
îi pufni râsul. Newman deschise subiectul după ce îşi mai 
luaseră o porţie de cornuri şi gem. Cornurile erau proaspete şi el 
era mort de foame. 

— Ai încercat să afli unde am dispărut după ce am plecat 
din celălalt hotel? 

— Bineînţeles! l-am întrebat pe pilotul elicopterului. l-am 
arătat chiar destul din picioarele mele. Am văzut că îl tentau, 
dar probabil că l-ai plătit mai mult încât să-şi ţină gura. 

— Aşa este. Alexis a închiriat acel elicopter. Nu vrei să ştii 
încotro a zburat? 

— Numai dacă vrei să-mi spui. O să-mi ceri să păstrez 
secret acest lucru? întrebă Laila. 


— Nu, dar nu cred că-l vei publica. 

— Şantaj moral! 

— Doamne fereşte! 

— lartă-mă, iartă-mă. Să devenim iarăşi negativi. A fost o 
glumă - ştii ce este o glumă? 

— Mi-am lăsat la garderobă simţul umorului. Alexis a 
închiriat elicopterul pentru a zbura peste golf şi apoi înapoi 
peste Portul de sud. L-a rugat pe pilot să planifice zborul astfel 
încât la ora zece şi jumătate să ajungă deasupra docului Silja. 

— Când pleacă Georg Ots spre Tallinn. 

— Acela a fost obiectivul călătoriei. Câteva zile mai târziu, 
cred că ea însăşi a plecat cu acel vas şi nu s-a mai întors 
niciodată din Estonia. 

— Asta înseamnă că-şi planificase această călătorie 
înainte de a ajunge aici. 

— De ce crezi asta? întrebă Newman. 

— Fiindcă toţi pasagerii trebuie să facă o cerere pentru 
viză cu două săptămâni înainte. Impreună cu cererea trebuie 
trimise şi trei fotografii. 

— Ceea ce dă Moscovei suficient timp pentru a trece toţi 
pasagerii prin calculatorul lor. 

Aşa cred şi eu. Îi aruncă o privire; Newman ţinea în mână 
o bucată de corn şi privea în gol. Când ea vorbi din nou, în 
vocea ei se simţea îngrijorarea. Bob, sper că nu te gândeşti să 
te duci şi tu la Tallinn? 

— Ar fi o nebunie să fac asta. 

— Am însă impresia că eşti un pic nebun - nu în mod 
normal, dar în această misiune, da. Eşti foarte încruntat când 
vorbeşti despre Alexis. 

— Eram pe cale de a ne despărţi. 

— Pentru un bărbat ca tine aşa ceva nu contează. Nu dacă 
tu crezi că cineva ţi-a ucis soţia. 

— Continuă-ţi masa, fetiţo. 

— De ce ai început dintr-o dată să ai încredere în mine? 

— Fiindcă nu i-ai spus tatălui tău că mă aflu în Helsinki. 

— Deci, ai crezut tot ce am spus? 

— Face parte din meseria mea să ştiu când oamenii spun 
adevărul. S-ar putea să decid să iau legătura cu tatăl tău din 
nou. L-am întâlnit când am fost ultima oară aici şi ne-am înţeles 
foarte bine. 


— Îi vei spune că ne cunoaştem? 

— Bineînţeles că nu. Orice am face rămâne între noi. 

— S-ar părea că relaţia noastră poate deveni... 
interesantă. 

— Laila, ţi-am remarcat picioarele de când ne-am întâlnit 
prima oară la aeroportul Vantaa. Nu mi-o lua în nume de rău, 
dar în momentul de faţă sunt ultimul lucru la care mă gândesc. 
Am o misiune - şi o voi duce la îndeplinire. 


După micul dejun, Laila se scuză în timp ce Newman urcă 
în camera sa, numărul 817, care avea ferestrele către imensa 
sculptură, ca un gigantic glockenspiel din Mannerheimintie 
precum şi asupra pajiştii din spatele ei şi a unui braţ de mare. 

Laila cobori în fugă la parter, găsi un telefon şi formă 
numărul de la Londra al lui General and Cumbria Assurance Co. | 
se făcu imediat legătura cu Tweed. 

— Laila la telefon. L-am găsit din nou pe Bob Newman. S-a 
mutat la hotelul Hesperia. Aţi înţeles? Ascultaţi: a aflat că soţia 
sa a traversat marea cu o navă. Inţelegeţi? 

— Da, răspunse Tweed. Pari îngrijorată. 

— Mi-e teamă că Newman va încerca să facă acelaşi lucru. 
Sunt convinsă că nu-l pot opri. Este ca un câine de vânătoare 
care a găsit o urmă. 

— Cât de curând crezi că va pleca? întrebă Tweed. 

— Nu cred că prea curând. Sunt probleme cu viza. Dar 
este perspicace, poate găsi o soluţie. Termin acum, deoarece 
poate cobori în orice clipă din camera sa. Sunt într-adevăr 
îngrijorată. 

— Lasă totul în seama mea. Mulţumesc, Laila. Ai făcut 
bine că m-ai avertizat. Păstrăm legătura. 

— Oh, ţi-am trimis copii ale celor două articole ale mele 
prin poşta rapidă. Bineînţeles că sunt în finlandeză. 

— Am un prieten care vorbeşte această limbă. Mulţumesc 
încă o dată - şi ţine-mă la curent cu ce se întâmplă. 

Când Newman ajunse în holul mare al recepţiei, Laila îl 
aştepta stând picior peste picior, poziţia punându-i în evidenţă 
picioarele lungi, acoperite de un dres negru, transparent. 
Niciodată nu puteai spune când poate fi atrasă atenţia unui 
bărbat într-o anumită direcţie. 


— Gata? o întâmpină Newman. Mergem la biroul Intourist 
de pe Esplanadă. Să vedem ce informaţii ne pot oferi ei. Aş 
prefera să-i trimit pe toţi la dracu! 


După convorbirea sa telefonică cu Laila Sarin, Tweed 
rămase la birou cu mâinile încrucişate, privind în gol pentru 
câteva minute. Monica se opri din bătutul la maşină şi se 
prefăcu că verifică un dosar, tăcută ca un şoricel. Când Tweed 
îşi drese glasul ea-şi ridică privirile. 

— Laila Sarin, începu Tweed concentrându-se pentru a 
discuta problema cu ea, este foarte îngrijorată de Bob Newman, 
care pare să scape de sub control. | se poate întâmpla lui aşa 
ceva? 

— Nu, este exclus. Nu uita că el va fi sub un stres 
continuu, dar îngrozitor. 

— Soţia lui a fost recent ucisă, îi reaminti Tweed. 

— Ră mân la părerea mea. 

— Nu sunt convins. A zburat spre Helsinki ca un liliac 
înnebunit de lumină. Nu mi-aş ierta-o niciodată dacă nu aş lua 
toate măsurile de prevedere. 

— Şi ce măsuri de prevedere poţi lua de aici? 

— Să-l contactez pe Mauno Sarin. 

— Newman va exploda dacă va auzi de asta... 

— Îl sun pe Sarin, decise Tweed. 

Ridică receptorul, verifică numărul în agenda sa veche şi 
ferfeniţită şi apoi îl formă. Când îşi spuse numele, i se făcu 
imediat legătura cu Sarin. 

— Tweed, prietene, a trecut atâta vreme de când nu te- 
am mai auzit. Prea mult. Ce pot să fac pentru tine? întrebă 
Sarin. 

— Mauno, este o problemă delicată, dacă persoana află 
vreodată că te-am sunat, nu mă va ierta. Ştiu însă că vei fi 
discret. 

— Cine este persoana? 

— Robert Newman... 

— Este aici?! în Helsinki? 

— Ştiai că soţia lui a fost de curând ucisă? întrebă Tweed. 

— Da. Şi un idiot de reporter a scris un reportaj într-unul 
din principalele noastre ziare. 


Tweed zâmbi. Se părea că relaţia dintre Mauno şi Laila nu 
se îmbunătăţise, ci din contră. Continuă prudent. 

— Oricum Newman a localizat crima, corect sau nu, în 
zona ta. 

— Crimă? Ai spus crimă? întrebă Mauno. 

— Newman aşa crede. După cum ştii este demn de 
încredere şi în trecut întotdeauna a rezistat la cursele lungi. Iți 
aminteşti de afacerea Kruger? Nimeni nu credea că se află pe 
calea cea bună, până când totul a ajuns la punctul culminant. 

— Deci acum el este într-o puternică stare emoţională, 
comentă Mauno, şi acest lucru îi poate afecta oricui judecata. 

— A oricui în afară de Newman. Locuieşte la hotelul 
Hesperia. Există vreun mod în care poţi sta de vorbă cu el? 
Bineînţeles fără să-i spui că ai vorbit cu mine. 

— Nenorocitul acela de articol! Poate ne va folosi totuşi. 
Numai Dumnezeu ştie câte probleme mi-a făcut până acum. 

— Este foarte inventiv şi perspicace. Trebuie să te 
gândeşti la un pretext pentru faptul că l-ai descoperit la Hespe 
ria - mai ales că de curând a schimbat hotelul. 

— De ce a făcut asta? 

— Habar n-am. Dar ştiu că a făcut eforturi de a se 
ascunde. Lui Tweed îi veni o idee. Te-ai putea folosi de 
înregistrarea lui la hotel. Poţi pretinde că erai în căutarea altei 
persoane şi ai dat întâmplător de el. 

— O să mă gândesc la ceva. Te voi anunţa... 


— Cred că ar fi mai bine să mă duc singur la Intourist, 
spuse Newman în timp ce aruncă o privire prin vitrina mare cu 
trei geamuri de pe Esplanade. Ne putem întâlni undeva după o 
jumătate de oră? 

— Trebuie să fac nişte cumpărături. Ştii barul de la 
Marski? 

— ÎI ştiu destul de bine de când am fost ultima oară aici. 

— Atunci ne întâlnim acolo. 

Trecuseră de intrarea Intourist-ului, iar Newman se opri 
pentru a-şi aprinde o ţigară, în timp ce se uita la Laila care 
traversa strada. Se opri acolo fumând pentru a vedea unde se 
duce. Ea dispăru în supermagazinul Stockman. Era cam singurul 
nume din Finlanda pe care Newman îl putea pronunţa. 


O brunetă îmbrăcată elegant îl întâmpină în biroul mare al 
Intourist-ului. El presupuse că ea era rusoaică, dar vorbea foarte 
bine engleza. În birou nu se mai vedea altcineva. 

— Înţeleg că se poate face o călătorie de o zi cu vasul spre 
Estonia, începu el. Aveţi nişte broşuri? 

— Da, domnule. Găsiţi aici toate detaliile. 

Ochii ei negri îl studiau ca şi cum ar fi încercat să-şi 
amintească unde l-a mai văzut. Ea-i dădu o broşură color pe a 
cărei primă pagină se afla o fotografie a vasului Georg Ots, un 
semiprofil, luat din pupa. 

În partea de sus a broşurii citi în engleză, O mare ocazie - 
şi la ce preţ! Helsinki-Tallinn. FIM210. Folosiţi această ocazie şi 
combinaţi o croazieră de o zi spre minunatul oraş hanseatic 
Tallinn cu călătoria dumneavoastră la Helsinki Acelaşi mesaj era 
repetat în partea de jos în limba germană. 

El deschise broşura şi studie orarul din interior, în care se 
spunea că vasul pleca la ora zece şi jumătate şi revenea la 
Helsinki la ora zece şi jumătate seara. Stăteai exact două ore în 
Tallinn. Foarte generos. Îşi ridică privirile spre fata care îşi 
netezea rochia ei neagră peste şoldurile rotunde. Atitudinea ei 
se schimbă radical după ce puse următoarea întrebare. 

— Aveţi cumva o hartă a Tallinn-ului? 

— O hartă? 

— Da, o hartă a oraşului. Un plan al străzilor. Sau 
fotografii? 

— Nu avem hărţi. Nici fotografii. Dacă doriţi, puteţi lua 
broşura. 

Felul ei de a fi era deodată foarte rece, chiar ostil. 
Newman îşi dădu imediat seama ce se întâmpla. Ruşii 
înnebuneau când auzeau de hărţi ale ţării lor. Probabil că ea 
credea că era un spion. Şi, aproape cu siguranţă, era membră a 
KGB-ului. Cine altul ar fi putut sta în Occident? în acelaşi timp 
era o excelentă capcană. 

— Mulţumesc foarte mult, spuse el. Mi-aţi fost de mare 
ajutor. 

Îndesându-şi broşura în buzunar, ieşi, o luă la stânga, 
îndreptându-se spre Marski pe Esplanadă. In spatele lui, strada 
ducea direct spre Portul de Sud; dar asta mai putea aştepta. De 
cealaltă parte a străzii observă vitrina magazinului 
Xkateeminen, cea mai mare librărie din Scandinavia. 


Barul foarte modern şi spaţios al hotelului Marski, aflat la 
parter, avea atmosfera unei ascunzători. În timp ce-şi bea 
cafeaua la o masă de unde putea supraveghea intrarea, se 
gândea la Laila Sarin. 

De când ajunsese în Finlanda, Newman adoptase un 
comportament prudent, de neîncredere, ca toţi corespondenţii 
străini. Nu spuneai şi nu acceptai nimic până când nu erai sigur 
de fapte. 

De ce i-o trimisese Tweed pe Laila din momentul în care 
ajunsese pe aeroportul Vantaa? Tweed nu era omul care să 
irosească personalul numai din simpatie pentru cineva. Probabil 
că lucra la o problemă în care era implicat Helsinki-ul. Ce 
problemă? Ca şi Howard, şi Tweed văzuse probabil îngrozitorul 
film al uciderii lui Alexis. Exista oare o legătură între călătoria lui 
Alexis în Finlanda şi problema lui Tweed? 

Newman adoptase intenţionat o aparentă atitudine 
sinceră, prietenească faţă de Laila, în timpul micului dejun. 
Numai astfel putea învinge suspiciunea şi neîncrederea fetei 
după ce fugise de ea. Să o facă să nu mai înţeleagă nimic. 
Dumnezeule! În acel moment nu avea încredere nici în propria-i 
umbră. Gândul îi trecuse prin minte în momentul în care Laila 
sosi cărând o sacoşă mare de plastic cu inscripţia: Stockmann. 

— Ai găsit ce voiai? întrebă ea bine dispusă. Da, aş bea o 
cafea. Nu, nu vreau nimic de mâncare - am grijă de siluetă. 

— Cred că o mulţime de oameni doar asta fac. 

— Oh, Doamne, oamenii sunt totuşi numai oameni. 

—  Intourist-ul este burduşit de informaţii. O cameră 
imensă şi am obţinut asta. 

El îi dădu singura broşură pe care o avea, comandându-i o 
cafea în timp ce ea o studia. Ea o parcurse cu mare grijă, cu 
sprâncenele încruntate din cauza concentrării. 

— Vezi, îi atrase ea atenţia, ai nevoie de o viză turistică 
pentru Tallinn. Şi trebuie să faci cererea cu cel puţin două 
săptămâni înainte de croazieră. Şi vor o fotocopie a paşaportului 
şi trei fotografii. Ai zice că mergi la Vladivostok. 

— Asta e sistemul, spuse el în treacăt. După ce ne 
terminăm cafeaua, vreau să mergem la Akateeminen. Poţi veni 
cu mine, dacă vrei. 

— Pot să te întreb ce cauţi? Ceva de citit? 


— Tot ce au despre Estonia. Sper să aibă cărţi ilustrate, cu 
multe fotografii. 

— larăşi Estonia? Ea se uită la el prin ochelari, fără vreo 
expresie deosebită. O să mă uit şi eu. Cunosc librăria. Dacă o 
găsim pe Miss Slotte e foarte bine. 

Librăria era enormă. Newman era impresionat de 
lungimea rafturilor. Odată ajuns înăuntru, îşi dădu seama că ele 
se întindeau şi mai mult spre spate. Rafturile aveau chiar şi un 
nivel superior, la care se putea ajunge cu o scară. Miss Slotte, o 
fată blondă, atrăgătoare, alerga încoace şi încolo căutând cărţile 
în engleză care puteau avea date despre Estonia. Laila a avut 
ideea să caute printre cărţile pentru copii. li aduse lui Newman o 
carte pe care el o deschise leneş şi înţepeni. 

Pagina treizeci şi şase. Mica fotografie din partea de sus a 
paginii purta titlul Talliru vechiul oraş. Găsise el oare ciudatul 
castel din fundalul filmului, aflat undeva, la înălţime? Nu putea fi 
sigur că straniul edificiu era acelaşi. 

— Ce este Bob? întrebă Laila îngrijorată. Te-ai albit tot. 

— Cred că e o indigestie. Cafeaua voastră finlandeză este 
destul de tare. 

— Putem lua ceva de la farmacie. 

— Merge. O să cumpăr câteva din aceste cărţi. 

Trecu rapid peste pagina cu fotografia şi frunzări cartea în 
continuare. Laila mai găsi încă o carte. Cumpără în total cinci 
cărţi. Toate despre Rusia. Nu exista niciun volum dedicat 
exclusiv Estoniei. 

— Este numai o mică republică, îi explică Miss Slotte. 

Când  ieşiră din librărie, Newman făcu un efort 
supraomenesc să aibă o conversaţie normală. Laila trebuia să 
sune la redacţia ziarului, aşa că aranjară să se întâlnească 
pentru prânz, iar Newman luă un tramvai înapoi spre Hesperia. 

Camera spațioasă şi confortabilă fusese curățată când se 
întoarse şi puse cărţile cumpărate pe pat. Aprinzându-şi o 
ţigară, privi în gol pe fereastra de la capătul camerei, pe 
deasupra braţului de mare care semăna mai degrabă cu un lac. 
Un pod de cale ferată, care venea de la gara principală, traversa 
braţul şi el urmări trenul lung târându-se peste pod, 
îndreptându-se spre gară. Va aştepta câteva zile până când se 
va hotărî care va fi următoarea mişcare şi între timp va studia 
cărţile cumpărate. 


Din cele câteva fragmente ale ultimei scrisori a lui Alexis, 
încerca să-şi imagineze cele întâmplate, făcând legătura între 
fapte aparent independente. 

Mă grăbesc să prind vaporul care pleacă la 10.30. Acum 
ştia - în urma zborului său cu elicopterul lui Takala, că vasu144 
era George Ots care se îndrepta spre Tallinn. 

O voi pune la poştă în drum spre port... Era vorba de 
Portul de Sud. Din nou zborul cu elicopterul îi fusese de folos. 

Castelul era cel din fundalul filmului care prezenta cum 
fusese călcată de mai multe ori de maşină. Fotografia din cartea 
pentru copii, care acum se afla pe pat, ar fi putut să fie făcută în 
Tallinn. Ei trimiseseră filmul în grabă în Park Crescent. 

Mai târziu, cineva mai atent făcuse o copie retuşată, pe 
care o trimisese la redacţia ziarului la care lucra Laila. Se 
temuseră că finlandezii, care cunoşteau Tallinn-ul, ar fi putut 
identifica împrejurimile. Tot timpul era vorba de Tallinn... 

Mai rămâneau două lucruri din scrisoarea lui Alexis pe 
care Newman nu le putea lega. Adam Procane trebuie oprit... 
Alexis însă îi spusese Lailei că întrebase la Ambasada americană 
şi nu exista nimeni cu acest nume. Cine naiba era acest 
Procane? Era un lucru pe care trebuia să-l verifice înainte să se 
gândească măcar să viziteze Tallinn-ul. Avea timp să se 
odihnească câteva zile. 

Archipelago este varianta cea mai bună... La fel, fără 
niciun înţeles, fără a avea, până acum, vreo legătură cu restul 
scrisorii. În străfundurile minţii sale, Newman se gândi la ceva, 
dar gândul se risipi. Nu conta - ştia că îşi va aminti. 

În clipa aceea sună telefonul. 

—  Scuzaţi-mă, domnule, spuse recepţionerul. Este un 
domn care doreşte să vă vorbească. Da, aici la recepţie. Spune 
că este foarte urgent. Un oarecare Mauno Sarin... 

miercuri, 5 septembrie, zi în care Mauno Sarin îl sunase pe 
Newman la Hesperia. 

Din nou, Howard îl aduse în biroul lui Tweed, după ce îi 
explicase că adjunctul său se ocupa de cazul Procane. De 
această dată Howard era mult mai amabil. Americanul, care îi 
era atât de apropiat lui Reagan, fusese poreclit „urechea 


Preşedintelui”. Era o personalitate foarte diferită de corozivul 
Cord Dillon. 

— Mă bucur că vă cunosc, domnule Tweed, spuse el după 
ce Howard părăsi încăperea. Sunteţi o persoană foarte 
cunoscută la Washington. 

— Vă rog, luaţi loc, răspunse Tweed după ce-şi strânseră 
mâinile. Doriţi o ceaşcă de cafea? Ea este Monica, mâna mea 
dreaptă. În lipsa mea puteţi vorbi cu ea, ca şi cum aţi discuta cu 
mine. 

— Aha, femeia, mâna dreaptă a bărbatului. Stilmar se 
ridică şi strânse mâna Monicăi. O cafea ar fi binevenită. 

Stiimar era o figură impresionantă, o personalitate care ar 
fi stopat orice discuţie dacă ar fi intrat într-o cameră 
aglomerată. Înalt de un metru optzeci, în floarea vârstei, cu 
părul de un negru lucios, pieptănat îngrijit, el purta o pereche de 
ochelari cu ramă aurie. 

Ochii din spatele ochelarilor erau întunecaţi, vioi, 
cuprinzând totul dintr-o privire. Proaspăt bărbierit, faţa sa era 
lucioasă şi trandafirie, gura hotărâtă, cu urma unui zâmbet, 
bărbia bine conturată. Ca şi manierele, îmbrăcămintea sa era 
desăvârşită. Purta un costum scump, albastru închis, iar vocea 
sa era profundă şi voluntară. 

— Pot intra direct în subiect şi să te întreb ce informaţii ai 
strâns până acum despre acest misterios Procane? Noi deja am 
recepționat zvonuri din Paris, Frankfurt, Geneva şi Bruxelles. Ce 
ne lipseşte este o descriere a lui Procane. Este ca o fantomă 
inventată de cineva. 

— Avem descrieri aproximative de pe continent, îi spuse 
Tweed. Necazul este că ele par să fie contradictorii. 

— Vă rog, să nu apară patru personaje! Stilmar îşi înălţă 
mâinile fine, subţiri, într-un gest de prefăcută deznădejde, o 
mişcare ca de scamator. Şi unul e prea mult! 

— Este încă prea devreme. Trebuie să aşteptăm până 
când ceața din jurul acestui personaj va începe să se risipească 
- şi se va risipi. Când vom obţine nişte date cu adevărat 
pozitive, îi voi ruga pe informatorii mei să vină la Londra. Vom 
aranja pentru fiecare, separat, o şedinţă cu Freddie. 

— Cine e Freddie? 


— Un artist aproape genial când se apucă să facă un 
portret robot. Când ajungem acolo îţi voi arăta rezultatele, ca să 
vezi dacă schiţele îţi amintesc de cineva. 

— Pot să te întreb de unde ai acele descrieri 
aproximative? 

— De la legăturile pe care le au informatorii mei, deci de 
la o terță persoană. Nu mi se pare suficient. Mai avem până în 
noiembrie, Stilmar. 

— Care se apropie cu paşi repezi, replică americanul 
îngrijorat. Ce rută te aştepţi să urmeze Procane în drumul său 
spre Rusia, presupunând că acest Adam Procane există? 

— S-a sugerat că Viena ar fi o posibilitate. 

— Nu cred. Ochii lui Stilmar străluciră în spatele 
ochelarilor. Până acum Paris, Geneva, Frankfurt şi Bruxelles au 
fost menţionate ca sursă a zvonurilor. Nu crezi că atenţia ta ar 
puteafi intenţionat deviată spre o rută total diferită? Poate că 
este vorba de nord? 

— Cât de mult spre nord? întrebă Tweed calm. 

— Scandinavia. Odată trecută Danemarca, mergând spre 
est, ne aflăm în Suedia neutră. Dincolo de Suedia se află 
Finlanda. 

— Ai auzit ceva? întrebă Tweed. 

— E o simplă presupunere, răspunse Stilmar. Locuiesc la 
Dorchester, sub numele de David Cameron. Acesta este numele 
pe care îl voi folosi în călătoriile mele spre Paris, Frankfurt, 
Geneva şi Bruxelles, pentru a vedea ce se întâmplă în realitate. 

— Cu siguranţă vei fi recunoscut, obiectă Tweed. 

— Crezi? 

Stilmar se ridică, ceru Monicăi o oglindă pe care ea o luă 
din poşetă. Stând cu spatele la ei, îşi pieptănă părul său negru şi 
îngrijit. După aceea, îşi înlocui ochelarii cu unii cu ramă de baga. 
Apoi îşi scoase cravata, luă din buzunar un papion cu picăţele, 
şi-l puse. Când se întoarse, Monica îl privi cu gura căscată de 
uimire. 

Transformarea era extraordinară. Acum Stilmar avea o 
faţă rotundă în aparenţă, accentuată de cărarea pe mijloc, 
papion şi ochelari cu ramă de baga, toate acestea părând să-i 
mărească faţa. Fotografiile din ziare ale bărbatului cu faţă 
prelungă, elegantă, nu mai aveau nicio asemănare cu 


personajul care stătea în faţa lor, cu umerii căzuţi şi picioarele 
moi. 

— Remarcabil, comentă Tweed sincer. 

— Când eram tânăr, am făcut parte dintr-un grup de 
teatru, explică Stilmar. Nu eram foarte bun, dar am întâlnit un 
machior care mi-a spus că pentru a-ţi schimba înfăţişarea nu 
trebuie să recurgi la tone de fard, căptuşitul obrajilor şi toate 
absurdităţile alea. Câteva şmecherii pot avea un efect fantastic. 

— Mă îndoiesc că cineva te-ar mai putea recunoaşte 
acum, admise Tweed. 

— Deci aceasta a fost întâlnirea noastră preliminară. Sunt 
sigur că a fost numai prima dintr-o serie. Acum îmi iau rămas- 
bun. Azi, după-amiază, plec spre Europa. Poţi să-mi dai un 
număr de telefon, pentru cazul că aş vrea să te contactez? 

Tweed scrise în grabă un număr de telefon pe un 
blocnotes, rupse foaia şi i-o dădu americanului. Acesta aruncă o 
privire şi îi dădu foaia înapoi lui Tweed. În momentul în care 
părăsi camera, Tweed acţionă. 

— Freddie, spuse el rapid în receptor, un bărbat cu faţă 
rotundă, purtând papion şi ochelari cu ramă de baga este pe 
cale să iasă din clădire. Am mare nevoie de o fotografie, dar nu 
vreau ca el să afle. Nu ai prea mult timp la dispoziţie. 

Monica se uită fix la el în timp ce punea receptorul în 
furcă. Tweed îşi scoase ochelarii şi îi puse pe birou, frecându-se 
la ochi. li făcu Monicăi cu ochiul. 

— Despre ce-a fost vorba? întrebă ea. 

— După ce Freddie îl va fotografia, vreau să facă cinci 
copii. Fă-i rezervări la primele zboruri spre Paris, Geneva, 

Frankfurt şi Bruxelles. Voi scrie pe plic adresele unde 
trebuie să ajungă câte o copie - deci el va lua patru exemplare. 
A cincea o vreau pentru dosar. El va păstra, bineînţeles, şi 
negativul. 

— Mai bine cobor şi aştept în biroul lui. Pot să rezerv locuri 
la avion şi de acolo! Ea se opri îndreptându-se spre uşă. N-ai 
vrea să-mi spui, totuşi, ce se întâmplă? 

— Ce crezi despre Stilmar? 

— La prima vedere, pare mai degrabă un înfloritor om de 
afaceri decât un om de ştiinţă. Foarte deştept. Un creier 
excelent, aş spune. El ştie asta, bineînţeles, dar un om inteligent 
are în vedere întotdeauna asta. Mă întreb de ce a ieşit din 


clădire deghizat? Ar fi putut să revină foarte rapid la vechea sa 
înfăţişare. 

— Dumnezeule! Cred că mi-am pierdut minţile! Tweed era 
galvanizat. Verifică imediat - există vreun zbor pe care Stilmar |- 
ar putea prinde plecând direct de aici spre leathrow? 

Monica se întoarse în fugă spre biroul ei, deschise un 
sertar, căută cu degetul zborurile spre marile oraşe europene. 
Dădu din cap. 

— Da, există un zbor peste aproximativ nouăzeci de 
minute. 

— De aceea a pus la cale tot spectacolul! Aşa putea ieşi 
deghizat şi lua un taxi direct spre Heathrow. Pun pariu că are o 
valiză la gară. 

Ridică receptorul telefonului interior şi formă un număr de 
telefon. 

— Fergusson? Tweed la telefon. Un bărbat părăseşte 
clădirea, s-ar putea să fie deja în stradă - îi dădu lui Fergusson 
aceeaşi descriere concisă pe care i-o făcuse şi lui Freddie. Vreau 
să-l urmăreşti. Probabil se îndreaptă spre Heathrow şi apoi spre 
Paris. Ţi-ai luat paşaportul? Şi banii. Du-te după el. Dacă e 
necesar, urmăreşte-l pas cu pas în toată Europa. Raportezi când 
poţi. 

Puse la loc receptorul şi îşi şterse fruntea cu batista. 
Transpira - nu din cauza efortului - ci din cauza tensiunii şi a 
dezgustului faţă de sine. 

— Mulţumesc Monica, tu ai văzut un lucru pe care ar fi 
trebuit să-l observ eu. Stilmar te învăluie într-un fals sentiment 
de siguranţă, din cauza bunăvoinţei sale. Ai spus că este un 
adevărat creier electronic. Aproape că m-a păcălit. 

— De ce te îngrijorează atât de mult Stilmar? 

— Pentru că este un american sus-pus, care a venit la 
Londra, pentru că acum este în drum spre Europa. Şi apoi pot 
să-ţi spun că el este al doilea candidat pentru rolul lui Adam 
Procane. 


lan Fergusson era un scoţian sec, cinic, uscăţiv, de treizeci 
şi trei de ani, care vorbea fluent franceza, germana şi italiana. 
La nevoie, se putea da drept spaniol, dacă se prefăcea că a băut 
ceva mai mult. În ochii lui Tweed era cel mai bun copoi 
internaţional şi nu pierduse niciodată vreo persoană pe care o 


urmărise. Pe biroul său se afla permanent o valiză împachetată, 
paşaportul şi-l ţinea în buzunar, iar portofelul conţinea o sumă 
mare în dolari americani în cecuri, ca şi monedă franceză, 
germană şi elveţiană. leşise la treizeci de secunde după ce 
pusese jos receptorul, cu impermeabilul împăturit pe mâna 
stângă, ducându-şi valiza. Îl ajunse din urmă pe Faţă-Rotundă - 
aşa îl poreclise pe Stilmar - la jumătatea drumului spre 
Crescent. Simţind că acesta era în căutarea unui taxi, alergă de 
cealaltă parte a drumului şi făcu semn taxiului după care se uita 
Stilmar. Dădu şoferului instrucţiuni precise, în timp ce vehiculul 
rămase parcat lângă bordura pe care, la câţiva metri mai încolo, 
stătea Faţă-Rotundă. Dădu şoferului un pumn de bancnote ca 
bacşiş, apoi se lăsă pe spate şi se relaxă. 

Stilmar îşi găsi şi el un taxi şi o luă spre vest, pe Baker 
Street - spre Heathrow. Şoferul menținea cu uşurinţă maşina în 
spatele taxiului lui Stilmar, iar Fergusson îşi aprinse o ţigară. Era 
bucuros că se afla în mişcare. 

— Numele său de cod este Faţă-Rotundă, raportă 
Fergusson de la un telefon din Heathrow. 

— Deci? întrebă Tweed. 

— Mai întâi a luat o valiză dintr-un dulap închiriat, apoi s-a 
îndreptat spre toaletă şi a intrat într-o cabină. Mă auzi - Nu mă 
grăbesc. Încă... 

— Avea o valiză într-un dulap, o informă Tweed pe Monica 
acoperind receptorul cu palma. Tare şi clar, îşi continuă el 
discuţia cu Fergusson. Apoi? 

— A ieşit trei minute mai târziu, l-am urmărit. Era complet 
transformat. 

— Povesteşte-mi. 

— A intrat purtând un costum bleumarin. Foarte şic. A ieşit 
purtând o haină stridentă, pantaloni largi şi un tricou. O cravată 
lată, maro, de lână. Totul în trei minute. Faţă-Rotundă e bun. 

— Unde merge? 

— Spre Paris, cu următorul zbor. Pleacă în patruzeci şi trei 
de minute. Merge cu clasa a doua. Se va amesteca cu mulţimea. 
Am bilete la acelaşi zbor. Nu, nu m-a observat. Chiar era 
necesară întrebarea? Ştii cine sunt? Fergie? 

— lartă-mă, spuse Tweed. Scuzele mele. 


— Mă plictiseam de moarte. Ţi-ai petrecut vreodată o 
săptămână pe plajă la Bognor? Trebuie să plec. Faţă-Rotundă 
pleacă. O să-ţi raportez când pot... 

Tweed puse receptorul jos şi se gândi cât timp din viaţa lui 
stătuse în spatele biroului, vorbind la telefon. ÎI invidia pe 
Fergusson. Recenta călătorie în Europa îi deschisese gustul 
pentru munca de teren. 

— Ceva nou? întrebă Monica. 

— Stilmar e în drum spre Paris. Cu cine vorbeai cât am 
fost la telefon? 

— Cord Dillon a lăsat un scurt mesaj. S-a întors la Londra, 
şi e în drum spre noi. 

Tweed se încruntă. 

— Nu-i stătea în obicei. 

Dillon era tipul de om care se năpustea fără vreun 
avertisment. Îşi ridică privirile în tavan, în timp ce Freddie intra 
în birou ţi nând un teanc de fotografii. 

— Cum a mers, Freddie? 

— Foarte bine. Judecă singur. 

Freddie, scund ca un pitic londonez, care niciodată nu a 
fost tulburat de ceva, puse copiile pe biroul lui Tweed. lIl 
surprinsese pe Stilmar în trei-patru imagini excelente. 
Fotografiile erau foarte bune. Tweed băgă una într-un dosar, iar 
pe celelalte i le dădu înapoi lui Freddie în timp ce vorbea. 

— Aici sunt adresele din Paris, Geneva, Frankfurt şi 
Bruxelles. Expediază câte un exemplar fiecăruia. l-am sunat, 
deci ei ştiu ce să aştepte. Monica are biletele tale de avion. O să 
fii cam pe fugă, dar ţi-am lăsat destul timp ca să iei un taxi de la 
aeroport, să predai fotografiile şi să te întorci la aeroport pentru 
următorul avion. 

— E-n regulă. Freddie aruncă o privire spre sfârşitul listei. 
Doar ca să verific - vreunul din aceste aeroporturi se află mai 
departe în afara oraşului? 

— Paris şi Frankfurt, după cum ştii, dar ţi-am lăsat mai 
mult timp. Cele din Geneva şi Bruxelles sunt aproape de oraş. 
Bărbatul pe care l-ai fotografiat va ajunge la Paris înaintea ta, 
tocmai se urcă în avion la Heathrow, dar de acolo vei ajunge 
înaintea lui. Ştii unde este Rue des Saussaies? 

— Aproape de Elysse, practic lipită de Ministerul de 
Interne. Reţin taxiul până când dau plicurile şi apoi mă întorc 


direct la aeroport. Nu cred că e nevoie să raportez pe parcurs, 
presupun? 

— Fă-ţi doar treaba - şi mulţumesc. 

Monica aşteptă până când rămaseră singuri, înainte de a-i 
adresa lui Tweed întrebarea. 

— Acum ce ai mai pus la cale? 

— Trimit fotografia lui Stilmar unor oameni ca Loriot, din 
contraspionajul francez. El are deja oameni care supraveghează 
aeroporturile şi în câteva ore vor fi cu ochii pe Stilmar. Dacă 
încearcă să se urce într-un avion pentru Est va fi oprit sub un 
pretext oarecare. 

— Dumnezeule! Ar da naştere unui scandal. 

— Nu va fi niciun scandal. Va fi dus sub escortă înapoi la 
Londra şi apoi urcat într-un avion care zboară spre Statele Unite. 
Foarte simplu şi foarte discret. 

— Chiar crezi că poate fi Procane? 

— Oricine poate fi Procane. 

Cord Dillon sosi o jumătate de oră mai târziu. 

— Informaţia este adevărată, îi spuse Dillon lui Tweed, în 
clipa în care, aşezat în fotoliul de piele, îşi ridică un picior peste 
unul din braţe şi îşi aprinse o ţigară. Am discutat cu ambasada 
din Paris! Doar două persoane au auzit de numele lui Procane - 
ataşatul militar şi adjunctul meu executiv. 

— Ce informaţie? întrebă Tweed. 

— Ataşatul are contacte cu persoane pe care le întâlneşte 
în barul Meurice. Unul din ei este Andre Moutet, agent de pariuri 
şi furnizor de ponturi pentru curse. Venitul său real însă provine 
de la bacşişurile primite de la personalul ambasadelor. Mulţi 
bani îşi pot schimba proprietarul cu acordul ataşatului militar. 
Sovieticii se aşteaptă ca Procane să treacă la ei. Noi însă am 
urmărit o pistă greşită. El va trece prin Scandinavia. Am trimis 
deja oameni în danemarca şi Suedia. După cum probabil ştii, 
avem legături strânse cu APO - Poliţia Secretă din Suedia. Dillon 
trase adânc din ţigară. Pentru directorul adjunct al CIA fusese un 
discurs cam lung. Cred că a meritat să fac această călătorie, 
concluzionă el. 

— Aşa se pare - presupunând că omul acela - parcă 
Moutet ai spus - ar fi de încredere. 

— Ataşatul susţine că este aur curat. 

— Şi care va fi următoarea mişcare? 


— Am luat bilete la avionul de noapte spre Copenhaga. 

— Te îndrepţi spre Est? 

— Pot să marchez ceva pe harta de pe perete? 

Dillon se ridică, scoase o cariocă şi se îndreptă spre hartă. 
Desenă o linie ce urmărea ţărmul estic al Suediei din Golful 
Botnic, dincolo de care se afla Finlanda. Stând lângă hartă, 
începu să vorbească. 

— Înainte să vin aici, am sunat Washington-ul. Aceasta 
este linia de demarcaţie, pe care niciun american n-o va putea 
trece. 

— Finlanda? îl întrebă Tweed. 

— Teritoriu interzis - prea aproape de Rusia. Trebuie să-l 
găsim şi să-l oprim pe Procane înainte să părăsească Stockholm- 
ul. Asta e, Tweed. 


La hotelul Hesperia din Helsinki, Newman auzi bătaia 
uşoară în uşă, o descuie şi o deschise. Mauno Sarin zâmbi şi îi 
întinse mâna. 

— Cred că au trecut doi ani de când nu ne-am mai întâlnit, 
Bob. 

— Aşa este. Cărui fapt datorez această vizită? Nu ţi-a luat 
prea mult să afli că sunt aici, observă Newman. 

Era rece şi neprimitor. Rămase în picioare, în timp ce 
Mauno aruncă o privire în dormitor. Finlandezul nu se schimbase 
de când se întâlniseră ultima oară; la drept vorbind, arăta cu 
zece ani mai tânăr. 

— Am dat de numele tău verificând, în foaier, în registrul 
hotelului. Sunt patru mari hoteluri în Helsinki - Marski - pe care 
l-am verificat primul, apoi Intercontinental, acesta şi 
Kalastajatorppa. Încerc să dau de urma unui american, Adam 
Procane. 

— Ce-a făcut? întrebă Newman plictisit. 

— Nimic. Deocamdată. Sarin era foarte amabil. Dar tu ştii 
cum merg aici treburile. Ruşii îi supraveghează pe americani, 
americanii pe ruşi, iar noi încercăm să-i supraveghem pe 
amândoi, supraveghindu-ne reciproc. 

— Mai bine stai jos. 

Newman se duse spre fereastra mare şi se aşeză pe un 
scaun aflat în umbră, invitându-l pe Sarin să se aşeze pe celălalt 
scaun, în plină lumină finlandeză. Făcu un efort să se relaxeze, 


dar era furios. Laila îl trădase, îi spusese tatălui ei unde-l poate 
găsi. _ 

— Imi pare foarte rău de soţia ta. A fost, într-adevăr, o 
femeie remarcabilă, îl consolă Sarin. 

Newman ridică receptorul. 

— Vrei o cafea? O bei în aceleaşi cantităţi? 

— Douăzeci şi patru de ceşti pe zi! Le-am numărat. Munca 
mea este foarte dificilă. Nu sunt deloc încântat în momentul de 
faţă de activitatea de ziaristă a Lailei. Ştirea despre moartea 
soţiei tale este exagerată. 

— Şi presupun că cea despre asasinarea ofiţerilor GRU din 
Estonia ţi-a plăcut şi mai mult, comentă Newman în timp ce 
punea jos receptorul, după ce comandase cafeaua. 

— Cum ai aflat de asta? Nu vorbeşti niciun cuvânt 
finlandeză. 

Newman se aşeză picior peste picior, şi îşi aminti că 
trebuia să fie foarte atent. Mauno era şiret ca un şarpe. 

— Am văzut subtitlul şi am rugat-o pe chelneriţă să mi-l 
traducă, minţi el cu uşurinţă. 

— Da, n-am fost deloc încântat. 

— Dar este adevărat? insistă Newman. Mă refer la 
strangularea ofiţerilor GRU - mereu după miezul nopţii. 

— Nu suntem la curent cu evenimentele zilnice din 
Estonia. 

— Eu te întrebam de evenimentele nocturne, Mauno. 

— Ei bine, ezită Sarin. Da, circulă zvonuri puternice că 
există un maniac. Rapoarte neconfirmate, adică de la membri ai 
echipajelor de pe navele care fac cursa între Tallinn şi Helsinki. 

Mincinosule, se gândi Newman. Laila încercase să discute 
cu membrii echipajului de pe Georg Ots despre acest subiect, 
dar ei nu scoseseră un cuvânt. Apoi îşi dădu seama că Mauno 
poate avea propriile contacte în această direcţie. 

— Dar cine ar putea fi responsabil pentru aceste crime? 
insistă el. Şi câte omoruri au avut loc până acum? Cred că în 
Moscova asta a declanşat un talmeş-balmeş extraordinar. 

— N-o să tipăreşti nimic din ce-ţi spun, Bob? Trebuie să fiu 
sigur - acesta ar putea fi motivul vizitei tale aici. Două sau trei 
crime... cel puţin aşa spun informaţiile mele neconfirmate. Şi 
bineînţeles că Moscova este îngrijorată. Atât de îngrijorată încât 
a trimis unul din cei mai buni oameni pe care îi are pentru a 


investiga aceste cazuri. Este vorba de colonelul Andrei Karlov. 
Sunt surprins - este unul din cei mai străluciți analişti pe care îi 
au. Am auzit că atunci când s-a întors după o perioadă de lucru 
la o ambasadă din Occident, a fost propus pentru avansare într- 
un post similar celui de şef de Stat Major. După cum vezi, am 
încredere în tine, prietene. 

Se opri când intră chelnerul cu cafeaua. În timp ce turnă 
cafeaua, Newman se gândi că, în mod normal, n-ar fi obţinut 
niciodată atâtea informaţii de la Mauno - care probabil avea 
altceva de acoperit. 

— Te foloseşti de trucurile mele, observă Mauno şi trase 
perdeaua pentru a-şi feri faţa de lumina puternică a soarelui, şi 
mulţumesc. Este a şasea ceaşcă. Se uită la ceas. Pentru ora asta 
nu e rău. De ce te afli aici? 

— Fiindcă vreau să te rog să mă ajuţi să trec golful aşa 
încât să pot arunca o privire prin Tallinn, fără toate formalităţile 
acelea stupide. 

Newman spuse aceste cuvinte fără niciun avertisment, 
încât Mauno se înecă cu cafeaua. Puse repede ceaşca jos şi se 
şterse cu batista, holbându-se la Newman. 

— Este imposibil. Pentru numele lui Dumnezeu, sper că nu 
pui la cale ceva periculos. 

— Pun pariu că ai legături la Tallinn şi faci din când în 
când câte o călătorie în interes de serviciu. Vreau să mă iei cu 
tine. 

— Practic imposibil, repetă Mauno. 

— Sunt ziarist britanic, nu american. Şi dacă ei fac dosare 
- şi eu ştiu că ei fac asta - vor găsi un articol scris de mine acum 
câteva luni, cu titlul “A cui încercuire”, în care eu spuneam că 
au motive să fie îngrijoraţi, având Europa la vest, China la est şi 
în curând sateliții americani, care vor circula deasupra lor. 

— Sunt convins că ai avut un motiv să scrii asta. 

— Bineînţeles, voiam o viză pentru Leningrad, unde 
aveam o legătură. Oricum, important este articolul de la dosar. 
In curând ruşii vor dori să-şi amelioreze relaţiile încordate cu 
Occidentul. Un reportaj pozitiv despre republica lor model, 
Estonia, le-ar putea fi foarte util. 

— Şi de ce vrei să ajungi la Tallinn? 

— O să-ţi spun după ce vei aranja călătoria. 


— Adică niciodată! îmi pare rău, Bob, dar nu pot face asta. 
S-ar putea să te ajut în alt fel. Neoficial, înţelegi? Dacă eşti de 
acord, mă vei suna, la acelaşi număr de telefon ca înainte. Sunt 
sigur că îl mai ai, adăugă el cu un zâmbet sec. 

— O să ţin minte. 

— Putem lua dejunul împreună? Te găsesc aici? Vreau să 
fii liniştit, nu te urmăresc, minţi Mauno cu aceeaşi uşurinţă ca şi 
Newman. 

— S-a făcut. 


Generalul Lisenko, care plecase în grabă de la amanta lui 
din Leningrad, năvăli în biroul său. Spumegând de furie. 

Ghetele sale grele bubuiau pe podea în timp ce-şi scotea 
paltonul şi-l arunca pe canapea. 

— Rebet! Ce poate fi atât de urgent încât să-mi întrerupi o 
întrevedere importantă? 

— Slavă Domnului că aţi venit, replică Rebet calm. Mi-au 
spus că vă pot găsi acolo. Observatorii noştri de la Londra, de pe 
Heathrow, au raportat sosirea nu a unuia - ci a doi americani 
importanţi. Cord Dillon, directorul adjunct al CIA - şi influentul 
consilier prezidenţial la departamentul Securităţii Naţionale, 
Stilmar. 

— Au venit împreună? 

— Nu. Separat. Dillon a sosit luni, iar Stilmar a venit 
astăzi. Din cauza birocraţiei, raportul despre sosirea lui Dillon a 
întârziat. Ambasada noastră din Kensington Palace Gardens a 
contactat prin radio Moscova acum o oră şi ei mi-au telefonat 
imediat. 

— Aşa! Lisenko îşi luă poziţia favorită şi se duse la 
fereastră. A fost deci bine să supraveghem toate zborurile care 
soseau din Statele Unite. În această meserie, tovarăşe, trebuie 
să înveţi să prevezi mişcările inamicului! 

— Am transmis informaţia colonelului Karlov la Tallinn, îşi 
informă Rebet şeful. 

— De ce naiba ai făcut asta? 

— Fiindcă mi-aţi spus că l-aţi însărcinat pe Karlov cu 
investigaţiile în cazul Procane, replică Rebet rapid. Unul din 
aceşti bărbaţi, Dillon sau Stilmar - ar putea fi Adam Procane. 
Bineînţeles, Karlov nu-şi poate îndeplini misiunea decât dacă 
dispune de toate noutăţile. 


— Pe viitor, înainte să transmiţi informaţii la Tallinn, 
vorbeşte mai întâi cu mine. E un drum tare lung de la Londra la 
Tallinn. 

— Nu prea, răspunse Rebet. Liniile Aeriene Britanice au 
zboruri zilnice, fără escală, spre Helsinki. lar din capitala 
finlandeză se poate ajunge cu vasul la Tallinn. Nu ar trebui să 
pregătim paşaportul cu un nume britanic, pentru cazul în care 
Procane ajunge la Helsinki? Spaţiul pentru fotografie l-am putea 
lăsa momentan liber. 

— O propunere excelentă. Pregăteşte paşaportul şi 
trimite-l cu avionul la ambasada noastră din Helsinki. Cum a 
reacţionat Karlov la telefonul tău? 

— Sceptic! A spus că niciunul din cei doi americani nu a 
vizitat ambasada din Londra cât timp s-a aflat el acolo. 

— Karlov încearcă din nou să se acopere! Lisenko părăsi 
fereastra şi lovi cu pumnul masiv în palmă. Dacă îmi amintesc, 
au existat persoane de legătură care i-au dat lui Karlov 
informaţiile, de fiecare dată altele. Aceşti intermediari ar fi putut 
să circule între Statele Unite şi Londra, să colecteze datele şi 
apoi să i le transmită lui Karlov. Din vocea lui Lisenko răzbătea 
sarcasmul. Şi ce gândeşte atât de precisul meu asistent? 

— Nici eu nu sunt sigur. Am rugat Moscova să dea toate 
informaţiile unui alt analist pentru sinteză. 

— Fără aprobarea mea? 

— Pentru a vă proteja... 

— Niciunul din voi n-aţi face nimic fără mine! Gândeşte-te 
numai, dacă vreunul din cei doi, Dillon sau Stilmar, ar ajunge la 
Moscova, porcul acela agresiv de Reagan ar fi distrus. 

Mauno Sarin stătea în spatele biroului său şi studia plicul 
care era bătut la maşină şi adresat lui personal. Il deschise cu 
grijă cu un cuţit şi extrase foaia groasă de hârtie scumpă, care 
era împăturită o singură dată. Citi cele câteva cuvinte scrise la 
maşină şi înjură în gura mare. 

Ar fi bine dacă ne-am putea întâlni în următoarele două 
săptămâni. De exemplu, pentru a compara notele? Andre 
Karlov. 

Nu exista nici o semnătură. Chiar şi numele era bătut la 
maşină - intenţionat scris greşit. Andre în loc de Andrei. Ridică 
hârtia în lumina soarelui care intra pe fereastră şi îi examină 


filigranul. Exact cum se aşteptase - era hârtie finlandeză, la fel 
ca şi plicul. 

Karlov era atent şi ingenios. Nimeni n-ar fi putut să 
demonstreze că plicul venea de la Tallinn, iar scrierea 
intenţionat greşită a numelui sugera o farsă, dar Sarin ştia că nu 
era aşa. Aşa lucra dincolo sistemul - dacă voiai să 
supravieţuieşti. Niciodată să nu scrii ceva care ar putea fi folosit 
ca probă împotriva ta mai târziu. 

Plicul era ştampilat Helsinki, aşa că Sarin bănui că fusese 
pus la poştă de un om de încredere al lui Karlov, care traversase 
cu Georg Ots numai pentru a pune scrisoarea la cutie. 
Întrebarea care îl îngrijora era de ce alesese Karlov acest 
moment pentru a propune o întâlnire? 

Asasinarea ofiţerilor GRU? Puțin probabil - ar fi vrut să 
ascundă, nu să facă public faptul că nu-şi puteau proteja propriii 
lor ofiţeri în „republica model”. Adam Procane? Tot puţin 
probabil. Mai rămâneau articolele Lailei despre moartea lui 
Alexis Bouvet şi despre asasinarea ofiţerilor GRU. 

Mauno băgă mâna într-un sertar şi scoase o copie din Le 
Monde, ziarul francez pentru care lucrase Bouvet. Alături de el 
se afla traducerea în finlandeză a unui articol. Ei preluaseră 
povestea Lailei şi o trecuseră pe prima pagină. 

Corespondent de presă francez asasinat în Finlanda? 
Reportajul îl urmărea în general pe cel al Lailei, cu exagerările şi 
dramatizările galice de rigoare. Da, acesta ar fi putut fi lucrul 
care îl îngrijora pe Karlov. Ruşii începeau să aibă o presă foarte 
proastă la nivel internaţional. Mauno nu se îndoia că presa 
germană şi britanică vor prelua şi ele povestea, cu înfloriturile 
specifice. 

Mauno era un excelent tactician în arta relaţiilor 
duplicitare cu Moscova. Cel mai bun răspuns pe care-l putea da 
lui Karlov era să-i distrugă echilibrul cu date noi, pe care acesta 
trebuia să le raporteze Moscovei. Işi părăsi biroul şi o luă la fugă 
pe scări în jos spre parter, unde era instalat complexul de 
comunicaţii. Se apropie de un birou în formă cubică în care se 
afla operatorul radio-telefonist. 

— Pauli, încearcă să-l prinzi la telefon pe colonelul Karlov 
din Tallinn. Dacă reuşeşti, vrei, te rog, să mă laşi singur? 
Discuţia este confidențială. 


Lui Pauli nu i-au trebuit decât trei minute pentru a prinde 
Tallinn-ul. Îi dădu lui Mauno receptorul, părăsi camera strâmtă şi 
închise uşa. Mauno se aşeză în scaunul de secretariat cu spătar 
ajustabil. 

— Andrei? La telefon Mauno Sarin. Am o propunere, în 
Occident a început să circule zvonul despre nişte presupuse 
asasinate comise asupra ofiţerilor GRU în Estonia. Le Monde, 
ziarul pentru care lucra Alexis Bouvet, susţine că moartea ei a 
fost un asasinat. 

— Dar asta s-a întâmplat în Finlanda, îi aminti Karlov rece. 

— Aşa au preluat ei povestea. În acelaşi ziar din Helsinki, 
în ziua următoare, a apărut articolul despre aşa-zisa asasinare a 
ofiţerilor GRU din Estonia. Cât timp crezi că va mai trece înainte 
să scrie asta şi în ziarele din Paris şi Dumnezeu mai ştie unde? 
De exemplu, în New York, sugeră Mauno, încercând să-l strângă 
pe Karlov cu uşa. Incerc să te ajut. 

— Oh, da? Cum? 

— Un renumit corespondent străin britanic, Robert 
Newman, tocmai a sosit în Finlanda. Mauno era atent să nu 
spună Helsinki. Dacă l-aş lua cu mine pentru o zi, ar putea să 
vadă că totul este în regulă în Estonia. Un articol scris de el ar 
contrabalansa toate ştirile acelea neplăcute. 

— Nu! Aici nu este permis accesul corespondenţilor 
occidentali. Nu spun decât minciuni şi se dedau la provocări. 

— Trece-l pe Newman prin computerul vostru. Verifică-i 
dosarul pe care îl are la Moscova. 

Conversaţia era purtată în engleză. Mauno vorbea rusă, 
dar ştia că Andrei Karlov era încântat de orice posibilitate se 
ivea pentru a-şi exersa engleza fluentă, pe care şi-o 
perfecţionase în timpul şederii sale la Ambasada sovietică de la 
Londra. 

— Nu cred că vor accepta. 

— Vizita s-ar putea face cu unele condiţii. 

— Niciun fel de condiţii preliminare! 

— Condiţiile sunt următoarele: un act de garantare a 
securităţii semnat personal de generalul Lisenko, insistă Mauno. 
De asemenea, nu vom petrece decât o zi în Tallinn. Vom sosi cu 
Georg Ots şi ne vom întoarce în aceeaşi zi. Şi acest lucru îl vreau 
în scris. 

— Nici una din condiţii nu este acceptabilă. 


— Încă o condiţie. Va trebui să faceţi rost de o viză 
valabilă pentru Newman. 

— Acest Newman este dispus să viziteze Tallinn-ul? 

— Va trebui să-l conving, răspunse Mauno cu şiretenie. 
Dacă aş ştii că voi l-aţi invita - cu stricta respectare a condiţiilor 
puse de mine - munca mea ar fi mai uşoară. 

— După părerea mea, toată această poveste nu va fi 
acceptată de Moscova. 

Acesta era momentul în care Mauno şi-a dat seama că 
peştele înghiţise momeala. Trecură la obişnuita conversaţie 
politicoasă, şi apoi Mauno puse receptorul jos. Mai rămase 
câteva minute aşezat în scaun, uitându-se pe pereţi. Spaţiul mic 
îl ajută să-şi adune gândurile. 

Era o acţiune îndrăzneață, dar ştia că Andrei Karlov se va 
simţi obligat să-i transmită propunerea sa generalului Lisenko - 
pur şi simplu nu îndrăznea să treacă sub tăcere discuţia 
telefonică. Mauno însă avea alte motive. 

Pe de-o parte, era convins că Newman - din motive 
necunoscute - era hotărât să viziteze Estonia. Şi ar fi putut 
încerca să treacă ilegal Golful Finic. Existau pescari care ar fi 
acceptat - pentru o sumă substanţială - să traverseze golful pe 
întuneric şi să-l lase pe coastă înainte de revărsatul zorilor. 

Dacă îl prindeau ruşii existau două posibilităţi, ambele la 
fel de neplăcute. Newman putea să dispară pur şi simplu. 

Sau, şi mai rău din punctul de vedere al Helsinki-ului, ar fi 
putut fi prezentat la o conferinţă de presă la Moscova, ca un 
intrus, un spion capitalist prins în flagrant. 

Datorită poziţiei sale oficiale, cea de-a doua posibilitate îl 
speria mai mult pe Sarin. Moscova ar fi avut ocazia să exercite 
presiuni asupra Finlandei. „Debarcarea unor agenţi provocatori 
pentru a stârni dezordini şi pentru a spiona patria noastră...” 
Aceasta ar fi fost linia adoptată. Era de înţeles - din punctul lor 
de vedere. 

Acţiunea sugerată de Mauno ar fi împuşcat doi iepuri 
dintr-un foc. Newman ar fi scăpat de ceea ce Sarin era convins 
că începuse să devină o obsesie. Şi finlandezul nu se îndoia că - 
indiferent care era adevărul despre Estonia - Karlov ar fi regizat 
vizita într-un mod care i-ar fi permis lui Newman să scrie un 
articol care ar fi fost un adevărat certificat de sănătate pentru 


republica baltică. Orice tensiune creată de nebunescul articol al 
Lailei s-ar fi evaporat. 

— Nu trebuie decât să mă rog să reuşesc, îşi spuse el şi 
părăsi camera mică, mulţumindu-i lui Pauli, şi s punându-i că a 
terminat. Dumnezeule, merg pe muchia unui cuţit, se gândi el în 
timp ce urca scările spre biroul său. 


— Tallinn-ul începe să fumege. În curând va ieşi şi foc. 

Lisenko făcu această remarcă cu mare satisfacţie şi îşi 
frecă mâinile sale mari, uitându-se fix la receptorul pe care 
tocmai îl pusese jos. Acţiune! Asta iubea el. Fumul bătăliilor, 
zgomotul armelor mari. Acest gând îl făcuse să scoată acea 
exclamaţie. 

— Date noi? întrebă Rebet, ridicându-şi privirile de pe 
raportul cu noile date despre Procane, care tocmai sosiseră cu 
avionul de la Moscova. 

— Karlov. Tocmai a avut cea mai provocatoare 
conversaţie telefonică cu Mauno Sarin din Helsinki. Imaginează- 
ţi ce a propus Sarin. Să aducă un reporter occidental care să 
scrie un reportaj despre paşnica Estonie! 

— Ce reporter? 

— Un englez. Robert Newman. Ce crede că facem noi? 
Turul oraşului pentru celebrităţi? 

— Dacă nu mă înşel, acest Newman este obiectiv, spuse 
Rebet care citea foarte mult. L-am putea verifica cu ajutorul 
computerului de la Moscova. 

— Vrei să spui să-l lăsăm să vină?! 

— Uitaţi-vă din nou la copia din Le Monde şi la traducerea 
de pe biroul dumneavoastră. 

— Dar se referă la uciderea lui Alexis Bouvet. 

— Pe care este clar că au obținut-o din reportajul apărut la 
Helsinki. În ziua următoare, acelaşi ziar publica raportul 
neconfirmat al uciderii unor ofiţeri GRU în Tallinn. Nu vă puteţi 
imagina care va fi următorul mare articol în Le Monde? 

— Vom nega totul. Aşa cum facem întotdeauna. 

— Şi ce preţ credeţi că mai au aceste dezminţiri în 
Occident? întrebă Rebet fără să încerce să-şi ascundă iritarea. 
Dar, dacă ar fi posibil, un articol scris de un respectat reporter 
britanic va da totul peste cap. 


Rebet era un personaj neobişnuit. Un excelent 
administrator - fără el departamentul lui Lisenko ar fi fost un 
haos - şi, de asemenea, un inteligent propagandist. Mult mai 
simplu decât să citezi lozincile răsuflate din Pravda era să pui 
presa occidentală să facă treaba în locul tău. 

— Cel mai bine ar fi să înaintăm toată problema Moscovei, 
decise Lisenko. Informează-i imediat şi pune-i să-l treacă pe 
Newman prin computer. Principalul este să subliniezi că ideea îi 
aparţine colonelului Karlov din Tallinn. 

Aşa îi asiguri pe toţi, în special pe tine, se gândi Rebet în 
timp ce întindea mâna după receptor. 

Interesant era faptul că, nicio clipă, nici unuia dintre ei nu 
i-a trecut prin cap ideea că ei erau manipulaţi. In Helsinki, 
Mauno Sarin privise problema din toate unghiurile, în cele 
câteva minute cât stătuse în scaunul lui Pauli de la parter. 
Oferă-i ursului o momeală destul de mare şi sunt mari şanse s-o 
înghită dintr-o dată. 


Uneori ai noroc. La Geneva, Alain Charvet, şeful agenţiei 
particulare de investigaţii, pe care îl vizitase Tweed, fusese 
sunat la birou de un străin, care vorbea franceza cu accent 
rusesc. Interlocutorul său îi spuse că tocmai sosise pentru a 
prelua misiunea unui client al lui Charvet, care plecase „acasă” 
- adică la Moscova, după cum interpretă Charvet. Aranjară să se 
întâlnească într-o mică cafenea lângă sediul poliţiei din centru. 

În sinea sa Charvet era amuzat de numele noului său 
client. Prin telefon - o mare gafă - el se prezentase ca fiind Lev 
Shitov. Charvet avea deja o imagine asupra lui Shitov în 
momentul în care intră în cafenea, iar realitatea era chiar mai 
rea decât o plăsmuise imaginaţia sa. 

Necioplit. Acesta a fost cuvântul care i-a venit în minte. Şi 
nu era decât o subapreciere. Shitov stătea la o masă într-un 
colţ, prefăcându-se că citea Journal de Geneve, în mijloculmesei 
aflându-se o sticlă nedeschisă de bere, după cum îl instruise 
Charvet. El se aşeză în faţa rusului. 

Shitov era deja pe jumătate beat. Charvet mirosea aburii 
care pluteau pe deasupra mesei. De asemenea, Shitov 
împăturea cu greu ziarul, care sfârşi prin a se şifona de tot. Nu 
era singurul lucru mototolit de la acea masă! 


Lev Shitov era scund şi gras, cu păr negru, unsuros, 
neîngrijit, având aproape patruzeci de ani, după cum aprecie 
Charvet. Avea o faţă greoaie, ochi rugători şi buze răsfrânte. 
Purta o haină de ploaie şifonată, iar cureaua, răsucită, era prea 
strânsă, făcând pântecul să iasă şi mai mult în evidenţă, 
deasupra şi dedesubtul ei. 

— Sunt Charvet. E prea devreme pentru zăpadă în munţi. 

— Dar Rinul curge repede aici. 

Vorbea cu dificultate şi ar fi trebuit să spună „Rhânul”. 
Scoase o sticlă plată din buzunar, deşurubă cu greutate capacul 
şi luă o înghiţitură mare. Apoi întinse sticla spre Charvet. 

— Vodcă, şopti el. Serveşte-te. 

— Mai târziu, mulţumesc. 

— Vreau să urmăreşti o oficialitate UNESCO - un englez. 
Se numeşte Peter Conway, mormăi rusul. 

— Unde se duce. Adresele la care se duce. Cât stă, cu cine 
se întâlneşte. Fotografii - dacă se poate. În special femei? 

Charvet  înşiră cerinţele pe care le cunoştea din 
experienţă. Îşi dădea seama că Shitov avea nevoie de ajutor 
pentru a purta conversaţia. lar menţiunea sa despre femei se 
dovedi a fi foarte inspirată. Shitov clipi cu ochiul său drept şi mai 
luă o gură de întăritor din sticlă. 

— Femei, repetă el. Omul pe care l-am înlocuit m-a ajutat 
cu nişte adrese. A spus că Marie-Claire Passy este ceva pe care 
niciun bărbat nu trebuie să rateze. Are nişte ţâţe ca nişte 
ghiulele. Am întâlnire. Am vorbit cu ea înainte să te sun pe tine. 
Mă aşteaptă. Peter Conway se află în această clădire. 

Charvet era uimit. Nebunul scrisese numele şi adresa pe o 
bucată de hârtie unsuroasă, mototolită, pe care o împinse peste 
masă, fără nicio încercare de a o ascunde. Mâna lui Charvet se 
închise deasupra ei şi dispăru. Shitov zâmbi prosteşte în timp ce 
se uită în jurul său prin cafenea. 

— E mai bine decât în Tallinn. Şi decât să lucrezi sub 
comanda ticălosului de Karlov. Cu puţin noroc va fi asasinat 
înainte să afle ceva de Procane. Îmi place acest bar, mormăi el 
în continuare, uitându-se din nou în jurul său. Ştii cumva câte 
ceasul? 

— Exact patru şi un sfert. 

— La naiba, acum am întâlnire cu Passy. 

— O să-ţi arăt cum ajungi de aici. Ai plătit berea? Haide. 


Charvet luase o decizie rapidă. Se îndoia că Lev Shitov era 
în stare să găsească singur drumul spre adresa din centrul 
oraşului - şi ar fi putut fi oprit de poliţie pe drum. 

Îl luă pe Shitov de braţ şi îl scoase afară din cafenea, în 
sus pe trotuarul abrupt, deasupra străzilor întortocheate de jos. 
Charvet o cunoştea pe Marie-Claire Passy încă din vremea în 
care lucra la poliţie şi se opri în faţa unei clădiri coşcovite şi 
apăsă pe sonerie. Împinse capul lui Shitov în apropierea 
interfonului când vocea clară şi dură a unei fete întrebă în 
franceză: 

— Cine este? 

— E Lev - te-am sunat. 

— Urcă la primul etaj. 

Charvet deschise uşa după ce broasca electrică bâzâi şi-l 
împinse pe Shitov înăuntru. Îl urmă câţiva paşi pentru a-i arăta 
direcţia în susul scării şubrede şi a-i şopti: 

— Primul etaj. 

Când broasca automată a uşii se închise în spatele său, 
Charvet o luă la fugă înapoi în josul străzii spre cea mai 
apropiată cabină telefonică. Căută numărul lui Passy şi-l formă. 
Ea răspunse imediat cu vocea ei clară şi dură. 

— Cinee? 

— Alain Charvet. Ai un client. Ne poate auzi? 

— Alain, cred că glumeşti. N-ar auzi nici dacă i-ar cădea 
tavanul în cap. Oricum, e la baie. 

— Fă-mi, te rog, un serviciu. Când terminaţi, încearcă să-l 
tragi de limbă. Fă-l să vorbească despre Estonia. Silabisi 
numele. Şi despre un bărbat pe nume Karlov. Silabisi din nou. 
Shitov este subordonatul său şi-l urăşte pe ticălos - acestea sunt 
cuvintele lui. Dacă poţi, află cu ce se ocupă Karlov. Shitov, 
clientul tău, e un începător. 

— Mie-mi spui? 

— Te sun mai târziu. 

— Ar putea deveni periculos? 

— Dacă-l ţii beat, nu. Vodcă. Are propria lui sticlă. Mai are 
puţin şi e cui. Dimineaţă nu-şi va aminti nimic din ce ţi-a spus. 

— Lasă-l pe mâna mea. 

În continuare, Charvet se uită în cartea de telefon la biroul 
UNESCO, pentru care lucra Peter Conway. Formă numărul şi îl 


ceru pe Conway, gata să întrerupă legătura dacă englezul ar fi 
venit la telefon. 

O fată îl informă că Peter Conway se afla într-o şedinţă, 
care probabil nu se termina înainte de ora şapte seara. Charvet 
spuse că nu avea nimic de transmis, îi mulţumi şi puse 
receptorul în furcă. Acest lucru îi dădea suficient timp să ajungă 
la sediul UNESCO mai târziu, când avea să-l urmărească pe 
Conway. 

Shitov... un începător. Lui Charvet îi era cunoscut acest 
tip. Bineînţeles că fusese intensiv antrenat înainte de a părăsi 
Rusia. În una din taberele speciale de antrenament pe care le 
aveau, fusese învăţat, probabil, nu numai franceza, ci şi 
germana. Mult mai important, fusese învăţat cum să se îmbrace 
şi instruit în ceea ce priveşte obiceiurile vieţii elveţiene. 

Fusese familiarizat, nu numai după hărţi, ci şi după 
machete la scară mare, cu aspectul Genevei. Invăţase o 
mulţime de trucuri din meseria sa. Fusese avertizat faţă de 
tentaţiile Occidentului decadent. 

Şi acesta era singurul lucru împotriva căruia, după cum 
Charvet ştia foarte bine, niciun antrenament nu dădea rezultate 
de sută la sută. Impactul părăsirii patriei austere, ca şi 
confruntarea peste noapte cu luxul care se află la dispoziţia ta 
sub orice formă în Occident, erau cu adevărat şocante. 

Femeile! Fetele elegante cu picioarele lor suple 
înveşmântate în ciorapi negri mulaţi. Probabil acesta fusese 
motivul pentru care cedase Shitov - probabil la câteva zile după 
sosire. Plecase la vânătoare de femei - numele şi adresele lor 
fiindu-i oferite cu generozitate de predecesorul său, care 
probabil făcuse şi el uz de aceste facilităţi. 

Acest lucru nu se întâmpla întotdeauna. Mulţi ruşi erau 
prea speriaţi pentru a încerca acest lucru. Şi, probabil, după 
câteva săptămâni, Shitov va deveni mai atent. Charvet 
observase la telefon că franceza lui avea un oarecare accent 
rus, dar la cafenea devenise mai fluentă, lipsită de accent. 
Pentru moment însă instinctele masculine ale lui Shitov erau 
preponderente - se afla în faza cea mai vulnerabilă. 

lar reacţia lui Charvet, rezolvarea situaţiei, fusese aproape 
unică. Scăparea lui Shitov - menţionarea numelui lui Procane - a 
fost faptul care l-a făcut pe Charvet să adopte acest mod de 
acţiune puţin obişnuit. Fiindcă numele lui Procane fusese de mai 


multe ori menţionat în timpul vizitei lui Tweed la Geneva. Dacă 
Passy reuşea să scoată ceva important de la Shitov, Tweed 
trebuia informat imediat. 


În ziua următoare, Tweed aranjă să se întâlnească cu Alain 
Charvet. Charvet îl sunase - ca de obicei - de la aeroportul 
Cointrin. Îşi aranjase telefonul astfel încât să poată prinde cursa 
Swissair spre Londra, care pleca în patruzeci de minute. Tweed 
fusese de acord după ce ascultase mesajul codificat al lui 
Charvet. Urmau să se întâlnească la hotelul Penta de la 
aeroportul Heathrow. 

Ajungând la Heathrow, Tweed aşteptă la ieşirea 
pasagerilor până când îl văzu pe Charvet ieşind. Observă că 
elveţianul ducea o valiză mare, ca şi cum ar fi făcut o călătorie 
lungă. Tweed plecă, îndreptându-se spre marele stand de cărţi 
şi se opri la sectorul revistelor de scandal. 

Îşi alese o poziţie la capătul cel mai îndepărtat al raftului, 
cu pixul său mic ascuns în mână. Se uită la câteva reviste în 
timp ce Charvet mergea indiferent în spatele său, uitându-se 
neatent la rafturile lungi. 

Tweed alese o revistă la întâmplare, un număr pe a cărui 
copertă se afla o fată pe jumătate dezbrăcată. O deschise leneş 
şi scrise, îngrijit ca de obicei, 134, pe ultima copertă a revistei, 
apoi o puse din nou pe raft şi ieşi. 

Charvet luă două cărţi, le aruncă o privire, apoi le puse 
înapoi pe rafturi şi alese ultima revistă la care se uitase Tweed. 
Când se duse să plătească pentru ele, Tweed dispăruse. Charvet 
traversă librăria şi ieşi pe intrarea în faţa căreia se afla o 
mulţime de taxiuri. 

— Hotel Penta, îi spuse el şoferului când se află în maşină. 

Când taxiul plecă, se uită prin revistă pretinzând că o 
citeşte. Ajuns la hotel, plăti taxiul, intră în hotel, se uită spre 
recepţie, văzu că toţi cei de acolo erau ocupați şi intră într-unul 
din lifturile care aşteptau. Când bătu încet la uşa camerei 134, 
Tweed deschise şi apoi închise din nou, imediat ce el se afla 
înăuntru. 

— Mă bucur că ai venit, Charvet. S-a întâmplat ceva la 
Geneva? 

— A sosit un tip nou, Lev Shitov, raportă elveţianul în felul 
său concis. Când m-a sunat era atât de beat, încât mi-a dat 


adevăratul lui nume. Ne-am întâlnit la o cafenea şi mi-a dat ceva 
de făcut - nu contează ce. Esenţial este că l-a menţionat pe 
Procane. 

— Nu putea să fie o cursă? 

— Nu. Ştiu când cineva este beat mort. Şi cine mai ştie că 
lucrez la acest caz cu tine? 

— Numai eu, admise Tweed. Probabil că din cauza 
încordării te-am întrebat asta. Aşază-te şi povesteşte-mi totul. 

— După cum ţi-am spus, este un începător - tocmai a sosit 
la Geneva. Innebunit după o fată. Tipul pe care l-a înlocuit i-a 
dat adresa şi numele - din fericire o cunoşteam pe fată. Din 
vremea în care lucram la poliţie le cunosc pe majoritatea. Fata 
asta, hai să-i spunem Celeste, l-a făcut să vorbească. Înainte a 
lucrat pentru Andrei Karlov, un colonel din GRU, în Tallinn, 
Estonia. Ai auzit vreodată de el? 

— O să verific când mă întorc. Continuă. 

— Motivul pentru care n-am folosit telefonul - nu poţi ştii 
niciodată cât de adânc au intrat americanii în sistemul telefonic 
cu ajutorul sateliților - este faptul că Celeste a aflat de la Shitov 
că Andrei Karlov este cel care a fost însărcinat cu aducerea în 
siguranţă a lui Procane la Moscova. 

— Acest Karlov mai operează încă în Tallinn? 

— După câte spune Shitov, da. A auzit ceva la ultima 
şedinţă înainte de a pleca la Geneva. Uneori supraestimăm 
măsurile de siguranţă ale sovieticilor. 

— Continuă, te rog. 

— Karlov are cam multe pe cap. Un anume general 
Lisenko l-a însărcinat cu operaţiunea Procane - aşa că se pare 
că ei se aşteaptă ca Procane să treacă prin Scandinavia. Dar, 
oricât de incredibil ar părea, Karlov se mai ocupă şi de o 
investigaţie importantă - asasinarea unor ofiţeri GRU în Tallinn. 

— În Le Monde de astăzi există un articol despre asta. 
Presupusa asasinare a unor ofiţeri GRU, remarcă Tweed. Crezi 
că este adevărat? 

— Şi Journal de Geneve are în numărul de azi o mică notă 
neconfirmată despre acelaşi subiect. Estonia începe să semene 
cu un cazan încins. Imi amintesc că, la începutul lui august, Enn 
Tarto, un naţionalist important, a fost condamnat la o lungă 
detenţie. Apoi, la mijlocul lunii august, ministrul adjunct al 


Justiţiei din Estonia a fugit în Suedia, împreună cu soţia. 
Colonelul Karlov se află la înghesuială, şi acest lucru e ciudat. 

— De ce ciudat? 

— Fiindcă are reputaţia unui excelent analist, dacă e să ne 
luăm după ce i-a spus Shitov Celestei. 

— Ai ceva date despre cum se împacă Andrei Karlov cu 
şeful său, acel Lisenko? 

— Ah, da, acesta ar putea fi motivul. Shitov îl detestă pe 
Karlov. Dar a lăsat, de asemenea, să-i scape că a fost trimis 
înapoi la Moscova, datorită avizului de incompetenţă dat de 
Karlov. lar în ce-l priveşte pe Lisenko, Karlov îl urăşte chiar mai 
mult decât îl urăşte Shitov pe el. 

— O familie fericită; Tweed oftă şi îşi dori să fi putut 
comanda o cafea - dar nimeni, nici măcar un chelner, nu trebuia 
să-l vadă stând de vorbă cu Charvet. Oare de ce considerăm, 
continuă Tweed, că numai noi avem toate necazurile pe cap? Mă 
întreb cum de l-au lăsat pe Shitov să părăsească Rusia, dacă îl 
cred incompetent? 

— Probabil fiindcă îi cunoaşte pe oamenii potriviţi, inclusiv 
pe generalul Lisenko, care l-a recomandat pentru serviciul în 
străinătate. Şi încă ceva, Karlov, aparent, era primul contact al 
lui Adam Procane, în timp ce el însuşi era urmărit de Ambasada 
sovietică din Londra. Asta ar putea explica de ce se ocupă el de 
trecerea în siguranţă a americanului în Rusia. 

— Se pare că Shitov i-a spus tot ce ştia Celestei, comentă 
Tweed, uitându-se fix la peretele alb, ca şi cum gândurile i s-ar fi 
aflat la mii de kilometri distanţă. Nu este un pericol potenţial 
pentru viitor? Nu am putea să-l facem să tacă în vreun fel? Dacă 
mai vorbeşte cu cineva despre asta? 

— Crezi că e cazul? Chiar dacă ar vorbi cu propriii lui 
oameni, aceştia l-ar aduce imediat înapoi în Rusia. 

— Bea prea mult, îi aminti Tweed. Ar putea avea încredere 
într-o persoană nepotrivită. Ar fi bine să-l sperii puţin. N-ai putea 
să-i tragi o sperietură, care să-i ajungă pentru câţiva ani? 

— E destul de greu. Charvet se lăsă pe spate în scaunul 
său şi se încruntă. Am găsit, exclamă el. 

— Să-l sperii cum trebuie, insistă Tweed. 

— Îi voi spune că tocmai am aflat că Celeste este membră 
a DST-ului. Ideea că a vorbit cu cineva din contraspionajul 
francez îi va pecetlui pentru totdeauna buzele. 


— Excelent. Tweed se ridică. A meritat să faci această 
călătorie. Am mai multe elemente pentru ghicitoarea pe care 
încerc eu să o dezleg. Scoase un plic gros din buzunarul său de 
la piept şi-l dădu lui Charvet. Franci elveţieni. Vor acoperi 
costurile călătoriei şi sunt o plată pentru valoroasele tale 
servicii. Prinzi următorul zbor spre Geneva? 

— Nu următorul zbor, îl corectă Charvet. Ar putea fi 
acelaşi avion care m-a adus aici. Voi lua prânzul la aeroport şi 
voi pleca mai târziu. 

Tweed dădu din cap. Charvet era un om care nu uita 
niciodată trucurile meseriei. Nu va exista niciun martor care să 
poată spune că a părăsit vreodată Elveţia. Tweed ridică valiza 
mare a lui Charvet. 

— O să duc eu asta cât timp plătesc pentru cameră. Dacă 
te văd pe tine cu ea, ar putea să creadă că vrei să pleci fără să 
plăteşti. Aşteaptă la staţia de taxiuri şi ţi-o aduc eu. 

— O să văd ce mai pot afla în legătură cu Procane - şi îţi 
voi transmite cum aflu ceva. 

După ce Charvet plecă, Tweed nu se întoarse imediat la 
Londra. Prinse autobuzul aeroportului de la terminalul 2 spre 
terminalul 3 unde soseau zborurile transatlantice. Mergând spre 
ieşirile pasagerilor care veneau din SUA, avu nevoie doar de 
câteva minute pentru a găsi ceea ce căuta. 

Un tip suplu, purtând o haină de ploaie şi o pălărie din 
piele de porc, stătea mestecând un băț de chibrit, cu mâinile 
îndesate în buzunare. Hainele sale erau făcute în Anglia - părea 
total nevinovat - dar de ce oare, se întrebă Tweed, preferau 
agenţii sovietici pălăriile din piele de porc? Ei mai supravegheau 
încă avioanele care veneau din Statele Unite. 

Întorcându-se spre Park Crescent cu un taxi, Tweed se 
gândi la ceea ce îi spusese Charvet. Colonelul Karlov se ocupa 
de pregătirile de primire a lui Adam Procane. Deci se pare că 
legăturile pe care le avea Stilmar erau demne de încredere. 
Stilmar fusese primul care sugerase că trecerea s-ar putea face 
prin Scandinavia. Asasinatele comise asupra ofiţerilor GRU erau 
o acţiune complicată şi ciudată, pe care Tweed nu o înţelegea. 

Era posibil să fie răspunzătoare mişcarea de rezistenţă din 
Estonia, dar Tweed nu credea asta. Nu crezuse niciodată în 
coincidenţe. Totul părea să-i îndrepte atenţia spre Baltica, spre 
Estonia! începu să-şi facă griji pentru Bob Newman. 


În ziua următoare, trebui să se gândească la altceva. Un al 
treilea american ajunse la bordul unui Concorde, tot un mare 
ştab. 

— Ai auzit că Helene Stilmar este la Londra? întrebă 
Monica în treacăt când Tweed intră în biroul său. 

— Nu, şi tu ştiai asta. Ce aşi mai ai în mânecă? 

— Se vede? 

— Nu crezi că te cunosc destul de bine? 

— Bine. Helene aşteaptă să te vadă. Howard nu este 
astăzi aici, aşa că am dus-o în biroul lui. Am crezut că o să vrei 
să-ţi aduni forţele, să-ţi îndrepţi cravata, să te piepteni - şi alte 
chestii d-astea. 

— Arată chiar aşa bine? 

— Este o femeie foarte frumoasă. Obişnuită să meargă pe 
propriul ei drum, în modul cel mai plăcut posibil. Ştie cum să 
umble cu bărbaţii. O să ai nevoie de toată inteligenţa ta, adăugă 
Monica cu o umbră de maliţiozitate. Dosarul ei se află pe biroul 
tău. Ea este unul dintre ajutoarele lui Reagan. 

Tweed îşi ocoli biroul şi parcurse în grabă dosarul, în timp 
ce fără să-şi dea seama, îşi îndrepta nodul cravatei. Helene, 
soţia lui Stilmar. Vârsta: puţin peste treizeci de ani. Măritată de 
şase. Principalul domeniu de activitate: Europa, în special 
problemele femeilor. Experienţa profesională: angajată la 
Departamentul de Stat. 

El bănui că probabil aşa îl cunoscuse pe Stilmar. 
Principalul era însă că ea îşi petrecuse mult timp la Washington, 
probabil era familiarizată cu genul de afaceri care se încheiau la 
Washington. Tweed închise dosarul şi se duse la toaletă pentru 
a se aranja. Când se întoarse, Monica îşi ridică privirile. 

— Gata de bătălie? 

— Împinge-o înăuntru - după cum obişnuiesc yankeii să 
spună. 

— Sinceră să fiu, de mult n-am mai văzut pe cineva care 
să aibă atât de puţină nevoie să fie împins înăuntru. 

Helene Stilmar era suplă, foarte dreaptă şi avea picioare 
lungi, ciorapi negri şi pantofi scumpi, cu toc înalt. Părul ei des, 
castaniu, era astfel aranjat încât îi punea în valoare gâtul 
superb. 


Avea oase solide, un nas proeminent, dar delicat, iar 
bărbia bine conturată trăda energie şi voinţă. Ea merse spre el, 
cu mâna întinsă, ochii ei cenușii privindu-l direct, aruncându-i un 
zâmbet care îşi făcu imediat efectul. 

— Domnule Tweed, am auzit atât de multe despre 
dumneavoastră de la soţul meu - şi el este un om care nu se 
impresionează prea uşor. 

— Îmi dau seama de ce a fost impresionat de 
dumneavoastră. 

Cu coada ochiului o văzu pe Monica tresărind uimită. 
Aceasta era o altă faţă a şefului ei, pe care lumea o vedea 
numai arareori. El rămase în picioare şi o surprinse şi mai mult 
cu următoarea replică. 

— Este aproape ora prânzului. Ştiu un loc care s-ar putea 
să vă placă. Este un local lângă Harrods. Mâncarea este 
excelentă, atmosfera intimă, iar vinul bun. Sper că acceptaţi? 
Dacă mă veţi însoţi, toată lumea se va uita spre masa mea. 
Cred că o să-mi placă. 

— Domnule Tweed... 

— Tweed este suficient. 

— Tweed. Îmi place numele tău. Cred că este o idee 
excelentă. Bineînţeles că mi-ar face plăcere să merg. Ea îi 
aruncă din nou un zâmbet cald. Sunt sigură că avem multe de 
vorbit. 

— Rezervă-ne, te rog, masa şapte, îi spuse el Monicăi fără 
să se uite la ea. 


— Ce ai făcut cu soţul meu, Tweed? A dispărut. 

În timp ce punea această întrebare, Helene se uita la 
însoţitorul ei pe deasupra marginii paharului cu vin sec. Avea 
nişte ochi foarte convingători, iar vocea ei era languroasă şi 
incitantă. Încearcă să mă farmece, se gândi Tweed, în timp ce 
bău o înghiţitură din paharul său. 

Rochia ei bej avea guler înalt şi purta o eşarfă din acelaşi 
material, care atârna pe umărul ei stâng. La „Capital” masa 
şapte se află la capătul unei încăperi lungi, în apropierea 
ferestrei, cu spatele la perete. Ei stăteau unul lângă altul pe o 
panchetă, iar Helene se întorsese pentru a-i observa reacţia. 

— Am impresia că soţul tău merge pe propriul lui drum. 

— Deci, spuse ea repede, l-ai văzut de când a sosit aici? 


— O singură dată, foarte scurt. 

— Nu avem secrete unul faţă de altul, insistă ea. 

— Înseamnă că relaţiile sunt foarte bune. 

— Tweed, discuţia cu tine seamănă cu una avută cu Zidul 
Berlinului. a 

— AŞ prefera să vorbim despre tine. lţi place munca la 
guvern? „Şi, mai exact, ce lucrezi acolo? Sau este un secret de 
stat, pe care îl împărtăşeşti numai soţului tău? 

— Touché! Ea se jucă cu piciorul paharului. Ce fac? Ei 
bine, Preşedintele crede că femeile joacă un rol din ce în ce mai 
important în influențarea opiniei publice. El consideră că acelaşi 
lucru se întâmplă şi în Europa. Sunt o americană de prima 
generaţie, Tweed. Preşedintele apreciază că am un al şaselea 
simţ pentru femeile europene. Deci eu îi spun cum vor reacţiona 
ele la diferitele sale hotărâri. Simplu, ca bună ziua. 

Nu chiar, îşi spuse Tweed. In dosar scria că Helene Stilmar 
este de origine suedeză. Mama suedeză şi tatăl american. Din 
nou Scandinavia. 

— Şi ce faci în această călătorie? întrebă el, uitându-se pe 
fereastră. 

— Vizitez diferite capitale europene, pentru a lua pulsul 
opiniei publice. Ea se uită în ochii lui şi zâmbi. Tweed simţea că 
era atras de personalitatea ei vibrantă. Această femeie este 
foarte periculoasă, se gândi el în timp ce îi întorcea privirea. În 
washington se vorbeşte din ce în ce mai mult, şi cu mai multă 
teamă, despre o persoană numită Adam Procane. 

— Bărbat sau femeie? 

— Un bărbat, presupun. Tonul vocii trăda surpriză la 
întrebarea lui. Cu un astfel de nume. 

— Un nume de cod ar putea ascunde o femeie. 

— Deci crezi că este un nume de cod? 

— Ştii pe cineva cu acest nume la Washington? Sau 
oriunde altundeva? 

— Ei spuneau că eşti un excelent profesionist, observă ea 
şi se servi din puiul afumat care tocmai fusese adus într-o pauză 
a conversaţiei. Nu, nu cunosc pe nimeni cu acest nume. 
Îngrijorător este că nici altcineva nu ştie. 

— Asta sugerează că este un nume de cod - dacă Procane 
există, voiam să te întreb care parte a Europei se află în 


programul tău. O femeie foarte organizată, ca tine, cu siguranţă 
că şi-a făcut un plan precis înainte de a pleca din Washington. 

— Ştii bine ce trebuie să spui unei femei, nu-i aşa? în 
privinţa acestui lucru nu am fost avertizată. 

— Şi tu încă nu mi-ai răspuns la întrebare. 

— Bineînţeles că ai auzit de minisubmarinele sovietice 
care au pătruns în arhipelagul suedez, în apropierea unei 
importante baze navale? După informaţiile noastre, suedezii tind 
să devină ceva mai puţin neutri - fiindcă sunt atât de furioşi pe 
ruşi. Am o idee. Ce-ar fi să vii cu mine? 

— Unde? 

— La Stockholm. Eu plec mâine cu avionul. 


— Ai rezistat farmecelor ei? întrebă Monica atunci când 
Tweed se întoarse la birou cu puţin înainte de ora cinci. Ai o 
privire foarte visătoare. 

— Vrea să zbor cu ea la Stockholm, mâine. 

— Ah, înţeleg. 

Monica găsi dintr-o dată ceva de studiat printre hârtiile ei. 
Tweed îşi scoase pardesiul umed - afară începuse să burniţeze - 
o burniţă ca umezeala mării, care îţi udă faţa. După aceea se 
aşeză în spatele biroului. 

— Nu, nu înţelegi deloc. Acest lucru înseamnă doar extrem 
de multă muncă în plus. Acul compasului se îndreaptă înnebunit 
spre Scandinavia. Cord Dillon se află în drum spre Copenhaga. 
La masă am aflat de la Helene Stilmar că se va duce la 
Stockholm. Deci doi potenţiali candidaţi la rolul lui Procane se 
îndreaptă spre Rusia, prin Scandinavia. 

— Eşti convins că Procane nu poate fi o femeie? 

— Îţi dai seama cât de multe informaţii are Helene Stilmar 
în frumosul ei cap - având în vedere cine este soţul ei? 

— Stilmar nu ar vorbi cu ea despre munca lui - spuse 
Monica cu fermitate. 

— Nu se ştie niciodată. Este a doua lui soţie. 

— Ce importanţă are asta? 

— Am observat că bărbaţii sunt mai înclinați să se 
confeseze celei de-a doua soţii. Este ceea ce americanii numesc 
„să o iei de la început”. Şi ea este o femeie foarte atrăgătoare. 

— Chiar că te-a fermecat. 


— S-ar putea să-ţi schimbi părerea, dacă ai fi auzit 
conversaţia noastră de la prânz. A fost o adevărată bătălie - şi 
ea este o expertă în astfel de bătălii. 

— larăşi începi. 

— Şi mai e ceva. Am urgent nevoie de o fotografie a ei - 
pentru a o trimite peste tot. Bust, trebuie să fie foarte bună. 
Fotograful nostru nu se va apropia niciodată suficient, fără ca ea 
să-şi dea seama. 

— Nu ştiu cum va putea să-i facă aceste fotografii, spuse 
Monica ridicându-şi ochii de pe carnetul în care îşi făcea scurte 
însemnări. 

— E simplu. Vom folosi tehnica dublului rol. Freddie este 
tot plecat, distribuind fotografiile lui Stilmar. Harry Butler este 
disponibil? 

— Da. Din întâmplare, se afla în hol în momentul în care 
ea a sosit. El a fost cel care a adus-o sus, aşa că ştie cum arată. 

— Din ce în ce mai bine. Ştie să folosească aparatul de 
fotografiat foarte bine. Acum ea se află la Dorchester - Stilmar 
spunea că stă acolo. Aşa că îi voi trimite un buchet mare de 
flori. 

— Însoţit de un bilet „Cu toată dragostea”? 

— Nu chiar. Pe cartea de vizită va scrie pur şi simplu: 
„Călătorie plăcută. Tweed”. Şi vreau ca biletul să fie ascuns 
printre flori, pentru ca ea să fie nevoită să-l caute. 

— Ce mai puli la cale? 

— Harry, fotograful, va mai lua un partener cu el. De 
preferinţă, Adams. Harry îl va urma pe Adams în holul hotelului 
Dorchester. Adams va întreba unde o poate găsi pe Helene 
Stilmar şi va insista ca ea să vină în hol. Să spună că şi-a parcat 
camioneta într-un loc interzis, să găsească el un pretext. Adams 
va fi comisionarul florăriei, va înmâna buchetul şi va cere o 
chitanţă. Din câte o cunosc pe Helene, va fi moartă de 
curiozitate să afle de la cine vin florile. Şi tu ai fi. Va căuta prin 
tot buchetul după cartea de vizită, aşa încât Harry va avea 
destul timp să facă fotografiile, fără ca ea să-şi dea seama. 

— Nu-mi amintesc să mai fi folosit această tehnică până 
acum. 

— Nici n-am folosit-o. Acum m-am gândit la ea. 


Ploaia scurtă se opri, iar soarele bătea cu putere în Portul 
de Sud din Helsinki, în timp ce Newman stătea pe trotuarul opus 
docului Silja, făcând fotografii cu Voigtlănderul său, ca un turist. 
Era ora zece şi douăzeci şi opt de minute şi se părea că urma o 
altă minunată zi de toamnă. 

Georg Ots era pe cale de a ridica ancora, în timp ce Laila 
stătea pe partea docului şi vorbea cu un tânăr marinar care 
desfăcea odgoanele de a marare. In mâna dreaptă ţinea o 
geantă mare şi se uită în jurul ei şi în sus, spre vas, înainte de a 
înmâna pachetul marinarului. Acesta îl ascunse sub jacheta sa 
groasă, aruncă parâma şi se îndreptă spre pasarelă, în timp ce 
Laila traversă drumul şi se îndreptă spre oraş de-a lungul 
cheiului. Newman o luă şi el din loc, ajungând-o din urmă numai 
după ce nu se mai aflau în raza vizuală a vasului. 

— Nu credeam că va merge, recunoscu Laila. Dar când am 
încercat să vorbesc cu unul din ei, nu m-am gândit niciodată să-i 
ofer un astfel de cadou. 

In geantă ascunsese, urmând sfatul lui Newman, o 
colecţie de discuri cu muzică pop, ambalate în pachetul pe care 
tocmai îl dăduse marinarului. În cazul în care bărbatul ar fi fost 
mai în vârstă, geanta ei conţinea, de asemenea, şi o cutie de 
trabucuri şi câteva cartuşe de ţigări. 

— Ai aflat ceva? întrebă Newman. 

— Da. Nu mi-ar fi dat niciun fel de informaţii, dacă nu i-aş 
fi spus de discurile ABBA, Michael Jackson etc. La momeala asta 
n-a putut rezista. 

— Şi ce ţi-a spus? 

— Aveai dreptate. Ei ştiu totul despre pasageri înainte ca 
aceştia să se apropie de vas - fiindcă au cercetat cu grijă 
cererile lor de obţinere a vizei. Cel puţin, asta cred că a spus. Nu 
e uşor să înţelegi chiar fiecare cuvânt în estoniană. 

— Şi altceva? 

— Ai avut din nou dreptate. În timpul fiecărei traversări, 
există un ofiţer GRU în civil, care îi urmăreşte pe pasageri. Şi ar 
fi plăcut şi liniştit dacă am intra aici. 

Părăsiră cheiul şi intrară în parcul mare, amenajat pe 
dealuri, pe care Takala i-l arătase din elicopter. Cum spusese că 
se numea? Well Park. 

O întreagă reţea de poteci mergea în sus şi-n jos printre 
pini. Tineri şi tinere, alergând, îi depăşeau. Laila îl conduse spre 


punctul cel mai înalt, în vârful peninsulei şi se opriră pentru a 
admira panorama portului şi a mării, punctată de micile insule. 

— E bine să te uiţi pe unde mergi, îl avertiză Laila. 

Se aflau sus, pe un promontoriu de granit, iar briza 
proaspătă îi sufla în păr. Newman mai făcu câţiva paşi atenţi 
înainte şi văzu motivul avertismentului ei. Se aflau pe muchia 
unei stânci masive care se termina brusc. Dedesupt era neantul. 
Douăzeci şi cinci de metri mai jos se afla drumul betonat care 
cobora în serpentine spre şoseaua ce înconjura peninsula. Era 
un loc liniştit, foarte retras, iar în jurul lor nu se afla nimeni. 

— Înţelegi la ce mă refeream? strigă Laila. Încă un pas, şi 
nu vom mai vorbi niciodată. Au fost mai multe accidente, beţivi 
care urcă până aici - şi fac pasul spre eternitate. 

Era o remarcă pe care Newman avea să şi-o amintească 
mai târziu. 

— Fotografiile Helenei tale sunt gata de distribuit, îl 
informă Monica pe Tweed. Şi într-adevăr, asemănarea e foarte 
bună. 

— Trimite-le imediat prin curier, te rog, îi ceru Tweed. 

El păstrase o fotografie pe care o băgă cu grijă într-o 
mapă pe care o aruncă într-un sertar. Monica se uită la el cu un 
amuzament ascuns cu greu. 

— S-o înrămez? întrebă ea. Sunt sigură că ar arăta bine 
într-o ramă de argint. Ştiu un... 

— Termină cu glumele şi trimite copiile astea, îi spuse 
Tweed brusc. Mâine pleacă spre Stockholm şi vreau ca 
fotografiile să sosească înaintea ei. La aeroportul Arlanda se va 
afla un mesager pentru a le lua de la curier. Parola este „Fata de 
aur”. Am vorbit deja cu Stockholm-ul. Dă-mi detaliile zborului şi 
le voi comunica şi pe acelea. 

— Fata de aur. Să fiu... 

— Credeam că am terminat. 

— Ce rol vor avea fotografiile? 

— Vor fi distribuite securităţii aeroportului, celor de la 
Paza de Coastă, poliţiei din Stockholm, şi bineînţeles la SAPO. Ei 
se vor ocupa de informarea celorlalţi. 

— Adică? 

— Vezi linia pe care a trasat-o Dillon cu carioca? 


Tweed se duse spre harta de pe perete şi urmări cu 
degetul linia întunecată a coastei de est a Suediei pe care o 
desenase americanul. 

— Aşa, şi? 

— Dacă Helene va încerca să treacă această linie va fi 
arestată imediat. O să găsească ei un motiv. Suspectă de trafic 
cu stupefiante, orice. 

— Vă folosiţi de orice, comentă Monica impresionată. 


Traulerul estonian Saarema naviga acum prin Kattegat, 
între Danemarca şi Suedia. Întorcându-se din Marea Nordului, se 
îndreptau spre sud, spre Oresund, canalul îngust care despărţea 
Danemarca de Suedia. 

O dată ce treceau de Copenhaga, în faţa lor avea să se 
afle Marea Baltică şi, în depărtare, Estonia. In camera de 
transmisiuni, operatorul trimitea un mesaj codificat, cu mare 
viteză, pe aparatul său modern. Când termină, uşa cabinei „sale 
se deschise şi căpitanul Olaf Prii se opri nemişcat în cadrul uşii. 
Operatorul îşi ridică privirile. 

— Am transmis mesajul codificat, domnule, raportă el. 

Prii dădu din cap, închise uşa şi se întoarse pe puntea de 
comandă. Un avion cu însemne daneze îi survola şi îl urmări cu 
privirea îndreptându-se spre aeroportul Kastrup. Zâmbi cu 
răutate şi dădu ordin să fie mărită viteza. 

În ciuda vitezei cu care fusese transmis, mesajul fusese 
recepționat şi înregistrat la GCHQ, postul de ascultare cu o 
dotare excelentă, de la Cheltenham, în Anglia. O oră mai târziu, 
un raport despre acest incident se afla pe biroul lui Tweed. 
Aproape concomitent, mai sosi o comunicare, de această dată 
de la Serviciile de Informaţii ale NATO din Danemarca. Mesajul 
comunica poziţia exactă şi viteza aproximativă a vasului 
Saarema. Tweed se ridică de la birou, se duse spre harta de pe 
perete şi mormăi în timp ce înfigea o pioneză în hartă. 

Se întoarse la birou şi citi din nou raportul sosit de la 
Cheltenham. „... primele indicaţii sugerează că este vorba de o 
transmisie rapidă din Uniunea Sovietică cifrată cu un cod unic...” 
Ceea ce înseamnă că practic era indescifrabil. 

Poziţia şi traseul probabil ale vasului nu îl surprindeau pe 
Tweed. Ce l-ar fi intrigat dacă ar fi putut citi mesajul cifrat ar fi 


fost destinaţia şi adresantul. Semnalul fusese transmis spre 
Tallinn şi era adresat colonelului Andrei Karlov. 


O oră mai târziu, Monica se întoarse din misiunea ei de la 
hotelul Dorchester. Ea îi aruncă lui Tweed o privire sigură în 
timp ce îşi scotea baticul umed de pe cap - afară burniţa - şi îl 
dădea jos cu o încetineală iritantă. f 

Tweed se uită la ea şi avu grijă să nu spună nimic. Işi 
dădea seama, după expresia feței ei, că descoperise ceva şi îl 
necăjea trăgând de timp. Era felul ei de a-i plăti poliţa pentru că 
nu-i spusese nimic despre Procane. 

— Helene Stilmar a minţit, prin omisiune, anunţă ea în 
timp ce se aşeza la biroul ei. Am spus la recepţia hotelului că un 
prieten vrea să o sune urgent - că prietenul încearcă de câteva 
zile să o găsească. 

— Treci la subiect, Monica. 

— Probabil tu crezi că Stilmar şi soţia sa au traversat 
împreună Atlanticul. 

— Bineînţeles că da. 

— Dar nu este aşa. Helene a venit înaintea soţului ei. 
Stilmar a urmat-o cu un alt avion, o zi mai târziu. 

— A urmat-o? 

— Cuvântul are două înţelesuri - a te alătura cuiva mai 
târziu, printr-un aranjament mutual - ea făcu o pauză - sau a 
urmări o persoană pentru a vedea ce face. 

— Mă descurc destul de bine cu engleza. 

— Am aflat, de asemenea, spuse Monica, ignorând 
remarca; că Helene Stilmar pleacă astăzi spre Stockholm cu o 
cursă fără escală. M-am înţeles destul de bine cu recepţionerul. 
A spus că prietenul meu trebuie să sune repede, dacă vrea să o 
mai prindă. 

— Mi-a spus că se duce acolo, ştii asta. 

— Femeile comunică unui bărbat un lucru pentru a 
ascunde faptul că au plănuit ceva ce nu i-au spus. 

— M-a invitat chiar să plecăm împreună, insistă Tweed. 

— Va trebui să alergi repede, dacă vrei să o mai prinzi. 
Avionul ei a decolat de pe Heathrow la unsprezece şi treizeci şi 
cinci. Acum se află în aer. 

— La ce oră ajunge la Arlanda? 


Tweed descuie un sertar şi scoase un mic carnet de 
adrese. Monica se aplecă asupra dosarului la care lucra şi care 
purta titlul Helene Stilmar. 

— La trei şi jumătate, ora locală suedeză, îi spuse ea. Nu 
uita că Suedia are o oră avans faţă de noi. 

— Atunci s-ar putea să ajung la timp, spuse Tweed, în 
timp ce întindea mâna după receptor şi începu să formeze 
numărul. 

Oraşul universitar Uppsala se află la circa optzeci şi patru 
de kilometri de capitală. 

Acolo se află o catedrală... La Uppsala este localizat şi 
centrul seismologic care înregistrează cutremurele de pământ. 
Din când în când, institutul provoacă vâlvă în presă, raportând 
locul şi magnitudinea unei experienţe cu arme atomice, făcută 
undeva în lume. 

Ingrid Melin trăia într-un apartament mare de la parterul 
unei clădiri din suburbiile oraşului. O brunetă de treizeci şi doi 
de ani, înaltă de un metru şaizeci şi cinci, dar personalitatea ei 
exuberantă o făcea să pară mai înaltă. Părul negru era dat pe 
spate, lăsându-i fruntea liberă, ajungându-i până la umeri. Nasul 
era drept, ochii căprui, cu o privire atentă. 

Măritată de două ori, glumea de multe ori spunând: „A 
treia oară? lar ghinion”. Împreună cu o altă fată înființase o 
firmă pentru fotocopieri, care de-a lungul anilor se dezvoltase şi 
acum era foarte profitabilă, veniturile principale venind de la 
filiala din Stockholm. Câştigurile nu erau deloc rele, având în 
vedere că începuse cu un Xerox de mâna a doua. Cu apa 
curgând de pe ea ieşi în fugă din baie pentru a răspunde la 
telefonul din camera de zi şi ridică receptorul la al şaselea apel. 

Ingrid Melin. 

— Tweed, la telefon. Te sun de la Londra. Ce mai faci? 

— Excelent, acum că vorbesc cu tine. Ai de lucru pentru 
mine? 

— O treabă urgentă. Un avion plecat de la Londra, în cursă 
fără escală, ajunge la Arlanda la trei şi jumătate. La bord se află 
o americancă... 

Tweed îi dădu o descriere atentă a Helenei Stilmar şi 
reacţia lui Ingrid a fost imediată şi pozitivă. 

— O s-o recunosc. 

— Poţi ajunge la Arlanda la timp ca s-o urmăreşti? 


— Bineînţeles. Voi lua un taxi de la Upsala până la 
aeroport. Am destul timp, nu-i nicio problemă. 

— Foloseşte din banii pe care i-am depus la bancă pentru 
tine. 

— Sunt încă acolo, până la ultima coroană. 

— Ştiam asta. Pot să-ţi mai trimit. Numele femeii este 
Helene Stilmar. Il silabisi. Trebuie să aflu unde se duce, cu cine 
se întâlneşte. Ingrid, este foarte important: dacă cumpără un 
bilet de avion sau de vapor pentru Finlanda, sună-mă imediat. 
Dacă nu sunt aici, transmite-i Monicăi. 

— Monicăi. În regulă. Tweed! O să vii la Stockholm să mă 
vezi? Se poate? 

— Nu ştiu. Dacă pot, voi veni. 

— Te rog, vino: Dacă poţi. Acum o să mă ocup de cercetări 
pentru asigurările tale. Trebuie să închid ca să comand taxiul. 

— Ingrid, să ai grijă. 

— O să am. La revedere. 

Tweed puse receptorul la loc şi rămase privind în gol. 
Fusese atent să folosească un limbaj simplu. Ingrid avea rareori 
ocazia să vorbească engleză. 

Tweed avea o întreagă reţea de fete în Europa de Vest 
pentru a obţine informaţii! După cum spusese odată, „femeile 
sunt mai loiale decât bărbaţii, dacă au încredere în tine”. Şi din 
reţeaua pe care o construise, Ingrid era probabil cea mai sigură 
şi talentată. O fată foarte practică, ştia să se descurce singură. 
Monica făcu observaţia cu capul aplecat deasupra noului dosar. 

— Ai fi putut să-i spui că mergi la Stockholm. Te place 
foarte mult. 

— Ştii bine că nu spun niciodată cuiva ce voi face, dacă 
pot evita acest lucru. 

— Are mare grijă să păstreze secretele. 

— Este foarte bună, aprobă Tweed uitându-se încă în gol. 
A făcut chiar o referire că se va ocupa de cercetări pentru 
compania mea de asigurări - pentru cazul că ascultă cineva. 
Cred că este singura care bănuieşte care este adevărata mea 
meserie. 

— Pentru ea există vreun pericol? întrebă Monica. 

— Există întotdeauna un pericol - mai ales când nu te 


aştepţi. 


— Tweed, să ai grijă de fată. Dacă i se întâmplă ceva, nu 
ţi-o voi ierta niciodată. 

El se uită uimit la ea. În toţi anii de când lucrau împreună, 
Monica nu-i mai spusese aşa ceva. Remarca îl descumpăni. 
începu să se îngrijoreze şi luă o decizie rapidă. 

— Aranjează să pot lua în orice zi un avion spre 
Stockholm. 

În dimineaţa următoare Tweed află noutăţi care îi sporiră 
îngrijorarea după cum observă Monica din schimbarea atitudinii 
lui. Bineînţeles că Howard a fost cel care a adus veştile bune. El 
intră în biroul lui Tweed, închise uşa, se aşeză pe colţul biroului 
adjunctului său şi îşi încrucişă braţele. 

Era afabil, dar Tweed, care se lăsă pe spate în scaunul 
său, cu mâinile încrucişate în poală, observă ostilitatea din 
spatele amabilităţii şefului său. 

— Îmi dau seama, începu Howard, am cam fost pus pe 
liber. În fond nu prea ştiu despre ce este vorba în toată afacerea 
asta cu Procane! Lucru care face totul foarte dificil pentru noi 
toţi. 

Îşi studia acum unghiile de la mâna dreaptă. Pentru 
numele lui Dumnezeu, spune ce ai de spus, se gândi Tweed, dar 
păstră tăcerea. 

— Înţeleg că, începu din nou Howard, sunteţi interesaţi de 
orice american sus-pus care se află în acest moment în ţara 
noastră. 

Tweed o văzu pe Monica crispându-se în spatele lui 
Howard când auzi cuvintele pompoase. El dădu din cap pentru 
a-şi încuraja şeful să treacă direct la subiect. 

— Deci, continuă Howard, s-ar putea să vă intereseze că 
generalul Paul Dexter, şeful Statului Major al Armatei Americane 
a venit în această dimineaţă la bordul unui avion special care a 
aterizat la Lakenheith, în estul Angliei. Vă foloseşte la ceva? 

Tweed se ridică încet şi îşi ocoli biroul. Stătea cu spatele la 
harta de pe perete. Pe chipul său nu se putea citi nimic din 
gândurile sale. 

— Ştim de ce se află aici? întrebă el. 

— Un tur de inspecţie. Va inspecta diferite unităţi ale 
NATO din Danemarca şi Norvegia. Dar, mai întâi vrea să te 
întâlnească pe tine. La Ministerul Apărării, în biroul lui Lanyon. In 
această dimineaţă. La ora unsprezece fix. Se duse spre uşă şi se 


opri înainte de a o deschide. Presupun că este un maniac al 
punctualităţii. 

— Ticălos arogant, mormăi Monica, după ce uşa se 
închisese. Ştie doar că eşti întotdeauna punctual. 

— Nu e prea bine dispus, comentă Tweed privind fix la 
hartă. 

— ţi dai seama că este atât de furios din cauza ordinului 
primului ministru, încât speră că vei da greş ca să poată scăpa 
de tine. 

— Nu ştiu nimic de asta. 

— Eu da. Ce se întâmplă? Arăţi de parcă ar fi explodat o 
bombă. 

— Din nou Scandinavia. Alt ştab american. Tweed părea 
că gândea cu voce tare în timp ce privea distrat la hartă. Treaba 
asta devine foarte periculoasă. 

— Ştii cât este ceasul? 

— Da. Howard m-a anunţat intenţionat în ultimul moment 
pentru a ajunge cu întârziere la întâlnirea de la Ministerul 
Apărării. 


Tweed fusese escortat la uşa colonelului Lanyon de un 
maior în uniformă de la Serviciul de Informaţii al Armatei. Când 
maiorul deschise uşa şi Tweed intră în cameră, maiorul Lanyon 
nu se vedea nicăieri. Un american cu priviri tăioase, trecut puţin 
de cincizeci de ani, cu mânecile de la cămaşă suflecate, se 
ridică pentru a-l saluta din spatele biroului lui Lanyon. 

— Mă bucur că aţi venit să mă vedeţi, domnule Tweed. 

Îşi dădură mâinile şi generalul Dexter îşi invită oaspetele 
să ia loc într-un fotoliu, apoi îşi trase scaunul din spatele biroului 
şi se aşeză lângă Tweed. 

— i-au dat grenada cu cuiul gata scos, Tweed. Tu conduci 
operaţia de găsire a acestui Procane, înainte de a fi prea târziu. 
Aşa este? 

— Da. Aşa este. 

— Nu îţi voi ascunde faptul că oamenii de la Pentagon 
sunt uzi de frică la gândul că unul de-ai noştri ar putea trece în 
Rusia în acest moment. În orice moment ar fi un dezastru. Dar 
acum, cu Preşedintele candidând pentru al doilea mandat, în 
noiembrie - ar fi o catastrofă. Cine este Procane, Tweed? Ai vreo 
idee? Această conversaţie rămâne între noi. Ai cuvântul meu. 


Tweed ezită uitându-se la american. Dexter era un bărbat 
viguros, atât fizic, cât şi intelectual. Părul şaten negru, cu şuviţe 
cărunte, era dat pe spate, dezvelind o frunte înaltă, părul fiind 
tuns scurt. Deasupra nasului proeminent ochii lui negri îl priveau 
cu intensitate pe englez, studiindu-l; un bărbat foarte puternic, 
hotărât. 

— Îmi pare rău că trebuie s-o spun, dar până acum nu am 
nicio idee. 

— Un om ca tine are totuşi nişte idei. Poate chiar bănuieli. 
Ştiu, de asemenea, că ai fost foarte activ - recent ai vizitat 
Europa de Vest. Cunoaştem că ai o organizaţie foarte 
neobişnuită, cu agenţi în toată Europa. Haide, Tweed. 

— Fiindamerican, începu Tweed încet, era clar că oricine 
ar fi Procane, în drumul său spre Uniunea Sovietică, trebuia să 
treacă mai întâi prin Europa. Şi acum acul busolei indică din ce 
în ce mai mult spre Scandinavia. 

— Care este locul spre care mă îndrept. Dexter râse gros. 
Şi acest lucru mă pune pe lista suspecţilor tăi. 

— Este o declaraţie sau o întrebare? 

— O declaraţie! Termină cu chestia asta. 

— Sunt câţiva americani din vârful piramidei din 
Washington care şi-au ales acest moment pentru a ajunge în 
Europa. 

— Ştiu asta. Voi, englezii, vă închipuiţi că noi, cei din 
Washington, suntem atât de naivi? 

— N-am crezut niciodată că americanii sunt naivi - spre 
deosebire de unii din colegii mei, admise Tweed. Nu fac 
niciodată greşeala de a ne subestima prietenii, adăugă el. 

Dexter râse din nou. 

— Hai să trecem la fondul problemei. Te gândeşti la 
Stilmar şi Cord Dillon. Ei se află aici cu aceeaşi misiune. 

— Ai uitat-o pe Helene Stilmar. 

— Helene? Există şi o femeie. Şi ce femeie! Ştiai că a 
lucrat ca om de legătură între Departamentul de Stat şi 
Pentagon, înainte ca Reagan să o ia consiliera sa personală? 

— Nu ştiam asta. 

— Este bună, foarte bună. A naibii de competentă. De ce 
ai adăugat-o la listă? Procane este un bărbat. 


— De unde ştim asta? aruncă Tweed întrebarea. Este clar 
că este un nume de cod. Ce acoperire poate fi mai bună decât 
să foloseşti un nume de bărbat pentru o femeie. 

— N-ai încredere în nimeni, aşa-i? 

— Nu elimin pe nimeni înainte să fiu sigur. Generale, unde 
te vei duce în Scandinavia? A 

Acum era rândul lui Dexter să ezite. Il studie din nou pe 
Tweed, care păstra tăcerea. Nu există alt mod mai bun de a 
încuraja pe cineva să facă o confidenţă. Dexter îşi îndoi mâinile 
lungi, nervoase şi oftă. 

— E mai bine să ştii - oricum vei afla. Oficial voi face un 
tur de inspecţie a unităţilor noastre din Danemarca şi Norvegia. 
Principala mea misiune este însă să călătoresc în secret în 
Suedia pentru a mă consulta cu unii şefi ai armatei. 

Voi zbura cu un avion suedez, în haine civile, şi voi ateriza 
într-o localitate numită Jakobsberg. Se află chiar lângă 
Stockholm. 

— Ştiu. Suedezii au Draken-e acolo. 

— Un bun avion de vânătoare, Draken-ul. Cu siguranţă 
cunoşti bine Europa. 

— Sunt surprins, chiar uimit, că suedezii au acceptat. 
Dacă vizita este descoperită de ruşi, efectele vor fi ale naibii de 
grave. 

— De aceea vizita mea a fost plănuită cu atâta grijă. Am o 
dublură, un tip care arată exact ca mine. In timp ce eu discut cu 
suedezii la Jakobsberg, dublura mea, în uniformă, va inspecta 
unităţile NATO din Norvegia. Moscova îmi va verifica mişcările, 
aşa cum veghează pisica un şoarece. O să le aruncăm praf în 
ochi. Suedezii devin nervoşi - acele minisubmarine sovietice, 
care le tot pun la încercare sistemele defensive navale din 
arhipelag, au fost o greşeală... 

— Nu vor intra niciodată în NATO, remarcă Tweed. 

— Nici nu vrem asta. Sunt neutri, după cum ştii - e treaba 
lor. lau cu mine un expert în submarine. S-ar putea să le dea 
câteva sfaturi cu privire la modalitatea de a scoate la suprafaţă 
unul din acele minisubmarine. Poate că şi ei ne vor da nişte 
sfaturi. Sunt foarte buni în meseria lor. 

— Când zbori spre Jakobsberg? 

— Planul nu a fost încă finalizat. Pentru prima oară Dexter 
deveni vag. Cred că într-o săptămână sau două. Se sculă în 


picioare şi Tweed se ridică şi el din fotoliul său. Mi-a făcut 
plăcere să stau de vorbă cu tine, Tweed. Mă simt ceva mai 
liniştit în privinţa lui Procane, acum după ce am vorbit. Crezi că 
există cu adevărat? 

— Dumneavoastră, nu? 

— Din Europa vin tot mai multe rapoarte despre el. Dar 
niciun fel de descriere. Numai zvonuri. 

— Nu pot promite nimic, spuse Tweed atent, dar este 
posibil ca într-un viitor nu prea îndepărtat să am o descriere. 

— O vei transmite şi oamenilor noştri? 

— Imediat cum aflu ceva. 

— Atunci, noroc, Tweed. Sper să ne revedem. 

Îşi dădură mâinile. În timp ce deschise uşa pentru a ieşi, 
Tweed se întoarse scurt. Americanul zâmbea. Paul Dexter era 
prototipul generalului american. Spre deosebire de blândul 
general Eisenhower, pe care îl ştia din filme, Dexter era direct şi 
hotărât, un bărbat care nu avea timp de fineţuri. Probabil că îi 
dispreţuia pe majoritatea diplomaților şi politicienilor. Tweed se 
gândi la el în timp ce cobora scara unde îl aştepta însoţitorul 
său, maiorul. Prototipurile îl îngrijorau întotdeauna pe Tweed. 


— Tocmai am primit un semnal de la Serviciile Daneze de 
Informaţii, anunţă Monica când Tweed se reîntoarse în biroul 
său. 

— Lasă-mă să-mi scot doar haina. Te rog, spuse el. 

— Cord Dillon tocmai a părăsit Copenhaga cu un avion, 
îndreptându-se spre Stockholm, continuă ea nemiloasă. 
Călătoreşte sub numele de Alfred Mayer. 

— Avertizează-l pe Gunnar Hornberg de la SAPO, ca de 
obicei. Dă-i lui Gunnar descrierea. Are timp să trimită oameni la 
Arlanda pentru a afla unde se duce Dillon? 

— Da. Dacă reuşesc să-l sun acum. De la Stockholm până 
la Arlanda ai nevoie de treizeci de minute, nu-i aşa? 

— Cam trei sferturi de oră, mai degrabă. În orice caz, 
Gunnar poate folosi securitatea aeroportului. Ochii lui Tweed se 
întoarseră automat spre harta de pe perete. Acţiunea se 
precipită. Toate drumurile duc la Stockholm. 

— Bineînțeles, presupuse Monica în timp ce forma 
numărul. Dillon poate că doreşte să se întâlnească cu Hornberg. 
Ştim doar că SAPO are legături discrete cu CIA. 


Acest lucru era adevărat, se gândi Tweed în timp ce se 
aşeză la masa sa. Ani de zile SAPO avusese legături strânse cu 
omologii din Washington - în ciuda atitudinii sincere de 
neutralitate. 

— Spune-i lui Gunnar, spuse el după ce ea termină de 
format numărul, că dacă Dillon face vreo încercare de a merge 
spre est, spre Finlanda, trebuie să-l oprească cu orice preţ. De 
asemenea, că ar apărea complicaţii diplomatice - ceva în genul 
ăsta. Cere-i să nu facă nimic până când nu ajung eu la 
Stockholm. 

— Când pleci? Linia este ocupată. 

— Astăzi, dacă pot. 

— Zborul SK528. Pleacă de la Heathrow la şase şi 
jumătate. Ajunge la Arlanda la opt şi patruzeci, spuse Monica 
repede. O să-ţi fac o rezervare. O valiză pregătită se află în 
dulap, ca de obicei. 

— Pune, de asemenea, trei oameni să-l supravegheze pe 
generalul Paul Dexter. Şi asta este urgent. 

— Ce nu este? Ea forma din nou numărul SAPO. Preiau eu 
totul cât timp tu eşti plecat? Dacă da, ar fi mai bine să-i spui lui 
Howard. 

— Sunt atât de multe piese pe tablă, remarcă Tweed, 
uitându-se tot la harta de pe perete. Şi Bob Newman este tot 
acolo, în sălbăticia aceea - atât la propriu cât şi la figurat. 

— Este al doilea lucru pe care voiam să ţi-l spun. Newman 
se află încă la hotelul Hesperia din Mannerheimintie. Sunt 
vremuri grele pentru Laila, dar se ţine scai de Newman. Este 
expresia ei, nu a mea. Ea la Helsinki şi biata Ingrid la Stockholm. 

— Ştiu. Şi pe mine mă îngrijorează. Oricum, mă duc la ele. 

— O să fii în elementul tău. Din nou muncă de teren. 

— Dacă nu mi-am pierdut îndemânarea. 

: Monica râse zgomotos, apoi începu să vorbească cu SAPO. 
In timp ce vorbea, Tweed recapitula în minte toate mişcările 
personajelor implicate. Totul indica faptul că Procane urma să 
treacă prin Scandinavia. Monica puse întrebarea în timp ce 
aşeza receptorul la loc. 

— L-am alertat pe Hornberg. N-ai vrea să-mi spui exact 
despre ce este vorba în afacerea asta cu Procane? Tu ştii ceva? 
Semeni cu dirijorul unei mari orchestre interpretând o simfonie 
complicată. 


— Ce remarcă ciudată. Tu eşti răspunzătoare cât timp 
sunt eu plecat. Îi voi spune lui Howard înainte să plec. Din 
întâmplare l-am văzut sus după ce l-am întâlnit pe Dexter. Mi-a 
spus că Stilmar s-a întors din Europa. Că acum se află la 
Dorchester. Supraveghează-l şi pe el. 

— Îți dai seama că suntem la limită. O să mă descurc eu 
cumva. Tot nu mi-ai spus ce e cu Procane, îi reaminti ea lui 
Tweed care îşi părăsise biroul, luându-şi valiza. 

— Dă-mi voie să-ţi amintesc un lucru, dacă îmi promiţi că 
nu te vei enerva. 

— Ceea ce înseamnă că n-o să-mi placă. 

— Un secret rămâne un secret doar dacă-l ştie o singură 
persoană. 


Partea a doua 
STOCKHOLM: ZONA FRONTULUI 

În timp ce avionul cobora şi trecea prin plafonul de nori, 
pregătindu-se de aterizare pe Arlanda, Helene Stilmar se uita 
absentă pe fereastră. Suedia se afla doar la câteva sute de 
metri sub ea. 

Mari suprafeţe de păduri de brad erau împrăştiate în 
peisajul plat. Ici şi colo, mari bolovănişuri creau impresia unui 
deşert. Apoi apărea ca din întâmplare câte un drum, şi câte o 
maşină dădea senzaţia că se târăşte pe suprafaţa lui. 

Pământul se ridică grăbit în întâmpinarea avionului. Apăru 
pista de beton şi Helene îşi puse centura de siguranţă. Roţile 
avionului sărutară pista de aterizare. Un perete compact format 
din brazi trecu în fugă pe lângă fereastra avionului. Aparatul 
pierdu din viteză, luă o curbă şi apoi se târî spre locul unde se 
afla pasarela telescopică. Se afla în Suedia, patria strămoşilor ei. 

In holul aeroportului, Ingrid Melin privea fix spre punctul 
de unde trebuia să apară Helene Stilmar. Fără pălărie, purta un 
costum bleu deschis cu pantalon, părând foarte suplă şi înaltă. 
Pentru a nu atrage atenţia, se oprise în spatele unei familii care 
aştepta pe cineva. Apoi o văzu pe Helene Stilmar. 

Inaltă, cu păr castaniu, plină de încredere, cu un pas vioi, 
ea purta un costum scump, crem, care părea cumpărat de la un 
creator de lux. Un hamal îi luă cele trei geamantane mari, pe 
care ea le împinsese cu un cărucior şi o scoase din aeroport. 
Ingrid o urmări, văzu că ea lua un taxi şi fugi spre Volvo-ulpe 
care îl închiriase. 

Drumul care făcea legătura între Arlanda şi îndepărtatul 
Stockholm era o minunată autostradă cu şase benzi, care trecea 
printr-o zonă deschisă, timp de cincisprezece minute bune de 
mers cu maşina, înainte de a intra în suburbiile oraşului. 

Era o zonă stâncoasă şi autostrada trecea de multe ori 
printre stânci de granit şi alte aflorimente imense. Ingrid 
conducea un Volvo mare, cu patru locuri şi se îndoi deasupra 
volanului, concentrându-se şi încercând să păstreze o maşină 
ântre ea şi taxiul Helenei. Capul ei abia dacă se mişca şi 
conducea cu o îndemânare pe care un bărbat ar fi invidiat-o. 


Pe scaunul pasagerului de lângă ea se afla o valiză. Ea se 
aştepta ca Stilmar să se oprească la unul din marile hoteluri, dar 
era numai o presupunere. Ar fi putut să locuiască în 
apartamentul unui prieten - oriunde. 

Ingrid se răzgândise în privinţa folosirii unui taxi de la 
Upsala până la aeroport, imediat după ce încheiase convorbirea 
cu Tweed. Ea închiriase o maşină, fiindcă acest lucru îi dădea o 
mai mare mobilitate. De asemenea, era doar o presupunere 
faptul că Stilmar se îndrepta spre Stockholm - deoarece ea ar fi 
putut să se îndrepte spre o destinaţie complet necunoscută. 

Ingrid urmări cu un sentiment de uşurare taxiul prin 
Sergels Torg, principala piaţă din centrul Stockholm-ului, unde 
se afla ciudata coloană sculptată, făcută dintr-un material 
asemănător sticlei. Cu un şi mai mare sentiment de uşurare, ea 
observă că taxiul opri în faţă la hotelul Grand. 

Ingrid conduse Volvo-ul direct spre una din nişele de 
parcare rămase libere în faţa hotelului. Probabil că o altă maşină 
abia plecase. Incuie Volvo-ul, se duse la aparatul de taxat, apoi 
urcă înaintea Helenei scările hotelului, ducându-şi valiza. 

Ea reuşi să facă această manevră abilă, fiindcă Helene 
avea cele trei mari geamantane care trebuiau descărcate din 
maşină şi duse înăuntru de portar. Ingrid se gândea că era 
curios că avea nevoie de atât de multe bagaje pentru o şedere 
destul de scurtă - idee pe care i-o dăduse Tweed. 

Ingrid stătu cu valiza lângă ea, ca şi cum ar fi aşteptat pe 
cineva, în apropierea recepţiei, în timp ce Helene se înregistra. 
Ea îl auzi pe receptioner spunând noii-sosite numărul camerei 
de la etajul al şaselea. O urmări pe Helene intrând în cel mai 
vechi dintre lifturi, o cuşcă aurie, cu pereţi de piele roşie. Când 
uşile se închiseră ea se duse spre recepţie, vorbind în engleză. 

— O convorbire internaţională, vă rog. Londra. Acesta este 
numărul. Vă rog să înregistraţi costul ei. Voi plăti după 
convorbire. Făcu o pauză. Era un loc prea deschis, pentru a-l 
suna pe Tweed. Nu, m-am răzgândit. O să sun din camera mea. 

Ridicându-şi valiza, parcurse cei câţiva paşi care o 
despărţeau de recepţie. O fată veni şi o întrebă cu ce putea s-o 
ajute. 

— AŞ dori o cameră pentru trei zile, vă rog. Aveţi ceva la 
etajul al şaselea? La faţadă. Imi place peisajul pe care îl am de 
acolo... 


— Numai o cameră cu două paturi. Preţul este de o mie de 
coroane pe noapte, inclusiv micul dejun. 

— Bine, o iau. 

— Camera 634. 

Fata scria numărul camerei şi preţul pe un mic carton 
albastru, pe care se afla fotografia hotelului, o fotografie făcută 
noaptea, care surprindea reflecţiile luminilor fațadei în apă. Ea 
adăugă datele şederii. 

— Vă va ajuta cineva să... 

— Nu este nevoie, interveni Ingrid. Îmi pot duce singură 
valiza, şi mă grăbesc. 

Luă cheia camerei din mâna fetei şi intră în acelaşi lift 
care o dusese şi pe Helene Stilmar. Ajungând la etajul al 
şaselea, ea se uita la plăcuţele cu numerele camerelor, traversă 
foaierul pustiu în care se aflau câteva fotolii confortabile şi băgă 
în broască cheia camerei 634. 


— Tweed nu este aici, Ingrid, spuse Monica la telefon. Ea 
continuă să vorbească pentru a o încuraja pe fată. Ştia că vei 
suna şi m-a rugat pe mine să preiau mesajul. Nu pot să-l sun, 
dar mă va contacta el pe mine. M-a lăsat responsabilă - stau la 
biroul său. Vrea să ştie cum te descurci. Aşa mi-a spus înainte 
să plece. 

Ca şi Tweed, şi Monica era atentă să folosească un limbaj 
simplu. Dumnezeule, noi britanicii suntem îngrozitori, se gândi 
ea. Noi nu învăţăm niciodată o limbă străină. Îi lăsăm pe străini 
s-o înveţe pe a noastră. Ingrid începu să vorbească, atentă la 
ceea ce spunea, fiindcă legătura se făcea prin centrala hotelului. 

— Am luat de la aeroport subiectul cercetării. A închiriat o 
cameră la Grand Hotel pentru şapte zile. Camera 636. Subiectul 
are multe bagaje - trei geamantane. 

— De unde suni, Ingrid? 

— Dintr-o cameră pe care am închiriat-o la hotelul Grand. 
Camera 634. Dacă nu sunt aici când sunaţi, lăsaţi, vă rog, un 
mesaj la recepţie. Fiţi siguri că spuneţi numele şi numărul 
camerei. Numărul hotelului Grand este 06 22 10 20. 

— Înţeleg, Ingrid. Să fii foarte atentă. 

— O să vină aici? 

In vocea ei era o notă de teamă, dar şi de speranţă. 
Monica se gândi puţin înainte de a răspunde. 


— Nu ştii niciodată când apare undeva, draga mea. 

— Mulţumesc. O să vă ţin la curent cu întâmplările. 

Monica puse receptorul jos, luă creionul şi începu să-l 
roadă. La drept vorbind, n-ar fi trebuit să facă acea remarcă 
încurajatoare, dar munca de unul singur îţi putea da un 
pronunţat sentiment de singurătate. Şi Monica nu putea scăpa 
de sentimentul că putea reprezenta, de asemenea, şi un pericol. 
Ce naiba urmărea Tweed? 


— Ceva noutăţi? întrebă vioi generalul Lisenko când intră 
în biroul său din Leningrad. 

— Da, răspunse Rebet. Noutăţi foarte stranii. Americanii 
par să invadeze Europa. Tocmai au sosit două rapoarte. 
Generalul Paul Dexter, şeful Statului Major al Statelor Unite a 
decolat ieri de la Baza aeriană Andrews cu un avion militar. 

— De unde ştim noi asta? 

— Avem un mecanic acolo căruia îi plătim aceste 
informaţii, şi care a auzit că avionul se îndrepta spre Anglia. Mai 
târziu l-a văzut pe Dexter urcându-se în avion, care imediat a 
decolat. 

— Şi al doilea raport? 

— Observatorul nostru din Ministerul Apărării de la Londra, 
l-a văzut pe Dexter intrând înăuntru. Oamenii noştri de la 
Heathrow au fost avertizaţi să-l urmărească dacă va lua un 
avion spre Europa. 

— L-au văzut pe Dexter ajungând acolo? întrebă Lisenko. 

— Nu. Dar a venit la bordul unui avion militar. Asta 
sugerează că va ateriza la una din bazele militare din estul 
Angliei. Probabil că a încercat să ajungă în secret. 

— Este imposibil să fie el Procane, se gândi Lisenko cu 
voce tare. 

— Ar avea acces la toate informaţiile furnizate de Procane, 
îi atrase Rebet atenţia. 

— Kremlin-ul tocmai mi-a spus să consider informaţiile lui 
adevărate, răspunse Lisenko cu o notă de triumf. Este deci o 
palmă dată lui Karlov şi rapoartelor sale defetiste. Procane 
există. Procane este pe cale de a sosi. Spune-i asta lui Karlov. 
Spune-i să aranjeze o întâlnire cu Mauno Sarin, la Tallinn, cât 
mai curând posibil. Sarin va şti când unul din aceşti americani 
va trece din Suedia în Finlanda. Trebuie să-i spună lui Sarin că, 


dacă nu ne va informa imediat de sosirea acestui agent- 
provocator, vom considera acest lucru un act ostil. 

— Agent-provocator? Procane? Nu înţeleg. 

— Asta fiindcă nu te uiţi şi de cealaltă parte a dealului, aşa 
cum făcea mereu ducele de Wellington. 

Bun cunoscător al istoriei militare, Lisenko nu pierdea nici 
o ocazie să-şi arate erudiţia. 

— Tot nu înţeleg, insistă Rebet. Procane este omul nostru. 

— Dar nu vrem ca finlandezul acela viclean să ştie asta. Il 
vom lăsa să creadă că Procane este un agent care 
arendrăzneala de a încerca să compromită neutralitatea 
Finlandei. Atunci nu va ezita să ni-l predea. 

Rebet dădu din cap. Lisenko era plin de surprize. Uneori 
manifesta un extraordinar talent în manevrarea oamenilor. 
Rebet admise că era un tip foarte viclean. 

— Dar tot nu ştim cine este Procane, îi aminti el şefului 
său. 

— Avem o mulţime de candidaţi pentru acest rol. Cord 
Dillon a venit în Europa - apoi la scurt timp a sosit Stilmar de la 
Washington. Acum ilustrul general Dexter şi-a planificat o vizită 
în Europa - şi a fost aici doar cu două luni în urmă. Ce rol are 
această a doua vizită? Să ţii minte cuvintele mele, Rebet. Unul 
din aceştia este Procane. Şi acum? Telefonează-i colonelului 
Kalrlov! 

În acest moment Lisenko avea dreptate - din punctul său 
de vedere. Doar că trecuse cu vederea un alt candidat. Helene 
Stilmar. 

— Ştiu unde a fost ucisă Alexis, îi spuse Newman Lailei. 

Vocea îi era egală, chipul împietrit într-o expresie dură. 

Stătea în camera sa de la hotelul Hesperia din Helsinki. 
Laila era ghemuită lângă el, cocoţată pe braţul fotoliului. 

Relaţiile dintre ei deveniseră mai apropiate pe parcursul 
orelor pe care le petrecuseră împreună - plimbându-se pe 
străzile oraşului. Dar nu deveniseră încă intimi. Reportera 
finlandeză era prea tânără pentru Newman. Cel puţin aşa îşi 
spunea el. Adevărul era că nu prea avea chef de legături cu o 
femeie. Se transformase într-un om dur şi retras, concentrându- 
se asupra unui singur obiectiv - descoperirea celui care o 


ucisese pe Alexis - soţia de care se despărţise cu câteva 
săptămâni înainte de ultima ei călătorie în Finlanda. 

— De unde ştii? îl întrebă Laila. 

— Din cartea despre Rusia pe care am cumpărat-o de la 
AjJeateeminen, astăzi. 

Un ghid turistic al Uniunii Sovietice; foarte bogat ilustrat. 
Newman ajunse la pagina cu Republica Estonia. li arătă o 
fotografie mare a Tallinn-ului, înfăţişând vechiul oraş şi i-o dădu. 
El îşi aprinse o ţigară. 

— Nu înţeleg, comentă Laila, uitându-se atentă la 
fotografie. 

— La Londra, cineva mi-a arătat filmul făcut în timpul 
asasinatului, film care în mod evident fusese trimis de Moscova, 
pentru a împiedica pe oricine să urmeze exemplul ei. Vreun idiot 
brutal l-a trimis ca avertisment. În mod normal, ruşii nu ar fi 
făcut o astfel de greşeală. Numai dacă, oricine ar fi făcut asta, s- 
ar afla acum în Siberia. 

— Tot nu înţeleg. 

— Castelul acesta ciudat, aflat acolo sus - el îl arătă în 
fotografie - l-am văzut în fundalul filmului când maşina trecea 
peste Alexis. Ştiam că văzusem undeva blestemăţia aia. 
Probabil într-o altă fotografie. Un corespondent străin are nevoie 
de memorie fotografică. La propriu. 

— ÎI ştiu. Am fost acolo. Se numeşte Micul Bastion 
Toompea. Are trei turnuri mari - Hermann cel înalt, Pilsticfcer şi 
Landskrone. Se află în apropierea catedralei, în Lossi Sauare. Ce 
vrei să faci, Bob? 

— O să găsesc eu ceva. 

Vocea ei era plină de teamă când îl strânse de braţ pentru 
a-i atrage atenţia. Nu-i plăcea deloc expresia de pe faţa lui. 

— Dacă îl vei găsi pe cel responsabil de moartea soţiei 
tale, îl vei ucide, nu-i aşa? 

— N-am spus asta - Newman se eliberă brusc din 
strânsoarea ei, se ridică şi se îndreptă spre locul unde se afla 
telefonul. Deschise un sertar şi scoase cartea de telefon a 
Helsinki-ului. 

— Vreau să închiriez o maşină. Care este cea mai bună 
firmă? 

— Cred că Hertz. Au un birou în hotelul Intercontinental, 
lângă noi. 


— L-am găsit. „69 10. Scrise numărul pe blocnotesul 
hotelului. E timpul să mergem la masă. O să-i sun după ce 
mâncăm. 

— Unde te duci, Bob? Pot să vin cu tine? 

— La masă, da. Cu mine în maşină? Nu. Nu insista, spuse 
el pe acelaşi ton egal. Întoarce-te la redacţie în această după- 
amiază. 

— Ei nu mă aşteaptă să vin. Mi-am luat câteva zile libere, 
ca să fiu cu tine, Bob. 

Vocea ei avea un ton rugător. 

— Atunci găseşte-ţi altceva de făcut. Acum, ţi-e foame? 
Dacă da, hai să mergem să dăm o raită prin bufetul lor excelent. 

În sufrageria mare, confortabilă, de la primul etaj, care 
dădea spre Mannerheimintie, cei doi mâncară primul fel în 
tăcere. Laila mânca în mod automat, uitându-se deseori pe 
deasupra mesei spre Newman, care avea aceeaşi privire de 
gheaţă care o speria. Trebuia să ia o decizie dificilă. Se 
întorceau spre bufetul bogat pentru a-şi alege un desert, când 
ea îi spuse: 

— Bob, mă întorc într-o clipă. Trebuie să mă duc la 
toaletă. 

— Nicio problemă. 

Ea se grăbi să iasă din raza privirii lui, apoi cobori în fugă 
scările spre parter - ar fi putut să o vadă dacă ar fi folosit liftul. 
Ea formă numărul de la Ratakatu - sediul Poliţiei de Protecţie - 
şi ceru să vorbească cu tatăl ei. Mauno răspunse aproape 
imediat. 

— Ce este, Laila? întrebă el repede. 

— Te sun de la Hesperia. Sunt extrem de îngrijorată de 
Bob Newman, care se află aici, la Helsinki - la acest hotel. A 
aflat unde a murit soţia lui. Dincolo, peste mare. După masă 
vrea să închirieze o maşină. N-a vrut să-mi spună unde se duce. 

— Newman este aici? într-adevăr? De unde închiriază 
maşina? 

— De la Hertz, biroul de la Intercontinental. Nu vrea să mă 
lase să merg cu el. Poţi să faci ceva? 

— Cred că da. Bine. Mulţumesc pentru telefon - ai făcut 
foarte bine. Nu-i spune că ai vorbit cu mine. 

— Bineînţeles că nu. O să creadă că l-am trădat, ceea ce 
am şi făcut, într-un fel. 


— Poate că mai degrabă l-ai salvat. Trebuie să dau un 
telefon. Mulţumesc încă o dată. Ai grijă să nu afle că ai luat 
legătura cu mine. Acum, la revedere. 

Laila puse receptorul jos şi oftă. Trăia un sentiment 
neplăcut. Se simţea o trădătoare. Se duse repede la toaletă 
pentru a se machia - trebuia să pară normală când se va 
întoarce sus. 

La Ratakatu, Mauno Sarin suna deja agenţia Hertz. Le 
dădu instrucţiuni precise şi ei promiseră să-l sune. Sarin ceru 
apoi prin telefon un echipament radio pentru o maşină. 


Porvoo este un oraş mic şi vechi, aflat la cincizeci-şaizeci 
kilometri la est de Helsinki. Poţi ajunge acolo pe o autostradă 
modernă, care continuă spre est, până când traversează graniţa 
cu URSS, şi apoi până la Vyborg, aflat acum în Rusia, conform 
acordului încheiat între cele două ţări în 1945. 

Newman conduse Ford-ul pe care îl închiriase de la Hertz 
peste podul care trecea râul care se vărsa în apropiere în mare. 
Găsi un loc de parcare pentru maşină, băgă monezile în aparatul 
de taxare şi începu să se plimbe, explorând locul ca un turist. 

O luă în sus pe o stradă pietruită - pietrele fiind atât de 
inegale, încât riscai să-ţi rupi glezna - şi ajunse în piaţa 
primăriei. Acesta era cartierul vechi, o colecţie de case de lemn 
cu un singur etaj, pictate într-un roşu ruginiu, strălucitor. 

Aceste case nu erau însă piese de muzeu, precum cele din 
Turku, în vestul capitalei. Oamenii locuiau în ele, aşa cum 
stătuseră şi strămoşii lor, atunci când Porvoo făcea parte din 
Marele Ducat al Rusiei Ţariste. În timp ce mergea, Newman se 
uită în jurul şi în spatele său, dar nu văzu niciun semn că ar fi 
fost urmărit. 

Continuându-şi drumul, urmă aceeaşi rută, paralelă cu 
râul, la fel ca la ultima sa vizită în Finlanda, până când ajunse în 
zona în care erau ancorate vasele de pescuit. 

Înainte de a pleca de la Hesperia, după ce Laila ieşise din 
clădire - schimbase cecuri americane într-o mare sumă de mărci 
finlandeze, în special bancnote mari. O luă în jos pe o stradă 
lăturalnică, ceva mai mică decât o alee şi ajunse la alte clădiri 
vechi de pe malul râului. Câţiva pescari stăteau pe butoaie de 
lemn, întinzându-şi plasele. 


Nările sale recepţionară un amestec de mirosuri - peşte în 
putrefacție, motorină şi aroma mării venind din invizibilul Golf 
Finic. Petrecu câteva minute plimbându-se pe malul râului, 
studiindu-i pe pescari, până când văzu unul de vârstă mijlocie, la 
fel ca şi ceilalţi, dar care stătea singur. 

— Vorbiţi cumva engleza? îl întrebă el pe bărbatul bronzat. 

— Puțin. 

— Este barca dumneavoastră? 

Era o barcă din lemn, trecută prin multe furtuni, cu o 
cabină mică, în mijlocul punţii, dar care părea foarte solidă. lar 
bărbatul cu care vorbea părea să fie un pescar priceput. 

— Da, răspunse pescarul. Doriţi ceva? 

Newman făcu o pauză. Finlandezii erau un popor aspru şi 
foarte direct. Nu se târguiau ca levantinii. Spui ce vrei, spui 
preţul şi el va spune „Da” sau „Nu”. Nu ocoli problema. Nu în 
Finlanda. 

— Ai putea să mă duci pe mare? Vreau să ajung la Tallinn. 
După căderea nopţii. Poţi să mă laşi undeva într-un loc liniştit al 
coastei esto niene, aşa încât să nu mă vadă nimeni? 

— Ruşii au nave de patrulare. Şi navele de patrulare au 
radar. 

— Ştiu asta. Poţi totuşi să mă duci? Pentru şapte mii de 
mărci finlandeze? 

Newman scoase un teanc de bancnote împăturite şi le 
numără, în timp ce pescarul se uita la el, având încă plasa în 
mâinile sale noduroase. Tocmai terminase de numărat, când o 
mână se aşeză uşor pe umărul său drept. Se întoarse brusc. 
Mauno Sarin se mişca asemenea unei pisici. 

— Aşteaptă, te rog, Bob. Maşina mea este Saab-ul 
albastru, parcat în capătul aleii pe care tocmai ai coborât-o. 
Vrei, te rog, să-mi dai cheile Ford-ului tău închiriat? Unul din 
oamenii mei se află lângă el. Îl va duce înapoi la Helsinki, 
mergând în spatele nostru. 

— Şi dacă refuz? 

— Nu poţi. Eşti arestat şi te duc înapoi la Ratakatu pentru 
interogatoriu. 

— Sub ce acuzaţie? 

— Chiar vrei să-ţi spun? 

— Da, vreau. 


— Pentru tentativă de trecere frauduloasă a graniţei în 
scopul intrării ilegale în Uniunea Sovietică. 

— llegal? 

— Ai viză pentru Rusia? 

Mauno îşi mângâie barba în timp ce îl privea pe Newman 
fără niciun semn de prietenie în ochii săi albaştri. Era într-adevăr 
şeful Poliţiei de Protecţie din Helsinki. 

— Te aştept în maşina ta, spuse Newman. 


— Eşti nebun, Bob, nebun de legat, să încerci să mituieşti 
un finlandez pentru a te duce în Rusia. 

Mergeau spre Helsinki, pe acelaşi drum pe care Newman 
venise la Porvoo. În spatele lor, un bărbat în civil conducea Ford- 
ul închiriat. Mauno conducea cu viteză pe autostradă, apoi 
încetini scurt, înainte de a accelera din nou. 

— Cât i-ai oferit pescarului? întrebă el. 

— Şapte mii de markkaa. 

— Poate vrei să-mi dai mie banii ca să te duc la Tallinn? 

Newman se întoarse şi se holbă la Mauno care râdea 
ştrengăreşte. Finlandezul îi făcu cu ochiul şi apoi coti, când un 
camion mare veni spre ei. 

— Şi tu eşti cam nebun, după felul în care conduci, 
observă Newman în timp ce se gândea la ceea ce îi spusese 
Sarin. De ce ai încetinit cu câţiva kilometri în urmă? Nu era nicio 
maşină prin preajmă. 

— Poliția îşi amplasează deseori radarul acolo. 
Închipuieşte-ți! Şeful Poliţiei de Protecţie amendat pentru 
depăşirea vitezei legale. Ar fi o acuzaţie pentru ziarul Lailei. Şi 
ea l-ar scrie! Mă întreb ce face acum? Se uită la Newman. Te-ai 
întâlnit cu ea? 

— Oricum nu ţi-aş spune. 

Asta nu schimbă nimic, se gândi Mauno cu satisfacţie, 
fiindcă astfel Laila era protejată de suspiciunile lui Newman. 

— Cum m-ai găsit la Porvoo? întrebă Newman. Sau este 
un secret de stat? 

— Erai supravegheat! Bineînţeles! Având în vedere 
dispoziţia în care te afli. Vocea lui Mauno se schimbă, devenind 
caldă. Dacă ar fi fost soţia mea, probabil că aş proceda la fel - 
dar încercarea de a ajunge în Estonia pe acea rută a fost o 
nebunie. 


— Mai există o altă rută? Sau glumeai din nou când 
spuneai că mă vei duce la Tallinn? 

— Nu glumeam. 

Mauno îşi concentră deodată toată atenţia asupra 
drumului. Newman se uită sceptic la finlandez. Piciorul stâng 
începuse să-i amorţească şi era pe cale de a şi-l mişca, când îşi 
aminti de cuțitul de vânătoare fixat pe gambă, pe care îl 
cumpărase la Helsinki, înainte de a pleca la Porvoo. 

— Şi ce înseamnă asta? întrebă el. 

— Este confidenţial. Nu vei tipări asta niciodată? în regulă? 
Bine. Comunic în secret cu colonelul GRU-ului care se ocupă de 
Estonia, Andrei Karlov. Punctul de comandă se află la Tallinn. 
Vrea să vin în Estonia cu Georg Ots pentru a mă întâlni cu el. De 
asemenea, a sugerat că ar fi dispus să întâlnească un ziarist 
occidental obiectiv şi să-l conducă prin Tallinn. Am sugerat 
numele tău. 

— De ce eu? 

— Fiindcă te-am supravegheat din momentul în care ştiam 
că vei sosi. Interesul manifestat pentru Estonia era foarte 
nesănătos, nu numai pentru tine, dar şi pentru mine. 

Incidentul de la Porvoo dovedeşte asta. Ruşii ne-ar 
învinovăţi pe noi dacă tu ai face vreo nebunie - trecând din 
Finlanda în Estonia. 

Asta înseamnă, se gândi Newman, că Mauno l-a interogat 
pe Takala, pilotul elicopterului. Nu-l învinuia pe Mauno, asta era 
meseria lui. 

— Chiar îmi propui în mod serios să călătoresc cu tine la 
Tallinn? întrebă el. 

— Dacă tu vrei - şi Karlov este de acord. Voi insista 
bineînţeles ca ei să-ţi dea o garanţie scrisă că te vei întoarce în 
siguranţă în aceeaşi zi, împreună cu mine, garanţia urmând să 
fie semnată de generalul Lisenko. 

— Cine este acest Lisenko? 

Mauno făcu din nou o pauză. 

— Este foarte secret, dar noi avem totuşi moduri de a afla 
ce se petrece dincolo. Lisenko este şeful GRU-ului din republicile 
baltice - Letonia, Lituania şi Estonia. El i-a luat locul lui Karlov, 
pe care acesta spera să-l primească la întoarcerea de la Londra. 

— Tot nu înţeleg de ce Karlov doreşte vizita unui ziarist 
occidental. 


— Fiindcă există multe zvonuri despre nelinişti şi dezordini 
în Estonia - zvonuri care apar în special în presa occidentală şi 
în cea americană. Karlov se gândeşte - eu bănuiesc doar, dar 
ştiu că nu mă înşel - că dacă un ziarist obiectiv, renumit 
profesional, va vizita Tallinn-ul şi va vedea că viaţa este calmă şi 
liniştită, şi apoi va scrie un articol pozitiv, zvonurile vor dispărea. 

— Te întreb din nou: de ce eu? 

Mauno chicoti în timp ce reducea viteza, fiindcă intrau în 
suburbiile capitalei. 

— Se pare că te-au verificat cu ajutorul calculatorului de la 
Moscova şi rezultatul a fost că eşti imparţial. 

— Dar nu prosovietic. 

— Karlov nu vrea asta - nu ar fi convingător. Tu scrii 
întotdeauna adevărul aşa cum îl vezi. Deci... 

— Cât de curând va avea loc această călătorie - 
presupunând că va avea loc? 

— Imposibil de spus. Karlov nu ne va avertiza înainte. 
Deci, Bob, fă-mi un serviciu. Rămâi, te rog, la Hesperia. Şi 
renunţă la aventurile marine din Golful Finic! Vei veni dacă va 
exista ocazia? 

— Poţi să fii sigur de asta. 

— Excelent! Acum, pentru a sărbători înţelegerea noastră, 
vom uita să mergem la Ratakatu. Opresc aici şi îi spun omului 
meu să-ţi ducă Ford-ul la Hesperia. Apoi mergem să bem ceva la 
hotelul Marski, unde sunt toţi spionii! 

Mauno puse jos paharul său cu vin alb sec şi privi de-a 
lungul marii încăperi de la parter, unde se afla barul hotelului 
Marski. Se uită numai pentru câteva secunde, apoi se întoarse 
spre Newman. 

— Extraordinar! îţi aminteşti mica glumă în care am spus 
că aici se află spionii? 

— Da. 

— Nu te uita încolo. Îl vezi pe omul cu păr închis la 
culoare, în costum gri, care stă singur pe bancheta din colţul 
opus? Cu păr negru unsuros pieptănat peste cap? 

— L-am văzut de câteva minute. Se uită la noi. 

— Este Oleg Poluchkin. Unul din ajutoarele lui Karlov. 

— Nu prea cred că-mi place. 

— Este căpitan al GRU-lui. Probabil că a fost trimis de 
Karlov pentru a adulmeca pe aici, înainte de a face 


aranjamentele finale pentru vizita mea. Are o reputaţie proastă. 
Este o brută. 

Newman îl studie pe Oleg Poluchkin, uitându-se încet în 
jurul său prin bar. Barul acesta era unul din cele mai bune din 
oraş. Spaţios, iluminat cu discreţie, cu scaune confortabile care 
păreau din piele. Vineri seara era plin. Băieți cu prietenele lor 
îmbrăcate elegant. Bărbaţi mai vârstnici cu prietenele lor la fel 
de tinere. Majoritatea fetelor aveau părul blond, cu o nuanţă 
specială pe care o întâlneai numai în Finlanda. Pe deasupra 
clinchetului paharelor se auzeau vocile care pălăvrăgeau, fără 
să fie totuşi zgomot. Clienţii erau serviţi de chelneriţe la fel de 
atrăgătoare ca şi clientele feminine. 

Oleg Poluchkin avea, probabil, în jur de patruzeci de ani, 
bănui Newman. Rusul era solid, iar faţa era proaspăt bărbierită 
şi masivă. Colţurile gurii erau coborâte, fapt care nu-l făcea 
deloc mai simpatic. Ochii săi întunecaţi, ascunși sub sprâncene 
groase, se mişcau încet. Când întâlniră privirea lui Newman, 
acesta avu impresia că priveşte un uliu. Rece, retrasă. Nu era un 
om cu care să vrei să te întâlneşti pe o alee singuratică după 
căderea nopţii. _ 

Toate mişcările lui erau calculate. Işi strânse degetele 
mâinii sale drepte mari în jurul paharului şi îl ridică încet la 
buzele sale groase. După ce bău, puse cu grijă paharul la loc, pe 
masă, în acelaşi loc din care îl ridicase. 

Ochii săi goi îi întâlniră din nou pe ai lui Newman, se uită 
la el pentru câteva secunde, apoi îşi concentră atenţia asupra 
unei fete atrăgătoare care stătea cu patru bărbaţi la masa de 
alături. Ea-i întâlni privirea, îi răspunse la ea, apoi se întoarse. 
Nu-l plăcea. 

— Omul tău unde este? întrebă Newman indiferent, în 
timp ce ridica paharul. 

— Omul meu? întrebă Mauno uimit. 

— Las-o baltă! Este oraşul tău. Ai undeva pe aici un om 
care-l urmăreşte pe Poluchkin. 

— De fapt, este o fată. 

— Ar fi mai bine să fie atentă. 

— Se descurcă ea. Este expertă în judo. 

— Aş zice că trebuie să fie destul de bună. Am învăţat să-i 
recunosc pe duri. Poluchkin nu e un pisoiaş. 


— Aminteşte-ţi că aici eşti în Helsinki. Comparativ cu alte 
ţări, aici violenţa este foarte redusă. Preşedintele nostru merge 
pe stradă neînsoţit - din păcate acest lucru nu este valabil 
pentru regina voastră. În Finlanda nu se trage cu arma. Ruşii 
ştiu şi ei aceste reguli. Şi le respectă. 

— Există întotdeauna câte un sărit, răspunse Newman 
uitându-se din nou la Poluchkin. 

— Sărit? 

— Un singuratic care înnebuneşte. 

— Te referi la tine? întrebă Mauno vesel. 

— Mă refer la personajul acela neplăcut care tocmai 
părăseşte localul. 

Poluchkin se ridicase de la masa sa şi îşi îmbrăca pardesiul 
uşor din păr de cămilă. Îndesându-şi mâinile în buzunar, se 
strecură încet printre mese spre ieşire. O fată blondă, care 
stătuse singură la masă, se ridică, îşi puse canadiana şi părăsi 
barul. 

— Fata ta? întrebă Newman. 

— Eşti foarte atent. 

— Mai mult decât crezi, Mauno. 

— Şi ce vrei să spui cu asta, prietene? 

— Mă refer la comedia care tocmai s-a încheiat, nu-i aşa? 
M-ai adus la acest bar după ce ai aranjat cu Poluchkin să 
aştepte aici. Acum s-a uitat bine la mine şi poate pleca să-i 
raporteze lui Karlov. 

— Ce imaginaţie bogată au corespondenţii străini! 

— De ce a fost nevoie de asta? întrebă Newman ridicând 
uşor tonul. Aş fi apreciat dacă m-ai fi avertizat înainte de asta. 

— Dacă aş fi făcut asta, Bob, ti-ar fi fost greu să te porţi 
natural. Karlov nu a aprobat încă vizita ta la Tallinn. 

— Deci toată lumea se supraveghează reciproc? 

— Asta e Finlanda. Nu putem decât să sperăm că raportul 
lui Poluchkin va fi favorabil. 


Afară, în întuneric, Poluchkin se îndreptă încet spre sud, 
spre zona aglomerată din vârful peninsulei. Ar fi putut lua un 
taxi de la staţia din apropiere, dar el preferă să meargă pe jos, 
pentru a se asigura că nu era urmărit. 

O jumătate de oră mai târziu, ajunse la o clădire veche, 
foarte mare, aflată în spatele unui zid supraânălţat cu garduri. 


Tehtaankatu, Ambasada sovietică. Ca şi cea americană, care era 
situată în acelaşi cartier, dar într-o clădire mult mai nouă, şi cea 
rusă avea un personal foarte numeros. 

Odată intrat în biroul său, Poluchkin îşi scoase pardesiul şi 
rugă operatorul să-i facă legătura cu Tallinn-ul. Folosi telefonul 
cu bruiaj pentru a vorbi cu Karlov. 

— L-am văzut pe acest Robert Newman, raportă el. M-am 
uitat bine la el - Sarin a aranjat totul. Nu-mi place deloc cum 
arată englezul. 

— Dumnezeule mare! explodă Karlov. Nu ai fost trimis 
pentru a-ţi da cu părerea. Ai fost trimis pentru a vedea dacă 
bărbatul este într-adevăr Robert Newman. El este? 

— Din fotografiile arătate şi din secvențele de film pe care 
le avem cu el aş spune că el este. 

— Eşti sigur? Gândeşte-te că nu l-ai mai întâlnit până 
acum, spuse Karlov tăios. Bazându-te numai pe filme şi 
fotografii, eşti sigur că omul pe care l-ai văzut este Robert 
Newman? 

— Sunt sigur. În vocea lui Poluchkin exista o notă de 
supărare. Dar voi include totuşi în raportul meu către Moscova 
că nu am încredere în acest om. 

— Raportul tău! Căpitane Poluchkin, tu îmi raportezi mie. 
Este clar? Vreau un răspuns afirmativ. 

— Este clar. Acum pot să mă întorc la Tallinn? 

— Nu! Nu poţi! Rămâi unde te afli, şi ţine ochii deschişi. Şi 
acest lucru este clar? 

— Am înţeles, tovarăşe. 

— S-ar putea să te intereseze că, în timpul absenței tale 
nu au mai fost alte asasinate. 

Karlov trânti telefonul. La Helsinki, Poluchkin era palid 
când puse jos receptorul. 


În biroul său din vechea clădire din Pikk Street, colonelul 
Karlov îşi frecă vârful nasului său lung în timp ce se uita la 
asistenta sa. Bruneta atrăgătoare era atentă, aşteptând 
instrucţiunile. 

— Raisa, începu Karlov, conversaţia aceasta a fost 
înregistrată. 

— După cum aţi cerut. 


— Pune bobina într-un plic sigilat şi bagă-l în seif. Omul 
ăsta mă îmbolnăveşte. Este peste măsură de arogant. 
Vizitatorul meu secret mă aşteaptă? 

— L-am rugat pe domnul Davidov să intre în anticamera 
dumneavoastră particulară. 

Raisa făcu semn spre uşa închisă care ducea spre camera 
de alături. Karlov îi mulţumi şi o sfătui să plece acasă, după ce 
termină cu banda. Când Raisa închise seiful, spuse noapte bună 
şefului ei şi plecă. 

Karlov se ridică imediat de la birou şi trecu în cealaltă 
cameră, descuind uşa şi intrând. Îi făcu semn lui „Davidov” să 
intre. Căpitanul Olaf Prii, navigatorul estonian al traulerului 
Saarema intră în birou şi se aşeză pe un scaun din faţa biroului 
lui Karlov. 

— Deci, Prii, povesteşte-mi despre vizita ta în Anglia. 

Ingrid Melin era aşezată într-un fotoliu orientat spre 
ascensoare, pe coridorul etajului şase al hotelului Grand din 
Stockolm. Purta ochelari cu ramă de corn şi se prefăcea că 
răsfoieşte o revistă suedeză de modă, pe care o luase de pe 
masă. 

Ochelarii îi dădeau un alt aspect, dar îşi schimbase, de 
asemenea, şi îmbrăcămintea. În locul taiorului presărat cu 
albastru pe care îl purtase când a aşteptat-o pe Helene Stilmar 
să apară la Arlanda, era acum îmbrăcată într-un deux-pieces, cu 
fustă roşie şi bluză albă plisată. 

Deoparte era pardesiul ei din păr de cămilă, aşezat peste 
braţele fotoliului. In spate era o eşarfă de cap. 

Aştepta, sperând ca Stilmar să apară. Cu picioarele 
încrucişate, cu o manieră relaxată, părea o fată aşteptându-şi 
prietenul să vină să o conducă la cină. 

Mai târziu, a zărit serviciul de cameră predând o tavă la 
camera lui Stilmar. Tava conţinea un sandwich cu şuncă şi o 
ceaşcă de cafea. Faptul că a comandat o gustare - sugera că 
Helene Stilmar va lua masa mai târziu. 

După câtva timp, a observat cu coada ochiului când 
Stilmar a deschis uşa camerei şi a aşezat tava în afară pe 
podea. Purta un capot de mătase - făcea probabil o baie înainte 
de a pleca. După aceea, Ingrid a auzit o uşă deschizându-se şi 
închizându-se pe jumătate. Americanca, purtând o rochie verde- 


smarald, a trecut de-a lungul holului şi a apăsat pe buton pentru 
a chema ascensorul. l-a aruncat o privire lui Ingrid, preocupată 
de destinaţia sa. Când uşile ascensorului s-au închis, Ingrid s-a 
agitat. Inşfăcându-şi pardesiul şi eşarfa, s-a repezit spre casa 
scărilor şi a început să coboare sărind din două în două trepte. 
Din fugă şi-a îmbrăcat pardesiul şi şi-a pus eşarfa în cap, pentru 
a-şi ascunde părul. 

A ajuns la intrarea principală exact la timp pentru ao 
vedea pe Stilmar coborând scările spre uşa de ieşire. Ingrid a 
scos o pereche de ochelari fumurii, pe care i-a înlocuit cu 
ochelarii de citit. 

Portarul impresionant, înalt de aproape doi metri, un 
gigant bărbos care aducea cu Orson welles, a chemat un taxi. A 
ieşit afară cu un fluier în gură şi a scos un şuierat puternic. Un 
taxi în trecere a întors în faţa hotelului Grand. 

Ingrid s-a strecurat în spatele volanului Volvo-ului său 
închiriat, mulţumită că s-a răzgândit şi că nu a folosit un taxi 
între Uppsala şi Arlanda. A răsucit cheia, s-a aplecat pe volan 
concentrându-se asupra a două lucruri - să conducă maşina în 
siguranţă şi să urmărească taxiul care tocmai a părăsit hotelul 
Grand. Era ziuă, ora şase şi jumătate şi traficul era lejer. Pe 
partea cealaltă a apei, între vasele de pasageri ancorate, se 
zăreau Palatul Regal şi clădirea Parlamentului. Clădiri cu aspect 
solid care făceau din Stockholm unul din oraşele maiestuoase 
ale lumii. 

Din nou a început să îşi facă griji că s-ar putea să piardă 
taxiul lui Stilmar. Dar niciun sentiment de teamă nu i-a afectat 
însă luciditatea, aşa încât a condus cu atenţie, manevrându-şi 
maşina prin Stockholm-ul vechi. Părea că se îndreaptă spre unul 
din cartierele cele mai exclusiviste, situat nu departe de centru 
şi ocupat cu apartamente vechi şi scumpe. A ştiut că ghicise în 
momentul în care taxiul a luat-o de-a lungul străzii Karlavăgen, 
unde nu era trafic aproape deloc. Incetinind, pentru a pune mai 
multă distanţă între ea şi Stilmar - tocmai oprise la un stop când 
a văzut taxiul trăgând la marginea bordurii. 

Era evident că lui Helene Stilmar nici nu-i trecea prin 
minte că ar putea fi urmărită. leşind din taxi, a plătit şoferul. 
Când coborâse din maşină, în dreptul unei intrări, a făcut câţiva 
paşi, a introdus o cheie în broască şi a dispărut înăuntru. Ingrid 
lăsase acum Volvo-ul, s-a deplasat repede de-a lungul 


trotuarului şi a ajuns suficient de aproape ca să realizeze că 
Stilmar a utilizat o cheie în locul interfonului. 

Cheia! Stând în fotoliul de la etajul şase al hotelului Grand, 
a văzut un mesager de la poartă dându-i lui Helene un plic la 
scurt timp după sosirea serviciului de cameră cu gustarea. 
Conţinea oare acel plic cheia, adresa şi un mesaj? oate. 

Karlavăgen 72C. Acesta era imobilul în care a intrat 
americanca. Lui Ingrid îi veni un gând şi traversă grăbită strada 
necirculată. S-a uitat în sus spre clădire - exact la timp pentru a 
vedea cum se aprinde lumina la două dintre ferestrele etajului 
trei. În spatele draperiilor grele a zărit silueta lui Helene trecând 
prin faţa uneia dintre ferestre. 

Ingrid fusese odinioară într-unul dintre aceste 
apartamente, mai jos, pe stradă. Îşi aminti că era atât de spaţios 
- încât ocupa toată lățimea clădirii de la fațadă şi până în spate. 
Traversă din nou strada pentru a vedea cine ocupa etajul trei. B. 
Warren. 

Numele nu îi spunea nimic. Îşi băgă ambele mâini în 
buzunarele pardesiului şi porni să se plimbe încet, înapoi spre 
locul unde îşi lăsase Volvo-ul. Erau două probleme care cereau o 
decizie rapidă. Helene plecase din hotel cu haine schimbate - 
îmbrăcăminte de seară. Asta însemna pentru Ingrid un singur 
lucru. Aştepta un bărbat. Era important de văzut cine era acel 
bărbat. 

Ar fi putut fi deja în interiorul apartamentului. Domnul B. 
Warren. Dar Ingrid nu credea aşa ceva. Perdelele grele erau 
lăsate în jos. Şi dacă o aştepta, atunci de ce să îi dea o cheie? 
Putea să o lase să intre când ea l-ar fi chemat la interfon. Sau 
putea să îi spună ei numărul de cod care ar fi deschis în mod 
automat poarta de intrare - deasupra interfonului exista un 
sistem de cod cu numere de la 1 la 0. 

A doua problemă era Volvo-ul. Parcarea era interzisă în 
această parte a oraşului. Dacă poliţia ar fi trecut pe acolo, ar fi 
avut probleme. Ajungând la maşină, a ridicat capota vrând să 
lase de înţeles că ar avea ceva stricat la motor. 

Stând lângă capotă, a scos mica video-cameră pe care o 
folosise Tweed într-o misiune mai veche. Era foarte 
miniaturizată. Un Voigtlănder, model Vitoret 110. A răsucit mica 
bară albă în poziţia de pornire. 


Exact în acel moment, un taxi s-a apropiat, a încetinit şi s- 
a oprit. În faţa imobilului de la numărul 72C. 

Un bărbat a coborât şi a plătit şoferului. Atenţia îi era 
atrasă acum către el. A ridicat camera şi a luat trei imagini 
scurte într-o succesiune rapidă. A aşteptat până când el a intrat 
în clădire şi s-a deplasat înapoi de-a lungul trotuarului. A 
traversat din nou strada şi s-a uitat în sus către ferestrele celui 
de-al treilea etaj. 

Helene tocmai se întorcea de la fereastră - după ce se 
uitase afară când a auzit taxiul oprindu-se, a presupus Ingrid. A 
apărut un bărbat, şi-a încolăcit mâinile în jurul ei şi s-au 
îmbrăţişat pasional. Apoi, pe când Ingrid traversa deja strada, el 
şi-a amintit de draperii şi le-a tras. 

Ingrid s-a grăbit înapoi la Volvo şi tocmai închidea capota, 
când o maşină de patrulă s-a oprit în lateralul ei. A trecut la 
volan când un poliţist a ieşit afară din maşină. 

— Parcatul este interzis aici. 

— Nu am parcat. Am avut o defecţiune. 

li trimise cel mai frumos zâmbet pe care îl avea şi porni 
motorul. El stătea cu mâinile în şold, nesigur ce decizie să ia. 

— E în regulă acum, spuse el. 

— Mulţumesc Domnului. Am întârziat la o întâlnire. 

— E un băiat norocos. 

— Mulţumesc, domnule ofiţer... 

— Data viitoare când se mai strică, verificaţi dacă nu sunt 
pe aproape. 

— Promit. Pot să plec? 

— Distracţie plăcută. Puteţi. 

La scurt timp după sosirea la hotelul Grand, pe Ingrid o 
aştepta o surpriză. 

Aşezat confortabil pe scaunul din faţa mesei colonelului 
Karlov, căpitanul Olaf Prii şi-a scos vechea sa pipă şi a cerut 
permisiunea să fumeze. 

— Bineînţeles, a fost de acord Karlov, luând loc în scaunul 
său. Acum te ascult. Am recepționat mesajul tău codificat. Să 
deduc că totul este în regulă! 

Discutau în germană, limba în care se înțelegeau. Prii şi-a 
căpătat fluenţa pe vremea ocupaţiei de către Wehrmacht a 
Estoniei, în 1942. A cooperat cu germanii: Prii fusese 
supraveghetor. Pufăia din pipă, rezemat de spătarul scaunului. 


— Am intrat în portul Harwick. Pretinzând că avem o 
problemă la motor. 

— Excelent. Cine a venit să te întâlnească? 

— Un om numit Tweed. 

— Aa, Tweed! Un om deştept - un om periculos. A căzut în 
cursa mea? 

— Nu ştiu. Nu a furnizat niciun indiciu că va vizita Baltica. 
Aşa cum ai sugerat, i-am spus despre uciderea ofiţerilor noştri 
GRU. l-am spus, de asemenea, că ai fost însărcinat cu 
investigația în Tallinn. 

— Buun! buun! Şi mai ce altceva? 

— l-am spus despre Finn, Mauno Sarin şi de vizitele pe 
care le-au făcut ca să te vadă la Tallinn. 

— Spune-mi altceva. Karlov ridică o riglă rotundă ca un 
baston şi o răsuci încet între degetele lungi. A pomenit ceva de 
un englez, un reporter la un ziar, numit Robert Newman? 

— Nu, niciun cuvânt. A menţionat totuşi, aproape de 
sfârşitul conversaţiei, pe un american numit Procane. Prii 
pronunţă numele literă cu literă. A fost o întrebare 
întâmplătoare. 

— Şi tu ce ai răspuns? 

— Adevărul. Nu am auzit niciodată de nimeni cu acest 
nume. 

— Nu contează. Acest Tweed care te-a interogat - a părut 
el cumva tensionat, atent să prindă orice fel de informaţie - cât 
de mică - pe care o putea extrage de la tine? Care a fost 
atitudinea sa generală? 

— Foarte calm. Ca şi când interogarea mea ar fi fost o 
sarcină de rutină, ceva care se întâmplă în fiecare zi. Ca şi când 
nu l-ar fi interesat şi s-ar fi putut descurca şi fără. 

— Deştept. Foarte deştept. 

— M-am gândit că era mai degrabă stupid. Prii utiliză 
încheietura unui deget pătat de nicotină pentru a-şi îndesa pipa. 
Am altceva pentru tine, colonele, ceva ce am obţinut ilegal în 
Estonia clandestină. Trei fotografii luate cu aparatul special pe 
care mi l-ai dat. 

— Luate când? 

— Nu aşa de mult. 

Scoţând o învelitoare ieftină din jacheta sa groasă de 
marinar, Prii a extras trei fotografii şi le-a aruncat pe masă. 


Karlov le-a ridicat şi le-a aşezat una lângă cealaltă. Le-a privit fix 
mult timp, cu expresia sa absorbită şi mohorâtă. 

— Omul, care le-a făcut pe astea - îşi va ţine el gura? 

— Poţi să contezi pe asta - e mai mult decât viaţa sa în 
joc, ca să mai vorbim despre asta. 

— Le voi păstra. Karlov a aruncat în jur o privire prudentă 
şi apoi s-a răzgândit. Scoţându-şi portofelul, a introdus cele trei 
fotografii în interior şi portofelul în buzunar. Aceste fotografii nu 
există. Nu au fost făcute niciodată. Înţelegi, Prii? 

— Perfect. Pot să plec acum? Pe acelaşi drum pe care am 
venit? 

— Da. Trebuie să fii prudent. 

Prii şi-a stins pipa cu degetul, a curăţat-o şi a introdus-o în 
buzunar şi a părăsit camera prin uşa laterală. Părăsind camera 
secretă de aşteptare, a coborât pe o scară în spirală. Era foarte 
veche şi sutele de paşi care o călcaseră lăsaseră urme în centrul 
fiecărei trepte. Curios, oamenii calcă întotdeauna pe mijlocul 
scărilor. La bordul traulerului său era obişnuit să coboare pe o 
latură a scării tambuchiului - în special pe vreme rea - aşa că 
putea să stea în echilibru la balustradă. 

A ieşit prudent în Pikk Street, a privit în ambele direcţii şi a 
văzut că era goală. Înainte de a-şi începe drumul înapoi către 
locuinţa unde stătea în gazdă, s-a întors şi a scuipat urâcios pe 
scările de la intrarea clădirii lui Karlov. 


Patru sute de kilometri mai departe, dincolo de Marea 
Baltică, Ingrid stătea pe marginea patului din camera sa de la 
hotelul Grand, terminând o înregistrare codificată a ultimelor 
evenimente în mica sa agendă, operaţia incluzând şi orele 
exacte. A închis carnetul, a căscat, şi-a frecat pântecul, simțind 
că îi era foarte foame. 

Îi plăcea această cameră dublă cocoţată sus, sub acoperiş. 
Erau acolo două mari lucarne - pentru a avea o vedere 
panoramică asupra Stockholm-ului noaptea, trebuia să te 
deplasezi în interiorul unui alcov. Era confortabil şi foarte liniştit. 
Gândul tocmai îi trecuse prin minte când a auzit o bătaie în uşă. 

Deschise cu prudenţă - cu lanţul de siguranţă montat - şi 
privi afară, apoi trase de lanţ ca să îl elibereze. Discretă, nu a 
spus nimic până ce vizitatorul nu a păşit înăuntru şi nu a închis 
şi încuiat uşa de la intrare şi pe cea de la vestibul. 


— Tweed! Oh! Ce bucuroasă sunt să te văd din nou. 

Îşi încolăci braţele în jurul gâtului lui şi îl îmbrăţişă 
călduros. În mod normal ar fi fost şi ea îmbrăţişată, dar în loc să 
îi strângă talia zveltă şi să îi întoarcă îmbrăţişarea, el încă îşi mai 
ţinea pălăria veche şi ponosită şi îşi strân gea servieta. 

— Probleme? se nelinişti el atunci când au terminat 
îmbrăţişarea şi când ea l-a lăsat să intre în dormitor, apoi l-a 
ajutat să-şi dezbrace pardesiul şi să îşi scoată pălăria. 

Pardesiul a fost aşezat cu grijă pe un cuier şi ea i-a spus 
să stea jos. 

— Când ai sosit, Tweed? Ai venit direct aici? De unde ştiai 
unde sunt? 

Era tipic pentru Ingrid - valul exuberant de întrebări, aerul 
de excitare şi reală plăcere la sosirea sa. Obosit de zborul 
nonstop de la Londra şi de lungul condus de la Arlanda, deja se 
simţea înviorat datorită căldurosului ei bun-venit. 

— Mai bine aş da drumul la radio, şopti ea. Sunt sigură că 
nu m-a urmărit nimeni - dar totuşi am să dau drumul radioului. 

El a privit-o dansând de-a lungul camerei şi a deschis 
radioul pe un post care transmitea muzică pop. In 
eventualitatea neplăcută că în cameră ar fi fost microfoane, 
muzica le-ar fi acoperit conversaţia. Ea nu avusese nicio 
experienţă asupra unor astfel de lucruri, atunci când o întâlnise 
pentru prima dată la o petrecere în Stockholm - dar a „ciupit” 
toate trucurile mai repede decât orice agent profesionist pe care 
îl ştia. 

— Când ai luat ultima masă? a întrebat-o el. 

— Nu de mult, dar... 

— Niciun dar - vom folosi serviciul de cameră şi vom 
comanda un adevărat ospăț. 

— E în regulă. Nu te ridica. Ştiu unde este meniul. Au 
somon afumat. Îmi place somonul afumat. 

Au studiat lista împreună, apoi ea a ridicat receptorul şi a 
comandat masa, incluzând o sticlă de vin bun aleasă de Tweed. 
În timp ce ei aşteptau masa, ea i-a relatat tot ce s-a întâmplat 
de când a sosit în Arlanda. 

Tweed era tăcut, privind-o relaxat în scaunul pe care ea l- 
a apropiat de el cu picioarele îndoite sub ea. El era un bun 
ascultător, iar ea avea o uimitoare facilitate în prezentarea 
faptelor în mod ordonat şi concis. Când a ajuns la incidentul cu 


Volvo-ul parcat şi cu polițistul, ea a râs de ceea ce a înregistrat 
camera. 

— Cred că poliţaiul ar fi dorit să mă invite la masă. 

— Ghinionul lui a fost norocul meu. Acum ca să-ţi răspund 
la întrebări. Am sosit la Arlanda şi am luat un taxi până aici. 
Ştiam că erai la hotel Grand datorită Monicăi. l-ai spus ei la 
telefon şi eu am sunat-o de la aeroport. Am rezervat o cameră la 
hotelul Diplomat, dar am decis imediat să mă mut aici, chiar 
dacă ar trebui să dorm în holul de la intrare. 

— Asta e minunat. Dar nu trebuie să stai cumva în altă 
parte, faţă de cei care te ajută? 

— Hotelul Grand este mai central. 

Adevărul era că el îşi amintea de avertismentul Monicăi 
cum că prezenţa lui Ingrid ar fi un pericol. Şi acesta nu era 
întregul adevăr pe care îl admitea. El încălcase una din cele mai 
stricte reguli de procedură în domeniu, din cauză că dorea să fie 
lângă Ingrid. 

— Acest om pe care l-ai zărit intrând în Karlavăgen 72C, a 
spus el rezumând afacerea. Am câteva fotografii aici. Vezi dacă 
poţi să îl dibui sau pe oricine altcineva din aceste poze. 

— Să dibui? 

— Să recunoşti. „Să dibui” e un limbaj mai colorat. 

— Acum cunosc un nou cuvânt! 

El şi-a deschis valiza şi a scos un plic cartonat. Din plic a 
extras câteva fotografii şi le-a împrăştiat pe măsuţa joasă de 
cafea. 

Ingrid le-a ridicat şi şi-a luat o mină caracteristică, pe care 
Tweed şi-o amintea bine. Ea avea un facies mobil şi foarte 
expresiv. Şi-a ridicat faţa într-o parte şi a privit în mod serios la 
fotografii. Structura fină a oaselor feţei sale devenise rigidă, 
aproape ca o mască îngheţată. 

— Asta este doamna Stilmar, pe care am întâlnit-o şi pe 
care am urmărit-o de la aeroport. 

Ea i-a întins lui poza pe care omul lui Tweed i-o făcuse lui 
Helene, ţinând un buchet de flori în holul de la intrarea hotelului 
Dorchester din Londra. O mână suplă căuta cartea de vizită. 

— Asta e ea, consimţi Tweed. Altcineva? 

Existau poze cu soţul lui Helene amestecate cu alte poze, 
pe care Tweed le alesese la întâmplare. Ingrid a iscodit 
amănunţit toată colecţia şi deodată s-a oprit. Ea s-a aplecat în 


faţă astfel încât Tweed putea să vadă numai coroana de păr 
întunecat ţinând o poză sub lampă pentru a vedea mai bine. 

— Acesta este bărbatul cu care am trei imagini în camera 
mea video, cel care a venit la Karlavăgen să o întâlnească şi a 
îmbrăţişat-o pasional în faţa ferestrei, aşa cum ţi-am povestit. 

— Lasă-mă să văd. 

Tweed a privit fix la fotografia pe care ea o alesese. 
Aproape că a vrut să o întrebe dacă era sigură, dar şi-a 
reamintit că Ingrid era cea cu care vorbea. Era o foarte bună 
asemănare. Omul care sosise la Karlavăgen era Cord Dillon, 
director adjunct al CIA. 

— Asta este acum zona la vedere, a spus Tweed. 

— Şi ce înseamnă asta? întrebă Gunnar Hornberg, şeful 
Poliţiei Secrete Suedeze - SAPO. 

— Acest moment suedez este ultima etapă dinaintea 
trecerii lui Adam Procane peste „No mans land - Finlanda. 
Trebuie să îl oprim pe el sau pe ea. 

— Pe un lucru pot să mă bazez totdeauna când apari tu, 
comentă Hornberg. Declanşezi activitatea şi nu ai nimic de spus. 

Discuţia avea loc după ora zece noaptea. După cina în 
camera lui Ingrid şi-a închiriat el însuşi o cameră la hotelul 
Grand şi, plecând de la Diplomat, Tweed luase un taxi până la 
sediul poliţiei din interiorul unui nou complex din Polhemsgatan. 

Clădit cu numai trei ani în urmă, noul sediu, un complex 
vast cu şapte nivele, era o extensie a unei vechi clădiri din 
Kunghoimsgatan. Intrarea la departamentul de Poliție 
Criminalistică, era la nr. 30, pe Polhemsgatan, cu fața spre un 
mare parc. Şeful serviciului SAPO era instalat în interiorul 
acestui complex, discret situat la etajul patru. 

Tipic pentru omul care ocupa acest birou, nu existau 
niciun fel de zorzoane. Forma ovală a camerei era umbrită de 
tuburile fluorescente suspendate din tavan. Furniturile erau 
netede şi austere. 

Gurinar Hornberg era un om solid construit, cu un cap 
mare acoperit de o coamă bogată de păr gri. Ochelarii săi erau 
împinşi în sus peste fruntea boltită. Ochii săi, de culoare 
deschisă, erau ageri dar blânzi, ochii unui om care a văzut multe 
în viaţa sa, şi bune şi rele. Vocea sa avea un timbru adânc. 


— Ca de obicei, zise el, eşti cu trei paşi înaintea mea şi 
stau aici încercând să te ajung din urmă. Aşa cum ne-ai cerut, îi 
urmăm din umbră. 

— Şi pe care dintre ei îi precizezi? 

— Să începem, zâmbi Hornberg şi chipul îi străluci. Să 
începem jocul. Stilmar, consilier pentru Securitate Naţională al 
Preşedintelui. Cord Dillon, director adjunct al CIA. Şi generalul 
Paul Dexter. Aşa cum ai zis, trei candidaţi pentru rolul lui Adam 
Procane. 

— Ai omis un al patrulea candidat. 

— lar o luăm de la capăt. Nu fac decât să reamintesc ce ai 
spus tu sau poate ea. Mai mult mister. 

— Candidatul numărul patru este Helene. Nevasta lui 
Stilmar. Pe vremuri ofiţer de legătură între Departamentul de 
Stat şi Pentagon. Un post sensibil, nu recunoşti? 

— De acord. Dar conduci discuţia către ceva anume. Te 
cunosc eu - când a intrat Helene în afacerea Procane? 

— A venit de la Heathrow la Arlanda în această după- 
amiază. A luat o cameră la hotelul Grand, şi-a descărcat 
bagajele - o grămadă - în cameră. Mai târziu a făcut o vizită 
clandestină la Karlavăgen 72C. Cine locuieşte acolo, mă întreb? 
Numele de pe uşa exterioară pentru etajul al treilea este B. 
Warren. 

— Bruce Warren, spuse Hornberg prompt. Agent-şef al CIA 
pentru Scandinavia. Are un post inofensiv la ambasada yankee. 
Numai pentru acoperire. S-ar putea să-i fi împrumutat 
apartamentul său lui Cord Dillon. L-am văzut pe Dillon intrând în 
Arlanda, a adăugat el întâmplător. Şi l-am urmărit până la 
Karlavăgen - adresa pe care ai menţionat-o. Ne-a intrigat - ne 
aşteptam să se ducă la ambasada sa din districtul 
Diplomatstaden - nu departe de hotelul Diplomat, cel pe care l- 
ai părăsit ca să te muţi la Grand. 

— Deci era omul tău cel care m-a urmărit. 

— Vezi Tweed, sunt acum numai cu doi paşi în urma ta. 
Dar am omis-o pe Helene Stilmar. Este aşa, din întâmplare, 
brunetă? Oamenii mei vorbeau de o fată pe care au zărit-o 
aproape de 72C, care zicea că nu-şi poate porni Volvo-ul. 

— Descrierea este greşită, a replicat Tweed cu o faţă 
inexpresivă. Oamenii tăi au intrat în panică pentru o persoană 
neimportantă. 


— Nu cred că ne-am agitat pentru nimeni. Omul meu era 
în uniformă de agent de circulaţie. A fost un truc util. Dacă se 
vor întâlni iar noaptea la Karlavăgen nu vor exista suspiciuni. Ai 
ceva pentru mine? 

Tweed scoase plicul din geantă. A găsit fotografia lui 
Helene Stilmar şi i-a înmânat-o lui Hornberg. Suedezul şi-a 
coborât ochelarii de pe frunte, pe nasul său mare, a studiat 
fotografia şi a mormăit, încuviinţându-şi aprobarea. 

— AŞ zice că aceasta este femeia. 

— A fost văzută strângându-l pe Cord Dillon în braţe - 
înainte de a-şi aminti de draperiile ridicate. 

— Deci, îl scrută Hornberg pe Tweed peste ochelari. Are o 
afacere, dar este discretă - această femeie. Au venit în Suedia 
unde nimeni nu va şti de ei. 

— Sau unul îl utilizează pe celălalt - pentru a traversa 
Finlanda spre Rusia. 

— Ce minte încâlcită poţi să ai, dragul meu. 

Lui Hornberg îi plăcea să-şi asezoneze engleza cu fraze 
Şoc. 

— Este o afacere încâlcită. 

— Spionul tău şi-a aruncat un ochi şi în intimitate? 

— Nu am spus asta! 

— Hai să discutăm despre altceva în timp ce o să îmi 
amintesc un lucru important. Hornberg a apăsat un buton de la 
interfonul lui şi apoi a vorbit în engleză. Poţi să pofteşti înăuntru, 
te rog, domnul Tweed este aici. 

Când uşa se deschise puţin, văzu apropiindu-se un om cu 
ochelari, fumând din pipă. Avea un aer luat parcă din Pickwick, 
iar Tweed care se întorsese îl plăcu din prima clipă. 

— Acesta este Peter Persson, o persoană foarte plăcută, 
făcu Hornberg prezentarea omului său. Fă cunoştinţă cu domnul 
Tweed. Este copoiul meu favorit, a continuat Hornberg, cel mai 
bun urmăritor pe care l-am cunoscut vreodată. De asemenea, 
un bodyguard formidabil. Este al tău atâta vreme cât te afli în 
Suedia - trebuie doar să îmi telefonezi. Nu vreau să ţi se 
întâmple ceva neplăcut, Tweed. lar ăsta - şi-a presat degetele 
pe partea stânga a nasului său mare - miroase a primejdie. 
Agenţii ruşi urmăresc pe toţi care sosesc în Arlanda. Probabil că 
ei ştiu că te afli deja aici, Tweed. 


— Mulţumesc. Am să rețin lucrul acesta. Lucrezi cu o 
echipă, îl întrebă Tweed pe Persson? g 

— Niciodată! Totdeauna de unul singur. In felul acesta nu 
trebuie să mă îngrijorez din cauza altora, ci numai de cursele în 
care aş cădea eu singur. 

Asta este interesant, gândi Tweed. Acest om era un 
profesionist. Ochii lui Persson nu l-au părăsit din momentul în 
care intrase în cameră. Tweed realiză că acesta îşi întipărise 
imaginea sa în cap. 

— Asta trebuie să fie dificil, a observat el. Să presupunem 
că ai avea de urmărit pe cineva într-un magazin cu câteva ieşiri 
- şi nu pleacă repede. ` 

Cumpăr ceva, a replicat Persson imediat. Plătesc. li spun 
fetei de la casă să-mi păstreze pachetul, întrucât voi veni mai 
târziu. Sunt o persoană obişnuită - am intrat în magazin cu un 
Scop. 

— Foarte bine. Cu o excepție, că mai devreme sau mai 
târziu aparența te va elimina - lucrând de unul singur. 

— Credeţi, domnule Tweed? De ce credeţi că fumez pipă? 
Pipa dispare, îmi înlocuiesc ochelarii. 

l-a dat jos, a pus pipa în suportul biroului lui Hornberg, a 
scos o pălărioară mototolită din buzunar şi şi-a pus-o pe cap. Ce 
uluit a fost Tweed de schimbarea din faţa sa, părea a fi de 
cauciuc. Şi-a luat o expresie diferită şi era dificil să recunoşti în 
el pe omul care intrase mai devreme în cameră. 

— Sunt impresionat, a spus Tweed. 

— Deci, domnule Tweed, în caz că aveţi nevoie de mine, 
unde staţi? Care este numărul camerei? La ce oră vă sculaţi? 
Luaţi micul dejun în cameră? 

— Hotelul Grand. Camera 632. Şapte dimineaţa. Micul 
dejun în sufragerie. Altceva, domnulepersson? 

— Va fi o mare plăcere. Vă mulţumesc. 

Persson şi-a îndesat pălăria înapoi în buzunar, şi-a reluat 
pipa şi a părăsit camera. p 

— Îmi place de el, îi spuse Tweed lui Hornberg. Încă un 
lucru înainte de a pleca. Dacă părăseşti Suedia în mod secret, 
pentru a te duce în Finlanda, care ar fi ruta pe care ai alege-o? 

— Arhipelagul. Aş traversa marea cu o mică barcă plecând 
de pe una din multele insule din arhipelagul suedez - aş alege 
insula Orno - aproape de marginea Balticii. De acolo ai de făcut 


doar câteva ore până în arhipelagul Abo din Finlanda. Unica 
problemă este că ei urmăresc această zonă foarte îndeaproape 
- din cauza minisubmarinelor ruseşti care verifică sistemele 
noastre de autoapărare. Dumnezeu ştie că aceste 
minisubmarine au făcut ocolul lumii în presă. 

— Nu există nicio altă cale? Una mai rapidă? 

— Aeroportul Bromma - aici în mijlocul oraşului, sugeră 
Hornberg. Un zbor de zi - o afacere particulară - ar putea să 
zboare afară şi să aterizeze pe aeroportul de lângă Abo - Turku 
cum o numesc finlandezii. 

— Deci, urmăreşti tu desfăşurarea acţiunii? a remarcat 
Tweed, ridicându-se în picioare. 

— Supravegherea lui Dillon şi a Helenei. Verificări continue 
asupra tuturor punctelor de intrare pentru Stilmar şi pentru 
generalul Dexter. 

Cu corpul său impresionant şi claia lui de păr, Hornberg se 
ridică şi înaintă înspre Tweed, strângându-i mâna. Tweed s-a 
oprit la uşă. Şi-a păstrat remarca cea mai importantă pentru 
atunci când urma să plece - deoarece ultimul lucru pe care îl zici 
este cel care se fixează în mintea omului. 

— i s-a întâmplat, oare, să gândeşti că această afacere a 
minisubmarinelor are şi un alt scop decât să vă testeze 
autoapărarea? 

— Ce alt scop? 

— Pentru a avea pregătit un mini cu care să îl ia pe 
Procane. Mi-ar place să îmi arunc un ochi la această insulă Orno, 
dacă poţi aranja asta pentru mine. 

— Cred că a sosit vremea să trimitem călăul în Suedia, 
anunţă Lisenko privind în gol pe fereastra biroului lui Karlov de 
pe Pikk Street. 

— Căpitanul Oleg Poluchkin? De ce? 

Karlov se înfricoşă de modul brutal de exprimare a 
acestuia. Lisenko picase în Tallinn fără nicio încunoştiinţare de la 
Leningrad. Era unul din trucurile favorite ale generalului - să 
sosească pe neaşteptate, ca să îşi verifice subordonații. 
Suspicios cu toată lumea, neavând încredere în niciun bărbat şi 
nicio femeie - îi plăcea să se deplaseze în secret. Nici chiar 
Rebet din Leningrad nu fusese informat. Se învârtea legănându- 
se şi privea ţintă la colonel. 


— Comentezi ordinele mele? 

— Da, spuse Karlov ridicându-se de la birou. Avem de 
rezolvat o operaţiune delicată - să îl aducem pe Procane în 
siguranţă peste graniţă. Violenţa ar putea să distrugă totul. 

— Poluchkin este pregătit pentru munca sa, a continuat 
Lisenko. O va contacta pe acea româncă, Magda Rupescu, care 
s-a stabilit în Suedia ca o refugiată din Bucureşti. Vor lucra în 
echipă. 

— Ea este chiar mai rea decât Poluchkin, a protestat 
Karlov. O femeie hidoasă căreia îi place treaba asta. 

— Şi este foarte bună pentru aşa ceva. De asemenea, ei 
vorbesc amândoi fluent suedeza. Telefonează-i lui Poluchkin în 
această dimineaţă la ambasada din Helsinki şi dă-i ordinul de 
plecare. 

— De ce? Vă întreb din nou, de ce? 

— Cineva trebuie să îl ajute pe Procane când va ajunge în 
Finlanda. lar, „De ce?”, este tocmai ceea ce spuneai. 
Operaţiunea se apropie de punctul culminant. O simt în oase, 
tovarăşe. 

— Vă referiţi la veştile pe care ni le-au adus cercetaşii 
noştri din Arlanda, despre sosirea lui Tweed şi a lui Cord Dillon? 
Este ăsta un argument suficient ca să trimiţi ucigaşi? 

— Sosirea lui Tweed este. Omul este deosebit de 
primejdios. 

— Uciderea lui ar fi şi mai primejdioasă. Chiar dacă aş 
presupune că poate să o facă oricine. Lucru de care mai 
degrabă mă îndoiesc. 

— Oh, nu ştiu dacă asta va fi necesar. Lisenko a trântit un 
pumn în palma celeilalte mâini şi apoi şi-a pus o mână pe 
umărul lui Karlov. Dacă toate aceste evenimente te sperie, de 
ce nu trimiţi un raport la Moscova să protestezi împotriva 
acestor ordine? Ei? 

Karlov intui o cursă. Simţea mâna grea pe umărul său ca 
pe un ştreang. Şi-a legănat capul şi s-a aşezat din nou, ceea ce 
l-a forţat pe Lisenko să îşi ia braţul. 

— Nu am să trimit niciun astfel de raport, a replicat, 
privindu-şi şeful de aproape. 

— Buun! Buun: Am uitat să-ţi spun că aceste ordine vin de 
la cea mai înaltă autoritate. Deci, îl vei suna pe Poluchkin. 
Magda Rupescu locuieşte în districtul Solna din Stockholm şi 


lucrează la secretariatul unei agenții. Adresa sa este 
Bredkilsbacken 805, 171 57 Solna. Am să îi scriu eu pentru tine 
- şi uite şi telefonul ei. Îi comunici momentul lui Poluchkin. 
Spune-i să plece pe loc. 

— Pe ce rută? 

— Bineînţeles, cu avionul din aeroportul Vantaa. Vorbeşte 
fluent suedeza şi are un paşaport cu alt nume pentru această 
ţară - va trece prin punctele de control numai vorbind suedeza. 

— lar instrucţiunile precise? 

— Pentru a o contacta pe Rupescu. l-am vorbit deja ei de 
asta. 

— Din Leningrad? 

Tonul lui Karlov a exprimat alarmă. 

— Sigur că nu! Am traversat graniţa finlandeză în dreptul 
oraşului Imatra şi am sunat-o de acolo. L-a lovit pe Karlov din 
nou în umăr. Ai uitat că sunt copoi vechi al acestui joc? 

— Cu ăştia doi scăpaţi în Suedia vom avea violenţă. Eu 
încă nu îl plac. 

— Karlov, instrucţiunile de la Moscova nu ţi se dau ca să-ţi 
placă de el. 

— Şi ce părere aveţi despre planul de a-l aduce pe Mauno 
Sarin la Tallinn, împreună cu acel corespondent englez, 
Newman, aşa ca să vadă că totul este liniştit pe aici? 

— Încă nu am aprobat asta. Trebuie să apreciem corect 
momentul. Să îi lăsăm să aştepte. Vor fi mai doritori să vină 
dacă îi lăsăm să-şi tropăie călcâiele în Helsinki. În primul rând, 
Poluchkin trebuie să afle ce se întâmplă în Suedia. Apropo, ce ai 
auzit de implicarea lui Tweed în această afacere Procane? 

— Ştiţi regulile, generale, a replicat Karlov, identitatea 
informatorului trebuie să fie cunoscută de o singură persoană. 

— Corect. Lisenko a ştiut că fusese făcut şah-mat. De la 
scurgerile către vest din Moscova, se revenise la sistemul celulei 
stricte - numai un om putea cunoaşte identitatea unui agent din 
Vest. Karlov evitase din nou cursa. Lisenko şi-a reafirmat 
autoritatea. Aşa că expediază-l pe Poluchkin. Îl vreau astăzi în 
Stockholm. 


Omul solid cu faţa pământie, purtând haine suedeze a 
plătit taxiul în faţa unui bloc din Solna. Oleg Poluchkin şi-a 
aranjat pardesiul până ce taxiul a dispărut. 


Înainte de a părăsi Ambasada sovietică din Tehtaankatu, 
Helsinki, a făcut o selecţie din bogata colecţie de haine de la 
subsol. Ridicându-şi geamantanul, a păşit în blocul modern. 
Odată intrat, a verificat holul şi apoi a urcat pe scări până la 
etajul al treilea. Înaintea apartamentului numărul 805 a pus jos 
geamantanul pentru a avea mâinile libere şi a apăsat pe 
sonerie. Magda Rupescu nu a deschis imediat şi Poluchkin şi-a 
târşâit piciorul nerăbdător. 

Apoi a privit spre vizorul din mijlocul uşii de la nivelul 
ochilor. A aşteptat până ce s-au deschis cele trei încuietori. A 
auzit un lanţ de siguranţă trăgându-se. Uşa s-a deschis şi el a 
tras aer în piept. Magda arăta chiar mai ispititoare decât îşi 
amintea el. 

Părul ei bogat, roşu, cădea pe umeri. Treizeci de ani, era 
zveltă, dar bine făcută, înaltă de aproximativ un metru şaptezeci 
şi cinci, iar faţa îi era albă. Paloarea feţei era accentuată de 
strălucirea rujului. Îl privea ţintă prin ochelarii fumurii. 

— Ai de gând să stai pe coridor toată ziua? l-a întrebat ea 
în suedeză. 

El a intrat atingând-o uşor, apoi a pus jos bagajul şi a 
aruncat o ocheadă prin apartament. Era mult mai spaţios decât 
se aşteptase - blocul de apartamente avea mai puţin de un an 
vechime. 

Ea a trântit uşa în urma lui. Degetele ei lungi, agile, au 
închis zăvoarele şi au pus la loc lanţul de siguranţă. Scoţându-şi 
ochelarii, ea s-a răsucit şi l-a privit lung cu ochii ei verzi, adânci 
şi reci. Şi-a pus mâinile în şold înainte de a vorbi. 

— Dacă mă mai atingi o dată aşa, am să te ucid... 

— O să mă ucizi! 

Tonul lui era batjocoritor, buzele lui uscăţive zâmbeau 
neplăcut. Mâna ei dreaptă s-a mişcat cu repeziciune, a luat ceva 
din buzunarul rochiei, iar el a simţit vârful unui instrument 
ascuţit atingându-i gâtul. Inţelese foa rte repede. Ea avea în 
mână ceva asemănător unui stilet. 

— Da, repetă ea. Îţi spun că te ucid. Suntem aici veniţi cu 
o treabă. Toate energiile noastre şi atenţia noastră sunt 
concentrate pe asta. Inţelegi? 

— Nu este cazul să te repezi. Se presupune că vom lucra 
împreună. 


— Nu în pat. Înţelegi? Dormitorul tău este în spatele uşii 
de acolo. Al meu este dincolo. Nu îl încui când mă culc. Să te 
strecori numai acolo şi te spintec. înţelegi, Poluchkin? 

— Inţeleg. Şi îndepărtează obiectul ăla cât mai repede. 
Despre ce este vorba? Nu am văzut niciodată ceva asemănător. 

Ea a coborât arma şi conduita i-a devenit instantaneu 
normală, vocea detaşată. li făcu o demonstraţie apăsând pe 
butonul din mâner. Lama de metal s-a retras şi el a realizat că 
era vorba de un pumnal. 

— N-o să ghiceşti niciodată de unde provine, a remarcat 
Magda cu o voce scăzută. Din Anglia. Ei numesc asta Corkette. 
Se foloseşte la scosul dopurilor de plută din sticlele de vin. Infigi 
vârful în dop şi apeşi lateral. Dopul iese afară. Unul din 
tehnicienii noştri l-a adaptat. Cine ar putea suspecta că e vorba 
de o armă? 

— Nu poţi să îl bagi în gâtul cuiva pe o stradă aglomerată, 
a obiectat rusul. 

— Dar pot să îl înfig în şira spinării venind din spate, tragi 
înapoi vârful şi pleci. In special pe o stradă aglomerată. Il port 
peste tot după mine. Chiar şi în pat, a adăugat ea. Şi sud ce 
nume călătoreşti? a întrebat cu un ton de parcă discutau afaceri. 

— Benght Thalin. Agent comercial pentru o firmă de 
machete din Helsinki. 

— Arată-mi paşaportul tău. 

— Nu mă crezi? Şi se presupune că vom lucra în echipă. 

— Sunt însărcinată cu această operaţie. [i s-a spus de 
către superiorul tău. M-a sunat în timp ce erai în drum spre 
Arlanda. Arată-mi paşaportul. 

Fără tragere de inimă, el şi-a scos paşaportul din buzunar, 
iar ea l-a luat aproape de fereastră pentru a-l examina mai 
îndeaproape. Asta l-a înfuriat pe Poluchkin care a urmat-o. 

— Ce este de verificat? Oamenii noştri îşi cunosc treaba. 

— Am fost odinioară repartizată la Secţia Legitimaţii 
Personale din Moscova. Aşa cum ştii, se ocupă de falsificarea 
tuturor actelor de identitate pentru agenţii care merg în 
străinătate. Inclusiv paşapoarte. Câteodată nu prea sunt 
strălucite - se fac greşeli. Ea i-a înmânat înapoi paşaportul. Asta 
este satisfăcător. 

— Mulţumesc foarte mult, a replicat Poluchkin cu o notă 
ironică. 


— Nu fi sarcastic cu mine. Pielea mea este, de asemenea, 
în joc. Dacă oamenii lui Hornberg te umflă, atunci mă pot prinde 
şi pe mine. 

Ea s-a aşezat, şi-a încrucişat picioarele-i lungi şi şi-a aprins 
o ţigară Blend. A gesticulat cu ţigara spre el. 

— Suedezule, acum hai să trecem la afaceri. Operez aici 
sub numele de Elsa Sandell - şi-a pronunţat ea supranumele - şi 
lucrez la o mică agenţie de secretariat. Oficial, o altă femeie 
este numită pe post, dar lucrez eu în locul ei. Bineînţeles că nu 
are habar cine sunt. 

— Numele agenţiei? 

— Asta nu te priveşte. Tu eşti prietenul meu şi locuim 
împreună. Prima noastră prioritate este să îl identificăm şi să îl 
contactăm pe Adam Procane. Este probabil unul din cei trei. 
Cord Dillon de la CIA, care a venit în Suedia în secret. Oamenii 
noştri din Arlanda l-au văzut venind şi apoi l-au pierdut la 
Sergels Torg, în Stockholm. Asta e o piaţă în mijlocul oraşului. 

— Cunosc locul... 

— Te rog să taci până termin rezumatul. Avem acum 
oameni care urmăresc Ambasada americană. Va ieşi la 
suprafaţă, mai devreme sau mai târziu. Este apoi Stilmar, 
consilier în Securitatea Naţională. Până acum niciun semn de la 
el. În fine, generalul Paul Dexter. A fost văzut intrând în 
Ministerul Apărării din Londra. Nu s-a mai arătat pe acolo. Până 
acum. Întrebări? 

Magda a suflat un mic cerculeţ de fum şi l-a urmărit cum 
se îndepărtează. Fiecare gest, fiecare ton al vocii, era calculat 
pentru a-i indica că se adresează unui subordonat. Sugruma-te- 
aş, gândi Poluchkin, dar îşi păstră calmul când vorbi. 

— Ce rută vom urma pentru a-l lua pe Procane, odată ce îl 
vom fi găsit? 

— Asta vei afla după ce îl vei localiza. Fiecare lucru la 
timpul lui. Şi mai este un om cu care vom avea de lucru, dacă 
ne iese în cale. Peter Persson. 

— Cine este? 

— De departe cel mai bun agent al lui Gunnar Hornberg. 
Am o fotografie a lui, ţi-o arăt imediat. Nu-l subestima pe 
Persson. Ar putea să fie ultima ta greşeală. De asemenea, 
trebuie să vezi fotografiile lui Stilmar, Dillon şi Dexter. 


S-a oprit, şi-a pus ţigara între buzele roşii şi a descuiat uşa 
unui birou aşezat într-un colţ al sufrageriei. Scoţând un dosar, s- 
a aşezat din nou pe sofa şi a ales cu grijă trei mici fotografii din 
plicuri diferite. 

— Fotografii ale secretarelor temporare pe care le 
utilizează agenţia mea, a explicat ea. l-a înmânat fotografiile a 
trei fete şi el le-a privit amestecate. Spatele, spuse ea nervoasă. 
Uită-te pe spatele fiecărei fotografii şi arată-mi-le una câte una. 

Pe dosul fiecărei fotografii, era o altă fotografie 
reprezentând câte un bărbat. l-a arătat pozele fără să spună 
nimic. 

S-o las pe vrăjitoare să vorbească ea: asta o s-o ducă cu 
vremea în iad. 

— Stilmar, a spus ea. Următorul este Cord Dillon. Aşa că al 
treilea trebuie să fie Dexter. Aproape că îi scăpară vorbele. Le- 
am făcut aşa, pentru mine. 

În loc de asta, a mai răsfirat o dată cele trei fotografii, 
studiindu-le pentru un scurt timp. Apoi Magda şi-a scos geanta 
de sub o pernă, a deschis-o şi a scos din ea oa patra poză dintr- 
un buzunar secret. A azvârlit-o pe masă lângă celelalte. 

— lar ăsta este Peter Persson. 

— Pare destul de inofensiv. 

Ea s-a aplecat în faţă privindu-l ţintă şi apoi explodă. 

— Cred că nu ai ascultat nicio iotă din tot ce ţi-am spus, 
cretinule. 

— Nu poţi să îmi vorbeşti aşa. 

— Nu pot? Nu realizezi cine m-a trimis aici? Cine îmi este 
superiorul - protectorul? E un pic peste tine în ierarhie, 
Poluchkin. Te-ar putea strivi sub un singur călcâi. Acum ascultă- 
mă - ascultă-mă atent. Peter Persson îl prosteşte pe oricine. 
Aparenţa lui te-a înşelat şi pe tine. Este foarte periculos. Este 
omul pe care l-a ales Hornberg să îl prindă în cursă pe Procane, 
dacă suedezii îşi dau seama cine este Procane. 

— Dacă se întâmplă aşa ceva, negociem cu Persson. 

— Nu! Eu nu am să vorbesc cu el. Magda a scos din nou 
instrumentul ucigător Corkette. Cu asta am să negociez. Treaba 
ta va fi să te descotoroseşti de cadavru, dacă va trebui să o 
facem. Şi am un sentiment plăcut că aşa se va şi întâmpla. 


Telefonul a sunat dimineaţa devreme în apartamentul din 
Solna. Magda s-a grăbit să răspundă, trăgându-şi capotul în jurul 
taliei subţiri. Uşa de la dormitorul lui Poluchkin s-a deschis şi 
rusul cu părul zbârlit s-a ivit în uşă ca să asculte. 

— Da, m-am sculat devreme - în mijlocul unui vis, a spus 
Magda identificându-se prin codul ei. Corespondenţa nu a sosit 
încă. Este prea devreme. Spui că englezul acela este deja în 
Stockholm? Are nevoie de trei secretare. Sigur că îl pot ajuta. Il 
aştept pe el să mă contacteze. Da, am să-i dau prioritate 
maximă. Mulţumesc că te-ai ocupat de afacerile mele. La 
revedere. 

Ea a pus jos receptorul şi l-a privit întunecată pe 
Poluchkin. Era deja în drum spre camera ei când el a întrebat-o. 

— Despre ce era vorba? 

— Probleme mari. Să aştepţi poşta să sosească. 

l-a trântit uşa în faţă, a închis-o ca să se liniştească şi şi-a 
aprins o ţigaretă. Spălându-se în viteză, ea şi-a pierdut 
următoarea jumătate de oră învârtindu-se prin cameră, fumând 
fără oprire. 

Cei doi şi-au luat micul dejun într-o tăcere apăsătoare, în 
camera care dădea către sufragerie. Ea s-a ridicat fără a spune 
o vorbă, şi-a luat poşeta şi l-a lăsat pe Poluchkin privind ţintă 
uşa de la intrare, pe care ea tocmai ieşise, întrebându-se unde 
plecase oare. 

S-a reîntors după un minut de la cutiile poştale aflate la 
baza scării de intrare. A azvârlit două reclame într-un coş şi s-a 
aşezat să desfacă un plic maro, rigid. Era adresat Elsei Sandell şi 
marcat la poşta din Helsinki - Helsingfors. Conţinea două 
fotografii identice. După ce a citit descrierea scurtă de pe dos, a 
înmânat una din ele lui Poluchkin. Aceasta este persoana care 
are nevoie de trei secretare, Prietenul tău. 

Ultimele două cuvinte erau scrise de mână, cu un scris pe 
care ea îl recunoştea. Generalul Lisenko. Probabil copiaseră 
fotografiile luate din Tallinn, pe drumul peste Golful Finic la 
bordul vreunei nave ruseşti de patrulat, ghici ea. 

— Cine dracu este ăsta? mârâi Poluchkin. 

— Un englez pe care îl cheamă Tweed. Tocmai a sosit în 
Stockholm. 

— Şi tu îl numeşti pe ăsta, o mare problemă? 


— Chiar că eşti idiot, oftă ea. Acest Tweed mă cunoaşte. 
Era acum câţiva ani în Bonn. Afurisitul de computer pe care îl 
aveau germanii în Dusseldorf m-a prins. Cum stăteam şi 
aşteptam să fiu deportată, şeful BND-ului l-a adus pe acest 
Tweed să mă vadă. Mă va recunoaşte. 

— Deci trebuie să îl zăreşti tu prima. 

— Da, trebuie să îl văd eu prima, fu ea de acord. 

— Laila, ce mai face Newman? întrebă Tweed la telefonul 
din camera de la hotelul Grand. 

— Sper că telefonul meu nu te-a deranjat, replică Laila. 
Am numărul tău de la Monica. Sunt aşa fericită că eşti aproape 
de mine. Sunt doar cincizeci de minute de zbor de la Stockholm 
la Helsinki. Ai putea să vii aici uşor. 

— Spune-mi ce face Newman, repetă Tweed. Şi nu mă 
deranjează că m-ai sunat - vreau să ştiu ce se petrece. 

— Sunt la mine în apartament. Newman încearcă să 
treacă marea. Mă înţelegi? 

— Of, Dumnezeule! îşi spuse Tweed lui însuşi. 

Făcu un mare efort să îşi păstreze vocea calmă. Trebuia 
să o liniştească pe fată. Urma să aibă loc o criză: putea deja să îi 
spună. 

— Inţeleg, a replicat el. Poţi să îl amâni cumva? Voi 
încerca să vin, dar nu îţi promit. De ce trebuie el să facă un 
lucru aşa nebunesc? Parcă n-ar fi el. 

— Este convins că ştie unde a fost ucisă soţia lui, Alexis. 

— Peste mare? 

— Da. Era foarte hotărât. Fără glumă. 

— Crezi că are dreptate, Laila? 

Tweed întreținea conversaţia în timp ce mintea îi gonea 
nebuneşte. Intrase într-o criză de timp. Lucrurile evoluau în 
Suedia, ceea ce însemna că trebuia să stea ceva mai mult. Alte 
evenimente se întâmplaseră deja prea repede în Finlanda. 
Timpul devenea presant. 

— Da, a spus Laila după o pauză, m-a convins. Vino, te 
rog, repede, Tweed. Altminteri s-ar putea să fie prea târziu. 

Era o luptă între priorităţi. Tweed simţea că situaţia îi 
scăpa de sub control. Existau două probleme majore, Procane. 
lar Tweed trebuia să aştepte în Suedia până ce evenimentele se 
înscriau într-o anumită direcţie. 


Factorul care nu fusese prevăzut - de altfel, nici nu putea 
fi - era sosirea la Helsinki a Elefantului roz. Bob Newman. În 
mod normal o persoană previzibilă, putea deveni total 
imprevizibilă - datorită uciderii soţiei lui. Tweed a luat o decizie 
rapidă. 

— Eşti încă acolo? a întrebat Laila. 

— Da. Asta e ceea ce vei face. Primul, îţi ţii firea. Foloseşte 
orice cale feminină de care dispui ca să îl reţii pe Newman în 
Helsinki. Al doilea, vreau să vorbesc cu Newman la telefon cât 
mai repede posibil. Dacă el nu mă va suna - păcăleşte-l - sună- 
mă când este în cameră la Hesperia şi apoi înmânează-i direct 
receptorul. 

— Cred că pot să aranjez asta, a replicat Laila. Nu pot să 
precizez când. 

— Astăzi, Laila, astăzi. Voi încerca să stau la Grand până 
îți reuşeşte figura. 

— Am să fac tot posibilul. 

— Poate că ai să-i salvezi viaţa, a atenţionat-o Tweed 
aspru. 

— Am să fac mai mult decât tot posibilul. La revedere. 

Tweed s-a aşezat lângă telefon după ce a pus receptorul 
în furcă. Avea nevoie de mai mult ajutor. Timpul îi scăpa de sub 
control. Cunoştea doar simptomele acestui moment din 
operaţiunile anterioare - când dintr-o dată aveai senzaţia că 
timpul o ia razna. In aceste momente controlul trebuia să fie 
ferm şi decisiv. A ridicat din nou receptorul şi a format numărul 
de la Park Crescent. A fost pus în legătură directă cu Monica. li 
cunoştea vocea foarte bine, aşa că a simţit ceva la el. 

— Necazuri? s-a neliniştit ea. 

— Este posibil. Am nevoie de întăriri. Repede. Doi oameni. 

— Harry Butler şi Pete Nield? 

— Perfect. Cât de repede pot veni să mă ia? 

— Astăzi. Ar putea să prindă zborul de ora unsprezece şi 
treizeci şi cinci, fără escală - aşa că vor sosi în Arlanda la ora 
trei şi jumătate, ora locală. 

— Trimite-i. O să luăm noi legătura. 

Tweed aşeză receptorul în furcă şi oftă cu uşurare. Butler 
şi Nield. Combinația perfectă. Harry Butler, omul care a 
fotografiat-o pe Helene Stilmar la hotelul Dorchester din Londra, 


era flegmatic şi precaut, un scoţian din Edinburgh. Nield avea o 
personalitate mai electrică, un om pentru urgenţe. 

Tweed ridică receptorul pentru a treia oară şi reţinu două 
Camere. Tocmai încălcase un alt precept călăuzitor de al său - 
niciodată să nu cazezi mai mult de o persoană la acelaşi hotel. 
Dar simţea intuitiv că se apropia criza. Era mai bine să aibă 
întreaga echipă acolo unde ar fi avut posibilitatea să o 
contacteze imediat. Judecata lui avea de multe ori să fie 
confirmată. 


În holul de la intrarea hotelului Grand, Magda Rupescu se 
îndreptă încrezătoare către compartimentul recepţiei. Purta o 
pelerină de ploaie de culoare bej strălucitor şi o pălărie care 
aproape că îi acoperea părul roşu aprins. Işi alese un 
recepţioner cu care să vorbească. 

— Conduc o agenţie de secretariat. Un domn Tweed, care 
stă aici, m-a rugat să îi trimit o secretară la amiază. Fata care a 
luat nota telefonică a pierdut prosteşte nota asupra 
conversaţiei. Puteţi, vă rog, să îmi spuneţi numărul camerei 
dânsului? Îi trimise cel mai cuceritor zâmbet pe care îl avea, 
înclinându-şi ambele braţe spre tejghea. Intreaga ei manieră 
sugera fără niciun dubiu că va obţine informaţia cerută. 

— Doar un moment, doamnă. Recepţionerul îşi verifică 
înregistrările. Domnul Tweed ocupă camera 632. 

— Mulţumesc foarte mult. 

S-a întors, a mers pe lângă cel mai elegant ascensor şi 
foarte băţoasă a continuat să meargă spre ieşire. In spatele ei 
uşile ascensorului s-au deschis şi Tweed a păşit afară. 

A văzut-o imediat. Erau mai mult de trei ani de când a 
studiat-o în camera de interogare din Bonn, înaintea deportării 
ei de către autorităţile germane. Dar în timpul acelei întâlniri el 
şi-a respectat obiceiul de a se învărti la întâmplare în jurul ei. De 
asemenea, a urmărit-o cum ieşea din cameră. 

Deşi cele mai multe probleme şi le face o persoană 
schimbându-şi fizionomia, foarte rar reuşeşte să îşi modifice 
felul de a merge. Astfel, Tweed a recunoscut-o imediat ca fiind 
Rupescu. De asemenea, pălăria lăsa să se vadă la bază părul 
roşu. A mers după ea. 

Afară din hotel ea s-a aşezat la volanul unui Volvo, a 
pornit motorul şi a pornit. Tweed a rămas pe trotuar 


memorizând numărul de înregistrare, apoi s-a reîntors în 
cameră. 

Stând într-un fotoliu confortabil, şi-a scos agenda şi a 
notat jos numărul. Păruse ca o coincidenţă fericită. Dar când se 
gândi, văzu că apăruse o problemă - legată de obiceiul lui de a 
nu sta izolat în cameră. Lua hotărâri mai rapid într-un loc public, 
un restaurant sau holul unui hotel. S-a deplasat mult când era 
pe teren. 

În timp ce el stătea studiind implicaţiile acestei noi 
evoluţii, Rupescu conducea înapoi la Solna cu un sentiment de 
triumf. Hotelul Grand era al cincisprezecelea la care se 
interesase, folosind acelaşi truc psihologic în fiecare caz. 
Niciodată să nu pui o întrebare când umbli după informaţii. 
Totdeauna să faci afirmaţii pozitive. Un domn Tweed locuieşte 
aici.. Punând problema aşa, persoana cu care vorbeşti este gata 
să îţi confirme afirmaţia, dacă este adevărată. Era un truc 
practicat de serviciile secrete din toată lumea şi era punctul de 
plecare pentru toate interogatoriile. 

începuse cu hotelurile cele mai mici - presupunând că 
agenţii se ascund pe ei înşişi la gazde anonime. Chiar când 
conducea spre Solna, era surprinsă că Tweed alesese hotelul 
Grand. Şi în timp ce ea conducea, Poluchkin căuta în altă parte a 
o raşului hotelul lui Tweed. Trebuia să ia lista hotelurilor şi să 
îlculeagă dintre ele. Acum ştim unde este inamicul, a gândit ea 
în timp ce a tras maşina în faţa apartamentelor din Solna, dar el 
nu ştie că noi ştim... 


Gunnar Hornberg s-a întors foarte repede la telefon cu 
răspunsurile pentru Tweed. Tweed măzgălea nişte stele cu cinci 
vârfuri în carneţel, stând relaxat în fotoliu când sunase telefonul. 

— Cei de la înregistrarea vehiculelor au adus datele 
referitoare la acel Volvo, îl informă el pe Tweed. Ai amabilitatea 
să îmi spui şi mie despre ce este vorba? 

— Nu la telefon. 

— Şi probabil nu la următoarea noastră întâlnire. Nu ştiu 
de ce te găzduim aşa de generos, Tweed. 

— Din cauză că ţi-am fost aşa de folositor în trecut. 

— Are ceva de-a face cu discuţia noastră din biroul meu? 

— Acum nu, a minţit Tweed. Sunt gata cu carnetul de 
notițe. 


— Adresa este Bredskilsbacken 805, 171 55 Solna. Acea 
locuinţă este ocupată de o oarecare Eisa Sandell - cu doi. Am 
adăugat o taxă, bineînţeles. 

— Pune-mi-o în cont, a glumit Tweed, când i-a mulţumit lui 
Hornberg şi apoi a închis, înainte ca suedezul să îi pună alte 
întrebări. 

Toate astea ar putea fi apreciate mai degrabă 
satisfăcătoare, a gândit Tweed. Acum trebuia doar să aştepte 
sosirea lui Butler şi a lui Nield, înainte de a pune sub 
supraveghere apartamentul din Solna. Se îndoia că Rupescu 
lucra singură. 


— Tweed a fost localizat în Stockholm, i-a spus generalul 
Lisenko colonelului Karlov cu o notă de jubilaţie în voce. 

Făcuse anunţul în biroul subordonatului lui din Tallinn, 
trântindu-şi pardesiul pe cel mai apropiat scaun. Karlov, care nu 
fusese atenţionat de vizita lui Lisenko, strânse din buze. 
Problema era că Tallinn-ul era la numai trei kilometri şi două 
sute mai la vest de Leningrad, comod pentru Lisenko să se suie 
într-un avion şi să se ducă în capitala Estoniei. 

— Sunteţi sigur? l-a întrebat Karlov. 

— Bineînţeles că sunt sigur! urlă Lisenko. Stă la hotelul 
Grand. Am fost informat chiar în dimineaţa asta. 

— De către cine? 

— Magda Rupescu. Ştii că am plasat-o în Suedia acum un 
an. Fata este bună - scapă întotdeauna. Şi ştii că Oleg Poluchkin 
o ajută. 

— Ei o să-i placă asta, a comentat Karlov. Şi vor face o 
echipă bună împreună - ăştia doi. _ 

A deschis uşa pentru că tocmai bătuse cineva. Inainte ca 
Karlov să poată reacţiona, Lisenko s-a răsucit pe călcâie şi a 
deschis uşa. 

— Intră, Rebet! 

Cu figura palidă şi serioasă, căpitanul Valentin Rebet a 
intrat în birou, a închis uşa şi şi-a scos pardesiul. S-a înclinat 
către Karlov şi a vorbit politicos. 

— Îmi face plăcere să vă văd din nou, tovarăşe colonel. 

— Stai jos şi ascultă, îi spuse Lisenko. 

S-a întors înapoi la Karlov, a pus mâinile pe masă, s-a înclinat în 
faţă şi l-a privit fix pe colonel. 


Sprâncenele sale groase s-au arcuit şi a început să 
vorbească cu mare încetineală. 

— Nu apreciezi semnificaţia sosirii lui Tweed la 
Stockholm? încearcă să îl oprească pe Procane să se refugieze 
în ţara de baştină. Englezii merg întotdeauna împreună cu 
americanii. Ce fulgi or avea sub tichie, dacă au putut să lase pe 
un consilier din Washington să traverseze până la noi! în cauza 
asta se află la Stockholm ticălosul de Tweed. Asta poate să 
însemne - sau este posibil ca - Procane să fi sosit deja în 
capitala suedeză. Sau va veni curând... 

— Posibil. 

— Nu! Asta este sigur. L-aţi avertizat pe Mauno Sarin de la 
Poliţia Finlandei că doriţi să discutaţi cât mai curând cu el aici, în 
Tallinn? 

— Da, domnule general. 

— Şi acel Newman, corespondentul englez străin, va veni 
cu el? 

— Aşa a spus. Am viza lui Newman în biroul meu. 

— Trimite-i-o la ambasada din Tallinn. Astăzi. De data asta 
vom ucide două păsări dintr-o dată. 

— Ce înseamnă asta? a întrebat încet Karlov. 

— Vom arăta lumii de afară că Estonia este o ţară paşnică, 
o republică model. Dacă în final voi decide că poate veni, îl vei 
petrece pe acest Newman pe o cale ocolită într-un tur al 
oraşului. l-am citit fişa. Este un ticălos independent. Bine pentru 
noi, deoarece va scrie ce a văzut - dar dacă va încerca să se 
abată de la rută, o să vadă el. 

Lisenko a păşit în jurul camerei, legănându-şi braţele 
scurte şi groase. Nimic nu îi plăcea mai mult decât să ţină 
prelegeri subordonaţilor, să îşi demonstreze punctele de vedere. 
A continuat potopul de vorbe. 

— În primul rând, veţi elibera străzile lăturalnice de toţi 
suspecţii. Umpleţi-le cu echipele noastre de supuşi moldoveni. 

Nu-şi vor da seama de diferenţă. Îmi este dificil şi mie să o 
fac. Asta e prima pasăre pe care o împuşcaţi. 

— Şi a doua? 

Karlov se nelinişti puţin. 

— Mauno Sarin, bineînţeles! îi vei spune că Procane va 
traversa, trecând prin Finlanda - ceea ce sunt sigur că va şi 
face. El îţi va raporta imediat despre orice american care va păşi 


pe pământul finlandez. Va trebui să-l petreacă, să-l 
supravegheze şi să-l păzească. 

Scoţând din buzunarul jachetei o hârtie îndoită, a aruncat- 
o pe biroul lui Karlov. Apoi şi-a fixat privirea pe fereastră pe Pikk 
Street. Colonelul a despăturit documentul şi îl parcurse în grabă. 
Era un cititor rapid şi l-a parcurs în mai puţin de un minut. 

— Asta este un paşaport care îmi va permite să fac o 
vizită în Helsinki. 

— Şi ştii ce puţini oameni sunt dotați cu aşa ceva. 

— Doar dacă nu cumva nu este complet. Nu este aici nicio 
ştampilă oficială pentru dată şi lipseşte semnătura 
dumneavoastră. 

— Dintr-un singur motiv, tovarăşe. Încă nu a venit vremea 
pentru tine ca să te duci în Helsinki. Vei face asta doar atunci 
când Procane a sosit şi s-a identificat. Îl vei escorta pe Procane 
înapoi la Tallinn şi vom zbura imediat cu el la Moscova. 

Karlov s-a aplecat în scaun, a deschis un sertar şi a 
aruncat paşaportul înăuntru. A închis şi a răsucit cheia 
sertarului. După o căutătură către Rebet s-a uitat ţintă la 
Lisenko. 

— Pentru că sunt însărcinat cu operaţiunea Procane, 
trebuie de-acum să transmit toate instrucţiunile echipei 
Poluchkin - Rupescu în Stockholm. Mai departe ei îmi vor 
raporta din nou tot mie. 

— Ei au primit toate instrucţiunile. 

— Dacă cererea nu îmi este încuviinţată, tovarăşe general, 
voi înainta un protest energic la Moscova - atenţionându-i că 
operaţiunea este în pericol de a eşua, datorită unei conduceri 
divizate. Şi încă ceva, tovarăşe general, dacă pot să spun aşa 
ceva, am un martor al acestei discuţii. Căpitanul Rebet. 

— Mă ameninţi? şuieră Lisenko. 

— Am folosit cuvântul cerere - şi am nevoie de un răspuns 
pozitiv. Acum Procane poate să iasă în orice moment la 
suprafaţă. 

— Cererea este aprobată, se repezi Lisenko. Fiind un 
soldat bătrân contraatacă imediat. Pot să îţi reamintesc, Karlov, 
că ai aici, în Tallinn, un rol dublu. Ce ai găsit referitor la uciderea 
celor patru ofiţeri GRU? Pentru asta ai fost păstrat aici pe primul 
loc. 


Al dracului bătrân mincinos, gândi Karlov. Am stat aici 
departe de Moscova şi de Biroul Politic. Îşi păstră aerul şi zâmbi 
înainte de a replica. 

— Eu întind curse aşa cum ştiţi. Am selecționat un ofiţer 
GRU şi el a ieşit după lăsarea întunericului, hoinărind pe străzi, 
prefăcându-se beat. Străbate o rută aleasă cu grijă, cu oameni 
secreţi aşezaţi pe poziţii pe tot traseul. Killer-ul nostru trebuie să 
cadă în cursă. 

— Faci asta în fiecare noapte? 

— Bineînţeles că nu. Asta ar fi prea evident. De două ori 
pe săptămână, cel mai des posibil. Sunt un om răbdător. 

— Eu nu sunt. Lisenko a smuls pardesiul într-o dispoziţie 
colerică. Şi nici Moscova nu este. Ei vor rezultate imediat. Aşa 
că, dă-i drumul cu ele. Rebet, am să te anunţ mai târziu. Mă duc 
să dau o raită prin oraş. 

A părăsit biroul cu un aer agresiv. Karlov i-a cerut lui 
Rebet să stea jos, i-a dat o ţigară şi a început să vorbească. 

— Eşti mulţumit în legătură cu această echipă de killer-i 
pe care i-aţi trimis în Stockholm? Ştiu că Rupescu era acolo, dar 
acum a fost activată. 

— Intre noi doi, nu, a spus Rebet prompt. Dar trebuie să fii 
prudent, Andrei. Au fost o grămadă de discuţii la Kremlin despre 
această decizie, şi durii - conduşi de mareşalul Ustinov - sfătuit 
de Primul Secretar, au susţinut-o. Cel puţin ai paşaportul în 
sertar. Nu mulţi oameni dispun de aşa ceva. Chiar Lisenko 
trebuie să îşi contacteze propriul superior pentru a obţine un 
paşaport ca să viziteze Helsinki. 

— Chiar dacă presupunem că Lisenko le semnează şi 
ştampilează. 

— Oh, dar le face, îl asigură Rebet pe Karlov. Tu eşti cea 
mai bună alegere pentru a-l escorta pe Procane aici. Ai fost linia 
de transmisie a informaţiilor de la Procane la noi, când erai în 
Londra. Nu ai avut niciodată vreo suspiciune cine ar putea fi? 

Karlov şi-a privit şi apoi şi-a scuturat ceasul. 

— Acest Procane este un bastard prudent. Totdeauna 
informaţia mi-a fost predată într-un loc aglomerat - o cârciumă, 
o staţie feroviară într-un moment în care plecau câteva trenuri. 
Şi totdeauna de un alt englez. Sunt sigur că nu avea nicio idee 
despre ceea ce îmi dădea. 


— Dar nu exista niciodată în Londra un american de rang 
înalt pe când primeai datele? 

— M-am gândit şi m-am regândit. Răspunsul este că, dacă 
era, a stat bine ascuns. Americanii procedează adeseori aşa - un 
fapt necunoscut publicului din Vest. Călătoresc în secret la 
Londra, au contacte cu persoane înalte, poate cu primul 
ministru şi apoi pleacă în ziua următoare. În acest fel nu este 
remarcată absenţa lor din Washington. 

— Stilmar, Cord Dillon, generalul Dexter. Dacă ar trebui să 
ghiceşti, care din ei ar fi? 

— Nu am nicio idee, mărturisi Karlov. Trebuie să anticipez 
un lucru. Atunci când îl voi întâlni pe Procane, voi avea surpriza 
vieţii mele. 

22 

Newman stătea întins în patul din camera sa din hotelul 
Hesperia, cu capul odihnindu-se pe o pernă, cu mâinile strânse 
sub cap. Era în cămaşă cu mâneci scurte, cravata pe o parte, 
gulerul descheiat la gât. 

Laila s-a mişcat încet, grijulie să nu deranjeze buletinul de 
ştiri care tocmai începuse. Şi-a tras pieptenul mare prin păr. 
Apoi şi-a scos pantalonii lungi de catifea, care au căzut jos de pe 
picioarele lungi şi albe. 

Strecurându-se în pat lângă el, şi-a strecurat iute degetele 
între cele ale mâinii lui drepte, desfăcându-i centura înainte ca 
el să îşi dea seama ce se petrece. El se uită într-o parte şi văzu 
că ea purta doar un slip transparent, fără sutien, în ciorapi cu 
portjartier. Nicio parte esenţială nu era acoperită. 

— Ce dracu ai de gând? exclamă el. 

— Nu este evident? 

Îl sărută încet, insinuant, privindu-l cu ochii fixaţi în ai lui. 
Apoi s-au sărutat cu patimă, descoperindu-se treptat, cu 
bucurie... Mai târziu Newman sta tolănit în pat. 

Trebuia să evite o pasiune animalică pentru el. Toată 
presiunea cu care s-a simţit atrasă către el din acea noapte la 
Park Crescent, când a privit la un film de groază şi pentru prima 
oară s-a simţit moale şi relaxată. El a rămas inert atunci când 
Laila s-a strecurat jos din pat. 

— Ce faci acum? întrebă el cu ochii închişi. 

— Folosesc telefonul. Nu este un lucru obişnuit? 

— Un pic, da. 


— Pregătit, dispus şi capabil. Nu este asta fraza cea mai 
bună? 

Degetele ei au format numărul şi el a încuviinţat că asta 
era fraza. Ea şi-a micşorat vocea când a vorbit la te lefon şi a 
făcut legătura cu St ockholm-ul. Dacă el nu mă va suna 
păcăleşte-l, astea erau cuvintele pe care le spusese Tweed, 
gândi ea, deşi îşi puse problema dacă el înţelesese ce urma să 
se petreacă. Când a intervenit momentul potrivit în convorbire, 
ea a spus: 

— Am aici pe cineva care vrea să vă vorbească şi i-a 
înmânat receptorul lui Newman. Este pentru tine... 

— Aici este Tweed, Bob. Am mari necazuri şi am nevoie de 
tine. Vorbesc de la hotelul Grand din Stockholm. Tweed vorbea 
repede, fără oprire, simțind că trebuie să îl facă pe Newman să 
reacționeze imediat. Îţi aminteşti de poştaşul care a fost atacat 
lângă casa ta din Londra? 

— Ce mai face bietul tău bastard? întrebă Newman. 

— S-a întors la treburile lui. Din fericire avea un craniu 
gros - altfel ar fi sfârşit la morgă. Bob, chiar am nevoie de 
ajutorul tău, îmi lipsesc informaţiile. Ştim că l-ai întâlnit pe 
poştaş înainte să ajungă la apartamentul tău şi ţi-a dat un plic 
de la Helsinki. Erau informaţii despre soţia ta în această 
scrisoare? 

Tweed a făcut o pauză, sperând că a ghicit corect. Era 
linişte la capătul celălalt al firului şi Tweed se forţa să o 
păstreze. Următoarea mişcare trebuia să vină de la Newman. 

— Informaţii despre ce? a întrebat el în cele din urmă. 

— Despre un om numit Adam Procane. Bob, timpul 
zboară, acest lucru este important. Îl voi aduce la Helsinki cât 
mai repede posibil. 

— O să vorbesc cu tine atunci când vei sosi. 

— S-ar putea să fie prea târziu. Lucrurile scapă de sub 
control aici. Am nevoie acum de orice informaţie pe care o ai. 
Am avut nevoie de asta cu mult timp în urmă. 

Newman a fost luat prin surprindere. Acesta nu era Tweed 
cel tăcut pe care îl ştia la Londra? Trebuia să se gândească altă 
dată la asta. Acesta era un om care folosea orice truc pentru a-l 
face să vorbească. Dar voia să rezolve această situaţie în stilul 
lui propriu. Totuşi trebuia să îi dea lui Tweed ceva. 


— Presupun că este OK dacă vorbim prin telefon, a 
întrebat el. 

— Trebuie să fie, a răspuns Tweed prompt. 

— A fost o ultimă scrisoare. Aparent era lipsită de înţeles - 
a fost scrisă într-un fel de stil repezit, stenografie. 

Mi-a luat ceva timp ca să descurc măcar o parte din ea. Ea 
spune că Procane trebuie oprit. Cine este Procane? 

— Speram ca tu să poţi să-mi spui. 

— Ambasada americană menţionează că nu există 
niciunul cu acest nume în echipa lor. In plus nu au auzit 
niciodată despre el - a adăugat Newman folosind informaţia pe 
care i-o dăduse Laila după conversaţia cu Alexis. 

— Altceva mai era în scrisoarea ei? a insistat Tweed. 

— Da, o parte de frază care nu are niciun sens. Arhipelago 
este miza mea cea mai bună... 

— Şi ce semnificaţie are asta? Nu mă face să îţi trag 
cuvintele cu cleştele. Sunt vieţi în joc. 

— Sincer, nu ştiu. Tweed am o întâlnire. 

— Apreciez profund cooperarea ta. In tonul lui Tweed era 
ceva muşcător. Newman tergiversa. Tweed nu a menţionat că 
Procane era american. Aş putea să mai vorbesc puţin cu Laila? 

— Poftim. 

— Laila, a spus Tweed cu emfază când ea a revenit pe fir. 
Vin, dar nu pot să spun când. Fă tot ce poţi ca să îl ţii pe 
Newman la Helsinki până o să vin eu. 

— O să fac pentru tine tot ce se poate. Dar, te rog, 
grăbeşte-te. 

— Cât de repede pot. La revedere şi noroc. 

Ea a pus jos receptorul, s-a răsucit şi Newman era din nou 
întins pe spate în pat cu mâinile strânse sub cap. O studiase de 
aproape atunci când a pus întrebarea. 

— Ceea ce ai făcut, a fost ideea lui Tweed? 

— M-ar ruga Tweed pe mine să fac aşa ceva? 

Newman a clătinat din cap, în timp ce ea şi-a cocoţat un 
genunchi gol pe marginea patului. Şi-a întins larg braţele către 
ea ca să o tragă la el. Pentru câteva secunde ea a rămas acolo 
unde era, apoi a zâmbit şi şi-a pus propriile întrebări. 

— Pregătit şi dornic? 


Şi-a încolăcit braţele în jurul ei şi a tras-o în jos. Ea s-a 
prelins şi s-a întins de-a lungul lui cu o notă de tachinare în 
voce. 

— S-ar putea să fiu eu gata şi doritoare, dar tu eşti 
capabil? Poate că vrei să te odihneşti acum. Ea l-a examinat 
dintr-o parte. Nu. Credeam că nu! 


În camera sa din hotelul Grand, Tweed a întins pe pato 
hartă a Scandinaviei. Aşezată pe un scaun, Ingrid studia notițele 
conversaţiei cu Newman. 

— Archipelago a spus ea. Care arhipelag? Cel suedez sau 
Abo în Finlanda? Şi de ce este aşa de important? 

— AŞ dori să o ştiu. Vino să ne uităm împreună la hartă. 

In timp ce se apleca peste hartă, expresia ei era serioasă, 
cu capul aplecat într-o parte. Ea a urmărit arătătorul lui indicând 
un traseu care pornea din Abo spre continent. Degetul lui îşi 
urma calea peste arhipelagul finlandez, răsucindu-se în mijlocul 
labirintului de insule, mergând spre marea deschisă, traversând 
Golful Botnic şi apoi răsucindu-se şi întorcându-se din nou, 
terminând la marea insulă Orno. 

— Te-ai întors înapoi, a obiectat ea. Vrei să spui că acest 
Procane va încerca să meargă în secret din Suedia în Finlanda. 

— Câteodată este bine să prevezi ce se va petrece, dacă 
porneşti cu sfârşitul şi termini cu începutul. Gunnar Hornberg a 
promis că mă ia în insula Orno. Cred că, cu cât ajung mai 
repede acolo, cu atât va fi mai bine. 

— Pot să vin şi eu cu tine? Te rog. 

— Hornberg nu ştie nimic de existenţa ta, lucru care ar 
putea să îmi fie util. L asă-mă să mă mai gândesc la asta. 

— Eu cunosc acest arhipelag. Un prieten m-a plimbat o 
dată cu barca pe ruta pe care a urmat-o degetul tău. 

— Cât a durat călătoria - ca să traversezi? 

— Numai câteva ore. Era o barcă mare cu motor. Insulele 
mici sunt de fapt nişte pietre mari. Ele ţâşnesc afară din mare şi 
puţine fiinţe trăiesc pe ele. Practic nimic. Aşa cum am înţeles din 
ziare, asta este zona unde se află minisubmarinele ruseşti. 

— Un loc mai deosebit? 

— Da, în sudul insulei OrnO. Aproape de baza noastră 
navală de pe insula Musko. Aici, zise ea, arătând pe hartă. 


—  Minisubmarinele astea sovietice - lumea încă mai 
vorbeşte despre ele, a remarcat Tweed întinzându-se şi apoi 
aşezându-se în fotoliu. 

Şi-a scos ochelarii şi a introdus un capăt al braţului în 
colţul gurii. Ingrid s-a cocoţat pe braţul fotoliului lui, făcând o 
sugestie. 

— Am vizitat Helsinki. Zece la sută din populaţia de acolo 
vorbeşte suedeza. Aşa că mă iei cu tine când mergi acolo. Pot să 
fac pe interpretul, dacă vorbeşti cu o persoană care ştie 
suedeză. 

El a privit-o de jos. 

— Poţi să îmi dai nişte motive temeinice, ca să mergi cu 
mine peste tot unde mă duc? 

— Asta este din cauză că Scandinavia este partea mea de 
lume. Fata lui Sarin este foarte frumoasă? 

— Este mai degrabă prea tânără pentru treaba pe care i- 
am dat-o. Din cauza asta sunt îngrijorat. 

— Tweed, nu asta este întrebarea pe care ţi-am pus-o. 

— Da, este frumoasă. Îşi alegea cuvintele cu grijă. Judecă 
profund şi este bună. Dar pentru o misiune dificilă te voi alege 
întotdeauna pe tine. Eşti mai practică. 

— Cu cât este mai tânără decât mine? 

— Ingrid, sunt complet neajutorat la aprecierea anilor. 
Lucrul principal este că tu eşti mai aproape de lungimea mea de 
undă. 

— Lungime de undă? 

— Gândim în acelaşi fel. Aşa că între noi este o relaţie mai 
apropiată. Acum vezi diferenţa? 

— Da. Îmi place această diferenţă. Şi mă vei lua la Orno. 
Apoi, atunci când vei lua avionul către Finlanda, lucru care se va 
petrece curând, mă vei duce s-o văd pe fata finlandezului. Poate 
că o să-mi placă de ea. Poate. 

— Poate, a spus Tweed, şi a oprit discuţia aici. 


Poluchkin stătea în faţa Audi-ului său închiriat, parcat la o 
sută de metri în spatele Ambasadei americane. Avea capota 
deschisă şi se prefăcea că reglează ceva la motor, când un 
soldat american din corpul de pază a traversat spaţiul larg din 
faţa ambasadei şi a venit spre el. 


— Meştere, nu ai voie să parchezi aici, l-a informat 
soldatul. 

Poluchkin l-a privit deconcertat. Şi-a agitat braţele spre 
motor. A început să vorbească rapid în suedeză. 

— E mort. Dumnezeu ştie ce are. Este a doua oară în 
dimineaţa asta. Trebuie să iau un camion să mă tragă înapoi la 
garaj. 

Soldatul l-a privit ţintă. După socoteala lui Poluchkin, 
acesta nu înţelesese o iotă. l-a făcut semn lui Poluchkin să plece 
de acolo. 

— Vorbeşti engleza? l-a întrebat acesta. 

— Nu engleză, Poluchkin a trecut iar la un potop de vorbe 
în suedeză, ajutându-se de agitarea braţelor. 

Soldatul i-a arătat ceasul şi i-a indicat un moment la peste 
cincisprezece minute de atunci. Apoi i-a făcut un gest lui 
Poluchkin să se îndepărteze şi s-a întors la postul lui din faţa 
clădirii albe. 

Poluchkin a jubilat. Cinci minute după ce sosise, a 
recunoscut un om care a venit cu taxiul, a plătit şoferul şi a 
intrat în clădire în pas rapid. Spera să nu îşi încheie parcarea 
ilegală după ce aceeaşi persoană va ieşi din ambasadă. 

Zece minute mai târziu, a văzut un alt taxi tras deoparte, 
fără nicio lumină aprinsă, nici luminile de poziţie. Fusese chemat 
să ia un pasager. 

Poluchkin a închis capota, a trecut în spatele volanului 
Audi-ului şi a început să joace cheia, fără să pornească motorul. 
Cu coada ochiului, răsucind capul într-o parte, l-a observat pe 
soldatul care încercase să îl facă să plece. Un minut mai târziu, 
a apărut bărbatul care intrase mai devreme în clădire şi s-a 
urcat în taxiul care îl aştepta. Poluchkin a dat drumul la motor. 

A urmărit taxiul înapoi în centrul Stockholm-ului, unde 
şoferul şi-a lăsat pasagerul în faţa unei agenţii de voiaj, aproape 
de Sergels Torg. In acest timp, Poluchkin tocmai reuşise să 
depăşească o altă maşină din rigola parcării, şi-a închis maşina 
şi a băgat moneda în aparat. 

Americanul era aplecat peste tejghea şi vorbea cu una 
dintre salariate. Poluchkin a ales o fată de lângă ei şi a întrebat 
despre taxele percepute pentru pachetele spre Cipru. In timp ce 
fata îi explica ce era permis să trimită, el a ascultat conversaţia 
americanului. 


Un aspect al antrenamentului lui Poluchkin, în tabăra din 
Vestul Moscovei, era concentrarea, abilitatea de a vorbi cu o 
persoană în timp ce mintea îi înregistra detaliile unei alte 
conversații care avea loc în acelaşi timp. Era unul din lucrurile 
mai puţin neplăcute pe care le-a învăţat în tabără, dar pe care îl 
găsea dintre cele mai dificile. 

Cinci minute mai târziu, americanul a părăsit agenţia. 
Poluchkin a mulţumit fetei care dăduse lămuririle şi s-a 
precipitat afară cu braţul plin de broşuri pe care le-a aruncat pe 
scaunul din spate. Ţinta lui tocmai striga după un taxi. Poluchkin 
s-a aşezat la volan şi a început din nou să îl urmărească pe 
american. 

Drumul a durat circa zece minute din cauza traficului, dar 
Poluchkin nu avea nicio dificultate să urmărească taxiul, 
conducând întotdeauna cu un alt vehicul interpus între el şi 
american, o altă tactică pe care a învăţat-o în tabără. 

Taxiul a luat-o pe o stradă largă, unde traficul era mai 
liniştit şi a tras la margine, la intrarea unui vechi bloc de 
apartamente. Poluchkin a continuat să meargă, depăşind uşor 
taxiul, pe când americanul s-a întors cu spatele şi a urcat cele 
câteva trepte. Rusul a parcat lângă bordură şi a luat-o înapoi. 
Karlavăgen 72C. Asta era adresa la care intrase americanul. 
Poluchkin a hotărât că îşi împinsese norocul destul de departe. 
Întorcându-se la maşina sa, a mers apoi spre Solna. 

În interiorul apartamentului de la etajul al treilea din 
Karlavăgen 72C, Helene Stilmar şedea pe o canapea în 
sufragerie, mângâindu-şi unul din picioarele încrucişate cu mâna 
ei subţire, în timp ce asculta. 

— Mi-a venit o idee minunată dragă, a spus Cord Dillon. 

El şedea alături de ea, îmbrăţişându-i genunchiul şi 
împingându-şi mâna sub fusta ei plisată. Helene s-a aplecat 
înapoi pe pernă şi s-au sărutat timp îndelungat. Apoi ea i-a oprit 
mâna să exploreze mai departe. L-a împins cu blândeţe şi şi-a 
netezitpărul. 

— OK, Cord, să vedem ideea cea grozavă. Tu eşti plin de 
ele. Întâmplător - zise ea aprinzându-şi o ţigară - ai auzit la 
ambasadă ceva interesant? Despre Adam Procane vreau să 
spun. 

— Circulă un zvon aiurea, că Procane a sosit deja în 
Stockholm. 


— Aiurea. 

— Rahat. Este doar un zvon. Nicio dovadă evidentă pentru 
a o susţine. Când am cerut dovezi solide, toate au fost vagi. Toţi 
băieţii sunt nervoşi ca o femeie care aşteaptă să nască. Ceea ce 
îi sperie în realitate, este faptul că Procane va aluneca prin plasă 
iar ei vor fi răspunzători. Aşa că mă intoxică cu orice căcat ca să 
poată spune după toate astea că m-au avertizat. 

— Şi cum ai să te descurci cu asta? a întrebat ea suflând 
în aer fum de ţigară. 

— Fumezi prea mult. 

— Te eschivezi de la întrebare, Cord. 

— Am cerut un birou cu telefon, ca să pot suna la 
Washington să întreb despre Procane, subliniind că este un zvon 
pe care nu am avut timp să îl verific. 

— Întotdeauna te acoperi, nu-i aşa? Şi care este această 
idee grozavă cu care ai venit? 

El a scos din buzunar reclamele unei agenţii de voiaj şi le- 
a trântit între ei pe canapea. Helene a privit pliantul fără să îl 
atingă. A fost dezamăgit de lipsa ei de reacţie. 

— Ai putea să arăţi ceva entuziasm. 

— Despre ce este vorba? a întrebat ea cu răceală. 

El s-a ridicat şi a mers către combina Hi-Fi. Din colecţia de 
discuri aflate sub ea a luat un Count Basie, a pornit combina şi a 
reglat volumul la mediu. Apoi s-a reîntors la canapea. 

— De ce continui să faci asta? a întrebat ea. 

— Bruce Warren ar fi putut să pună aici microfoane, 
înainte de a mi-l închiria. Asta va perturba ceea ce vreau să-ţi 
spun. 

— Grozav! Felul în care voi băieţii aveţi încredere unul în 
celălalt, a comentat ea. Aşa că, uimiţi-mă. 

— În această mapă se află două bilete pentru a naviga 
peste noapte la Helsinki, la bordul navei Viking. Putem să 
petrecem acolo câteva zile în siguranţă. 

— Exceptând faptul că nici unuia dintre noi nu îi este 
permis să meargă mai departe în Est decât Suedia. Câteodată, 
Cord, cred că eşti puţin trăsnit. 

— Este totuşi o idee mare. 

— Doar dacă nu te foloseşti de mine. 

— Să mă folosesc de tine? Tonul lui Dillon a revenit la cel 
normal lui, de o manieră dură. Helene l-a studiat printre ochii 


întredeschişi, cu care îl privea de obicei. Nu de data asta. Ce 
dracu vrei să spui? a întrebat-o. 

— Numai dacă eu reprezint o bună acoperire, dacă tu eşti 
Procane... 


Poluchkin a condus către apartamentul de la blocul din 
Solna, a oprit cu un scrâşnet de frâne şi a privit prin parbriz. O 
femeie tocmai ieşea pe uşă. Era Magda Rupescu. El a sărit 
repede din Audi şi a fugit către ea, în timp ce ea introducea 
cheia în propria maşină. 

— Elsa - a început el atent, folosind numele de acoperire, 
să ne întoarcem înăuntru. Am să-ţi comunic foarte interesante 
desfăşurări de evenimente. Am avut noroc la Ambasada 
americană - atâta cât să te fac KO. 

— Mă cam îndoiesc de asta, Bengt, dar e în regulă, ne 
întoarcem. 

Probabil datorită întâlnirii neaşteptate, niciunul din ei nu a 
remarcat Renault-ul parcat. Înăuntrul maşinii un om ascuns în 
spatele volanului, a ridicat aparatul fotografic de lângă el şi l-a 
aţintit către fereastra pe care o lăsase deschisă. 

Sus, în apartamentul ei, Magda a aruncat cheile pe o 
măsuţă lângă uşă. Stând în faţa unei oglinzi de perete, a început 
să îşi pieptene cascada de păr roşu în timp ce vorbea. 

— Spune-mi şi fii la subiect. 

— Asta este ceea ce apreciez cu adevărat, o primire caldă. 

— Vrei să-ţi crăp capul? 

Ea s-a răsucit şi a fluturat spre el peria de păr. Poluchkin 
s-a retras câţiva paşi, căţeaua ar fi fost în stare să îşi ducă 
ameninţarea până la capăt. Intr-o zi tot o va pune jos şi îi va 
face felul. Într-o zi. 

— Cord Dillon a sosit la ambasadă la scurt timp după ce 
am parcat maşina în partea cealaltă. 

— Era acolo specificat că parcarea nu este permisă. 

— Pentru numele lui Dumnezeu, îmi cunosc meseria. M- 
am prefăcut că am o pană de motor - că nu voia să pornească. 
Acum pot să-ţi spun ce s-a întâmplat? 

— Incă te ascult. 

— Dillon a mers direct în clădire. Nu a pierdut vremea 
yancheul. A stat înăuntru zece minute. Apoi a plecat cu un alt 


taxi şi eu l-am urmărit către o agenţie de călătorii. Aici nu ai să 
ghiceşti ce a cumpărat. 

— Nu ne ocupăm de afaceri precum ghicitul. 

— Două bilete către Helsinki cu vaporul. 

— Înţeleg. Poluchkin avea atenţia concentrată acum când 
ea îl privea ţintă în oglindă. Bilete dus - întors? 

— Nu, numai dus! El spunea că le va comunica telefonic 
data exactă, în viitorul apropiat. Mă întreb cine o fi cealaltă 
persoană? 

— Poate o prietenă care să îl acopere - să facă să arate ca 
un week-end, a sugerat Magda. Te-ai descurcat bine, Bengt. 
Cine ştie - asta ar putea să te promoveze. Am să sun Helsinki-ul 
chiar acum. 

— De ce nu Leningrad-ul? 

— O schimbare de instrucţiuni. Este mai sigur oricum. 

Ea s-a îndreptat către telefon tocmai când a început să 
sune. 

A ridicat receptorul, s-a recomandat ca fiind Elsa Sandell, 
a făcut o remarcă despre vreme, remarcă prin care s-a 
identificat şi a ascultat. Partea sa de conversaţie era 
monosilabică. Când? Identificat sigur? Este un client foarte bun 
al agenţiei de secretariat. Asta încheia conversaţia. 

Apoi a întrerupt legătura şi, ridicând din nou receptorul, a 
format numărul Ambasadei sovietice din Helsinki, 661 876. A 
cerut să vorbească cu Arvid Moroz şi a intrat direct în subiect. 

— Arvid, scrisoarea mea a ajuns la tine? Sper că ţi-am 
scris corect numele. O altă procedură de identificare. Avem 
veşti despre sosirea lui Dillon. Va veni la tine pe mare cu linia 
Viking. Data expedierii ţi-o voi comunica mai târziu. Transportul 
este definitiv stabilit pe una din navele lor. Acum trebuie să 
plec. 

Poluchkin stătea privind-o şi revizuindu-şi părerea despre 
ea. O fi ea o căţea dar îşi cunoaşte meseria. S-a hotărât ca în 
viitor să o trateze cu mai mult tact. Şi-a formulat cu atenţie 
întrebările. 

— Ei au înţeles? A fost înţelept felul în care le-ai spus-o. 

— Procedură standard. Şi-a studiat unghiile lăcuite roşu 
sângeriu, în timp ce Poluchkin îşi stăpânea mânia crescândă. 
Căţeaua întotdeauna folosea acest truc - să nu priveşti 
niciodată la cineva atunci când îi vorbeşti. Ceea ce îl face să se 


simtă ca un rob. Deci - a continuat ea - care este punctul tău de 
vedere asupra situaţiei de-acum? 

— Pe dracu! Nu am terminat ce aveam să spun despre ce 
am realizat. După ce Dillon a părăsit agenţia de voiaj, l-am 
urmărit din nou la apartamentul Karlavăgen 72C. Sunt sigur că a 
intrat acolo. 

— Trebuia să îmi spui asta mai înainte - acum trebuie să 
telefonez din nou la Helsinki. 

— Dumnezeule. Nu-mi acorzi nicio şansă. Dacă vei 
continua aşa, am de gând să mă plâng lui Lisenko. 

— Fără nume! Vocea ei s-a schimbat. Te-ai descurcat bine. 

Şi mi-ar place să fac ceva de performanţă cu tine, se 
gândea el. 

— Repet, care este punctul tău de vedere asupra situaţiei 
prezente? 

— Faptul că Dillon este Procane. 

— Cealaltă convorbire pe care am avut-o chiar înainte să 
telefonez la Helsinki. Vrei să ştii despre ce a fost vorba? 

— Da, dacă asta ne afectează. 

— De-acum încolo avem două lucruri de făcut. Tu vei sta 
cu ochii pe Dillon. Eu trebuie să supraveghez pe altcineva. 

— Cine este acela? 

— Telefonul pe care l-am primit a fost de la unul din 
spionii noştri din Arlanda. Stilmar tocmai a sosit. El se pare că 
este în drum către Stockholm... 

În interiorul Renault-ului parcat aproape de blocul de 
apartamente din Solna, Pete Nield luă două imagini cu Rupescu 
şi Poluchkin. A aşteptat apoi până ce au dispărut în interiorul 
clădirii, după care porni motorul şi plecă. 

Ajutorul pe care Tweed l-a cerut Monicăi a ajuns la Arlanda 
cu Harry Butler, care l-a sunat pe Tweed de la aeroport. Tweed i- 
a dat instrucţiuni clare, precise. 

— Închiriază o maşină. Ai cumpărat un aparat? îndreptaţi- 
vă către această adresă. Tweed a silabisit adresa obţinută de la 
Gunnar Hornberg, care o ceruse la rândul lui, de la serviciul 
circulaţie, folosind numărul pe care Tweed l-a reţinut privind la 
maşina cu care a plecat Rupescu de la hotelul Grand. 

Tweed i-a făcut, de asemenea, lui Nield, o descriere 
verbală clară a Magdei Rupescu. Sarcina pe care Tweed i-a dat-o 


lui Nield a fost simplă şi directă. Când această femeie va apare, 
urmăreşte-o... 

Nield, un bărbat de douăzeci şi opt de ani, cu părul negru, 
şi cu o mică mustață neagră, elegantă, era un om căruia nu 
trebuie să îi spui fiecare lucru. Când a remarcat ieşirea lui 
Rupescu din bloc s-a pregătit să o urmărească. Când Poluchkin a 
sosit şi a fost aproape de Rupescu, el i-a prins în câteva imagini. 
Acum ştia că era important pentru Tweed să vadă imediat 
răspunsul. 

A sosit la hotelul Grand două ore mai târziu, a intrat, şi-a 
luat valiza în cameră şi l-a sunat pe Tweed. Un minut mai târziu, 
era în interiorul camerei 632 şi Tweed a închis uşa şi a încuiat-o, 
apoi a deschis radioul. 

— S-a întâmplat ceva? a întrebat Tweed. 

— Cred că am ceva interesant. Poţi să mă dai afară dacă 
greşesc. 

— Mă îndoiesc că va fi necesar. Harry Butler poate să 
apară aici în orice moment - cred că trebuie să ştim cu toţii ce 
se petrece. 

Tweed s-a întrerupt pentru că cineva a bătut la uşă. A 
deschis, a văzut că era Butler şi l-a lăsat să intre. 

Cei doi bărbaţi aveau personalităţi foarte diferite, dar 
lucrul cel mai important era că lucraseră înainte cu succes ca o 
echipă. Pete Nield era iute la minte, rapid de picioare şi ochii săi 
întunecaţi nu scăpau nimic. Era ceva provocator în machiajul lui. 
De asemenea, era un ajutor rapid. Purta un costum bleu închis, 
o cămaşă albă şi o cravată albastră decorată cu păsări flamingo. 

Harry Butler era un om mai înalt, mai solid clădit, cu 
câţiva ani mai în vârstă, proaspăt ras şi foarte circumspect. L-a 
salutat pe Nield şi s-a aşezat pe marginea patului. Era îmbrăcat 
mai neglijent decât partenerul său, în pantaloni gri, largi şi o 
jachetă sport. Nu era un om care să se preocupe prea mult de 
ţinuta sa. 

— Dă-i drumul Pete, a spus Tweed în timp ce stătea pe 
fotoliu. Îl vreau pe Harry în poză. 

Nield, care gândea mai bine stând în picioare, a prezentat 
pe scurt episodul de la Solna. Apoi şi-a agitat braţele într-un 
gest dezaprobator. 

— Aici este un punct unde am luat una peste fund. Mi-ai 
spus să îmi ţin ochii pe femeia Rupescu. Ei bine, după ce s-a 


întors în interiorul apartamentului cu ăla, am presupus că vor 
petrece ceva timp acolo. Însemna să las locul nesupravegheat, 
dar m-am gândit că se cuvine ca tu să vezi asta... 

A scos un plic mare şi a aruncat pe masă două fotografii 
lucioase. După ce i le-a înmânat lui Tweed, a început să explice. 

— Nu l-ai menţionat pe acest criminal - o treabă care are 
aspect murdar. Aşa că am mers cu maşina până la Ambasada 
britanică, le-am arătat legitimaţia şi am utilizat camera lor 
obscură... 

— Le-ai developat şi le-ai mărit tu însuţi? întrebă Tweed. 

— Da, l-am gonit pe tehnicianul lor. Nu i-a făcut plăcere, 
dar nu poţi să-i mulţumeşti pe toţi şi toate dispoziţiile goale. Și 
negativele sunt în plic. Care este preţul lăsării nepăzite a 
punctului Solna? 

— Tu ce crezi, Harry? Tweed l-a întrebat, întinzându-i 
ambele poze lui Butler. Ai mai multă experienţă decât Pete, mai 
multă memorie. Recunoşti pe omul de lângă Magda Rupescu? 

— Oleg Poluchkin. Şi în acelaşi timp un bastard regal, dacă 
a existat vreodată unul. Vorbeşte fluent suedeza, finlandeza şi 
lapona din câte ştiu eu. Un killer bine antrenat. Este o veste 
foarte rea. 

— Aşa că, a meritat sau nu? a întrebat Nield. 

— Ei bine, a meritat. Tweed avea un ton sumbru. Îşi scot 
armele de mare calibru. După cum ştiu eu, Rupescu şi Poluchkin 
sunt experţi în orice armă la care m-aş putea gândi. 

— Şi poate alte câteva la care nu ne-am gândit, a 
remarcat Butler. Pete, îţi sugerez să nu o subestimezi pe Magda 
Rupescu. Este o doamnă drăguță, dar foarte periculoasă. 

— Acum hai să trecem la afaceri şi să vedem dispozitivele 
noastre, a spus Tweed. Avem următoarele piese la bord în 
Suedia. Cord Dillon, care pare a fi încurcat cu Helene, soţia lui 
Stilmar. Apoi avem echipa Rupescu - Poluchkin, care va fi sub 
control... 

— Este cineva acolo în baie în spatele meu? a întrebat 
Butler. Sau nu este treaba mea? 

— Ingrid! a chemat Tweed. leşi afară să faci cunoştinţă cu 
întăririle noastre. 

— Am făcut vreun zgomot? l-a întrebat Ingrid pe Butler 
când a ieşit din baia la care uşa era închisă pe trei sferturi. 


— Nici măcar cât un şoarece, a asigurat-o Butler, când ea 
s-a îndreptat direct spre el. Doar am simţit acest lucru. Bine aţi 
venit pe câmpul de bătălie. Acesta este Pete Nield, cercetaşul, a 
adăugat el ironic. lar eu sunt Harry Butler. 

Ingrid l-a privit ţintă pe Nield, care rămăsese retras, 
studiind-o cu interes. Ea i-a răspuns la privire cu o expresie rece 
şi s-a aşezat pe pat. 

— Ingrid cunoaşte tot atât de multe ca şi voi, a explicat 
Tweed. Ea este suedeză şi vorbeşte un pic englezeşte - şi o 
consider, de asemenea, mâna mea dreaptă în această parte de 
lume. 

S-a întrerupt pentru că telefonul a început să sune. 

— Aici lan Fergusson, a spus o voce la aparat. Mă aflu jos 
în hol. Aveţi un vizitator şi este tocmai pe cale să vă contacteze. 
Nu am putut să vă sun de la aeroport - l-am pierdut. 

—  Închiriază-ţi singur o cameră aici, i-a spus Tweed 
lapidar. Vom vorbi mai târziu. Te voi căuta eu. Lasă-mi numărul 
tău de cameră. Tocmai pusese receptorul în furcă când telefonul 
a sunat din nou. Tweed s-a recomandat şi a ascultat, spunând 
da şi nu. Imediat ce convorbirea s-a terminat, a lăsat jos 
receptorul. 

— Avem o nouă piesă în joc. Stilmar însuşi vine să mă 
vadă. Nield, fă-te mic... Încă mai vorbea, când Nield părăsi 
camera. Harry, treci lângă scara de ieşire, aşa ca să poţi să Îi 
arunci o privire. Nu te lăsa văzut. Ingrid, ieşi afară pe hol şi stai 
pe unul dintre acele fotolii. Îl vei urmări pe Stilmar. 

Butler a plecat. Ingrid a scos o eşarfă din poşetă, şi-a 
aranjat-o peste cap pentru a acoperi părul negru şi l-a urmat pe 
Butler. Tweed a împrăştiat harta Scandinaviei peste pat şi a 
aşteptat. Peste mai puţin de un minut, se auzea la uşă o bătaie 
delicată şi Tweed a pus receptorul în furcă. Fergusson îi 
raportase numărul camerei sale. 


Chiar după zborul său direct de la Londra, Stilmar arăta 
impresionant de proaspăt, parcă scos din cutie. Purta un alt 
costum albastru întunecat, care provenea în mod evident de la 
Savile Row. S-a aplecat spre Tweed când şi-au strâns mâinile, 
iar Stilmar l-a studiat pe englez prin ochelarii fără ramă. Tweed 
l-a rugat să ia loc pe un scaun, iar el s-a aşezat pe un fotoliu. 


Din nou Stilmar a trecut direct la subiect, vorbind cu timbrul său 
grav. 

— Ai radioul deschis, dar eşti convins că încăperea este 
curată? 

— A fost „ochită” azi-dimineaţă de un expert al 
ambasadei. 

„Ochită” era un termen care îi displăcea lui Tweed, dar 
era deja un termen de jargon folosit pentru testarea camerelor 
şi depistarea microfoanelor. Stilmar şi-a sprijinit ochelarii pe nas 
înainte de a pune următoarea întrebare. 

— Expertul vostru îşi face treaba la aceeaşi oră în fiecare 
zi? 

— Nu, şi asta este tot. Îţi vorbeam de tehnica pe care o 
folosim... 

— Ei spuneau că eşti un tip încăpățânat. L-ai identificat pe 
Adam Procane? 

— Nu în mod cert, până acum. 

— Ah! Stilmar se uită ţintă înainte. Dar eşti sigur cu privire 
la identitatea lui. 

Era o afirmaţie, nu o întrebare. Obişnuita tactică a lui 
Stilmar de a-şi pune oponentul în defensivă - scoţându-l din 
contextul echilibrat al convorbirii. 

— Există patru candidaţi pentru rolul de trădător, a 
explicat Tweed. Trei din ei au sosit deja în Stockholm - ultimul 
punct înainte de trecerea în Finlanda - şi odată sosit pe teritoriul 
finlandez, Procane este practic ajuns în Rusia. 

— Te fereşti să rosteşti numele acestor candidaţi? l-a 
întrebat Stilmar, privind încordat înainte, aşa încât putea să 
urmărească fiecare expresie de pe faţa lui Tweed. 

— Nu îţi ascund nimic, l-a asigurat Tweed, cu o faţă 
inexpresivă. Cord Dillon, generalul Dexter, soţia ta şi tu însuţi. 

— Este o manieră a dracului de delicată - chiar dacă este 
insultătoare. 

— De ce ai venit la Stockholm, Stilmar? 

— Suedezii sunt nervoşi - şi cine poate să îi condamne? 
Minisubmarinele ruseşti se învârt prin apele lor teritoriale. 
Ultima picătură a fost zborul rusesc peste teritoriul lor aerian. Au 
făcut apel la cazul cu acel avion de pasageri din Japonia, pe care 
ei l-au doborât. Acel pasager - ştii despre el? 


— Da. Va deveni public, în ciuda faptului că guvernul 
suedez vrea să păstreze tăcerea. Înţeleg că un scriitor britanic 
de scandal se află aici, pentru publicarea uneia din cărţile lui. 

A fost intervievat de Radio Suedia în această noapte şi va 
deschide problema. 

Tweed a auzit prima oară de incident de la tehnicianul 
care venise de la Ambasada britanică să-i verifice camera. Un 
avion de luptă MIG, a urmărit un charter suedez care zbura 
peste Baltica şi nu s-a întors decât atunci când pilotul a ajuns 
deasupra coastei suedeze. 

— Zborul ăsta m-a adus aici, spuse Stilmar. Momentul a 
fost perfect - din punctul nostru de vedere. Am hotărât ca 
suedezii să mă primească nu numai pe mine, dar şi pe generalul 
Dexter. 

— Dexter este pe drum încoace? a întrebat Tweed tăios. 

— Zboară în secret din Danemarca într-un avion militar, 
pentru consultări cu vârfuri militare suedeze. Aterizează la 
aeroportul din Jakobsberg - în afara Stockholm-ului. 

— Când? a întrebat Tweed. 

— Momentul era incert când eu am părăsit Londra, dar 
curând. lar este vorba de zborul acela rusesc care i-a scos pe 
suedezi din minţi. Tweed, m-ai întrebat de ce am venit aici. Ai 
reputaţia unei extreme discreţii. Pot să mă bazez pe ea în 
legătură cu ceea ce am de gând să îţi revelez, contând că va 
rămâne numai între noi doi? 

— Da, te ascult. 

Pentru prima oară Stilmar a arătat mai puţină încredere 
de sine. Şi-a frecat nasul pe o parte cu degetul arătător. Şi-a 
luat ochelarii şi i-a pus pe masă. Şi-a scos o batistă 
monogramată la un colţ cu litera S şi şi-a şters nasul de câteva 
ori. Toate semnele unui om care se întreabă dacă să se arunce 
cu capul înainte. 

Tweed a rămas perfect nemişcat, cu mâinile odihnindu-i- 
se pe câte un braţ al fotoliului. A rămas, de asemenea, tăcut, 
rezistând la impulsul de a-l încuraja pe Stilmar să vorbească, 
deoarece ştia că efectul va fi contrar. Când Stilmar a vorbit, 
Tweed s-a forţat pe sine însuşi să nu aibă niciun fel de reacţie, 
pentru a-şi dezvălui surpriza. 


— Sunt venit aici cu afaceri oficiale - aşa cum tocmai ți- 
am explicat. Dar este şi ceva personal. Cred că nevastă-mea e 
încurcată cu Cord Dillon. 


— Pot să continui dacă iau un Scotch cu gheaţă - au fost 
următoarele lui cuvinte. 

Tweed se ridică în linişte, se îndreptă către frigider şi 
prepară băutura. Îi dădu paharul lui Stilmar şi se aşeză apoi în 
fotoliu. 

— Ai spus „cred” - nu ştii sigur? a fost răspunsul lui 
Tweed. 

— Ducă-se la dracu! Dillon este tipul omului brutal, aspru 
ca un diamant neşlefuit, după care umblă ea de obicei. Primul ei 
soţ a fost exemplarul perfect al acestui tip de bărbat. Când am 
descoperit că ea a plecat după întoarcerea mea, m-am folosit de 
Howard, şeful tău din Londra, pentru a verifica toate zborurile. El 
a urmărit-o până la zborul către Stockholm. 

— lar Cord Dillon? 

— Ştiam că mai devreme sau mai târziu va face drumul, 
din cauza acestei chestii cu Procane. Cei din Washington sunt 
de-a dreptul îngrijoraţi. Din mai multe motive. Fiecare zi care 
trece aduce alegerile prezidenţiale mai aproape. Crezi că 
omologii tăi din Rusia cunosc faptul că cei patru candidaţi sunt 
aici sau pe drum? 

— Asta aş putea doar să o ghicesc, a spus Tweed, trăgând 
de timp pe măsură ce se hotăra cum să îl manevreze pe Stilmar. 
Cum ai venit aici? 

— Prin Arlanda - sub numele Ginsburg de pe lista 
pasagerilor. 

— Şi apoi ai avut o maşină care să te aştepte? 

— Sunt poate naiv în ceea ce o priveşte pe nevastă-mea, 
dar nu şi în meserie. Am avut un alt om, din afara ambasadei 
din Grosvenor Square. A plecat de la aeroportul din Arlanda 
unde îl aştepta o maşină oficială a ambasadei. Am aşteptat 
până ce limuzina a plecat şi apoi i-am urmărit cu un taxi. 

Tweed nu a comentat faptul că omul său, lan Fergusson, |- 
a urmărit cu succes pe Stilmar până la hotelul Grand, ceea ce 
însemna că urmăritorii sovietici trebuie să fi făcut acelaşi lucru. 

— Ce ai de gând să faci în legătură cu soţia ta? l-a 
întrebat. 


— Aici e problema. Pot să nu fac nimic? Helene poate să 
aibă doar un capriciu trecător. 

— De ce să nu te prefaci că nu ai băgat de seamă? Pentru 
moment. 

Spunând aceste cuvinte, Tweed s-a gândit la propria sa 
experienţă în aceeaşi situaţie. A cerut un sfat din afară atunci 
când nu s-a descurcat singur. Nu că ar fi fost vreo diferenţă - 
Lisa a fost întotdeauna o femeie care şi-a urmat drumul său. 

Dar Tweed şi-a păstrat ochiul pe minge. Preocuparea lui 
majoră în acest moment era să îl ţină pe Stilmar într-o stare de 
nesiguranţă, în privinţa problemelor sale maritale. Stilmar şi-a 
înlocuit ochelarii, a băut restul de Scotch şi l-a privit pe Tweed. 

— Cred că este un sfat foarte bun. Zici că aşteptăm să 
obţinem curând la Park Crescent, o descriere a lui Procane, 
venită de pe continent? 

— Da, portrete-robot din Frankfurt, Geneva, Paris şi 
Bruxelles. Tweed s-a ridicat şi s-a îndreptat spre uşă. Uite chiar 
au sosit prin curier. A arătat cu mâna spre plicurile împrăştiate 
pe pat. In timp ce mă ducjos să ridic corespondenţa, poate că ți- 
ar place să le studiezi. Odată ajuns pe coridor, a luat-o la stânga 
spre camera lui lan Fergusson. In mod deliberat folosise 
cuvântul „jos” - ştiind că Stilmar va presupune că persoana pe 
care o aşteaptă se află mai jos de etajul şase. Când s-a întors, 
strângând sub braţ un plic mare, l-a găsit pe Stilmar aplecat 
peste plic, studiindu-l cu atenţie. 

— Linia asta, pe care ai trasat-o, a spus Stilmar, plecând 
din insulele Orno la Turku, în Finlanda. Ce înseamnă? 

— Cea mai probabilă rută pe care o va urma Procane ca să 
treacă dincolo. 

— Asta sună cam defetist, l-a corectat Stilmar. Ce ai 
acolo? 

Tweed a extras patru crochiuri din plic şi apoi le-a 
împrăştiat peste plic, apoi s-a concentrat către fiecare în parte, 
Frankfurt, Geneva, Paris, Bruxelles. 

— Asta-i soarta. Stilmar s-a oprit din nou cu ochii pe pat, 
iar Tweed a fost impresionat de viteza sa de reacţie. Asta nu îmi 
aminteşte de nimeni, asta de Dillon, asta e a unei femei care 
poate fi a lui Helene, iar acesta... 

„— Asta aminteşte de tine, a comentat Tweed. 
Întâmplător, cu cine te întâlneşti la Stockholm? 


— Scuză-mă, nu pot să-ţi spun. 

— Ce zici de aceste crochiuri? Nu te frapează nimic? a 
întrebat Tweed. 

— Nici pe dracu. 

— Eşti sigur? 

— Sunt foarte sigur, a insistat Stilmar, atingând etalarea 
de imagini cu mâneca sa cu butoni de aur imprimaţi cu vulturul 
american. Şi acum trebuie să plec pentru a nu pierde o întâlnire. 
Locuiesc în acelaşi hotel, aşa că nu este niciun dubiu că ne vom 
mai întâlni. 

— Niciun dubiu. 

Tweed şi-a însoţit oaspetele spre uşă, a deschis-o şi şi-a 
aruncat o privire afară. Ingrid încă mai era aşezată pe fotoliul 
din hol, în faţa ascensoarelor. Nu îşi întorsese capul la zgomotul 
deschiderii uşii. Stilmar s-a întors din drum şi a întrebat cu voce 
scăzută: 

— Dar pe tine te izbeşte ceva? 

— Toţi candidaţii se află aici, cu o singură excepţie. 
Generalul Paul Dexter. 

Zece minute mai târziu, Ingrid s-a reîntors în camera lui 
Tweed. Ar fi putut jura că ea alergase. S-a autoinstalat în poziţia 
ei favorită, pe marginea patului şi a început să vorbească 
agitându-şi braţele. 

— Am urcat pe scări — toate ascensoarele erau ocupate. 
Stilmar ia masa în restaurantul franțuzesc. Va fi acolo o bucată 
de vreme. Sunt sigură că dacă ar fi vrut să plece curând, s-ar fi 
dus să mănânce la bufetul cu servire rapidă. 

— Mănâncă singur? 

— Da, la o masă de o singură persoană. Îşi notează ceva 
într-o agendă. Ar fi trebuit să te întrebe dacă mănânci ceva. 

— l-am dat destule la care să se gândească. 

Tweed i-a povestit totul despre conversaţia sa cu 
americanul. Ea l-a ascultat în tăcere, cu o expresie serioasă pe 
chip. Tweed ştia că ea ar fi fost apoi capabilă să repete ce 
spusese el, cuvânt cu cuvânt. După ce a adus-o la zi, a întrebat- 
O. 

— Din experiența ta cu bărbații, cum crezi că va reacționa 
el față de relația nevestei lui cu Dillon? 


— L-am Văzut de două ori. Numai pentru câteva 
momente. Dar mă aştept să o găsească şi să o întrebe ce se 
petrece. 

— Sunt de acord. Nu cred însă că se duce să facă asta. 
Ceea ce găsesc că este straniu. 

— Care ar putea fi motivul? 

— Dacă el este Procane, ultimul lucru pe care l-ar face ar 
fi să înceapă un tărăboi cu Helene. Asta ar conduce la 
complicaţii. El este un om puternic şi hotărât, care nu 
acţionează nepotrivit. De asemenea, găsesc că este bizar că a 
început vorbindu-mi despre viaţa sa privată. 

— De ce crezi că a făcut asta? 

— Ca să mă împiedice să îl întreb de ce este în Suedia. Am 
fi înclinați să acceptăm că un om cu probleme familiale are 
mintea doar la ele - dar aşa cum am subliniat, el nu va 
întreprinde nimic în legătură cu suspiciunile la adresa lui Helene. 

— Nu-i aşa că nu ai încredere în nimeni? 

— Nu atunci când este discutată problema Procane. Un alt 
lucru - Stilmar a spus că suedezii au fost în final de acord cu 
vizita sa, din cauza acelui zbor al MIG-ului sovietic peste spaţiul 
lor aerian. 

— Asta are pentru mine vreun sens? 

— Fără cazul, a sugerat Tweed, în care ruşii au lăsat în 
mod deliberat zborul pentru a-i provoca pe suedezi să intre în 
relaţii mai apropiate cu Statele Unite - astfel ca Procane să aibă 
un motiv de a veni aici. 

— Cred că cineva manevrează acest joc, a observat Ingrid. 
Am sentimentul, aşa, ca o bănuială, că asist la o mare farsă, o 
scamatorie, dacă vrei. Tweed a clipit spre ea, şi-a scos ochelarii 
şi a început să îi frece cu batista. El a privit-o şi s-a gândit la ce 
a spus înainte ca să replice. 

— Atunci trebuie să găsim pe cel care ţine jobenul cu 
iepurele înăuntru... cine este scamatorul? 


Era aproape de miezul nopţii, când Cord Dillon se plimba 
de-a lungul Drottninggatan-ului - Queen Street - în mijlocul 
oraşului Stockholm. Aceasta este o stradă de promenadă din 
capitala suedeză, desfăşurându-se dreaptă ca o riglă de la 
Sergels Torg şi până se sfârşeşte la podul Riksbron, care 


traversează râul, către clădirea Parlamentului şi continuă spre 
insula Gamla Stan. i 

Erau puţini trecători la ora aceea. In spatele lui, la câţiva 
paşi, se strecura Poluchkin, cu ochii aţintiţi pe vitrinele 
magazinelor. Câteva fete s-au grăbit depăşindu-l, atente să nu 
arunce nicio ocheadă omului care hoinărea solitar la o 
asemenea oră. 

Numai târziu după-amiaza, Rupescu i-a spus lui Poluchkin 
că îşi vor continua misiunile. Ea îl va urmări pe Stilmar, în timp 
ce Poluchkin va sta cu ochii pe mişcările lui Dillon. 

— Deci, eu mă ocup de prima ţintă? a spus Poluchkin, 
observând-o îndeaproape. Dillon se învârte având în buzunar 
biletele pentru Helsinki... 

— Din cauza asta nu îl pierde din ochi, a replicat ea cu 
fineţea uzuală. 

— Am pierdut eu vreodată pe cineva? 

— Există totdeauna o primă oară. 

Poluchkin nu i-a dat crezare pentru moment. El a fost 
convins că pisica şireată hotărâse că Procane este Stilmar, din 
motive pe care nu i le-a dezvăluit lui. Rusul pariase că ea greşea 
- că americanul pe care îl urmărea el era adevărata ţintă. 

La o mică distanţă în urma lui şchiopăta un om cu faţa 
roşie. La anumite intervale, se oprea în dreptul intrărilor de la 
magazine, privind palid ferestrele şi apoi continua şchiopătând. 
Poluchkin l-a observat. Dar şi-a zis: un alt beţiv bătând străzile - 
când a zărit gâtul unei sticle ieşind din buzunarul lui. În spatele 
lui Poluchkin, Peter Persson şi-a continuat aparentul drum de 
betiv, în jos, pe Queen Street. 

Suedezul luase băutură în gură - şi se frecase cu whisky 
pe buze şi pe barbă, ca să facă simţit mirosul de alcool. S-a oprit 
în faţa unei alte intrări de magazin, a aşteptat mai puţin de zece 
minute şi a luat-o din nou din loc. 

Dillon a ajuns la capătul străzii şi a făcut-o la stânga. Când 
Poluchkin a ajuns la acelaşi colţ, a fost surprins să îl zărească pe 
american la mai mult de o sută de metri în faţă. Era pe punctul 
de a grăbi pasul când americanul s-a răsucit în loc, şi-a făcut 
mâinile căuş şi a aprins o ţigară. Aşteptând lângă co Iț, 
Poluchkin a auzit murmurul apei. 

Curios oare ce făcea un asemenea zgomot - şi ca să îşi 
găsească o scuză pentru încetinirea sa - a traversat strada în 


diagonală şi a privit jos în râu, peste parapet. În acel loc, 
aproape de pod, cursul puternic al apei năvălea peste un 
stăvilar. Poluchkin îşi va reaminti curentul acela puternic în 
viitorul apropiat. 

A traversat înapoi strada atunci când Dillon şi-a reluat 
plimbarea. Această revenire promptă l-a împiedicat pe Poluchkin 
să vadă că de partea cealaltă a stăvilarului era întins un lanţ 
atârnat la capăt cu un cablu. 

In această parte a oraşului, o serie de poduri legau 
Stockholm-ul de insula pe care se afla Gamla Stan, oraşul vechi. 
Poluchkin a ajuns la cel de-al treilea pod, Strombron, dar Dillon 
dispăruse. 

Rusul nu putea să înţeleagă cum. La distanţă, în josul 
cursului de apă, se afla impresionanta faţadă a hotelului Grand, 
cu ferestrele de la parter strălucind în întunericul compact. 
Fațada era iluminată şi sus pe acoperiş se înghesuiau ferestrele 
lucarnelor de la etajul al şaselea. O fereastră era acoperită cu 
perdele. Poluchkin nu putea să ştie că privea la dormitorul lui 
Tweed. 


Poluchkin a cutreierat toată zona, trecând de vasul alb 
ancorat în faţa hotelului Grand şi apoi întorcându-se pe acelaşi 
drum. Trebuia să accepte un fapt: îl pierduse pe Dillon. 
Americanul utilizase un truc, ceva ca o scamatorie. 

Totdeauna există o primă oară... Îşi amintea vorbele 
batjocoritoare ale partenerei sale, Rupescu, şi înjură în gând. 
Atunci se hotărî asupra singurului curs al acţiunii. A plecat rapid 
din faţa hotelului până pe Karlavăgen 72 C. 

Poluchkin a început să aştepte stând ghemuit la intrarea 
72 C. Dacă ar fi sosit poliţia le-ar fi spus că îşi aştepta prietena 
care avea cheia. Gândul tocmai îi trecuse prin minte, când s-a 
oprit o maşină a poliţiei şi din ea a coborât un bărbat în 
uniformă. 

— Imi faceţi plăcerea de a-mi arăta un act de identitate, a 
spus polițistul, stând hotărât în faţa lui Poluchkin. 

Rusul a scos permisul de conducere, cu numele Bengt 
Thalin sub fotografie. Polițistul i-a înmânat permisul şi a înclinat 
mâna spre un stâlp. 

— Sunteţi amabil să îmi spuneţi ce faceţi aici? 


— Este puţin penibil, domnule ofiţer. Îmi aştept prietena - 
cheia este la ea. 

— Nu vă uitaţi în jur. Care este numele dânsei? 

Poluchkin se aştepta la una ca asta. Işi alesese deja un 
nume din lista de sonerii, Karin Virgin, nume care ştia că va fi 
amuzant pentru poliţist. Dar asta era ultima sa rezervă. 
Niciodată să nu fi prea dornic să oferi informaţii poliţiei. 

— Este puţin jenant, a început să vorbească cu pauze. 

— Jenant, în ce sens? 

— Este o femeie măritată - şi soţul ei este departe. 

— Nu are încredere să vă lase cheia? 

— Asta este un lucru secundar. 

— Atâta timp cât soţul ei nu schimbă broasca - se poate 
întâmpla şi asta, a spus polițistul şi s-a îndreptat spre maşina de 
patrulă, apoi a plecat. 

Cinci minute mai târziu, Dillon a trecut în josul străzii 
Karlavăgen şi a urcat pe treptele imobilului de la 72 C. Poluchkin 
l-a auzit zdrăngănindu-şi cheile, o uşă s-a deschis şi apoi s-a 
închis. Şi-a verificat ceasul. Cord Dillon dispăruse într-un loc 
necunoscut timp de douăzeci şi cinci de minute. Poluchkin s-a 
decis ca în raportul către Rupescu să omită faptul că îl pierduse 
pe Dillon pentru un scurt răgaz. 

Mai târziu, şi-a spus sie însuşi, începând să se plimbe pe 
stradă, că Rupescu ar fi făcut mare caz din asta. Şi era sigur că 
ea va raporta la Moscova greşeala lui. De ce să îi dea ei o 
asemenea ocazie să îl bârfească? 

Dar Poluchkin greşea în această presupunere. Perioada 
aceea de douăzeci şi cinci de minute era cheia pentru întregul 
mister Procane. 

Dimineaţa următoare, în Tallinn, generalul Lisenko ţinea 
un consiliu de război, aşa cum numea el o întâlnire cu 
subordonații săi. La ora şapte, trei oameni s-au întâlnit în biroul 
colonelului Karlov, Lisenko, reprezentantul său, Rebet, şi Karlov 
însuşi. 

Generalul îşi mutase peste noapte cartierul general de la 
Leningrad la Tallinn. Nici nu îl avertizase pe Karlov în legătură cu 
această sosire. Aterizase pur şi simplu în capitala Estoniei şi se 
autoinstalase în imobilul de pe Pikk Street. 


— Ne apropiem de momentul culminant al acţiunii, a 
început Lisenko. Sunteţi de acord, colonele? 

— În mod cert, la Stockholm este o intensă activitate. 
Karlov a înşirat pe masă trei fotografii. Ştim că atât Cord Dillon, 
cât şi Stilmar, se găsesc în capitala suedeză. Există puternice 
zvonuri - neconfirmate - că generalul Paul Dexter este aşteptat 
să facă o vizită secretă pentru a conferi cu armata suedeză. 

— Şi unul dintre aceşti oameni trebuie să fie Procane, a 
spus Lisenko cu emfază. Ştiu eu pe ce să îmi pariez rublele. 

Karlov a ignorat întreruperea scoțând un plic verde din 
sertarul care conţinea paşaportul incomplet pentru o deplasare 
la Helsinki. A extras din plic o fotografie pe care a adăugat-o la 
celelalte, apoi s-a reaşezat pe scaun. 

— Acest plic a venit din Moscova, prin curier, la cererea 
mea expresă. 

— Ce este? a întrebat Lisenko. Notez că ai acţionat fără să 
mă informezi. 

— Eraţi în timpul călătoriei, zburând încoace cu Rebet, a 
spus Karlov pe acelaşi ton. 

A ridicat plicul în aşa fel încât Lisenko a putut să citească 
numele. Helene Stilmar. Apoi a ridicat fotografia. 

— Ce dracu are asta de-a face cu Procane? a întrebat 
Lisenko. 

— leri am pierdut o grămadă de timp recitind materialele. 
Am fost izbit de ceva care ar putea să ne fi scăpat. Inainte de a 
deveni consilier al Preşedintelui american în problemele 
femeilor, Helene a fost ofiţer superior de legătură între 
Departamentul de Stat şi Pentagon... 

— Ei şi? 

— l-am cerut lui Rupescu să verifice toate hotelurile din 
Stockholm, pentru a găsi adresa acestei Helene. Stilmar este în 
capitala suedeză. Poate că şi soţia lui este acolo. 

— Nu a venit acolo prin Arlanda cu Stilmar, a obiectat 
Lisenko. Oamenii noştri ar fi trebuit să raporteze ştirile. 

— Crezi că ea a călătorit independent? a întrebat Karlov. 

— De ce crezi că ar fi făcut asta? 

— Răspunsul la întrebarea dumneavoastră ar putea fi 
semnificativ. 

— Nu ar trebui să omitem nicio posibilitate, a replicat 
Rebet. 


— Mai este ceva în fişa ei, a continuat Karlov. Este o 
americancă de primă generaţie - cu străbuni suedezi. Are o soră 
geamănă care locuieşte în Stockholm. De asemenea, un frate - 
mai mare decât ea. 

— Nimeni nu a sugerat nici pe departe că Procane ar 
putea fi o femeie, a răspuns Lisenko sec. Vorbim despre Adam 
Procane. 

— Care poate fi o excelentă acoperire pentru o femeie. 

— Cord Dillon este cel care a cumpărat două bilete de 
călătorie la Helsinki, noaptea peste mare, a strigat Lisenko 
pierzându-şi cumpătul în mod deliberat. 

— Şi Rupescu a sugerat că, a continuat imperturbabil 
Karlov, al doilea bilet ar putea fi pentru o femeie. Această 
femeie ar putea fi Helene Stilmar. 

— Teorii, teorii, a explodat Lisenko. Ghiceşti aiurea! Nu ai 
nicio dovadă serioasă. 

— Am ghicit şi mai înainte - cu planul meu de a dejuca 
Iniţiativa de Apărare Strategică, aşa-numitul „Război al 
Stelelor”. 

— Pe baza informaţiilor oferite de Procane. 

— Este un lucru pe care se pare că îl treceţi cu vederea. 
Dillon a cumpărat bilete doar de dus către Helsinki. 

— Şi? Rupescu nu a făcut niciun comentariu despre asta. 

— Pentru că, tovarăşe general, şi ea a omis ceva 
semnificativ. Dacă Dillon ar fi fost Procane, şi-ar fi acoperit mai 
bine urmele. Şi-ar fi cumpărat bilete de întoarcere. 

— Poluchkin este un expert în urmăriri. Dillon nici nu a 
visat că a fost urmărit. 

Chiar pe când vorbea, Lisenko a realizat că argumentele 
sale sunau fals. Spera că lui Karlov îi va scăpa tonul său nesigur. 
Nu putea avea atâta noroc. 

— Directorul adjunct al CIA? a replicat Karlov cu o notă de 
ironie. 

— De acord, atunci, şi-a acoperit ideile Lisenko schimbând 
subiectul. Ai instruit-o pe Rupescu să o caute pe Helene Stilmar. 
Personal, consider asta ca pe o pierdere de timp. 

Lucru pe care Lisenko, care studiase elementele din 
dosarul Helenei Stilmar, nu îl credea. Şi din nou exista un martor 
al convorbirii lor - Rebet - care spunea puţine şi nu uita nimic. 
Acum însă Karlov ridicase problema şi trebuiau să o verifice. 


— Şi uciderea ofiţerilor GRU? s-a lansat Lisenko. Suntem 
mai aproape de rezolvarea cazului? 

— Nu, ucigaşul nu mi-a căzut în plasă - şi nu au mai fost 
crime de când Poluchkin a părăsit Estonia. 

— Asta este o sugestie injurioasă. 

— Pur şi simplu este o constatare de fapte, generale. Ai 
spus că faptele sunt întotdeauna importante. 

Lisenko a schimbat iar subiectul. 

— Cred că a venit timpul să îl inviţi pe Mauno Sarin la 
Tallinn - pentru a avea o scurtă discuţie cu el despre Procane. 

— Şi corespondentul englez de presă, Robert Newman? 

— İl poate acompania pe Sarin. Nemaifiind alte crime, este 
o bună ocazie să îi arătăm englezului că totul este bine în 
Estonia. În următoarele câteva zile, Karlov. 

— Nu trebuie să uităm, că nevasta lui Newman, Alexis, a 
fost omorâtă în timp ce se afla aici. Asta încă mă îngrijorează... 

— Ziarista Alexis a fost omorâtă pentru că aflase prea 
multe despre ruta pe care ar fi urmat-o Procane. Ea obținuse 
informaţia de la nătângul ăla beţiv de Nasedkin, care este acum 
în Siberia. L-a îmbătat - era prea deşteaptă. Ţi-am spus ce s-a 
întâmplat după aceea. Lasă-mă pe mine să mă îngrijorez - ăsta 
este motivul pentru care ocup funcţia pe care o am. O vei 
contacta pe Rupescu, apoi pe Sarin. Comunică-i lui Rupescu că 
trebuie protejat Cord Dillon cu orice preţ. 

— Este un ordin extrem, a protestat Karlov. 

— Fă-o! Lisenko şi-a bătut palmele cu satisfacţie. Suntem 
pe câmpul de bătălie. Am presimţirea că nu va dura mult şi 
Procane se va afla în siguranţă pe teritoriul sovietic. Trebuie să 
câştig acest duel cu Tweed. 


Ratakatu, Centrul Naţional al Poliţiei, este situat într-o 
zonă veche şi dens construită a oraşului Helsinki, pe peninsulă. 

Cel care cunoaşte Leningrad-ul, va constata că acest 
district este deosebit de marele port sovietic, dar nu total diferit. 
Unitatea Poliţiei de Protecţie, formată din patruzeci de oameni, 
era găzduită discret în această clădire. 

Newman a mers singur de-a lungul străzii, uitându-se la 
ceas când s-a apropiat de capătul străzii. A trecut în partea 
opusă a străzii pentru a-şi reaminti aspectul clădirii. Era o 
clădire veche, cu patru etaje, construită din pietre colorate 


deschis. În faţa intrării se afla un scuar, cu un bec lăptos ce 
ilumina numărul 12. 

Două trepte de piatră conduceau la o intrare cu o uşă 
masivă făcută din lemn brun, cu lambriuri şi cu un mâner de 
metal aşezat înclinat, de-a curmezişul pe uşă. În partea cealaltă 
a străzii - în unghiul drept al străzii Ratakatu - se află biserica 
St. Johan, cu pereţii vopsiți în orange, privind prin ferestre spre 
sediul poliţiei care continuă să se rotunjească după colţ. 

Fusese convocat de urgenţă la Ratakatu printr-un telefon 
urgent al lui Mauno Sarin. Şeful Poliţiei de Protecţie avea o voce 
întretăiată şi îngrijorată. 

— Newman, au intervenit noi evenimente. 

— Ce fel de evenimente? a întrebat Newman. 

— Nu putem discuta la telefon. Te rog, să vii imediat să ne 
vedem, la mine la birou. 

— Este un pic cam dictatorial. Ce s-ar întâmpla dacă nu aş 
veni? 

— Atunci îmi spăl mâinile în legătură cu tine. Te rog, să fii 
aici într-o oră. 

Legătura se întrerupsese înainte ca Newman să fi apucat 
să replice. Era aşa de neplăcut tonul lui Mauno, că englezul şi-a 
pus pardesiul şi a părăsit imediat hotelul Hesperia. Laila trebuia 
să vină să îl vadă, aşa că i-a lăsat un mesaj scris în grabă. 

Pe uşa clădirii era prinsă o placă pe care era gravat un 
nume lung, tipic finlandez. Centralkriminalpolisen. Verificându-şi 
ceasul, a mers până la colţ şi s-a uitat la placa cu numele străzii 
în finlandeză. Ratakatu. Apoi dedesubt varianta suedeză. 
Bangatan. S-a răsucit înapoi pe călcâie şi a scrutat strada goală. 
Nu fusese urmărit. S-a întors şi a intrat în clădire, arătându-şi 
cartea de vizită ofițerului de la intrare. 

În interiorul cabinetului său, Mauno Sarin s-a ridicat din 
spatele biroului, i-a strâns mâinile şi i-a arătat un scaun, s-a 
aşezat şi a început să vorbească pe un ton de businessman. 

— Vizita noastră la Tallinn este iminentă. În următoarele 
două sau trei zile. 

— Pentru numele lui Cristos, iar ne sugrumă. 

— Ai avut un mare noroc că au fost de acord să te lase să 
mergi în Estonia. Din acest moment vreau să stai în camera ta 
de la Hesperia. 


— Vasul Georg Ots pleacă la zece şi jumătate dimineaţa. 
Aşa că nu am de ce să stau ca un prizonier în cameră în fiecare 
zi din acest moment. Presupun că vom călători la bordul unui 
vas de linie? 

Mauno s-a ridicat brusc din spatele biroului şi a început să 
se învârtă agitat prin cameră. Era o atmosferă de tensiune în 
cameră. Amândoi erau agitati. 

— Da, a răspuns Mauno, vom merge la bordul lui Georg 
Ots. Dar nu vreau să te îndepărtezi în aceste momente. Oleg 
Poluchkin a dispărut - îţi aminteşti omul pe care ţi l-am arătat în 
acea dimineaţă în Marski? 

— Munca mea îmi cere să am o bună memorie a figurilor. 
Ce are asta de-a face cu statul meu după gratii la Hesperia? 

— Oamenii mei l-au pierdut pe Poluchkin. Un lucru foarte 
neplăcut. A, să nu uit, înainte de a pleca cu mine cu nava, vei fi 
supus unei percheziţii corporale aici, la Ratakatu. Fără arme şi 
fără aparate foto. 

— Ce dracu e asta? 

— Este o parte din înţelegerea mea cu colonelul Karlov. 
Mauno încă se mai învârtea ca un animal în cuşcă. Dacă vrei să 
vii, trebuie să accepţi condiţiile. Este ideea lor şi nu a mea. Ai 
văzut-o recent pe Laila? 

A azvârlit imediat întrebarea. 

— Are o treabă de făcut. Pentru prima oară după mulţi ani 
de zile, Newman aproape că a roşit. Să scrie articole care nu îţi 
plac, a continuat el. 

— Ai văzut-o? 

— Nu. Mauno s-a oprit să îşi aprindă o ţigară de foi subţire, 
un semn sigur că era încordat. Ce este cu percheziţia corporală? 

— Dacă este singura cale ca să ajung acolo... 

— Este, aşa că am fost de acord cu ceva pentru a face o 
schimbare. S-a oprit lângă birou, a deschis un plic şi a scos trei 
fotografii. Două erau fotografii lucioase, iar a treia era în mod 
evident luată dintr-un ziar. Mauno le-a aranjat în faţa lui 
Newman. 

Aştia sunt ruşii care au plecat din Estonia. Colonelul 
Andrei Karlov. 

Newman a privit atent la prima imagine a unui bărbat în 
uniformă de colonel al GRU-ului. Faţa inteligentă, ochii atenţi îl 
urmăreau parcă din imagine. Newman care avea o memorie 


enciclopedică, nu îl mai văzuse niciodată pe omul acesta. Asta 
sugera că ruşii îşi luaseră precauţia de a-l fotografia foarte rar. 
Cu tact, a evitat să îl întrebe pe Mauno de unde obținuse 
fotografia. 

— Pe acest gentleman probabil că îl cunoşti. 

Oleg Poluchkin. Ochii apropiaţi, stinşi, gura mijlocie, şi în 
această fotografie ochii aveau o privire ciudată, aceeaşi pe care 
Newman o observase la barul Marski. 

— Acesta este generalul Lisenko, care conduce toate 
problemele din ţările baltice. Mauno s-a oprit la poza din ziar. 
Normal că sediul său general este la Moscova, dar a fost mutat 
la Leningrad. În mod sigur că nu îl vei întâlni. Dar Karlov s-ar 
putea să îl menţioneze. Acum vei şti despre cine este vorba. 

Este unul dintre militarii de modă veche. Un bolşevic de la 
vârful nasului şi până în creştetul capului său slav. Chiar şi din 
poza slabă, Newman îi simţea energia şi natura rigidă. Nu privea 
înspre obiectivul aparatului de fotografiat, ca un om care asculta 
ceva. Un om cu care era dificil să te înţelegi. Un om care credea 
în opiniile sale ca într-o literă de evanghelie. 

— Karlov pare de departe cel mai inteligent om, a 
comentat Newman. Un om care ştie să ţină secretele. Un 
singuratic. 

— Eşti foarte perspicace, a remarcat Mauno punând 
deoparte fotografiile. Acum dă-le dracului - am treabă de făcut. 
Nu ştiu de ce îţi fac eu ţie aceste favoruri... 

— Pentru că, a zis Newman ridicându-se, eşti înţepenit de 
frică şi dacă nu o faci, mă voi descurca singur până la Tallinn - 
lucru pe care chiar îl voi face. 


În interiorul clădirii din Solna, suburbia oraşului Stockholm, 
Magda Rupescu stătea cu picioarele încrucişate, o atitudine care 
îl perturba pe Poluchkin care încerca să se concentreze la ceea 
ce spunea. 

— Instrucţiuni noi de la Tallinn. Trebuie să ne concentrăm 
toate eforturile pe Cord Dillon. Plus sarcina de a telefona la 
toate hotelurile pentru a o localiza pe Helene - nevasta lui 
Stilmar - lucru pe care tocmai l-am făcut. Prima oară cu noroc. 
Stă la hotelul Grand. Un curier a adus azi fotografia ei. Noaptea 
trecută, pe când tu îl urmăreai pe Dillon, părea să se plimbe 
aşa, aparent fără niciun scop? 


— Asta a fost impresia mea. 

Poluchkin răspundea scurt şi încerca să nu lărgească 
explicaţiile. Dacă ar fi spus mai mult, Rupescu, care avea un 
instinct diavolesc de a simţi ce se ascunde, ar putea să intuiască 
ceva legat de cele douăzeci şi cinci de minute, în care el îl 
pierduse pe Dillon. 

— Aşa că a avut loco probă de selecţie. 

— O probă de selecţie? 

— Nu fi aşa de prost. Tallinn a stabilit că Dillon este 
Procane. Biletele pe care acesta le-a cumpărat pentru drumul 
peste mare i-au convins. Aşa că ce va face el mai întâi? Va 
verifica că nu este urmărit . Asta explică ieşirea din timpul 
nopţii. Vocea ei a devenit tăioasă. Acest om este un profesionist. 
Eşti sigur că nu şi-a dat seama că erai în spatele lui? 

— Nu te considera singura care ştie să urmărească un om. 

— Nu este un răspuns direct. 

— Sunt sigur, a replicat el, fumegând pe dinăuntru, cu 
ochii ţintă la picioarele ei încrucişate. 

— Şi poţi să îţi iei gândul de la patul meu, i-a spus ea. Nu 
ai nicio şansă. Apoi ea a scos o fotografie de după o pernă şi i-a 
arătat-o. Poţi să-l identifici pe Peter Persson care te-a urmărit pe 
Queen Street? 

— Foarte sigur. În acel moment eram concentrat pe Dillon 
- să mă asigur că nu îmi scapă. Dar l-am remarcat pe omuleţul 
ăsta care părea a fi beat şi mergea şchiopătând. Părea familiar. 
După cum ştii, atunci când am ajuns în Karlavăgen, am cerut din 
nou fotografia lui. 

— Acum l-ai revăzut. Repet, eşti sigur că beţivul şchiop a 
fost Persson? 

— De câte ori trebuie să îţi mai spun? 

S-a ridicat şi s-a îndreptat spre barul unde erau păstrate 
băuturile. Turnându-şi o vodcă mare, a ridicat paharul la buze. 

— Alcoolul şi meseria asta nu merg bine împreună, l-a 
informat ea. 

— Du-te învârtindu-te. Căţea cicălitoare. 

El a aşteptat explozia ei, fără să se teamă de nimic şi ea l- 
a luat prin surprindere încă odată. Picioarele ei şi-au oprit 
legănarea când l-a privit golindu-şi paharul şi punând sticla la 
loc. Apoi s-a întins pe pernă, privindu-l printre ochii 
întredeschişi. 


— Trebuie să te mai stăpâneşti puţin Magda, şi-a spus ea 
sieşi cu voce slabă. Şi vei face mai bine - am să raportez la 
Tallinn despre asta. Ai găsit apartamentul de pe Karlavăgen, aşa 
că ştim de unde să îl umflăm pe Dillon. Săsperăm că noi putem 
face asta în această după-amiază. El s-ar putea să facă aceeaşi 
plimbare - Dillon este un om prudent. l-am recitit fişa. Un 
adevărat profesionist... 

Noi? 

Poluchkin a fost impresionat de schimbarea ei de 
dispoziţie. O subestimase încă o dată pe Rupescu. Ea a tras încă 
un fum din ţigară şi a făcut o pauză înainte de a replica cu 
acelaşi ton delicat. 

— Noile instrucţiuni spun că trebuie protejat Cord Dillon cu 
orice preţ. Cu orice preţ, a repetat ea. 

— Ceea ce înseamnă? a întrebat el brutal. 

— Aşază-te. Relaxează-te. Avem multe de făcut. Şi nu le 
putem face fără ajutorul tău. 

El s-a aşezat pe un scaun. Expresia lui a devenit mai puţin 
ostilă. Vodca şi cuvântul ei „noi” spre deosebire de „eu” au avut 
un efect imediat, a observat Rupescu. Ea s-a întrebat dacă o 
cuplare intimă ar completa cooperarea lor - dar a respins 
imediat ideea. Poluchkin trebuia încă ţinut în lesă - o lesă cât 
mai lungă dar totuşi o lesă - ca orice câine cu reacţii 
neprevăzute. 

— Ceea ce înseamnă că va trebui să îl eliminăm pe Peter 
Persson cu prima ocazie, dacă va continua să îl urmărească pe 
Dillon. Asta este acum o decizie definitivă. Voi efectua singură 
execuţia. Să sperăm - dacă Persson apare din nou la noapte - 
că Dillon va urma aceeaşi rută. Ceea ce ar fi foarte bine. 

— De ce aceeaşi rută? 

— Va fi uşor să ne descotorosim de cadavru. 

închizând uşa dormitorului de la hotelul Hesperia, 
Newman s-a îndreptat spre o masă cu sertar, l-a deschis şi a 
îngheţat. S-a deplasat apoi înapoi spre şifonier, l-a deschis şi a 
stat să îşi privească hainele cu atenţie. Încă mai privea spre 
dulap când a auzit o bătaie delicată în uşa camerei. S-a ascuns 
în spatele uşii înainte de a întreba cine este. 

— Da? Cine este? 

— Laila. 


El a lăsat-o să intre înăuntru şi a închis din nou uşa. Ea 
purta o pelerină de vânt albastru pal, şosete albastru închis 
îndesate în cizme lungi până la genunchi, iar sub pelerină o 
bluză albă cu un guler portocaliu. Şi-a pus braţele în jurul gâtului 
lui şi l-a privit în faţă. 

— Ceva merge rău, Bob? Pot să jur după expresia ta. Eşti 
îngrijorat în legătură cu mine? 

— Tocmai mă gândeam. Aici s-au petrecut schimbări cât 
timp am fost plecat. 

— Schimbări? 

— Mai clar spus, camera a fost scormonită. De către 
profesionişti. Totul era aşa cum a fost lăsat - dar nu exact. Aş 
vrea să ştiu cine este responsabil de asta. 

— Cineva care ştia că nu erai aici, a sugerat ea subtil. Cine 
ştia asta? 

— Niciunul la care m-aş gândi, minţi el. 

— Cheia ta nu era mai devreme la recepţie. M-am gândit 
că erai aici, aşa că am urcat. Când am dat colţul, am zărit un 
bărbat în uniforma hotelului ieşind afară dintr-o cameră - şi mi 
s-a părut că este a ta, aşa că am crezut că am greşit eu etajul. 

— Profesionişti, repetă Newman. Omul lui Mauno Sarin, a 
fost gândul care i-a trecut prin minte. Cel puţin, spera că fusese 
afurisitul acela. Mulţumesc Domnului că am păstrat ultima 
scrisoare a lui Alexis î n buzunarul de la piept. 

— Ai o mină foarte încordată, a remarcat ea. Credeam că 
mâine vom putea face un drum la Turku - să fim departe de 
Helsinki pentru o zi. Ţi-ar face bine. Am putea pleca dimineaţa 
devreme. 

— Mu devreme. Nu, a răspuns el brusc, cu mintea încă 
preocupată de cei care îi căutaseră prin cameră. Poate aproape 
de prânz, şi-a dat el drumul. 

— De ce nu devreme? l-a presat ea. 

— Pentru că mi-ar place să lenevesc în pat măcar o dată, 
a replicat el cu o nuanţă iritată în voce. Asta este şi putem să 
mai discutăm şi în timpul mesei. 

— Nu am nimic împotrivă. Putem să mergem în pat acum, 
dacă vrei, spuse ea cu o privire oarecum diferită. 

— Nu, asta a fost o greşeală. El o simţea cum îl împinge 
spre un colţ. Uite, Laila, nu este o plăcere să constaţi că ţi-a fost 


percheziţionată camera. De ce să nu ne întâlnim pentru masă în 
sufragerie? Am unele note de făcut... 

— Bineînţeles. La ce oră crezi că îţi va fi foame? l-a 
întrebat ea cu o urmă de sarcasm. 

— Nu-mi pasă! Să fie la amiază. Ne vedem atunci. 

— Acum este amiază. 

A plecat fără să scoată o vorbă. A folosit scările pentru a 
avea timp să se gândească. Ceva merge prost. De ce acea 
izbucnire împotriva plecării de dimineaţă? Era aproape de parter 
când s-a oprit. Oh, Dumnezeule! Nava aia afurisită pentru 
Tallinn pleacă la ora zece şi jumătate. Probabil că oamenii de la 
serviciul de securitate al poliţiei să fie cei care i-au răvăşit 
camera. Asta înseamnă că Bob l-a vizitat pe tatăl ei. Trebuia să 
îl avertizeze pe Tweed. Newman era în pericol. A coborât în 
grabă ultimele trepte şi s-a îndreptat spre cea mai apropiată 
cabină. 

— Simt în ultimele evenimente mâna vechiului meu 
adversar, generalul Lisenko, a spus Tweed celor adunaţi în 
camera sa. 

Privi din nou fotografiile lui Rupescu şi Poluchkin, luate de 
Nield la Solna. Nield stătea într-un scaun, în vreme ce Butler 
sprijinea zidul. Ingrid era aşezată pe pat şi un al 
patruleapersonaj se afla în apropierea ei. 

lan Fergusson, scoţianul care l-a urmărit pe Stilmar de la 
Londra la Stockholm, era cu câţiva centimetri mai înalt decât 
Ingrid. 

Ca statură era un om cu o faţă slabă şi osoasă, în vârstă 
de treizeci şi trei de ani, zvelt şi rapid. Monica spusese o dată că 
expresia lui varia de la roşu la palid. Purta jachetă şi pantaloni 
de canava şi o bluză deschisă la gât. Afară, pe străzile 
Stockholm-ului, se confunda cu masa de studenţi care umpleau 
oraşul. Arăta cu aproape zece ani mai tânăr decât era în 
realitate, lucru care se dovedise a fi un avantaj pentru profesia 
sa. 

— De ce ticălosul ăsta viclean de Lisenko, domnule 
Tweed? a întrebat el. 

— Este dificil de explicat. Dar pot să pariez pe salariul meu 
că Lisenko s-a mutat acum de la Moscova mai aproape de 
Helsinki. Ca şi mine, a simţit că descoperirea lui Procane a intrat 


în faza finală. Evenimentele principale sunt gata să se petreacă. 
Ingrid, povesteşte-ne ce ai văzut ieri. 

— În primul rând, am văzut-o pe Helene Stilmar intrând în 
holul de la baza scărilor. Are o cameră aici, la acelaşi etaj - 
următoarea pe dreapta cum ieşi din camera asta. 

— Dacă ea stă sau nu acolo, ce este important în asta? a 
întrebat Fergusson cu accentul său de Edinburgh. 

— Faptul că a venit şi a petrecut doar puţină vreme în 
cameră, după care apoi s-a mutat într-un apartament pe 
Karlavăgen 72 C. Am impresia că îl păstrează doar de ochii 
lumii. Acum a apărut din nou în viaţa publică. 

— Ar putea să nu reprezinte nimic, a comentat Fergusson. 

— Crezi? l-a privit Ingrid cu colţul ochilor. Aşteaptă până 
termin. După ce Helene Stilmar s-a dus în camera sa cu 
ascensorul, m-am aşezat în holul de la intrare să o urmăresc 
dacă mai iese afară. Zece minute mai târziu, Helene intra prin 
holul hotelului, pentru a doua oară. Purta un pardesiu roşu 
strălucitor, o eşarfă lungă roşie şi ochelari de soare. Mi-a fost 
greu să cred că tot ea era. 

— În hotelul ăsta există o intrare secundară? a întrebat 
Fergusson. 

— Am spus să aştepţi până termin! 

— Îmi pare rău, am vorbit prea mult. 

— Da, aşa este! Această a doua Helene purta haine 
diferite de prima. A urcat, de asemenea, cu ascensorul şi am 
urmărit numerele. A oprit la acest etaj. 

Tweed a prins primul înţelesul vorbelor ei. S-a aplecat 
înainte. 

— Vorbeşti de două femei diferite? 

— Cred că da. Mersul lor este puţin diferit. 

— Nu se spune nimic despre o soră geamănă în dosarul lui 
Helene, a spus Tweed gânditor. 

— Dosarele! Ingrid era dispreţuitoare. Toţi vorbiţi doar de 
dosare! Dacă totul ar fi fost în dosare, ai fi putut sta la Londra. 
Suntem aici să aflăm ce nu este în dosare. 

Afirmația sa era aşa de profundă, că toţi din cameră au 
rămas tăcuţi privind-o. Fergusson fu cel care a rupt tăcerea. 

— Atunci ce joc se joacă? 

— Asta este evident, i-a spus Ingrid. Dacă Helene cea 
reală se duce în Finlanda, îşi lasă sora în hotelul Grand. Sora 


apare în public, poate să ia masa în sufragerie. În acest fel, noi 
vom crede cu toţii că ea este în Stockholm. Dar nu este. Este în 
drum spre Helsinki sau în altă parte. 

— Asta are sens, a fost de acord Tweed. Suspiciunile se 
orientează acum spre Helene Stilmar. Ingrid, ai o nouă sarcină. 
Te duci şi te aşezi în holul de la intrare şi o urmăreşti pe Helene 
dacă părăseşte hotelul. 

— Am să-ţi trimit hrană prin serviciul de cameră, îi 
promise Tweed când s-a ridicat în picioare. Şi cobor să vorbesc 
cu tine din când în când. 

— Am să-mi schimb poziţia în holul de la intrare, a replicat 
Ingrid. Nu mă vor băga de seamă. 

A părăsit camera, iar Butler a aşteptat grijuliu încă un 
minut după plecarea ei. A tuşit ca săşi curețe gâtul şi Tweed a 
ghicit că va aborda un subiect delicat. 

— Eşti sigur că putem avea încredere în Ingrid? a întrebat 
el. Măsurile tale de securitate sunt de obicei aşa de stricte, încât 
e al dracului de surprinzător că discuţi totul în faţa ei. 

— A fost examinată în secret mai înainte de-a face orice 
fel de muncă pentru mine, a spus Tweed brusc. Cunoaşte 
Scandinavia aşa cum noi nu vom reuşi niciodată. Suntem 
norocoşi să o avem pe ea. 

— Dacă, sunteţi norocoşi... a încheiat Butler. 

— De ceea ce nu sunt eu mulţumit, a continuat Tweed, 
este un corespondent străin venit la Helsinki, anume Robert 
Newman. El este acea cantitate necunoscută care poate să dea 
totul peste cap - pentru că nu ştie ce se petrece în jurul lui. De 
asemenea, se află într-o intensă stare emotivă. 

Pentru Fergusson, Tweed a istorisit pe scurt istoria uciderii 
lui Alexis Bouvet şi zborul grăbit al lui Newman către capitala 
finlandeză, plus  interesulsău pentru Estonia. Ajunsese la 
sfârşitul explicaţiei când a sunat telefonul. Era Helsinki, şi Laila 
avea o voce încordată. 


— Am spus cantitate necunoscută, a repetat Tweed sever 
atunci când a agăţat receptorul, şi uite că timpul zboară în 
Finlanda mai repede decât mă temeam. A fost finlandeza care îl 
tine pe Newman sub observaţie. 

— Altă fată? a întrebat Fergusson. 


— Da, lan, altă fată. Tweed l-a privit ţintă pe Harry, înainte 
de a continua cu un ton concis. Şi ea a fost verificată înainte de 
a o lua în reţeaua mea de informatori. Din cauză că este în 
Finlanda, nu ştie atât de multe ca Ingrid. Dar numai o fată putea 
să se apropie de Newman - plus faptul că este şi ea un reporter. 

— Te superi dacă mai întreb ceva? 

— Nu atâta vreme cât este ultima întrebare. Tweed şi-a 
întins braţele şi şi-a flexat mâinile. Newman s-ar putea să 
viziteze Tallinn -ul în viitoarele câteva zile. Sper că voi putea să 
ajung la Helsinki înainte de plecarea lui. 

— Se poate să nu se mai întoarcă niciodată? a sugerat 
Butler. 

— Şi asta face parte din joc. Este perspicace, 
experimentat - probabil unul dintre cei mai buni corespondenţi 
de presă din lume. Ceea ce mă îngrijorează pe mine este - aşa 
cum am menţionat şi înainte - starea lui emoţională. Există un 
singur motiv pentru care ar risca să se ducă în Estonia... 

— Şi care este acesta? a întrebat Butler. 

— Crede că nevasta lui a fost ucisă acolo. Lipsa lui de 
previziune este cea care mă preocupă acum. 

— Nu te pot urmări, a spus Nied, intervenind pentru prima 
oară în conversaţie. Mai tânăr decât Butler, era mai atent să 
asculte decât să spună ceva. 

— Să presupunem că îl identifică pe ucigaşul soţiei sale, 
câtă vreme se află acolo, a remarcat Tweed. Va fi capabil să îşi 
păstreze autocontrolul? Dacă faptele nu s-ar desfăşura atât de 
repede acolo, aş putea să iau primul avion spre Helsinki şi să 
vorbesc cu Newman faţă în faţă. Să avem încredere în 
Dumnezeu că nu ne va sta în drum. Acum am pentru voi încă o 
ţintă de urmărit. 


În aceeaşi seară, târziu, Cord Dillon se plimba în jos pe 
Queen Street pentru o a doua tură nocturnă. Aparent absorbit 
de unele probleme, el îşi ţinea mâinile în interiorul pardesiului! 
şi capul aplecat în jos.! 

Din nou, erau oameni puţini pe stradă la acea oră. În 
spatele lui, Poluchkin îl urmărea în acelaşi ritm, pantofii săi cu 
talpă de cauciuc nefăcând niciun zgomot. Peter Persson, îşi 
pierduse mersul şchiopătat; purtând un pardesiu scurt, el îl 
urmărea pe Poluchkin, oprindu-se din când în când să privească 


în vitrinele iluminate de display-uri aprinse. Magda Rupescu 
purta pantofi fără toc şi s-a oprit să caute în poşetă, ca şi când 
ar fi pierdut ceva. Umbla la patruzeci de paşi în spatele lui 
Persson şi părul ei roşu era ascuns sub o eşarfă. 

Persson era concentrat să îl urmărească pe Poluchkin, dar 
era, de asemenea, atent la femeia din spatele lui. S-a întors să 
se uite la o altă vitrină şi a văzut-o pe Magda arătându-i unei 
trecătoare o hartă. Un alt turist pierdut în labirintul de străzi şi 
insule ale Stockholm-ului. Cel puţin are precauţia să întrebe o 
femeie la ora asta din noapte. 

Persson a continuat să îl urmărească pe Poluchkin de la 
distanţă. Era cu adevărat important dacă Cord Dillon era aşa de 
strâns urmărit. Credea că Hornberg va aprecia faptul ca fiind 
semnificativ. A început să meargă un pic mai rapid. Dillon era 
aproape de sfârşitul lui Queen Street, de unde avea alternativa 
de a porni în trei direcţii. Spre sud, peste pod în Gamla Stan. 
Spre est, spre Grand Hotel. Spre vest, departe de centrul 
oraşului. Poluchkin s-a oprit deodată. În faţa lui, Dillon ajunsese 
la colţ şi se oprise şi el, se întorsese cu mâinile cupă pentru a-şi 
aprinde o ţigară. Poluchkin s-a furişat în intrarea către un 
magazin. Persson a continuat să meargă în timp ce Dillon a 
dispărut la stânga după colţ, iar Poluchkin a reapărut din 
intrarea magazinului. 

Rusul nu a privit înapoi pe stradă. Se gândea ce s-a 
întâmplat cu Dillon. A ajuns la colţ când Persson a traversat o 
stradă laterală după o privire scurtă să nu apară vreo maşină. 
Era una din modalităţile de a proceda la traversare peste 
Walking Street. 

Trecea pe lângă altă intrare de magazin, când femeia cu 
eşarfa a venit la stânga sa. El s-a oprit. Ea ţinea în mână un plan 
al oraşului, deschis. 

— Scuzaţi-mă, a spus ea în suedeză, dar sunt rătăcită 
complet. Caut o stradă numită Hamngatan. Am întrebat 
adineauri o femeie, dar era din Halsingborg. 

Vorbind şi ţinându-şi geanta şi harta deschisă în mâna 
stângă, ea a lăsat harta să-i alunece şi aceasta a căzut în 
dreptul intrării în magazin. Persson a păşit şi s-a aplecat să 
recupereze harta. Al şaselea simţ l-a avertizat prea târziu. 

Se îndreptase şi se întorsese când Magda i-a înfipt lama 
lungă a deschizătorului de sticle cu o mişcare în sus, între 


coaste şi aproape de coloana vertebrală. Lama a pătruns până 
la plăsele. Persson murise deja când ea a tras cu toată puterea 
lama din corpul lui şi când Poluchkin s-a apropiat. 

— Gunoierul ăla - a şuierat Magda - aruncă murdăria asta 
în râu... 

Poluchkin a înţeles imediat. Un măturător de stradă venea 
într-o haină portocalie dând colţul şi împingând un mare 
cărucior pentru încărcat gunoaie. 

Poluchkin s-a îndreptat direct spre el şi când l-a ajuns i-a 
trântit un pumn violent în nas. Rusul verificase dacă Queen 
Street era goală. A târât apoi omul inconştient la intrarea unui 
magazin, i-a luat haina portocalie, şi-a dat jos pardesiul Şi şi-a 
pus-o pe el. 

Era prea mare pentru el, aşa că şi-a suflecat mânecile, a 
Păşit pe stradă, a luat căruciorul şi s-a îndreptat spre locul unde 
îl aştepta Magda lângă Persson. A aruncat corpul acestuia în 
cărucior, a pus pe mână pardesiul şi a făcut cei câţiva paşi către 
capătul lui Queen Street. 

Uitându-se la dreapta şi la stânga, a văzut că nu trecea 
nimeni. A îndreptat căruţul traversând strada şi s-a oprit lângă 
postamentul de piatră care mărginea râul. Poluchkin era un om 
cu o forţă fizică deosebită. l-a fost de-ajuns o sforţare ca să 
răstoarne corpul în râu. Plescăitul a fost acoperit de zgomotul 
apei. 

A aruncat căruciorul în râu şi şi-a scos jacheta portocalie 
pe care a azvârlit-o, de asemenea, în apă. Magda, care îi ţinuse 
pardesiul, l-a ajutat să se îmbrace şi apoi au mers unul lângă 
altul de-a lungul râului, până în faţa hotelului Grand. A luat-o de 
braţ când au trecut podul Riksbron, la câţiva metri de locul în 
care aruncaseră corpul în râu. 

— Înjunghiat aici pe stradă, în umbră. Cu un dram de 
noroc, a continuat el când au trecut pe trotuarul celălalt, va veni 
dimineaţa şi corpul va pluti spre Baltica. Are o noapte întreagă 
în faţă ca să o ia spre mare, a adăugat el brutal. 

— Am auzit o fereastră deschizându-se în Queen Street, a 
spus Magda calm. Nu am privit în sus. Tu ai văzut ceva? 

— Drace, mintea mea era ocupată cu alte lucruri. Dacă a 
fost cineva, ce contează? Fără corp, nu sunt probleme. 

Era trei dimineaţa când Tweed a fost trezit de un telefon 
din partea lui Gunnar Hornberg. A sărit din pat, şi-a pus hainele, 
s-a oprit un pic în faţa oglinzii ca să îşi strângă cravata şi să îşi 
pieptene părul. Apoi, şi-a aşezat o pălărie pe cap şi a părăsit 
camera. 

Hornberg îl aştepta deja în afara intrării, la volanul Volvo- 
ului. Era singur în maşină. Tweed s-a urcat lângă el şi suedezul a 
condus o scurtă distanţă până la podul Riksbron. Stockholm-ul 
era pustiu, clădirile înalte se expuneau luminilor străzii, 
reflectându-se în apă. 

— Al cui este corpul? a întrebat Tweed în cursul scurtei 
deplasări. 

— Poliţia de Criminalistică zice că este al lui Peter Persson. 
Trag speranţă că se înşală. Dar el nu s-a întors înapoi în noaptea 
asta. 

— Cine a găsit corpul? 

— Un cetăţean care îşi scosese câinele pentru o plimbare 
târzie. Totdeauna apare un om cu un câine. Oh, Dumnezeule! 
Priveşte acolo - să vezi ce caz or să facă din asta. 

Vocea lui Hornberg suna cu adevărat supărată, lucru 
neobişnuit. A oprit maşina lângă râu, a coborât şi l-a lăsat pe 
Tweed să vină din urmă. O mare maşină cu macara era parcată 
pe mijlocul podului, cu braţul aplecat peste râu şi un cârlig 
legănându-se la câţiva paşi deasupra apei. 

Lanţul susţinea ceva atunci când a fost ridicat uşor. Acel 
ceva era un corp uman învelit într-o prelată. Tweed a văzut 
corpul ridicându-se de acolo de unde fusese agăţat într-un 
sistem de flotori portocalii şi legat cu un cablu. O ambarcaţie a 
poliţiei se legăna în sus şi în jos pe apa neagră, păstrându-şi 
poziţia cu motoarele în funcţiune. Cinci oameni în uniformă 
priveau de pe cargoul ancorat mai sus în noapte. Imaginea era 
macabră. 

O ambulanţă era parcată în spatele macaralei, aşteptând 
cu uşile deschise şi cu doi bărbaţi îmbrăcaţi în halate albe lângă 
uşă. Un alt om îmbrăcat în haine civile, fără pălărie pe cap şi 
ţinând o geantă, stătea lângă ei. Mai mulţi civili erau înşiraţi la 
marginea râului cu mâinile în buzunare. Un vânt tăcut dar tăios 
sufla în josul râului. Tweed a fost izbit de tăcerea şi imobilitatea 
oamenilor care aşteptau. 


Povara suspendată a ajuns la nivelul podului, a fost 
răsucită uşor şi a fost apoi aşezată jos. Tweed a mers după 
Hornberg care s-a îndreptat repede spre pod cu claia sa de păr 
bogat fluturând în vânt în spatele lui. Când macaraua şi-a aşezat 
delicat povara pe targă, a auzit vocea suedezului ridicându-se. 
Hornberg avea glasul frânt. Tweed s-a apropiat de şeful SAPO şi 
omul a început să vorbească încet. Hornberg s-a răsucit pe 
călcâie, fixându-l pe englez. 

— Tweed, acesta este domnul inspector Holst, de la Poliţia 
de Criminalistică. Holst, fă cunoştinţă cu prietenul meu, Tweed, 
de la Secţia Specială. 

— O noapte rea, a observat Tweed, strângându-i mâinile, 
recunoscător lui Hornberg pentru anonimitatea introducerii, 
referitor la adevărata sa identitate. 

— O noapte a dracului de rea, fu Hornberg de acord brutal 
şi se adresă lui Holst vorbind în engleză. Pentru numele lui 
Dumnezeu, de ce nu aţi reuşit să îl ridicaţi din râu pe şalupă? 
Este o insultă la adresa demnităţii omului să îl ridicaţi aşa, ca pe 
un sac de cartofi. Apoi i s-a adresat lui Tweed. Victima este 
Peter Persson. _ 

— A fost un om drăguţ. Imi pare rău, a spus Tweed încet. 

Ochii lui Persson erau deschişi, aţintiţi la cerul luminat de 
stele pe care nu le va mai privi niciodată. Holst s-a legănat de 
pe un picior pe celălalt, dar înainte să răspundă, civilul cu 
geantă a intrat singur în discuţie spunând: 

— Sunt doctor Schill, noul patolog al poliţiei. Eu am cerut 
ca acest corp să fie ridicat în felul acesta din apă. 

— Aţi putea să îmi spuneţi de ce aţi dat acest ordin? l-a 
întrebat Hornberg. 

Cu faţa înclinată, ascetică, un om de aproape patruzeci de 
ani, doctorul Schill i-a privit îndeaproape pe cei doi când au 
desfăcut învelitoarea şi a replicat. 

— S-ar putea să fie un caz de moarte violentă. 

— S-ar putea! Peter Persson este - a fost - unul din cei 
mai buni oameni ai mei. Sunt Gunar Hornberg de la SAPO. Crezi 
că unul din oamenii mei a căzut peste parapet în râu? 
Bineînţeles că este o moarte violentă. 

— O să pot confirma asta după examinare. Şi, luat în targa 
asta, nu vor putea fi distruse evidenţele medico-legale. Dacă l- 
am fi ridicat în şalupă, aceste evidente ar fi fost perturbate. 


— Nu cred că lui Persson îi pasă cât de perturbat este 
acum. Să ne vedem de treabă. Doresc o părere imediată. 
Spune-mi care este părerea ta acum. 

— După examinarea din laborator. 

— Examinează-l acum. Hornberg şi-a coborât mâinile în 
buzunar şi îşi scoase legitimaţia SAPO pe care a întins-o sub 
nasul patologistului. Citeşte a ici „SAPO”. Revin peste câteva 
minute. Vino Tweed. Îmi pierd cumpătul cu birocraţii ăştia. 

— Nu aş vrea să te văd pierzându-ţi cu adevărat 
cumpătul, a remarcat Tweed, încercând să îl calmeze pe suedez. 
S-a petrecut sau este prea devreme să spui ceva? 

— Intâi a fost ucis - sunt sigur de asta - şi apoi aruncat 
dintr-un tomberon ca un gunoi. 

Hornberg s-a întors către unul din oamenii în halat. 

— Pot să folosesc binoclul? S-a îndreptat către piciorul 
podului şi i l-a înmânat lui Tweed. Priveşte şi tu. 

— La ce să mă uit? 

— Un cărucior de gunoi înţepenit la baza acelui stâlp. Cei 
care au făcut asta nu cunosc Stockholm-ul foarte bine. În mod 
sigur nu sunt locuitori ai oraşului. În mod sigur nu au locuit aici 
prea mulţi ani de zile. Asta ştim cu precizie. 

— De unde ştii? a întrebat Tweed în timp ce îşi îndrepta 
ochii către piciorul podului. 

— Ucigaşul a sperat că corpul bietului Peter va pluti la 
vale pe Strommen, spre Baltica şi că, probabil, nu va fi găsit 
niciodată. Dacă ar fi fost suedezi, locuitori ai oraşului, ar fi 
trebuit să aibă cunoştinţă de existenţa lanţului de sub stăvilare. 

— Acolo unde a fost agăţat corpul. 

— Exact, a replicat Hornberg. Bănuiesc că a fost 
descoperit în decurs de câteva ore de la crimă. 

— Da, văd căruciorul pentru gunoaie, a comentat Tweed, 
dându-i înapoi binoclul. Cine a găsit corpul? spuneai ceva de un 
om ieşit cu un câine la plimbare. 

— Este acolo, în spatele maşinii de patrulare. Totdeauna 
apare un om cu un câine, care dau noaptea peste astfel de 
necazuri. De exemplu, câte un drogat şi-a dat ultima suflare în 
vreun gang. Sau un altul care a fost înjunghiat într-o încăierare 
pe o alee. De obicei, câinele este cel care face descoperirea 
adulmecând de jur-împrejur. 


— Să presupun că Persson era la datorie? a întrebat 
Tweed. 

Stăteau departe de urechile celorlalţi. Hornberg s-a frecat 
pe nas şi l-a studiat pe englez, întrebându-se cât de multe să 
spună. Tweed păstra grijuliu tăcerea. 

— Da, a admis definitiv suedezul, îl urmărea pe Cord 
Dillon. Voiam să vorbesc cu el. S-o fi plimbat el pe aici? Dacă da, 
este acum în primul avion ieşit acum din ţară. A făcut o pauză. 
Poate ţi-ar face plăcere să vii cu mine când îi iau un mic interviu. 

— Eşti foarte amabil. Sunt de acord. 

— Viaţa este ciudată, murmură Hornberg. „Amabi!”, zici. 
Tocmai eram pe cale să îţi cer să părăseşti Suedia. 

— De ce asta, Gunnar? 

— Ministrul meu este nervos. Hornberg îşi imită superiorul. 
„Înainte de toate noi suntem neutri. Nu îmi fac plăcere toţi 
oamenii ăştia din NATO pe teritoriul meu.” Acum pot să îi pun 
piedici în cale, a continuat el cu bucurie sălbatică. Este singurul 
rezultat bun reuşit din treaba asta oribilă. 

— Nu te înţeleg exact, a spus Tweed, deşi înţelesese 
perfect. 

— Pentru numele lui Dumnezeu! Un porc mi-a ucis unul 
dintre oamenii mei cei mai buni. Sovieticii invadează teritoriul 
nostru cu minisubmarinele lor. Invadează spaţiul nostru aerian 
cu MIG-urile lor de luptă. Acum şi-au trimis aici una din echipele 
lor de ucigaşi - poate că nu e singura. Crezi că am de gând să 
stau aşa! Uciderea lui Persson este în mod clar legată de 
afacerea Procane. Tu eşti implicat direct - aşa că eşti bine venit 
până îi găsim pe ucigaşi. 

— Presupunând că Persson a fost ucis, a remarcat Tweed. 

— Atunci, hai să vedem dacă patologistul ăla pedant Poate 
să ne dea vreo informaţie. A avut destul timp până acum să-şi 
formeze o opinie preliminară. 

Hornberg s-a îndreptat spre pod, unde targa cu povara ei 
fusese ridicată în ambulanţă, patologul stătea aplecat deasupra 
cadavrului. A privit spre şeful SAPO care se apropia. 

— SAPO va prelua de-acum acest caz, l-a informat 
Hornberg pe inspectorul Holst. 

— Mă gândeam eu că aşa se va întâmpla. 


— Aşa că, a continuat Hornberg, adresându-se 
patologului, doctor Schill, îmi trebuie prima dumneavoastră 
opinie? 

— Am avut timpul să fac doar o examinare superficială, a 
început Schill. 

— Spune-mi, a replicat sec Hornberg. 

— Se pare că a fost ucis. Există o urmă de înjunghiere 
mortală în spate. Găsesc că arma este curioasă. Prima impresie 
pare că este un fel de stilet. 

— Atunci sigur e o crimă, ştiam eu că asta trebuie să fie. 
Vezi, Tweed. Este... 

Hornberg s-a răsucit pe călcâie, dar Tweed nu mai era 
lângă el. Coborâse de pe pod şi pornise în sus, pe Queen Street, 
privind într-o parte şi cealaltă. Nimeni nu l-a văzut scrutând 
intrările de la magazine. S-a oprit la una dintre ele şi a păşit 
înăuntru. 

Când Hornberg l-a ajuns din urmă, Tweed era ghemuit pe 
glezne, uitându-se la podeaua faianţată. A atins podeaua cu 
mâna dreaptă şi apoi a retras-o când a sosit suedezul. Tweed a 
rămas în poziţie aplecată. 

— Ce faci acolo jos? a întrebat Hornberg. 

— Am găsit uşoare urme de roţi de-a lungul străzii! 
conducând de aici până la locul unde căruciorul pentru gunoi a 
fost aruncat în râu. Urmele unei materii negre cum ar fi cocs sau 
cărbune. 

— Am uitat să îţi spun că l-am găsit pe gunoier zăcând 
inconştient în faţa uneia din intrările unui magazin apropiat de 
râu. Fără jacheta sa portocalie. Se află în spital, suferind de pe 
urma unei lovituri puternice. Ce este cu urmele de cărucior? 

— Cred că mai devreme a trecut cu roţile peste o movilă 
de cocs sau cărbuni căzută dintr-un camion. Şi aici pe podea 
cred că este o urmă de sânge uscat. Ar fi bine ca Schill să îşi 
arunce o privire. 

Tweed a indicat cu degetul arătător al mâinii strânse - 
ascunzând în pumn un ruj de buze pe care îl ridicase de pe jos. 
Hornberg s-a aplecat lângă el şi şi-a dat acordul înainte ca ei doi 
să se ridice. 

— Deştept din partea ta Tweed să vii aici, în timp ce eu îl 
chestionam pe doctor Schill. 


Ascultându-l, Tweed a strecurat în buzunar rujul pe care îl 
ascunsese. Capacul era auriu şi părea scump. S-a hotărât să i-l 
arate lui Ingrid la prima ocazie. Ştia, fără dubiu, că în uciderea 
lui Peter Persson fusese implicată o femeie. 

La mijlocul aceleiaşi nopţi, două persoane stăteau în faţa 
dulapului cu oglindă, în camera lui Helene Stilmar din hotelul 
Grand. Cele două chipuri erau luminate - de parcă oglinda ar fi 
avut calitatea de a distorsiona în aşa fel imaginea, încât să 
creeze două reflexii ale aceleiaşi persoane. 

— Chiar crezi că putem ieşi afară cu astea? a întrebat Eva, 
sora geamănă a Helenei. 

— Trebuie - Cord Dillon va utiliza biletul ca să se ducă pe 
mare, spre Helsinki. Tweed este aici să îl oprească pe Procane 
să scape din Suedia. Ar fi o mare greşeală să îl subestimăm pe 
acest englez blând şi manierat. 

— Nu arăta prea grozav când l-am văzut jos în restaurant. 

Vorbeau în suedeză şi era o atmosferă de tensiune în 
cameră. Helene era foarte încordată. Şi-a ascuns starea, dar 
cele două surori se cunoşteau aşa de bine încât îşi puteau 
deseori ghici una alteia gândurile şi emoţiile. 

— Cred că multă lume a făcut această greşeală, a replicat 
Helene. Eva, nu uita, am luat masa cu el la Capital în Londra. 
Este foarte periculos. 

— Dar totuşi crezi că îl putem păcăli? 

— Priveşte în oglindă! 

Eva, care trăia în Stockholm şi era soţia unui consultant 
financiar, a privit din nou oglinda. Purta rochia favorită a lui 
Helene, de culoare verde, închisă sus şi cu o eşarfă aruncată 
peste umărul stâng. 

Ziua precedentă, devreme, cele două femei vizitaseră 
unul dintre coaforii de lux din Stockholm. Helene a glumit în 
timp ce i se adresa coaforului. 

— Ne-am propus să păcâălim pe cineva, un bărbat care mă 
sâcâie. Vreau să îi faci surorii mele aceeaşi coafură ca a Mea. 
Vrem să îi dăm o lecţie. 

Coaforul a zâmbit. A crezut că ştie ce puneau la cale cele 
două femei. Şi a băgat de seamă că vorbeau la fel. Chiar şi 
Modulările de voce erau asemănătoare. Singura diferenţă pe 
care o putuse simţi, era că femeia care îi explicase avea un 


accent american. Cum vor trece ele peste acest obstacol, s-a 
gândit el? 

Helene va trece peste asta stând jumătate din noapte cu 
Eva şi antrenând-o să prindă accentul american. Era mai simplu 
decât îşi imaginase. Eva, care călătorise în întreaga lume cu 
soţul ei, era o lingvistă înnăscută. În afară de limba ei natală, 
vorbea cu uşurinţă engleza, franceza, germana şi spaniola. 

— Dumnezeule, s-a plâns Eva, am obosit cu atâta 
pălăvrăgeală fără sfârşit. Vreau doar să mă întind în pat şi să 
adorm. 

Helene şi-a bătut palmele aplaudând. Stând în picioare, a 
turnat mai multă cafea - a treia pe care o obținuse de la 
serviciul de cameră. Când a apărut chelnerul, Eva s-a ascuns în 
baie. 

— Asta a fost perfectă, a comentat Helene adăugând 
frişcă. 

— Mă îndoiesc că va fi necesar să vorbeşti prea mult, dar 
să nu scăpăm nimic din vedere. Trebuie să muncim ca să ne 
reuşească trucul cu dispariţia mea - iar Tweed are o minte 
ascuţită ca un brici. 

— Tweed, Tweed, Tweed, Eva s-a învârtit pe taburetul din 
faţa măsuţei de toaletă şi şi-a întins picioarele lungi. Rahat. Sunt 
sătulă de numele omului ăsta. Îl faci să pară ca un fel de vrăjitor 
afurisit. 

— A făcut el câteva şmecherii drăguţe la vremea lui. la-o 
uşurel, şi-a calmat ea sora. Bea cafeaua asta. Teva trezi. 

— Nu ştiu de ce sunt eu de acord cu ideea asta trăsnită, a 
continuat Eva în engleză, cu un accent american. Şi nu am nici 
măcar o idee afurisită despre ceea ce se întâmplă. 

— Dar tu ştii ce trebuie să faci când va veni timpul. Nu ți- 
aş fi cerut lucrul acesta, dacă ai fi fost expusă vreunui pericol. 

— Dar ce se va întâmpla cu tine, Helene? Nu îmi place 
ideea pe care ai propus-o. Orice ar putea merge prost... 

— Pot să îmi port eu singură de grijă, acum cel mai 
important lucru este să alcătuim un program zilnic prestabilit, 
care îi va da lui Tweed o falsă impresie de securitate. 

— Chiar crezi că va cădea în cursă? 

— Rezultat garantat, a replicat Helene. 


Tweed a fost mulţumit când a constatat că încă mai 
dispune de fosta sa vigoare, puterea de a sta toată noaptea şi 
de a rămâne proaspăt şi în alertă, în timp ce Gunnar Hornberg a 
continuat interogarea lui Cord Dillon în biroul său din secţia 
SAPO a departamentului de poliţie. 

Americanul cu faţă aspră afişa aceeaşi rezistenţă sub 
presiune, dar era un om mai tânăr. Singurul avantaj pe care îl 
avea Hornberg asupra americanului, era că Dillon fusese scos 
din pat, pe neaşteptate, la patru dimineaţa. Hornberg, 
condusese el însuşi, cu un însoțitor, la Karlavăgen 72C, a 
aşteptat în timp ce dillon s-a îmbrăcat şi apoi l-a condus înapoi 
la birou. A trecut o oră de când şeful Serviciului Secret de Poliţie 
Suedeză începuse ceea ce el numea, curtenitor, „interviu”. 

— Domnule Dillon, a repetat el, unul dintre oamenii mei 
cei mai buni a fost omorât în mijlocul Stockholm-ului. Acesta 
este un lucru care poate să nu însemne nimic pentru 
dumneavoastră, dar pentru mine este sacru. 

— Ţi-am spus de o sută de ori, aşa cum ţi-am răspuns şi 
prima dată, i-a replicat Dillon cu acelaşi ton plictisit. A făcut o 
pauză să îşi aprindă o nouă ţigară. Nu ştiu nimic despre acest 
personaj, Persson. 

— Dar de ce te învârteai, domnule Dillon, pe străzile din 
Stockholm, la acea oră? 

— Ti-am mai spus asta. Mă plimb în fiecare zi cam trei 
kilometri. 

— Totdeauna noaptea? în Washington? 

— Nu, nu în Washington. 

— Nu noaptea vrei să spui. 

Dillon şi-a strâns buzele la insistența suedezului şi Tweed, 
care se aşezase în linişte lângă american, de cealaltă parte a 
biroului şefului SAPO, s-a amestecat şi el. A pus întrebarea încet, 
de parcă ar fi spus ceva de dragul de a vorbi. 

— Cord, ai urmat aceeaşi rută, două nopţi de urmărire. 
Gunnar mi-a spus că Persson te-a urmărit. 

— Şi ce-i cu asta? a întrebat americanul. 

— Asta este împotriva antrenamentului tău. A făcut o 
pauză. In afară de cazul în care verificai că nu te urmăreşte 
cineva. 

Hornberg privea înainte, cu antebraţele sprijinite de birou, 
cu mâinile strânse şi cu ochelarii împinşi peste cap. A vorbit 


doar în momentul în care era clar că Dillon nu avea nicio 
intenţie să răspundă. 

— Tweed tocmai a pus o întrebare foarte potrivită. 

— lar eu nu trebuie să răspund la astfel de întrebări 
afurisite. 

— Nu, este adevărat, a fost de acord Hornberg. Vocea sa a 
căpătat un timbru mai scăzut. Dar dacă nu o vei face, relaţiile 
dintre ţara mea şi a dumitale vor fi sever afectate. Presupune că 
aş fi fost în poziţia ta din Washington - şi că unul dintre oamenii 
tăi ar fi fost ucis? Care ar fi fost reacţia ta? 

— La fel ca a ta, presupun. Dillon s-a răsucit să îl 
privească pe Tweed. Probabil că tu eşti cel care a remarcat 
discrepanţa din atitudinea mea. 

— Am dreptate, deci? a întrebat Tweed. 

— Un pic da. Da, am urmat ruta asta deliberat. Prima 
noapte am ieşit afară pentru o plimbare - şi am remarcat că 
sunt urmărit. Noaptea a doua, am verificat ca să fiu sigur. ŞI 
într-adevăr, am fost urmărit. 

— De către cine? a întrebat Tweed cu acelaşi ton gentil. 

— Hornberg mi-a arătat o fotografie, a lui Persson. Era un 
foarte bun profesionist, dar eu însumi am avut o oarecare 
experienţă în acest domeniu. Cine crezi că l-a ucis? 

Hornberg a ignorat întrebarea, a rămas aproape nemişcat 
în spatele biroului, cu o figură de Buddha, cu ochii fixaţi pe 
american. În loc să răspundă, el a pus propria sa întrebare. 

— Când ai fost prima oară convins că erai urmărit? 

— La trei sferturi din drumul în jos pe Queen Street. Nu cu 
mult înainte de a ajunge la pod. 

— Şi cine altcineva te mai urmărea - sau era Persson? 

— Nimeni. 

A azvârlit Dillon replica. 

— Înţeleg. Tonul lui Hornberg exprima neîncredere. Un om 
ca tine trebuia să vadă ucigaşii. 

— Ştii că erau mai mulţi decât unul? 

— da, ştim asta. Strada Queen este destul de pustie la 
acea oră. Eşti sigur că nu ai mai văzut pe nimeni în spatele tău? 
l-a presat Hornberg. 

— Nimeni, a repetat Dillon. 


Hornberg a oftat, şi-a coborât ochelarii pe nas şi s-a ridicat 
încet. Şi-a încheiat jacheta sport. Precaut, Dillon nu şi-a stins 
ţigara: aştepta ca preopinentul lui să facă următoarea mişcare. 

— Îţi mulţumesc că ai venit să mă vezi la ora asta 
nepotrivită, domnule Dillon. Nu cred că vom putea merge mai 
departe - aşa că nu văd niciun motiv ca să vă mai răpesc restul 
nopţii. S-a întors apoi spre Tweed. Dacă ai mai putea să aştepţi 
câteva minute, aş dori să vorbesc cu tine despre descoperirea 
pe care ai făcut-o în Queen Street. 

Hornberg l-a condus pe american la lift, a aşteptat până a 
coborât şi s-a reîntors la biroul său, clătinându-şi capul pe când 
se apropia de uşă. Ridicând telefonul, a comandat o ceaşcă 
proaspătă de cafea şi a agăţat receptorul. 

— A minţit, bineînţeles, a remarcat el în timp ce se instala 
în spatele biroului. 

— Nu neapărat, a obiectat Tweed. 

— De ce spui asta? Tu eşti cel care l-a încolţit să spună că 
ştia că a fost urmărit. 

— Ucigaşii ar fi putut folosi vechiul truc al urmăririi din 
faţă. 

— Explică, te rog. 

— Ei ar fi putut fi în faţa lui Persson şi Dillon - sunt multe 
străzi laterale care încrucişează Queen Street, unde ei ar fi putut 
să îi aştepte. 

— De unde să ştie ei drumul pe care s-ar fi plimbat el? 
Tweed a aşteptat până când fata care intrase cu ceaşca de 
cafea a ieşit şi au rămas din nou singuri. 

— Din cauză că l-au urmărit pe Dillon cu o noapte înainte. 
Aceasta a fost a doua noapte în care Dillon s-a plimbat pe 
aceeaşi stradă. 

— Este posibil - dar improbabil, a comentat Hornberg. Ce 
motiv ar fi putut avea Dillon să ne mintă? 

— Pentru că este aici cu o treabă şi nu vrea să fie implicat 
în uciderea lui Persson. Toate instinctele i-ar fi spus să stea 
departe de investigația ta. 

— Ai scăpat din vedere posibilitatea ca lui Dillon să i se fi 
acrit. Atunci totul se potriveşte. Persson a fost omorât ca să fie 
protejat Dillon - vom afla asta cu vremea. Nu renunţ. Şi astăzi, 
puţin mai târziu, să zicem pe la mijlocul zilei, dacă eşti 
disponibil, te voi conduce la insula Orno, care pare să te 


fascineze. Mă întreb ce vom găsi acolo care să îţi acapareze într- 
atât atenţia. 


Era înainte de ora nouă dimineaţa când Ingrid bătea la uşa 
lui Tweed. El era treaz, bărbierit şi îmbrăcat în ciuda faptului că 
dormise numai trei ore, după cele de veghe petrecute cu 
Hornberg. Atunci când a lăsat-o să intre înăuntru, a fost fericit 
să realizeze cât era de odihnit. 

— Putem lua împreună micul dejun? întrebă ea, aşezându- 
se pe patul aranjat. 

— Mă tem că nu. A văzut-o cum se dezumflă. Am o treabă 
pentru tine - şi de-acum nu va trebui să fim văzuţi împreună în 
acest hotel. 

— Spune-mi ce trebuie să fac pentru tine? 

— O urmăreşti pe Helene Stilmar, oriunde se va duce. Află 
cu cine se întâlneşte - i-a înmânat un plic gros. Ai aici bani de 
cheltuială. S-ar putea să ia avionul. Ai paşaportul? 

— Totdeauna îl port după mine când lucrez cu tine. Şi-a 
bătut geanta de la spate. Nu pentru că aş avea nevoie de el în 
Scandinavia. 

— Bineînţeles că nu. 

Tweed uitase că Serviciul de Control al Paşapoartelor din 
Scandinavia era interesat doar de străini - din afara 
Scandinaviei. Ingrid putea să zboare în Helsinki, vorbind în 
suedeză înainte de a lua avionul şi controlul paşapoartelor ar fi 
lăsat-o să treacă. A verificat banii din plic. 

— Notele din plic reprezintă plata ta, a remarcat Tweed. 

— Este prea mult. Ştii că îmi place să muncesc pentru tine 
- şi că am o echipă care se ocupă de afacerile mele cât sunt 
plecată. 

— Afacerile merg bine? 

— Foarte bine. Clienţii doresc repede fotocopii de calitate. 
Ei capătă ce le trebuie. Totuşi, îţi repet că este prea mult. 

— Eu hotărăsc plata. Aşa că nu îţi este permis să te 
tocmeşti. Poţi să îmi spui ce fel de femeie ar folosi asta? 

l-a înmânat rujul - Rujul pe care îl ascunsese în intrarea 
Queen Street, la scurt timp după descoperirea cadavrului lui 
Peter Persson în râu. Ingrid a apucat de capătul capacului auriu, 
a împins afară rujul şi a privit la el. Tweed îşi potrivea cravata în 
faţa oglinzii pe când făcea remarca: 


— În Anglia noi am numi culoarea aceea carmin. 

— Carmin. 

— Crimson, atunci. Roşu strălucitor. 

— Posibil o femeie cu părul roşu care are o piele foarte 
albă. El a făcut o pauză, privind în oglindă. Se întreba cât de 
mult să îi spună ei. Avea în minte comentariul lui Harry Butler 
legat de securitatea echipei. Îi era fixată în minte una din acele 
remarci supărătoare, care te fac să te îndoieşti de propria ta 
judecată. S-a hotărât să înceteze a-şi mai pune întrebări şi să îşi 
urmeze instinctul. 

— Ingrid, este aproape sigur că rujul aparţine unei femei 
care este o ucigaşă sau complice la o crimă. Profesionistă. 
Numele real al femeii este Magda Rupescu iar al bărbatului Oleg 
Poluchkin. 

El i-a descris pe amândoi cât de bine a putut şi Ingrid l-a 
ascultat cu capul aplecat într-o parte. Ea a privit la ruj ca şi când 
ar fi devenit deodată otrăvit. 

— Este o culoare neobişnuită, a spus ea încet. Poate fi, de 
asemenea, folosit de o femeie cu părul de culoare şaten. Helene 
Stilmar are părul de această culoare. Mă voi uita cu atenţie la 
culoarea ei de ruj când o să o văd din nou. 

— Care poate fi foarte bine la micul dejun. 

— Deci, s-a ridicat ea, poate că ar trebui să cobor la micul 
dejun? lată rujul. 

— Da, cred că ar trebui să cobori, a fost de acord Tweed. 
Dar ai mare grijă, unul din cei mai buni oameni ai lui Gunnar 
Hornberg a fost omorât în mijlocul Stockholm-ului, în primele ore 
ale dimineţii. Totul devine foarte periculos. Nu îţi asuma niciun 
risc. Este un ordin. O femeie cu părul roşu! Fii cu mare băgare 
de seamă. 

Sau poate o femeie cu păr şaten? 

Ingrid a intrat în restaurantul care dimineaţa avea profil 
de restaurant franțuzesc - apoi a mers mai încet. La masa de la 
bar, Helene Stilmar lua chifle şi accesoriile. 

Doamna Stilmar purta o costumaţie albastru închis, 
pantaloni şi jachetă şi o bluză crem cu fundă cochetă la gât. 
Procedura normală era să găsească o masă pentru ea, să Îi 
spună chelnerului dacă doreşte ceai sau cafea, apoi să meargă 
în spatele sălii şi să îşi aleagă mâncarea de la bufet. 


Ingrid a inversat procesul, a optat pentru un stil mai lejer 
de a ajunge la bufet, deosebit de cel caracteristic ei, care era 
foarte vioi. Stilmar ieşea de la bufet ţinând câte o farfurie în 
fiecare mână şi Ingrid s-a încruntat. 

A ales două chifle unse cu unt şi o cutie mică de gem. 
După ce a intrat în partea centrală a sălii în care ferestrele mari 
dădeau spre apă şi spre navele albe de pasageri legate la prova, 
ea s-a oprit din nou. 

Helene Stilmar stătea la masa ei, aproape de ferestre. 
Ingrid a ales o masă cât mai apropiată de bufet şi s-a aşezat 
privindu-şi ţinta într-un unghi diagonal. Ea a scos din poşetă o 
pereche de ochelari de soare, i-a pus la ochi şi a băut puţin din 
ceaiul negru. 

Inainte de a-şi pune ochelarii la ochi, a verificat rujul pe 
care îl avea Stilmar. Era roz deschis, nici pe departe culoarea pe 
care i-o arătase Tweed. Care era numele pe care îl folosise el? 
Carmin! Asta încă nu dovedea nimic. 

Era genul de femeie care îşi schimba rujul, asortându-l cu 
ceea ce purta în fiecare moment al zilei. Un roşu puternic pentru 
seară. Şi Tweed ridicase rujul pe Queen Street, dimineaţa 
devreme. 

Ingrid s-a încruntat din nou pe când îşi ungea chifla cu Unt 
Şi gen. Ceva o nemulţumea. Nu ştia ce putea să fie. A privit din 
nou la femeia care se uita prin fereastră cu o Privire pierdută. 

Foarte şic, foarte americancă în stilul ei de a se îmbrăca. 
Machiajul ei era o operă de artă. Cincisprezece minute în faţa 
toaletei înainte de a se lăsa admirată de lumea de afară. Ingrid 
se machia în treizeci de secunde. Işi putea schimba hainele în 
două minute. Stilmar avea nevoie de treizeci de minute pentru a 
face baie şi pentru a-şi pune altă îmbrăcăminte. 

Un sfert de oră mai târziu, înalta şi eleganta femeie 
părăsea restaurantul. A trecut pe lângă masa lui Ingrid fără să 
arunce o privire. Un miros de parfum fin a ajuns la nările lui 
Ingrid şi ea a recunoscut aroma. Acelaşi parfum pe care l-a 
perceput când Helene Stilmar a trecut pe lângă ea spre lift la 
etajul şase, cu câteva seri înainte. 

Ingrid a luat cheia camerei - avea nevoie de ea să o arate 
chelnerului când intra în salon pentru a servi micul dejun - a 
apucat pardesiul de culoare deschisă pe care îl aruncase pe 
scaunul opus. In holul de la intrare, Helene a pornit pe scările 


mari spre ieşire. Portarul a ieşit în stradă pentru a chema un 
taxi. Ingrid a alergat la Volvo-ul ei parcat, a descuiat şi a trecut 
la volan. A pornit chiar la timp pentru a putea urmări taxiul în 
care se urcase Helene. Aplecată peste volan, Ingrid se 
concentră să nu piardă taxiul. Dar în străfundul minţii sale se 
gândea la ce oare o deranja. Îi trebuia timp. Îşi va da seama mai 
devreme sau mai târziu. Mai bine mai devreme. Poate... 

Dimineaţa devreme, imediat după primii zori de zi, un 
avion militar suedez - un SK60 jet - s-a năpustit în jos deasupra 
localităţii Jakobsberg, la douăzeci de kilometri de centrul 
Stockholm-ului şi a aterizat pe aeroportul Barkarby. 

Pasărea metalică a mers apoi cu viteză redusă până la 
locul unde era oprită o maşină Volvo neagră cu geamurile 
umbrite şi cu un soldat aşezat la volan. Din avion au coborât trei 
bărbaţi îmbrăcaţi în uniforme militare suedeze. 

Au parcurs apoi scurta distanţă până la maşină, fiecare în 
mână cu câte o servietă. Evenimentul nu era prin nimic 
remarcabil. Barkarby este un aeroport militar, unde aterizează şi 
decolează frecvent astfel de avioane. 

De asemenea, întâmplarea nu era deosebită nici în ceea 
ce îi privea pe cei trei militari. Toţi purtau gradul de maior 
suedez. Au intrat în maşina Volvo care a plecat imediat. 

Faptul remarcabil era călătoria pe care o făcuseră. Seara 
precedentă conduseseră spre vest traversând Danemarca din 
Copenhaga până la orăşelul liniştit Roskilde, în apropierea 
fiordului Roskilde. 

Aici, la podul de metal, aproape de muzeul unde se aflau 
reconstruite vase ale vikingilor, ajunseseră la un crucişător care 
ridicase ancora imediat ce ei au urcat la bord. Vasul a luat-o 
către nord, a părăsit fiordul şi a continuat drumul spre Kattegat, 
unde a luat-o spre est. A debarcat cei trei pasageri într-un punct 
liniştit al coastei suedeze, într-un loc stabilit, unde îi aştepta o 
maşină. Au fost conduşi noaptea la un aeroport militar suedez şi 
transferați pe avionul SK60. În timpul zborului şi-au schimbat 
hainele. 

La Barkarby au fost însoţiţi doar o scurtă distanţă până la 
una din clădirile aeroportului. Cei trei oameni au lăsat maşina şi 
au intrat în clădire. Generalul Paul Dexter, şeful Statului Major al 
Armatei US, sosise în Suedia împreună cu doi însoțitori. 


— Nicio veste? a întrebat generalul Lisenko atunci când a 
intrat în biroul colonelului Karlov din Pikk Street. 

Era tipic pentru el că începea să vorbească încă înainte de 
a intra în cameră. 

— Nu, l-a informat Karlov în momentul în care căpitanul 
Rebet şi-a urmat superiorul în birou şi a închis încet uşa. 

— Am făcut oare tot ce se putea pentru a asigura un 
sistem de comunicare pentru Procane? a întrebat Lisenko 
punându-şi pelerina pe scaun. 

— Neavând nici cea mai mică idee despre cine este 
Procane, sunt puţine lucruri pe care le putem face, a explicat 
Karlov, stăpânindu-şi simţământul crescând de iritare. 

În toate operaţiunile de acest fel, vine un punct când cei 
mai mulţi încep să simtă lanţurile aşteptării. Fiecare se 
manifestă în mod diferit. Celor mai mulţi le este afectată 
stăpânirea de sine. Aceeaşi întrebare se pune iar şi iar. Obiceiul 
şefului de a şi presa subordonații este mai frecvent şi ia forme 
din cele mai nedorite. Orice este mai bun decât să stai într-un 
birou cu pereţii albi. 

— Mai povesteşte-mi o dată toată istoria, a ordonat 
Lisenko aşezându-se pe un scaun întors în aşa fel ca să îşi Poată 
împreuna mâinile la spate. 

„— Ambasada din Stockholm a dat instrucţiuni stricte, a 
început Karlov să vorbească cu mare răbdare. Presupunem, 
singura cale prin care Procane poate să ne informeze despre 
sosirea sa este un telefon la ambasadă. Fiind un profesionist nu 
am putut să îl identificăm în Londra. Ne aşteptăm să ne sune de 
la un telefon public din Stockholm. 

— Ştiu toate astea, s-a repezit Lisenko. 

Atunci de ce dracu mă întrebi pe mine s-a gândit Karlov, 
dar şi-a păstrat expresia calmă şi a continuat. 

— Angajaţi speciali sunt pe reţea, la ambasadă. Imediat ce 
Procane apare pe fir va fi cuplat pe Helsinki, iar din Helsinki, 
direct la mine prin radio-telefon. Sarcina mea este să îl 
instruiesc şi să fiu sigur că pentru o scurtă perioadă de timp 
suntem doar noi pe linie. 

— Este un plan foarte necizelat, a comentat Lisenko. 

— Bineînţeles că aşa este! Dar aveţi o altă sugestie? 

— Acest om este o fantomă, a meditat Lisenko. 


— Ăsta este motivul pentru care a avut aşa mare succes, 
a sugerat Rebet. 

Lisenko a sărit din scaun, şi-a răsucit braţele în propriul 
corp, s-a dus spre fereastră şi a privit în stradă. Şi-a repus 
pelerina civilă, a băgat mâinile în buzunare şi i-a privit fix pe cei 
doi interlocutori. 

— Totul este făcut de tine, Karlov. Fii foarte prudent! 

Cu această notă încurajatoare a părăsit camera. Rebet a 
ridicat din umeri, şi-a dat jos pelerina şi s-a aşezat. A aşteptat 
un minut pentru cazul în care Lisenko s-ar fi întors şi apoi, 
relaxat, a început să vorbească. 

— Nu poate să stea într-un singur loc pentru mai mult de 
câteva minute. | se întâmplă asta. Ai auzit de uciderea în 
Stockholm a unui agent al SAPO-ului? 

— Da, Karlov părea trist. Este o nebunie. Asta va agita 
spiritele fără îndoială - tocmai când doream să fie linişte în 
Stockholm. Ce crezi? 

— Nebunie, fu de acord Rebet. Necazul este că Lisenko se 
află mental în atmosfera anilor 60, când acest fel de a trata 
problemele era procedura normală. Vremurile s-au schimbat - 
dar Lisenko nu s-a schimbat o dată cu ele. Bolşevicii ăştia 
bătrâni nu pălesc niciodată? 

— Nu, până ce nu apare o nouă generaţie în Biroul Politic 
din Moscova. Un om bătrân aduce după el un altul. Ei formează 
un club. Şi Tweed este în Stockholm. Asta este omul care mă 
îngrijorează cu adevărat. 

— Să nu te audă Lisenko zicând asta, l-a atenţionat Rebet. 
S-ar putea să o asmută pe Rupescu să pornească după el. Acum 
asta ar fi un dezastru. Tweed, slavă Domnului, nu a fost 
niciodată pentru violenţă. 

— Vreau acum să beau ceva, zise Karlov şi scoase o sticlă 
de vodkă. Poate am putea aranja un schimb? Ce zici, Lisenko să 
se ocupe de biroul britanic al SIS-ului, iar Tweed să comande 
GRU? Cum ţi-ar place asta, tovarăşe? 

Au băut în cinstea ideii, ciocnind paharele, apoi închinând. 
Băutura nu le-a prins mai bine. Amândoi stăteau uitându-se 
ţintă la telefon, aşteptând să vină apelul din Stockholm şi apoi, 
peste mare, prin Helsinki. 


Hornberg l-a luat pe Tweed de la hotelul Grand, în maşina 
sa Volvo, la ora unsprezece. Au mers spre partea de sud a 
Stockholm-ului, o zonă pe care Tweed nu o văzuse niciodată şi 
privea cu interes la clădirile mari, solide. 

Au continuat să meargă către sud şi apoi au cotit-o la est, 
către mare. Hornberg conducea sub limita de viteză, vorbind 
puţin. Şi-a verificat ceasul. 

— Insula asta, Orno, este pe undeva ciudată, a remarcat 
el. Cea mai mare parte este proprietatea unui conte Stenbock. 
Are un apartament în oraş, dar îşi petrece cea mai mare parte 
din an pe insulă cu soţia sa. Are, de asemenea, ca proprietate, 
feribotul dintre Dalaro şi Hăsselmara. Faptul este ieşit din 
comun, deoarece cele mai multe feriboturi din arhipelag sunt 
proprietate publică. 

— Văd că este practic aşezat pe marginea Balticii, a 
comentat Tweed studiind harta pe care i-o dăduse Hornberg. 

— Este, de asemenea, în mijlocul zonei în care operează 
minisubmarinele sovietice, a observat suedezul. Nu este foarte 
departe de Musko, o altă insulă mare şi în acelaşi timp una din 
bazele noastre navale. M-am gândit la ce vei spune tu despre 
aceste minisubmarine. Chiar crezi că sunt doar un mare bluf? 

— Ceea ce spun, este că ei s-ar putea să-l aştepte pe 
Procane ca să îl ia în Rusia. Şi acum avem în Stockholm trei 
candidaţi la rolul de Procane - Stilmar, nevasta lui şi Cord Dillon. 

— Patru candidaţi, l-a corectat Hornberg. 

— Ce vrei să spui? 

— Incepând cu astăzi, dimineaţa devreme. Generalul Paul 
Dexter a sosit pentru consultări secrete. A adus cu el doi din 
experţii săi în lupta antisubmarine. Dacă ăştia ne vor putea 
spune ceva nou, este o altă problemă. 

— Doar o vizită scurtă cu avionul, presupun? a întrebat 
Tweed. 

— Nu pe de-a-ntregul, a comentat Hornberg şi Tweed a 
aruncat o privire scurtă. Şeful SAPO avea o voce îngrijorată. Este 
putină nebunie, dar oamenii bizari fac lucruri surprinzătoare. 

— Şi ce face Dexter? 

— Nu îţi va veni să crezi - acum se plimbă pe străzile din 
Stockholm. 

— Nu se poate! Tonul lui Tweed exprima stupefacţie. 
Trebuie să fie dement. Şi tu permiţi aşa ceva? 


— Decizia nu mi-a aparţinut niciodată. Hornberg a ridicat 
din umeri. Spun că Dexter este bine organizat. Ambasada 
americană are măsura hainelor lui. Ei au trimis un rând complet 
de haine suedeze - inclusiv pantofi - la baza aeriană unde a 
aterizat. Poartă o pălărie albastră de lână cumpărată din NK şi o 
pereche de ochelari fumurii. 

— Dar de ce? De ce îşi asumă aceste riscuri? 

— Aparent asta se spune despre el în USA, că face des 
asemenea lucruri. Aş dori să văd eu însumi geografia zonei 
vizate, studiind împrejurimile, cum ar fi, de exemplu, cele 
potrivite pentru aterizarea elicopterelor sovietice - încărcate cu 
trupe. Acesta este genul de gând care îmi trece prin minte. 

— Şi Ministerul Apărării a permis asta? 

— Se preocupă de minisubmarine şi de MIG-ul acela care a 
însoţit charter-ul suedez. Pentru moment, sunt foarte îngrijoraţi 
de intenţiile ruşilor. Pot să spun doar un singur lucru despre 
generalul Paul Dexter - simţul său de coordonare este 
impecabil... 

— Dar faptul rămâne. Acum avem aici, aşa cum ai spus, al 
patrulea candidat pentru rolul lui Procane. 

— Aşa cum ai spus tu, prieten al meu. Şi acum intrăm în 
Dalaro. A pronunţat numele oraşului într-o cadență melodioasă 
aşa de tipică pentru limba suedeză. Feribotul pleacă la amiază. 
La întoarcerea din Hăsselmara avem două alternative, la patru 
şi la cinci jumătate. Şi în timp ce îi dăm ocol insulei, îmi vei 
spune ce te interesează aşa de mult la insula asta. 


Aşa a fost mai multe zile, vremea a fost acoperită, marea 
agitată şi cu nori gri deasupra capului, pe tot drumul pe care l- 
au făcut cu feribotul contelui Stenbock. Suedezii avuseseră o 
vară rea şi apreciau că era vina englezilor care se bucuraseră de 
un val de căldură în lunile iulie şi august. 

— Ne-aţi furat vara, a spus suedezul cu umor. 

Feribotul era lung şi cu borduri înalte, făcând imposibil să 
vezi încotro mergeai. Transporta maximum douăzeci de maşini - 
dar în acea zi Tweed şi Hornberg au traversat împreună cu mai 
puţin de o duzină. ă 

— Azi este miercuri, a spus Hornberg. In week-end este 
plin de oameni care merg la micile lor cabane de vară. Şi poate 


ar fi bine, cât suntem pe feribot, să nu vorbeşti în engleză, dacă 
este cineva care ar putea să asculte. 

Tweed a încuviinţat din cap, întrebându-se care ar putea 
să fie motivul acestei cereri. S-a uitat în oglinda laterală a 
maşinii. Feribotul era deschis la ambele capete unde rampele 
erau ridicate într-un unghi mic. Hornberg a oprit maşina într-o 
poziţie pe mijlocul navei. Tweed a realizat că au părăsit ţărmul 
doar atunci când a văzut că imaginea s-a schimbat la prova. 
Marea era liniştită şi vântul slab a început să scadă. Hornberg a 
tras de mânerul de deschidere a uşii. 

— Poate că vrei să îţi întinzi picioarele? Doreşti să priveşti 
peisajul din prova? Acum eşti în mijlocul arhipelagului. 

Au trecut de cele câteva maşini din faţa Volvo-ului şi s-au 
oprit în spatele rampei ridicate. Tweed a tras adânc în piept 
aerul Balticii şi a rămas fascinat la panorama desfăşurată în faţa 
lui. 

Feribotul mergea spre est şi apoi spre sud, atunci când a 
început să se strecoare printre insule. Au trecut prin canalul 
dintre două insule, aşa de aproape încât părea că vor zgâria 
ţărmul. In acest punct suedezul a făcut observaţia. 

— Mă îndoiesc că ai băgat de seamă, dar am fost urmăriţi 
tot drumul până la Dalaro. 

— Maşina Saab verde, cu o femeie la volan. 

— Ea este. Cred că mă voi duce să am o explicaţie cu ea. 
Tu simte-te bine. Avem tot timpul în faţă - traversarea la 
Hăsselmara durează douăzeci şi cinci de minute. 

Tweed a fost grijuliu să nu se uite înapoi când Hornberg |- 
a lăsat singur. A privit înainte şi pe fiecare parte, studiind 
incredibila varietate a insulelor. Unele erau mari şi acoperite cu 
copaci, ici şi colo cu micile cabane de care pomenise Hornberg. 
Altele, Erau mici, rotunde, de culoare brun. Un paradis pentru 
ascunderea  minisubmarinelor. Stătea cu ambele mâini în 
buzunarele pardesiului, studiind insulele cu atenţie. Da, existau 
luminişuri ocazionale, suficiente de mari pentru aterizarea 
elicopterelor. 

— Am vorbit cu doamna din Saab, a spus Hornberg Peste 
umărul drept. 

— Păr blond, tăiat foarte scurt şi lipit de cap - ca o cască 
aurită, a observat Tweed. Stă relaxată cu mâinile pe volan. 


— Foarte bine, vine din sudul Stockholm-ului, aşa că este 
chiar un locuitor al oraşului după cum am spus. Doreşte să ŞI 
cumpere o cabană pe insulă, dar este nedecisă. Face această a 
doua călătorie ca să exploreze ea însăşi insula, să îşi facă o 
idee. 

— Alarmă falsă? 

— Asta explică de ce a urmat aceeaşi rută cu noi. Şi noi 
mergem către o frumoasă cabană la Orno, un prieten de-al meu 
deţine locul şi mi-a lăsat cheia. De asemenea, soţia lui ne-a 
pregătit prânzul la pachet. Sandwich-uri într-ocutie frigorifică. 
Vom lua un picnic în cabană. 

— Ce drăguţ din partea ei. 

— Probabil că vom mânca afară - ca un cuplu de şcolari. 
Părea încântat de propunere. Pentru câteva ore vom fi departe 
de toate problemele vieţii - şi de exemplarele oribile care au 
ucis un om cu un fel de stilet. 


În interiorul Saab-ului verde, Magda Rupescu şi-a luat de 
pe volan mâinile umede şi le-a şters cu batista sub nivelul 
geamului. Conversaţia cu şeful SAPO-ului fusese demoralizantă. 
Mai devreme îşi parcase maşina într-un spaţiu ceva mai departe 
de hotelul Grand şi mersese până la cea mai apropiată cabină 
telefonică. Formase numărul hotelului şi ceruse cu domnul 
Tweed, menţionând numărul camerei pe care îl obținuse la 
prima vizită cu câteva zile în urmă. 

Imediat ce Tweed răspunsese la telefon, a întrerupt 
convorbirea. Incidentul se petrecuse cu numai câteva minute 
înainte ca Ingrid să bată la uşa lui Tweed, sperând că vor putea 
lua împreună micul dejun. Magda Rupescu se întorsese atunci 
să aştepte în maşină. 

A fost grijulie să nu rămână aşezată prea mult. La unele 
intervale a intrat în holul de la intrarea hotelului, a comandat 
cafea şi a plătit notele imediat ce era servită. 

Părul ei era vopsit blond, schimbat faţă de culoarea pe 
care şi-o făcea în mod obişnuit. Era avertizată că Interpolul are 
semnalmentele ei în computerele sale. GRU-ul îşi folosise 
spărgătorii de coduri pentru a intra în aceste computere şi le 
ştia toate secretele. 

Părul roşu, aprins, pe care îl purtase întotdeauna, era o 
perucă - confecţionată cu răbdare de cel mai renumit peruchier 


din Uniunea Sovietică. La acostarea la Hăsselmara, Rupescu a 
privit din Volvo, întoarcerea lui Hornberg şi a lui Tweed la 
maşină. A aşteptat până ce şi alte maşini şi-au pornit motorul şi 
a răsucit cheia de contact. 

— De ce nu trebuia să vorbesc englezeşte pe feribot? a 
întrebat Tweed atunci când Hornberg a coborât de pe rampă pe 
insula Orno. 

Hornberg a condus pe o stradă îngustă, în pantă şi cu 
multe curbe cu stânci mari de granit pe fiecare parte. Chiar şi pe 
cei câţiva metri parcurşi insula se dovedea sălbatică şi 
neprimitoare. 

— Pentru că, a replicat suedezul, localnicii sunt nervoşi 
datorită prezenţei minisubmarinelor ruseşti. Este posibil să 
interogheze fiecare străin - iar eu nu vreau să îmi dezvălui 
adevărata identitate ca să te acopăr. ` 

— Oamenii sunt nervoşi, a fost de acord Tweed. In două 
ocazii, în timp ce îmi luam masa la hotel, am auzit oameni de 
afaceri vorbind unor americani despre acest subiect. 

— Acum, a explicat Hornberg, trecând pe un nivel al 
şoselei mai apropiat de mare şi ocolind apoi spre stânga pe o 
cale îngustă mărginită de păduri, ne îndreptăm spre un loc 
numit Bodal, care este aproape de un altul numit Brevik - pe 
coasta de sud în Hăsselmara. 

— Am găsit-o, a spus Tweed verificând poziţia pe o hartă 
mare a insulei Orno, pe care Hornberg o scosese din torpedo. 
Era denumită Ornokartan în colţul din stânga sus şi prezenta 
clar traseul pe care îl urmase feribotul prin puzderia de insule 
care arătau de parcă o mână uriaşă le azvârlise la întâmplare pe 
întinderea mării. 

— Cred că Saab-ul verde este încă în spatele nostru, a 
adăugat Tweed, după o privire în oglinda laterală. 

— Probabil că femeii cu care am vorbit îi este frică să nu 
se piardă. În mijlocul săptămânii locul ăsta este pustiu. 

Drumul se răsucea prin pădurea sălbatică. Ici şi colo, 
urmele câte unui tractor conduceau către mici cabane proptite 
printre copaci. În mod cert, suedezilor le place viaţa lor privată, 
s-a gândit Tweed. De-a lungul drumului erau plantate la 
intervale regulate indicatoare metalice pictate cu portocaliu şi 
alb. La intervale mai mari erau stâlpi pe care erau întinse firele 
telefonice şi cele de alimentare cu curent. 


— Stâlpii ăştia metalici... a început Tweed. 

— Sunt pentru iarnă. Când e multă zăpadă acoperă totul 
în jur. Singura modalitate să ştii unde este afurisitul ăsta de 
drum este să te iei după stâlpii indicatori. lată că am ajuns. 
Cabana prietenului meu. 

Hornberg a tras la marginea drumului. Mai departe, 
terenul cobora în pantă către mare, la distanţă de numai o sută 
sau două de metri. Tweed s-a uitat curios la casă stând Pe 
marginea treptelor largi săpate în coasta dealului. Maşina saab 
a trecut mai departe şi femeia cu păr blond i-a făcut cu mâna lui 
Hornberg care a răspuns la salut. Casa mare, făcută din lemn, 
era sub nivelul străzii. În timp ce Hornberg luă lada frigorifică 
din portbagajul Volvo-ului, Tweed s-a oprit să asculte. Sunetul 
motorului Saab-ului a slăbit şi peste pădure s-a aşternut o 
tăcere grea, în timp ce rumoarea mării se auzea în continuare. 
O tăcere pe care o puteai auzi şi simţi. 

Au mers în jos, pe treptele de pământ, Hornberg învârtind 
cheile de la intrare în timp ce Tweed se uita pe afară. A fost 
frapat de senzaţia că se afla la sute de kilometri de orice fel de 
civilizaţie - chiar dacă Hornberg îi spusese că din centrul 
Stockholm-ului şi până la Dalaro sunt numai cincizeci de 
kilometri. Suedezul i-a făcut semn să intre în casă. 

— Cabana a fost închisă pentru o vreme, a spus el când au 
intrat. Cu vremea de-acum va fi un pic cam rece - şi asta, a 
continuat el arătând spre fereastră, este Baltica. 

Hornberg a răsucit comutatorul electric. Tweed a privit 
plin de interes încăperea de la intrare, care era un mic antreu, la 
stânga lui se afla bucătăria, iar la dreapta sufrageria spațioasă 
în care îl urmase pe suedez. 

Mobila era scumpă şi confortabilă - mese joase şi scaune 
uşoare şi canapele. Ferestre mari dădeau către mare şi către 
pădure. 

Tweed s-a uitat pe fereastră. Cabana era clădită pe un 
promontoriu care se îndrepta spre mare. In faţa sa se contura 
un pâlc de mesteceni cu frunze verde pal şi apoi verdele închis 
al pinilor. Se vedeau multe insulițe acoperite de brazi. Pacea 
locului l-a absorbit până ce a fost deranjată de remarca lui 
Hornberg. 

— Până la masă, poate ne putem amuza urmărind 
minisubmarinele sovietice trecând prin faţă. 


Tweed se învârtea prin casă în timp ce şeful SAPO-ului a 
scos un număr impresionant de sandwichuri, învelite într-o folie 
metalizată. Adusese platouri din bucătărie şi aşezase suficientă 
mâncare pe ele, cât pentru o săptămână. Sticlele de bere 
fuseseră puse deja în locul lor, în frigider. 

— Nu trebuie să flămânzim, a observat Hornberg. Somon 
afumat, şuncă, salată... 

— Imi lasă gura apă, a răspuns Tweed, aşezându-se pe o 
canapea cu faţa către mare şi insule. 

— Soţia celui care are această casă mă înjură acum, a 
continuat suedezul. Nu uitaţi să lăsaţi totul vraişte, a fost ultima 
ei instrucţiune. 

— Vom dormi afară, a răspuns Tweed şi a muşcat din unul 
din sandwich-uri, în timp ce Hornberg punea bere în pahare. 

— Şi acum prietene, poate îmi spui de ce ai vrut să vii la 
Orno? 

— Deoarece eu cred că asta este ruta pe care o va urma 
Procane ca să traverseze în Finlanda. Am studiat harta 
Scandinaviei şi am fost izbit de felul în care acest arhipelag 
înaintează spre Golful Botnic, către Abo sau Turku sau cum le 
mai numesc finlandezii - arhipelago. Un vas puternic şi rapid ar 
face drumul ăsta în câteva ore. Apoi mai sunt şi 
minisunmarinele astea iscodind pe aici. 

— S-ar putea să ai dreptate. De ce Orno? 

— Nu pot să-ţi spun. Aş dezvălui sursa. Tweed s-a grăbit 
să se îndepărteze de subiect. De asemenea, drumul parcurs 
până când am ajuns aici mi-a întărit şi mai mult această 
convingere: ne-a luat mai puţin de o oră ca să venim la Dalaro 
din mijlocul Stockholm-ului. Procane ar fi aici înainte ca noi să îi 
simţim lipsa. 

— Este logic. Hornberg a înfulecat un alt sandwich. O să 
îmi postez oameni care să urmărească feribotul. 

— Revenind la generalul Paul Dexter. Chiar se plimbă 
singur pe străzile din Stockholm? 

— Bineînțeles că nu. Hornberg a zâmbit uşor. Nu 
realizează că îl urmăresc trei din oamenii mei cei mai buni. Am 
să-ţi comunic ce îmi raportează ei. 

Pentru a încălzi casa, Hornberg a aprins focul în căminul 
din colţul camerei. Căminul avea o hotă mare metalică pentru 
evacuarea fumului. Au stat jos mâncând hrana excelentă şi 


bând bere, în timp ce Hornberg i-a împărtăşit din experienţa sa 
profesională. 

Tweed a ascultat, cu gândurile departe, bucurându-se de 
zgomotul lemnelor ce trosneau în foc. Din nou s-a gândit că era 
un loc aşa de liniştit, încât l-a invidiat pe proprietarul cabanei. 
Pace, pace perfectă... 

Magda Rupescu purta o pelerină de camuflaj, pantaloni 
Pensaţi băgaţi în cizmele cu talpă de cauciuc. S-a apropiat tiptil 
de cabană, cu un binoclu atârnat de gât şi cu un pistol Luger la 
centură. Maşina a lăsat-o pe un drum lateral cu faţa spre 
şoseaua gudronată. 

Punându-şi binoclul la ochi, a cercetat toată zona. A 
remarcat maşina Volvo parcată pe un drum la capătul căruia 
treptele conduceau jos, spre o cabană. A văzut coloana subţire 
de fum din cămin, purtată în sus de vânt. Ambii bărbaţi se aflau 
probabil în cabană. 

A început să se deplaseze încet frângând crengile uscate 
sub tălpile cizmelor. S-a oprit pe loc şi a aşteptat vreun semn de 
mişcare. Era doar o presupunere a ei că cei doi bărbaţi se 
găseau în cabană. Şi şi-a amintit acea după-amiază petrecută în 
Germania în birourile BND-ului - Contraspionajul Federal, 
întâmplare imprimată puternic în memoria sa. 

Era în momentul în care Tweed a intrat în cameră fără să 
vorbească. Cu ce lipsă de vigoare - aşa de încet - s-a plimbat 
apoi în jurul ei. Un bastard deştept. În acel moment a auzit 
deschizându-se uşa la intrarea cabanei din Bodal... 


— Cred că îmi voi dezmorţi un pic picioarele, am să mă 
plimb puţin prin jur. Dacă nu te superi, a sugerat Tweed. 

— Mulţumesc pentru clarificări. Plimbă-te până ce eu 
controlez focul în cămin, a fost Hornberg de acord. Apoi te voi 
conduce într-un tur al insulei. Trebuie să trecem la plecare pe 
aici ca să fim siguri că focul este stins. 

Tweed a ignorat treptele şi a mers pe pantă la deal 
târşâindu-şi picioarele, culegând de jos o ramură ca un ciomag. 
Pământul era presărat cu bolovani acoperiţi cu licheni verde pal, 
iar el era atent unde punea piciorul. 

Auzul îi era încordat şi era sigur că a perceput un sunet 
nebăgat în seamă de Hornberg. Sunetul unei maşini care ieşea 


parcă de pe un drum greu. Tweed observase pe parcursul 
călătoriei din Hăsselmara până la cabană că drumurile laterale 
pentru tractoare erau accidentate şi brăzdate de făgaşe. 
Zgomotul era ca acela al unei maşini care ieşea dintr-un astfel 
de drum, undeva în apropierea cabanei. 

A început să meargă printre mesteceni şi pini peste 
bolovanii acoperiţi cu frunze, evitând pâlcurile de buruieni, ce îi 
aminteau dedrumurile din Dartmoor. A mers în linişte, umblând 
în cerc prin pădurea tăcută. Atunci a auzit. A distins un trosnet 
de crengi uscate, urmat de altele asemănătoare. A cotit-o 
imediat la deal către drumul asfaltat şi a mers rapid către sud, 
îndepărtându-se de Hăsselmara. 

A privit în direcţia de unde veneau sunetele, picioarele 
sale scurte deplasându-se cu o nebănuită rapiditate. In spatele 
unei perdele de copaci, a zărit o uşoară mişcare. A continuat să 
meargă. 

Următorul sunet a fost acela al unui motor de maşină turat 
puternic. S-a repetat acel sunet care îl pusese în alertă încă din 
cabană. Turând violent, o maşină s-a deplasat de-a lungul unui 
drum lateral. Aproape că alerga atunci când a cotit-o pe şosea. 
A văzut o fulgerare de culoare verde la următoarea curbă şi s-a 
oprit. Sunetul maşinii s-a îndepărtat. S-a întors şi a început să se 
plimbe spre cabană. Expresia sa pe care Monica de la Crescent 
Park ar fi recunoscut-o, era un zâmbet curios. Unicul lucru care 
încă nu se potrivea cu bănuielile lui era părul blond. Nu încă. 


La volanul maşinii Saab, expresia figurii Magdei Rupescu 
era aspră şi neplăcută. Conducea în viteză cât mai departe de 
cabană, tweed, Tweed, Tweed, totdeauna blestematul ăsta de 
Tweed! Şi porcul afurisit a auzit-o mergând cu maşina şi apoi 
când a călcat pe ramuri, făcând prea mult zgomot. Frustrarea ei 
şi furia erau alimentate de faptul că nu avea nici cea mai mică 
idee dacă bastardul o zărise. Şi din interiorul cabanei! 

Ar fi dat orice să primească ordin să îl ucidă pe Tweed. 
Crima i-ar fi dat o satisfacţie aproape sexuală. A condus ca o 
nebună, tăind colţurile în ultimul moment. 

S-a calmat conducând. Asta a schimbat totul. Acum ştia ce 
va face în continuare. Warn Tallinn. Se va întoarce cât mai 
repede la Stockholm, pentru a trimite un mesaj cât mai curând 
posibil. Da, episodul ăsta nereuşit schimbase tot. Şi va trebui să 


formuleze în aşa fel încât niciun pic din răspundere să nu i se 
poată atribui ei. 

— Te bucuri de plimbarea asta? a întrebat Hornberg când 
s-au urcat în Volvo. 

În ciuda prânzului copios, aruncaseră la gunoi o treime din 
sandwich-uri. A condus spre sud - de-a lungul aceluiaşi drum pe 
care mersese Tweed. 

— Am făcut un exerciţiu, da, a replicat Tweed. Incidental, 
la ce oră pleacă următorul feribot la Dalaro? 

— La patru, a răspuns Hornberg după ce şi-a verificat 
ceasul. 

— Putem să-l prindem? 

— Bineînţeles. Este ziua ta. 

Au mers pe o mare parte din insulă. Erau păduri şi iar 
păduri cu drumuri printre ele, peste tot. La un momentdat, 
Tweed s-a întins ca şi când ar fi înţepenit şi a sugerat o scurtă 
Pauză pentru un mic exerciţiu, Hornberg a condus încă o scurtă 
distanţă şi apoi a tras pe dreapta, pe un drum lateral. 

— Cred că suntem aproape de mare. Ascultă. 

A oprit maşina, a închis motorul, a coborât şi a rămas 
liniştit. Tweed l-a urmat şi a închis uşa cu putere, ca un foc de 
pistol. Picături de umezeală se formau pe ochelarii lui Tweed. 

S-a instalat aceeaşi linişte deprimantă. Erau adânc intraţi 
în pădure, dar la mică distanţă se auzeau valurile mării pe 
coastă. Hornberg le-a semnalat cu o ridicare de mână. 

— Auzi? Baltica este aproape. Vino! 

A început să meargă făcând paşi imenşi cu picioarele sale 
lungi. 

Tweed nu a făcut nicio încercare să îl ajungă din urmă şi 
şi-au continuat drumul prin pădure, înconjurați de vapori 
cenuşii. A examinat pământul, cutreierând după suedez. 

S-a oprit la intervale neregulate şi şi-a întipărit pasul pe 
suprafaţa solului. Tare ca stânca. Şi erau şi mai multe roci în 
pământ acoperite de licheni de culoare verde deschis. Zece 
minute mai târziu, l-a zărit pe Hornberg cocoţat pe o platformă 
la loc deschis făcându-i semn cu mâna să se grăbească. 

— Baltica... 

Hornberg a indicat apa la douăzeci de metri mai jos, cu 
valurile ridicându-se şi coborând la țărm. Tweed şi-a ridicat 


gulerul pardesiului - atmosfera era umedă şi rece. În depărtare 
se vedeau mai multe insule. 

— De ce ţi-ai imprimat pasul acolo, în urmă? l-a întrebat 
Hornberg. 

— Am testat pământul - un elicopter poate să coboare aici 
oriunde, foarte uşor. 

— Crezi că ar putea utiliza un elicopter ca să îl ia pe 
Procane? 

— Putem ajunge înapoi la Hăsselmara ca să prindem 
feribotul de ora patru? Mi-ar place să rătăcesc pe țărm - 
totdeauna m-au fascinat pescarii, a răspuns Tweed ignorând 
întrebarea. 

— Bineînţeles, ar trebui să ne mişcăm... 

Au mers apoi în linişte, fiecare preocupat de propriile 
gânduri. La Hăsselmara, Tweed l-a lăsat pe Hornberg cu maşina 
şi a plecat timp de cincisprezece minute. Maşinile erau deja 
oprite pe chei pentru feribot, iar Tweed s-a aşezat el însuşi pe 
scaunul pasagerului din faţa Volvo-ului. 

— Am băgat de seamă că ai vorbit cu omul acela cu 
iahtul, a observat Hornberg. 

— Era singurul vorbitor de engleză. Vara închiriază vasul 
la turişti. Mi-a spus o grămadă de chestii despre pescari - sunt 
puţini, dar cunosc totul despre arhipelag. Văd că prietena ta cu 
Saab-ul traversează o dată cu noi. 

În faţa lor, la capătul cheiului, era parcat Saab-ul verde cu 
blonda la volan. Hornberg a încuviinţat din cap şi a spus că o 
remarcase deja. 

— Pot să ies din maşină să mai sporovăim când vom fi pe 
feribot, a remarcat el. 

— Incidental, Gunnar, nu-ţi pierde vremea punânducţi 
oamenii de pază la feribot aici, l-a anunţat Tweed. 

— Pot să te întreb de ce? 

— Pentru că nu vor utiliza arhipelagul ca rută pentru 
transportul lui Procane peste mare. Nu acum... 


Două ore mai târziu, telefonul sună pe masa colonelului 
Karlov din Tallinn. l-a luat receptorul lui Rebet în mijlocul frazei. 
Operatoarea de la Ambasada sovietică din Helsinki l-a anunţat 
că are o convorbire pentru el. Era Magda Rupescu utilizând 


pseudonimul ei suedez, Elsa Sandell. Vocea sa era bruscă şi 
urgentă. 

— Anulăm ruta arhipelag pentru marfa noastră. Să nu 
utilizaţi ruta asta sub niciun motiv. Aţi înţeles? 

— Pot să întreb de ce? a chestionat-o Karlov, privind către 
Rebet, care asculta la o derivație. 

— Tweed. Trebuie să plec acum. Nu ruta arhipelag, a 
repetat ea pe un ton tăios şi apoi a întrerupt convorbirea. 


Hornberg a condus din sudul Stockholm-ului în centrul 
oraşului peste podul spre Gamla Stan. Traficul era dificil spre 
casă, dar în sens opus. A făcut remarca atunci când era în 
dreptul lui Eastern Bank of Old City, aproape de hotelul Reisen. 
Tweed putea să vadă hotelul Grand, o construcţie impozantă 
departe peste apă. 

— Cred că voi verifica femeia cu Saab-ul verde - mi-a spus 
că Orno nu este pentru ea. Este prea singură. Dar era ceva 
necurat cu ea... 

— Uite numărul de înregistrare. 

Tweed i-a întins suedezului un petic de hârtie scos din 
buzunar. Hornberg l-a luat şi l-a îndesat în buzunarul jachetei. 

— Mulţumesc. De obicei memorez numerele, dar ceva 
Scris este întotdeauna mai sigur. Am văzut-o că a accelerat 
puternic atunci când am intrat în oraş pe autostradă. S-a 
depărtat de mine depăşind limita legală de viteză. Probabil că 
sosise aici destul de multişor. 

— Poţi să mă suni şi pe mine la Grand după ce o verifici? 

— Bineînţeles. In decurs de o oră. 

L-a lăsat pe Tweed în faţa hotelului iar acesta a urcat 
direct în cameră. Când a părăsit ascensorul la etajul şase a 
găsit-o pe Ingrid stând pe hol. Purta un pardesiu alb de vânt 
închis până la vârful nasului şi o fustă plisată. 

Citea o revistă şi şi-a ridicat privirea uitându-se la el prin 
ochelarii fumurii. A dus un deget la buze şi apoi a arătat spre 
camera Helenei Stilmar, apoi l-a urmat în cameră. În timp ce el 
încuia uşa şi punea lanţul, ea a ocolit patul dublu şi a deschis 
radioul. 

— Ce s-a întâmplat? a întrebat-o Tweed. 

— După breakfast, doamna Stilmar a luat un taxi. Am 
urmărit-o pe toată circumferința Stockholm-ului. A schimbat de 


trei ori taxiul - unul după altul. Apoi a luat masa la Cafe de la 
Paix, în cartierul Gamla Stan. Apoi s-a plimbat până la 
Drottninggatan - pe Queen Street - uitându-se în vitrinele 
magazinelor. În Hamngatan, aproape de NK a dispărut. Am 
regăsit-o câteva minute mai târziu ieşind dintr-o cabină 
telefonică. În sfârşit, a luat un alt taxi şi s-a întors în cameră. A 
dat un telefon - acum o jumătate de oră. Imi pare rău că am 
pierdut-o. 

— Ai procedat foarte bine, a răspuns Tweed, s-a îndreptat 
spre ea şi i-a strâns braţele încurajator. Nu ar trebui să te duci 
acum la postul tău în caz că pleacă iar? 

— La câteva minute după ce s-a întors a chemat serviciul 
de cameră. Am văzut chelnerul venind cu o gustare pe o tavă şi 
cu ceva cafea. Când s-a deschis uşa era deja în capot. Sunt 
sigură că va rămâne acolo pentru un timp. 

— Stai puţin cu mine. Trebuie să fii obosită. Ce ai zice de 
câteva sandwich-uri şi de o cafea? 

Telefonul a sunat şi a ridicat receptorul. Era Hornberg şi 
avea o voce frustrată. A vorbit concis. 

— Am verificat numărul acela - numărul de înregistrare a 
maşinii. Computerele funcţionează câteodată. A fost o maşină 
închiriată. De la o firmă situată la mijlocul distanţei dintre 
Stockholm şi Solna. Le-am telefonat şi îşi aminteau vag de o 
femeie. Nu au dat o descriere ca lumea - purta un batic. Şi-a dat 
numele de Yvonne Westerlund. Computerele nu au avut nicio 
referinţă despre femeia asta. Investigația s-a înfundat aici. Prea 
multe piste false. 

— Uit-o, l-a sfătuit Tweed. Şi de-acum cheamă-ţi copoii. Nu 
încerca să opreşti americanii care intră în Finlanda. 

— Orice vrei - nu te obosi să îmi spui de ce. Acum va fi 
plăcerea mea - să îi plasez lui Mauno Sarin pisica moartă. 

Încă un lucru. Mai ţii minte ce îţi spuneam despre 
americanul care se plimba pe străzile Stockholm-ului? 

— Da. 

— Cei trei idioţi l-au pierdut pe gentleman după aproape 
cincisprezece minute. 

— Unde s-a întâmplat asta? a întrebat Tweed tăios. 

— Era în zona magazinelor NK. S-a plimbat o vreme pe la 
parter. Deodată s-a repezit şi a intrat la subsol. Există o altă 
ieşire care conduce la un complex subteran aproape de Sergels 


Torg - un labirint de tunele. L-au pierdut. L-au regăsit după 
cincisprezece minute - stând într-o mică piaţă, contemplând o 
coloană. 

— Cu cât timp în urmă? 

— Cel mult o jumătate de oră. Unul din oamenii mei 
tocmai a telefonat. Bineînţeles, ar putea să fie ceva accidental. 

— Nu cred în accidente, a replicat Tweed. 


Al doilea telefon la Tallinn a sunat la puţin timp după 
mesajul de avertizare al Magdei Rupescu. Rebet nu era în 
cameră când telefonul a zbârnâit din nou. Karlov a ridicat 
receptorul şi apoi l-a lipit de ureche. Pe la jumătatea convorbirii, 
Rebet s-a întors iar colonelul i-a făcut semn către receptorul 
cuplat. 

— Aici este Adam Procane - Procane. Mă aşteptaţi? 

— Da, unde sunteţi? a întrebat Karlov. 

— Stockholm. Am să mă descurc singur până la Helsinki. 

— Când sosiți? Vă putem ajuta. 

— In viitoarele şase zile. Nu am nevoie de ajutor. 

— Când ajungeţi la Helsinki, contactaţi-l pe Tehtaankatu. 
M-aţi înţeles? 

— Perfect. La revedere. 

Karlov a deschis gura să mai spună ceva când convorbirea 
s-a întrerupt. A aşezat receptorul şi l-a privit pe Rebet, care 
închidea la rândul lui. 

— A fost scurtă, a comentat Rebet. Acţiune de 
profesionist, dar vocea era stranie. 

— Un accent american, a replicat Karlov. 

— Da, dar vocea era ciudată, a insistat Rebet. Estompată. 
Şi suna efeminată. 

— M-am gândit şi eu la asta. Karlov s-a ridicat în picioare 
şi a început să meargă în cerc prin cameră, ca şi Lisenko. Dar 
lucrul principal este că soseşte. Procane soseşte! 

A doua zi după întoarcerea lui Tweed de la Orno, Mauno 
Sarin a bătut la uşa dormitorului lui Newman de la hotelul 
Hesperia. A durat un pic până ce englezul purtând un halat de 
baie i-a deschis uşa. Newman i-a făcut semn să intre şi apoi a 
închis uşa fără să îşi salute vizitatorul, cu o expresie severă. 


— Am unele veşti urgente, a spus Mauno. Putem să 
discutăm după ce te îmbraci? Simt nevoia să fac un pic de 
mişcare. 

A făcut o mişcare rotundă către camera întreagă, indicând 
că s-ar putea să nu fie sigur să vorbească înăuntru. Newman a 
scos o ţigaretă şi a aprins-o. Mauno a observat scrumiera plină 
de mucuri. Englezul era în mod clar stresat. 

— Tocmai făceam o baie, a comentat Newman în timp ce 
îşi pieptăna părul. lţi face bine mişcarea. 

— Ar trebui să încerci sauna. 

— Prea drastic. Este OK pentru finlandezi - voi sunteţi 
obişnuiţi cu asta. 

Şi-a pus pe el repede, haine luate la nimereală, o pereche 
de pantofi şi o jachetă sport. Mauno stătea într-un scaun şi fuma 
o ţigară. Urma o convorbire dificilă şi se bucura că va avea loc 
afară. Tensiunea se va disipa mai bine în aer liber - mergând şi 
cu corpul relaxat. 

Ploua când au coborât în Mannerheimintie în direcţia 
oraşului, un duş scurt şi subţire. Fără pălărie, ambii bărbaţi au 
ignorat ploaia, mergând unul lângă celălalt. 

— Am primit veşti de la Tallinn, a început Mauno. Putem 
să mergem mâine acolo - dar am informaţii că pentru tine s-ar 
putea să fie periculos. 

— Voi merge, a ripostat Newman. Plecăm cu Georg Ots? 

— Da. Dar încă nu este prea târziu să te răzgândeşti. 

— Vasul pleacă la zece şi jumătate? De la docul Silja? 

— Da. Incă pot să le spun că ai decis să nu mai scrii 
articolul. Te rog să fii foarte sigur. Trebuie să mergi în Rusia? 
Pentru mine este OK, dar pentru tine... 

— Mauno, eu am să merg în Estonia pe o cale sau pe alta. 
Singur sau cu tine. Undeva, pe aici, voi găsi un pescar finlandez 
care, contra unei sume de bani, mă va cobori noaptea pe ţărmul 
estonian. 

— Atunci ar fi mai bine să mergi cu mine. 

Un tramvai a trecut zdrăngănind la vale pe stradă, pe 
lângă ei. Ploaia s-a oprit din nou şi deodată au dispărut norii cei 
negri. Deasupra capului cerul era albastru şi soarele strălucea 
jos, în timp ce ei s-au apropiat de straniul monument al 
preşedintelui Kekkonen, două lespezi de piatră care se uneau 
sugerând aspectul unei siluete umane. Poate reprezenta 


unitate, s-a gândit Newman; nu pentru că i-ar fi păsat în vreun 
fel. A mers ca un robot cu faţa mohorâtă. Când au trecut la 
stânga de muzeul masiv, clădit din piatră, a pus întrebarea. 

— Care este planul? Pot să merg unde vreau eu sau au 
pus anumite condiţii? 

— Oriunde în Tallinn, sună aranjamentul. Ai să îl întâlneşti 
pe colonelul Andrei Karlov. 

— Cine ne va acompania peste tot? Deci, localnicii vor fi 
preveniţi ce să îmi spună? 

— Nu. Va trebui să mergem împreună - aşa cum mergem 
acum prin Helsinki. Sper că nu te vei supăra dacă te însoțesc? 
Ăsta este aranjamentul pe care l-am stabilit cu cei de la Tallinn - 
simt că este responsabilitatea mea să te protejez. Mauno a 
zâmbit. După toate, eu sunt şeful Poliţiei de Protecţie. 

— Asta este în regulă, a spus Newman scurt. Vom urma O 
rută prestabilită? 

— Este în regulă oriunde în Tallinn. Pe stradă. Putem să 
mergem oriunde vrem - unde doreşti tu. Ei sunt foarte 
neliniştiţi, ar trebui să vezi lucrurile aşa cum sunt - aşa că 
articolul tău va fi făcut cu convingere... 

— Cât timp vom sta acolo? 

— Nava Georg Ots va pleca la zece şi jumătate, aşa cum 
Ştii şi tu. Va ajunge la Tallinn la ora trei şi jumătate. Apoi pleacă 
din Tallinn la şapte şi jumătate şi ajunge aici la zece şi Jumătate 
seara. 

— O debarcare un pic mai mare de patru ore. Nu este Prea 
mult. 

— Tu eşti un corespondent de presă experimentat. 

Trebuie ca de-acum să faci rost de material în şi mai puţin 
timp pentru o poveste. Dacă poţi să vii mâine la biroul meu la 
ora nouă şi jumătate, te rog. 

— Îţi rezervi o mulţime de timp, a comentat Newman. 
Ratakatu nu este departe de docul Silja. 

— Ai fost de acord să te laşi supus unei percheziţii 
corporale, i-a amintit Mauno. Fără aparate fotografice ascunse, 
fără arme. Asta este o parte din înţelegerea cu Karlov. Sau te-ai 
răzgândit? 

— Nu. Newman s-a oprit pe pavaj. Pot să iau de aici un 
tramvai către Hesperia. Îţi mulţumesc că ai aranjat pentru mine 
călătoria asta. 


— A fost plăcerea mea. Şi sunt sigur că totul va merge 
bine. 


Karlov era departe de biroul său, inspectând o unitate 
GRU în interiorul ţării. Lisenko stătea în scaunul său de 
subordonat,  întinzându-şi degetele pe masă cu mâinile 
încrucişate şi privindu-l pe Rebet. 

— Mâine vine reporterul acela englez, Newman, peste 
mare, împreună cu Mauno Sarin. Ai îndeplinit toate instrucţiunile 
aşa cum ţi-am spus să faci? 

— Da, tovarăşe general. Toţi oamenii disponibili - în haine 
civile aşa cum aţi ordonat - vor fi pe poziţii, în tot Tallinn-ul. 

— Nu sunt probleme cu comunicațiile? 

— Toţi vor fi dotați cu aparate de emisie recepţie - 
ascunse cu grijă - aşa că vom şti în fiecare moment unde vor fi 
Newman şi Sarin. Staţia este în bufetul de-acolo. 

— Asta este foarte important. Voi supraveghea eu însumi 
urmărirea. Trebuie să ne amintim de soţia moartă a lui Newman, 
Alexis Bouvet. 

Rebet părea îngrijorat, s-a oprit în timp ce Lisenko îl 
privea, apoi s-a decis să vorbească. 

— Incă nu sunt sigur că este o idee bună. Computerul 
raportează că Newman este foarte perspicace. Să presupunem 
că află că soţia sa a fost ucisă aici? Nu îmi dau seama cum va 
reuşi - dar dacă presupunem că va reuşi? 

— De ce crezi că îl voi urmări fiecare secundă cât va sta 
aici? a întrebat Lisenko încet. 

— Nu vă înţeleg... 

— Asta este motivul pentru care eu sunt general iar tu 
gradul pe care îl ai. Dacă Newman află ceva, nu va părăsi 
Estonia viu. 

— Asta ar putea fi o nenorocire! Expresia lui Rebet era 
îngrozită. Ar putea fi o a doua greşeală grosolană. 

— Şi care a fost prima, dacă pot să te întreb? 

Lisenko nu s-a mai uitat la Rebet. Ridicând un creion a 
început să deseneze pe un carneţel, cu fruntea aplecată peste 
masă. 

— Uciderea soţiei lui Newman, a explodat Rebet. Chiar şi 
cei din Moscova trebuiau să se fi gândit de două ori. 


— Pe vremea aceea, linia dură era puternică. Poveste 
veche, a gesticulat Lisenko. Dar politica asta a fost aprobată de 
Moscova. Este un risc calculat - un reportaj făcut de un reporter 
ca Newman va curăța totul, va neutraliza toate rapoartele 
Vestului despre frământările din Estonia. Pe de altă parte, dacă 
Newman devine o ameninţare, el va dispărea de pe suprafaţa 
pământului. În Finlanda. 

— În Finlanda? Cum veţi aranja asta? a întrebat Rebet. 

— Printr-o bună organizare. Lisenko continua să deseneze 
pe carneţel, încă nu îl privise pe Rebet. Un om de talia şi cu 
aspectul lui Newman - purtând hainele lui Newman - va debarca 
de pe nava Georg Ots şi va urca într-o maşină care îl va aştepta 
şi care se va deplasa spre Helsinki, fiind condusă de şoferul său. 

— Mauno Sarin ar putea să oprească maşina şi să o 
verifice. 

— O maşină cu însemnele diplomatice? îmi vine greu să 
cred asta, dragul meu Rebet. 

— Unde va merge maşina? La ambasadă? 

— Bineînţeles că nu. Aminteşte-ţi că atunci când Georg 
Ots va acosta, Va fi întuneric. Falsul Newman va trece drept cel 
real. Până la maşină, de unde va merge pe un drum prestabilit 
spre nordul Helsinki-ului. Ocupanţii - şoferul şi Falsul Newman - 
vor părăsi maşina şi o vor scufunda apoi într-o mlaştină. O a 
doua maşină îi va aştepta, îi va lua şi îi va conduce la 
ambasadă. În dimineaţa următoare se vor reîntoarce la Tallinn. 

— Sarin s-ar putea să urmărească maşina - chiar cu 
însemnele diplomatice - şi ar putea să o oprească sub vreun 
pretext, a insistat Rebet. 

— Am întrevăzut această posibilitate. Din această cauză o 
a doua maşină o va urma pe prima. Scopul acestei a doua 
Maşini a fost să oprească orice vehicul pe care Sarin ar putea să 
îl utilizeze pentru a o urmări pe prima. Va aranja un accident. 

— Se pare că v-aţi gândit la toate - cu o singură excepţie. 

— Şi care este asta, tovarăşe? a continuat Lisenko 
Începând un nou desen. 

— Mauno Sarin. Aranjamentul este ca el să îl acompanieze 
pe Newman atâta vreme cât este aici. 

— Şi chiar crezi că vafi imposibil să îi separăm pe cei doi? 
Să îl convingem pe Sarin că Newman - cu modalitatea tipică 


reporterilor - s-a dus undeva de unul singur? Asta va fi ultima 
din problemele noastre. 

— Mie totuşi nu îmi place. 

— Nu cer nimănui, nici chiar ţie, să îţi dai cu părerea dacă 
îţi place sau nu. Ar putea să apară o urgenţă, s-ar putea ca 
Newman să afle din întâmplare unde sau cum a murit soţia sa - 
ar putea să fie prea interesat de Toompea, apoi va dispărea 
pentru totdeauna. Şi lumea va crede că a dispărut în Finlanda. 

În ziua următoare, Tweed se hotărâse aproape de prânz, 
stând în fotoliul său din camera hotelului Grand. 

— Te rog, să îmi dai o listă cu zborurile zilnice către 
Helsinki - şi de-acum am nevoie de o rezervare la bord la orice 
oră. 

— Am deja lista - este aici, a replicat Ingrid şi i-a întins o 
bucată de hârtie cu orele de plecare şi sosire. Şi noi avem 
nevoie de două rezervări, a remarcat ea în timp ce Tweed studia 
lista. Va trebui să vin cu tine. Cunosc Finlanda. 

— Nu ştiam asta. 

A sărit de pe marginea patului şi a rămas în picioare 
privind la el de sus. Tonul ei era vehement. A vorbit cu ton 
ridicat. 

— Nu te-am ajutat cu tot ce se putea? Dacă nu altceva, să 
fiu practică. Eu cunosc Scandinavia - tu nu! Nu o vei putea 
cunoaşte niciodată aşa cum o cunosc eu. M-am născut aici. 
Cunosc modul de gândire al oamenilor - pot vedea lucruri pe 
care tu nu le vei băga de seamă niciodată. Vreau să vin cu tine, 
Tweed. Vin cu tine! 

— Dacă tu spui aşa. Cel mai bine ar fi să mergi la agenţia 
Finnair şi să faci acele rezervări la biroul SAS din hol. Butler a 
preluat de la tine, pentru moment, supravegherea Helenei 
Stilmar? 

— Da. Ea este în camera ei. Butler este postat afară, stând 
lângă ascensoare. Nield îl urmăreşte pe Stilmar, iar Fergusson 
pe Cord Dillon. 

— Deci îi avem pe toţi sub ochi. 

Tweed s-a uitat la ea prin ochelari. Ceva din expresia lui a 
alarmat-o pe Ingrid. Avea impresia că pe chipul lui apăruse ceva 
întunecat - ca şi când se gândea la o urgenţă majoră. 

— Este vreo problemă? a întrebat ea. 


— Numeşte-o intuiţie, dacă doreşti - dar am o senzaţie 
copleşitoare că ne aflăm aproape de punctul de criză. 

— Punctul de criză? 

— Da. Asta înseamnă că întreaga afacere Procane ar 
putea să ne explodeze în faţă. Cineva va face o mişcare - poate 
chiar astăzi. O mişcare să ajungă în Finlanda. Stilmar, soţia sa, 
Cord Dillon, generalul Dexter. Unul dintre ei. Eu - noi - va trebui 
să zburăm astăzi la Helsinki. Şi mai sunt îngrijorat de Bob 
Newman - omul care s-ar putea să nu facă nimic. Ar fi bine să 
cobori şi să te ocupi de rezervările acelea. Pentru amândoi, aşa 
cum ai sugerat. 

Tweed s-a aşezat încet pe scaun după ce ea a ieşit. Era 
necăjit de relaţia dintre el şi Ingrid. Cu toată experienţa sa, nu 
putea să înţeleagă ce era în mintea fetei. Şi nu era sigur nici de 
propriile-i sentimente. 

In holul din faţa ascensoarelor de la etajul şase, Ingrid a 
fost surprinsă să îl vadă pe Butler alături de Nield. l-a ignorat pe 
amândoi, a apăsat pe buton şi i-a lăsat în urmă coborând în 
holul de la intrare. 

— Se întreabă ce caut aici, a remarcat Nield, atingându-şi 
mustaţa atunci când uşile s-au închis. Nu ştie că Stilmar îşi 
vizitează soţia. Excentrici - au ocupat camere separate la etaje 
diferite. 

— Se întâmplă, a replicat Butler, păstrând vocea scăzută, 
continuând să supravegheze camera lui Helene Stilmar. 

— Poate că lucrurile nu merg prea bine între ei. Politicienii 
au o viaţă privată, probleme private - ca noi toţi ceilalţi. 

— Ce mă îngrijorează pe mine, a comentat Nield, este 
puritatea asta precară - vorbesc de securitatea noastră. Tweed, 
de obicei, conduce aşa de moale? 

— Nu. 

— lisuse! Stă la hotelul cel mai important din Stockholm - 
practic divulgându-şi prezenţa. Apoi îşi foloseşte telefonul din 
cameră pentru tot felul de convorbiri. Nu se poate să fi uitat că 
toate aceste convorbiri trec prin centrală. 

şi-a pierdut controlul - fiind de prea mult timp în joc. 
Spune-mi, Harry, tu îl înţelegi? 

— Nu. 

— Ar putea să fie din cauza acelei fete, Ingrid? Este ea 
încurcată cu el? Şi asta este un alt lucru - o lasă să audă tot. Ea 


nu este o profesionistă. Ştiu ce îmi vei spune, că a mai fost 
folosită şi înainte, dar totuşi nu este una dintre ai noştri. Multă 
securitate pierdută. Pierdere? Şi despre finlandeza aia, Laila, pe 
care o foloseşte el ca să încerce să îl controleze pe Newman? 
Cât de multe ştie? 

— Nu am nicio idee. 

— Uite ce este, Harry. Tu ai mai multă experienţă în 
domeniu decât mine. Am făcut nu ştiu câte greşeli, iar tu ai stat 
aici fără nicio încercare de a mă încuraja. Asta înseamnă că şi tu 
eşti tot atât de îngrijorat cât sunt şi eu? E adevărat? 

— II cunosc puţin pe Tweed, a spus Butler. Pot să îţi spun 
că este tot ce avem mai bun... 

— Lucrând în Londra din spatele biroului. Dar aici, în 
exterior? Tot mai spui că este cel mai bun pe care îl avem? Nu 
mă sfiesc să îţi spun că sunt un pic îngrijorat. 

— Aştept să se întâmple ceva. 

— Aştepţi să ce? întrebă Nield. 

— Să se arate adevăratul Tweed... 


— Am făcut rezervările la Finnair, i-a spus Ingrid lui Tweed 
aşezându-se pe pat, încrucişându-şi picioarele şi îndoindu-şi 
braţele. Pentru zborul AY784. Pleacă din Arlanda la trei şi zece, 
soseşte la Vantaa - ăsta este aeroportul din Helsinki - la ora 
cinci după-amiază. Este un zbor scurt. Cincizeci de minute. Între 
noi şi Finlanda este o diferenţă de un fus orar. 

— Ştiu. Tweed şi-a verificat ceasul. Douăsprezece şi un 
sfert. Avem timp suficient să îl prindem, chiar dacă se mai 
întâmplă ceva. 

— Te aştepţi să se petreacă ceva? 

— Posibil. 

Tweed a privit la celălalt pat, cel în care dormea el. 
Geamantanul său era pregătit, cu capacul deschis pentru a evita 
şifonarea hainelor. A simţit din expresia lui Ingrid că ea ar mai fi 
avut ceva de adăugat. Începuse să îi înveţe bine expresia. 

— Nu înţeleg, a început Ingrid. Butler este afară pentru că 
o urmăreşte pe Helene. Ce nu înţeleg este de ce stă Nield cu el. 
El este omul care îl urmăreşte pe Stilmar. 

Asta înseamnă că Stilmar îşi vizitează soţia în camera ei, a 
replicat Tweed automat. Poate că desfăşurarea pe care o aştept 
eu este iminentă. 


Voiam să îţi vorbesc despre Helene. Azi-dimineaţă am 
urmărit-o aşa cum mi-ai cerut. 

Spune-mi ce s-a întâmplat. 

— După micul dejun, a luat mai multe taxiuri, făcând turul 
Stockholm-ului ca şi în ziua precedentă. Apoi a coborât la NK şi 
s-a învârtit prin magazine. Ingrid şi-a aşezat părul pe o parte şi a 
privit la perete, reamintindu-şi evenimentele a continuat. Nu a 
cumpărat nimic - deşi era un vizitator american. 

— Crezi că te-a zărit? 

— Asta nu pot să ştiu. A ieşit din complexul de magazine 
NK şi a luat-o în jos pe Queen Street. La fel ca şi ieri - dar de 
data asta de pe Sergels Torc. A luat un prânz timpuriu la Le Cafe 
- un loc foarte modern. După cafea a dat un telefon din 
restaurant. A vorbit în suedeză. A fost o convorbire scurtă. A 
spus, „Nu te îngrijora. M-am gândit la toate şi am văzut că ai 
dreptate. Am să vin cu tine”. 

— Asta sună ca şi când ar fi vorbit cu Cord Dillon, a 
intervenit Tweed. Vorbele astea sunt semnificative. Te rog, 
continuă. 

— A părăsit localul Le Cafe şi a luat un taxi către poarta de 
sud a oraşului Stockholm. Taxiul a trecut încet pe lângă docul de 
unde pleacă vasul către Helsinki. 

— La orele şase, navighează peste Baltica toată noaptea 
şi soseşte la Helsinki a doua zi dimineaţa la nouă şi jumătate. O 
navă a firmei Viking Line. Dacă îmi amintesc corect toate 
detaliile pe care mi le-ai obţinut de la Oficiul de Turism. 

— Tweed, ai o memorie bună, i-a spus ea pe un ton de 
glumă. Taxiul a adus-o înapoi şi a urcat în camera ei. 

Tweed s-a ridicat, s-a dus la geamantan şi a căutat 
înăuntru cu grijă sub hainele împachetate. Mâna lui a ieşit 
scoțând un dosar subţire, dosarul Helenei Stilmar. S-a aşezat din 
nou în fotoliu şi a privit lung o pagină pe care a citit-o atent. Era 
aproape de sfârşit când cineva a bătut la uşă într-un mod 
neuniform. l-a făcut semn lui Ingrid care s-a ridicat din pat şi a 
deschis uşa. 

Harry Butler a intrat grăbit înăuntru, iar Ingrid a închis. S-a 
oprit când a văzut dosarul deschis din mâinile lui tweed. Doar 
printr-un efort a reuşit să nu arunce o privire către Ingrid. lisuse! 
Nield a avut dreptate. Securitatea era inexistentă - Tweed 
examina un dosar „strict secret” cu fata în cameră. 


— Trebuie să mă reîntorc repede în hol, a spus el grăbit. 
Am crezut că este bine să ştii că Stilmar îşi vizitează soţia în 
acest moment, în camera ei. 

— Mulţumesc, Harry. Rămâi cu ochii pe ei. Lucrurile încep 
să evo lueze. 

— Am considerat că este bine să ştii. Este mai bine să 
merg afară. 

Ingrid a aşteptat până au rămas singuri pentru a-şi face 
comentariul. Stând în aceeaşi poziţie, a aşteptat în timp ce 
Tweed lucra la geamantan. Scoţând dosarele, şi-a pus geanta pe 
pat, geantă pe care urma să o ia cu el la bordul avionului. 

Ţinând un dosar-plic, a deschis fundul valizei scoțând la 
iveală un compartiment ascuns. Foarte grijuliu, a pus dosarele în 
compartiment, a închis fundul dublu şi l-a acoperit cu ziare, 
asigurări ale unor magazine şi un dosar cu asigurări. A închis şi 
a încuiat valiza şi apoi s-a reîntors la scaunul său. 

— Butler este un om nefericit, a observat ea. 

— Ştiu. 

— De ce este nefericit? 

— Presiunea creează asta. Este foarte stresat. Nimeni nu 
poate fi sigur ce se va petrece în acest moment. Incertitudinea 
se joacă cu nervii oamenilor. Incertitudinea este greu de 
stăpânit. 

— Dar tu pari foarte calm, foarte relaxat. Şi tu eşti şeful. 
Tu ar trebui să fii foarte stresat. 

— Ar trebui să fiu, a admis Tweed, scoţându-şi ochelarii şi 
ştergându-şi lentilele cu batista. Intreaga afacere s-a 
transformat într-o harababură îngrozitoare. Dar asta se putea 
întâmpla. Şi ei toţi depind de mine. Aşa că eu sunt rece ca 
gheaţa. 

S-a întrerupt când cineva a bătut în uşă, o bătaie grăbită 
care însă nu avea nimic de-a face cu consemnul. Tweed s-a 
ridicat şi i-a făcut semn lui Ingrid să se ascundă în baie. Ea a 
sărit de pe pat, a îndreptat cuvertura acolo unde stătuse, şi-a 
cules geanta, a aruncat o privire de jur-împrejur pentru a fi 
sigură că nu a rămas nicio altă urmă a prezenţei ei şi a dispărut 
în baie, închizând uşa aproape de tot. 

Tweed s-a privit în oglindă, şi-a dat cu o mână prin păr şi a 
deschis uşa. Omul care era afară era Stilmar, un Stilmar care 
părea foarte agitat. Stilmar a băut din două înghiţituri paharul 


de Scotch pe care i-l turnase Tweed. Tweed a ales din frigider o 
sticlă de apă minerală şi şi-a pus pentru el într-un pahar, dând 
timp Scotch-ului să îşi facă efectul. S-a aşezat jos pe scaunul 
său şi l-a privit pe american, care a ocupat celălalt scaun. 

— Tocmai am avut o discuţie aprinsă cu nevastă-mea, a 
izbucnit Stilmar. Am acuzat-o de o relaţie cu Cord Dillon şi ea a 
negat. S-a enervat şi a ţipat la mine! 

— O reacţie normală, date fiind circumstanţele, a 
remarcat Tweed. 

— Cred că ascundea pe cineva în baie. Nu am putut să 
verific eu cine era. 

— Poate că ai dori să verifici baia mea? 

— Oh, pentru numele lui Cristos! îţi poţi imagina scandalul 
dacă se află? Dacă ea este Procane! Era lividă de furie. 

— Aşa cum am menţionat mai înainte, o reacţie normală. 
Să presupunem că ea te-a acuzat pe tine de acelaşi lucru? 

— Ai dreptate. Mi-am pus-o în cap, presupun. Necazul este 
că va trebui să plec în mod secret la Helsinki pentru o scurtă 
perioadă. O întâlnire neoficială cu - ei bine, ştii tu cu cine. 

— Prietenii noştri din Moscova s-au apropiat de câştigarea 
pariului - ei cred că Reagan va câştiga alegerile. M-am aşteptat 
la aşa ceva. 

— Poate fi un bluf, a protestat Stilmar. Ceva care să ne 
distragă atenţia - pentru a acoperi faptul că Adam Procane este 
pe punctul de a trece de partea cealaltă. Te-ai gândit la asta? ŞI 
într-un moment ca ăsta nevasta mea se joacă cu Cord Dillon de- 
a mama şi de-a tata. 

— Eşti foarte sigur că ai dreptate? a întrebat gentil Tweed. 
Presupun că ai dovezi? 

— Ei bine, nu. Suspiciuni puternice, da. Dar, întâmplător, 
au fost văzuţi în Washington, de către un prieten, intrând în 
aceeaşi casă. Pentru ce altceva ar face ei asta? 

— Care este relaţia actuală dintre tine şi Helene? 

— Avem o confruntare majoră. Nu vrea să mă vadă câteva 
zile. Spune că are nevoie de timp să se gândească, apoi vom 
mai vorbi. Nu-mi vine să aştept cele câteva zile. Voi pleca la 
Helsinki - mi-ar place să ştiu cum stau înainte de-a face această 
călătorie. 

— Las-o singură pentru câteva zile, l-a atenţionat Tweed. 
Du-te la Helsinki, fă-ţi treaba, apoi o revezi la întoarcere. 


Apropo, a adăugat el întâmplător, ea ştie că te duci în Finlanda? 
Bineînţeles că nu. Stilmar părea surprins de această întrebare. 
Misiunea este strict confidențială. A făcut o pauză. Poate că te 
întrebi de ce am venit la tine să îţi spun toate astea. 

— Pentru că nu poţi să o spui oamenilor tăi. 

— Asta este. Stilmar a părut din nou surprins. Simt că eşti 
un om care poţi să păstrezi secretul. A tras de poalele hainei şi 
s-a ridicat! Acum trebuie să plec. În mod normal îmi rezolv 
singur problemele - dar câteodată presiunea se ridică excesiv. 
Nu te lăsa doborât - mă voi păstra în afara evenimentelor. 

Tweed a stat liniştit până ce el a ieşit, iar Ingrid a ieşit din 
baie şi a închis lanţul de la uşă. 

— Săracul om. Imi pare aşa rău pentru el - a început ea. 

— Doar dacă nu este un actor desăvârşit - foarte deştept. 
Nimeni nu trebuie subestimat. 

— Ce vrei să spui? 

— Ar putea fi autentic. Mariajul este un lucru mai dificil 
decât îşi imaginează unii. Dar poate fi şi ceva diferit. 

— Totuşi nu înţeleg, a repetat ea. 

— Incidentul ăsta cu nevastă-sa, pe care mi l-a descris, i-a 
dat o ocazie nimerită să mă pună la curent pe mine că se duce 
în Finlanda. Dacă el este Procane, ar putea fi o manevră bună ca 
să-mi spună mie că el se duce acolo şi pentru ce se duce. Şi 
avem de-a face cu un om deosebit. El va şti că este urmărit - 
aşa încât va linişti din suspiciuni, informându-mă despre 
mişcările sale. 

— Nu te încrezi î n nimeni. 

— Nu mi-o pot permite. 

Tweed s-a ridicat şi a venit spre valiză. A coborât 
încuietorile şi le-a asigurat. S-a îndreptat şi a privit spre Ingrid. 

— Fii gata să plecăm imediat. 

— Bagajele sunt pregătite. Ingrid a ezitat, apoi i-a pus 
întrebarea. Te-ai uitat în dosarul lui Helene. Ai găsit ceva? 

— Helene are o soră suedeză care locuieşte în Stockholm. 
Dar dosarul dă puţine detalii asupra trecutului Helenei. Toate 
detaliile sunt la Londra... 

S-a întors la scaunul lui şi şi-a verificat ceasul. Era singurul 
semn asupra tensiunii care creştea în el. 

— Următoarea Mişcare, a informat-o el, este să schimbăm 
rezervările noastre pentru ultimul zbor din după amiaza asta. 


Ultimul zbor este SK708, plecând la orele şapte şi jumătate. Şi în 
timp ce faci asta, vei cumpăra încă trei locuri pentru Butler, 
Nield şi Fergusson - dar cu aceste nume... 

A luat un carneţel de pe tava de cafea şi a scris trei nume 
la întâmplare. P. Joseph, t. Carson, A. Underwood. A rupt hârtia 
şi i-a dat-o ei. 

Dar am luat biletul tău chiar pe numele tău, a spus ea. 

— Lasă-l pe numele meu. 

Crezi că ne vom afla la bord? 

Începem să privim lucrurile în faţă aşa cum arată ele. 

Ceea ce sper este ca să ajung la Helsinki înainte ca 
Newman să facă ceva periculos... 

Două ore mai târziu, a sunat telefonul şi Tweed s-a 
întrebat dacă a devenit paranormal. Telefonul era de la Laila din 
Helsinki. Vocea sa era controlată dar Tweed simţea starea ei 
tensionată. 

— Ceva este în neregulă? a întrebat el. 

— Newman a dispărut din nou. Te sun din apartamentul 
meu. 

— Dispărut? Ce vrei să spui, Laila? Spune-mi. 

— Am sunat la Hesperia după el şi plecase. Şi-a plătit nota 
şi şi-a luat valiza. Tweed, poţi să vii astăzi la Helsinki? Cât mai 
repede posibil. Te rog. 

— Nu ţi-a lăsat niciun mesaj? 

— Nu, dar s-ar putea să fi lăsat unul pentru tine. 

— S-ar putea. Nu ştii sigur? 

— Recepţionera de la Hesperia mi-a cerut numele. Apoi 
mi-a înmânat un plic care îmi era adresat. Înăuntru un alt plic - 
pentru tine. Se pare că este o cheie înăuntru. 

— Deschide-l acum. Aştept. 

A aşteptat cu mâna pe aparat. Ingrid a venit mai aproape 
de el, văzându-i expresia. 

— Sunt veşti proaste? a întrebat ea. 

— Încă o problemă. Necazul cu investigaţiile astea este că 
nu poţi controla scurgerea timpului. Mi s-a mai întâmplat asta şi 
înainte, totul se petrece deodată. A oprit conversaţia şi şi-a luat 
mâna de pe receptor atunci când Laila a revenit pe fir. Părea 
confuză şi îngrijorată în acelaşi timp. 

— Tweed, este o cheie; Şi o notă de la Bob pentru tine. 


— Citeşte-o. Repede. Dacă îţi spun să te opreşti, te opreşti 
imediat. 

— Citesc: „Tweed. Cutia din stânga la staţia centrală de 
tren. Ultima scrisoare a lui Alexis”. Asta este tot ce spune. 

— Trebuie să mă duc la staţie? 

— Nu. Încearcă şi găseşte-l. Verifică la toate hotelurile 
importante. Intercontinental, Marski şi aşa mai departe. Poţi să 
faci asta azi. Apoi să fii înapoi în camera ta, după-amiaza. Am 
numărul. Vin acolo cât de repede pot. 

El a coborât receptorul şi şi-a împins în sus pe nas 
ochelarii. Ingrid a văzut gestul său şi a înţeles că era îngrijorat. 
S-a aşezat pe pat şi a aşteptat. 

— Newman este din nou lipsă - dispărut, i-a spus Tweed. 
L-a pierdut de sub mână - Laila - şi s-a dus. S-a supărat. Drace! 
Am uitat să o avertizez. Newman este deştept - stătea la 
Hesperia. S-ar putea să fi plecat, apoi să revină după o oră 
oferindu-le vreo poveste. O cameră diferită, un nume diferit. 

— Nu înţeleg. El ar fi putut să le zică că îl sâcâie o femeie 
cu numele Laila Sarin. El le-ar fi putut da o notă pentru ea, 
cerându-le să nu îl divulge că s-a întors. Plus un bacşiş gras. Ar fi 
mai bine să o sun din nou. 

A format numărul din memorie. O vreme s-a auzit 
telefonul sunând în gol. Laila plecase din apartament. 


Fergusson şi-a dat raportul în timpul mesei. Tweed, 
împreună cu Ingrid luau masa comandată la cameră, în aşa fel 
încât să poată sta lângă telefon. Fergusson şi-a formulat 
raportul cu grijă, atent ca vorbele sale să nufie supravegheate 
pe fir. 

— Cord este încă în punctul Karlavăgen. Este oprit acolo 
de noaptea trecută. 

— Vreun vizitator? Pentru conferinţă vreau să spun, a 
întrebat Tweed. 

— Nu încă. Este singur. Lucrează probabil la nişte acte. 
Întâlnirea ar putea să fie peste vreo oră - ca să aibă timp destul 
să ajungă aici. 

— Te rog să mă ţii la curent cu evoluţia faptelor. Trebuie 
să ştiu orice decizie importantă care se ia la conferinţă. 

Tweed a pus receptorul la locul lui. A muşcat din 
sandwich-ul cu şuncă. Până când nu ai de ales să nu îţi pui 


niciodată stomacul la post. Asta este ceea ce ţi-a fost dat - 
aşteptarea, nesiguranța. 

— Sunt aşa de proastă. Ingrid şi-a trecut mâinile peste 
stomac. Cum merg lucrurile? Nu aş putea fi de folos? 

— Fergusson îl păzeşte pe Cord Dillon. Harry Butler o 
urmăreşte pe Helene Stilmar, care cred că îşi ia acum masa în 
cameră. Pete Nield îl urmăreşte pe Stilmar - şi este singurul 
care încă nu a raportat. Să îi dăm un răgaz. 

S-a întrerupt când telefonul a sunat, ceea ce părea că se 
întâmplă întotdeauna când explica ceva. Se aştepta să fie Nield, 
dar în schimb era Hornberg. Ca şi Fergusson şi-a ales vorbele cu 
grijă. 

— Tweed, poate te-ar interesa să-l ştii pe prietenul nostru 
care s-a plimbat prin oraş că a zburat înapoi în Danemarca. Voi 
fi scurt, dacă nu te superi - îmi pierd o groază de timp să îi 
depistez pe cei care i-au jucat farsa aceea urâtă lui Peter 
Persson. 

— Vreun progres? 

— Nu până acum. Te voi ţine la curent. 

Aşa, deci, a gândit Tweed. Generalul Dexter s-a întors pe 
teritoriul NATO. Probabil în drum spre Washington. Şi a aşteptat 
până ce Ingrid şi-a terminat ceaiul, după care a făcut o sugestie. 

— Butler a rămas în hol destul timp supraveghind-o pe 
Helene. Când eşti gata ia-ţi bagajele din cameră. Inlocuieşte-l. 
Dacă Helene iese din hotel, ia-ţi cu tine bagajele în Volvo. 
Plăteşte-ţi nota pentru astăzi şi pentru mâine, înainte de a-l 
schimba pe Butler. Valizele vor face să pari o altă persoană când 
aştepţi afară - şi le vei avea cu tine dacă va trebui să ne 
repezim la Arlanda. Toată lumea are biletele de avion? 

— Cu excepţia lui Fergusson. 

— O să i le dai la aeroport. 

— Asta mă va face, de asemenea, să par diferită. 

S-a aşezat în faţa oglinzii de la măsuţa de toaletă şi şi-a 
pus pe cap o eşarfă verde deschis, de lână. Aşa cum sugerase 
Tweed mai devreme, îşi schimbase şi costumaţia, purtând acum 
un costum de culoare albastru pal. l-a făcut un semn cu mâna 
când a părăsit camera. 

Tweed s-a îndreptat spre fereastră şi s-a uitat afară. Ca o 
schimbare, ziua era însorită. Sub ferestre erau acostate câteva 
vase albe de pasageri. 


Văzuse dimineaţa devreme sosirea unuia din vase care a 
debarcat pasageri grăbiţi spre lucru. Era unul din aspectele 
stranii şi fascinante ale Stockholm-ului, oamenii aceia care 
veneau dimineaţa din insulele arhipelagului în care trăiau. 
Razele soarelui, aflat la apus, străluceau pe clădirile înalte care 
făceau ca Stockholm-ul să fie unul dintre oraşele cele mai 
atractive ale lumii. Razele se reflectau pe pie trele de culoare 
ocru, creând o impresie de aurit. Nu îşi putea imagina o mai 
fidelă reprezentare a păcii. 

— Care este situaţia acum? a întrebat Lisenko când a 
intrat în biroul lui Karlov. Ridica obiecte de pe masă, se uita la 
ele ca şi când nu le-ar fi văzut niciodată şi apoi le punea la loc. 
Se uita fugitiv pe fereastră spre Pikk Street. Neliniştea sa se 
transmitea şi l-a contaminat şi pe Karlov, care stătea la birou şi 
pe Rebet aşezat în faţa lui. 

— Rupescu şi-a respectat ordinele corect, a raportat 
Karlov. Poluchkin este într-o maşină în dreptul docului de unde 
pleacă vasele către Helsinki. Ea a adus trei oameni de la 
aeroport. Unul păzeşte apartamentul din Karlavăgen, unde a 
stat Cord Dillon toată ziua. De reţinut, Poluchkin l-a văzut 
cumpărându-şi două bilete pentru vaporul de Finlanda. 

— Ţin minte tot ce mi se spune, a aruncat Lisenko. 
Vorbeşte mai departe. 

— Ceilalţi oameni aduşi de la Arlanda stau în faţa hotelului 
Grand. Tweed şi Stilmar sunt amândoi în hotel. 

— Ce este cu Arlanda? Doar nu te-ai lăsat descoperit 
acolo? ` 

— Bineînțeles că nu. Incă trei oameni sunt la aeroport. 
Asta reprezintă cei şase oameni pe care i-am trimis în Suedia. 

— Şi Bromma? Micul aeroport din oraş? 

— Nu putem să acoperim totul. 

— Ba putem. Şi trebuie. Cheam-o imediat pe Rupescu. 
Spune-i să trimită un om de la Arlanda câtre aeroportul 
Bromma. Trebuie să verific eu totul - totdeauna găsesc lucruri 
care au scăpat. 

— O s-o sun pe Rupescu. 

— Unde este acum? 

— În apartamentul ei din Solna. Ea este centrul nervos 
căreia îi raportează toţi - apoi Rupescu mă ţine la curent. Ceea 
ce aştept acum este o nouă desfăşurare de fapte. 


— Ce fel de desfăşurare? a întrebat Lisenko. 

— Mutarea lui Tweed de la Stockholm la Helsinki. 

Atunci voi şti că Procane a sosit în Finlanda... 

Ingrid stătea în fotoliul de la etajul şase din faţa 
ascensoarelor. Geamantanul său pus la vedere stătea lângă 
fotoliu. Se părea că va zăcea acolo pentru totdeauna. 

A auzit uşa deschizându-se şi apoi încuindu-se din afară şi 
şi-a băgat faţa în revistă. Helene Stilmar a trecut pe lângă ea şi 
a apăsat pe butonul ascensorului. Părul ei castaniu a sclipit şi şi- 
a aranjat o buclă cu mâna. 

Uşa de la ascensor s-a deschis, Helene a păşit înăuntru şi 
uşile s-au închis. Ingrid şi-a ridicat valiza şi a fugit. A împins uşa 
şi a gonit pe trepte, ţinându-se de balustradă ca să îşi păstreze 
echilibrul. A ajuns în hol exact în momentul în care Stilmar ieşea 
din clădire. Ingrid a urmărit-o încruntată. 

Ingrid a început să meargă încet, concentrându-se la 
picioarele lui Stilmar, la felul cum le punea pe podea, mişcarea 
picioarelor ei. l-a revenit în minte fraza pe care Tweed i-a citit-o 
din dosarul lui Helene: „Helene are o soră suedeză care 
locuieşte în Stockholm... dosarul nu dă decât referinţe slabe... 
Toate detaliile sunt la Londra...” 

S-a oprit în capătul scărilor, urmărind-o pe Stilmar care 
făcea ultimii paşi înainte de a vorbi cu portarul. Ea va comanda 
un taxi. 

Asta nu este aceeaşi femeie, nu este adevărata Helene. 
Ingrid nu avea niciun dubiu. Era sora ei. S-a întors şi a luat 
ascensorul înapoi către etajul şase. Făcea ceva împotriva 
instrucţiunilor lui Tweed, dar ştia că are dreptate. S-a aşezat din 
nou pe fotoliu, şi-a pus valiza pe podea şi a aşteptat. 


Poluchkin stătea la volanul Audi-ului său închiriat aproape 
de docul de unde plecau vasele către Helsinki. Era cinci după 
amiaza - în acelaşi moment în care Ingrid a luat decizia de a se 
reîntoarce la etajul şase al hotelului Grand. 

Avea o bună imagine asupra navei Liniei Viking care urma 
să plece în Finlanda la ora şase. Carena vasului era de culoare 
roşu strălucitor - aproape carmin - iar suprastructura era 
vopsită în alb. Coşurile-perechi, de asemenea, roşii, ieşeau din 
interior cu volute de fum ridicându-se în aer. 


Privirea lui Poluchkin era fixată pe pasarela pe unde 
Pasagerii urmau să intre în navă. Putea să simtă prin fereastra 
deschisă mirosul specific docurilor. Păcură. Ulei. Catran. 

Conform instrucţiunilor lui Rupescu, era travestit foarte 
diferit faţă de modul obişnuit. Purta lederhosen şi o pălărie Pe 
cap. Avea aspectul unui turist austriac sau neamţ. 

Şi-a verificat din nou ceasul. Ora cinci şi cinci minute, când 
vor începe să sosească pasagerii. Aştepta în mod special un 
anume pasager. Şi costumullui avea, de asemenea, Un scop 
anume. 

— În noaptea asta, îi spusese Rupescu, sunt sigură că vei 
zbura în Finlanda. 


Tweed, singur la fereastră, privea spre apa unde era 
amarat vasul Liniei Viking. Vasul, care venea de la Helsinki la 
nouă dimineaţa, va pleca în curând în direcţia Helsinki. 

Era convins că în după-amiaza asta se va afla pe vas un 
anumit pasager. Acest act va declanşa o întreagă serie de 
evenimente. Afacerea Procane evolua rapid către final. Simţea 
asta în nervii săi. A rămas ridicat în picioare, nemişcat, cu 
mâinile unite la spate, cu capul imobil. 

Expresia sa avea ceva bizar, ceva pe care Monica, de 
acolo din Londra, l-ar fi recunoscut. „Bătrânul Tweed” pe care îl 
aşteptase Butler - cu o mare nelinişte - ieşise la suprafaţă. 

Afară pe hol, numai la câţiva paşi de camera lui Tweed, 
Ingrid stătea în fotoliul său cu revista în faţă. Îşi punea ei înseși 
aceeaşi întrebare. Am făcut bine? 

De câte ori - în diferite situaţii - îşi puseseră oamenii 
această întrebare? Brava în a nu se duce în camera lui Tweed ca 
să îi spună ce aflase. Trebuia să se încreadă în propriile judecăţi. 
Asta era ceea ce aştepta Tweed de la oameni - să gândească 
pentru ei înşişi. 

A auzit uşa deschizându-se mai departe pe coridor. A 
rămas nemişcată. A auzit apoi uşa închizându-se din nou. Sunet 
de paşi care se apropiau, paşii unei femei. Helene Stilmar a 
trecut pe lângă ea şi a apăsat pe butonul soneriei, ducând o 
geantă de voiaj în mâna dreaptă. 

Când uşa s-a închis, Ingrid şi-a repetat acţiunea 
precedentă. Şi-a înşfăcat valiza, a deschis uşa de la scări şi a 


zburat în jos pe trepte. A apărut în hol în momentul în care 
Helene călca pe treptele către ieşire. 

Ingrid a mers încet în spatele americancei care aştepta, în 
timp ce portarul fluiera după un taxi. Deschizând uşa Volvo-ului, 
a trecut la volan, împingând valiza pe scaunul de lângă ea. 

A pornit motorul în momentul în care Helene se urca în 
taxi. Portarul a închis uşa iar taxiul s-a îndreptat către un stop 
unde s-a oprit. Ingrid a lăsat un alt vehicul între ea şi taxi. 

Taxiul a pornit, a trecut de Handelsbanken pe dreapta, 
apoi a mers înainte şi la stânga peste pod, în Gamla Stan. Ingrid 
a avut un scurt moment de triumf. Avusese dreptate. Apoi s-a 
concentrat să nu piardă taxiul. A continuat drumul pe lângă East 
Bank of the Island, de lângă hotelul Reisen, apoi peste pod în 
Stockholm-ul de sud. Ingrid a avut un moment de nelinişte. 
Mergea ea oare în partea de sud a oraşului? Nu! S-a întors la 
dreapta şi a pornit către Viking terminalen. 

Ingrid a încetinit şi şi-a îndreptat o parte din atenţie 
asupra maşinii Audi parcată aproape de doc. A înregistrat scurt 
un om cu o pălărie tiroleză. Vreun turist german privind plecarea 
vasului. 

A condus după taxiul care s-a oprit într-o poziţie opusă 
pasarelei, acolo unde o mulţime de pasageri veneau cu taxiuri şi 
coborau. Parcând lângă corpul masiv al navei, s-a aşezat în 
scaun şi a privit prin oglinda retrovizoare. 

Helene Stilmar urca pasarela cărându-şi geanta de voiaj. 
De data asta Ingrid a identificat mersul pe care îl cunoştea din 
observaţiile anterioare. A aşteptat până ce americanca a 
dispărut pe vas, a privit în jur şi a ţâşnit înainte. 

Fergusson o urmărise din parcare, la volanul Ford-ului său 
închiriat. Ochii lor s-au întâlnit iar Ingrid a privit în altă parte. 
Dumnezeule! Ce face aici scoţianul? A întors Volvo-ul şi a 
condus înapoi la Grand, alegând o rută prin Gamla Stan pentru a 
evita traficul. Părăsind docul, a remarcat pălăria tiroleză din 
Audi cum dispare. 


— Ai făcut bine, i-a spus Tweed când Ingrid şi-a terminat 
raportul. S-a întors către Harry Butler cu un surâs strâmb. Nu 
eşti de acord? 

— Ca o profesionistă, şi-a dat Butler asentimentul. 


— Helene are o soră, presupun că o soră geamănă, a spus 
Tweed. Am să verific în dosar la întoarcerea în Londra. Sora ei, 
se presupune, că ne-a pus pe drumuri - atunci când a fost 
urmărită - pentru a-i da Helenei şansa de a se urca neobservată 
pe vas. Presupun că cele două surori au împărţit mai multe zile 
acelaşi dormitor. 

S-a oprit pentru că din nou a fost întrerupt de telefon. Era 
Fergusson, vorbind de la o cabină publică. Raportul scoţianului a 
fost scurt şi la obiect. 

— Cord a plecat din Karlavăgen acum o jumătate de oră 
cu o valiză luând un taxi. „Conferinţa” a fost un succes. Acum 
este la bordul vasului care pleacă către Helsinki peste câteva 
minute. 

— Mă aştept să îmi trimită detaliile „conferinţei” prin 
Peter. Te duci imediat la Arlanda. Ştii când pleacă avionul? 
Părăseşte maşina la aeroport. Grăbeşte-te! 

A pus telefonul în furcă şi a început să se învârtă prin 
cameră, cu mâinile unite la spate. Butler l-a privit cu o enormă 
mirare. A remarcat schimbarea de ton din vocea lui Tweed. Nu. 
Hotărât. Dispăruseră toate semnele de rătăcire şi nehotărâre. 

Nu era Fergusson, a spus Tweed privind-o pe Ingrid. Ai un 
moment să pleci la Arlanda. Părăseşte Volvo-ul aici şi găseşte-l 
pe Fergusson. Dă-i biletul şi apoi călătoreşte singură! Ne vom 
întâlni la Vantaa, când ajungem în Finlanda. 

A aşteptat până a rămas singur cu Butler şi apoi a început 
să vorbească: 

— Fergusson l-a văzut pe Cord Dillon urcând pe acelaşi 
vas cu care călătoreşte Helene Stilmar... 

— Care încurcă un pic lucrurile. Pe mine mă nedumireşte. 

— Vrei să spui care din ei este Procane? 

— Poate să existe o explicaţie simplă, a sugerat Butler. 
Dacă sunt încurcaţi ar fi trebuit să joace teatru când s-au întâlnit 
în Washington. Dar aşa, departe în Helsinki, ei pot să o facă 
liniştiţi. 

— Se poate să fie aşa, a fost de acord Tweed. Dar există o 
altă explicaţie. Unul se preface că este încurcat cu celălalt. Ce 
altă acoperire mai bună pentru a trece în Finlanda? Poate că 
unul îl păcăleşte pe celălalt. 

— Dar care dintre ei? 


— Asta este încă un mister. Soluţiile se găsesc în Helsinki. 
Şi nu ne-a mai rămas mult timp să prindem ultimul avion de 
astăzi. Bagajul tău este împachetat, aşa cum am ordonat? 

— Gata de plecare în opt secunde. 

— Mai am de dat un telefon. Ne întâlnim jos în hol. Atunci, 
către Arlanda. 

Tweed a aşteptat până a rămas singur. Aşezându-se în 
fotoliu, a format numărul lui Hornberg. După ce şi-a dat numele, 
a fost pus în legătură directă cu şeful SAPO-ului. 

— Ştii cine este la aparat, Gunnar. Pot acum să îţi spun că 
suspectez că ucigaşul lui Peter Persson se află în acel 
apartament de bloc din cartierul Solna despre care ţi-am cerut 
detalii în legătură cu un număr de înregistrare auto. 

— Bredkilsbacken, a spus Hornberg prompt. 

— Ucigaşul este probabil o femeie, o profesionistă. Spune- 
le oamenilor tăi să acţioneze cu extremă prudenţă. 

— Mulţumesc, vom verifica imediat... 

— De asemenea, Gunnar, află că plec spre Helsinki. 
Oamenii tăi din Arlanda mă vor vedea - dar prefer să ţi-o spun 
eu. Mulţumesc pentru ajutor. 

— Plăcerea este de partea mea, a răspuns Hornberg, pot, 
în sfârşit, să îţi sugerez să ai mare grijă. 


În interiorul biroului lui Karlov era o atmosferă de mare 
tensiune. Tensiunea îi afecta pe cei trei în moduri diferite. Karlov 
stătea în spatele mesei, oasele feţei foarte proeminente, dar 
altfel părea relaxat, lăsat pe spate cu mâinile pe genunchi. 

Lisenko era aşezat în sens invers pe un scaun, cu corpul 
său puternic încovoiat cu mâinile pe spătarul scaunului. Ochii săi 
nu îl părăseau pe Karlov. Rebet ocupa un alt scaun, cu picioarele 
încrucişate şi cu un creion între degete, manieră care îl irita pe 
Lisenko. 

— Încetează să mai învârţi creionul ăla blestemat. 

Telefonul a sunat făcând mult zgomot în cameră. Karlov s- 
a îndreptat spre el, a ascultat şi a cerut interlocutorului să 
aştepte un pic. A acoperit receptorul cu mâna liberă şi l-a privit 
pe Lisenko. 

— Poluchkin. Este la docul de unde pleacă navele către 
Helsinki. O cabină publică apropiată. Cord Dillon a urcat pe vas 
acum câteva minute. Puțin după aceea a urcat şi Helene 


Stilmar. Vasul pleacă la ora şase, ora Suediei. Peste 
cincisprezece minute. 

— Asta este, a decis Lisenko. Spune-i să se ducă în 
Finlanda. Pe ruta stabilită. Spune-i lui Poluchkin şi apoi sun-o pe 
Rupescu. 

— Dar nu avem niciun raport că Tweed ar fi părăsit 
Stockholm-ul, a protestat Karlov. Acela este semnalul pe care îl 
aştept. 

— Spune-i acum lui Poluchkin! Să se ducă să raporteze la 
Tehtaankatu, a spus Lisenko. Ei stau în Helsinki în funcţie de 
evenimente. Să se ducă cu ei. Gândacul ăsta de Tweed - a 
pierdut vasul. Literalmente. A privit în jur spre Rebet. Ghinion, 
nu? 

Karlov l-a instruit pe  Poluchkin, apoi a întrerupt 
convorbirea şi a chemat-o pe Rupescu. După câteva minute a 
coborât receptorul fără să vorbească. 

— Numărul ei este ocupat. Vorbeşte probabil cu vreunul 
din oamenii din Arlanda. O să revin... 


Gunnar Hornberg stătea pe bancheta din spate a unei 
maşini care intra în Solna. În urma lor încă două maşini de 
Patrulă. Hornberg luase în serios avertismentul lui Tweed. Toţi 
oamenii erau bine înarmaţi, unii cu pistoale mitralieră. Nu se 
auzea nicio sirenă sunând. S-au apropiat în tăcere. Au ajuns 
aproape de blocul de apartamente Bredkilscoh - maşinile s-au 
oprit. Uşile s-au deschis şi oamenii au coborât, unii dintre ei în 
uniformă, alţii în haine civile. Hornberg s-a îndreptat spre 
intrarea principală, urcând panta. In mâna dreaptă ţinea 
legitimaţia SAPO. Era deja aproape de intrare când uşa s-a 
deschis şi Magda Rupescu a ieşit cu o geantă de voiaj în mâna 
stângă. 

Tocmai primise telefonul de la Tallinn şi se îndrepta spre 
aeroportul Bromma. Se îndrepta către maşina parcată când l-a 
văzut pe Hornberg şi poliţiştii în uniformă. A lăsat jos geanta. 

— Poliţia SAPO, s-a adresat Hornberg. Vă rog, pot să văd 
actele dumneavoastră? 

Rupescu purta o rochie albă cu o pelerină albă deschisă în 
faţă. A introdus mâna în geantă. Mâna a ieşit afară cu un 
Walther automat. L-a îndreptat spre Hornberg. 

— Nu! a strigat Hornberg. 


Ea a tras. Glontele i-a zgâriat umărul şi el s-a trântit 
imediat la pământ. O rafală de automat a pornit de la cineva din 
spatele şefului SAPO. Magda Rupescu s-a prăbuşit, parcă lovită 
de o mână gigantică. A căzut şi a rămas pe pământ într-o poziţie 
nenaturală. Partea din faţă a rochiei ei era pătată cu roşu, o 
pată ce se mărea văzând cu ochii... Era moartă când Hornberg 
s-a apropiat de ea. A cules de jos poşeta ei şi a vărsat conţinutul 
pe pământ. Unul din obiecte era un tub negru subţire. A apăsat 
pe butonul de la un capăt şi o lamă subţire a ţâşnit afară. Ştia că 
are în faţă pe ucigaşul lui Peter Persson. Mulţumesc, Tweed, a 
murmurat el. 


Partea a treia 

Bob Newman îşi petrecuse ziua în ultimul loc la care s-ar fi 
gândit Tweed. În Stockholm. 

Prinsese un zbor de dimineaţă până în capitala suedeză. 
Echipat cu o valiză, luase un taxi până în oraş, lăsase valiza într- 
o cutie de bagaje din staţia centrală de tren şi apoi mersese 
toată distanţa până la Sergels Torg. 

In fiecare oraş există locuri unde poţi cumpăra arme sau 
droguri. In Londra locul este Leicester Square. Localul poliţiei 
este în apropiere de ceea ce se petrece acolo. In loc ca poliţia să 
satureze zona cu oamenii ei şi să gonească vânzătorii de arme 
în alte locuri, ea preferă să menţină locul sub un control discret. 

Scopul este logic. Poliţia preferă să ştie care este locul 
unde au loc tranzacţiile. O încercare de a curăța locul ar face ca 
acest comerţ să devină mai clandestin şi prin urmare mai greu 
de urmărit. 

In Stockholm locul unde se desfăşoară tranzacţiile este 
Sergels Torg, piaţa stranie cu o mare parte sub nivelul străzii, 
dar totuşi sub cerul liber. Nivelul de jos este atins de şiruri de 
trepte care coboară din străzile dimprejur. De jos poţi intra în 
puzderia de tunele care conduc către alte ieşiri - unul dintre ele 
fiind intrarea la subsolul magazinului NK. 

Ca un bun corespondent de presă, Newman ştia exact ce 
se petrece aici. 

Ştia, de asemenea, cât este de greu să introduci o armă în 
Finlanda. l-a trebuit o oră ca să facă contactul necesar. Fără 
tocmeală, a oferit patru mii de coroane pentru un pistol în stare 
excelentă, plus muniţie. 

S-a reîntors la staţia de tren cu un Smith Wesson calibru 
38, ascuns în buzunar sub pelerina sa de ploaie. Şi-a luat valiza 
şi s-a încuiat într-o cabină publică. Demontând tija a introdus-o 
în tubul de spumă pe care îl cumpărase la Helsinki, a strecurat 
diferitele Părţi în valiză printre haine..... 

A luat prânzul la restaurantul staţiei, cu un ochi pe ceas, 
apoi s-a îndreptat cu un taxi înapoi la Arlanda. A prinszborul 
SK706, cincizeci de minute de călătorie până în Helsinki - cu 
şansa de a călători cu un zbor înaintea lui Tweed. 


Newman a plecat din Arlanda la ora cinci şi cinci şi a sosit 
la aeroportul Vantaa la şapte, ora Finlandei. A aşteptat la banda 
rulantă să îi vină bagajul şi a pornit să meargă agale spre ieşirea 
verde. „Nimic de declarat”. Ziua următoare va călători către 
Tallinn împreună cu Mauno Sarin, pe nava Georg Ots. 


La aeroportul Bromma, Poluchkin, călătorind cu hârtii false 
sub numele de Reinhard Noack, o aştepta pe Rupescu în avion. 

A aşteptat-o până la ora convenită, ora şapte. Şi-a 
verificat frecvent ceasul. Magda Rupescu ar fi avut toată 
vremea să sosească de la Solna la aeroportul Bromma. Nu era 
deloc departe. Instrucţiunile acesteia erau foarte clare. 

— Dacă nu sosesc la şapte, pleci singur. 

A aşteptat până la şapte şi cinci. Nu din cauză că o plăcea. 
Îşi sincronizaseră în fiecare zi ceasurile. Dacă ea venea în 
momentul în care avionul decola ar fi luat o altă cursă. La şapte 
şi cinci minute i-a spus pilotului că pot pleca. 

Pilotul a verificat situaţia prin turnul de control. Erau 
zboruri încă alte cinci minute, coborând şi decolând peste 
panorama de canale şi străzi ale oraşului. Apoi pilotul a pus 
capul spre est, spre Helsinki. 


Tweed a avut un şoc când s-a trezit singur în zborul SK708 
- restul echipei sale, inclusiv Ingrid, ocupând locuri separate, ca 
şi când nu ar fi avut nimic de a face unul cu celălalt. 

S-a deplasat încet către botul aeronavei. Figura sa a 
rămas neschimbată privind ceafa unui pasager aşezat chiar 
lângă geam. S-a mutat mai aproape şi a văzut că pasagerul era 
Stilmar. 

Tweed s-a oprit şi apoi s-a întors pe un loc liber mai în 
spate. Când Fergusson a trecut pe lângă el, a mişcat ochelarii şi 
i-a scăpat pe jos. Fergusson s-a oprit şi i-a ridicat. 

— Vă mulţumesc mult. Nu, nu s-au spart, a scăzut el 
vocea. Urmăreşte-l pe Stilmar. In faţa ta, la stânga, poartă 
ochelari cu ramă de corn... 

S-a aşezat pe locul liber şi a luat o revistă din 
compartimentul spătarului din faţa sa. Era o posibilitate pe care 
o neglijase - ca Stilmar să călătorească în acelaşi avion cu el. 

Americanul îşi luase precauţii simple, care îi schimbaseră 
efectiv înfăţişarea. Înlocuindu-şi ochelarii săi cu cei din ramă de 


corn, acum părea o altă persoană. O precauţie de care avea 
nevoie dacă întâlnea agenţii secreţi sovietici din Helsinki. Dar 
aici putea să fie şi o explicaţie mai sumbră. 

Avionul a pornit pe pistă, a ambalat motoarele gonind tot 
mai repede. Tweed a simţit momentul de ridicare, dispariţia 
zgâlţâiturilor date de roţi pe ciment şi trecerea în aer. 

La mijlocul zborului, femeia care stătea lângă Tweed l-a 
întrebat dacă nu doreşte să schimbe locul cu al ei - a găsit că nu 
îi place să stea la fereastră. Tweed s-a mutat, aşa că a urmărit 
cu interes aterizarea pe fereastră. Era ceva timp de când nu mai 
vizitase ultima dată Finlanda. Se întreba dacă va mai avea acea 
veche fascinaţie asupra sa. 

Era întuneric dar cerul era liber şi luna strălucea. 
Aterizând, a întrezărit păduri dese ca nişte insule negre. Alte 
insule - mici lacuri - licăreau în lumini fantomatice. Ici şi colo 
erau puncte de lumină ale unor case înconjurate de păduri. 
Lacurile erau împrăştiate peste tot. Şi a văzut toate acestea prin 
voalul subţire al unor nori dispersaţi. Era o imagine ca de vis. Un 
tărâm magic... 

O zguduitură l-a trezit din transă. Aterizaseră. Viteza 
aeronavei a fost încetinită când flapsurile au fost coborâte. 
Tweed a stat liniştit până ce avionul s-a oprit şi pasagerii au 
început să se agite. Fergusson a trecut pe lângă el când Stilmar 
şi-a făcut loc spre ieşire. 

Tweed s-a uitat în urmă şi i-a zărit pe Butler şi pe Nield 
luându-şi bagajele din compartimentul de deasupra capului. 
Ingrid deja pornise să coboare, fiind chiar în faţă. Tweed s-a 
ridicat, şi-a luat valiza şi a ieşit afară dintre scaune urmându-i 
pe ceilalţi. 


— Procane este în mod clar în drum spre Finlanda. Karlov 
a pus jos telefonul când l-a anunţat pe Lisenko. Apelul a fost din 
Galkin, în Arlanda. Tweed a luat cursa SK708 pentru Helsinki, 
care a plecat la ora cinci şi cinci. Asta înseamnă pentru mine un 
singur lucru - pe care l-am mai spus şi înainte. În momentul în 
care Tweed se îndrepta spre Helsinki, Procane fie era deja acolo, 
fie era pe drum. 

— La ce oră ajunge avionul la Helsinki? a întrebat Lisenko. 

— La ora nouă, seara. 

— Şi când sosesc Poluchkin şi Rupescu din Bromma? 


— Aproape în acelaşi timp, am calculat noi, i-a spus 
Karlov. Ar trebui să sosească cu puţin timp înaintea lui Tweed - 
dacă vă gândiţi Poluchkin... 

— Mă gândesc. Borisov este cel mai bun om al nostru din 
capitala Finlandei. Comandă-i să îl ia pe Poluchkin cu o maşină 
închiriată. Trebuie să fie închiriată. Nu, stai puţin! găseşte pe 
cineva care să îl însoţească pe Borisov în o altă maşină 
închiriată. Dacă Poluchkin ajunge la timp, Borisov să îi spună să 
îl urmărească pe Tweed - şi din nou, Poluchkin trebuie însoţit de 
Borisov în cealaltă maşină. Îl vor urmări pe Tweed la orice hotel 
s-ar duce. 

— Ar putea să se oprească la Ambasada britanică, a 
remarcat Rebet, care urmărea discuţia de departe. 

— Nu! Lisenko era emfatic. Tweed nu se va duce într-un 
loc apropiat de ambasadă. Ei nici nu vor şti că el a sosit. Vreau 
să ştiu ce face Tweed. Când vor sosi la hotel, Poluchkin să 
schimbe maşina sa cu a lui Borisov - în felul ăsta Tweed nu va 
observa că este urmărit. De-acum Tweed trebuie urmărit la 
fiecare pas pe care îl face în Helsinki. 


Au părăsit avionul pe scara rulantă şi s-a format un lanţ de 
pasageri de la avion şi până la clădirea principală. Deasupra era 
un afiş pe care scria HELSINKI - VANTAA. Aerul de noapte era 
rece şi înviorător. Era linişte şi Tweed era conştient de prezenţa 
pădurii care părea să închidă aeroportul. 

A luat un taxi pentru cele douăzeci de minute până în 
Helsinki. Se gândea la Newman când taxiul a luat-o pe 
autostrada patru, mărginită de păduri de pin şi blocuri mari de 
rocă. 

Îngrijorat pentru Newman, a sosit în faţa hotelului 
Hesperia, aproape fără să-şi dea seama că se află în oraş. A 
plătit şoferul şi s-a înregistrat sub propriul nume. 

Tweed aranjase ca fiecare membru al echipei sale să stea 
la Hesperia, înregistrându-i separat, aşa încât să nu se vadă că 
se cunosc unul pe celălalt. În acest moment concentrarea 
forţelor sale era esenţială. 

Ingrid l-a aşteptat în holul larg, uitându-se la lucrurile 
afişate într-un magazin. Când el a părăsit recepţia, ea s-a 
îndreptat către ascensor şi a păşit în urma lui exact când uşile s- 
au închis. 


— Eu sunt la camera 1401. Ceilalţi sunt aici, cu excepţia 
lui Fergusson. Camerele lor sunt notate pe această hârtie. 

l-a înmânat lui o bucată de hârtie. El a îndesat-o în 
buzunar, şi a păşit afară din ascensor. 

— Spune-le că vom lua masa împreună, a precizat el. la şi 
tu masa. Bineînţeles, vei fi şi tu cu noi. 

— Pot să ajut cu ceva? 

— Da. Mai târziu. Te voi suna eu. Imediat după masă. 

În momentul în care a ajuns în cameră, a lăsat valiza şi a 
format numărul Lailei Sarin. Ea a răspuns imediat - încât el a 
avut impresia că ea aşteptase lângă telefon. 

— Aici Tweed. Sunt la Hesperia. 

— O, mulţumesc lui Dumnezeu. 

— Calmează-te. Sunt la camera 1410. Poţi să vii acum? 

— Voi fi acolo în zece minute. 

— Nu te grăbi şi adu, te rog, şi plicul pe care l-a lăsat 
Newman pentru mine. Îţi repet, nu e grabă. Acum servesc masa, 
a minţit el. 

Tweed nu mâncase nimic de la prânz, dar se simţea 
obosit. Următorul telefon a fost la Mauno Sarin, la Ratakatu. 
Operatoarea l-a rugat să aştepte un minut. A aşteptat. 
Cincisprezece secunde. A cronometrat cu ceasul său. 

— Îmi pare rău, l-a informat operatoarea, dar domnul 
Sarin nu este în clădire. Puteţi să îi lăsaţi un mesaj? 

— Niciun mesaj, a spus Tweed şi a întrerupt convorbirea. 

Timpul pentru legăturile prevăzute a fost prea scurt. Şi-a 
reamintit Ratakatu. Şi-a reamintit obiceiul lui Mauno de a lucra 
tot timpul, de a se deplasa de la un birou la celălalt pentru a 
vedea ce se petrece. 

În caz că se înşela, a format numărul lui Mauno de acasă - 
din nou din memorie. Tweed avea o memorie fenomenală a 
numerelor. De data aceasta a răspuns soţia lui Mauno. A fost 
foarte cordială şi i-a urat bun venit. Il plăcea pe Tweed, iar 
Tweed o plăcea pe ea. O femeie aşa de agreabilă. 

— Mă tem că nu este aici, a spus ea. Nu mă aştept să 
sosească în următoarele câteva ore. De ce nu îl sunaţi la el la 
birou? 

— Mulţumesc, am să-l sun. M-am gândit să încerc întâi 
acasă. 


— Trebuie să veniţi să cinaţi la noi cât mai staţi pe aici. 
Am să gătesc specialitatea dumneavoastră. O să vă îngrăşaţi. 

— Doamne fereşte. Şi mulţumesc pentru invitaţie. Dacă 
voi avea timp, nu veţi reuşi să mă ţineţi departe. 

— Aranjaţi cu Mauno. 

— Am să fac asta. Noapte bună. 

Tweed s-a aşezat contemplând telefonul. Mauno îl evită. 
De ce? Ideea îl deranja. Nu îi stătea în caracter. A auzit o 
ciocănitură delicată în uşă. Era Laila Sarin cu faţa aprinsă. 
Probabil că alergase tot drumul de la blocul ei. Ţinea un plic în 
mâna stângă pe care tocmai îl scosese din poşetă. 

Dragă Bob, 

Mă grăbesc să prind vaporul care pleacă la 10.30. Adam 
Procane trebuie oprit. Pariez că este vorba de Arhipelago. Acum 
plec. O s-o pun la o cutie în drum spre port. 

Alexis 


Tweed ţinea scrisoarea în mână. Cerc închis. Mintea lui s-a 
întors înapoi acolo de unde începuse totul. Un poştaş atacat în 
Londra pentru corespondenţa lui Newman. Bob Newman îşi 
recuperase corespondenţa înainte de atac. 

Tweed nu avea nicio îndoială că avea în faţă ultima 
scrisoare pe care Alexis o trimisese soţului ei. Stătea în staţia 
centrală de tren din Helsinki cu Laila lângă el, la cutia de bagaje 
din stânga, cu cheia pe care Newman o lăsase la recepţie. 

La ora aceea staţia era aproapegoală. Nu este nimic mai 
deprimant ca o staţie goală, seara. Câţiva oameni se iveau din 
holurile cavernoase. A recitit din nou scrisoarea, astfel că ar fi 
putut să o repete cu ochii închişi. 

— Referirea asta la un vapor care pleacă la ora zece şi 
jumătate, a remarcat el. Care port? 

— Portul de Sud, a spus ea prompt. 

— Şi ştii ce vas pleacă de-acolo la ora zece şi jumătate? 

— Georg Ots. 

— Unde merge, Laila? 

— La Tallinn. 

— Dumnezeule! Trebuie să îl oprim - doar dacă nu a 
plecat azi-dimineaţă. 


— Nu se poate - l-am văzut depăşindu-mă într-un taxi şi 
era unsprezece şi jumătate - la o oră după plecarea navei Georg 
Ots. 

— De la care doc? 

— Silja. Ştiu unde este. 

— Atunci, a spus Tweed, calmează-te, va trebui să îl oprim 
mâine. Trebuie să fim foarte devreme la Silja. 

Au început să meargă spre ieşire. Tweed a aruncat o 
scurtă privire la puţinele persoane care erau în staţie, încercând 
să vadă dacă era cineva interesat de ei. Laila părea că i-a ghicit 
gândul. 

Maşina aceea Saab verde, pe care ai văzut-o urmărindu-te 
de la Vantaa, nu este pe aici. Am fost afară să mă uit aşa cum 
m-ai rugat, în timp ce tu deschideai cutia. Unica maşină parcată 
afară este un Saab negru cu un aspect diferit. Există aici o 
fabrică care produce ceea ce se numeşte Saab finlandez, dar 
maşina se fabrică cu adevărat în Suedia. Aduc piesele şi 
asamblează maşinile în Finlanda. 

Scrisoarea menţionează cuvântul Arhipelago. Newman a 
fost interesat de asta? 

— Da, a fost. l-am povestit despre ambele arhipelaguri - 
arhipelagul cel mare, Turku, şi cel mic suedez. 

— L-a menţionat pe Adam Procane? 

— Niciun cuvânt. 

— Şi nu ai găsit nicio urmă de-a lui după ce a părăsit 
Hesperia? 

— Nu, am încercat la toate hotelurile. Niciun englez care 
să semene cu Newman nu a intrat niciunde. Cred că vrea să 
stea deoparte până ce prinde vaporul de mâine. Poate fi 
oriunde. 

Au ieşit în noapte pe poarta principală. Era o noapte fără 
nori şi deasupra lor cerul luminat de lună era presărat de stele 
care îi păreau lui Tweed mai strălucitoare şi mai mari decât 
văzuse el vreodată în Anglia. 

S-a uitat la stânga şi a văzut Saab-ul verde la care se 
referea Laila. Parcat, cu luminile aprinse şi cu motorul pornit. 

Când au păşit afară, Poluchkin a început să ruleze. 
Instrucţiunile sale erau să-l supravegheze pe Tweed, dar rusul 
era ambițios şi tare de cap - utilizând aceeaşi tehnică pe care o 
folosise când o ucisese pe Alexis Bouvet, plănuia ca Tweed să 


aibă un accident final. Asta i-ar fi adus la Moscova 
recomandarea şi promovarea. Toată lumea din Tallinn era 
îngrijorată de Tweed. Aici era Finlanda, dar dacă englezul ar fi 
fost ucis într-un aparent accident, cum să aibă necazuri cu 
autorităţile finlandeze? Doar un şofer nebun... 

Farurile maşinii care se apropiau erau enorme. Ca ochii 
unui gigant care vine din faţă. Primul gând al lui Tweed a fost la 
Laila. A ridicat mâna dreaptă şi a împins-o pe trotuar. A Păşit şi 
el înapoi când maşina l-a izbit cu botul. Stâlpul indicator a căzut 
peste el. 


Ziua se cernea prin fereastra spitalului când Tweed a 
deschis ochii. A clipit. Cineva i-a dat ochelarii. l-a pus şi a clipit 
din nou. Un bărbat în halat alb îl privea întrebător. 

Era întins în pat. Capul îi era aşezat pe o pernă. Lângă 
omul în halat stătea Laila, cu o expresie neliniştită şi 
preocupată. El s-a agitat, s-a ridicat şi a simţit o greutate în cap. 

S-a forţat să se ridice. Laila i-a aşezat perna la spate. 
Omul cu halat alb a venit mai aproape, cu un stetoscop 
legănându-i-se la gât. Avea păr brun şi era tânăr. Nu avea mai 
mult de treizeci de ani. 

— Unde dracu sunt? a întrebat Tweed. 

— Într-un spital, i-a spus Laila. 

— Pentru ce? 

— Aţi fost doborât de o maşină, a replicat omul cu halat. 
Aţi fost Izbit uşor. Aţi fost norocos că aţi păşit înapoi! Maşina s-a 
deplasat repede. Încă vreo câţiva centimetri şi situaţia ar fi fost 
cu totul alta. 

— Ce zi este azi? a întrebat Tweed alarmat. 

— S-a întâmplat azi-noapte, a spus Laila, înțelegând 
imediat motivul întrebării. Ai dormit de atunci. 

— Ora? 

Tweed s-a uitat la ceasul său de mână de pe măsuţa 
laterală. 

— Cristoase! Este deja ora zece. Georg Ots pleacă peste 
jumătate de oră. 

A aruncat jos pătura şi a constatat că avea pe el pantalonii 
şi cămaşa. S-a aşezat pe marginea patului, s-a ridicat şi s-a 
forţat să stea drept, deşi capul i se legăna. 


— Sunt doctor Vartio, a spus omul în alb. Trebuie să staţi 
în pat şi să vă odihniţi cel puţin patruzeci şi opt de ore. 

— Ca şi la alţi finlandezi, engleza dumneavoastră este 
excelentă, a observat Tweed ca să îi distragă atenţia. 

A mers către un dulap, l-a deschis şi a găsit înăuntru 
hainele sale. 

— Am petrecut doi ani la spitalul Guy din Londra. Vă cer 
să rămâneţi aici pentru observaţii. 

— Laila, Tweed i-a întins portofelul său, plăteşte-i, te rog, 
domnului doctor pentru serviciile sale. Trebuie să ne grăbim. 
Dorim, de asemenea, un taxi urgent. Cunoşti destinaţia. 

— Este o nebunie, a protestat doctorul în timp ce Tweed s- 
a uitat în oglindă ca să îşi aranjeze cravata. 

Bărbieritul va trebui să aştepte. Şi deodată şi-a dat seama 
cât îi era de foame. Şi asta va trebui să aştepte. 


În biroul lui Mauno Sarin din Ratakatu, Newman se 
îmbrăca şi el. Tocmai terminaseră percheziţia. Nu găsiseră 
nimic. Mauno îl privea şi tonul său era de scuză. 

A fost necesar, Bob. Aşa cum ţi-am spus, era o parte din 
înţelegerea cu cei din Tallinn. Şi fac apel la tine pentru 
întoarcere. Finlanda este o ţară paşnică. Spre deosebire de alte 
părţi ale lumii, la noi sunt puţine crime. Nu există benzi 
organizate şi sindicate ale crimei. Bineînţeles că avem crime 
ocazionale, dar sunt totdeauna casnice. Un om şi nevasta lui, 
sau amanta. Nu împuşti pe cineva în Finlanda. 

— Ştiu, a replicat Newman. Când ne suim pe vas? 

— Cu puţin timp înainte de plecare. Uite viza ta. Şi amo 
copie a asigurării tale cu mine. Originalul este în seiful meu. Eşti 
sigur că vrei să vii cu mine? 

— Cred că am mai spus asta înainte... 

Nava Georg Ots este un vas monococă cu patru punți. De 
o parte şi de alta se găsesc câte cinci bărci de salvare. 

Numele vasului este înscris cu albastru cu litere latine şi 
chirilice. De la cheiul Silja te poţi sui pe vas trecând printr-o 
intrare de sticlă ridicată pe o platformă. 

Taxiul cu Tweed şi Laila s-a oprit la intrarea în terminal. 
Fusese o ceaţă slabă dar acum norii se dispersaseră. Singurele 
urme erau pe pavaj, unde ultima ploaie se usca rapid, lăsând 


pete mari de umezeală pe străzi. Cerul era albastru limpede, 
aerul înviorător, iar soarele lumina strălucitor. 

Tweed a plătit şoferului şi taxiul a plecat. S-a aşezat lângă 
Laila care privea la distanţă. S-a uitat de câteva ori înainte să 
vorbească. 

— Oh, Doamne. Am venit prea târziu... 

Georg Ots părăsise docul şi Tweed l-a privit cum se 
deplasa lent între peninsulă şi mica insulă. Se părea că este 
puţin spaţiu pentru ca nava să se strecoare printre ele, dar ea a 
navigat înainte, cu viteză normală ţinând capul spre sud, înspre 
Golful Finic şi Tallinn. 

— Nu ştim sigur că este la bord, a spus Laila cu o notă de 
disperare în voce. 

— Este în mod sigur la bord. 

— Mi-a lăsat ultima scrisoare pe care i-a scris-o Alexis, 
originalul şi nu o fotocopie. Când un om face asta, îmi sugerează 
că se gândeşte că ar putea fi ultima lui călătorie... 

Laila a clipit rapid, încât Tweed nu a putut descifra nimic 
din expresia sa. Suna ca şi când făcea apel la experienţa 
personală. 

— Helene Stilmar şi Cord Dillon stau la Kalastajatorppa, i-a 
spus Butler lui Tweed în timp ce mergeau pe reţeaua de străzi 
care şerpuia în sus pe dealurile din Well Park, situate în capătul 
peninsulei. 

Au trebuit să vină aici cu un taxi, la câteva ore după ce 
Tweed urmărise nava Georg Ots. Era locul cel mai liniştit din 
oraş, un loc unde nu era niciun pericol să fii ascultat. Printre 
petice de iarbă erau răspândiţi pini şi existau numeroase 
luminişuri de unde puteau vedea portul cu mici ambarcaţiuni 
trudind şi cu apa strălucind în lumina soarelui. Tweed luase 
măsuri extreme de securitate. Comunicase cu Butler la hotel, 
trimiţând-o pe Laila cu mesajul să se întâlnească în faţa 
muzeului, lângă statuia preşedintelui Kekkonen. Apoi, la sosirea 
lui Butler, închiriaseră un taxi care îi lăsase la intrarea în HIll 
Park. 

— Mă gândeam eu că vor sta acolo, a comentat Tweed. 

— Ce te-a făcut să te gândeşti la locul ăla? 


— Este exact la marginea oraşului. Este liniştit. Este locul 
unde stătuse Alexis şi mai târziu Bob Newman. Te-ai uitat pe 
hărţile pentru elicopter? 

— Da, este la marginea apei - care arată mai degrabă ca 
un lac decât ca un golf al mării, dar este foarte frumos. 

— Imagine tipic finlandeză. 

— Chestia interesantă este că am descoperit că Helene şi 
Dillon stau în camere separate. Bineînţeles că asta poate fi o 
acoperire a afacerii. 

— Dacă se va petrece vreo afacere. Probabil că unul din ei 
se foloseşte de celălalt pentru a-şi ascunde scopul real al sosirii 
în Helsinki. A intervenit vreo altă schimbare? 

— Nu, cred că nu este utilizat prea mult în acest moment 
al anului. O firmă locală are biroul în interioru hotelului. 
Transportă persoane pentru zboruri locale. Faptul cel mai 
important este că pare un loc potrivit. 

— Potrivit pentru a-l duce pe Procane afară din Finlanda? 

— Ideal, aş zice eu, a replicat Butler. 

Şi ce-mi poţi spune despre domnul Stilmar? Vreo veste de 
la Fergusson? l-a luat urma de la avion? 

— Da, a luat un taxi direct la Ambasada americană. Stă 
acolo de când a sosit. Nield îi supraveghează pe Dillon şi pe 
Helene la Kalastajatorppa. Totul este sub control. 

— Aşa o fi oare? Fergusson a făcut vreun comentariu 
despre Stilmar? 

— Crede că Stilmar s-a retras înăuntru, pentru a-i întâlni în 
secret pe ruşi, aşa cum ţi-a spus şi ţie. Butler a ezitat înainte să 
continue. Am o presimţire că aştepţi să se petreacă ceva 
deosebit. 

— Da. 


În interiorul biroului său din Pikk Street, colonelul Andrei 
Karlov stătea singur la masă. Faţa îi era concentrată, privind 
notițele de pe carnet cu o serie de calcule. Lucra la o serie de 
formule matematice, scrise în stilul său mărunt. Era aşa 
absorbit, încât nu l-a observat pe generalul Lisenko, care a intrat 
şi a închis încet uşa urmărindu-l. În cele din urmă, Karlov a scris 
o ecuaţie finală şi şi-a lăsat jos creionul. 

— Asta este, şi-a spus el însuşi. 


— Ce este asta? l-a întrebat Lisenko, mergând în spatele 
mesei pentru a arunca o privire peste umărul lui Karlov. 

— Dacă nu stau în Moscova, asta nu înseamnă că pot să- 
mi întrerup lucrul. 

— La ce lucrezi? 

— Nu veţi înţelege nimic din asta. Este ultima mea teorie 
despre cum am putea să calculăm aşa-numitul „Război 
American al Stelelor”. Iniţiativa de Apărare Strategică. Nu va fi 
înţeles decât de analiştii din Moscova. 

— Pot să iau hârtia? 

— Tocmai eram pe punctul de a o arunca. 

Lisenko a întins mâna. Karlov a luat foaia de hârtie cu grijă 
şi i-a înmânat-o. Lisenko a împăturit-o cu grijă şi a pus-o în 
buzunar. 

— Care este ultima situaţie? a întrebat el. 

— Toate lucrurile se petrec deodată. Prea multe, prea 
repede. Totdeauna este aşa în astfel de operaţiuni. Newman ŞI 
Mauno Sarin se apropie de Tallinn la bordul lui Georg. Toţi 
oamenii noştri sunt distribuiţi în oraş aşteptându-l. Tweed, aşa 
cum ştiţi, este acum în Helsinki. Stă la hotelul Hesperia, şi azi- 
dimineaţă, la ora nouă şi jumătate, Cord Dillon şi Helene Stilmar 
au debarcat de pe o navă venită din Stockholm. Au luat un taxi 
până la hotelul Marski. Au aşteptat jumătate de oră, după care 
cu un alt taxi au ajuns la hotelul Kalastajatorppa. Asta mă 
îngrijorează. 

— De ce? 

— Dillon este un profesionist. Pare o cale simplistă de a-şi 
atinge destinaţia. 

— Poate că este îndrăgostit, a sugerat Lisenko ironic. 
Poate că şi-a adus iubita cu el. 

— Poate. 

— Imediat ce vizita lui Newman se termină satisfăcător - 
într-un fel sau în altul - voi semna şi parafa ordinul tău de 
deplasare. Vreau să te duci în Helsinki să îl ajuţi pe Procane să 
treacă graniţa. A spus că va contacta ambasada noastră. Cred 
că acum aşteaptă ca Tweed să fie întors cu spatele. 

— Tweed nu se întoarce niciodată cu spatele. 

— Toate motivele să fii în Helsinki pentru a prelua 
controlul. 


În timpul voiajului lui Georg Ots pe o mare calmă către 
Tallinn, Newman a stat în restaurant bând cafea. Lucru care l-a 
surprins pe Mauno Sarin. A stat cu englezul dar conversaţia 
dintre cei doi a fost limitată. Newman a rămas tăcut mult timp, 
cu o expresie detaşată. Mauno a fumat ţigări de foi şi a băut 
cafele negre tari, ceaşcă după ceaşcă, respectând liniştea. 
Mauno a început să vorbească atunci când pasagerii au început 
să se agite pentru a urmări priveliştea. 

— Ai de gând să îţi iei notițe în Estonia? 

— Reporterii fac asta câteodată. De ce? Vor ei oare să 
vadă tot ce îmi notez eu? 

— Problema nu a fost ridicată - dar ei sunt mai degrabă de 
acord. 

— Dar asta nu a fost o parte a înţelegerii? a întrebat 
Newman aplecându-se peste masă. A fost? 

— Eşti ca o bombă cu ceas. Asta mă îngrijorează cu 
adevărat. 

— Care a fost scopul întrebării tale - să îmi testezi reacţia? 
Uite ce este Mauno, m-am supus eu însumi la afurisita ta de 
percheziţie - un lucru pe care nu l-am mai făcut niciodată. Ei au 
spus că mă pot duce unde vreau în Tallinn. Dacă vrei să schimbi 
regulile pe drum, eu nu mai continui jocul. Este clar? 

— Ţi-am cerut doar să fii diplomat. 

— Ceea ce, de asemenea, nu a fost o parte a înţelegerii. O 
ntreb ce vreau eu - orice îmi vine în cap. Este clar? 

— Perfect. Dar îţi cer să îţi reaminteşti că şi eu sunt 
implicat în această expediţie către necunoscut. 

— O să ţin minte, a replicat Newman şi şi-a băut restul de 
cafea în momentul în care motoarele lui Georg Ots au încetinit, 
pregătindu-se să intre la docurile de pe teritoriul sovietic. 


AA 


să îi 


— Am o idee, a anunţat Lisenko. Vreau să îl urmăreşti pe 
Tweed oriunde se duce, chiar dacă pleacă din Helsinki. 
Dumnezeu ştie ce i s-o fi întâmplat lui Rupescu, dar nu putem să 
ne batem capul cu ea în momentul ăsta. Poluchkin poate să 
continue treaba. Cu acoperire, bineînţeles. Ar putea să fie primul 
care să ni-l indice pe Procane. Trimite-i un semnal imediat. 

— Trebuie să fiu rapid. Maşina care îi aduce pe Sarin şi pe 
Newman poate să sosească în orice moment, a atenţionat 
karlov. 


Şi-a reţinut un zâmbet. Cât de tipic era pentru Lisenko să 
fure o idee şi să susţină apoi că a fost a sa. Încă de la început, 
colonelul îi spusese lui Lisenko că sosirea lui Tweed le va indica 
că Procane era în Finlanda. A ridicat telefonul pentru a transmite 
mesajul. 


Newman şi Mauno au fost trataţi ca VIP-i din momentul în 
care au fost debarcaţi. Au fost luaţi cu un Zill negru, sclipitor, 
rezervat membrilor Biroului Politic din Moscova. Raisa, secretara 
lui Karlov, o brunetă atrăgătoare de treizeci de ani, cu o faţă 
plină şi picioare lungi, le-a fost prezentată ca ghid. 

— Bine aţi venit în Estonia, domnule Newman, l-a 
întâmpinat ea într-o engleză perfectă. Mă aflu aici să vă fac 
vizita cât mai confortabilă. 

Aşezaţi pe bancheta din spate a vehicolului lung, Raisa 
stătea pe o canapea din faţa lui şi l-a privit franc în faţă. El a 
zâmbit şi a privit-o relaxat. A dracului cursă dulce, şi-a spus în 
gând. Au şi început. Vorbele ei i-au confirmat părerea. 

— Dacă doriţi să staţi peste noapte şi să petreceţi o zi 
bună, va fi în regulă, l-a asigurat ea. Eu sunt disponibilă, a făcut 
o pauză de câteva secunde apoi a concluzionat, pentru masă. 

El a zâmbit amabil în momentul în care maşina a plecat, 
un zâmbet amabil pe care ea l-a găsit încurajator. Genunchii ei 
bine conturaţi i-au atins pe ai lui. El nu a făcut nicio încercare să 
rupă contactul. 

— Să vedem cum va merge treaba, a sugerat el. 

Mauno s-a tras în spate la această schimbare de 
dispoziţie. Încerca să surprindă ochii lui Newman, pentru a-l 
avertiza, dar englezul se uita ţintă la Raisa. În mod clar fata se 
gândea că îl are în palmă. Dar este foarte atractivă, a admis 
Mauno ca pentru el însuşi. 

Când maşina a pornit încet, Newman a privit pe fereastră 
la un castel ridicat pe un deal, a cărei înălţime a apreciat-o ca 
fiind de o sută, poate două sute de metri. Expresia sa a rămas 
interesată studiind structura veche şi ciudată care domina 
oraşul Tallinn, turnurile distincte şi originale alcătuite din 
colţurile rotunjite. 

— Aceasta este Toompea, a explicat Raisa. O numim mica 
fortăreață. A fost începută de danezi în secolul al XIII-lea şi 
ulterior a fost renovată. 


— Mi-ar place să o vizitez, i-a spus Newman zâmbitor. 

Raisa a ezitat, iar Mauno a înţepenit întrevăzând o 
confruntare. 

— Sunt sigur că s-ar putea aranja, domnule Newman, a 
continuat fata. 

— Este o parte din Tallinn, a remarcat Newman. Suntem 
deja în interiorul oraşului. Şi mi s-a spus că pot merge oriunde. 

— Va fi o plăcere pentru noi să vedeţi Toompea, l-a 
asigurat Raisa din nou. 

l-a condus pe cei doi vizitatori prin partea cea mai bine 
conservată a oraşului vechi, pe Laboratoorium Street, care 
leagă Vaksali şi Lai Street. Clădirile de pe ambele părţi erau 
înalte de numai câteva etaje, cu acoperişurile în trepte. Era ceva 
din Hans Andersen în stilul acestei părţi a Tallinn-ului şi Newman 
a privit afară pe fereastră până ce maşina a luat scurt o curbă 
cu un mare turn rotund pe stânga. Era ceva urât şi sinistru în 
edificiul ăsta. 

— Se numeşte Turnul Margareta cea Grasă, a spus Raisa 
urmărindu-i privirea. Şi tocmai am trecut prin poarta 
Mediterana. Acum suntem pe Pikk Street, unde vă aşteaptă 
colonelul Karlov. 

Zill-ul s-a oprit. Raisa a deschis uşa şi a ieşit afară ţinând-o 
în timp ce Newman şi Mauno au coborât. Englezul a avut o 
presimţire, ca şi când clădirea l-ar fi înghiţit. Strada era 
nenatural de calmă, rar trecea câte un om şi nicio maşină cu 
excepţia limuzinei lor. Mauno a pornit spre poarta unde n 
aştepta un om înalt în haine civile. 

— Dânsul este căpitanul Rebet, l-a prezentat Mauno. Nu 
vorbeşte engleza. 

Raisa a privit peste umăr la cei doi vizitatori care au 
dispărut în clădire. A deschis uşa pasagerului din faţă şi s-a 
aşezat pe scaun. Deschizând un capac a scos un microfon şi a 
vorbit rapid în rusă. 

Urcă. Newman a arătat un interes deosebit pentru 
Toompea. Vrea să meargă înapoi să vadă fortăreaţa. 

Am înţeles. 

În micul antreu care conducea în biroul lui Karlov, camera 
unde Olaf Prii, căpitanul traulerului Saarema, i-a raportat lui 
Karlov interviul cu Tweed la Harwich, Lisenko a închis 
receptorul. Toompea... 


— Domnule colonel Karlov, a început Mauno în camera 
alăturată, acesta este domnul Robert Newman. Bob, colonelul 
Andrei Karlov, care vorbeşte engleza excelent. A stat o vreme la 
Londra. 

— Bine aţi venit la Tallinn, domnule Newman. Sunteţi 
oaspetele nostru. Vă rog, să luaţi loc. 

— Dacă nu vă supăraţi domnule, aş dori să încep prin a da 
o raită prin Tallinn. Avem numai două ore până ce pleacă Georg 
Ots către Helsinki. Pe de altă parte, Raisa a sugerat că ar fi 
posibil să stau peste noapte ca să cunosc Tallinn-ul mai bine. Aş 
putea călători mâine înapoi? 

— Avem un permis pentru o perioadă scurtă, a intervenit 
Mauno, alarmat de sugestia englezului. Nu ştiu dacă este bine... 

— Sunteţi bine venit pentru noi. Karlov era încă în picioare 
după ce strânsese mâinile oaspeţilor săi. Era îmbrăcat în 
uniforma de ofiţer GRU. Două ore nu este suficient pentru 
dumneavoastră ca să vedeţi tot, sunt de acord, a continuat el. 
Deci veţi dormi aici noaptea asta. Voi face imediat 
aranjamentele necesare. Asta dacă dumneavoastră şi domnul 
Sarin veţi începe acum turul oraşului. Vă rog să mergeţi unde 
doriţi - domnul Sarin cunoaşte bine locurile. 

După ce au plecat, Lisenko a descuiat uşa dintre cele două 
camere şi a intrat înăuntru. Părea foarte serios dar Karlov a şi 
început să vorbească. 

— Vor sta un pic mai mult. A fost sugestia lui Newman. 
Vor fi cu noi peste noapte şi vor pleca mâine. 

— Înţeleg, tonul lui Lisenko era aspru. Ştii că Newman a 
arătat un interes neobişnuit pentru Toompea? 

— Ce numiţi interes neobişnuit? ` 

— Raisa m-a avertizat de asta prin radio. In timp ce erau 
conduşi încoace, el a întrebat în mod special dacă poate să 
viziteze fortăreața. 

— Surprinzător - este cea mai mare clădire din Tallinn. 

— Nu îmi plac două lucruri care s-au întâmplat în cele 
câteva minute de la sosire. Toompea şi dorința lui de a rămâne 
peste noapte. 

— Ei bine, dar de ce să nu aşteptăm să vedem ce se va 
petrece? Karlov şi-a păstrat gândurile pentru el - dar a realizat 
că gândurile lui Lisenko erau tulburate de uciderea nevestei lui 
Newman. Generalul avea o stare sufletească suspicioasă - 


căutând peste tot semne care să indice că Newman era pe cale 
de a afla prea multe. 

— Cum progresaţi în problema uciderii ofiţerilor GRU? a 
întrebat Lisenko brusc. 

— Aşa cum ştiţi, atunci când am o problemă, scriu faptele 
pe o bucată de hârtie. In acest fel, soluţia îmi sare în ochi de 
cele mai multe ori. Mi-au atras atenţia două fapte. Toţi ofiţerii 
ucişi erau ultimii care să pledeze pentru promovarea lui 
Poluchkin. Numărul doi. Crimele au avut loc atunci când 
Poluchkin era prezent în Tallinn. De când l-aţi trimis la 
Stockholm, au mai fost crime? 

— Poluchkin? Asta este absurd, a murmurat Lisenko. 

— Ar fi, de asemenea, primejdios să avem un dezechilibrat 
psihic pierdut în Finlanda, a insistat Karlov. Dumnezeu ştie ce 
decizii va lua de unul singur. 

— Refuz să mai discut acest nonsens! 

Lisenko s-a întors înapoi în camera sa, cu faţa roşie şi s-a 
aşezat lângă emiţător. Karlov a auzit cheia închizând broasca, 
colonelul s-a aşezat la masă, foarte îngrijorat. Lisenko era într-o 
dispoziţie explozivă. Dacă Newman făcea o mutare greşită, 
generalul va reacţiona violent. 

Raisa îi aştepta când Newman şi Mauno au ieşit afară din 
clădirea situată pe Pikk Street. S-a apropiat de Newman cu un 
zâmbet de bun venit. Purta un costum albastru închis, foarte 
strâmt, bluză albă cu dantelă la gât şi la manşete. 

— Poate doriţi să faceţi singuri turul oraşului, a început ea. 
Sau, fiind în afară de program - a făcut ea o pauză, uitându-se 
direct la englez - vă pot sta la dispoziţie. 

— De ce să nu ne întâlnim la Toompea, a sugerat 
Newman. Noi vom face pentru început, o plimbare prin oraşul 
vechi. 

— Am să merg acum acolo şi am să vă aştept. 

Mauno a aşteptat până ce rusoaica a intrat în limuzină şi 
şoferul a plecat. Finlandezul s-a uitat de jur-împrejur, pentru a 
vedea dacă sunt singuri şi au pornit spre Turnul Margareta cea 
Grasă, urmărind în sens invers ruta pe care intraseră în Tallinn. 

— Ce ai de gând să faci, pentru numele lui Dumnezeu? a 
şuierat el. 


— Nu ştiu despre ce vorbeşti, a replicat Newman cu 
acelaşi ton calm pe care îl adoptase încă de la sosire. 

— In primul rând ai încălcat învoiala - se presupunea că 
vom prinde în după-amiaza asta vaporul înapoi către Helsinki. Şi 
se pare că uiţi că nu este niciun vapor care să se întoarcă mâine 
- va trebui să aşteptăm o altă zi. 

— Sunt sigur că colonelul Karlov va găsi ceva pentru noi, 
ca să ne ducă mâine înapoi, a spus Newman nepăsător privind 
în jos pe strada laterală. 

Mai mare decât o alee, părea străveche. 

— Atunci, a insistat Mauno, se presupune că vom vizita 
Tallinn-ul singuri, fără însoțitori. Ai insistat pe asta. Acum i-ai 
cerut Raisei să ne întâlnim la Toompea. Cred că nu vrei să te Și 
culci cu ea, presupun? îi cunosc eu rolul ei adevărat. 

— Incetează să te mai îngrijorezi, Mauno. Şi apoi avem 
nevoie de un interpret, dacă vrem să vorbim cu cineva. OK? 

— Există un mit - ai citit asta în ghid - că finlandezii şi 
estonienii vorbesc aceeaşi limbă. Nu este adevărat. Cele două 
limbi sunt doar asemănătoare, dar este uşor pentru un estonian 
să înţeleagă finlandeza mai degrabă decât oricare limbă. Au 
cuvinte diferite de noi. Voi face tot ce se Poate, a încheiat 
Mauno brusc. 

Nu putea să înţeleagă schimbarea gândurilor lui Newman. 
Era îngrijorat de posibila relaţie dintre englez şi Raisa. Nu îi 
Plăcea că Newman încălcase înţelegerea, Era iritat şi nestăpânit, 
pentru că nu înţelegea. Au luat-o pe Pikk Street, Nevman s-a 
oprit un moment pentru a privi turnul Margareta Grasă. Chiar că 
era grasă, cu circumferința sa imensă, Parcă ieşea direct din 
pământ. 

— Trebuie să aibă o înălţime de treizeci şi trei, a observat 
Newman. 

Douăzeci şi şase de metri şi 40 centimetri, l-a corectat 
Mauno. Şi vrei sau nu să crezi, zidurile au o grosime de cinci 
metri şi şaizeci de centimetri. A fost construit la începutul 
secolului al XV-lea, ca turn defensiv. 

— O foarte durabilă bătrână doamnă. Mauno, îl vezi pe 
omul acela de acolo, care se uită în vitrina magazinului? 

Intreabă-l ceva despre Margareta cea Grasă, primul lucru 
care îţi trece prin cap. 

— Dacă zici aşa. 


Un om scund, cu părul şaten, şi mâinile în buzunare se 
uita la vitrina unui magazin de pâine. Newman s-a apropiat când 
Mauno a început să vorbească. L-a auzit pe mauno conversând 
în rusă. Finlandezul s-a răsucit pentru a-l chema pe Newman. 
Omul s-a întors să examineze bunătăţile din vitrină. 

— Margareta cea Grasă a fost construită între 1510 şi 
1529. 

— Întreabă-l de profesia lui. Spune-i că hoby-ul meu este 
să ghicesc meseria oamenilor după aspectul lor. 

A urmat o conversaţie mai lungă în ruseşte. De data asta 
omul l-a privit pe Newman înainte de a replica. Mauno s-a 
răsucit şi l-a prins pe Newman de cot. 

— Este profesor la o şcoală locală. 

— Mulţumesc. 

Newman a luat-o înainte şi au trecut pe sub poarta 
Mediterana, care se arcuia deasupra lor. In curând erau înapoi în 
Laboratoorium Street, mărginită cu clădiri vechi, cu acoperişuri 
în trepte. La dreapta lor era un deal înalt. Mauno a arătat spre 
el. 

— Asta este Rannavarava Hill. 

— Poţi s-o întrebi pe această femeie cum este viaţa 
oamenilor de aici? 

Femeia ieşise dintr-o casă, cărând o sacoşă de 
cumpărături. Printre alte lucruri, în sacoşă se afla şi un pulover 
de lână. L-a privit curioasă pe Newman în timp ce Mauno îi 
vorbea în finlandeză. În timp ce ei vorbeau, Newman privea în 
sus. Un om într-o haină cu mâneci scurte privea în jos pe stradă 
de la una din ferestrele primului etaj al unei case apropiate. 

— Spune că viaţa este grea dar că ea este mulţumită, a 
spus Mauno. 

— Intreab-o dacă are vreun copil. Dacă are, câţi sunt şi 
unde sunt. 

Newman nu se putea elibera de senzaţia de claustrofobie. 
Simţea că oraşul este gata să îl sufoce, lucru care era ciudat, 
pentru că erau aşa puţini oameni în preajmă, ceea ce era iarăşi 
curios pentru ora aceea din zi. 

— Ea spune că are trei copii. Mauno a făcut o pauză 
făcând o figură stranie. Spune că toţi sunt la şcoală. Se duce să 
îi aducă de-acolo. 


— Vezi şi tu, a remarcat Newman binevoitor, continuând 
să meargă pe stradă spre Toompea. 

— Ce să văd? 

— Ah, trezeşte-te! Omul acela care se uita la magazinul de 
pâine. A trebuit să îi vorbeşti în ruseşte. Nu te-am rugat să 
încerci mai întâi în finlandeză? Ai făcut exact aşa cum gândeam. 
Şi a fost luat prin surprindere când l-ai întrebat de profesie. Un 
profesor? Când şcolile sunt încă la program? Era în haine civile 
GRU. Am fost urmăriţi pas cu pas. 

— Ai de gând să pui asta în articol? 

— Bineînţeles că nu. Cineva se îngrijeşte să nu ni se 
întâmple nimic atâta timp cât suntem aici. Clădirea aceea 
departe nu este cetatea Toompea? 


— Imatra! Mergem la Imatra, a exclamat Ingrid studiind 
harta Finlandei desfăşurată pe genunchii ei, în timp ce trenul 
părăsea gara centrală din Helsinki. lar Imatra este lângă graniţa 
rusească. 

— Ştiu, a spus Tweed, privind afară pe fereastră. 

Luaseră trenul de ora unu şi zece, iar Tweed cumpărase 
biletele fără să îi dezvăluie destinaţia. Bagajele pentru noapte 
erau cocoţate în suportul de deasupra capetelor lor. 

— De ce Imatra? a întrebat Ingrid. 

— Pentru că, aşa cum ai spus şi tu, este aproape de 
frontiera rusească. Vom fi obosiţi la noapte. Este la două sute 
cincizeci de kilometri est de Helsinki. Sosim acolo la patru şi 
patruzeci şi opt. Te las la hotelul Valtion, imediat ce ajungem... 

— De ce să mă laşi? Pot să vin cu tine. 

— Nu către zona de frontieră, nu poţi. 

— Cum ajungi de la hotel până acolo? 

— lau un taxi. Frontiera este la numai zece kilometri de 
hotel. 

— Te aştepţi să întâlneşti acolo pe cineva? 

— Pui prea multe întrebări. Priveşte pe fereastră, Finlanda 
este o ţară minunată. Trebuie să vedem tot ce este mai frumos 
în drumul ăsta. Toamna este un anotimp deosebit al anului. 

— Îmi pare rău, a spus ea şi a privit afară pe fereastră. 

La celălalt capăt al vagonului, Poluchkin se prefăcea şi el 
că se uită afară pe fereastră. Rusul nu mai era îmbrăcat 


înhainele tiroleze. Purta un costum finlandez şi ochelari cu ramă 
strălucitoare. 

În cursul unei călătorii de două ore şi jumătate, au trecut 
printr-o infinită varietate de peisaje. Câmpuri de mirişti în zonele 
cultivate. Terenul se îngusta la orizont, punctat ici şi colo de 
câte o casă singuratică. O largă paletă de culori - verde pal, 
roşu strălucitor, galben ocru. 

Casele erau construite din buşteni de lemn şi aveau de 
regulă un fronton central abrupt. Erau şi ferme, stând izolate, 
clădiri mari cu scări conducând la primul etaj, cămine ale 
fermierilor, care conduceau vara imensele ferme şi în care 
locuiau în lungile şi apăsătoarele ierni. Mai târziu au apărut 
păduri, un perete verde dens şi întunecat, închizând linia de tren 
din ambele părţi. Mesteceni şi pini amestecați cu brazi veşnic 
verzi. 

Mestecenii punctau cu galben toamna târzie, pete ca de 
aur care păreau parcă suspendate în aer. Trenul trecea 
ocazional pe lângă arbuşti atât de roşii încât păreau nişte torţe. 
Până la Imatra sunt cinci staţii şi tot drumul Tweed abia a scos 
câte un cuvânt. 

— Am ajuns, a remarcat el ridicându-se să îşi ia bagajele 
atunci când trenul a încetinit. 

— Aşa de-aproape de Rusia, a murmurat Ingrid. 

— Atât de-aproape, încât se poate ajunge fără ca să treci 
dincolo, a încuviinţat Tweed. 

Staţia Imatra este o platformă ridicată deasupra oraşului 
şi a terenului învecinat. După ce au coborât, Tweed nu s-a grăbit 
deloc să iasă din staţie. A privit de-a lungul platformei trenul 
care a plecat şi a luat-o spre est. Curând se va întoarce spre 
nord, paralel cu graniţa, pornind spre Joensuu, destinaţia sa 
finală. 

— Ce zi frumoasă, a remarcat Tweed în timp ce mergeau 
de-a lungul platformei. Vezi peticul acela de apă de acolo? Lacul 
Saimaa. Cel mai mare lac din Finlanda - după cum spun ei. Sunt 
aşa de multe. 

Poluchkin dispăruse în holul de intrare şi punea întrebări 
despre orele trenurilor, la casa de bilete. Soarele cald îi încălzea 
pe Tweed şi pe Ingrid sub un cer fără nori. Respirau aerul curat 
înviorător, parcă de la ţară. 


Un alt pasager rămăsese pe platformă după plecarea 
trenului, făcând fotografii ale lacului Saimaa. Un bărbat scund s- 
a apropiat de Tweed cu o ţigară în gură. 

— Aveţi cumva un foc? a întrebat în engleză. 

În interiorul palmei făcute căuş, i-a arătat lui Tweed o 
legitimaţie. Poliţia de Protecţie, Kari Eskola. Tweed a introdus 
mâna în buzunarul unde ţinea bricheta Feudor, pe care o avea 
pentru alţii. A făcut câteva încercări să o facă să meargă. 

— În Imatra nu sunt tramvaie, a şoptit Eskola. 

— Această tânără doamnă şi cu mine vom locui la hotelul 
Valtion, a spus Tweed rapid. Dacă mi se întâmplă ceva 
transmiteţi-i lui Mauno să o suie în siguranţă într-un avion 
pentru Stockholm. 

— Sunt sigur că va fi încântat să o facă. 

Eskola s-a îndepărtat. A mai făcut o fotografie, pufăind din 
ţigară. Apoi a dispărut prin uşa de la ieşire. 

— Ce a vrut să spună? a întrebat Ingrid. În Imatra nu sunt 
tramvaie. 

— Era o avertizare. Aşa de-aproape de graniţă... 

37 

Hotelul Valtion din Imatra este unul dintre cele mai 
curioase din lume. La origine a fost un castel. A fost reconstruit 
şi renovat de trei ori în cursul timpului. 

Cu cinci sau şase etaje - depinde de punctul de vedere al 
fiecăruia - cu turnulețe care ieşeau lateral ca nişte ramuri de 
copac. Existau foişoare mici şi mari, unele cu acoperişuri conice 
ca nişte pălării de vrăjitoare. Portalul de la intrare era mare, un 
edificiu pătrat şi solid, cu urme vagi de arhitectură indiană. 

Tweed cumpărase din Helsinki unica rezervare încă 
valabilă, care costase opt sute de markkaa. După ce se 
înregistrase - cu numele său - recepţionerul i-a condus către 
liftul străvechi cu grilaje pe ambele părţi. 

Apartamentul era format dintr-o sufragerie spațioasă, un 
dormitor mare şi o baie, primele două conducând către un 
antreu. Ingrid a fost încântată să constate că sufrageria era de 
fapt un turn mare cu pereţi rotunzi şi ferestre lungi şi înalte. 

— Un apartament? l-a întrebat ea pe Tweed când au 
rămas singuri. l-a aruncat o privire laterală. Dormim aici la 
noapte? 


— Nu. Prindem un tren târziu înapoi către Helsinki, când 
mă întorc din vizita făcută la frontieră. 

— Vin cu tine. 

— Nu pot să îngădui aşa ceva. Sub niciun motiv. Cât Sunt 
plecat, tu stai aici. Ţii uşa închisă. Nu deschizi nimănui. 

Singura excepţie este dacă Kari Eskola te sună de jos de la 
recepţie. Kari Eskola, a repetat el. Dacă face asta, te duci cu el 
înapoi la Helsinki. Te voi urma după aceea. 

— Asta însemnând că nu te vei mai întoarce niciodată. 

— Nu fi prostuţă. Ti-am cumpărat un roman în suedeză. 
Plec acum. Reţine, nu permite nimănui altcuiva decât lui Eskola. 
Cere-i să-şi declare identitatea şi să îţi spună ce a făcut în staţie 
înainte de a ne vorbi nouă. 

— Mi-e frică. 

— Nu fi prostuţă, a repetat el. Şi să nu îmi faci probleme. 
Am avut destule controverse în Helsinki, cu Butler înainte de a 
pleca. 

— Deci şi el era îngrijorat pentru tine. 

— Trebuie să plec acum. Citeşte-ţi cartea... 


Tweed s-a aşezat pe canapeaua din spatele taxiului care a 
plecat din curtea hotelului Valtion, a ieşit în strada principală şi 
foarte curând a trecut pe podul de deasupra unei prăpăstii. 

Prăpastia, adâncă şi stâncoasă, era faimoasă pe timpul 
iernii. Apa din lacul Saimaa curgea printr-un defileu îngust, 
formând o mică învolburare. Oricine cădea acolo nu avea nicio 
şansă să scape cu viaţă. 

Taxiul a luat-o de-a lungul drumului pustiu, care începea 
ca o autostradă, cu un spaţiu cu iarbă pe mijloc. Mai târziu, când 
se apropia de frontieră, spaţiul de iarbă a dispărut şi drumul a 
devenit mai îngust. 

Nu era trafic în nicio direcţie. Nicio prezenţă umană, în 
timp ce vehiculul mergea constant prin pustietate. Şoferul s-a 
uitat de câteva ori în oglinda retrovizoare la pasagerul său. Avea 
o faţă grasă, o constituţie solidă şi purta o mustață roşie. 

Numele meu este Arponen, a spus el în cele din urmă. 
Doriţi să ajungeţi la frontieră, să aşteptaţi câteva minute şi apoi 
vă reîntoarceţi la hotel? 

Engleza sa era excelentă, prea bună pentru Imatra. Tweed 
aşteptase ceva timp până ce a sosit taxiul pe care îl comandase 


recepţionerului. Suspecta că era condus de către partenerul lui 
Kari Eskola. La o astfel de muncă, poliţiştii lucrau cu perechi. 

— Nu, a replicat Tweed, nu este exact aşa cum i-am spus 
recepţionerului. Da, mergem la graniţă. Aşteptăm acolo până 
am să vă cer să ne întoarcem. S-ar putea să dureze ceva timp. 

— Nu este un loc potrivit pentru o prea lungă aşteptare, a 
replicat Arponen, urmărindu-l pe Tweed prin oglindă cu ochii săi 
negri. 

— Eu voi aprecia asta, a spus Tweed tăios. Şi plătesc 
pentru călătorie. 

Punctul de frontieră Imatra nu este un Chekpoint Charlie. 
Locul nu are nimic dramatic - doar o senzaţie de singurătate şi 
dezolare. Taxiul s-a oprit. 

Tweed s-a dat jos ca să îşi întindă picioarele şi ca să 
arunce o privire. Peste drum era întinsă o barieră marcată cu 
dungi roşii. Era linişte, o tăcere deprimantă, pe care aproape că 
o auzeai. O clădire albă cu un singur etaj era postată lângă 
barieră şi două plăci de metal cu instrucţiuni. 

În vârful barierei, în colţul din stânga, o placă conţinea un 
mesaj simbolic. Stop! Pe partea dreaptă era desenul unui aparat 
de fotografiat tăiat cu dungi diagonale roşii. Fotografiatul 
interzis. Sub desen era trecut un mesaj scris în cinci limbi. 

Finlandeză, suedeză, germană, engleză şi franceză. 
Versiunea engleză era simplă şi directă. ZONA DE FRONTIERA. 
Accesul interzis fără permis special. Tweed se uita în sus, când 
un gardian cu un pistol automat în mână s-a apropiat şi a venit 
spre conducătorul de taxi. 

Au vorbit câteva minute şi apoi gardianul a luat-o înapoi şi 
a intrat în clădire. Tweed l-a văzut prin fereastră folosind un 
telefon. S-a apropiat de taxi. 

— Despre ce a fost vorba? 

— Voia să ştie cine sunteţi - şi de ce aşteptaţi aici. Nu 
cred că a fost satisfăcut de răspunsul meu. Acum cheamă pe 
cineva. Cred că ar trebui să plecăm. 

— Sunt pe teritoriul finlandez. Nu văd niciun motiv de 
nelinişte. 

— Vă sfătuiesc să intraţi imediat în taxi. 

— Mulţumesc pentru sfat. Dar voi mai sta pentru o vreme. 
Ăsta a fost aranjamentul cu recepţionerul atunci când v-a sunat. 


Tweed s-a întors cu spatele la şofer, pentru a curma 
discuţia şi a mers mai departe. Îşi dădea seama de riscul implicit 
al aşteptării sale. Ar fi fost foarte neplăcut ca să apară peste 
deal o maşină condusă de ruşi, acolo unde nu mai era drum pe 
lângă barieră, să îl înşface şi să îl treacă în partea Cealaltă. 
Foarte neplăcut. Dar nu imposibil. 

Cerul albastru s-a acoperit. O mare de nori a venit 
deasupra. S-a uitat la stânga, acolo unde pădurea era mai deasă 
decât oriunde mai văzuse până atunci. Nimic nu se schimbase în 
peisajul tăcut. Pădurea întunecată era răspândită departe, fără 
sfârşit. Privea direct în Rusia Sovietică. S-a întors la taxi, s-a 
aşezat în spate, a închis uşa şi şi-a aranjat din nou ţinuta. Se 
gândea la Bob Newman, întrebându-se dacă îl va mai vedea 
vreodată. La Ingrid, aşteptându-l îngrijorată în camera de hotel. 

l-a permis să vină cu el doar pentru că voia să fie cu ochii 
pe ea. A contat pe faptul că Mauno Sarin îl va urmări oriunde se 
va duce - şi avusese dreptate. Dacă lucrurile ar merge prost, 
Eskola ar fi condus-o înapoi la Helsinki. 

— Putem să mergem acum? a întrebat Arponen cu un ton 
aproape insistent. 

— Nu. Trebuie să aşteptăm. 

Karlov a auzit zgomotul grăbit de chei care descuiau uşa 
spre camera următoare. Sunetul l-a pregătit pentru intrarea lui 
Lisenko. 

— Tocmai am primit un telefon de la Poluchkin, prin 
Helsinki. L-a urmărit pe Tweed la Imatra. Imatra! Vino să ne 
uităm pe hartă. 

— Ştiu unde este Imatra. 

Dar Lisenko a mers în cealaltă cameră. Karlov l-a urmat, 
trăgându-şi în jos de bluză. Era un tic la care era predispus în 
perioade de criză. Arăta destul de bine. 

Lisenko întinsese pe un perete o hartă a Finlandei. Când 
Karlov a intrat generalul mormăia cu un deget bont pus pe 
Imatra. Era foarte agitat. Lui Karlov i-a trecut prin minte că nu 
au un om potrivit pentru o astfel de treabă. Lisenko ar fi fost cel 
mai bun în conducerea unei divizii la atac - dar la o asemenea 
treabă era depăşit de departe de recele şi cerebralul Rebet. 

— Imatra, a spus din nou Lisenko. Ce dracu face Tweed 
acolo? 


— Nu am nicio idee. Poluchkin nu v-a spus? 

— Ba da. Tweed s-a dus cu trenul la faţa locului. Şi-a lăsat 
bagajele la hotel şi a luat un taxi până la graniţă. Acum este 
acolo, aşteptând. Aşteptând ce? 

— Este o evoluţie curioasă, a fost Karlov de acord. 

— Curioasă? Este a dracului de alarmantă! Am făcut oare 
numai prostii? îl aşteptăm pe Procane să contacteze ambasada 
sovietică din Helsinki. Să presupunem că a sărit peste etapa cu 
ambasada? Asta înseamnă că este foarte nervos. Se duce oare 
Procane la Imatra - pentru a trece pe acolo? 

— Este posibil, a încuviinţat din nou Karlov. 

— Asta strică totul. Lisenko a început să meargă în cercuri 
în mica cameră. Ar fi bine să te duci mâine la Helsinki cu 
Newman şi Sarin. Am putea să folosim una din navele mari de 
patrulare ca să vă trecem în partea cealaltă. Voi semna imediat 
ordinul tău de deplasare. Preiei controlul complet al afacerii 
Procane. 

— Cum doriţi. Cum îi voi explica asta lui Newman? 

— Este uşor. Spune-i că o faci în semn de curtoazie pentru 
venirea lui Mauno aici. Newman va considera că este foarte 
normal să menţinem un contact apropiat cu finlandezii. Dacă 
lucrurile vor merge prost, va fi un dezastru. 

Stare de panică, s-a gândit Karlov. Criza a sosit în sfârşit. 


— Aşa deci, asta este Toompea, i-a spus Newman Raisei 
care l-a aşteptat în Lossi Sqare, la umbra Micii Fortăreţe. 

l-a condus pe trepte şi stăteau acum sub un turn care 
străjuia unul din colţurile fortăreței rectangulare. Colţul de nord- 
vest. 

— Acesta este Turnul Pilsticker, i-a informat Raisa. 

Mauno Sarin stătea tăcut aproape de Raisa, cu mintea 
neliniştită. Încă nu putea înţelege motivul extraordinarei 
schimbări a atitudinii lui Newman, o dată ce au sosit în Estonia. 
Newman a privit de-a lungul zidurilor şi către parcul aşezat la o 
oarecare distanţă. Un drum mergea de-a lungul parcului şi îi 
părea familiar. 

— Cum se numeşte parcul? a întrebat el. 

— Este Toom Pa rk. 

— Şi strada aceea care îl mărginește? 

— Se numeşte Vaksali Street. 


— Pot să mă plimb un pic de unul singur? 

— Bineînţeles, mergeţi pe unde doriţi. Dacă o luaţi pe 
acolo, către colţul de sud-vest, veţi vedea turnul Herman cel 
înalt. Are patruzeci şi trei de metri şi cincizeci înălţime, nouă 
metri şi nouăzeci în diametru iar pereţii au o grosime de doi 
metri şi nouăzeci şi şapte... 

„Dumnezeule, vorbeşte de parcă ar fi un ghid turistic, a 
gândit Newman îndepărtându-se. Ceea ce probabil că a şi fost 
odată. Mergea încet călcând peste pietre cu o expresie 
nehotărâtă. Asta era locul, tărâmul blestemat unde au ucis-o Pe 
Alexis. 

Putea revedea aşa de clar în minte filmul oribil pe care l-a 
prezentat Howard la Londra, în sala din Park Crescent. Alexis 
ridicându-şi mâinile când maşina cu farurile aprinse a orbit-o şi a 
venit spre ea. Cu castelul şi turnurile sale ciudate pe fundal. 
Mergea acum prin clădire. Mica fortăreață. 

Şi era sigur că localizase punctul unde o uciseseră pe ea, 
pe Vaksali Street. De-a lungul lui Toom Park. Geografic era bine. 
S-a oprit şi a privit Turnul Herman cel înalt. O altă 
monstruozitate. A auzit din urmă paşi feminini şi şi-a controlat 
expresia. S-a răsucit cu un zâmbet. 

— Crezi că am putea să mergem la o plimbare după 
prânz? a sugerat el. 

— Bineînţeles, a răspuns Raisa. Plăcerea va fi de partea 
mea. 

— Mă interesează vechile castele. Locul ăsta este 
minunat. Mi-ar place să îl văd de la distanţă. Nu-i aşa că este o 
imagine plăcută de pe Vaksali Street? 

— Excelentă. Ochii ei i-au privit ţintă pe ai lui. lar la 
noapte va fi un cer senin. Am ascultat buletinul meteorologic. 
Un pic friguros, dar luna va fi vizibilă. O să fie frumos. 

— Mi-ar place să văd şi asta, a spus Mauno de peste 
umărul ei. Totdeauna fac o plimbare după prânz... 

Raisa, cu spatele spre Mauno, s-a bosumflat uitându-se la 
Newman. Ce tip stupid, spuneau ochii ei, dar şi-a confecţionat 
un zâmbet larg atunci când s-a întors spre Mauno, vorbind. 

— Veţi fi bine venit, domnule Sarin. 

— Poate am putea să ne reluăm drumul înapoi spre Pikk 
Street, a sugerat finlandezul. 


— Bineînţeles. Maşina ne aşteaptă. Mă întorc înapoi cu 
şoferul şi vă aştept acolo. În seara asta vom lua cu toţii cina la 
hotelul Olimpia. O să vă placă. 

— De-a ce dracu te joci? a întrebat Mauno când au rămas 
singuri. Fata asta te poate duce într-o cursă. 

— Mă îndoiesc, a răspuns Newman prieteneşte. Poate că 
vrea să am o amintire plăcută de pe urma vizitei mele în Tallinn. 

— Cred că eşti nebun. Şi atâta timp cât suntem pe 
pământul estonian, voi sta lângă tine fiecare minut - îţi PlaC sau 
nu. Sunt responsabil de securitatea ta şi nu am de gând să te 
las să te cureţi - dacă asta este expresia. 

— Asta este expresia, a încuviinţat Newman când au 
început să coboare pe Lossi Street. Când au trecut pe la intrarea 
bisericii Alexander Nevsky, niciunul din ei nu a remarcat figura 
celui care îi urmărea din uşa întredeschisă. Căpitanul Olaf Prii, 
comandantul traulerului Saarema i-a urmărit până ce i-au ieşit 
din câmpul vizual. 


— Karlov, a spus Lisenko ameninţător, făcându-l pe 
colonel să ridice imediat privirea de pe masă, Raisa tocmai a 
transmis vestea că Newman vrea să se plimbe după-masă pe 
Vaksali Street. 

— Ar putea fi o coincidenţă, a răspuns Karlov prompt. 

— Nu cred în coincidenţe! De ce tocmai asta, din toate 
străzile din Tallinn? Ştii ce s-a petrecut acolo. 

— Am aflat ce s-a petrecut, după eveniment. V-am mai 
spus şi înainte că uciderea lui Alexis Bouvet a fost mai mult de o 
crimă, a fost o gafă, vorba lui Talleyrand. 

— Ce este făcut este făcut. Acum trebuie să mă decid 
dacă nu este prea periculos să îl las pe Newman să Părăsească 
Estonia. Trebuie apoi să mă hotărăsc dacă Adam Procane va 
trece sau nu frontiera pe la Imatra. Ai dat telefoanele alea la 
Helsinki? Care este acum situaţia dincolo? 

— O echipă întreagă a zburat de la Leningrad la Imatra. 
De la Ambasada din Helsinki, mi s-a spus acum cincisprezece 
minute, că Cord Dillon este încă la hotelul Kalastajatorppa cu 
doamna Stilmar. Stilmar, el însuşi, nu a părăsit ambasada 
americană. Niciunul din ei nu a mişcat până acum. 


— Cu excepţia lui Tweed, i-a reamintit Lisenko. Şi cu toate 
lucrurile astea care se petrec nici nu mi-am sunat soţia. Tu ai 
telefonat la a ta? 

— Nu recent. Am fost un pic cam ocupat. 

— Sunt oarecare probleme între voi? 

— Totul este bine. Luckily, aşa cum ştiţi, are o muncă 
importantă de biochimist care îi ocupă tot timpul. Karlov l-a 
privit pe general. Ar merge mai bine dacă aş putea fi repus în 
postul din Moscova. 

— Datoriile tale de moment se leagă de locurile astea. 
Lisenko a schimbat subiectul. Prioritatea mea imediată este 
Newman. Va trebui să vedem ce va face la noapte. Atunci voi 
decide... 


Mauno Sarin a sosit înapoi pe Pikk Street, total nepregătit 
pentru şocul care îl aştepta. Raisa i-a însoţit pe scări spre biroul 
lui Karlov, unde colonelul îşi uda cactusul aşezat pe masă. A luat 
ghiveciul şi l-a dus la fereastră unde l-a plasat într-un colţ. 

— Cred că are nevoie de mai multă lumină. Bine aţi venit! 
V-a plăcut plimbarea? Ah, Mauno, a fost un apel pentru tine de 
la birou. Te-au rugat să îi suni. Urgent. Vă las singuri să puteţi 
vorbi la telefon. Foloseşte, te rog, scaunul meu. 

Newman s-a apropiat de fereastră să privească cactusul, 
în timp ce Karlov a părăsit biroul pe la uşa dinspre scări, iar 
Sarin s-a aşezat şi a format numărul. Finlandezul ştia că 
întreaga conversaţie va fi urmărită şi înregistrată de tehnicienii 
lui Karlov — Procedură normală. El făcea la fel la Helsinki atunci 
când avea un apel de la ruşi. L-a căutat pe reprezentantul său, 
Karma. 

— Sarin la aparat. Am înţeles că m-ai căutat. 

— Da. Mi-aţi cerut să vă ţin la curent cu pungaşul acela 
care a dispărut, a raportat Karma. Nu l-am găsit încă, dar 
credem că se află în Turku, Imatra sau Vaasa. 

— Dacă este la Vaasa, s-ar putea să o ia către Suedia. 
Alertaţi grănicerii. 

— Deja am făcut-o. Nu este niciun dubiu despre persoana 
care a fotocopiat documentele. Am verificat maşina. 

— Mă întorc mâine în loc de astăzi. Anunţă-mă aici dacă 
mai au loc evenimente. 


Mauno a pus telefonul jos cu o privire îngheţată. Era palid. 
Izolat peste noapte la Tallinn şi cu veştile astea. „Pungaşul” era 
Tweed, nume de cod ales de către finlandezi, dotați cu un umor 
sec. lar Tweed era în locul al doilea, menţionase Karma. Imatra! 
Pe sângeroasa frontieră sovietică! Tweed înnebunise? 

Avea acum două probleme care să îl ţină treaz. Tweed în 
Imatra şi Newman jucând ceva ciudat aici, în Tallinn. Ce dracu 
se petrece? Newman s-a îndepărtat de fereastră. 

— Veşti proaste, Mauno? a întrebat el. 

— Doar o revenire într-un caz complicat de care mă ocup. 
Dar se va rezolva într-un fel - lucrurile astea au un fel de a 
decurge. Vezi dacă îl poţi găsi pe Karlov şi spune-i că suntem 
gata pentru masă, dacă este pregătit. 

Mauno s-a lăsat pe spate pe scaun şi a privit în gol. Avea 
nasul format să simtă nenorocirile. Era convins că se afla în 
mijlocul unei zone de dezastru. În Finlanda. În Estonia... 

Tweed s-a întors la hotelul Valtion şi a urcat grăbit pe 
scări, ignorând liftul scârţăitor. A bătut în uşa apartamentului şi 
Ingrid a răspuns aproape imediat. Paşii ei s-au apropiat şi au 
intrat în micul hol. 

— Cine este? 

— Tweed. Lasă-mă să intru - a continuat el să vorbească 
în timp ce ea deschidea uşa. Nu ai despachetat nimic? Bine. 
Plecăm imediat. Taxiul ne aşteaptă. 

—  Slavă Domnului! Aproape că înnebunisem de 
îngrijorare, închisă în camera asta foişor. 

— Zburăm înapoi la Helsinki. Avem exact timpul să 
prindem ultimul zbor de la Lappeenranta - asta e ultima staţie 
de tren înainte de Imatra. Am plătit biletele. Acum trebuie să ne 
mişcăm. 

Arponen, acelaşi şofer care îl dusese la frontieră, a depăşit 
din nou limita de viteză rulând pe şoseaua dreaptă şi menţinută 
superb. De ambele părţi pădurea curgea ca o perdea verde 
închis. 

Tweed a privit de câteva ori înapoi, prin oglinda 
retrovizoare. Unicul vehicul pe şoseaua de altfel goală, era un 
Saab verde care îşi păstra distanţa dar care totuşi se ţinea după 
ei. Nu avea niciun dubiu căomul de la volanul acesteia era 
Eskola. În Imatra nu sunt tramvaie... 


Tweed şi-a scos portofelul şi i-a întins lui Ingrid un pachet 
de bancnote. l-a spus că atunci când sosesc să cumpere două 
bilete pentru Helsinki. Apoi s-a uitat înapoi Şi s-a încruntat. 
Urmărise şoseaua pe o distanţă mai mare dincolo de Eskola. 

Înapoia maşinii în care era sigur că se află Eskola, apăruse 
un alt automobil. Se deplasa, de asemenea, cu mare viteză. A 
ridicat din umeri şi a privit înainte. Ingrid l-a atins Pe mâneca 
pardesiului. 

— Ceva nu merge bine? 

— Da. Trebuie să prindem avionul la mustață. 

La aeroportul din Lappeenranta, Tweed a aşteptat la 
intrare în timp ce Ingrid a cumpărat biletele. Saab-ul verde era 
parcat la câţiva metri de locul unde stăteau. Tweed s-a deplasat 
către el şi a vorbit cu şoferul care ieşise din maşină. 

— Eskola, prindem cursa înapoi către Helsinki. Ar trebui să 
te grăbeşti dacă vrei să iei bilete. Bilete - dacă Arponen vine cu 
tine. 

A mers rapid înăuntru, înainte ca finlandezul să poată 
replica. Cinci minute mai târziu, zborul AY445 ateriza pe pistă, 
gata să decoleze. La câteva rânduri în spatele lui Tweed şi a lui 
Ingrid, cei doi finlandezi, Eskola şi Arponen, ocupau locuri 
separate. Ultimul om care prinsese avionul, chiar înainte ca uşile 
să se închidă era Poluchkin, care alesese un scaun în spatele 
avionului. 

În timpul zborului de treizeci de minute, înapoi către 
Helsinki, mintea lui Tweed era preocupată de problemele 
actuale, poziţia pieselor de pe tabla de joc. Era convins că 
Newman şi Sarin erau la Tallinn - dacă nu se întorseseră deja cu 
ultimul vapor. Va verifica prin Butler, aflat la Hesperia, imediat 
ce se întorc - de asemenea, va controla locul unde se află Cord 
Dillon, Helene şi Stilmar. 

Şi dincolo de toate acestea, spera că Monica, în Londra, 
desluşise corect mesajul prin care o alertase el prin telefon 
înainte de a pleca către Imatra. Semnalul era foarte important. 


Monica îl căutase pe Welwyn, şeful Serviciului de Coduri 
de la Amiralitate, imediat ce terminase de discutat cu Tweed. El 
îi lăsase ei mesajul - o serie de semne - înainte de a zbura către 
Stockholm. În urmă cu câţiva ani, i-l arătase Monicăi. 


Welwyn reacţionase imediat. Textul cifrat fusese emis în 
atmosferă, precedat de semnalul de apel. La bordul traulerului 
Saarema, oprit în portul Tallinn, operatorul radio, fratele lui Olaf 
Prii, şi-a notat şirurile de semne aplecat deasupra aparatului de 
recepţie. 

Când semnalul a încetat, a smuls foaia de hârtie din 
carnet şi a băgat-o în portofelul de plastic şi l-a strecurat în faţă 
sub un morman de pânze. Nu se temea că un ascultător rus 
care va asculta postul va prinde semnalul. Dacă o făcea, nu 
exista niciun expert în cifruri din întreaga Uniune Sovietică care 
ar fi putut descifra aceste coduri. Ruşii nu erau singurii care 
utilizau codurile de unică folosinţă. 


Imediat ce l-a sunat pe Welwyn, Monica a mai făcut o 
legătură telefonică. De data asta, internaţională. Tweed îi 
explicase că cele două acţiuni sunt corelate. Ea a sunat la 
hotelul SAS din Copenhaga, care se găsea pe ruta principală 
care lega oraşul de aeroportul Kastrup. Casey, pilot de elicopter, 
era întins în pat. Citind Misterul din Edwin Droody când a sunat 
telefonul. Îi plăcea Dickens. Şi a ridicat receptorul ţinându-l în 
aşa fel încât să poată auzi şi copilotul. 

— Casey la aparat. 

— Aici Monica - lasă-l pe Dickens. 

— Ce-ai cu Dickens? E un scriitor al dracului de bun. 

— Cursa este închisă, a continuat ea. Identitatea este 
stabilită conform formulării anterioare. Poţi să îţi iei permisul. De 
data asta fără prea multe femei. 

— De ce nu? îmi place Dickens. Îmi plac femeile. 

În decurs de o oră elicopterul Alouette era gata să 
decoleze de pe aeroportul din Kastrup. Casey, un om de treizeci 
de ani, era la punctul de control cu Wilson lângă el, un tip 
taciturn. S-au ridicat cu elicopterul în aer şi au pornit spre est 
peste Oresund, panglica subţire de apă care desparte 
Danemarca de Suedia. Când au urcat la o altitudine mai mare şi- 
a băgat în gură o gumă de mestecat. Aveau de făcut un drum 
lung. 

Drumul său trecea prin sudul Suediei, apoi către Arlanda, 
unde va realimenta. De la Arlanda va zbura sub nivelul radarelor 
spre sud, către insula Orno din arhipelagul suedez. 


Plănuia să aterizeze într-o zonă mai retrasă a insulei, unde 
va aştepta instrucţiunile finale. Elicopterul Alouette era dotat cu 
ultimul, şi cel mai bun, radioemiţător. Wilson era, de asemenea, 
şi un foarte bun operator radio. Pe Orno ei vor recepționa 
semnalul care îi va anunţa care este destinaţia finală. Pista de 
aterizare de elicoptere de pe malul mării de la hotelul 
Kalastajatorppa. 


În timp ce Newman şi Sarin luau masa cu gazdele lor la 
hotelul Olimpia, căpitanul Olaf Prii lua o gustare plimbându-se 
prin Tallinn. Întâmplător a luat-o pe Pikk Street care era pustie la 
acea oră târzie. 

A colindat mai departe, uitându-se la cerul acoperit de 
stele al nopţii de catifea. Luna va răsări curând. S-a oprit când a 
ajuns la Turnul Margareta cea Grasă, uitându-se lung la edificiul 
înalt, aşa cum o făcuse şi Newman mai devreme. 

Răsucindu-se la stânga, şi-a luat bicicleta din spatele porții 
Mediterana. Picioarele au început să mişte repede pedalele spre 
port. În momentul în care a urcat la bordul lui Saarema, s-a dus 
direct către camera radio. Fratele lui s-a uitat în sus la el atunci 
când a intrat şi a tras uşa. 

— Vine, a spus el. 

Recuperând foile ascunse, i le-a dat lui Olaf şi a încuiat 
uşa. Căpitanul a extras un carnet de note dintr-un compartiment 
secret al navei şi s-a concentrat să descifreze cifrul. Lucra încet 
şi atent, aşa că i-a trebuit o jumătate de oră ca să fie mulţumit. 

Mesajul era în germană, limba în care conversase cu 
Tweed la întâlnirea din portul Harwich. L-a recitit, a scos o cutie 
de chibrite şi a ars bucata de hârtie într-o scrumieră. A spălat 
cenuşa în chiuvetă. Numai după aceea şi-a privit fra tele. 

— Pornim imediat, a anunţat el. 

— Destinația? 

— Barca gonflabilă cu motor este în regulă? 

— Am verificat motorul astăzi. Este în stare perfectă. Care 
este destinaţia noastră? 

— Întâi portul finlandez Turku, la vest de Helsinki. 

— Şi apoi? 

— Insula Orno din Arhipelagul Suedez. 

Hotelul Olympia nu este o moştenire a vechiului Tallinn. O 
clădire masivă de beton, înfăţişând cerului multe ferestre, dintre 
care foarte multe sunt asemănătoare, sugerând un stup cu o 
înfăţişare neplăcută, locuit de oameni. 

Lui Newman, care a sperat să fie vreo clădire veche, i-a 
displăcut locul chiar din momentul în care au intrat. Karlov era 
gazda şi i-a condus în salon. Musafirii săi erau Newman, Sarin şi 
Raisa, care stătea lângă englez. 

— Vă voi acompania mâine înapoi la Helsinki, i-a anunţat 
colonelul după principalul fel de mâncare, o portie mare de 
hering cu vegetale. Au scos vinul ăsta foarte bun, Chablis. 
Newman l-a privit pe Karlov în timp ce acesta explica. Returnez 
multele vizite pe care Sarin le-a făcut la Tallinn. Şi apoi, îmi 
place Helsinki-ul. 

— Spuneţi-mi, colonele, cine este însărcinat cu securitatea 
în Tallinn? 

— Eu. Ca şi pentru întreaga Estonie. Ce v-a făcut să puneţi 
această întrebare? 

— Faptul că locul pare să fie liniştit. Fără beţivi pe străzi. O 
schimbare plăcută. 

— Nu ştiu. Karlov şi-a băut o parte din Chablis. Când am 
fost la Londra, am avut aceeaşi impresie. 

— Nu aţi fost pe acolo la ora când se întorceau acasă cu 
taxiurile. 

Asta, se petrece noaptea târziu, nu-i aşa? a remarcat 
Raisa. Când vom face plimbarea veţi vedea cum este noaptea 
pe aici. 

La sfârşitul mesei, Karlov s-a scuzat. Avea o grămadă de 
hârtii la care trebuia să lucreze. Spera că sunt mulţumiţi de 
camerele pe care le primiseră la hotelul Olympia. A salutat 
formal şi i-a părăsit. După cafea au fost conduşi cu maşina de la 
Olympia înapoi în oraşul vechi şi limuzina s-a oprit la intrarea pe 
Vaksali Street. Era lună plină şi Newman a Pornit împreună cu 
Raisa, urmaţi de Mauno. Raisa i-a luat braţul lui Newman ca şi 
când ar fi fost cel mai natural lucru în lume şi pentru un moment 
sânul ei stâng l-a atins. S-au oprit încet de-a lungul lui Toom 
Park, apoi Newman s-a minunat. 

Mica fortăreață îşi întindea umbrele, o masă singuratică 
aşezată izolat pe o înălţime. Aproape de ea, Newman se 
gândea. Chiar aici - unde stau acum - au ucis-o. 


Îşi putea reconstrui în minte filmul crimei. Se uita fix la 
locul acelui trecut. Castelul cu turnurile sale stranii. Îi dădeau 
sentimentul că a găsit, în sfârşit, locul. 

Cine este însărcinat cu securitatea în Tallinn? Eu sunt... 
Karlov era omul care o ucisese pe Alexis. Şi Karlov venea mâine 
cu ei în Finlanda. Coincidenţa era incredibilă. Newman a 
continuat să se uite la castel, parcă cu un vis urât pe faţă. Dar 
trăia un coşmar. 

In camera sa de la hotelul Olympia, Newman era pregătit 
să se urce în pat. Pregătise totul pentru noapte. Pijama, halat, 
trusă de bărbierit. Tocmai se urca în pat, când a auzit uşoara 
bătaie în uşă. 

S-a dat jos din nou, şi-a pus halatul şi a făcut o grămadă 
de zgomot descuind uşa. Raisa era afară. Purta un halat 
descheiat în faţă. Sub acesta avea o cămaşă transparentă de 
noapte şi ciorapi lungi fini. Arăta foarte bine şi buzele ei schiţau 
un zâmbet. 

Uşa din spatele ei s-a deschis şi în cadrul ei a apărut 
Mauno. Ochii fetei au clipit şi şi-a închis halatul. S-a întors şi a 
vorbit vioi. 

— Veneam imediat şi la dumneavoastră. Tocmai mi s-a 
transmis că nava de patrulare va pleca înapoi la Helsinki, mâine 
dimineaţă la ora opt şi jumătate. Sau este prea devreme? Veţi fi 
luaţi de aici la ora opt. 

— Este bine, a replicat Mauno. 

— Şi pentru dumneavoastră? S-a întors spre Newman şi lui 
i s-a părut că vede o umbră de dezamăgire în ochii ei. Va fi 
bine? 

— În regulă. Micul dejun la şapte? Atunci nu va trebui să 
ne grăbim. 

— Cât de devreme doriţi. Somn uşor. 

Newman i-a făcut cu ochiul lui Mauno, înainte de a închide 
uşa. Se aşteptaseră la acest rendez-vous, Raisa venind la 
camera lui Newman. Aranjaseră ca englezul să facă mult 
zgomot la deschiderea uşii, ca să îl avertizeze pe Mauno. 

În camera sa Newman şi-a aprins o ţigară. Îşi făcea alte 
planuri. Arma pe care o cumpărase în Sergels Torg era închisă în 
una din casetele din staţia centrală de tren din Helsinki. Cheia 
de la acea broască era acum în portofelul ascuns sub perna sa. 


Lisenko ţinea o şedinţă de noapte în biroul lui Karlov. 
Rebet era, de asemenea, prezent şi asculta în linişte pe general 
care explica situaţia. 

— Să îl lăsăm sau nu pe Newman să plece mâine, este 
punctul principal de pe agendă. Raisa a raportat că Newman a 
dovedit mare interes pentru Toompea - dar ca un turist, a 
considerat ea. Ceea ce nu îmi place este că a umblat pe Vaksali 
Street. Chiar s-a oprit la locul exact unde nevasta lui a fost ucisă 
de Poluchkin. 

— De acolo ai o bună imagine spre Mica Fortăreaţă, a 
punctat Rebet. Şi a pomenit vreo vorbă de la venirea lui despre 
moartea lui Alexis Bouvet? Nu, cel puţin după câte am auzit eu. 

— Este adevărat, a admis Lisenko. A privit în jurul mesei. 
Formăm un comitet aici. Să votăm decizia. Cei care sunt în 
favoarea lăsării lui Newman să se întoarcă în Helsinki să ridice 
un deget, vă rog. 

Rebet şi-a reţinut un suspin. Capcana se închidea. Aşa de 
anacronic. Aşa de tipic bolşevic. Nu vor înţelege niciodată că 
vremurile s-au schimbat? 

Karlov şi Rebet şi-au ridicat mâinile. Lisenko s-a uitat la ei. 
A încuviinţat din cap fără să îşi ridice mâna. Acum pasase 
celorlalţi responsabilitatea pentru eliberarea lui Newman - în 
cazul că intervenea vreo schimbare de opinie la Moscova. 

— Mai este un subiect pe care vreau să îl discutăm, 
tovarăşe general, a precizat protocolar Karlov. L-aţi menţionat 
pe Poluchkin. Sunt însărcinat cu investigarea uciderii aici, în 
Tallinn, a patru ofiţeri din GRU. V-am spus că Poluchkin era 
întotdeauna în Tallinn când au avut loc crimele, toţi îi erau 
superiori, aşa că îi închideau calea spre promovare. Şi de când a 
plecat la Stockholm, nu a mai avut loc nicio crimă. Am decis să îi 
cercetez apartamentul. 

— Ai găsit ceva? a întrebat Lisenko. 

— Asta. Karlov a deschis un sertar, şi-a pus o mănuşă pe 
mâna dreaptă şi a ridicat un obiect pe care l-a pus pe masă. Era 
un cablu de sârmă ce avea la capete două mânere de lemn. 
Sârma era stropită în câteva locuri cu pete întunecate şi câteva 
coji de substanţă neagră au căzut pe masă. 

— Am găsit-o după şemineu, a explicat Karlov. Petele 
negre sunt de funingine. Şi mi se pare că seamănă foarte mult 


cu pete de sânge uscat. Tovarăşi, cred că avem în faţă arma 
crimei. Sugrumătorul este... 

— Am decis deja - pe baza evidenţelor - că Poluchkin va fi 
trimis în faţa Tribunalului Militar, imediat ce se va întoarce din 
Finlanda, a anunţat Lisenko. Cu asta ne-am lămurit. Dar pentru 
moment, cred că îl vom lăsa pe Poluchkin în Helsinki să îşi 
termine treaba. Problema supremă este totuşi Adam Procane. 

— Îl văd pe Procane ca pe un om foarte precaut, a 
comentat Karlov. Tot timpul cât eu am fost în Londra, nu am 
avut nicio idee despre identitatea sa. Cred că îşi va lua precauţii 
până în ultimul moment. 

— Până ce va ajunge în siguranţă la Moscova, a 
concluzionat Lisenko. 


Partea a patra 
HELSINKI: TRAVERSAREA LUI PROCANE 

Aterizând la aeroportul Vantaa, Tweed a condus-o pe 
Ingrid cu un taxi până la hotelul Intercontinental, aproape de 
Hesperia şi i-a închiriat o cameră acolo. 

— Îți voi trimite hainele mai târziu, i-a spus el când se 
aflau amândoi în camera de baie. Sau, dacă preferi, poți să o 
faci chiar tu. Dar nu veni imediat după mine. Îți voi telefona aici 
sau voi veni să te văd. 

— De ce, Tweed? Ar trebui să fiu cât mai repede cu tine. 

— Securitate. Suntem aproape de a-l localiza pe Procane. 
Am nevoie să sun pe cineva care nu pare să aibă nimic de-a 
face cu mine. Poate fi foarte important. 

Explicația a părut să o satisfacă. Tweed a lăsat-o cu un 
sentiment de uşurare. Nu voia ca Laila să o întâlnească pe 
Ingrid. Orice problemă emoţională în acest stadiu critic ar fi fost 
nepotrivită. Traversând holul de la Hesperia, şi-a luat geanta 
pentru noapte şi s-a îndreptat direct spre camera lui Butler. 

— Cum merg treburile? a întrebat el când au fost aşezaţi 
la un pahar. Vreo schimbare cât am fost plecat? 

— Nu prea. Butler părea dezamăgit. Fergusson încă mai 
urmăreşte Ambasada americană. Stilmar nu a părăsit locul de la 
sosire. Găsesc asta important. 

— Şi Cord Dillon? 

— Aceeaşi situaţie. Nu a plecat de la Kalastajatorppa. Face 
plimbări cu doamna Stilmar pe malul mării, în parc şi la pista de 
elicoptere. Nield îi ţine sub observaţie. Ar putea aşa de rapid să 
zboare. O chestie de câteva minute. Butler a băut ceva mai mult 
din Scotch-ul său. Este aşa cum te-ai gândit că Procane - oricine 
ar fi - aşteaptă pe cineva să vină să îl escorteze în Rusia. 

— O observaţie interesantă, a replicat Tweed. Fii pe fază. 
Înlocuieşte fiecare om din când în când. Bun. Vom afla curând. 
Doar un pic de răbdare. Întors în camera sa, Tweed s-a aşezat şi 
a sunat-o pe Monica. Ea a răspuns repede, ceea ce însemna că 
era trează şi că păzea telefonul. 

— Am trimis semnalul care va confirma asigurarea pentru 
Shangri-La, a raportat ea. Acum îl desluşesc. 


— Buun. Ce poţi să îmi spui despre celălalt consemn al 
nostru? 

— Am găsit o acoperire pentru Ruby Stone. Înțelegerea 
este, de asemenea, pe drum. Toată lumea pare încântată de 
evoluţia evenimentelor. 

— Buun. Mă aştept să îi fi trimis lui Shangri-La confirmarea 
prin curierul aerian expres? 

— Deja am făcut-o. Ce mai faceţi? 

— Niciodată nu m-am simţit mai bine. 

Tweed a pus jos telefonul şi a sperat că nu s-a simţit din 
tonul său cât era de obosit. Shangri-La era elicopterul Alouette 
care trebuia să fi aterizat în secret pe insula Orno în arhipelagul 
suedez. Referirea la curierul aerian a atenţionat-o pe Monica că 
trebuia trimis un al doilea semnal, de la Amiralitatea din Londra 
către Casey, pilotul elicopterului. Porniţi la ora convenită către 
heliportul de la hotelul Kalastajatorppa. 

Ruby Stone era vasul Saarema, comandat de Olaf Prii. 
Referirea lui Monica la acesta l-a pus în temă că vasul pornise 
către portul finlandez Turku. În cel mai rău caz, va fi acolo în 
noaptea următoare. 

“Toată lumea pare fericită” era partea cea mai importantă 
a scurtei lor conversații. Asta îl anunţa pe Tweed că s-a 
recepționat un semnal de pe Saarema după plecarea vasului din 
tallinn. 

A fost preocupat de aceste ştiri pe tot drumul către 
restaurantul de la primul etaj. Tweed era flămând. Masa 
asigurată de hotelul Hesperia era excelentă. Şi-a luat un platou 
cu cantităţi generoase de mâncare şi s-a îndreptat către o masă 
mai îndepărtată şi într-o latură mai izolată. Dacă avea dreptate, 
dificila sa misiune avea să se termine cu succes a doua zi. În 
timp ce mânca, a încercat să îşi îndepărteze din minte îndoielile 
crescânde. 


În dimineaţa următoare, vasul sovietic de patrulare a 
traversat cu mare viteză spaţiul de aproximativ şase mii cinci 
sute de kilometri, care separă Tallinn-ul de Helsinki. Nava mare 
cu punte înaltă lăsa în urmă un lung siaj pe apa calmăa golfului 
finlandez. Marea era tot atât de calmă şi de albastră ca şi cerul 
de deasupra. 


În interiorul cabinei, Mauno Sarin se uita afară pe un 
hublou, în timp ce Newman stătea în picioare. Finlandezul se 
simţea neliniştit. Nu venise niciun raport de la Karma şi se 
întreba ce se întâmplase oare cât timp lipsise de la unitatea sa. 

— Cred că am să urc pe punte să vorbesc cu Karlov, a 
spus Newman. 

— S-ar putea să nu ai voie să urci pe punte, l-a avertizat 
Mauno. Ne aflăm la bordul uneia dintre cele mai noi nave de 
patrulare. Uită-te la viteza pe care o are. 

— Nu voi şti până ce nu încerc, a replicat Newman. 

Nu a fost nicio problemă atunci când a urcat pe punte, a 
privit vasul care şi-a schimbat cursul şi s-a înclinat către tribord. 
Karlov a deschis el însuşi uşa şi i-a făcut semn lui să i se alăture 
lui şi comandantului. 

— O foarte plăcută zi ca să vizitez oraşul Helsinki, a 
remarcat Karlov cam pe la mijlocul distanţei. 

— Veţi rămâne mai multe zile? 

— Dumnezeu ştie cât de multe. 

— Colonele - Newman a scăzut vocea, neştiind dacă 
comandantul sau timonierul vorbesc engleză - am câteva 
întrebări pe care aş vrea să vi le spun. Mai am unele detalii de 
clarificat înainte de a trimite materialul la Reuter. Ne putem 
întâlni astăzi după-amiază? Undeva unde să nu fim văzuţi? 

— Nu văd de ce nu. Aveţi în vedere un anume loc de 
întâlnire? 

— Da, Well Park. - În vârful peninsulei pe care se află 
Helsinki. Cunoaşteţi zona? Bun. Nu departe de docul Silja este 
un loc de parcare. 

— ÎI ştiu. 

— Ne putem întâlni acolo? 

— La ce oră? 

— În seara asta, la ora zece. În felul ăsta nu vom fi văzuţi 
împreună. Veniţi singur? 

— Nu am nevoie de nimeni să mă ţină de mână. Deci zece 
seara, în Well Park. 


Vasul sovietic de patrulare a oprit aproape de cel 
grăniceresc finlandez şi a aşteptat. Ambele ambarcaţiuni se 
aflau în mijlocul golfului, cu nicio altă navă la vedere. Vasul 
finlandez a lăsat la apă o barcă cu motor, care a pornit spre cel 


sovietic. Cei trei pasageri - Newman, Karlov şi Sarin - au fost 
transferați pe barca cu motor care s-a întors la nava mamă. 

Vasul de patrulare de la Tallinn plecase deja înapoi, când 
cei trei pasageri s-au suit la bordul navei finlandeze. În acest fel 
sosirea lor în Helsinki nu va atrage deloc atenţia. Vasul finlandez 
de patrulare a pornit spre Helsinki. 

— La sosire ne aşteaptă două maşini - i-a explicat Mauno 
lui Newman. Eu voi lua una din ele, Karlov pe cealaltă. Ştiu că 
stai la hotelul Marski - omul meu, Karma, a făcut turul 
hotelurilor cu o copie a pozei tale. Te deranjează dacă mergi 
acolo cu un taxi? 

— În regulă. 

— Am să te sun mai târziu când voi afla ultimele 
evenimente. Dacă vor avea loc. 

— Fă-o, oricum. 


— Congresul acesta medical a început la Kalastajatorppa? 
l-a întrebat Tweed pe Butler pe când îşi luau masa în cameră. 

— Da. Trebuia să îţi spun asta când te-ai întors. Au venit 
ieri - o întreagă armată de doctori de pe tot continentul. l-au 
făcut lui Nield viaţa mai dificilă - să îi urmărească pe cei doi în 
aşa o aglomeratie. 

— Nu e aşa de îngrijorător. Va ţine piept. Ai vreo idee 
unde este Laila Sarin? 

— A apărut la masa recepţiei când eram şi eu pe acolo. 
Am auzit-o întrebând de Newman, aşa că i-am spus că aş putea 
să o ajut şi am luat împreună o cafea. l-am spus că sunt un 
prieten de-al lui Newman şi că am încercat să îl găsesc. Spunea 
că a verificat în toate hotelurile şi că dacă nu îl găseşte se va 
duce în port. 

— Va fi norocoasă dacă îl va mai vedea. Nu putem face 
nimic în legătură cu asta. Ai închiriat maşinile acelea aşa cum 
te-am rugat? Trebuie să fie rapide. 

— E aranjat. Două Citroen-uri - amândouă de aceeaşi 
culoare şi cu acelaşi model, aşa cum ai vrut. Sunt parcate aici, 
gata de plecare. Unde vor merge? 

Tweed a părut că nu aude întrebarea. A sorbit din cafea şi 
a uns o chiflă cu unt şi gem. După ce a mâncat chifla, a pus 
următoarea întrebare. 

— Nield este cel mai bun şofer pe care îl avem, nu crezi? 


— Conduce ca un diavol. Este rapid, dar totuşi atent şi 
sigur pe el. 

— Nu sunt schimbări în legătură cu prietenii noştri 
americani? 

— Niciuna. Fergusson şi Nield au raportat prin telefon 
chiar înainte să ne întâlnim pentru masă. Butler a căscat şi şi-a 
acoperit gura cu mâna. Îmi pare rău, am fost treaz toată 
noaptea înlocuindu-i pe ei pentru câteva ore. 

— Continuaţi supravegherea. Şi dormiţi când puteţi. Nu 
veţi avea parte de prea mult somn nici în noaptea asta. 

— Ceva e gata să se producă? 

— Fiţi pregătiţi. Motto-ul cercetaşilor. 

Butler s-a uitat la Tweed care l-a privit calm prin lentilele 
ochelarilor. Îl ştia pe Tweed, îl cunoştea aşa de bine. Tweed 
glumea rar - numai în momente de stres maxim. Butler şi-a băut 
cafeaua, s-a ridicat de la masă şi a părăsit încăperea fără să 
scoată o vorbă. Mauno Sarin l-a sunat pe Tweed o oră mai 
târziu. 


Laila l-a zărit din întâmplare pe Newman venind la țărm. 
Nu era pe de-a-ntregul o şansă - deoarece se învârtea de multă 
vreme în cerc prin Portul de Sud. L-a văzut cărându-şi geanta, 
urcându-se într-un taxi şi l-a urmărit. 

Taxiul a mers pe Esplanade Street în spatele librăriei 
Akateeminen, unde cumpăraseră publicaţii despre Estonia. Ea s- 
a aşteptat ca taxiul să facă la dreapta pe Mannerheimintie către 
Hesperia. A cotit chiar aşa. Dar, spre surpriza ei, a oprit la 
intrarea în hotelul Marski. 

Ea a parcat şi a intrat apoi în holul hotelului. Exact la timp 
ca să îl vadă pe Newman intrând în ascensor. A alergat înăuntru 
înainte ca uşile să se închidă, întrebându-se de ce el nu s-a 
înregistrat. 

— Hello, a spus Newman. Ce mai faci? 

— Ingrijorată ca ieşită din minţi, din cauza ta, s-a înfuriat 
ea. Nici nu ştiu de ce îmi fac griji. De ce îmi fac eu atâtea griji... 

Ea l-a urmat în camera pe care el a descuiat-o. A mers 
spre fereastră, uitându-se spre el în timp ce el încuia uşa. Faţa 
ei, de regulă cu o culoare frumoasă, era acum roşie de furie. 
Newman şi-a reamintit remarca pe care o făcuse la începutul 


relaţiei lor. Când o fată finlandeză se enervează, face Buum! 
Sau cam aşa ceva... 

— Am verificat la hotelul ăsta încercând să te găsesc, a 
izbucnit ea. Am întrebat la toate hotelurile din Helsinki. Unde ai 
fost? De ce nu te-ai înregistrat acum când ai intrat? 

Pentru că o făcusem deja noaptea trecută. In regulă, 
poate că îţi datorez o explicaţie. Am plecat de la Hesperia. 
Apropo, iai dat lui Tweed plicul? 

— Da. 

A făcut ceva în legătură cu asta? 

— Întreabă-l! Stă la Hesperia. 

— Aşa cum am mai spus, a continuat el calm, după ce am 
plecat de la Hesperia, am venit aici. M-am înregistrat sub 
numele de Rene Charbot. Vorbesc franceza fluent, aşa că 
nimeni nu a găsit asta amuzant. 

— Oricum nu este nimic amuzant. Unde ai fost? 

— Mai bine să nu ştii. 

Newman se uita la ea uluit. Ea s-a întors cu braţele 
strânse, cu obrajii aprinşi. A mers către bar şi a luat o sticlă de 
vin pe care o adusese serviciul de cameră înaintea plecării la 
Tallinn. 

— Doreşti un pahar cu vin? a întrebat el. 

— Am nevoie de unul! Am fost aşa îngrijorată pentru tine. 

— De ce ai făcut acea remarcă în legătură cu soţia mea? 

— Expresia ta. Maniera ta. Toată tensiunea a dispărut. Eşti 
într-o stare aşa de ciudată - ca un om care pleacă într-o lungă 
călătorie către nicăieri. 

El i-a întins paharul cu vin. Au băut fără să ciocnească 
paharele. Newman s-a aşezat pe un scaun, iar Laila pe un altul 
apropiat. Ea şi-a băut tot paharul, iar el i l-a reumplut. 

— Laila, va trebui să nu ne mai întâlnim. Şi, pentru mai 
multă siguranţă, nu va mai trebui să fim văzuţi împreună în 
public niciodată. Nici chiar pentru o masă... 

— Atunci vom putea folosi serviciul de cameră. Eu mă voi 
ascunde în baie când ei vor intra. 

— Nu este o idee grozavă. 

— În cazul acesta, te voi urmări. Oriunde unde te duci. 
Asta este. Mâncăm împreună. Aici? Sau te urmăresc? 

— O să chem serviciul de cameră. Diseară devreme. 


Elicopterul Alouette era aşezat într-un luminiş din pădurea 
insulei Orno. Zburând din Arlanda el s-a aşezat uşor pe solul 
pietros. Casey zburase pe deasupra câtorva locuri până ce îl 
alesese pe acesta. Îndeplinea toate condiţiile. 

Era destul de departe de cabanele de vară, separat de 
drumurile de maşină care traversau insula. Era, de asemenea, 
foarte aproape de coasta Balticii... 

— Mâine decolăm, i-a spus Wilson la câteva ore după ce 
primise semnalul de la Amiralitate. Recepţia a fost dificilă, dar 
îndeajuns de clară ca să înţelegem semnalul. 

Au mâncat rațiile pe care le-au adus şi au băut apă 
minerală. Toată noaptea au dormit sub aparat, înfăşuraţi în sacii 
de dormit. Liniştea nefirească a insulei le-a încercat nervii. 
Dimineaţă au jucat cărţi şi s-au bucurat când a venit ora de 
plecare. Înainte de plecare, Casey a marcat poziţia pe o hartă, a 
împăturit-o şi a băgat-o în buzunar. Dacă ar fi fost găsiţi, Casey 
era gata cu o poveste - probleme la motor. Chiar umblase la 
motor pentru a-şi susţine povestea. Acum era în perfectă stare 
de funcţionare. Şi-a verificat din nou ceasul şi a pornit motorul. 

— Mulţumesc lui Dumnezeu că am pornit, a spus Wilson. 
Aşteptarea asta îţi macină nervii. 

— Asta spune Tweed întotdeauna. 

Maşinăria s-a ridicat de la sol, a stat un pic suspendată şi 
apoi a zburat către est - către Golful Botnic, Finlanda, şi terenul 
de aterizare de la hotelul Kalastajatorppa. 


Traulerul Saarema se afla pe coasta insulei Turku, cu 
plasele întinse. În interiorul cabinei sale, căpitanul Olaf Prii şi-a 
mai verificat încă o dată ceasul. A privit afară pe fereastră. 
Curând se va înnopta şi îşi va privi ceasul constant. 

Prii nu era deloc nervos. Trăise prea mulţi ani o viaţă 
dublă. Câteodată îşi închipuia că este un om foarte puternic. 
Asta era singura modalitate prin care putea să supravieţuiască 
în viaţa clandestină pe care o ducea. Şi-a aprins pipa şi a urcat 
pe punte. 

Marea era calmă, cerul clar. Condiţii perfecte pentru ce 
avea de făcut. Recepţionase emisiunea meteo de coastă. 
Fratele său nu părăsise camera radio de când plecaseră de la 
Tallinn. Şi el devenise un om tare. Fiecare îşi plătea preţul 


pentru viaţa pe care o trăise. Ca şi Casey, Olaf Prii aştepta 
viitorul fiind pregătit. 

— Câţi oameni avem la dispoziţie, Karma? A întrebat 
Mauno. 

— În mod normal patruzeci. 

— Vreau să ştiu câţi sunt disponibili în această noapte. 

— Treizeci şi şase. Patru sunt bolnavi. 

— Uite ce vreau să faci. Mauno se învârtea prin biroul său 
din Ratakatu. Trimite doisprezece la Kalastajatorppa. Nu vor fi 
remarcaţi cu toată mulţimea aceea de doctori. Şase vor sta în 
apropierea Ambasadei sovietice. Alţi şase lângă Ambasada 
americană. Asta face alţi doisprezece. Trimite şase la aeroportul 
Vantaa. Ultimii şase să stea aici, în rezervă. 

— Voi trimite de îndată instrucţiunile. Dacă pricep şi eu ce 
se petrece... 

— Asta aş vrea şi eu să ştiu, Karma. Ai auzit toate acele 
zvonuri despre un american numit Adam Procane, care se 
îndreaptă spre Rusia? Nu dorim un incident internaţional la 
pragul uşii noastre. Ah, dintre cei de rezervă, trimite un om la 
hotelul Hesperia. Arată-i o fotografie a lui Tweed. 

— Şi după aceea? 

— După aceea nu putem decât să aşteptăm. Va fi o 
noapte lungă. Telefonează soţiei mele ca s-o atenţionezi. Dar 
numai după ce ai îndeplinit instrucţiunile pe care ţi le-am dat. 


Elicopterul Alouette a zburat tot drumul la înălţime 
scăzută. Soarele era aproape de orizont când elicopterul a ajuns 
deasupra pistei de aterizare de lângă hotelul Kalastajatorppa. 

Hotelul, aşezat aproape de malul mării, era strălucitor din 
cauza numeroaselor lumini aprinse. Restaurantul Round House 
era plin de ospătari care pregăteau banchetul pentru congresul 
medical. Pe terenul de aterizare se vedea figura unui om scund 
care aşteptase elicopterul venit peste marea calmă. 

Casey a sărit din aparat şi i-a înmânat harta împăturită din 
buzunarul său. Nimeni din hotel nu l-a zărit pe om strecurându- 
se în grabă printre copaci, prin intrarea hotelului apoi pe scările 
de la intrare şi după aceea prin pasajul subteran conducând la 
parcarea de peste drum. 


Tweed trecu tacticos prin intrarea principală. După ce a 
ieşit a grăbit pasul, s-a întors la dreapta şi a intrat în Citroen-ul 
parcat la volanul căruia se afla Butler. _ 

— Dă-i drumul, a spus Tweed. Inapoi la Hesperia - dar 
păstrează limita de viteză. 

La pista de aterizare sosiseră deja trei din oamenii lui 
Mauno alertaţi de zgomotul produs de elicopterul care ateriza. 
Un al patrulea om a alergat în interiorul hotelului să îl sune pe 
Mauno. Şeful departamentului Poliţiei de Protecţie stătea la 
birou, aşa că a răspuns imediat. 

— Ce este, Karma? 

— A aterizat un elicopter la pista de la Kalastajatorppa. Un 
Alouette mare. 

— Reţine-l până ajung acolo. 

Mauno a sosit în zece minute. L-a găsit pe Casey stând 
lângă elicopter discutând şi cu unul din oameni. Pilotul ţinea în 
mână o bucată de hârtie. l-a arătat omului actele de identitate. 

— Sarin. Poliţia de Protecţie. Ce se petrece aici? 

— Sunt Casey, pilotul acestui aparat. Este solicitată 
prezenţa urgentă a patru medici britanici înapoi în Stockholm. E 
urgenţă. Cei patru oameni pe care trebuie să îi iau sunt 
specialişti. 

— Adevărat? Tonul lui Mauno era sarcastic. Şi care este 
numele pacientului din Stockholm? 

— Cineva foarte important. Nu am permisiunea să-ţi 
dezvălui identitatea. Se crede că cei patru specialişti necesari se 
află la acest congres. 

— Adevărat? a repetat Mauno. Şi numele lor sunt, de 
asemenea, confidenţiale? 

— Bineînţeles că nu. Casey i-a înmânat o bucată de hârtie. 
Aveţi aici numele lor. Vă voi fi recunoscător dacă mă veţi ajuta 
să îi identific. Mauno i-a dat lui Karma hârtia cu cele patru nume 
şi i-a cerut să le compare cu lista medicilor. A cerut apoi 
oamenilor săi să încercuiască elicopterul. 

— Cercetaţi această aeronavă de la un capăt la altul. 
Uitaţi-vă la fiecare centimetru pătrat. 

— Ce căutăm? a întrebat unul dintre oameni. 

— Nu ştiu sigur. Scoateţi afară orice persoană găsită la 
bord. 

— Dar acesta este un aparat britanic, a protestat Casey. 


— Şi vă aflaţi pe pământ finlandez, unde eu am jurisdicție 
totală. Incepeţi percheziţia, a cerut el oamenilor săi. 

O jumătate de oră mai târziu, Mauno avea o figură de 
totală nemulţumire. Lista medicilor de la conferinţă fusese 
verificată, dar nu a fost găsit pe ea numele nici unuia dintre cei 
patru nominalizați de Casey. 

Cercetarea elicopterului nu a condus la nimic. Era un 
Punct mort. Unii dintre medici intraseră în micul parc pentru a 
vedea ce se petrece şi erau ţinuţi la distanţă de un Şnur întins 
de Karma pe piloni. Noaptea a căzut ca o cortină neagră aşa de 
caracteristică pentru Finlanda. Pe întuneric oamenii purtând 
torţe păreau nişte viermi luminoşi. 

— Nu pricep nimic, i-a spus Mauno lui Casey. De ce nu se 
află aici medicii pe care îi cauţi? 

— Nici eu nu înţeleg. Vă rog să mă scuzaţi, domnule Sarin. 
Va trebui să emit prin radio această ştire la Stockholm. Apoi ar fi 
mai bine să mă ridic şi să zbor înapoi la Arlanda. 

— Noaptea? 

— Aeronava aceasta este dotată cu cele mai sofisticate 
instrumente de navigaţie. Zborul de noapte este la fel de uşor 
ca la lumina zilei - în acest moment nu este de loc trafic aerian. 

— Aveţi destul carburant ca să vă întoarceţi la Arlanda? 

— Bineînţeles că nu. Va trebui să realimentez la Turku. Îmi 
daţi, vă rog, permisiunea să decolez? 

— Du-te naibii. 

Mauno a aşteptat până ce a ajuns în maşină cu Karma la 
volan. A stat câteva minute gândindu-se, ascultând vibrația 
motorului aeronavei Alouette care s-a ridicat şi a pornit către 
vest peste mare. 

— Aici este mâna lui Tweed. Îi simt stilul. Dar să fiu al 
naibii dacă am vreo idee ce face. Inapoi la Ratakatu. Aş fi vrut 
să fiu acolo ieri. 


Newman conducea maşina Saab închiriată şi pe care o 
plătise din vreme împreună cu o cantitate mare de carburant. A 
parcat aproape de un colţ pe care îl alesese mai devreme, un 
punct de unde avea o bună imagine asupra Ambasadei sovietice 
de pe strada Tehtaankatu. 

Din caseta metalică a staţiei feroviare şi-a luat pistolul 
Smith Wesson de calibru 8, încărcat cu gloanţe. Arma era 


ascunsă în buzunar. Şi-a pus o ţigară în gură, dar s-a abținut să 
o aprindă. Şi-a verificat ceasul. Ora nouă. S-a aşezat jos să 
aştepte. 

Clădirea ambasadei era pe jumătate acoperită de gardul 
metalic şi de copacii din spatele lui. Toate perdelele erau trase, 
încât clădirea părea nelocuită. La ora nouă şi jumătate, din 
clădire a ieşit o siluetă cunoscută care s-a urcat într-o maşină 
Volvo şi a pornit. 

Newman şi -a pornit motorul şi l-a urmărit pe colonelul 
Karlov. A luat-o pe un drum greşit spre locul de întâlnire din Well 
Park, spre capul peninsulei Mannerheimintie. Newman, care 
odinioară participase la curse, a accelerat şi a condus de-a 
lungul unei străzi pustii. Accelerând, i-a tăiat calea lui Karlov la o 
intersecţie. A auzit scrâşnetul frânelor la oprire, apoi a ieşit din 
maşină şi a fugit înapoi. A deschis uşa pasagerului din faţă a 
maşinii Volvo şi a urcat cu pistolul spre şofer. 

— Aveam o întâlnire, Karlov, sau ai uitat? Dă înapoi şi 
mergi spre Well Park. Fă pe deşteptul şi îţi zbor creierii. 

— Dar mergeam spre punctul de întâlnire. Observându-i 
expresia, Karlov a dat maşina înapoi în timp ce vorbea şi a 
început să ruleze. Newman ţinea arma în mână cu ţeava înfiptă 
în coasta rusului. 

— Bineînţeles că te duceai, a replicat el. Dar pe o cale 
ocolită. Foarte ocolită. 

— Îţi jur. 

— Limitează-te să conduci. 

Un Citroen argintiu a trecut de ei mergând în altă direcţie. 
Toate scaunele erau ocupate şi lui Newman i s-a părut că 
recunoaşte pe unul din oamenii din spate. S-a întors şi a privit 
atent prin oglinda retrovizoare. 

— Scapă de maşina din spate, a ordonat el. 

— Se duce în altă direcţie. 

— Poate să se întoarcă din drum. Fă aici la stânga, acum 
din nou la stânga. Acum este bine. Acum ia-o către Well Park. 

— Pot să întreb despre ce este vorba? 

— Vei afla. Destul de repede. A 

Newman şi-a auzit vocea şi suna foarte straniu. Incărcată, 
cu un timbru scăzut. Îşi simţea gâtul uscat şi ar fi dat orice 
pentru ceva de băut. Fără pic de emoție - şi asta l-a surprins. 


Era linişte la ora aceea din noapte de-a lungul docului 
Portului de Sud. Vasele erau amarate la chei fără niciun semn 
de viaţă. Luminile străzilor se reflectau în apă, cu sclipiri 
orbitoare. Karlov a închis motorul aşa cum i s-a cerut. Newman a 
coborât şi a intrat în maşină pe uşa din spate, ocupând locul 
dinapoia rusului. l-a împins revolverul în ceafă. 

— Colonele, este adevărat ce mi-ai spus că eşti însărcinat 
cu securitatea în Estonia? 

— Este adevărat. Tot nu înţeleg. 

— Vei înţelege. Mi-ai ucis soţia, Alexis Bouvet, în timp ce 
se afla în Tallinn. Ai omorât-o pe Vaksali Street. 

— Este o minciună. Am auzit de crimă după ce fusese 
comisă. 

— Cel puţin admiţi că a fost o crimă. Pentru tine, ca o 
informaţie, nu îmi mai plăcea de nevastă-mea. Eram pe punctul 
de a ne despărţi. După numai şase luni de căsătorie, dar când 
este ucisă nevasta unui bărbat, se presupune că acesta trebuie 
să facă ceva. Pariez că nu ai nicio metodă să probezi ceea ce 
spui. 

— Dar aşa este, a ezitat Karlov. Ţeava armei îl presa 
adânc în ceafă. A fost ucisă de un psihopat - unul din oamenii 
mei. Va fi deferit Tribunalului Militar atunci când se va întoarce 
în Tallinn. 

— Cine este? Şi unde este acum? 

— Un om numit Poluchkin. Este aici în Helsinki. L-am lăsat 
la ambasadă, înapoi cu trei kilometri de aici. 

— Spui că poţi să dovedeşti asta? 

— Pot. Dacă mă laşi să scot câteva fotografii din buzunar. 

— Fii foarte atent, colonele. 

l-a cerut lui Karlov să răsucească lampa luminoasă şi a 
studiat cele trei fotografii pe care le obținuse de la Olaf Prii. 
Luate cu un aparat fotografic în infraroşu, erau foarte clare. 
Newman privea faţa unui bărbat care conducea o maşină 
doborând-o pe Alexis. Pozele fuseseră luate în momentul 
primului impact. A început să se simtă rău. 

— Cum să cred că nu ai ordonat tu asta? a întrebat 
Newman. 

Ignorând arma, Karlov s-a întors şi l-a privit în faţă pe 
englez. Ochii săi erau hotărâți şi se simţea în ei o umbră de 
resemnare. 


„— Dacă nu mă crezi, apasă trăgaciul. Dă-i drumul, 
împuşcă intenţionat pe unul nevinovat. 

— Acest Poluchkin vorbeşte engleza? a întrebat Newman. 

— Da. E un mut. 

— Un mut? 

— Termenul nostru specific pentru un om care se preface 
că vorbeşte doar ruseşte, dar este fluent în alte limbi. În acest 
fel oamenii sunt câteodată indiscreţi în prezenţa lui. 

— Cabina aceea telefonică. Poţi să îl suni? Convinge-l să 
vină aici imediat. În engleză? Spune-i că din motive de 
securitate. 

— Da, pot să o fac. Ţi-am spus că omul ăsta este psihopat. 
Realmente nu îmi pasă. 


Newman a urcat cu paşi apăsaţi în spatele lui Poluchkin, 
spre vârful dealului din Well Park. Mergând printre copaci, rusul 
s-a uitat de două ori înapoi şi de fiecare dată l-a văzut pe 
Newman cu arma aţintită spre el. Lumina lunii forma umbre ale 
pinilor depărtaţi unul de altul şi printre intervale se zăreau 
străluciri ca de stele ale becurilor din port. Era foarte multă 
linişte. Nu se auzea alt zgomot în afara celor două perechi de 
paşi. Au urcat sus, tot mai sus, spre vârf, pe drumul pe care 
Newman îl mai urcase de mai multe ori. Ultima dată chiar în 
noaptea în care aştepta plecarea în voiajul către Tallinn. 

Zece minute mai târziu, Newman s-a întors singur pe 
acelaşi drum. Nu era prea bine îmbrăcat pentru o temperatură 
aşa scăzută. Paşii s-au îndreptat către poalele dealului, acolo 
unde îl lăsase pe Karlov să plece. Când a ajuns la drumul ce 
mergea paralel cu apa, a privit atent în ambele direcţii, apoi a 
traversat. A aruncat arma departe, în apă şi a dispărut. Era încă 
încărcată. Nu trăsese niciun foc. În Finlanda oamenii nu sunt 
împuşcaţi. 

Newman a mers pe jos pe tot drumul până în locul unde îşi 
lăsase maşina înainte de a se urca în Volvo-ul lui Karlov. Aşezat 
la volan a învârtit cheia de contact şi a condus înapoi către 
Marski. Se simţea epuizat. 

Dimineaţa va prinde zborul către Paris, via Bruxelles. Îi 
datora lui Marina, sora lui Alexis, o explicaţie despre ceea ce se 
întâmplase. Nesiguranţa îi poate înnebuni pe oameni. Şi apoi, 


totdeauna îi plăcuse Marina. Poate se căsătorise cu sora cu care 
nu trebuia. 

După Paris va începe să voiajeze, să viziteze acele locuri 
pe care totdeauna dorise să le vadă. Cel puţin avea banii ca să 
facă asta. Cartea sa, Kruger: Computerul care a dat greş, îl 
îmbogăţise. Dar pentru Dumnezeu, era obosit. A 

Va fi totdeauna urmărit de scena din Well Park. II dusese 
pe Poluchkin până în vârful dealului de pe peninsulă, o 
îngrămădire de roci cu un mic platou mai sus cu douăzeci şi 
cinci de metri. De pe platou, pământul cădea devenind un 
perete drept către drumul din vale. 

Au stat acolo, Poluchkin cu spatele către gol, iar Newman 
în faţa lui cu arma. lritat, rusul a protestat din nou în engleză. 

— Ce dracu se petrece? Nu am nimic de-a face cu tine. 

— Doar că mi-ai ucis soţia, pe Alexis Bouvet. 

— Despre ce vorbeşti? 

Newman i-a arătat una din fotografiile pe care i le dăduse 
Karlov. Era lună plină şi a făcut doi paşi către Poluchkin cu arma 
pregătită în aşa fel ca acesta să vadă clar. Rusul a icnit Şi a 
păşit înapoi peste muchie. A mişcat din mâini când a căzut în 
gol. A scos un urlet oribil. S-a prăbuşit treizeci de metri. 
Newman a auzit corpul lovindu-se în cădere. 

A privit în jos şi l-a văzut pe Poluchkin plutind ca o umbră 
departe, în hău. Newman s-a întors şi şi-a început drumul lung 
de întoarcere prin Well Park. 

43 

— Stilmar încă se mai află în Ambasada americană, i-a 
raportat Karma lui Mauno care stătea la masa sa. Dar acolo se 
poate petrece ceva. Acum jumătate de oră a venit o limuzină 
din care a coborât cineva. Una din limuzinele pe care le folosesc 
ruşii. 

— Deci are loc o întâlnire secretă între ruşi şi americani. 
Ce poţi să îmi spui despre Cord Dillon? 

— Incă ceva - tocmai am fost acolo. El şi Helene Stilmar s- 
au mutat la Marski astă-seară târziu. Au schimbat hotelul cam în 
momentul când îl chestionaţi pe pilotul elicopterului Allouette. 

— La Marski? Mauno s-a aplecat peste masă şi s-a ridicat 
în picioare. Asta este mai aproape de Tehtaankatu. 

— Cel puţin credem că este Cord Dillon, a adăugat Karma. 
Omul nostru a identificat-o pe Helene Stilmar - dar nu a fost 


foarte sigur asupra bărbatului care era cu ea. Avea capul 
acoperit cu o pălărie şi purta gulerul ridicat. 

— Nimic altceva? 

— Ba da, a continuat Karma în stilul său metodic, citind 
informaţiile de pe foaia de hârtie de pe masa sa. Tweed a 
dispărut de la Hesperia. 

— Ce! Mauno a sărit de la masa sa şi a venit să se uite 
peste umărul lui Karma. Când s-a întâmplat asta? 

— După cum ne putem da seama, cam în momentul în 
care îl interogaţi dumneavoastră pe pilot. 

— Elicopterul ăsta - Mauno a început să se învârtă prin 
cameră, cu gândurile răvăşite. Cred că este o viclenie pentru 
derutare. Tactica lui Tweed. Şi pilotul spunea că va trebui să 
realimenteze la Turku. Plus că este neclar locul unde se află 
Cord Dillon. Există vreo maşină disponibilă? Vreau să ajung cât 
mai repede la aeroportul Turku. Eu voi conduce. Tu vii cu mine. 
Poate mai este timp... 


Citroen-ul argintiu gonea de-a lungul autostrăzii în 
apropiere de Turku. Tweed se afla în faţă lângă şofer. Ingrid 
stătea în spate lângă al patrulea pasager. Pe genunchii lui 
Tweed se afla harta zonei Turku, pe care i-o dăduse la Harwich 
căpitanul Olaf Prii. 
` — Acum faci la stânga, cred, l-a atenționat el pe Butler. 
Incetineşte un pic să pot vedea semnele de circulaţie. 

— Crezi că va merge şmecheria cu dublura noastră, 
Fergusson şi Nield? a întrebat Butler. 

— Sunt într-o maşină ca şi a noastră - acelaşi model, 
aceeaşi culoare. Să sperăm că e bine. Este o mare greşeală să îl 
subestimăm pe prietenul nostru, Mauno. Are multă intuiţie. 


— Ştim în ce marcă de maşină circulă Tweed, i-a spus 
Mauno lui Karma lăsând din mână microfonul aparatului radio şi 
apucând volanul cu amândouă mâinile. Un Citroen argintiu. 
Tweed a închiriat maşina de la un garaj de lângă Hesperia. 
Păcat că nu mai lucrează cei de acolo, fiind în pauză de masă... 

— Cu viteza asta vom ajunge la timp, a comentat Karma. 

— ţi place să conduci noaptea? a întrebat Mauno cu un 
zâmbet sec. 

— Nu contează, atâta vreme cât mai suntem pe şosea. 


— Vezi însă, a explicat Mauno, aici devine utilă poziţia 
mea. Tweed nu va îndrăzni să depăşească viteza limită. 

A accelerat şi mai mult iar lângă el Karma şi-a legat 
centura. 

— L-am prins! a spus Mauno. Uită-te în faţă - pe curbă. 
Vezi luminile roşii? 

— Da. N-ar fi poate bine să încetiniţi un pic? a pledat 
Karma. 

— Este Citroen-ul argintiu. Acum vom afla ce a făcut până 
acum domnul Tweed. 

S-a încadrat pe curbă iar Karma şi-a înclinat umărul spre 
stânga. Nu dorea să fie aruncat în exterior din cauza vitezei. 
Mauno a declanşat sirena în momentul în care a ajuns în spatele 
Citroen-ului, iar când acesta a încetinit l-a depăşit, a ieşit spre 
exteriorul şoselei, a redus viteza şi a oprit. 

Mauno a ieşit din maşină şi a mers rapid înapoi spre 
maşina parcată. Şi-a arătat legitimaţia şi l-a auzit pe Karma cum 
a trecut la volan şi a mişcat maşina ca să blocheze Citroen-ul. 

— Poliţia de Protecţie, actele, vă rog! 

Mauno s-a oprit la mijlocul frazei şi s-a uitat la Nield care a 
coborât geamul şi s-a uitat la el pipăindu-şi mustaţa în timp ce, 
lângă el, Fergusson a închis radioul. Nield se prefăcea indiferent, 
păstrând tăcerea, în timp ce Mauno s-a uitat la canapeaua goală 
din spate. 

— Cunoaşteţi o persoană cu numele Tweed? a întrebat 
Mauno. 

— Ultima dată când l-am văzut era la hotelul Hesperia din 
Helsinki. 

— Înţeleg. Şi unde vă duceţi acum? 

— La Turku. Pentru o scurtă vacanţă. 

— Vă aflaţi pe drumul spre aeroport. 

— Probabil că am greşit drumul. Putem să plecăm acum? 
Sau am comis o neregulă? 

— Nu, după câte ştiu eu. 

Mauno i-a spus lui Karma că poate pleca de la volan. 
Intrând în maşină, a urmărit Citroen-ul prin oglinda retrovizoare. 
A făcut o întoarcere de 180 grade. A aşteptat până ce a 
dispărut. 

— Am avut dreptate, a spus el. Este aeroportul. Afurisitul 
de Alouette. Il vom găsi aşteptând acolo. 


Un kilometru sau doi în direcţie opusă. Nield a zâmbit. A 
făcut la dreapta spre Turku şi a apăsat pe acceleraţie. 

— Acum ne vom întâlni cu Tweed, a remarcat el. Scoate 
copia hărţii şi ghidează-mă. 

Barca de plastic, cu motor suspendat puternic, condusă de 
unul din oamenii echipajului lui Olaf Prii, a părăsit ţărmul la 
Turku şi s-a îndreptat spre Saarema. Era rece pe apă, iar Ingrid 
aşezată lângă Tweed în apropierea celorlalţi şi-a ridicat gulerul 
pardesiului. 

Tweed stătea liniştit, tăcut ca o statuie. Marea era calmă 
iar barca sărea peste valuri. Era uşor aplecat şi simţea o greață 
de la răul de mare. A înghiţit o tabletă de Dramamine şi a 
aşteptat jumătatea de oră în care urma ca aceasta să îşi facă 
efectul. 

Conform instrucţiunilor, căpitanul Olaf Prii a rămas în 
cabină în timp ce pasagerii au urcat pe vas şi au coborât în 
camerele lor. Din momentul în care barca a fost adusă pe bord, 
a dat ordinul de plecare. Tweed a venit atunci să îl caute în 
cabină. 

— AŞ dori să ştiu când vom ieşi din apele teritoriale 
finlandeze. 

— În orice moment de-acum, a răspuns Prii tot în limba 
germană. Va trebui să debarcăm dimineaţa, devreme. 

— Atunci mă voi culca. Am nevoie să dorm puţin. Scoală- 
mă doar în caz de forţă majoră. 

— Elicopterul dumneavoastră Alouette şi-a făcut plinul şi a 
plecat acum două ore, l-a informat pe Mauno controlorul de 
trafic de la aeroportul din Turku. 

— Înţeleg. Şi nu este elicopterul meu. Cu ce destinaţie? 

— Arlanda! 

— Mulţumesc. Mauno nu a spus nimic până ce a urcat în 
maşină şi s-a aşezat lângă Karma. Mulţumesc Domnului pentru 
asta. 

— Am crezut că ideea era să îi prindem, a comentat 
Karma. 

— Cel mai important lucru este că sunt în afara Finlandei. 
Nu putem spune că nu am încercat. Repet, a spus el cânda 
pornit motorul, au ieşit din Finlanda. Poate că vom avea linişte 
pentru o vreme! Şi ar fi bine să ne întoarcem - soţia mea va 
crede că am părăsit-o... 


— Deci nu ai nicio problemă? a comentat Newman, când 
finlandezul i-a deschis uşa de la intrarea în aeroportul Vantaa. 

— Ah, eu am totdeauna probleme. Dar asta este viaţa. 
Cred că este mai înţelept pentru tine să părăseşti Finlanda 
pentru o vreme. Ai să-ţi publici articolul? 

— Este aproape gata. Şi aş fi dorit să stau aici un pic mai 
mult. Înainte de a se urca la bordul avionului, a privit simbolul 
agenţiei Finnair - litera F cu o linie pornind de sub ea. Pentru 
Newman aceasta a reprezentat scurta sa vizită. Fusese în 
Finlanda pentru o vreme - dar timpul trecuse ca un fulger. 

Când avionul s-a ridicat s-a uitat pe geam. |n lumina 
soarelui de dimineaţă, lacurile, pădurile şi stâncile erau 
răspândite dedesubt. Într-o zi va reveni aici. 

— Da-mi voie să ţi-l prezint pe Adam Procane, i-a spus 
Tweed lui Cord Dillon. 

Americanul zburase de la Helsinki direct la Londra cu o zi 
înainte. Helene Stilmar venise cu acelaşi avion, dar călătoriseră 
separat. La Heathrow îl aşteptase o maşină cu care Cord Dillon 
fusese condus în Wisbech, un mic orăşel din estul Angliei. 

Timpul lăsase orăşelul Wisbech cu mult în urmă. Vechile 
magazine aşezate de-a lungul râului, câteva clădiri înalte cu 
macarale atârnate erau pregătite pentru renovare. 

Tweed a făcut remarca în timp ce îl conducea pe Dillon 
prin intrarea din spate a unei clădiri ce părea părăsită. In 
decorul cavernos era un miros de mucegai, o atmosferă de 
vechi şi dezolare. Podeaua era acoperită cu paie călcate în 
picioare, iar Tweed a pornit să urce pe o scară scârţâitoare de 
lemn. 

La etaj au mers de-a lungul unui coridor cu podea de lemn 
şi singurul zgomot a fost cel produs de paşii lor pe lemn. A bătut 
la o uşă, o bătaie codificată iar uşa a fost deschisă înspre 
interior de către Butler, care ţinea un pistol automat îndreptat 
către Tweed. 

— Vino înăuntru, Cord. 

— Ce este în locul ăsta? 

— Vei vedea dacă mă urmezi. 

Dillon a intrat înăuntru iar Butler a închis uşa din nou şi a 
tras două zăvoare. Camera nu era mobilată şi părea ca şi când 


n-ar mai fi fost locuită de ani de zile. Pe podea erau împrăştiate 
mai multe paie. Butler i-a condus până la o uşă laterală pe care 
a descuiat-o, dându-se de-o parte ca să îi lase pe ei să intre. 

— Cord, dă-mi voie să ţi-l prezint pe Adam Procane. 

Camera era diferită, iar Dillon a observat că era mare, cu 
vedere către râul noroios. Pereţii erau acoperiţi cu tapet Wilton 
de culoare verde pal. În mijlocul camerei se afla o masă neagră 
modernă cu picioare tubulare cromate. În jurul ei erau plasate 
şase scaune în acelaşi stil modern. Pe masă se găsea un 
magnetofon. Geamurile erau atât de murdare, încât păreau 
opace. Atmosfera era tenebroasă şi stranie. 

Un om stătea pe un scaun lângă masă, uitându-se la ei. 
Îmbrăcat în jachetă sport şi pantaloni marinăreşti, s-a ridicat 
când au intrat cei trei şi i-a privit. Tweed s-a întors şi a făcut 
semn cu mâna către Dillon. 

— Cord, dă-mi voie să ţi-l prezint pe Adam Procane, a 
repetat el. 

— Încântat să vă cunosc, domnule Dillon, a spus colonelul 
Andrei Karlov. 


— Este afacerea cea mai înşelătoare şi consumatoare de 
nervi pe care am întreprins-o până acum, a spus Tweed, stând 
cu mâinile împreunate la spate, în biroul său din Park Crescent. 

— Tot nu înţeleg, a replicat Monica. 

— Karlov mi-a trimis un mesaj radio, pe o cale ocolită, 
spunându-mi că vrea să vină în Vest definitiv. Este o captură de 
preţ - cel mai strălucit specialist pe care îl are Rusia în 
estimarea contramăsurilor concepute la Kremlin, ca reacţie la 
aşa-numitul „Război al Stelelor”. A fost plasat în Estonia. Nimeni 
nu putea pleca de acolo fără un ordin semnat de un general 
GRU. A trebuit să mă gândesc la un motiv convingător pentru 
care Lisenko să îl trimită în Finlanda. 

— Aşa că ai putut să îl escortezi pe Karlov de acolo către 
Vest? 

— Exact. Am imaginat un Adam Procane - care existase 
deja ca nume. 

— Nume? Explică-mi, te rog. 

— Karlov a decis că îi place în Vest pe vremea când a fost 
ataşat la Ambasada sovietică din Londra. De asemenea, pe plan 
familial îşi detesta soţia. Mi-a trimis informaţia prin intermediari. 


Pentru a-l proteja, i-am furnizat date ce se presupuneau a veni 
de la un american misterios, Adam Procane. l-am dat informaţii 
pe care ştiam că oricum ruşii le vor obţine în scurt timp. Apoi s-a 
răzgândit când Moscova l-a rechemat promiţându-i o avansare. 

— Pare a fi instabil. 

— Este un rus. Au totdeauna nostalgia tărâmului natal - 
până ce se întorc şi dau peste toate neplăcerile. Primul meu 
obiectiv a Fost să răspândesc zvonul că Adam Procane va fugi în 
Est. Pentru asta am făcut călătoriile la Lisa Brandt în Frankfurkt, 
Andre Moutet la Paris, Alain Charvet la Geneva şi Julius 
Ravenstein din Bruxelles. Toţi au răspândit zvonul că Adam 
Procane vrea să ajungă la Moscova. 

— Ei înțelegeau cu adevărat ce făceau? 

— Bineînţeles că nu! Le-am spus că Procane este pe drum 
şi să afle cine era atunci când apărea. Inevitabil viţa a dat 
roade. Zvonurile au ajuns la Londra, Washington şi cel mai 
important, la Moscova. 

— Sarcina lor a fost să îl urmărească? 

— Exact. Momentul era excelent. Cu alegerile 
prezidenţiale americane în noiembrie, Kremlinul a văzut în asta 
o ultimă şansă de a opri realegerea lui Reagan. Dacă un 
demnitar înalt american ar fi trecut la ruşi, scandalul l-ar fi 
distrus pe Reagan. Asta e momeala pe care am simţit că o vor 
înghiţi ei. 

— Americanii ştiau ce pui la cale? 

- Nu! Doar trei persoane pe lume ştiau adevărul, Primul 
ministru, Preşedintele american şi eu. Nu îmi puteam Permite să 
greşesc. Asta m-a îngrijorat cel mai mult. Atrebuit să înşel aşa 
de mulţi prieteni - dar era singura cale să îl oblig pe Karlov să 
plece în Finlanda. Aşa cum am sperat, Lisenko l-a însărcinat cu 
proiectul Procane - ca să nu îl scape de sub control. 

— Astfel Karlov va suporta riscul? 

— Lisenko a lucrat totdeauna în acest mod. 

— Totul a mers conform planului? 

— Nu, nu a mers. Niciodată nu merge, a spus Tweed 
afectat. Newman aproape că a dat totul peste cap, când l-a răpit 
pe Karlov. L-am luat pe Karlov în maşina mea. Din fericire, 
pentru motive pe care nu le discut acum, Newman l-a eliberat. 

— Karlov a jucat probabil inteligent, a comentat Monica. 


— Da. Chiar a lăsat calcule lui Lisenko despre cum s-ar 
putea interpreta Iniţiativa de Apărare Strategică Americană. Cu 
un pic de noroc, analiştii sovietici le vor descifra în câteva luni. 

— Dar de ce te-ai dus la graniţa sovietică de la Imatra? 

— Pentru a-i distrage atenţia lui Lisenko de la Helsinki. 
Amuzant este, dacă stai să te gândeşti, că totul a depins de un 
cactus pe care l-a plasat Karlov la fereastra biroului său. Asta a 
fost semnalul pentru omul nostru, plus semnalul pe care l-ai 
trimis tu. Dar omul îl ura pe Karlov - aşa că a trebuit să îl înşel şi 
pe el. Niciodată nu a dat ochii cu pasagerul secret pe care l-a 
transportat. 

— După câte văd, totul depindea de permisiunea lui 
Karlov de a merge în Finlanda? 

— Exact, a fost de acord Tweed. Pentru a convinge 
Moscova că Procane este pe drum, trebuiau să existe câţiva 
americani în călătorie în Scandinavia. Preşedintele i-a dat ordin 
lui Cord Dillon şi lui Stilmar să meargă în Europa şi să îl 
urmărească pe Procane - fără să le spună că Procane nu există. 

— Încurcătura pe care a avut-o Cord Dillon cu Helene 
Stilmar a ieşit din calculele tale? 

— Din contră, a intervenit Tweed, nu a fost nimic între ei. 
Preşedintele a adăugat de la sine o complicaţie. Ingrijorat cu 
privire la Dillon, a instruit o femeie în care avea deplină 
încredere, să stea aproape de el. Singura modalitate era să se 
prefacă că era atrasă de el. 

— Tot nu îmi pot imagina cum ai putut fi sigur că Dillon va 
lua un vapor către Helsinki. Şi o altă întrebare, mi-a relatat asta 
şi Butler - pentru numele lui Dumnezeu - securitatea ta în 
Stockholm a fost teribil de neglijentă. Toată lumea a stat la un 
hotel de lux, sunând pe reţeaua obişnuită, vorbind despre orice 
în faţa lui Ingrid. Tweed părea exasperat. 

— Nu înţelegi? Am procedat aşa intenţionat. Doream ca 
ruşii să ştie unde eram. Dacă ar fi interceptat convorbirile, asta 
ar fi fost o confirmare în plus că Adam Procane este în drum 
spre Rusia. 

— Dar despre Dillon, care a luat vaporul către Finlanda? 

— Preşedintele american l-a instruit pe Dillon înainte ca 
acesta să părăsească Washington-ul, să primească ordinele de 
la mine. Cord a venit la mine într-o noapte, la hotelul Grand, aşa 
cum aranjasem. Nu ştia de ce, dar eu i-am spus să ia vasul 


acela. Şi, înainte de a pleca, a telefonat lui Karlov pretinzând că 
es te Procane, spunându-i că vine - şi prefăcându-şi vocea în 
aşa fel încât ar fi putut să fie a unui bărbat sau a unei femei. 
Faptul că Helene l-a însoţit a fost o complicaţie pe care nu am 
înţeles-o. 

— Aşa încât o dată ce Dillon şi Stilmar au ajuns în Helsinki 
- iar tu ai revenit - Lisenko a crezut că Procane va veni. 

— Şi l-a trimis pe Karlov în Finlanda să preia cazul, aşa 
cum am sperat. Şi Karlov a fost deştept - a trimis rapoarte la 
Moscova păstrând îndoieli asupra lui Procane, aşa încât 
considerarea lui Karlov ca fiind Procane să fie ultimul lucru care 
le-ar fi putut trece prin cap. Am luat un paşaport cu numele de 
Partridge cu fotografia lui Karlov în el - pe care mi-o dăduse în 
Londra în cazul în care s-ar fi decis să revină. A trecut pe la 
punctul de control Arlanda ca fiind englez. 

— Aşa cum ai spus, ai avut nervii întinşi la maxim. 

— Da. Judecând la rece, totul a constat în a-l face pe 
Lisenko să creadă că Procane este în Finlanda, aşa încât să îl 
trimită pe Karlov în Finlanda, ca să îl escorteze la Moscova. 
Întreaga afacere cu Procane a avut ca scop aducerea lui Karlov 
într-un teritoriu neutru, de unde să îl fac nevăzut. 

— Şi acum ne-am creat o teribilă credibilitate la 
Washington. 

— Primul ministru ştia ce face, a răspuns Tweed 
enigmatic. 

— Ai nevoie de un costum nou, a spus Monica în timp ce îl 
peria pe Tweed care stătea jenat. Trebuie să arăţi ce ai mai bun 
în interviul cu primul ministru. Şi m-am gândit să te mai întreb 
ceva. Ce s-a întâmplat cu Bob Newman? 

— Dumnezeu ştie, bietul băiat. Când Fergusson s-a întors 
astăzi din Stockholm, mi-a spus că Laila a telefonat la hotelul 
Grand, încercând să mă contacteze. L-a văzut pe Mauno 
spunându-i lui Bob „La revedere” la aeroportul Vantaa. Păreau a 
fi în termeni buni. Şi a mai auzit zvonuri interesante despre 
cadavrul unui rus găsit la baza unor stânci din Well Park. Nu am 
nicio idee despre ce înseamnă toate astea. 

— Crezi că îl vom mai vedea vreodată pe Newman? 

— Sper, dar asta depinde de el. 

— Mă gândesc cât de greu ţi-a fost. Ea a stat în umbră ca 
să îl supravegheze. 


— Da, a fost dificil - împreunarea asta de piese de mozaic. 

— Într-adevăr mozaicul este o bună descriere. 

— Problema este că unele piese au început să se 
deplaseze singure. Cred că este mai bine să pornim, a spus el 
fără chef. 

— Îţi va oferi postul de vârf. Howard se apropie de pensie. 

— Dacă îl voi accepta... 

— Ah, Dumnezeule! Doar nu te gândeşti să refuzi postul. 

— Priveşte-o în felul următor. Să amăgeşti opoziţia este 
una, dar eu am fost obligat să-i trag pe sfoară pe toţi prietenii 
mei - Hornberg, Sarin, Charvet, Moutet, Lisa Brandt şi 
Ravenstein. Să nu spun o vorbă propriei mele echipe - Butler, 
Nield, Fergusson. Şi nici ție. 

— Ei nu vor şti asta niciodată. Mi-ai spus că Preşedintele 
SUA va păstra secretul. Cord Dillon trebuia să ştie, pentru că a 
participat la interogarea lui Karlov. Şi după toate astea, Karlov 
nu s-a dus în Statele Unite. l-aţi dat o nouă identitate. Nimeni nu 
va afla secretul vreodată, a repetat ea. 

— Ştiu, a spus el şi a plecat. 

SFÂRŞIT 


("Adam Procane trebuie să fie opriţ.:! 

| - 

A fost ultimul mesaj primit de la soţia lui şi, în timp ce îl 
citea, corespondentul străin Bob Newman ştia că ea 
murise. Serviciile Secrete sovietice expediaseră la Londra 
filmul crimei, pe casetă video, însoţit de avertismentul: 
"Spuneţi-le celorlalţi să se ţină departe de Procane.” 
Procane, o înaltă oficialitate din Washington, se pregăteşte 
să dispară. Acum, în ajunul alegerilor prezidenţiale, ar fi 
ultimul lucru pe care şi l-ar dori americanii! Pină nu-i află 
însă, cu exactitate, identitatea, ei nu-l pot opri. 

La Londra, Tweed, ofițer SIS, pindeşte şi aşteaptă. Patru 
americani, dintre cei mai suspectaţi, au trecut deja pe ruta 
spre Scandinavia. Printre aceştia, şeful CIA, consi!icrul 
Securităţii Naţionale cu soţia şi şeful Pc: > .ulu: Forțelor 
Armate. Oricare dintre ei ar putea fi Procane. 

În acest timp, Newman a ajuns în Finlanda, nic să se 
răzbune. E timpul ca Tweed să intre în acţiune... 

